
Skiriu savo skaitytojų komitetui: 
žmonai bei neoficialiai redaktorei Renė, 
sesėms Betai Brajant ir Vendei Grišem, 

uošvei Libei Džouns, 


ir savo draugui Bilui Balardui 


Padėkos 


Labai dėkoju savo literatūros agentui Džėjui Garonui, kuris prieš 
penkerius metus atrado pirmąjį mano romaną ir tol bandė jį parduoti 
Niujorke, kol galop kažkas pasakė „taip“. 

Taip pat dėkoju savo redaktoriui, kartu ir draugui, Deividui Ger- 
nertui, kuris, be abejo, yra toks pat kaip ir aš beisbolo puristas; Stivui 
Rubinui ir Elenai Arčer bei kitiems šeimynykščiams Dabeldėjuje; taip 
pat „Dell“ leidyklos redaktorei Džekei Kantor. 

Esu dėkingas tiems, kurie man rašė. Stengiausi visiems atsakyti, 
bet jeigu kuriam nors vienam ar dviem neatrašiau, prašau atleisti. 

Ypač nuoširdžią padėką reiškiu Paskeguloje, Misisipės valstijoje, 
gyvenančiam puikiam teisininkui ir džentelmenui Raimondui Brau- 
nui; bičiuliui iš juridinio fakulteto Krisui Čarltonui, pažįstančiam 
Naujojo Orleano gatveles; draugužiui iš Oksfordo* ir mielosios Mi- 
sisipės Miurėjui Aventui, dabar gyvenančiam K. A**; Gregui Blokui 
iš Washington Post; ir, žinoma, Ričardui bei visam „Sguare Books“ 
kolektyvui. 


* Kalbama apie miestą Misisipės valstijoje. 
** Federacinė Kolumbijos apygarda, kuriai priklauso JAV sostinė Vašingtonas. (Čia ir 
toliau paaiškinimai vertėjo.) 


Jis ATRODĖ esąs nepajėgus sukurti tokį chaosą, tačiau didumą 
to, ką regėjo apačioje, galėjo priskirti sau. Ir tai puiku. Jam devy- 
niasdešimt vieneri, yra paralyžiuotas, diržais prisagstytas invalido 
vežimėlyje ir prijungtas prie deguonies. Antras insultas prieš septy- 
nerius metus mažne pribaigė jį, bet Eibrahamas Rozenbergas vis dar 
gyvas ir netgi su vamzdeliais nosyje turi didesnę teisminę įtaką nei 
kiti aštuoni. Jis — vienintelė likusi Teismo legenda, ir tai, kad vis dar 
kvėpuoja, erzina daugelį iš minios apačioje. 

Sėdėjo nedideliame invalido vežimėlyje, viename iš Aukščiau- 
siojo Teismo rūmų pagrindinio aukšto kabinetų. Triukšmas vis stip- 
rėjo ir, pėdomis siekdamas lango briauną, jis kiek įmanydamas lenkėsi 
priekin. Nekentė farų, bet matydamas juos, išsirikiavusius glaustomis, 
tvarkingomis eilėmis, jautėsi šiek tiek ramiau. Jie stovėjo tvirtai ir 
stengėsi sulaikyti mažų mažiausia penkiasdešimttūkstantinę minią, 
reikalaujančią kraujo. 

— Žmonių daugiau negu kada nors anksčiau! — sušuko į langą 
Rozenbergas. Buvo beveik kurčias. Džeisonas Klainas, vyresnysis teisės 
stažuotojas, stovėjo jam už nugaros. Buvo pirmas spalio pirmadienis, 
pirma naujosios sesijos diena, ir įsigalėjo tradicija šią dieną iškilmin- 
gai minėti Pirmąją pataisą*. Nuostabus minėjimas. Rozenbergas buvo 
sužavėtas. Žodžio laisvė jam reiškė laisvę maištauti. 

— Ar ten yra indėnų? — garsiai paklausė jis. 

Džeisonas Klainas prisilenkė arčiau jo dešinės ausies: 

— Taip! 

— Išsidažę karo spalvomis? 


* Pirmoji JAV Konstitucijos pataisa dėl žmogaus teisių. Ja draudžiama Kongresui nagrinė- 
ti klausimus, susijusius su tikėjimo, žodžio, susirinkimų ir spaudos laisve. 

— Taip! Su visa kovos apranga. 

— Jie šoka? 

— Taip! 

Indėnai, juodieji, baltieji, mulatai, moterys, gėjai, medžių puo- 
selėtojai, krikščionys, kovotojai prieš abortus, arijai, naciai, ateistai, 
medžiotojai, gyvūnų globėjai, baltųjų arba juodųjų supremacistai*, 
protestuotojai prieš mokesčius, miško kirtėjai, fermeriai — ištisa pro- 
testų jūra, Ir riaušių policija, nusitvėrusi gumines lazdas. 

— Indėnams aš turėčiau patikti! 

— Be abejo, jiems ir patinkate, — linktelėjo Klainas ir nusišypsojo 
kumščius gniaužiančiam gležnam žmogeliukui. Šio ideologija buvo pa- 
prasta: vyriausybė aukščiau verslo, individas aukščiau vyriausybės, ap- 
linkosauga aukščiau visko. O indėnams jis duotų visa, ko jie reikalauja. 

Vaidai, maldos, dainos, giesmės bei šūksmai vis garsėjo, ir riaušių 
policija dar labiau sutankino gretas. Minia buvo didesnė ir triukšmin- 
gesnė nei ankstesniais metais. Įtampa sustiprėjusi. Smurtas tapo įpra- 
stu dalyku. Sprogdintos abortų klinikos. Puldinėti ir mušti gydytojai. 
Pensakoloje vienas jų nužudytas — užkimšta burna surištas vaisiaus 
poza ir sudegintas rūgštimi. Gatvių muštynės vykdavo kas savaitę. Ka- 
ringi gėjai užgauliojo bažnyčias ir kunigus. Baltieji supremacistai vei- 
kė iš dešimčių žinomų šešėlinių, sukarintų organizacijų ir vis įžūliau 
puldinėjo juoduosius, lotynų amerikiečius ir azijiečius. Neapykanta 
dabar Amerikoje buvo mėgstamiausia pramoga. 

Ir Aukščiausiasis Teismas, žinoma, buvo puikus taikinys. Grasi- 
nimai jo nariams, dargi labai rimti, nuo 1990-ųjų padažnėjo dešim- 
teriopai. Aukščiausiojo Teismo policininkų patrigubėjo. Kiekvienam 
teisėjui saugoti priskirta bent po du FTB agentus; dar penkiasdešimt 
jų nuolatos turėjo darbo tyrinėdami grasinimus. 

— Jie manęs nekenčia, tiesa? — garsiai tarė jis, žvelgdamas pro 
langą. 

*„— Taip, kai kurie iš jų, — pralinksmintas atsakė Klainas. 

Rozenbergui patiko tai girdėti. Jis nusišypsojo ir giliai įkvėpė į 
plaučius oro. Aštuoniasdešimt procentų grasinimų mirtimi buvo ski- 
riama jam. 

— Ar matai kokius nors iš tų plakatų? — paklausė. Buvo bemaž 


aklas. 


* Viršenybės propaguotojai, skelbiantys tos ar kitos rasės pranašumą. 


PELIKANO DOSJĖ 9 


— Gana nemažai. 

— Kas juose rašoma? 

— Kaip visados. Mirtis Rozenbergui! Rozenbergą į pensiją! At- 
jungti nuo deguonies! 

— Jie mosikuoja tais pačiais prakeiktais plakatais metų metus. 
Kodėl neįsigyja kokių nors naujesnių? | 

Klainas nutylėjo. Eibui būtų derėję pasitraukti pensijon prieš 
daugelį metų, bet kurią nors dieną jie išneš jį neštuvais. Didžiąją dalį 
tiriamojo darbo atlikdavo trys teisės stažuotojai, bet Rozenbergas 
užsispirdavo pats rašyti išvadas. Darydavo tai sunkiu flomasteriniu 
žymekliu, žodžius keverzodavo skersai baltų juristo bloknoto puslapių 
lyg besimokantis rašyti pirmaklasis. Darbas lėtas, tačiau kas, paskirtas 
iki gyvos galvos, galvotų apie laiką? Stažuotojai patikrindavo jo išva- 
das ir retai aptikdavo klaidų. 

Rozenbergas suprunkštė: 

— Turėtume Ranjaną sušerti indėnams. 

Džonas Ranjanas — Aukščiausiojo Teismo pirmininkas, paskir- 
tas respublikono ir nekenčiamas indėnų bei daugelio kitų mažumų. 
Septyni iš devynių teisėjų buvo paskirti prezidentų respublikonų. 
Penkiolika metų Rozenbergas laukė, kad į Baltuosius rūmus ateitų 
demokratas. Norėjo pasitraukti, privalėjo pasitraukti, bet neįstengė 
suvokti minties, kad į jo numylėtąją kėdę atsisės koks nors dešiniosios 
pakraipos veikėjas, panašus į Ranjaną. 

Jis galįs palaukti. Galįs sėdėti čia savo invalido vežimėlyje, kvė- 
puoti deguonimi ir globoti indėnus, juoduosius, moteris, vargšus, 
neįgaliuosius ir aplinkosaugininkus, iki sulauksiąs šimto penkerių. Ir 
ničniekas nieko, po šimts, negalės dėl to padaryti, nebent jį nužudytų. 
O tai, beje, ne tokia jau bloga idėja. 

Didžiojo žmogaus galva knaptelėjo, pakrypo ir liko nusvirusi 
ant peties. Jis vėl užmigo. Klainas tyliai žingtelėjo į šalį ir sugrįžo prie 
savo tiriamojo darbo bibliotekoje. Po pusvalandžio vėl ateis patikrinti 
deguonies ir paduoti Eibui jo piliulių. 


AukščiAUsIOjo TEISMO pirmininko biuras yra pagrindiniame 
aukšte, didesnis bei puošnesnis nei kitų aštuonių teisėjų. Laukiamaja- 
me rengiami nedideli priėmimai ir formalūs susibūrimai, o pirminin- 
kas dirba vidiniame kabinete. 

Durys į laukiamąjį buvo uždarytos, kabinete spietėsi pirmininkas 
bei trys jo stažuotojai, Aukščiausiojo Teismo policijos kapitonas, trys 
FTB agentai ir K. O. Lujisas, FTB direktoriaus pavaduotojas. Atmos- 
fera tvyrojo rimta, labai stengtasi nekreipti dėmesio į atsklindantį iš 
gatvių triukšmą. Tačiau sunku buvo jo negirdėti. Pirmininkas su Luji- 
su kalbėjosi apie daugybę naujausių grasinimų mirtimi, o visi kiti tik 
klausėsi. Stažuotojai užsirašinėjo. 

Per pastarąsias šešiasdešimt dienų biuras užregistravo daugiau 
kaip du šimtus grasinimų — naujas rekordas. Grasinimų būta įprastų, 
pavyzdžiui, „Susprogdinkime Teismą!“, tačiau daugelis jų buvo gana 
konkretūs — minėtos pavardės, bylos ir jų baigtys. 

Ranjanas nesistengė nuslėpti nerimo. Remdamasis konfidencialia 
FTB suvestine, jisai skaitė įtariamų grasinimais asmenų ir grupuočių 
vardus. Kukluksklanas, arijai, fašistai, palestiniečiai, juodųjų separa- 
tistai, abortų priešininkai, homių niekintojai. Net IRA*. Rodės, visi, 
išskyrus rotariečius ir skautus. Iraniečių remiama Viduriniųjų Rytų 
grupuotė grasino krauju Amerikos žemėje, šitaip norėdama atker- 
šyti už dviejų religinių teisėjų mirtį Teherane. Nebūta visiškai jokių 
įrodymų, kurie sietų šias žmogžudystes su Jungtinėmis Valstijomis. 
Neseniai išgarsėjusi nauja teroristų grupuotė, žinoma kaip Pogrindžio 
armija (PA), Teksase į automobilį padėta bomba susprogdino fede- 
ralinį teisėją. Niekas nebuvo areštuotas, atsakomybę prisiėmė UA**. 
Taip pat jai krito pagrindiniai įtarimai dėl tuzino ACLU*** būstinių 
susprogdinimo, tačiau darbas buvo atliktas labai ah Pas 

— O kaip tie puertorikiečių teroristai? — nepakeldamas galvos 
paklausė Ranjanas. 

— Smulkmė. Jie mums nekelia rūpesčių, — atsainiai numojo Lu- 
jisas. — Jau dvidešimt metų grasina. 

— Nagi, galbūt atėjo laikas ką nors iškrėsti. Ar jūs nemanote, kad 
klimatas tam tinkamas? 

— Velniai nematė tų puertorikiečių, šefe. — Ranjanas mėgo būti 
taip vadinamas. Ne Teismo pirmininku, ne ponu Teismo pirmininku. 
Tiesiog šefu. — Paprasčiausiai jie tik grasina, nes ir visi kiti taip elgiasi. 


* Irish Republican Army (IRA) — Airijos respublikos armija — sukarinta ekstremistinė 
organizacija, kovojanti už Šiaurės Airijos prijungimą prie Airijos respublikos. 

** Underground army (UA) — Pogrindžio armija (PA). 

***+ American Civil Liberties Union (ACLU) — Amerikos kovos už pilietines laisves 
sąjunga. 

— Labai keista, — nešyptelėjęs tarė šefas. — Labai keista. Man 
nepatiktų būti išskirtam kurios nors grupuotės. — Ranjanas numetė 
ant rašomojo stalo suvestinę ir pasitrynė smilkinius. — Pasišnekėkime 
apie apsaugą. — Jis užsimerkė. 

K. O. Lujisas padėjo savąjį suvestinės egzempliorių ant šefo rašo- 
mojo stalo. 

— Ką gi, direktorius mano, kad bent jau ateinančias devyniasde- 
šimt dienų kiekvienam teisėjui reikėtų paskirti po keturis agentus. Į 
darbą ir iš jo vežiosime limuzinais su palyda, o Aukščiausiojo Teismo 
policija parems ir saugos šiuos rūmus. 

— O kaip kelionės? 

— Tai nėra gera mintis, bent kol kas. Direktorius mano, kad iki 
metų pabaigos teisėjai turėtų likti K. A. regione. 

— Jūs išprotėjot? Jis išprotėjo? Jeigu paprašyčiau savo kolegų lai- 
kytis šio reikalavimo, jie visi šį patį vakarą paliktų miestą ir ateinantį 
mėnesį keliautų. Tai absurdas. — Ranjanas susiraukė žiūrėdamas į 
savo stažuotojus, kurie pasidygėdami sulinksėjo galvomis. Iš tiesų 
absurdas. 

Lujisas liko ramus. Šito tikėtasi. 

— Kaip pageidausite. Tiesiog taip siūloma. 

— Kvailai siūloma. 

— Direktorius ir nesitikėjo, kad tam pritarsite. Tačiau jis norėtų 
būti iš anksto informuotas apie visas numatomas keliones, kad galėtu- 
me pasirūpinti saugumu. 

— Norite pasakyti, kad ketinate lydėti kiekvieną teisėją kaskart, 
kai šis paliks miestą? 

— Taip, šefe. Toks mūsų planas. 

— Neišdegs. Tie žmonės nepripratę, kad apie juos tupinėtų. 

— Taip, sere. Betgi jie taip pat nepripratę būti sekami. Mes tik 
stengiamės apsaugoti jus ir jūsų garbiąją broliją, sere. Žinoma, niekas 
nesako, kad mes turime ką nors daryti. Man regis, sere, tai jus mus pa- 
kvietėte. Jeigu norite, galime pasitraukti. 

Ranjanas pasviro krėsle priekin ir sugriebė popieriaus skiautę, 
ėmė braukyti ir bandyti visiškai ją išlyginti. 

— O kaip bus čionai? 

Lujisas atsiduso ir mažne nusišypsojo. 

— Dėl rūmų mes nesirūpinanie, šefe. Juos lengva apsaugoti. Čia 
mes nesitikime nemalonumų. 

— Tai kur tuomet? 

Lujisas linktelėjo lango pusėn. Triukšmas stiprėjo. 

— Kur nors ten. Gatvės pilnos kvailių, maniakų ir fanatikų. 

— Ir visi jie nekenčia mūsų. 

— Neabejotinai. Klausykit, šefe, mes labai susirūpinę dėl tei- 
sėjo Rozenbergo. Jis vis nesutinka įsileisti mūsų Žmonių į savo na- 
mus; verčia juos visą naktį sėdėti gatvėje, automobilyje. Leisiąs savo 
mėgstamam Aukščiausiojo Teismo pareigūnui (kaip ten jo pavardė?) 
Fergiusonui sėdėti prie užpakalinių durų lauke, tačiau tik nuo 10-os 
vakaro iki 6-os ryto. Niekas negali patekti į namus, tik teisėjas Rozen- 
bergas ir jo slaugytojas. Ta vieta nesaugi. 

Ranjanas popieriaus sąvaržėle krapštėsi nagus ir vos vos pats sau 
šypsojosi. Rozenbergo mirtis, bet kuriuo būdu ar metodu, suteiktų pa- 
lengvėjimą. Ne, tai būtų nuostabus įvykis. Teismo pirmininkas turėtų 
apsirengti juodai ir pasakyti gedulingą kalbą, bet, uždaręs duris, jisai 
su savo stažuotojais krizentų. Tokia mintis Ranjanui patiko. 

— Ką jūs siūlote? 

— Ar galite su juo pasikalbėti? 

— Jau bandžiau. Paaiškinau, kad jis turbūt esąs labiausiai neap- 
kenčiamas žmogus Amerikoje, kad kasdien jį keikia milijonai žmonių, 
kad daugumai patiktų matyti jį mirusį, kad gaunąs keturis kartus dau- 
giau grasinančių laiškų nei mes visi kiti drauge ir kad būtų puikus bei 
lengvas taikinys nužudyti. 

Lujisas laukė. 

— Irė 

— Liepė pabučiuoti jam į subinę, paskui užmigo. 

Stažuotojai sukikeno, tuomet ir FTB agentai, sumoję, kad humo- 
ras leistinas, taip pat susijuokė. 

— Tad ką darysime? — paklausė nė kiek nepralinksmėjęs Lujisas. 

— Saugokite jį kiek įmanoma, viską išdėstykite raštu ir dėl to 
nesirūpinkite. Jis nieko nebijo, taip pat ir mirties, tad jeigu pats nesi- 
jaudina, kodėl turėtumėte jaudintis jūs? 

— Jaudinasi direktorius, todėl jaudinuosi ir aš, šefe. Labai pa- 
prasta. Jeigu vienas iš jūsų, vyručiai, nukentės, biuras praras gerą 
reputaciją. 

Pirmininkas greitai siūbavo krėsle. Triukšmas iš lauko nervino. 
Šis pasitarimas tęsėsi ganėtinai ilgai. 

— Velniai nematė to Rozenbergo. Gal jis numirs miegodamas. 
Man labiau rūpi Jensenas. 

— Dėl Jenseno kyla problemų, — sutiko Lujisas, versdamas pus- 
lapius. | 
— Tikrai, — pamažu ištarė Ranjanas. — Jis kelia nepatogumų. 
Dabar apsimeta esąs liberalas. Perpus balsuoja kaip Rozenbergas. O 
kitą mėnesį taps baltuoju supremacistu ir palaikys segreguotąsias mo- 
kyklas. Tada pamils indėnus ir užsinorės atiduoti šiems Montaną. Lyg 
turėtume protiškai atsilikusį vaiką. 

— Juk žinote, jis gydomas nuo depresijos. 

— Žinau, žinau. Jis man apie tai pasakojo. Aš jam lyg tėvas. Ko- 
kiais vaistais? 

— Prozaku. 

Šefas įniko kramtytis nagus. 

— O kaip ta aerobikos instruktorė, su kuria susitikinėjo? Ji vis 
dar sukinėjasi aplinkui? 

— Iš tiesų tai ne, šefe. Nemanau, kad jam rūpi moterys. — Lujisas 
atrodė patenkintas savimi. Jis žinojo daugiau. Dirstelėjęs į vieną savo 
agentą patvirtino šį gardėsiuką. 

Ranjanas apsimetė, kad jam neįdomu, nenorėjo to girdėti. 

— Ar jis bendradarbiauja su jumis? 

— Žinoma, ne. Daugeliu atžvilgių yra blogesnis už Rozenbergą. 
Leidžiasi palydimas iki savo daugiabučio, paskui verčia mus kiaurą 
naktį budėti automobilių stovėjimo aikštelėje. Atminkite, jis gyvena 
septintame aukšte. Dargi neleidžia mums sėdėti vestibiulyje. Sako, 
tai galėtų trikdyti kaimynus. Taigi glaudžiamės automobilyje. Pastate 
esama dešimt įėjimų ir išėjimų, tad neįmanoma jo apsaugoti. Mėgsta 
žaisti su mumis slėpynes. Nuolat slapčiom išsmunka, todėl niekad ne- 
aišku, ar jis namie, ar išėjęs. Apie Rozenbergą nors žinome, kur jis visą 
naktį būna. O Jensenas nepakenčiamas. 

— Puiku. Jeigu jūs nesugebate jo sekti, tai kaip sugebės žudikas? 

Lujisas nebuvo apie tai pagalvojęs. Jis nesuprato sąmojo. 

— Direktorius labai susirūpinęs dėl teisėjo Jenseno saugumo. 

— Jensenui nėra tiek daug grasinama. 

— Sąraše jis šeštasis, vos po jūsų, jūsų prakilnybe. 

— Ak! Vadinasi, aš penktas? 

— Taip. Tuoj po teisėjo Meningo. Beje, šis sa mumis bendradar- 
biauja. Visiškai. 

— Jis bijo savo šešėlio, — tarė šefas ir kiek užsikirto. — Nederėjo 
to sakyti. Atleiskite. 

Lujisas nuleido tai negirdom. 

— Iš tiesų bendradarbiaujam neblogai, išskyrus Rozenbergą ir 
Jenseną. Teisėjas Stounas vis niurzga, tačiau mūsų klauso. 

— Jis niurzga ant visų, tad nepriimkite to asmeniškai. Kaip ma- 
note, kur Jensenas išsmunka? 

Lujisas žvilgtelėjo į vieną iš savo agentų. 

— Visai nenutuokiame. 

Didelė dalis minios staiga susijungė į vientisą nevaldomą chorą, ir 
visi šurmuliuojantys gatvėse tartum prisidėjo prie jo. Šefas negalėjo ap- 
simesti to negirdįs. Langai virpėjo. Atsistojęs jis užbaigė pasitarimą. 


TEisĖjJo GLENO JENSENO KABINETAS buvo antrame aukšte, toli nuo 
gatvių ir triukšmo. Kambarys erdvus, tačiau mažiausias iš devynių. 
Jensenas, jauniausias iš devynių teisėjų, džiaugėsi gavęs nors kokį 
kabinetą. Paskirtas prieš šešerius metus, keturiasdešimt dvejų, jis lai- 
kytas griežtu konstitucinių nuostatų šalininku, išties konservatyvių 
įsitikinimų žmogumi, daugmaž kaip ir asmuo, kurio buvo pasiūlytas. 
Senate jo kandidatūra tvirtinta itin sunkiai. Teisės komitetui Jensenas 
pasirodė prastai. Opiais klausimais neturėjo vienareikšmės nuomo- 
nės ir sulaukė puolimų iš abiejų pusių. Respublikonai buvo sutrikę. 
Demokratai uodė kraują. Prezidentas sukiojo rankas, iki visi palūžo, 
ir Jensenas buvo patvirtintas vieno vienintelio labai nenoraus balso 
persvara. 

Bet jam pasisekė — ir visam gyvenimui. Per šešerius metus jis 
niekam neįtiko. Labai įskaudintas per posėdžius, kai buvo tvirtinama 
jo kandidatūra, Glenas pasižadėjo sau nestokoti atjautos ir ja vadovau- 
tis. Tai supykdė respublikonus. Šie pasijuto išduoti, ypač kai jis atsklei- 
dė savo slaptą aistrą nusikaltėlių teisėms. Neturintis aiškių ideologinių 
nuostatų, jis greitai paliko dešinę, pasislinko į centrą, o vėliau perėjo 
kairėn. Paskui, teisės mokslinčiams krapštantis ožiškas barzdeles, vėl 
peršokdavo į dešinę ir prisidėdavo prie teisėjo Slouno, kai šis pareikš- 
davo vieną iš savųjų šlykščių, prieš moteris nukreiptų nuomonių. Jen- 
senas nesižavėjo moterimis. Jis laikėsi neutraliai dėl maldos klausimų, 
skeptiškai vertino žodžio laisvę, atjautė protestuojančius prieš mokes- 

čius, buvo visiškai abejingas indėnams, bijojo juodųjų, buvo griežtas 
pornografijos skleidėjams, švelnus nusikaltėliams ir gana nuoseklus 
aplinkosaugos srityje. Ir sukeldamas dar didesnį nepasitenkinimą tarp 
respublikonų, kurie nėrėsi iš kailio, kad tik jis būtų patvirtintas, Jense- 
nas pademonstravo trikdantį prielankumą homoseksualams. 

Pats pareikalavo, kad kokti Dumondo byla būtų paskirta jam. 
Ronaldas Dumondas aštuonerius metus pragyveno su savo meilužiu. 
Jie buvo laiminga pora, absoliučiai ištikimi vienas kitam ir visai pa- 
tenkinti, galėdami dalytis bendra gyvenimiška patirtimi. Juodu norėjo 
susituokti, bet Ohajo valstijos įstatymai draudė tokią sąjungą. Paskui 
meilužis pasigavo AIDS ir baigė siaubinga mirtimi. Ronaldas tiksliai 
žinojo, kaip jį palaidoti, bet įsikišo meilužio šeima ir neįsileido Ronal- 
do į gedulingas apeigas bei laidotuves. Nusiminęs Ronaldas padavė 
šeimą į teismą, kaltindamas emocine ir psichologine žala. Šešerius 
metus byla šokinėjo po žemesniosios instancijos teismus, o dabar 
staiga atsidūrė ant Jenseno rašomojo stalo. 

Ginčo objektas buvo gėjų „sutuoktinių“ teisės. Dumondo vardas 
tapo gėjų aktyvistų kovos šūkiu. Vien paminėjus Dumondą, gatvėse 
kildavo muštynės. 

Ir byla atiteko Jensenui. Durys į jo mažesnįjį kabinetą buvo už- 
darytos. Jensenas su trimis stažuotojais sėdėjo prie pasitarimų stalo. 
Sugaišo prie Dumondo dvi valandas ir vis dar nieko nenusprendė. Pa- 
vargo besiginčydami. Vienas stažuotojas, liberalas iš Kornelo*, troško 
išplėstinės nutarties, suteikiančios dideles teises gėjų partneriams. 
Jensenas irgi to troško, bet neketino prisipažinti. Kiti du stažuotojai 
laikėsi skeptiškai. Jie, kaip ir Jensenas, žinojo, kad penkių daugumą 
būtų neįmanoma pasiekti. 

Kalba pakrypo į kitus dalykus. 

— Šefas davė jums vėjo, Glenai, — pasakė stažuotojas iš Djuko**. 
Teisėjo apartamentuose jie kreipdavosi į jį vardu. „Teisėjas“ — toks 
nepatogus titulas. 

Glenas pasitrynė akis. 

— Kas dar nauja? 

— Vienas iš jo stažuotojų mane informavo, kad šefas ir FTB su- 


* Turimas omenyje Kornelo universitetas, esantis Niujorko valstijos Itakos mieste. 
** T. y. iš Djuko universiteto Daremo mieste, Šiaurės Karolinoje. 

sirūpinę dėl jūsų saugumo. Sako, kad nebendradarbiaujate, ir šefas dėl 
to gan sunerimęs. Jis norėjo, kad aš jums tai perduočiau. — Viskas 
buvo perduodama per stažuotojų ryšio tinklą. Viskas. 

— Jam ir priklauso rūpintis. Toks jo darbas. 

— Jis nori paskirti jums dar du federalus asmens sargybiniais, o 
šie reikalauja galimybės patekti į jūsų butą. Taip pat FTB nori vežioti 
jus į darbą ir atgal. Ir nori apriboti jūsų keliones. 

— Aš jau tai girdėjau. 

— Taip, mes žinome. Bet šefo stažuotojas pasakė norįs, jog įti- 
kintume jus bendradarbiauti su FTB. Tuomet šie galės išgelbėti jums 
gyvybę. 

— Suprantu. 

— Tad mes ir stengiamės jus įtikinti. 

— Dėkui. Susisiekite savo ryšiu su šefo stažuotoju ir pasakykite, 
kad jūs ne tik mane įtikinėjote, bet ir užkūrėte velnišką pirtį, ir kad 
aš įvertinau jūsų pastangas ir sumautas šūkaliones, bet pro vieną ausį 
man įėjo, pro kitą išėjo. Pasakykit jiems, kad Glenas laiko save jau su- 
augusiu. 

— Būtinai, Glenai. Juk jūs nebijote, ką? 

— Nė kiek. 


ToMAs KALAHANAS BUVO VIENAS iš populiaresnių Tuleino uni- 
versiteto dėstytojų. Svarbiausia priežastis buvo ta, kad jis niekad ne- 
skirdavo pratybų anksčiau nei 11-4 valandą ryto. Nemažai gėrė, kaip 
ir daugelis jo studentų, tad pirmąsias kelias kiekvieno ryto valandas 
skirdavo miegui, kitas — gaivelėjimuisi. Pratybos devintą ar dešimtą 
— bjaurastis. Populiarus jis buvo ir todėl, kad atrodė šauniai — dėvėjo 
išblukusius džinsus, tvido švarkelius su gerokai nuzulintais lopais ant 
alkūnių, nemūvėjo kojinių, neryšėjo kaklaraiščių. Buvo liberalios, ele- 
gantiškos ir akademiškos išvaizdos. Nors jau keturiasdešimt penkerių, 


* Luizianos Tuleino universitetas Naujajame Orleane. Ag 

bet tamsiais plaukais ir su raginių rėmelių akiniais galėjo apsimesti 
esąs ir trisdešimt penkerių, tačiau jam buvo nusispjaut, kokio amžiaus 
atrodė. Skusdavosi sykį per savaitę, kai imdavo niežėti odą; o vėses- 
niais orais, kas Naujajame Orleane retai pasitaikydavo, užsiaugindavo 
barzdą. Sklandė gandai apie jo artimas draugystes su studentėmis. 

Taip pat jis buvo populiarus, nes dėstė konstitucinę teisę, patį 
nepopuliariausią, tačiau privalomą kursą. Dėl savo nepaprasto talento 
ir šaunumo konstitucinę teisę jis padarė išties įdomią. Niekas kitas Tu- 
leine nesugebėjo to pasiekti. Iš tiesų niekas ir nesistengė, tad studentai 
vienuoliktą ryto, triskart per savaitę, veržėsi pas Kalahaną klausytis 
konstitucinės teisės paskaitų. 

Aštuoniasdešimt jų sėdėjo šešiose kylančiose auditorijos eilėse 
ir kuždėjosi, kol Kalahanas, atsistojęs priešais pultą, šluostėsi akinius. 
Buvo tiksliai penkios po vienuoliktos — vis tiek per anksti, pagalvojo 
jis. 

— Kas supranta Rozenbergo nuomonę byloje Nešas prieš Niu- 
džersį? — Visos galvos nulinko, ir auditorija nuščiuvo. Matyt, bjaurios 
pagirios. Jo akys paraudusios. Kai pradeda nuo Rozenbergo, paprastai 
reiškia, kad paskaita bus sunki. Niekas nepakėlė rankos. Nešas? Kala- 
hanas pamažu, metodiškai apžvelgė auditoriją ir laukė. Mirtina tyla. 

Garsiai trekštelėjusi durų rankena nutraukė įtampą. Netrukus 
prasivėrė durys, ir pro jas elegantiškai įsmuko daili mergina aptemp- 
tais nublukusiais džinsais bei medvilniniu megztiniu, tartum slystelėjo.. 
pasieniu prie trečiosios eilės, kur mikliai prasispraudė tarp sėdinčių 
studentų, pasiekė savo vietą ir atsisėdo. Vyriokai ketvirtoje eilėje susi- 
žavėję stebėjo ją. O kiti, sėdėję penktojoje, tempė kaklus stengdamiesi 
nors kiek žvilgtelėti. Jau dvejus žiaurius metus vienas iš nedaugelio 
teisės fakulteto malonumų buvo stebėti, kaip ji savo ilgomis kojomis 
ir apsmukusiais megztiniais puošė koridorius bei auditorijas. Jie jau- 
tė — kažkur ten, po drabužiais, esama pasakiško kūno. Bet ji buvo 
ne iš tokių, kad juo puikuotųsi. Paprasčiausiai buvo viena iš šutvės ir 
tvirtai laikėsi teisės fakulteto aprangos normų — džinsai, flaneliniai 
marškiniai, seni megztiniai ir pernelyg plačios chaki kelnės. Ko tik jie 
nebūtų atidavę už juodą mini sijonėlį! 

Ji blykstelėjo trumpa šypsenėle šalia sėdinčiam vaikinui, ir se- 
kundėlę Kalahanas bei jo Nešo klausimas liko pamiršti. Tamsiai rau- 


doni plaukai krito jai iki pat pet Buvom -vmtkirdantų ir nuostabių 

plaukų ideali varžybų striksiukė, kurią kiekvienas vaikinas vidurinėje 
mokykloje įsimylėdavo bent dusyk. O teisės fakultete — galbūt bent 
sykį. . 
Šis pasirodymas Kalahano liko tartum nepastebėtas. Jeigu būtų 
buvusi pirmakursė ir prisibijotų jo, galbūt būtų ją užsipuolęs ir kelis 
kartus aprėkęs. „Į teismą niekada nevėluojama!“ — senas, mirtinai 
nuvalkiotas priežodis, kurį teisės dėstytojai visada būdavo pasirengę 
pavartoti. 

Bet Kalahanas nebuvo nusiteikęs rėkauti, o Darbė Šo jo nebijojo, 
ir sekundės dalelytę jis pasvarstė, ar kas nors žino, kad miega su ja. 
Veikiausiai ne. Jos reikalauta visiško slaptumo. 

— Ar kas nors yra skaitęs atskirąją Rozenbergo nuomonę byloje 
Nešas prieš Niudžersį? — Staiga dėmesys vėl susitelkė į jį, ir įsiviešpa- 
tavo mirtina tyla. Pakelta ranka reikštų nepaliaujamą kamantinėjimą 
tolesnes trisdešimt minučių. Savanorių neatsirado. Rūkaliai paskuti- 
nėje eilėje užsidegė cigaretes. Daugelis iš aštuoniasdešimties kažką 
betiksliai keverzojo savuosiuose juristų bloknotuose. Visų galvos nu- 
lenktos. Būtų buvę pernelyg akivaizdu ir rizikinga sklaidyti žinyną ir 
ieškoti Nešo; jau per vėlu tai daryti. Bet koks judesys galėtų patraukti 
dėmesį. Kažkas turės būti prikirptas. 

Nešo nebuvo žinyne. Tai viena iš tuzino nereikšmingesnių bylų, 
kurias prieš savaitę Kalahanas probėgšmais paminėjo, ir dabar jam 
buvo įdomu sužinoti, ar kas nors apie tai pasiskaitė. Jis šituo garsėjo. Į 
baigiamąjį egzaminą buvo įtraukęs tūkstantį du šimtus bylų, iš kurių 
tūkstančio nėra žinyne. Egzaminas buvo košmaras, bet Kalahanas iš 
tiesų pasirodydavo mielas, nešykštus pažymiams, ir retas avigalvis ne- 
baigdavo kurso. 

Tačiau šią akimirką jis neatrodė mielas. Apsidairė po auditoriją. 
Laikas griebti auką. 

— Kaip, pone Selindžeri? Ar galėtumėte paaiškinti atskirąją Ro- 
zenbergo nuomonę? 

Tučtuojau iš ketvirtos eilės Selindžeris atsiliepė: 

— Ne, sere. 

— Aišku. Galbūt todėl, kad neskaitėte atskirosios Rozenbergo 
nuomonės? 

— Ko gero, taip, sere. 

Kalahanas piktai sužioravo į jį. Paraudusios akys arogantiškam 

rūsčiui suteikė dar daugiau grėsmingumo. Tačiau tai matė tik Selin- 
džeris, nes visi kiti buvo subedę nosis į savuosius bloknotus. 

— Ir kodėl gi? 

— Kadangi aš stengiuosi neskaityti atskirųjų nuomonių. Ypač 
Rozenbergo. 

Kvaila. Kvaila. Kvaila. Selindžeris ketino atsikirsti, tačiau neturėjo 
šaudmenų. 

— Turite ką nors prieš Rozenbergą, pone Selindžeri? 

Kalahanas gerbė Rozenbergą. Dievino jį. Skaitė apie tą žmogų ir 
jo pateiktąsias išvadas knygas. Studijavo jį. Sykį net su juo pietavo. 

Selindžeris neramiai pasimuistė. 

— O ne, sere. Aš tik nemėgstu atskirųjų nuomonių. 

Selindžerio atsakymuose būta šiek tiek sąmojo, bet nešmėstelėjo 
nė viena šypsenėlė. Vėliau prie alaus jisai su draugužiais plyš juokais, 
kai bus pasakojama ir perpasakojama apie Selindžerį bei jo dygėjimąsi 
atskirosiomis nuomonėmis, ypač Rozenbergo. Tačiau tik ne dabar. 

— Aišku. Ar jūs skaitote daugumos pareikštas nuomones? 

Dvejonė. Silpnoms Selindžerio pastangoms pasigalynėti buvo 
lemta susilaukti pažeminimo. 

— Taip, sere. Daugybę jų. 

— Puiku. Tuomet paaiškinkite, jeigu jums nesunku, daugumos 
nuomonę byloje Nešas prieš Niudžersį. 

Selindžeris niekad nebuvo girdėjęs apie Nešą, bet dabar jį prisi- 
mins iki pat savosios teisininko karjeros pabaigos. 

— Man regis, aš šitos neskaitęs. 

— Taigi jūs neskaitote atskirųjų nuomonių, pone Selindžeri, o 
dabar mes sužinome, kad nesidomite ir daugumos nuomonėmis. Ką gi 
jūs skaitote, pone Selindžeri — meilės romanus, bulvarinius žurnalus? 

Už ketvirtos eilės pasigirdo itin tylus juokelis, krizeno studentai, 
kurie jautė pareigą susijuokti, tačiau tuo pat metu vengė atkreipti į 
save dėmesį. 

Išraudęs Selindžeris vien pūtė į Kalahaną akis. 

— Kodėl neperskaitėte tos bylos, pone Selindžeri? — griežtai pa- 
klausė Kalahanas. 

— Nežinau. Aš, ee... man regis, tiesiog ją praleidau. 

Kalahanas puikiai sureagavo. 

— Nesistebiu. Paminėjau ją praeitą savaitę. Tiksliau, praeitą tre- 

čiadienį. Ji bus įtraukta į baigiamąjį egzaminą. Nesuprantu, kodėl 
jums reikėtų nepaisyti bylos, kurią išvysite baigiamajame. — Kala- 
hanas dabar pamažėle žingsniavo priešais savo pultą, dėbsodamas į 
studentus. — Ar kuris nors pasivargino ją perskaityti? 

Tyla. Kalahanas įbedė žvilgsnį į grindis ir leido tylai įsismelkti į 
klausytojų sąmonę. Visos akys buvo nuleistos, visi rašikliai ir pieštukai 
sustingę rankose. Iš galinės eilės vinguriavo dūmelis. 

Galiausiai iš ketvirtos vietos trečioje eilėje Darbė Šo kilstelėjo 
ranką ir visa auditorija lengviau atsiduso. Ji vėl juos išgelbėjo. Tartum 
to iš jos ir tikėtasi. Antroji jų kursę ir visai nedaug atsiliekanti nuo 
pirmojo, ji gebėdavo pacituoti beveik kiekvienos Kalahano jiems pa- 
minėtos bylos faktus, sprendimus, bendrąsias, atskirąsias ir daugumos 
nuomones. Idealioji varžybų striksiukė baigė magna cum laude* ko- 
ledžą, turėjo mokslinį biologijos laipsnį ir dabar ketino baigti magna 
cum laude teisės fakultetą, įgyti mokslinį laipsnį, o vėliau maloniai 
pelnytis duoną, keldama ieškinius chemijos kompanijoms už teršiamą 
aplinką. 

Kalahanas išpūtė į ją akis, tariamai nuviltas. Vos prieš tris valan- 
das po ilgos nakties gurkšnojant vyną ir kalbant apie teisės mokslus ji 
paliko jo butą. Bet jis nė neužsiminęs apie Nešą. 

— Nagi, nagi, panele Šo. Kodėl Rozenbergas toks nepatenkintas? 

— Jo nuomone, Niudžersio įstatymas šiurkščiai pažeidžia Ant- 
rąją pataisą**. — Ji nepakėlė galvos į dėstytoją. 

— Puiku. Ir kad visi kiti auditorijoje žinotų, apie ką įstatyme 
kalbama? 

— Tarp kitų dalykų, draudžiami pusiau automatiniai šaunamieji 
ginklai. 

— Nuostabu. Ir vien įdomumo dėlei, ką sulaikomas turėjo prie 
savęs ponas Nešas? 

— AK-47, šturminį šautuvą. 

— Ir kas poną Nešą ištiko? 

— Jis buvo nuteistas, gavo trejus metus ir padavė apeliaciją. — Ji 
žinojo smulkmenas. 

— Kuo vertėsi ponas Nešas? 

— Charakteristika nebuvo konkreti, bet užsiminta apie papildo- 


* Su aukščiausiu pagyrimu (lot.) 
** Kalbama apie Antrąją iš dešimties JAV Konstitucijos pataisų, bendrai vadinamų Teisių 
biliu. Ja garantuojama žmonėms teisė laikyti ir nešiotis ginklus. 

mą kaltinimą prekyba kvaišalais. Areštuojant neturėta žinių apie jo 
ankstesnį teistumą. 

— "Taigi jis buvo kvaišalų prekeivis, turintis AK-47. Bet Rozen- 
bergas jį užsistojo, tiesa? 

— Žinoma. — Dabar jinai stebėjo jį. Įtampa atslūgo. Daugelis 
akių sekiojo dėstytoją, pamažu žingsniuojantį, besidairantį po audi- 
toriją kitos aukos. Dažniausiai per šias paskaitas kalbėdavo Darbė, o 
Kalahanas troško į diskusiją įtraukti kuo daugiau studentų. 

— Kaip manote, kodėl Rozenbergas jam prijaučia? — paklausė 
jis auditoriją. e 

— Jis mėgsta kvaišalų prekeivius. — Vėl Selindžeris, įžeistas, bet 
mėginantis atsigriebti. Kalahanas labai vertindavo diskusiją audito- 
rijoje. Nusišypsojo savo aukai, lyg sveikindamas sugrįžusį vėl duotis 
nuleidžiamam kraujo. 

— Jūs taip manote, pone Selindžeri? 

— Žinoma. Kvaišalų prekeivius, vaikų tvirkintojus, ginklų 
kontrabandininkus, teroristus. Rozenbergas nepaprastai žavisi šiais 
žmonėmis. Jie tarsi silpnučiai ir skriaudžiami jo vaikai, tad turi juos 
globoti. — Selindžeris stengėsi atrodyti lyg pasipiktinęs teisuolis. 

— O ką, jūsų mokyta nuomone, pone Selindžeri, reikėtų daryti 
su tais žmonėmis? 

— Visai paprasta. Jie turėtų gauti gerą advokatą ir būti teisingai 
teisiami, tada sulaukti teisingos, greitos apeliacijos ir galop būti nubaus- 
ti, jeigu yra nusikaltę. — Selindžeris atsidūrė pavojingai arti ribos, kad 
imtų kalbėti kaip dešinysis reakcionierius, pasisakantis už „įstatymą ir 
tvarką“ o tai tarp Tuleino teisės studentų laikoma baisia nuodėme. 

Kalahanas sukryžiavo ant krūtinės rankas. 

— Prašom tęsti. 

Selindžeris užuodė spąstus, bet varė toliau. Nebuvo ko prarasti. 

— Noriu pasakyti, mes esame perskaitę daugybę bylų, kuriose 
Rozenbergas bandė perrašyti konstituciją, kad galėtų sukurti spragą 
įkalčiams eliminuoti ir šitaip suteikti galimybę akivaizdžiai kaltam 
teisiamajam išeiti laisvėn. Bemaž bloga darosi. Jis laiko visus kalėji- 
mus žiauriomis ir netinkamomis vietomis, todėl, remiantis Aštuntąja 
pataisa, visi kaliniai turėtų būti paleisti. Laimė, dabar jis atstovauja 
mažumai, benykstančiai mažumai. 

— Jums patinka Aukščiausiojo Teismo kryptis, pone Selindže- 
ri? — Kalahanas podraug šypsojosi ir raukėsi. 

— Po šimts, tikrai taip. 

— Jūs esate vienas iš tų normalių, tvirtų, patriotiškai nusiteikusių 
ir vidurio besilaikančių amerikiečių, kurie linki, kad senasis pūzras 
numirtų miegodamas? 

Auditorijoje pasigirdo keletas krizulių. Dabar juoktis buvo sau- 
giau. Selindžeris ne toks kvailas, kad atsakytų atvirai. 

— Aš niekam to nelinkėčiau, — bemaž sutrikęs tarė jis. 

Kalahanas vėl suskato žingsniuoti. 

— Ką gi, dėkui, pone Selindžeri. Aš visad mėgaujuosi jūsų komen- 
tarais. Kaip visada, jūs mums atskleidėte teisės profano suvokimą. 

Juokas gerokai pagarsėjo. Išraudęs Selindžeris klestelėjo į vietą. 

Kalahanas nesišypsojo. 

— Norėčiau, kad ši diskusija įgytų aukštesnį intelektualų lygį, 
gerai? Taigi, panele Šo, kodėl Rozenbergas prijaučia Nešui? 

— Antroji pataisa užtikrina žmonėms teisę laikyti ir nešiotis 
ginklus. Teisėjas Rozenbergas tai supranta pažodžiui ir absoliučiai. 
Nieko nevalia nubausti. Jeigu Nešas nori turėti AK-47 ar rankinę gra- 
natą, arba bazuką, Niudžersio valstija negali išleisti tai draudžiančio 
įstatymo. 

— Jūs sutinkate su juo? 

— Ne, ir ne tik aš viena. Sprendimas priimtas aštuoniais balsais 
prieš vieną. Niekas jo nepalaikė. 

— Kaip tie kiti aštuoni motyvuoja savo sprendimą? 

— Labai aiškiai. Valstijos turi įtikinamų priežasčių drausti par- 
duoti ir įsigyti tam tikrų rūšių ginklus. Niudžersio valstijos interesai 
nusveria Antrosios pataisos ponui Nešui suteiktas teises. Visuomenė 
negali leisti asmenims turėti modernių ginklų. 

Kalahanas atidžiai ją stebėjo. Patrauklios teisės studentės Tulei- 
ne — retenybė, bet tokią aptikęs, jis veikdavo greitai. Pastaruosius 
aštuonerius metus jam puikiai sekėsi. Daugeliu atvejų darbas būdavo 
lengvas. Į teisės fakultetą atvykdavo neprietaringos ir laisvamanės 
moterys. Darbė buvo kitokia. Pirmą sykį ją pamatė bibliotekoje per 
antrąjį jos pirmųjų metų universitete semestrą ir prireikė mėnesio, kol 
sugebėjo pakviesti ją papietauti. 

— Kas parašė daugumos nuomonę? — paklausė jis. 

— Ranjanas. 

— Ojūs sutinkate su juo? 

— Taip. Iš tiesų tai lengva byla. 

— Tad kas gi nutiko Rozenbergui? 

— Man regis, jis nekenčia viso Teismo. 

— Vadinasi, jis nesutinka su kitais vien dėl savo malonumo? 

— Dažnai taip. Jam darosi vis sunkiau apginti savo nuomonę. 
Štai Nešas. Liberalui Rozenbergui ginklų kontrolės klausimas lengvas. 
Jam derėjo parašyti daugumos nuomonę, prieš dešimt metų jis taip ir 
būtų padaręs. 1977-ųjų byloje Fordaisas prieš Oregoną jis kur kas siau- 
riau interpretavo Antrąją pataisą. Jo nenuoseklumai bemaž trikdo. 

Kalahanas buvo užmiršęs Fordaisą. 

— Norite pasakyti, kad teisėjas Rozenbergas nuseno? 

Daugmaž kaip smūgių apsvaigintas boksininkas Selindžeris me- 
tėsi paskutiniam raundui. 

— Jis visai nukvakęs, ir jūs tai žinote. Nepajėgsite apginti jo nuo- 
monių. 

— Ne visados, pone Selindžeri, bet vis dėlto jis dar ten. 

— Jo kūnas ten, bet smegenys neveikia. 

— Jis kvėpuoja, pone Selindžeri. 

— Taip, kvėpuoja su aparatu. Tenka pumpuoti deguonį jam pro 
nosį. 

— Tačiau to nenuneigsite, pone Selindžeri. Jis — paskutinysis iš 
didžiųjų teisenos veikėjų ir vis dar kvėpuoja. 

— Verčiau paskambintumėte jam ir pasitikrintumėte, — metė 
Selindžeris ir nutilo. Jau užtektinai pasakė. Ne, pasakė per daug. Nu- 
leido galvą, kai dėstytojas rūsčiai sužioravo į jį akimis. Palinko prie 
savo užrašų ir susimąstė, kodėl visa tai išdėjo. 

Kalahanas vis dar stebeilijo į jį, paskui vėl leidosi žingsniuoti. Iš 
tiesų pagirios bjaurios. 


MAŽŲ MAŽIAUSIA jis atrodė kaip senas fermeris — šiaudinė 
skrybėlė, krūtinę dengianti prijuostė, dailiai išlyginti chaki spalvos 
darbiniai marškiniai, auliniai. Kramtė ir spjaudė tabaką į juodą van- 
denį molo apačioje. Kramtė tabaką kaip fermeris. Jo pikapas, nors ir 

naujausio modelio, buvo ganėtinai pavažinėtas ir apdulkėjęs tartum 
po ilgos kelionės. Šiaurės Karolinos registracijos numeriai. Stovėjo už 
šimto metrų ant smėlio kitame molo gale. 

Pirmadienio — pirmojo spalio pirmadienio — vidurnaktis, ir ki- 
tas trisdešimt minučių jis turįs laukti vėsioje tamsoje ant tuščio molo, 
mąsliai kramtydamas tabaką, pasirėmęs į turėklus įdėmiai stebeilyti 
į jūrą. Buvo čia vienas, kaip to ir tikėjosi. Šitaip suplanuota. Ant šio 
molo tokiu metu visados tuščia. Kartkartėmis pakrantės linija sužyb- 
sėdavo kokio nors automobilio priekinės šviesos, tačiau tokią valandą 
niekados niekas nesustodavo. 

Jisai stebėjo toli nuo kranto raudonus ir mėlynus kanalo žiburė- 
lius. Nekrypteldamas galvos pažvelgė į laikrodį. Debesys kybojo žemi 
ir tiršti, tad bus sunku pamatyti, kol anas nepriartės beveik prie pat 
molo. Šitaip suplanuota. 

Pikapas nebuvo iš Šiaurės Karolinos, kaip ir fermeris. Registra- 
cijos numeriai nusukti nuo sudaužyto sunkvežimio laužyne šalia Da- 
remo. Pikapas pavogtas Baton Ruže. Fermeris buvo iš niekur ir nieko 
nevogė. Buvo profas, todėl nešvarius darbus atlikdavo kas nors kitas. 

Po dvidešimties minučių kažkoks tamsus objektas vandens pa- 
viršiumi slystelėjo molo link. Tylus, prislopintas variklio burzgesys 
sustiprejo. Objektas pamažu darėsi panašus į laivelį, kuriame žemai 
pritūpęs siluetas maskuojamąja apranga valdė variklį. Fermeris nepa- 
judėjo nė colio jam priešpriešiais. Burzgesys nutilo, ir juoda guminė 
valtis sustojo ramiame vandenyje trisdešimt pėdų nuo molo. Pakrante 
nei artėjo, nei pro šalį slinko kokios nors automobilių šviesos. 

Fermeris atsargiai įsikišo tarp lūpų cigaretę, prisidegė ją, dusyk 
užsitraukė, tada nusviedė žemyn, pusiau iki valties. 

— Kokia cigaretė? — paklausė žmogus iš valties, žvelgdamas 
aukštyn. Jis matė prie turėklo fermerio siluetą, bet ne veidą. 

— „Lucky Strike“, — atsakė fermeris. Tie slaptažodžiai — toks 
kvailas žaidimas. Kiek dar kitų juodų guminių plaustų būtų galima 
tikėtis atplaukiant nuo Atlanto ir tiksliai sustojant prie šio seno molo 
kaip tik tokiu laiku? Kvaila, bet, ak, kaip svarbu. 

— Lukas? — atskriejo balsas iš valties. 

— Semas, — atsakė fermeris. Iš tikrųjų jo vardas buvo Kemelis, 
ne Semas, bet kitas penkias minutes, kol Kemelis pastatys valtį, tiks ir 
Semas. 

Kemelis neatsakė, to ir nereikėjo, bet greitai paleido variklį ir 
nukreipė valtį palei molą krantan. Lukas sekė paskui ją viršuje. Juodu 
susitiko prie pikapo. Nepaspaudė vienas kitam rankų. Kemelis padėjo 
tarp jų ant sėdynės savo juodą sportinį „Adidas“ krepšį, ir sunkveži- 
maitis pajudėjo pakrante. 

Lukas vairavo, o Kemelis rūkė, ir abu puikiai apsimetė vienas kito 
nematą. Nedrįso susitikti akimis. Kemelis su juoda barzda, tamsiais 
akiniais ir juodu golfu iš veido atrodė grėsmingai, tačiau neįmanomas 
atpažinti. Lukas ir nenorėjo jo matyti. Viena iš užduoties sąlygų buvo 
ne tik sutikti šį nepažįstamąjį iš jūros, bet ir į jį nežiūrėti. Išties tai 
buvo nesunku vykdyti. Tas veidas ieškomas devyniose šalyse. 

Važiuodamas per tiltą prie Manteo, Lukas užsirūkė kitą „Lucky 
Strike“ ir nusprendė, kad juodu jau buvo anksčiau susitikę. Kiek jis 
prisiminė, tai būta trumpo, tačiau tiksliai pagal laiką apskaičiuoto su- 
sitikimo prieš penkerius ar šešerius metus Romos oro uoste. Nebūta 
jokių prisistatymų. Tai įvyko tualete. Lukas, tuomet nepriekaištingai 
apsirengęs amerikietis vadovaujantysis darbuotojas, pasidėjo ungurio 
odos lagaminėlį prie sienos šalia kriauklės ir pamažu ėmė plautis ran- 
kas. Staiga šio nebeliko. Jis probėgšmais pastebėjo veidrodyje žmogų 
— Kemelį, dabar buvo tuo tikras. Po trisdešimties minučių lagaminė- 
lis susprogo tarp britų ambasadoriaus Nigerijoje kojų. 

Toje nematomoje brolijoje Lukas dažnai girdėdavo atsargius 
kuždesius apie Kemelį — žmogų, turintį daug vardų, daug veidų, 
kalbantį įvairiomis kalbomis, samdomą žudiką, kuris veikdavo 
greitai ir nepalikdavo pėdsakų, pedantišką galvažudį, kuris bastėsi 
po pasaulį, bet jo niekaip nepavykdavo aptikti. Kol abu patamsiuos 
važiavo šiaurėn, Lukas, žemai susmukęs sėdynėje, nusmaukęs skry- 
bėlės kraštą beveik sau ant nosies, geibiai uždėjęs rankas ant vairo, 
stėngėsi prisiminti girdėtas istorijas apie šį keleivį. Stulbinantys te- 
roro aktai. Britų ambasadorius. 1990-aisiais Vakarų Krante surengta 
pasala septyniolikai Izraelio kareivių irgi priskirta Kemeliui. Jis buvo 
vienintelis įtariamasis, kai 1985-aisiais automobilyje sprogus bombai 
žuvo turtingas vokiečių bankininkas su savo šeima. Pasak gandų, už 
šią žmogžudystę jis gavo tris milijonus grynaisiais. Daugelis slap- 
tosios žvalgybos ekspertų laikė, kad jis buvo tikrasis sumanytojas 
1981-aisiais pasikėsinant nužudyti popiežių. Betgi Kemelis buvo 
kaltinamas kone dėl visų neišaiškintų teroristinių antpuolių ir nu- 

žudymų. Lengva buvo versti kaltę, nes niekas tikrai nežinojo, ar jis 
apskritai egzistuoja. 

Šitai Luką jaudino. Kemelis rengėsi veikti Amerikos žemėje. Lu- 
kas nežinojo aukų vardų, tačiau turėjo būti pralietas svarbaus asmens 
kraujas. 


AUšTANT pavogtasis fermerio sunkvežimaitis sustojo prie Trisde- 
šimt pirmosios ir M gatvių kampo Džordžtaune. Kemelis pasigriebė 
sportinį krepšį ir neprataręs nė žodžio iššoko ant šaligatvio. Nuėjo 
kelis kvartalus į rytus iki „Four Seasons“ viešbučio, jo vestibiulyje nu- 
sipirko Post ir nerūpestingai liftu pasikėlė į septintą aukštą. Lygiai po 
septintos penkiolika jis pasibeldė į vienas duris koridoriaus gale. 

— Taip? — iš vidaus atsiliepė nervingas balsas. 

— Ieškau pono Snelerio, — iš lėto tobula bendrine amerikiečių 
kalba ištarė Kemelis ir pridengė nykščiu akutę. — Ponas Sneleris? 

— Taip: Edvinas F Sneleris. 

Rankena nei sujudėjo, nei kliktelėjo. Durys neatsidarė. Po ke- 
lių sekundžių iš po durų apačios slystelėjo baltas vokas. Kemelis 
pakėlė jį. 

— Gerai, — pasakė ganėtinai garsiai, kad išgirstų Sneleris ar dar 
kas toks šis buvo. 

— Gretimos durys, — pasakė Sneleris. — Aš palauksiu jūsų 
skambučio. — Balsas skambėjo kaip amerikiečio. Priešingai nei Lu- 
kas, jis niekad nebuvo matęs Kemelio ir iš tiesų visai netroško jo pa- 
matyti. Lukas šį jau matė dusyk, iš tikrųjų jam pasisekė, kad tebebuvo 
gyvas. 

Kemelio kambaryje stovėjo dvi lovos ir stalelis prie lango. Užuo- 
laidos buvo aklinai užtrauktos, kad saulės šviesa niekaip neįsismelktų 
vidun. Ant vienos lovos greta dviejų išsipūtusių portfelių jis pasidėjo 
sportinį krepšį, nuėjo prie lango ir pro užuolaidų plyšį žvilgtelėjo lau- 
kan, paskui pasuko prie telefono. 

— Čia aš, — pasakė Sneleriui. — Informuokite apie automobilį. 

— Jis gatvėje. Paprastas baltas fordas su Konektikuto numeriais. 
Rakteliai ant stalo. — Sneleris kalbėjo pamažu. 

— Vogtas? 

— Žinoma, bet perkaldintais numeriais. Jis švarus. 

— Tuoj po vidurnakčio paliksiu jį prie Daleso oro uosto. Noriu, 
kad būtų sunaikintas, aišku? — Anglų kalba buvo nepriekaištinga. 

— Tokios ir mano instrukcijos. Gerai. — Sneleris kalbėjo man- 
dagiai ir dalykiškai. 

— Tai labai svarbu, aišku? Aš ketinu automobilyje palikti ginklą. 
Ginklai palieka kulkas, o žmonės pamato automobilius, tad būtina 
visiškai sunaikinti automobilį. Supratote? 

— Tokios ir mano instrukcijos, — pakartojo Sneleris. Kam tie 
pamokymai. Žudynės jam nebuvo naujiena. 

Kemelis atsisėdo ant lovos krašto. 

— Keturi milijonai gauti prieš savaitę, pridurčiau, dieną vėliau, 
nei susitarėme. Dabar esu K. A., tad noriu kitų trijų. 

— Bus išsiųsti iki vidudienio. Taip buvo sutarta. 

— Taip, bet aš susirūpinęs dėl to susitarimo. Prisimenate, juk 
dieną pavėlavote? 

Tai suerzino Snelerį, o kadangi žudikas buvo gretimame kamba- 
ryje ir nesirengė iš ten išeiti, jis galėjo kalbėti šiek tiek susierzinęs. 

— Tai bankas kaltas, ne mes. 

Dabar tai suerzino Kemelį. 

— Puiku. Noriu, kad jūs ir jūsiškis bankas pervestų kitus tris mi- 
lijonus į sąskaitą Ciuriche, kai tik Niujorke atsidarys įstaigos. Tai bus 
maždaug po dviejų valandų. Aš pasitikrinsiu. 

— Gerai. 

— Taip pat aš nenoriu turėti jokių problemų, kai darbas bus at- 
liktas. Po dvidešimt keturių valandų būsiu Paryžiuje, o iš ten skrisiu 
tiesiai į Ciurichą. Noriu, kad manęs ten lauktų visi pinigai. 

— Jie lauks ten, jeigu tik darbas bus atliktas. 

Kemelis nusišypsojo sau. 

— Darbas bus atliktas, pone Sneleri, iki vidurnakčio. Žinoma, 
jeigu jūsų informacija tikra. 

— Kol kas ji tikra. Ir šiandien nelaukiama jokių pokyčių. Mūsų 
žmonės gatvėse. Viskas, ko reikalavote, yra tuose dviejuose portfeliuo- 
se: žemėlapiai, diagramos, grafikai, įrankiai ir kiti daiktai. 

Kemelis dirstelėjo į portfelius. Dešine ranka pasitrynė akis. 

— Man reikia nusnūsti, — sumurmėjo jis į telefoną. — Dvidešimt 
valandų esu nemiegojęs. 

Sneleris nesugalvojo, ką atsakyti. Laiko marios, tad jeigu Kemelis 
nori nusnūsti, tegul. Juk jam mokama dešimt milijonų. 

— Gal pageidautumėte ko nors užkąsti? — kiek sutrikęs paklausė 
Sneleris. 

— Ne. Paskambinkite man po trijų valandų, lygiai pusę vie- 
nuoliktos. — Jis padėjo ragelį ant telefono svirtelės ir išsitiesė skersai 
lovos. 


ANTRĄ RUDENS sesijos dieną gatvės buvo tuščios ir ramios. Tei- 
sėjai savo darbo dieną praleido teismo salėje, klausydamiesi vieno 
po kito advokatų argumentų dėl sudėtingų ir gana nuobodžių bylų. 
Rozenbergas didžiąją laiko dalį pramiegojo. Jis trumpam atgijo, kai 
Teksaso generalinis prokuroras įrodinėjo, jog vienam mirtininkų ka- 
meros kaliniui reikėtų duoti vaistų, idant prieš sušvirkščiant mirtiną 
injekciją jis būtų šviesaus proto. 

— Kaip psichiškai nesveiką žmogų galima nubausti mirties baus- 
me? — nepatikliai paklausė Rozenbergas. 

— Visai paprastai, — atsakė Teksaso generalinis prokuroras, — jo 
ligą galima kontroliuoti vaistais. Tad jam reikia tik sušvirkšti truputėlį 
vaistų, kad taptų sveiko proto, o tada sušvirkšti kitų, kad jis mirtų. Visa 
galėtų būti labai gražu ir konstituciška. 

Rozenbergas kurį laiką moralizavo ir niurzgėjo, paskui išsikvėpė. 
Jo nedidukas invalido vežimėlis buvo kur kas žemesnis už masyvius 
odinius kolegų sostus. Seniokas atrodė gan apgailėtinai. Praeityje jis 
buvo tigras, nuožmus siaubūnas, suriesdavęs į ragą net apsukriausius 
advokatus. Bet dabar jau nebe. Jis pradėjo veblenti ir galiausiai užgeso. 
Generalinis prokuroras nusišiepė ir kalbėjo toliau. 

Svarstant paskutinę šią dieną nuobodžią desegregacijos bylą iš 
Virdžinijos, Rozenbergas ėmė knarkti. Pirmininkas Ranjanas dėb- 
telėjo per teisėjų stalą, ir Džeisonas Klainas, vyresnysis Rozenbergo 
stažuotojas, suprato užuominą. Jis pamažėle patraukė invalido veži- 
mėlį nuo stalo ir išstūmė iš salės, paskui sparčiai nurideno užpakaliniu 
koridoriumi. 

Teisėjas atsipeikėjo savo kabinete, išgėrė piliules ir pareiškė 
stažuotojams norįs vykti namo. Klainas pranešė FTB, ir po kelių aki- 
mirkų, dviejų FTB agentų stebimas, Rozenbergas buvo įridentas į pus- 

rūsio garaže pastatyto savojo miniveno galą. Slaugytojas Frederikas 
diržais pritvirtino vežimėlį ir seržantas Fergiusonas iš Aukščiausiojo 
Teismo policijos įsmuko prie miniveno vairo. Teisėjas neprisileisdavo 
artyn FTB agentų. Šie galėdavo sekti iš paskos savo automobiliu bei 
stebėti iš gatvės jo namą mieste ir džiaugtis, jog prisikasę taip arti. Jis 
nepasitikėjo farais, o dar labiau tais prakeiktais FTB agentais. Jam ne- 
reikia jokios apsaugos. 

Džordžtauno Voltos gatvėje minivenas sulėtino greitį ir galiau- 
siai atbulom įslinko į trumpą kiemo įvažą. Slaugytojas Frederikas ir 
faras Fergiusonas atsargiai įrideno teisėją į namą. Agentai savuosiuose 
valdiškuose juoduose „Dodge Aries“ stebėjo iš gatvės. Priešais namą 
žėlė mažutėlis plotelis vejos, ir jų automobilis stovėjo vos per kelias 
pėdas nuo paradinių durų. Buvo beveik 4-a valanda popiet. 

Po kelių minučių Fergiusonas, kaip privalėjo, išėjo iš namo ir 
šnektelėjo su agentais. Prieš savaitę po ilgų ginčų Rozenbergas su- 
tiko, kad popietėmis parvažiavus namo Fergiusonas tyliai apžiūrėtų 
kiekvieną kambarį viršuje ir apačioje. Tada Fergiusonas turėdavo pa- 
sišalinti, bet galėdavo sugrįžti lygiai 10-4 vakaro ir budėti lauke prie 
užpakalinių dūrų iki pat 6-os ryto. Niekam kitam, tik Fergiusonui tai 
buvo leista, ir šis jau pavargo nuo viršvalandžių. 


— Viskas gerai, — pasakė jis agentams. — Manau, grįšiu de- 
šimtą. 

— Jis vis dar gyvas? — paklausė vienas agentas. Įprastas klausimas. 

— Deja, taip. — Eidamas prie miniveno Fergiusonas atrodė pa- 
vargęs. 


Frederikas buvo putlus ir silpnas, bet tokiam ligoniui prižiūrėti 
jėgos nereikėjo. Tinkamai sutvarkęs pagalves, jis iškėlė senioką iš ve- 
žimėlio ir atsargiai pasodino ant sofos, kur šis dvi kitas valandas ne- 
judės snausdamas ir žiūrėdamas CNN. Frederikas užsitepė sumuštinį 
su kumpiu, prisikrovė lėkštę sausainių ir prie virtuvės stalo permetė 
akimis National Enguirer. Rozenbergas kažką garsiai murmėjo ir nuo- 
tolinio valdymo pulteliu perjunginėjo kanalus. 

Lygiai septintą jo pietūs, kuriuos sudarė vištienos sultinys, virtos 
bulvės ir troškinti svogūnai, — poinsultinė dieta — buvo tvarkingai 
patiekti, ir Frederikas prirideno senioką prie stalo. Šisai spyrėsi valgyti 
pats, tad vaizdas buvo nekoks. Frederikas žiūrėjo televizorių. Jovalą 
sutvarkysiąs vėliau. 

Devintą išmaudytas ir pižama apvilktas seniokas buvo kruopš- 
čiai apkarnšytas apklotais. Lova buvo siaura, atlošiama — žalsvas, 
mygtukais valdomas karo ligoninės įrenginys su kietu čiužiniu ir at- 
lenkiamais turėklais, kuriuos Rozenbergas užsispyrė laikyti nuleistus. 
Lova stovėjo kambarėlyje už virtuvės, kuris prieš pirmąjį insultą tris- 
dešimt metų atstojo nedidelį darbo kabinetą. Dabar čia namų klinika, 
atsiduodanti antiseptikais ir tykančia mirtimi. Greta lovos riogsojo di- 
delis stalas su ligoninės lempa ir bent dvidešimčia buteliukų su piliulė- 
mis ant jo. Visame kambaryje tvarkingomis stirtomis buvo sukrautos 
sunkios, storos teisės knygos. Slaugytojas, atsisėdęs į atlošiamąjį krėslą 
visai prie pat stalo, ėmė skaityti iš kažkokio aplanko. Skaitys, iki pasi- 
girs knarkesys — tai kasnaktinis ritualas. Skaitys pamažu, šaukdamas 
žodžius Rozenbergui, kuris gulėjo sustingęs, nejudėjo, tačiau klausėsi. 
Aplanke buvo byla, kuriai jis turės parašyti daugumos išvadą. Jis dėjo- 
si į galvą kiekvieną žodį — kol kas. 

Valandą skaitęs ir šaukęs, Frederikas pavargo, o teisėjas buvo be- 
pradedąs snūduriuoti. Jis kilstelėjo ranką ir užsimerkė. Lovos mygtuku 
susilpnino šviesą. Kambarys liko bemaž tamsus. Frederikas atsistūmė 
nuo stalo, ir atlenkė krėslo atkaltę. Padėjo aplanką ant grindų ir užsi- 
merkė. Rozenbergas knarkė. 

Jis knarks neilgai. 


NETRUKUS PO DEŠIMTOS tamsaus ir tykaus namo viršutiniame 
miegamajame virstelėjo sieninės drabužinės durelės ir pro jas išsmuko 
Kemelis. Buvo su skaisčiai mėlynais riešų raiščiais, nailonine kepuraite 
ir bėgiko trumpikėmis. Ilgarankoviai marškinėliai, kojinės ir „Reebok“ 
sportbatukai — balti, taip pat su mėlynais apvadėliais. Tobulas spalvų 
derinys. Risnotojas Kemelis. buvo švariai nusiskutęs, o po kepuraite 
labai trumpi plaukai dabar atrodė šviesūs, bemaž balti. 

Miegamajame, taip pat ir koridoriuje, tvyrojo tamsa. Po „Ree- 
bok“ sportbatukų padais girgžtelėjo laiptai. Itin lieknas Kemelis buvo 
penkių pėdų bei dešimties colių ir nesvėrė nė šimto penkiasdešimties 
svarų. Nors ir įsitempęs, tačiau žengė lengvai, stengdamasis judėti 
greitai ir nesukelti garso. Laiptai baigėsi prieangyje, netoli paradinių 
durų. Jis žinojo, kad automobilyje prie šaligatvio sėdi du agentai, bet 

veikiausiai namo nestebi. Žinojo, jog prieš septynias minutes atvyko 
Fergiusonas. Girdėjo sklindantį iš užpakalinio kambario knarkimą. 
Laukdamas drabužinėje, jis pagalvojo, ar nesmogus anksčiau, prieš 
atvykstant Fergiusonui, kad netektų šio nužudyti. Žudyti nebuvo 
sunku, tiesiog atsiradęs dar vienas lavonas sukeltų rūpesčių. Tačiau 
jis klaidingai spėjo, kad prieš stodamas sargybon Fergiusonas tik- 
riausiai užsuka pasitikrinti pas slaugytoją. Tokiu atveju Fergiusonas 
aptiktų skerdynes, ir Kemelis prarastų kelias valandas. Tad jis laukė 
iki dabar. 

Tylutėliai nuslinko prieangiu. Virtuvėje silpna garų surinkiklio 
lemputė apšvietė ruošos bufetuko viršų, ir veikti tapo šiek tiek pa- 
vojingiau. Kemelis sukeikė save, kad anksčiau nepamatė ir neišsuko 
lemputės. Tokios klaidelės nedovanotinos. Jis pasilenkė po langu ir 
kilstelėjęs galvą pažvelgė į kiemą už namo. Fergiusono nebuvo matyti. 
O Kemelis žinojo, kad šis septyniasdešimt keturių colių ūgio, šešiasde- 
šimt vienerių metų amžiaus katarakta sergantis agentas savuoju 0.357 
kalibro „Magnum“ nesugebėtų pataikyti nė į daržinę. 

Abu knarkė. Kemelis nusišypsojo sau ir pritūpęs tarpduryje 
greitai išsitraukė iš po apvynioto apie riešą elastinio tvarsčio 0.22 ka- 
libro automatinį pistoletą ir duslintuvą. Prisuko prie vamzdžio keturių 
colių ilgio tūbelę ir nėrė į kambarį. Slaugytojas pakeltomis kojomis, 
nukarusiomis rankomis ir pražiota burna dryksojo giliai atlošiamame 
krėsle. Kemelis prikišo duslintuvo galą per colį nuo jo dešinio smilki- 
nio ir trissyk iššovė. Rankos virptelėjo, pėdos trūktelėjo, bet akys liko 
užmerktos. Kemelis greitai pasilenkė per jį prie raukšlėtos blyškios 
teisėjo Eibrahamo Rozenbergo galvos ir suvarė į ją tris kulkas. 

Kambarys buvo be langų. Stebėdamas kūnus Kemelis visą minu- 
tę klausėsi. Slaugytojo kulnai kelis kartus timptelėjo ir nurimo. Kūnai 
nejudėjo. 

Jis norėjo nušauti Fergiusoną viduje. Vienuolika minučių po de- 
šimtos — tinkamas metas kuriam nors kaimynui prieš miegą paskuti- 
nįsyk pavedžioti lauke šunį. Patamsiuos jis nuslinko prie užpakalinių 
durų ir pastebėjo farą už dvidešimties pėdų ramiai vaikštinėjantį palei 
medinę tvorelę. Intuityviai Kemelis pravėrė duris, įjungė vidinio kie- 
melio šviesą ir garsiai pašaukė: „Fergiusonai!“ 

Paliko duris atdaras ir pasislėpė tamsiame kampe už šaldytuvo. 
Fergiusonas klusniai atidramblojo per vidinį kiemelį virtuvėn. Nebu- 

vo nieko neįprasta. Frederikas dažnai jį pasišaukdavo, kai jo prakilny- 
bė užmigdavo. Juodu gerdavo tirpią kavą ir lošdavo kunkeną“. 
Nekvepėjo kava, nelaukė ir Frederikas. Kemnelis iššovė tris kulkas 
Fergiusonui į pakaušį, ir šis trankiai nudribo ant virtuvės stalo. 
Žudikas išjungė vidinio kiemelio šviesą ir nusuko duslintuvą. Šio 
nebeprireiks. Abu su pistoletu buvo pakišti vėl po riešo raiščiu. Keme- 
lis atsargiai pažvelgė pro paradinių durų langutį. Stogelio lempa buvo 
įjungta, agentai skaitė. Jis peržengė Fergiusoną, užrakino užpakalines 
duris ir išnyko nedidukės vejos už namo tamsoje. Tylutėliai peršoko 
per dvi tvoras ir susirado gatvę. Leidosi risnoti. Risnotojas Kemelis. 


GLENAS JENSENAS sėdėjo vienas tamsiame „Montrouzo“ kino teat- 
ro balkone ir stebėjo nuogus bei gana judrius vyrus ekrane. Kramtė iš 
didžiulės dėžės kukurūzų spragėsius ir nematė nieko, tik kūnus. Vilkė- 
jo gana konservatyviai — tamsiai mėlyną nertinį, chaki spalvos kelnes, 
avėjo mokasinus. Didžiuliai akiniai nuo saulės slėpė akis, o švediška 
minkšta fetrinė skrybėlė dengė galvą. Laimė, jo veidas buvo lengvai 
pamirštamas, o užmaskuotas ir suvis neatpažįstamas. Ypač vidurnaktį 
apytuščio gėjų pornokino salės balkone. Nebuvo įsisegęs auskarų, ne- 
ryšėjo spalvingų kaklaskarių, neturėjo auksinių grandinėlių, brangių 
papuošalų, nieko, kas rodytų jį siūlantis kaip kompanioną. Jis troško 
likti nepastebėtas. 

Iš tiesų tas žaidimas kate ir pele virto iššūkiu FTB ir visam kitam 
pasauliui. Šiąnakt jie pareigingai išsirikiavo automobilių stovėjimo 
aikštelėje prie jo daugiabučio. Dar pora sustojo prie užpakalinio pa- 
stato išėjimo šalia verandos, ir jis leido jiems visiems sėdėti keturias 
su puse valandos, o tada persirengė ir nerūpestingai nudrožė į rūsio 
garažą, iš kur išvažiavo draugo automobiliu. Pastate buvo pernelyg 
daug išėjimo taškų, kad vargšai federalai pajėgtų jį sekti. Jis savotiškai 
atjautė juos, tačiau juk turėjo savo gyvenimą ir norėjo jį gyventi. Jeigu 
federalai nesugeba jo surasti, tai kaipgi sugebės žudikas? 

Balkonas buvo padalytas į tris mažas sekcijas, kiekvienoje po še- 
šias eiles. Visiškoje tamsoje, vienintelę šviesą skleidė dulsvai mėlynas 
pluoštas, nutįsęs iš projektoriaus. Šoniniai praėjimai buvo užversti su- 


* Toks kortų lošimas. 

laužytomis kėdėmis ir sulankstomais staliukais. Aksominės portjeros 
palei sienas apdriskusios ir vos besilaikė. Nuostabi vieta pasislėpti. 

Jis vis nerimaudavo, kad gali būti nutvertas. Ilgus mėnesius po 
savos konfirmacijos nuolat buvo apniktas baimės. Nepajėgdavo val- 
gyti kukurūzų spragėsių, o filmai niekaip, po šimts, neteikdavo jam 
smagumo. Pasakė sau, kad nutvertas ar atpažintas, arba dar kaip nors 
siaubingai demaskuotas, paprasčiausiai paaiškintų neva atliekąs tyri- 
mą prieš numatomą bylą dėl nešvankybių. Sąrašuose visados būdavo 
viena tokia, tad galbūt juo patikėtų. Jis vis kartojo sau, kad šis pasi- 
teisinimas galėtų būti įtikimas, ir pamažu įsidrąsino. Bet kartą, vieną 
1990-ųjų naktį kino teatras užsidegė ir keturi žmonės žuvo. Jų pavar- 
dės pateko į laikraščius. Didelė sensacija. Teisėjas Glenas Jensenas atsi- 
tiktinai buvo tualete, kai išgirdo klyksmus ir užuodė dūmus. Jis puolė 
gatvėn ir prašapo. Visi žuvusieji buvo surasti balkone. Vieną iš jų jis 
pažinojo. Dviem mėnesiams atsižadėjo kino seansų, bet paskui vėl 
pradėjo juose lankytis. Pasakė sau, kad jam reikia daugiau patyrinėti. 

Na ir kas, jeigu būtų nutvertas? Juk esąs paskirtas iki gyvos gal- 
vos. Rinkėjai negalėtų jo atšaukti. 

Jam patiko „Montrouzas“, nes čia antradieniais kino filmus rody- 
davo visą naktį, bet salė niekad nebūdavo perpildyta. Jis mėgo kuku- 
rūzų spragėsius, o pilstomas alus kainavo tik penkiasdešimt centų. 

Du senukai vidurinėje sekcijoje grabinėjosi ir gdlamonėjosi. Kart- 
kartėmis Jensenas paskersuodavo į juos, tačiau iš tiesų susikaupęs žiū- 
rėjo filmą. Liūdna, pagalvojo jis, būti septyniasdešimties metų, žvelgti 
mirčiai į akis, stengtis išvengti AIDS ir būti ištremtam ieškotis laimės 
į purviną balkoną. 

Netrukus balkone prie jų prisijungė ketvirtas žmogus. Žvilgtelė- 
jęs į Jenseną ir du susikabinusius vyriškius, jis nešinas pilstomu alumi 
ir kukurūzų spragėsiais, nutykino į vidurinės sekcijos viršutinę eilę. 
Tiesiai už jo buvo projekcinė. Jam po dešinei trim eilėmis žemiau 
sėdėjo teisėjas. Priekyje žili ir gerokai pagyvenę meilužiai bučiavosi, 
kuždėjosi ir kikeno pamiršę viską aplinkui. 

Jis buvo tinkamai apsirengęs. Aptempti džinsai, juodi šilkiniai 
marškiniai, auskaras, saulės akiniai raginiais rėmeliais, dailiai suglais- 
tyti plaukai ir tikro gėjaus ūseliai. Kemelis — homoseksualas. 

Jis palaukė kelias minutes, tada pasislinko dešinėn ir atsisėdo prie 
praėjimo. Niekas nepastebėjo. Kam gali rūpėti, kur jisai sėdi? 

Po dvyliktos dvidešimt senukai išsikvėpė. Susikibę už parankių 
juodu atsistojo ir pirštų galais išcimpino, vis tebesikuždėdami ir tebek- 
rizendami. Jensenas nė nepasuko į juos galvos. Buvo įsigilinęs į filmą: 
masišką orgiją jachtoje siaučiant uraganui. Kemelis it katė siauru pra- 
ėjimu nuslinko prie kėdės tris eiles už teisėjo. Šis gurkšnojo alų. Juodu 
buvo vieni. Jis minutę palaukė ir greitai persėdo eile žemiau. Jensenas 
buvo už aštuonių pėdų. 

Uraganas įsišėlo, taip pat ir orgija. Vėjo stūgesys ir pramogauto- 
jų klyksmai mažoje salėje kurtino. Kemelis pastatė alų bei kukurūzų 
spragėsius ant grindų ir nuo juosmens išsitraukė trijų pėdų ilgio gel- 
toną nailoninę virvę slidėms surišti. Greitai apsuko abu jos galus sau 
apie plaštakas ir peržengė kėdžių eilę prieš save. Jo auka giliai alsavo. 
Dėžė su kukurūzų spragėsiais kretėjo rankose. 

Jis puolė greitai ir žiauriai. Kemelis užmetė virvę kilpa tuoj po 
gerklomis ir stipriai suveržė. Trūktelėjo virvę žemyn, atlošė galvą ant 
kėdės atkaltės. Sprandas dailiai lūžo. Kemelis surišo apsukęs virvę už 
sprando. Prakišo pro mazgo kilpą šešių colių ilgio plieninį strypą ir 
užveržė turniketą, iki oda plyšo ir ėmė kraujuoti. Visa buvo baigta per 
dešimt sekundžių. 

Staiga uraganas liovėsi ir linksmai prasidėjo nauja orgija. Jen- 
senas susmuko savo krėsle. Kukurūzų spragėsiai pažiro apie batus. 
Kemelis buvo ne iš tokių, kurie grožisi savo darbu. Paliko balkoną, 
nerūpestingai praėjo pro žurnalų bei įvairių daikčiukų stelažus vesti- 
biulyje ir išnyko gatvėje. 

Paprastu baltu fordu su Konektikuto registracijos numeriais jis 
nuvažiavo į Daleso oro uostą, tualete persirengė ir ėmė laukti savojo 
reiso į Paryžių. 


PrRMOJI PONIA viešėjo Vakarų Pakrantėje, dalyvavo daugybėje 
pusryčių po penkis tūkstančius dolerių už lėkštę, kur turtingieji ir 
pretenzingieji mielai klojo pinigus už šaltus kiaušinius ir pigų šampa- 
ną bei progą būti matomam ir galbūt nufotografuotam su vadinamąja 

Karaliene. Tad kai suskambo telefonas, prezidentas miegojo vienas. 
Pagal didžiąją Amerikos prezidentų tradiciją ankstesniais metais jis 
mąstė, kad reikėtų susirasti meilužę. Bet dabar tai atrodė taip ne- 
respublikoniška. Be to, jis buvo senas ir pavargęs. Dažnai miegodavo 
vienas net kai Karalienė būdavo Baltuosiuose rūmuose. 

Prezidentas kietai miegodavo. Telefonas suskambo dvylika kartų, 
iki jis išgirdo. Sugriebė ragelį ir pažiūrėjo į laikrodį ant sienos. Pusė 
penkių ryto. Jis klausėsi balso, tada pašoko ant kojų ir po aštuonių 
minučių jau buvo Ovaliajame kabinete. Nenusiprausęs po dušu, be 
kaklaraiščio. Kaip pridera atsisėdęs prie rašomojo stalo, stebeilijo į 
Flečerį Koulą, savo personalo viršininką. 

Koulas šypsojosi. Puikūs jo dantys ir plika galva tviskėjo. Vos tris- 
dešimt septynerių, jis buvo tasai stebukladarys, kuris prieš ketverius 
metus išgelbėjo žlungančią kampaniją ir laimėjo savo bosui kelialapį į 
Baltuosius rūmus. Klastingas manipuliatorius bei įžūlus pakalikas jis 
dantimis ir nagais skynėsi kelią per artimiausiąją prezidento aplinką, 
iki galiausiai tapo antruoju asmeniu vadovybėje. Daugelis žiūrėjo į jį 
kaip į tikrą bosą. Vien paminėta jo pavardė žemesniajam personalui 
varydavo siaubą 

— Kas atsitiko? — pamažu paklausė prezidentas. 

Koulas žingsniavo priešais jo stalą. 

— Nieko ypatinga nesužinojau. Jie abu negyvi. Du FTB agentai 
aptiko Rozenbergą apie pirmą valandą nakties negyvą lovoje. Jo slau- 
gytojas ir Aukščiausiojo Teismo policininkas taip pat nužudyti. Visi 
trys nušauti į galvą. Labai švarus darbas. Kol FTB ir K. A. policija tyrė, 
jiems paskambinta, kad Jensenas aptiktas negyvas kažkokiame gėjų 
klube. Surado jį prieš porą valandų. Voilzas paskambino man ketvirtą, 
o aš paskambinau jums. Jis ir Gminskis turėtų čia atvažiuoti po kelių 
minučių. 

— Gminskis? 

— Privalėtų būti įjungta ir CŽV, bent kol kas. | 

Prezidentas sunėrė rankas sau už galvos ir pasirąžė. 

— Taigi Rozenbergas negyvas. 

— Taip. Negyvų negyviausias. Patariu jums po poros valandų 
kreiptis į tautą. Mebris dirba prie kalbos juodraščio. Vėliau aš jį už- 
baigsiu. Palaukime, kol išauš, bent iki septynių. Kitaip bus per anksti, 
ir mes prarasime didžiąją dalį auditorijos. 

— Spauda... 

— Taip. Ji jau dirba. Nufilmavo sanitarinio automobilio brigadą, 
stumiančią Jenseną ant vežimėlio į morgą. 

— Nežinojau, kad jis gėjus. 

— Dabar dėl to nelieka daug abejonių. Tai puiki krizė, pone pre- 
zidente. Pagalvokite. Ne mes ją sukėlėme. Esame niekuo dėti. Niekas 
negalės mūsų kaltinti. O tauta bus sukrėsta ir solidarizuosis su mumis. 
Metas telktis apie lyderį. Tiesiog nuostabu. Jokių neigiamų aspektų. 

Prezidentas nugėrė kavos iš puodelio ir įsistebeilijo į popierius 
ant rašomojo stalo. 

— Ir man teks restruktūrizuoti Teismą. 

— Čia geriausia dalis. Tai bus jūsų palikimas. Aš jau paskambi- 
nau Duvolui į Teisingumo departamentą ir nurodžiau jam susisiekti 
su Hortonu bei sudaryti preliminarų kandidatų sąrašą. Vakar Horto- 
nas Omahoje sakė kalbą, bet dabar jau skrenda. Siūlau vėliau su juo 
susitikti. 

Prezidentas linktelėjo, kaip visada pritardamas Koulo siūlymams. 
Jis palikdavo Koului plūktis dėl smulkmenų. Pats niekad jų nemėgo. 

— Nėra įtariamųjų? 

— Kol kas ne. Tiesą sakant, nežinau. Perspėjau Voilzą, kad atvy- 
kęs pateiktų jums glaustą informaciją. 

— Rodos, kažkas sakė, kad FTB saugo Aukščiausiąjį Teismą. 

Koulas plačiau nusišypsojo ir sukikeno. 

— Būtent. Voilzas ištįsusiu veidu. Iš tiesų gerokai nemalonu. 

— Puiku. Noriu, kad Voilzas atsiimtų savo dalį kaltės. Pasirūpin- 
kite spauda. Neprošal būtų jį pažeminti. Tuomet galbūt mums pavyktų 
išspirti jį lauk. 

Ši mintis Koului patiko. Jis liovėsi žingsniavęs ir užsirašė į blok- 
notą, kad nepamirštų. Į duris pasibeldė apsaugininkas ir tuoj pat jas 
atidarė. Vidun drauge įžengė direktoriai Voilzas ir Gminskis. Kol visi 
keturi sveikinosi, nuotaika staiga subjuro. Jiedu atsisėdo priešais pre- 
zidento stalą, o Koulas užėmė sau įprastą vietą — atsistojo prie lango 
šalia prezidento. Jis nekentė Voilzo ir Gminskio, o šie — jo. Neapykan- 
ta teikė Koului jėgų. Prezidentas jo klausydavo, ir tai buvo svarbiausia. 
Kelias minutes jis patylėsiąs. Prie kitų reikia leisti prezidentui imtis 
iniciatyvos. 

— Man labai gaila, kad jums teko atvykti, bet dėkui, kad čia esa- 

te, — pasakė prezidentas. Niauriai linktelėję, šie priėmė tą akivaizdų 
melą. — Kas atsitiko? 

Voilzas prašneko greitai ir dalykiškai. Nupasakojo sceną Rozen- 
bergo namuose, kai buvo aptikti kūnai. Kiekvieną naktį, pirmą valan- 
dą, Fergiusonas įprastai visada ateidavo pas gatvėje sėdinčius agentus. 
Kai jis nepasirodė, šie nusprendė pasižiūrėti, kas atsitiko. Nužudyta 
labai švariai ir profesionaliai. Voilzas papasakojo, ką žinojo apie Jen- 
seną. Nulaužtu sprandu. Pasmaugtas. Balkone jį aptiko kitas panašus 
tipas. Suprantama, niekas nieko nematė. Voilzas nebuvo toks šiurkštus 
ir stačiokiškas kaip paprastai. Biurui tai juoda diena, ir direktorius 
jautė, kad atmosfera kaista. Bet jis ištvėrė penkis prezidentus ir tikrai 
sugebės pergudrauti ir šį idiotą. 

— Abi žmogžudystės aiškiai susijusios, — pasakė prezidentas, 
spitrydamas į Voilzą. 

— Galimas daiktas. Tikrai taip atrodo, bet... 

— Liaukitės, direktoriau. Per du šimtus dvidešimt metų buvo nu- 
žudyti keturi prezidentai, du ar trys kandidatai, grupelė kovotojų už 
pilietines teises, keli gubernatoriai, bet niekad — Aukščiausiojo Teis- 
mo teisėjas. O dabar per vieną naktį, vos per dvi valandas, nužudomi 
du. Ir jūs nesate tikras, kad žmogžudystės susijusios? 

— Aš taip nesakiau. Turi būti kažkoks ryšys. Tačiau metodai to- 
kie skirtingi. Ir tokie profesionalūs. Turbūt prisimenate, būta daugybės 
grasinimų Teismui. 

— Puiku. Tad kas jūsų įtariamieji? 

Niekas dar nėra surengęs F. Dentonui Voilzui kryžminės apklau- 
sos. Jis piktai nužvelgė prezidentą. 

— Dar per anksti įvardyti įtariamuosius. Mes teberenkame įkalčius. 

— Kaip žudikas pateko į Rozenbergo būstą? 

— Niekas nežino. Suprantate, mes jo nematėme įeinant vidun. 
Matyt, buvo ten kurį laiką, slėpėsi kokioje nors sieninėje spintoje ar 
palėpėje. Antra vertus, mes buvome nepageidaujami. Rozenbergas ne- 
sutikdavo įsileisti mūsų į namus. Fergiusonas paprastai apžiūrėdavo 
patalpas kiekvieną popietę, kai teisėjas parvykdavo iš darbo. Dar per 
anksti ką nors sakyti, bet neaptikome jokių žudiko paliktų įkalčių. 
Jokių, išskyrus tris lavonus. Šiandien vakarop turėsime balistinės eks- 
pertizės ir autopsijos duomenis. 

— Kai tik turėsite, noriu juos pamatyti. 

— Taip, pone prezidente. 

— Be to, iki penktos šiandien popiet noriu trumpo sąrašo įtaria- 
mųjų. Aišku? 

— Žinoma, pone prezidente. 

— Ir norėčiau gauti raportą apie jūsų saugumo užtikrinimo prie- 
mones ir kur šis buvo pažeistas. 

— Jūs manote, kad saugumas pažeistas? 

— Turime du negyvus teisėjus, abu jie buvo saugomi FTB. Ma- 
nau, Amerikos žmonės nusipelno žinoti, kas atsitiko, direktoriau. Taip, 
saugumas buvo pažeistas. 

— Pranešti jums ar Amerikos žmonėms? 

— Pranešite man. 

— Ir tuomet jūs sušauksite spaudos konferenciją ir pranešite 
Amerikos žmonėms, tiesa? 

— Jūs bijote kruopštaus tyrimo, direktoriau? 

— Nė kiek. Rozenbergas ir Jensenas negyvi, nes atsisakė ben- 
dradarbiauti su mumis. Jie labai gerai žinojo apie pavojų, tačiau buvo 
nevalia jų trukdyti. Kiti septyni bendradarbiauja ir tebėra gyvi. 

— Kol kas. Verčiau pasitikrinkime. Jie krinta it musės. — Prezi- 
dentas nusišypsojo Koului, kuris sukikeno ir mažne išsiviepė žiūrėda- 
mas į Voilzą. Koulas nusprendė, kad metas prabilti. 

— Direktoriau, ar jūs žinojote, kad Jensenas šlaistėsi po tokias 
vietas? 

— Jis — suaugęs Žmogus, paskirtas eiti pareigas iki gyvos galvos. 
Jeigu būtų nusprendęs šokti nuogas ant stalo, nebūtume pajėgę jo su- 
turėti. 

— Taip, sere, — mandagiai sutiko Koulas. — Bet jūs neatsakėte į 
mano klausimą. 

Voilzas giliai atsiduso ir nusuko akis. 

— Taip. Įtarėme, kad jis homoseksualus, ir žinojome, kad mėgsta 
lankytis kai kuriuose kino teatruose. Mes neturime nei galios, nei noro 
atskleisti tokią informaciją, pone Koulai. 

— Noriu tų raportų iki vidudienio, — vėl prašneko prezidentas. 
Voilzas žvelgė į langą, klausėsi, bet nereagavo. Prezidentas pasisuko į 
CŽV direktorių Robertą Gminskį. 

— Bobai, noriu tiesaus atsakymo. 

Gminskis įsitempė ir susiraukė. 

— Klausau, sere. Dėl ko? 

— Noriu žinoti, ar tos žmogžudystės bent kaip susijusios su kokia 
nors Jungtinių Valstijų vyriausybės agentūra, operacija, grupuote ar 
dar kuo? 

-— Liaukitės! Nejau jūs rimtai, pone prezidente?! Tai nesąmo- 
nė. — Gminskis atrodė tartum sukrėstas, bet prezidentas, Koulas, net- 
gi Voilzas žinojo, kad šiais laikais CŽV tarnyboje viskas įmanoma. 

— Visiškai rimtai, Bobai. 

— Aš irgi rimtai. Ir užtikrinu jus, kad mes neturėjome su tuo nie- 
ko bendra. Aš sukrėstas, kad jūs galėjote taip pagalvoti. Juokinga! 

— Patikrinkite tai, Bobai. Aš noriu būti visiškai tikras. Rozenber- 
gas netikėjo nacionaliniu saugumu. Įsigijo žvalgyboje galybę priešų. 
Tiesiog patikrinkite, gerai? 

— Gerai, gerai. 

— Ir šiandien iki penktos noriu raporto. 

— Be abejo. Gerai, tačiau tai tik laiko gaišatis. 

Flečeris Koulas pasuko prie gretimo stalo. 

— Siūlau susitikti šiandien penktą popiet, ponai. Gerai? 

Abu direktoriai linktelėjo ir atsistojo. Koulas tylomis palydėjo 
juos iki durų ir uždarė jas. 

— Jūs iš tiesų gerai susitvarkėte, — pasakė jis prezidentui. — Voil- 
zas supranta esąs pažeidžiamas. Aš uodžiu kraują. Užleisime ant to 
žmogaus spaudą. 

— Rozenbergas negyvas, — pakartojo pats sau prezidentas. — Tie- 
siog negaliu patikėti. 

— Turiu idėją televizijai. — Koulas vėl žingsniavo pirmyn ir at- 
gal, buvo perėmęs vadžias į savo rankas. — Reikia iš viso to sąmyšio 
išgauti naudos. Privalote atrodyti pavargęs, lyg visą naktį nemiegojęs, 
dorodamasis su krize. Tiesa? Visa tauta stebės, lauks iš jūsų smulkme- 
nų ir raminamų žodžių. Manau, jums derėtų vilkėti kuo nors šiltu ir 
veikiančiu padrąsinamai. Švarkas ir kaklaraištis 7-4 ryto galėtų atro- 
dyti šiek tiek surepetuota. Reikėtų šio to laisvesnio. 

Prezidentas įdėmiai klausėsi. 

— Chalato? 

— Ne visai. O jeigu megztinis ir dukslios kelnės? Nereikia kakla- 
raiščio. Balti marškiniai su sagutėmis apykaklės kampučiuose. Toksai 
lyg tėvuko įvaizdis. | 

— Jūs norite, kad šią krizės valandą kreipčiausi į tautą vilkėda- 
mas mMegztiniu? 

— Taip. Būtų gerai. Rudas megztinis ir balti marškiniai. 

— Kad nežinau. 

— Įvaizdis tinkamas. Klausykit, šefe, skaičiuojant nuo ateinančio 
mėnesio, rinkimai po metų. Per devyniasdešimt dienų tai mūsų pirma 
krizė, ir dargi kokia nuostabi. Žmonėms reikia pamatyti jus, vilkintį 
kaip nors kitaip, ypač septintą ryto. Turite atrodyti paprastas, kaip 
namie, tačiau viską valdantis. Tai bus verta penkių, gal net dešimties 
reitingų punktų. Patikėkite, šefe. 

— Aš nemėgstu megztinių. 

— Tik patikėkite manimi. 

— Kad nežinau... 


DARBĖ Šo atsibudo anksti, dar neprašvitus, šiek tiek pagiringa. 
Po penkiolikos mėnesių teisės fakultete jos protas nesutikdavo ilsėtis 
ilgiau nei šešias valandas. Ji dažnai atsikeldavo prieš aušrą, ir kaip 
tik todėl su Kalahanu gerai neišsimiegodavo. Seksas būdavo puikus, 
bet miegas neretai abiem virsdavo pagalvių ir antklodžių tampymu į 
save. 

Darbė stebeilijo į lubas ir klausėsi jo, kartkartėmis suknarkiančio 
per škotiškojo sukeltą komą. Paklodės it virvės buvo apsivyniojusios 
jam apie kojas. Ji gulėjo neužsiklojusi, bet šalčio nejuto. Spalis Naujaja- 
me Orleane vis dar tvankus ir šiltas. Slogus oras kilo iš Dofinės gatvės 
apačioje per balkonėlį prie miegamojo ir pro atdaras stiklines dūris 
smelkėsi vidun. Kartu nešėsi ir pirmą ryto šviesos srautą. Apsigobusi 
Tomo frotiniu chalatu, ji atsistojo tarpduryje. Tekėjo saulė, bet Dofinės 
gatvė tebebuvo tamsi. Aušros į Prancūzų kvartalą ateidavo nepastebi- 
mai. Burna jai džiūvo. 

Nulipusi į virtuvę Darbė išsivirė tirštos cikorijos kavos iš Pran- 
cūzų turgaus. Mėlyni skaičiai ant mikrobangų krosnelės bylojo, jog 
dabar be dešimt šešios. Nesmarkiam gėrovui gyvenimas su Kalahanu 

prilygo nuolatinei kovai. Jos riba buvo trys taurės vyno. Neturėjo nei 
teisininko licencijos, nei darbo, tad negalėjo kasnakt prisigerti ir rytą 
ilgai miegoti. Be to, ji svėrė šimtą dvylika svarų ir buvo pasiryžusi 
daugiau nepriaugti. O jam ribų nebuvo. 

Ji išgėrė tris stiklines atšaldyto vandens, tada prisipylė pilną 
aukštą puoduką cikorijos kavos. Kopdama laiptais įjungė šviesas ir vėl 
įsirangė lovon. Spustelėjo nuotolinio valdymo pultelį, ir staiga išvydo 
už rašomojo stalo sėdintį prezidentą. Šis atrodė keistokai — su rudu 
megztiniu, be kaklaraiščio. Ėjo speciali NBC žinių laida. 

— Tomai! — Ji pliaukštelėjo jam per petį. Jokio judesio. — Tomai! 
Pabusk! — Darbė spustelėjo mygtuką, ir garsas pasidarė kurtinantis. 
Prezidentas linkėjo visiems labo ryto. — Tomai! — Ji palinko tėlevi- 
zoriaus pusėn. Kalahanas nusispyrė paklodes ir atsisėdo, trindamasis 
akis bei stengdamasis sutelkti žvilgsnį. Ji padavė jam kavą. 

Prezidentas turėjo tragiškų naujienų. Jo akys buvo pavargusios, 
atrodė liūdnas, tačiau sodrus baritonas tryško pasitikėjimu. Priešais 
save buvo pasidėjęs užrašus, bet jais nesinaudojo. Žvelgė tiesiai į 
kamerą ir pasakojo Amerikos žmonėms apie sukrečiančius praeitos 
nakties įvykius. 

— Kas per velnias, — sumurmėjo Kalahanas. Pranešęs apie mir- 
tis, prezidentas ėmė skaityti įmantrų Eibrahamo Rozenbergo nekro- 
logą. Pavadino jį iškilia legenda. Įtampa buvo didžiulė, bet prezidento 
veidas šlovinant įžymią vieno iš nekenčiamiausių Amerikos žmonių 
karjerą, išliko ramus. 

Kalahanas vėpsojo į televizorių. Darbė žiūrėjo išpūtusi akis. 

— Kaip jaudinama, — pratarė ji. Sėdėjo sustingusi lovos gale. 
Prezidentas paaiškino, kad jį glaustai informavę FTB ir CŽV darbuo- 
tojai spėjo, jog Žmogžudystės susijusios. Jis įsakęs nedelsiant pradėti 
kruopštų tyrimą, kaltieji bus patraukti atsakomybėn. 

Kalahanas sėdomis išsitiesė ir užsidengė paklodėmis. Mirksėjo 
akimis ir pirštais braukė per suveltus plaukus. 

— Rozenbergas? Nužudytas? — sumurmėjo jis, nuožmiai žvelg- 
damas į ekraną. Ūkai galvoje kaipmat išsisklaidė ir liko tik skausmas, 
bet jis to nejuto. 

— Tik pasižiūrėk į megztinį, — tarė Darbė, gurkšnodama kavą 
ir stebeilydama į oranžinį, stipriai nugrimuotą veidą ir spindinčius, 
rūpestingai sušukuotus sidabrinius plaukus. Prezidentas buvo nuo- 

stabiai dailus raminamo balso vyras; tai jam padėjo daug pasiekti po- 
litikoje. Ant kaktos susimetė raukšlės ir dabar jis tapo dar liūdnesnis, 
nes kalbėjo apie artimą savo bičiulį, teisėją Gleną Jenseną. 

— „Montrouzo“ kino teatre, vidurnaktį, — pakartojo Kalahanas. 

— Kur jis yra? — paklausė ji. Kalahanas buvo baigęs teisės fakul- 
tetą Džordžtaune. 

— Nesu tikras, bet, man regis, gėjų kvartale. 

— Jis buvo gėjus? 

— Esu girdėjęs tokių gandų. Tikriausiai. — Abu sėdėjo lovos gale, 
paklodėmis užsidengę kojas. Prezidentas paskelbė savaitę nacionali- 
nio gedulo pusiau nuleistomis vėliavomis. Rytoj federalinės įstaigos 
bus uždarytos. Dėl laidotuvių kol kas ne visai susitarta. Dar kelias mi- 
nutes jis kažką sapaliojo, toks pat giliai nuliūdęs, netgi sukrėstas, labai 
žmogiškas, bet vis dėlto prezidentas, kontroliuojąs padėtį. Baigė savąja 
patentuota tėvuko šypsena, keliančia visišką pasitikėjimą, dvelkiančia 
išmintimi ir veikiančia raminamai. 

Ant Baltųjų rūmų vejos išdygo NBC reporteris ir užpildė trūksta- 
mas spragas. Policija nieko nekomentuoja, bet, regis, kol kas dar neturi 
įtariamųjų ir nieko, už ko galėtų užsikabinti. Abu teisėjus saugojusi 
FTB taip pat nieko nekomentuoja. „Montrouzas“ iš tiesų homoseksua- 
lų lankoma vieta. Patvirtinta, kad abiem vyrams, ypač Rozenbergui, 
nemažai grasinta. Ir kol visa tai baigsis, įtariamųjų gali būti daug. 

Kalahanas išjungė televizorių ir nuėjo prie stiklinių balkono 
durų, kur ankstyvo rytmečio oras darėsi vis tvankesnis. 

— Jokių įtariamųjų, — sumurmėjo jis. 

— Man ateina į galvą bent dvidešimt, — pasakė Darbė. 

— Taip, bet kodėl du iškart? Dėl Rozenbergo dar galima suprasti, 
bet kodėl Jensenas? Kodėl ne Makdovelas ar Jantas, juk šie abu libera- 
lesnių nei Jensenas pažiūrų? Nėra jokios logikos. — Kalahanas atsisėdo 
į pintinį krėslą prie durų ir susitaršė plaukus. 

— Išvirsiu tau dar kavos, — pasisiūlė Darbė. 

— Ne, ne. Aš jau atsibudęs. 

— Kaip galva? 

— Šviesi, jeigu tik gaučiau pamiegoti dar tris valandas. Manau, 
atšauksiu pratybas. Nesu nusiteikęs. 

— Nuostabu. 

— Velniai rautų, negaliu patikėti. Tas kvailys galės paskirti du 

naujus teisėjus. Tai reiškia, kad aštuoni iš devynių bus išrinkti respub- 
likonų. 

— Pirma, jie dar turės būti patvirtinti. 

— Po dešimties metų mes nebepažinsime konstitucijos. 

— Štai kodėl jie buvo nužudyti, Tomai. Kas nors ar kokia nors 
grupuotė nori kitokio Teismo, kuriame būtų absoliuti konservatorių 
dauguma. Rinkimai kitais metais. Rozenbergas yra, tiksliau, buvo de- 
vyniasdešimt vienerių. Meningui aštuoniasdešimt ketveri. Jantas ką 
tik perkopęs aštuoniasdešimt. Jie gali greitai numirti arba gyventi dar 
dešimt metų. Prezidentu, ko gero, būtų išrinktas demokratas. Kam ri- 
zikuoti? Nužudyti juos dabar, likus metams iki rinkimų? Visai logiška, 
jeigu kas nors buvo taip nusiteikęs. 

— Betgi kodėl Jenseną? 

— Kėlė nepatogumų ir, matyt, buvo lengvesnis taikinys. 

— "Taip, tačiau jis iš esmės buvo nuosaikusis, kartkartėmis turė- 
davo kairiųjų paskatų. Ir paskirtas respublikono. 

— Nori „Kruvinosios Merės '? 

— Gerai sugalvota. Minutėlę. Aš bandau mąstyti. 

Darbė atsilošusi lovoje gurkšnojo kavą ir stebėjo iš balkono be- 
sismelkiančius saulės spindulius. 

— Pagalvok, Tomai. Laikas gražiai parinktas. Ant nosies perrin- 
kimas, nominacijos, politika, visi tie dalykai. Tik pagalvok apie smurtą 
ir radikalus, fanatikus, abortų priešininkus, gėjų niekintojus, arijus, 
fašistus, pagalvok apie visas tas grupuotes, gebančias žudyti, ir apie 
visus grasinimus Teismui, tad kokiai nors nežinomai, nepastebimai 
grupuotei labai tinkamas laikas juos užbildinti. Tai šlykštu, bet laikas 
ištaikytas puikiai. 

— Ir kas gi toji grupuotė? 

— Kas žino? 

— Pogrindžio armija? 

— Nepasakytum, kad jie nepastebimi. Teksase nužudė teisėją 
Fernandesą. 

— Argi jie nenaudoja bombų? 

— "Taip, turi patirties naudoti plastikinius sprogmenis. 

— Išbrauk juos. 

— Kol kas aš nieko neišbraukiu. — Darbė atsistojo ir persirišo 
chalatą. — Eime, sutaisysim tau „Kruvinąją Merę“. 

— Tik jeigu tu gersi su manimi. 

— Tomai, tu dėstytojas. Panorėjęs, gali atšaukti savo pratybas. O 
aš studentė ir... | 

— Suprantu sąsajas. 

— Aš daugiau negaliu praleidinėti pratybų. 

— Sukirsiu tave iš konstitucinės teisės, jeigu nepraleisi pratybų 
ir negersi su manimi. Aš turiu Rozenbergo išvadų knygą. Skaitykime 
jas, gurkšnokime „Kruvinąją Merę“, po to vyną, paskui dar ką nors. Jau 
turiu noro. 

— Devintą man federalinė procesinė teisė, ir aš negaliu jos pra- 
leisti. 

— Aš paskambinsiu dekanui ir paprašysiu, kad atšauktų visas 
pratybas. Ar tuomet gersi su manimi? 

— Ne. Eime, Tomai. — Jis nusekė paskui ją laiptais žemyn į vir- 
tuvę išgerti kavos ir alkoholio. 


NEATITRAUKDAMAS RAGELIO nuo peties, Flečeris Koulas nuspaudė 
kitą telefono ant rašomojo stalo Ovaliajame kabinete mygtuką. Mirk- 
sėjo trijų jungiamų linijų lemputės. Jis pamažu žingsniavo priešais sta- 
lą ir klausėsi, tuo pat metu greitomis peržiūrinėdamas dviejų puslapių 
pranešimą, gautą iš Hortono Teisingumo departamente. Nekreipė dė- 
mesio į prezidentą, pritūpusį priešais langus, gniaužiantį pirštinėtomis 
rankomis golfo lazdą, nuožmiai žvelgiantį pirma į geltoną kamuoliuką 
ir toliau per mėlyną kilimą į duobutę atstojantį varinį dubenėlį už 
dešimties pėdų. Koulas kažką suniurnėjo į ragelį. Jo žodžių preziden- 
tas neišgirdo, nes kaip tik lengvai stuktelėjo kamuoliuką ir stebėjo šį 
tiksliai įriedant į dubenėlį, kur dzingtelėjo, savaime pasivertė, o paskui 
nusirito tris pėdas į šalį. Prezidentas vienomis kojinėmis pasislinko 
prie kito kamuoliuko ir papūtė į jį, šįkart oranžinį. Vėl taip pat stuk- 
telėjo, ir kamuoliukas įriedėjo tiesiai į dubenėlį. Aštuntas iš eilės. Dvi- 
dešimt septyni iš trisdešimties. 

— Skambino Ranjanas, — pasakė Koulas, padėjęs ragelį. — Jis su- 
nerimęs. Norėtų šiandien popiet su jumis susitikti. 

— Tegul užsiregistruoja. 

— Pasakiau jam, kad prisistatytų čia rytoj dešimtą ryto. Pusę 
vienuolikos turite kabineto posėdį, o vienuoliktą susitinkate su Nacio- 
nalinio saugumo taryba. 

Nepakeldamas galvos prezidentas sugniaužė lazdą ir ėmė tyrinėti 
kitą kamuoliuką. 

— Aš negaliu laukti. Kaip viešosios nuomonės apklausos? — Jis 
rūpestingai užsimojo ir palydėjo akimis kamuoliuką. 

— Ką tik šnekėjausi su Nelsonu. Vidurdienį jis paleido dvi. Kom- 
piuteris šiuo metu apdoroja duomenis, bet Nelsonas mano, kad už 
mus bus maždaug penkiasdešimt du ar penkiasdešimt trys procentai. 

Golfo žaidėjas greitomis žvilgtelėjo ir nusišypsojo, o paskui vėl 
sugrįžo prie žaidimo. 

— Kiek buvo praeitą savaitę? 

— Keturiasdešimt keturi. Tai tik dėl megztinio be kaklaraiščio. 
Visai kaip aš sakiau. 

— Maniau, keturiasdešimt penki, — tarė prezidentas, stuktelė- 
damas geltonąjį kamuoliuką ir stebėdamas, kaip šis nepriekaištingai 
įrieda į duobutę. 

— Jūs teisus. Keturiasdešimt penki. 

— Aukščiausias rodiklis per... 

— Vienuolika mėnesių. Nuo 402-ojo reiso praeitų metų lap- 
kritį mes neviršydavome penkiasdešimties. Tai nuostabi krizė, šefe. 
Žmonės sukrėsti, tačiau daugelis džiaugiasi, kad Rozenbergo nebė- 
ra. Ir jūs — žmogus, padėsiantis įveikti sunkumus. Tiesiog nuosta- 
bu. — Koulas nuspaudė mirksintį mygtuką ir pakėlė ragelį. Neprataręs 
nė žodžio, vėl nutrenkė jį ant svirtelės. Pasitaisė kaklaraištį ir užsisags- 
tė švarką. — Penkios trisdešimt, šefe. Voilzas ir Gminskis laukia. 

Prezidentas pavarė kamuoliuką ir stebėjo, kaip tas rieda. Nukry- 
po colį į dešinę, ir jisai susiraukė. 

— Tegul sau laukia. Devintą ryto kviečiame spaudos konferenci- 
ją. Pasiimsiu kartu Voilzą, bet neduosiu jam išsižioti. Priversiu stovėti 
greta manęs. Aš pateiksiu daugiau detalių ir atsakysiu į kelis klausi- 
mus. Žiniasklaida transliuos tai tiesiogiai, kaip manote? 

— Žinoma. Gera mintis. Pasistengsiu padaryti ją įgyvendinamą. 

Prezidentas nusimovė pirštines ir numetė jas į kampą. 

— Įveskite juos. — Jis rūpestingai atrėmė į sieną lazdą ir apsiavė 

„Bally“ mokasinais. Kaip paprastai, nuo pusryčių jis jau šešis kartus 
persirengė, ir dabar vilkėjo škotiškos medžiagos dvieiliu kostiumu, ry- 
šėjo raudoną su tamsiai mėlynais žirneliais kaklaraištį. Oficiali apran- 
ga. Striukė kabojo ant kabyklos prie durų. Jis atsisėdo prie rašomojo 
stalo ir susiraukė žiūrėdamas į kažkokius popierius. Linktelėjo Voilzui 
ir Gminskiui, bet neatsistojo ir neištiesė paspausti rankos. Šie atsisėdo 
kitoje stalo pusėje, Koulas kaip įprastai stovėjo lyg nekantraujantis 
šauti sargybinis. Prezidentas pasižnaibė viršunosę, tarsi dienos įtampa 
būtų įvariusi jam migreną. 

— Buvo ilga diena, pone prezidente, — prašneko Bobas Gmins- 
kis, stengdamasis pralaužti ledus. Voilzas žvelgė į langus. 

Koulas linktelėjo, ir prezidentas sutiko: 

— Taip, Bobai. Labai ilga. Be to, šiandien vakare esu pakvietęs 
pietų grupelę etiopų, tad kalbėkime glaustai. Pradėkime nuo jūsų, Bo- 
bai. Kas juos nužudė? 

— Nežinau, pone prezidente. Bet užtikrinu jus, kad mes neturė- 
jome su tuo nieko bendra. 

— Tikrai, Bobai? — prezidentas mažne meldė. 

Gminskis virš stalo pakėlė dešinę ranką lyg prisiekdamas. 

— Prisiekiu. Prisiekiu savo motinos kapu. 

Koulas patenkintas linktelėjo, tartum patikėjęs ir tartum jo pri- 
tarimas reikštų viską. 

Prezidentas rūsčiai pažvelgė į Voilzą, kurio apkūnią figūrą, už- 
pildančią visą krėslą, vis dar dengė platus frenčius — toks uniformi- 
nės aprangos tipas. Direktorius pamažu kramtė gumą ir niekinamai 
šiepėsi prezidentui. 

— Balistinė ekspertizė? Autopsija? 

— Turiu, — pasakė Voilzas ir atsisegė portfelį. 

— Tik papasakokite. Aš vėliau perskaitysiu. 

— Revolverio būta mažo kalibro, veikiausiai 0.22. Šauta įrėmus į 
Rozenbergą ir jo slaugytoją, tą liudija nudegimai nuo parako. Dėl Fer- 
giusono sunku pasakyti, bet šūviai paleisti ne iš toliau kaip dvylikos 
colių. Mes nematėme šaudant, suprantate? Po tris kulkas į kiekvieno 
galvą. Iš Rozenbergo dvi išimtos; dar viena rasta jo pagalvėje. Panašu, 
kad jis ir slaugytojas miegojo. Tokios pačios kulkos, tas pats ginklas, 
matyt, ir tas pats šaulys. Rengiami išsamūs autopsijos duomenys, bet 
netikėtumų neaptikta. Mirčių priežastys visai aiškios. 

— Pirštų atspaudai? 

— Jokių. Mes tebeieškome, tačiau darbas atliktas labai švariai. At- 
rodo, jis nepaliko nieko, tik kulkas ir kūnus. 

— Kaip pateko į namą? 

— Jokių regimų įsibrovimo ženklų. Apie ketvirtą, kai Rozenber- 
gas parvažiavo, Fergiusonas viską įdėmiai patikrino. Po dviejų valandų 
įteikė raštišką raportą, kuriame nurodoma, kad apžiūrėjo du miega- 
muosius, vonios kambarį ir tris sienines drabužines viršuje, taip pat 
visus kambarius apačioje ir, žinoma, nieko neaptiko. Raporte rašoma, 
kad patikrino visus langus ir duris. Laikydamiesi Rozenbergo nuro- 
dymų, mūsų agentai buvo lauke, ir, pasak jų, Fergiusono ketvirtosios 
valandos apžiūra truko nuo trijų iki keturių minučių. Įtariu, žudikas 
pasislėpęs jau laukė, kai teisėjas grįžo ir Fergiusonas viską apžiūrinėjo. 

— Kodėl taip įtariate? — mygo Koulas. | 

Paraudusiomis akimis Voilzas stebėjo prezidentą ir nepaisė jo 
pakaliko. 

— Tas žmogus neabejotinai labai talentingas. Nužudė Aukščiau- 
siojo Teismo narį — galbūt du — ir faktiškai nepaliko jokio pėdsako. 
Profesionalus žudikas, spėčiau. Patekti į namą jam nebuvo sunku. 
Išvengti paviršutiniškos Fergiusono apžiūros taip pat. Veikiausiai 
jis labai kantrus. Nerizikuotų brautis į namą, kai viduje žmonės, o 
aplinkui farai. Manau, jis įsibrovė kažkuriuo metu po vidudienio ir 
paprasčiausiai laukė, veikiausiai viršutinio aukšto sieninėje drabuži- 
nėje ar palėpėje. Ant grindų po įtraukiamais laiptais mes aptikome du 
gabalėlius palėpės šilumos izoliacijos; tai leidžia manyti, kad laiptais 
neseniai naudotasi. 

— Iš tiesų visai nesvarbu, kur jisai slėpėsi, — tarė prezidentas. — Vis 
tiek nebuvo aptiktas. 

— Teisybė. Mums nebuvo leidžiama apžiūrinėti namo, supran- 
tate? 

— Suprantu, kad Rozenbergas negyvas. Ką pasakysite apie Jen- 
seną“ 

— Jis irgi negyvas. Nulaužtas sprandas, pasmaugtas geltona nai- 
lonine virve, kokią galima rasti bet kurioje ūkinių prekių parduotuvė- 
je. Tyrę medikai abejoja, kad Jensenas žuvo dėl nulaužto sprando. Jie 
pagrįstai įsitikinę, kad tai padaryta virve. Jokių pirštų atspaudų. Jokių 
liudininkų. Ši vieta ne iš tokių, kur liudininkai puola duoti parodymus, 


48 JOHN GRISHAM 


tad ir nesitikiu jų rasti. Mirties laikas — apie dvylika trisdešimt nak- 
ties. Žmogžudystes skyrė dvi valandos. 

Prezidentas užsirašinėjo. 

— Kada Jensenas paliko savo butą? 

— Nežinau. Prisimenate, mums buvo pasakyta stebėti automobi- 
lių aikštelę. Apie šeštą vakaro parsekėme jį iki namų, paskui septynias 
valandas stebėjome pastatą, iki sužinojome, kad buvo pasmaugtas 
kažkokioje gėjų landynėje. Aišku, mes laikėmės jo reikalavimų. Jis 
slapčia išsmuko iš daugiabučio vieno draugo automobiliu, kurį rado- 
me už dviejų kvartalų nuo tos landynės. 

Kietai suspaustomis už nugaros rankomis Koulas žingtelėjo porą 
žingsnių į priekį. 

— Direktoriau, jūs manote, kad abu darbus atliko tas pats sam- 
domas žudikas? 

— Velniai žino. Kūnai tebešilti. Duokite mums laiko. Kol kas 
teturime mažai vertingų įkalčių. Nėra liudininkų, nepalikta pirštų 
atspaudų, nepadaryta šiurkščių klaidų, tad šiek tiek užtruks, kol mes 
viską sudėliosime į vietas. Gal ir tas pats žmogus, aš nežinau. Dar per 
anksti pasakyti. 

— Tikriausiai jūs turite vidinę nuojautą, — įsiterpė prezidentas. 

Voilzas patylėjo ir žvilgtelėjo į langus. 

— Galėtų būti tas pats žmogus, tačiau tada jis turėtų būti super- 
menas. Gal du ar trys, bet vis tiek jiems turėjo kas nors padėti. Kažkas 
suteikė jiems nemažai informacijos. 

— Pavyzdžiui, kokios? 

— Pavyzdžiui, kaip dažnai Jensenas vaikšto į kiną, kur jisai sėdi, 
kuriuo laiku tenai nukanka, ar vyksta vienas, ar susitinka su kokiu 
nors draugu. Aišku, tokios informacijos mes neturėjome. Štai Rozen- 
bergas. Kas nors turėjo žinoti, kad jo namuke nėra apsaugos sistemos, 
kad mūsų vaikinai sergsti lauke, kad Fergiusonas atvykdavo dešimtą ir 
pasišalindavo šeštą bei turėdavo budėti užpakaliniame kieme, kad... 

— Jūs visa tai žinojote, — pertraukė prezidentas. 

— Taip, žinojome. Bet patikinu jus, niekam to nepasakojome. 

Prezidentas greitai lyg sąmokslininkas žvilgtelėjo į Koulą, kuris 
giliai susimąstęs kasėsi smakrą. 

Voilzas pasimuistė krėsle savo gan plačiu užpakaliu ir nusišypso- 
jo Gminskiui, lyg tardamas: „Neprieštaraukime jiems“. 

— Jūs įtariate sąmokslą, — supratingai pasakė Koulas, stipriai 
suraukdamas antakius. 

— Aš nė velnio neįtariu. Tik pareiškiu jums, pone Koulai, ir jums, 
pone prezidente, kad iš tikrųjų daug žmonių susimokė juos nužudyti. 
Žudikų galėjo būti vienas ar du, bet jie turėjo daug pagalbininkų. Nu- 
žudyta pernelyg greitai, švariai ir viskas gerai organizuota. 

Koulas atrodė patenkintas. Stovėdamas išsitiesė ir vėl susinėrė 
rankas už nugaros. 

— Tad kas gi tie sąmokslininkai? — paklausė prezidentas. — Kas 
jūsų įtariamieji? 

Voilzas giliai atsiduso ir tartum patogiau įsitaisė krėsle. Užsegė 
portfelį ir pasidėjo šį prie kojų. 

— Šiuo metu neturime tikro įtariamojo, tik kelias tikėtinas gali- 
mybes. Ir šitai privalu laikyti paslaptyje. 

Koulas prišoko žingsnį arčiau. 

— Be abejo, tai konfidencialu, — puolė jis. — Juk esate Ovaliaja- 
me kabinete. 

— Ir daug sykių esu čia lankęsis anksčiau. Iš tiesų lankiausi čia, 
kai jūs dar lakstėte su nešvariais vystyklais, pone Koulai. Informacija 
randa kelią nutekėti. 

— Man regis, nutekėdavo ir iš jūsų paties, — įgėlė Koulas. 

Prezidentas kilstelėjo ranką. 

— Tai konfidencialu, Dentonai. Duodu žodį. 

Koulas pasitraukė žingsnį atgal. 

Voilzas nenuleido akių nuo prezidento. 

— Kaip žinote, Teismo sesija pradėta pirmadienį, kai maniakai 
buvo mieste jau keletą dienų. Praeitas dvi savaites mes stebėjome įvai- 
rius judėjimus. Žinome, kad bent vienuolika Pogrindžio armijos narių 
savaitę laikėsi K. A. regione. Porą šiandien apklausėme ir paleidome. 
Žinome, kad ši grupuotė turi noro ir galimybių. Kol kas tai tvirčiausia 
mūsų prielaida. Bet rytoj ji gali pasikeisti. 

Koului tai nepadarė įspūdžio. Pogrindžio armija buvo visuose 
sąrašuose. 

— Esu girdėjęs apie juos, — kvailai pasakė prezidentas. 

— O taip. Jie darosi gana populiarūs. Mes manome, kad jie nu- 
žudė teisėją Teksase. Tačiau negalime to įrodyti. Jie labai įgudę nau- 
doti sprogmenis. Įtariame juos susprogdinus visoje šalyje bent šimtą 

abortų klinikų, Amerikos pilietinių laisvių sąjungos būstinių, porno- 
grafinio kino teatrų, gėjų klubų. Jie kaip tik tokie žmonės, kurie galėtų 
nekęsti Rozenbergo ir Jenseno. 

— Kiti įtariamieji? — paklausė Koulas. 

— Esama arijų grupuotės, vadinamos Baltųjų pasipriešinimu. Ją 
mes stebime jau dvejus metus. Ji veikia iš Aidaho ir Oregono. Praeitą 
savaitę jų vadas pasakė kalbą Vakarų Virdžinijoje, jis jau kelias dienas 
šiame regione. Pirmadienį pastebėtas demonstracijoje priešais Aukš- 
čiausiąjį Teismą. Ryt pamėginsime su juo pasikalbėti. 

— Bet ar šie žmonės profesionalūs žudikai? — paklausė Koulas. 

— Suprantate, jie nesireklamuoja. Abejoju, ar kurios nors gru- 
puotės nariai patys žudė. Jie tik nusamdo žudikus ir atlieka visą pa- 
rengiamąjį darbą. 

— Tad kas gi tie samdomieji žudikai? — paklausė prezidentas. 

— Atvirai sakant, mes to galbūt niekad nesužinosime. 

Prezidentas atsistojo ir pramankštino kojas. Dar viena sunki die- 
na valdžioje. Jis nusišypsojo per rašomąjį stalą Voilzui: 

— Nelengvas uždavinys. — Tėvuko balsas, kupinas šilumos ir su- 
pratingumo. — Nepavydžiu jums. Jeigu įmanoma, pageidaučiau visą 
savaitę, kasdien iki 5-os valandos popiet, gauti dviejų puslapių dvi- 
gubo intervalo mašinėle spausdintus raportus apie tyrimo eigą. Jeigu 
įvyks kas nors netikėta, tikiuosi, paskambinsite man nedelsdamas. 

Voilzas linktelėjo, tačiau nieko neatsakė. 

— Iš ryto devintą rengiu spaudos konferenciją. Norėčiau, kad jūs 
dalyvautumėte. 

Voilzas vėl linktelėjo, tačiau ir toliau tylėjo. Slinko sekundės, bet 
nė vienas neprašneko. Voilzas triukšmingai atsistojo ir apsijuosė dir- 
želiu frenčių. 

— Ką gi, mes eisime. Jūsų laukia etiopai ir visa kita. — Jis padavė 
balistinės ekspertizės ir autopsijos raportus Koului, žinodamas, kad 
prezidentas jų niekad neskaitys. 

— Ačiū, kad atėjote, ponai, — šiltai padėkojo prezidentas. Koulas 
uždarė paskui juos duris, o prezidentas sugriebė golfo lazdą. — Aš 
nepietauju su etiopais, — pasakė jis, įbedęs akis į kilimą ir geltoną 
kamuoliuką. 

— Žinau. Aš jau išsiunčiau jūsų atsiprašymą. Tai didelės krizės 
metas, pone prezidente, ir iš jūsų laukiama, kad būtumėte čia, šiame 
kabinete, supamas savo patarėjų įtemptai dirbtumėte. 

Prezidentas stuktelėjo lazda, o kamuoliukas nuriedėjo tiksliai į 
duobutę. 

— Noriu pasikalbėti su Hortonu. Tos nominacijos turi būti ne- 
priekaištingos. 

— Jis jau atsiuntė trumpą dešimties žmonių sąrašą. Atrodo gana 
neblogai. 

— Man reikia baltųjų konservatorių, nusistačiusių prieš abortus, 
pornografiją, gėjus, ginklų kontrolę, rasines kvotas ir visą panašų mėš- 
lą. — Jis nepataikė į duobutę ir nusispyrė mokasinus. — Reikia teisėjų, 
kurie nekenčia kvaišalų bei nusikaltėlių ir karštai pasisako už mirties 
bausmę. Suprantate? 

Koulas, įsitvėręs telefoną, spaudinėjo mygtukus ir linksėjo savo 
bosui. Jis atrinksiąs kandidatus, o tada įtikinsiąs prezidentą. 


K. O. Lujisas sėdėjo ant užpakalinės sėdynės greta direktoriaus 
tyliame limuzine, kai tas palikęs Baltuosius rūmus šliaužė piko valan- 
dos transporto srautu. Voilzas neturėjo ką pasakyti. Iki šiol, kol kalbos 
apie tragediją dar buvo karštos, spauda buvo negailestinga. Suopiai 
suko ratus aplinkui. Bent trys Kongreso pakomitečiai jau paskelbė 
išvadas ir mirčių tyrimus. O kūnai tebebuvo šilti. Politikai svaigo 
ir varžėsi dėl visuomenės dėmesio. Vienas įžeidžiamas pareiškimas 
pakurstydavo kitą. Senatorius Larkinas iš Ohajo nekentė Voilzo, o 
Voilzas nekentė senatoriaus Larkino, kuris prieš tris valandas sušaukė 
spaudos konferenciją ir paskelbė, kad jo pakomitetis tuojau pat pradės 
tyrimą, kaip FTB saugojo tuos du žuvusius teisėjus. Bet Larkinas turė- 
jo gana jauną draugužę, o FTB turėjo kompromituojančių fotografijų, 
tad Voilzas neabejojo, kad tyrimą bus galima suvėlinti. 

— Kaip prezidentas? — pagaliau paklausė Lujisas. 

— Katras? 

— Ne Koulas. Tas kitas. 

— Nuostabus. Tiesiog nuostabus. Tačiau baisiai draskėsi dėl Ro- 
zenbergo. 

— Kurgi ne. 

Tylomis juodu važiavo Huverio* pastato link. Naktis bus ilga. 


* Hoover, John Edgar (1895-1972) — FTB direktorius 1924-1972 metais. 


s2 JOHN GRISHAM 


— Turime naują įtariamąjį, — galiausiai pareiškė Lujisas. 

— Pasakokit. 

— Tokį Nelsoną Mansį. 

Voilzas papurtė galvą. 

— Nesu apie jį girdėjęs. 

— Ir aš ne. Tai ilga istorija. 

— Klokit sutrumpintą versiją. 

— Mansis — labai turtingas pramonininkas iš Floridos. Prieš 
šešiolika metų jo dukterėčia buvo išžaginta ir nužudyta vieno juo- 
daodžio amerikiečio, vardu Bakas Taironas. Mergaitė buvo dvylikos. 
Išžaginta ir: nužudyta labai žvėriškai. Detales praleisiu. Mansis neturi 
vaikų, tad savo dukterėčią dievino. Taironas teistas Orlande ir nubaus- 
tas mirtimi. Jį ypač saugojo, nes buvo kelis kartus grasinta. Kažkokie 
žydai, vienos stambios Niujorko firmos advokatai, teikė visokiausias 
apeliacijas, ir 1984-aisiais byla pateko į Aukščiausiąjį Teismą. Atspė- 
jote: Rozenbergas įsimylėjo Taironą ir ištraukė tą juokingą Penktosios 
pataisos argumentą — teisiamojo parodymus prieš save patį, o tai pra- 
ėjus savaitei po arešto leido eliminuoti iš bylos panko prisipažinimą. 
Aštuonių puslapių prisipažinimą, kurį jis, Taironas, parašė pats. Nėra 
prisipažinimo, nėra bylos. Penkiais balsais prieš keturis Rozenbergas 
sukurpė įmantrią išvadą, panaikinančią apkaltinamąjį nuosprendį. 
Itin prieštaringa nutartis. Taironą paleido laisvėn. Vėliau, po dvejų 
metų, jis dingo ir nuo to laiko niekas daugiau jo nematė. Sklido gan- 
dai, jog Mansis sumokėjo, kad Taironas būtų iškastruotas, sukapotas 
į gabalus ir sušertas rykliams. Tačiau Floridos pareigūnai teigė, kad 
tai tik gandai. Paskui, 1989-aisiais, prie savo buto Manhatane tariamo 
gatvės banditėlio buvo nušautas pagrindinis Tairono bylos advokatas 
Kaplanas. Koks sutapimas. 

— Kas jums suteikė informaciją? 

— Prieš dvi valandas paskambino iš Floridos. Jie įsitikinę, kad 
Mansis sumokėjo krūvą pinigų, jog būtų pašalinti abu, Taironas ir 
jo advokatas. Tik jie nepajėgūs to įrodyti. Jie ten turi besispyriojantį 
slaptą informatorių, kuris sakosi pažįstąs Mansį ir teikia šiek tiek Ži- 
nių. Anot jo, Mansis daug metų kalbėjo pašalinsiąs Rozenbergą. Jiems 
atrodo, kad po dukterėčios mirties jis mažumėlę kuoktelėjo. 

— Kiek jis turi pinigų? 

— Užtektinai. Milijonus. Niekas tikrai nežino. Esąs labai uždaras. 
Floridoje įsitikinę, kad jis gebėtų tai padaryti. 

— Patikrinkime. Skamba įdomiai. 

— Imsiuos to dar šiąnakt. Jums tikrai šiai bylai reikia trijų šimtų 
agentų? 

Voilzas užsirūkė cigarą ir pravėrė savo pusės langą. 

— Aha, galbūt keturių šimtų. Turime perkrimsti tą riešutą, kol 
spauda nesuėdė mūsų gyvų. 

— Nebus lengva. Išskyrus kulkas ir virvę, tie vaikinai nieko ne- 
paliko. 

Voilzas išpūtė pro langą dūmus. 

— Žinau. Pernelyg švaru. 


PIRMININKAS palaisvintu kaklaraiščiu ir iškamuotu veidu sėdėjo 
palinkęs prie savo rašomojo stalo. Kabinete pašaliais sėdėjo ir pus- 
balsiu kalbėjosi trejetas jo kolegų ir pustuzinis stažuotojų. Sukrėtimas 
ir nuovargis buvo akivaizdūs. Džeisonas Klainas, vyresnysis Rozen- 
bergo stažuotojas, atrodė ypač stipriai sukrėstas. Sėdėjo ant sofutės 
ir abejingai žvelgė į grindis, kol teisėjas Arčibaldas Meningas, dabar 
vyriausias amžiumi, kalbėjo apie protokolą ir laidotuves. Jenseno 
motina pageidavo nedidelių, privačių episkopalinių apeigų penk- 
tadienį Providense. Rozenbergo sūnus, teisininkas, įteikė Ranjanui 
sąrašą instrukcijų, kurias teisėjas parengė po savo antro insulto. Jis 
pageidavo po civilinės ceremonijos būti kremuotas, o pelenus reikėjo 
išbarstyti viršum sijų genties indėnų rezervato Pietų Dakotoje. Nors 
Rozenbergas buvo žydas, jis atsižadėjo religijos ir skelbėsi esąs agnos- 
tikas. Troško būti palaidotas su indėnais. Ranjanas laikė tai tinkama, 
nors garsiai nepasakė. Laukiamajame šeši FTB agentai gurkšnojo kavą 
ir nervingai šnabždėjosi. Dieną sulaukta dar daugiau grasinimų, keli 
atėjo po prezidento kreipimosi anksti rytą. Dabar buvo tamsu, beveik 
metas parlydėti likusius teisėjus namo. Kiekvienam buvo priskirta po 
keturis agentus. | 

Teisėjas Endrius Makdovelas, sulaukęs šešiasdešimt vienerių, 
tad šiuo metu jauniausias iš Aukščiausiojo Teismo narių, stovėjo prie 

lango, rūkė pypkę ir stebėjo transporto eismą. Jensenas Teisme turėjęs 
draugą, tai buvo Makdovelas. Flečeris Koulas buvo informavęs Ran- 
janą, kad prezidentas ne tik pageidautų dalyvauti Jenseno laidotuvių 
pamaldose, bet ir pasakyti gedulingą kalbą. Niekas vidiniame kabinete 
nenorėjo, kad prezidentas kalbėtų. Pirmininkas buvo paprašęs Mak- 
dovelą pasiruošti tarti keletą žodžių. Nedrąsus žmogus, vengiantis 
iškilmingų kalbų, Makdovelas sukiojo varlikę ir mėgino įsivaizduoti 
savo draugą balkone su virve apie kaklą. Pernelyg siaubinga apie tai 
mąstyti. Aukščiausiojo Teismo teisėjas, vienas iš garbingosios brolijos 
devyneto, pasislėpė tokioje vietoje žiūrėti tokių filmų ir taip šlykščiai 
buvo demaskuotas. Koks tragiškas nepatogumas. Jis pagalvojo apie 
save, stovintį prieš minią bažnyčioje, žvelgiantį į Jenseno motiną bei 
šeimą ir suvokiantį, kad visų mintys sutelktos į „Montrouzo“ kino 
teatrą. Pašnabždom jie vienas kitą klausinės: „Ar žinojote, kad jis buvo 
gėjus? Makdovelas, pavyzdžiui, to nežinojo, netgi neįtarė ir nenorėjo 
ką nors sakyti per laidotuves. 

Benui Turovui, šešiasdešimt aštuonerių teisėjui, ne tiek rūpė- 
jo palaidoti mirusiuosius, kiek sučiupti žudikus. Praeityje jis buvo 
Minesotos federalinis prokuroras ir savo prielaidose suklasifikavo 
įtariamuosius į dvi grupes: į veikiančius iš neapykantos bei keršto ir į 
siekiančius daryti įtaką būsimiems sprendimams. Jis jau nurodė savo 
stažuotojams pradėti tyrimą. 

Turovas žingsniavo po kabinetą. 

— Turime dvidešimt septynis stažuotojus ir septynis teisėjus, — pa- 
sakė jis visiems susirinkusiesiems. — Aišku, kad per ateinančias porą 
savaičių negalėsime daug ko nuveikti, ir visi sprendimai, dėl kurių bal- 
sai pasiskirstys bemaž po lygiai, turės palaukti, kol mūsų bus daugiau. 
Tai gali užtrukti kelis mėnesius. Siūlau mūsų stažuotojams imtis darbo 
ir bandyti išaiškinti žmogžudystes. 

— Mes ne policija, — kantriai priminė Meningas. 

— Ar negalime palaukti bent kol baigsis laidotuvės ir tada pra- 
dėti vaidinti Diką Treisį*? — metė Makdovelas, neatsigręždamas nuo 
lango. 

Kaip visados, Turovas nekreipė į juos dėmesio. 

— Tyrimams vadovausiu aš. Paskolinkite man dviem savaitėms 


* Populiaraus 1931 m. sukurto komikso apie policiją personažas. 

savo Žmones ir, manau, galėsime sudaryti trumpą rimtų įtariamųjų 
sąrašą. 

-— FTB geba dirbti, Benai, — tarė šefas. — Jie neprašė mūsų pa- 
galbos. 

— Nenorėčiau kalbėti apie FTB, — atrėmė Turovas. — Mes ga- 
lime čia dvi savaites murksoti oficialiai gedėdami arba imtis darbo ir 
surasti tuos šunsnukius. 

— Kodėl jūs toks įsitikinęs, kad pajėgsite tai išaiškinti? — pa- 
klausė Meningas. 

— Nesu įsitikinęs, kad pajėgsiu, bet, manau, verta pabandyti. 
Mūsų kolegos nužudyti ne be priežasties, o toji priežastis tiesiogiai 
susijusi su kokia nors byla ar ginčijama problema, dėl kurios jau 
nuspręsta, arba kuri dar tik turės patekti į šį Teismą. Jeigu tai atpil- 
das, tuomet mūsų uždavinys bemaž neįmanomas. Po šimts, visi dėl 
vienos ar kitos priežasties mūsų nekenčia. Bet jeigu tai ne kerštas ar 
neapykanta, tuomet galbūt kas nors norėjo, kad priimdamas būsimą 
sprendimą Teismas būtų kitokios sudėties. Štai kas intriguoja. Kas 
norėtų nužudyti Eibą ir Gleną dėl to, kaip jie galėtų balsuoti kokioje 
nors byloje šiais metais, kitais metais ar po penkerių metų? Noriu, 
kad stažuotojai iškeltų iš archyvo kiekvieną vienuolikoje žemesniųjų 
instancijų netrukus nagrinėsimą bylą. 

Teisėjas Makdovelas papurtė galvą. 

— Liaukis, Benai. Juk ten per penkis tūkstančius bylų, ir tik nedide- 
lė jų dalis galiausiai pateks čia. Tai tas pat, kaip vaikytis vėją laukuose. 

Meningui irgi tai nepadarė įspūdžio. 

— Klausykit, vyručiai. Dirbau su Eibu Rozenbergu trisdešimt 
vienerius metus ir dažnai mąsčiau, kad pats jį nušausiu. Bet aš mylėjau 
jį kaip brolį. Jo liberalios pažiūros buvo priimtinos septintame ir aš- 
tuntame dešimtmetyje, bet paseno devintajame, o dabar, dešimtajame, 
tapo nekenčiamos. Jį kaltino viskuo, kas šioje šalyje bloga. Manau, jis 
buvo nužudytas vienos iš tų ekstremistinių, neapykantos prisitven- 
kusių dešiniojo sparno grupuočių, ir galime tyrinėti bylas be galo 
be krašto, bet vis tiek nieko nesurasime. Čia paprastų paprasčiausias 
kerštas, Benai. 

— O Glenas? — paklausė Turovas. 

— Matyt, mūsų draugas turėjo keistų polinkių. Veikiausiai dėl 
pasklidusių gandų jis tapo lengvu tokių grupuočių taikiniu. Jos ne- 
kenčia homoseksualų, Benai. 

Šis tebežingsniavo vis neįsiklausydamas. 

— Jos nekenčia mūsų visų, ir jeigu nužudė iš neapykantos, farai 
pagaus kaltininkus. Galbūt. O kas, jeigu nužudė norėdami manipu- 
liuoti mūsų Teismu? Kas, jeigu kuri nors grupuotė pasinaudojo šiuo 
neramumų ir smurto momentu, kad pašalintų du iš mūsų ir šitaip 
pertvarkytų Teismą? Manau, visai įmanoma. 

Šefas atsikrenkštė. 

— O aš manau, kad nieko nedarysime, kol jie nebus palaidoti ar 
išbarstyti jų pelenai. Aš nesakau ne, Benai, tik palūkėkime kelias die- 
nas. Tegul nusėda dulkės. Mes visi tokie sukrėsti. 

Turovas atsiprašė ir paliko kabinetą. Asmens sargybiniai nusekė 
koridoriumi paskui jį. | 

Teisėjas Meningas pasiremdamas lazda atsistojo ir kreipėsi į pir- 
mininką: 4 

— Aš nevyksiu į Providensą. Nemėgstu skraidyti, be to, man ne- 
patinka ir laidotuvės. Netrukus ir manęs paties jos laukia, taigi nėra 
smagu, kai tai primenama. Nusiųsiu šeimai užuojautą. Kai juos pama- 
tysite, atsiprašykite mano vardu. Esu labai senas. — Jis išėjo kartu su 
savo sekretoriumi. 

— Manau, teisėjas Turovas iš dalies teisus, — pasakė Džeisonas 
Klainas. — Mums reikia peržvelgti nagrinėsimas bylas ir tas, kurios 
veikiausiai pasieks mus iš žemesniųjų instancijų. Sunku tikėtis sėkmės, 
bet galbūt už ko nors užsikabinsime. 

— Sutinku, — tarė šefas. — Tiesiog dar šiek tiek per anksti, ar 
jums taip neatrodo? 

— Taip, bet aš vis tiek norėčiau pradėti. 

— Ne. Palaukite iki pirmadienio, aš priskirsiu jus Turovui. 

Klainas gūžtelėjo pečiais ir atsiprašęs išėjo. Du stažuotojai nuse- 
kė iš paskos į Rozenbergo kabinetą, kur visi susėdo patamsyje ir ėmė 
gurkšnoti likusį Eibo brendį. 


UžcaRrozTojE juridinės bibliotekos penkto aukšto studijų kabi- 
noje, tarp lentynų su storomis, retai naudojamomis teisės knygomis, 
Darbė Šo peržiūrinėjo spausdintą Aukščiausiojo Teismo bylų registrą. 
Jau dusyk jį perskaitė ir, nors ten buvo daugybė ginčijamų klausimų, 
neaptiko nieko, kas ją domintų. Dumondas kėlė riaušes. Čia taip pat 

buvo vaikų pornografijos byla iš Niudžersio, gėjų byla iš Kentukio, 
tuzinas apeliacijų dėl mirties bausmės, tuzinas įvairių bylų dėl pilieti- 
nių teisių ir įprastas rinkinys bylų dėl mokesčių, miestų rajonavimo, 
indėnų, taip pat antimonopolinių bylų. Kompiuterio ekrane perskai- 
čiusi, ji atsispausdino ir dusyk peržiūrėjo kiekvienos santraukas. Su- 
darė trumpą galimų įtariamųjų sąrašą, bet šie būtų aiškūs kiekvienam. 
Dabar sąrašas gulėjo šiukšlių krepšyje. 

Kalahanas neabejojo, kad tai arijų, fašistų arba kukluksklano, o 
gal kokių nors lengvai identifikuojamų vietinių teroristų sambūrio ar 
kokios nors ekstremistinės linčininkų gaujos darbas. Jam atrodė, kad 
tai turėję būti dešinieji reakcionieriai. Darbė nebuvo tokia tikra. Nepa- 
kančios grupuotės pernelyg krenta į akis. Jos pernelyg grasino, svaidė 
pernelyg daug akmenų, rengė pernelyg daug paradų, sakė pernelyg 
daug kalbų. Joms reikėjo Rozenbergo gyvo, nes jis buvo toks žavus 
jų neapykantos taikinys. Rozėnbergas padėdavo jiems išlikti pastebi- 
miems. Jos nuomone, čia veikė kažkas gerokai pavojingesnis. 

Viename Kanalo gatvės bare sėdėjo Kalahanas, dabar jau girtas, 
ir laukė Darbės, nors ji nepažadėjo ateiti. Per priešpiečius buvo pas jį 
užbėgusi į namus, aptiko sėdintį viršuje, balkone, apsinešusį ir skai- 
tantį savąją Rozenbergo išvadų knygą. Buvo nusprendęs savaitei at- 
šaukti konstitucinės teisės pratybas; pasakė, kad nebepajėgtų dėstyti, 
kai jo didvyris negyvas. Ji paliepė jam išsiblaivyti ir išėjo. 

Kelios minutės po dešimtos Darbė įžengė į kompiuterių salę 
ketvirtame bibliotekos aukšte ir atsisėdo priešais monitorių. Salė buvo 
tuščia. Ji ėmė spaudinėti klaviatūrą, surado, ką reikėjo, ir netrukus 
spausdintuvas jau metė puslapį po puslapio svarstysimų apeliacijų 
vienuolikoje šalies federalinių teismų. Po valandos spausdintuvas 
sustojo, ir dabar ji turėjo šešių colių storio vienuolikos bylų registrų 
santraukas. Ji parsinešė visą pluoštą popierių į savąją studijų kabiną 
ir padėjo į vidurį užgriozto stalo. Buvo po vienuolikos, ir penktame 
aukšte niekas nebeplušo prie knygų. Pro siaurą langą vėrėsi nykus 
automobilių aikštelės ir medžių vaizdas. 

Darbė vėl nusispyrė batelius ir apžiūrėjo raudoną kojų nagų laką. 
Gurkšnodama šiltą „Fresca“ kavą, abejingai spoksojo į automobilių 
aikštelę. Padaryti pirmą prielaidą buvo lengva — žmogžudystes įvyk- 
dė ta pati grupuotė dėl tų pačių priežasčių. Antraip paieškos būtų be- 
viltiškos. Antroji prielaida kėlė sunkumų — nusikaltimo motyvas ne 

kerštas ar neapykanta, o veikiau manipuliacija. Į Aukščiausiąjį Teismą 
keliauja kokia nors byla ar ginčijama problema, ir kažkas nori kitokių 
teisėjų. Trečioji prielaida buvo šiek tiek lengvesnė — toji byla ar ginči- 
jama problema susijusi su dideliais pinigais. | 

Atsakymo nepavyks surasti prieš ją gulinčiuose popieriuose. 
Sklaidė juos iki vidurnakčio ir išėjo tik bibliotekai baigiant darbą. 


KETVIRTADIENIO VIDUDIENĮ vienas sekretorius į tvankią konfe- 
rencijų salę penktame Huverio pastato aukšte atnešė iš kulinarijos 
parduotuvės didelį sumuštinių ir svogūnų ringių maišą, išmargintą 
riebalų dėmėmis. Kvadratinės salės viduryje apie raudonmedžio stalą, 
supamą po dvidešimt kėdžių iš kiekvienos pusės, sėdėjo svarbiausieji 
visoje šalyje FTB darbuotojai, palaisvintais kaklaraiščiais, paraitoto- 
mis rankovėmis. Apie pigų valdišką sietyną penkios pėdos viršum 
stalo tvyrojo skystas melsvų dūmų ūkelis. 

Kalbėjo direktorius Voilzas. Pavargęs ir piktas, jis traukė jau 
ketvirtą šį rytą cigarą ir pamažu vaikštinėjo priešais ekraną savajame 
stalo gale. Pusė vyrų klausėsi. Kiti, išsitraukę iš krūvos stalo viduryje, 
skaitė autopsijų protokolus, laboratorijos duomenis apie nailoninę 
virvę, ataskaitas apie Nelsoną Mansį ir keletą kitų greitomis patyrinėtų 
dalykų. Ataskaitos buvo gana paviršutiniškos. 

Visko atidžiai klausėsi ir dokumentus įdėmiai skaitė specialusis 
agentas Erikas Istas — puikus tyrėjas, šį darbą tedirbantis vos dešimt 
metų. Prieš šešias valandas Voilzas tyrimui vesti pasirinko jį. Likusi 
komanda buvo suburta iš ryto, ir dabar vyko organizacinis posėdis. 

Istas klausėsi ir girdėjo tai, ką jau žinojo. Tyrimui prireiksią 
savaičių, galbūt mėnesių. Nepaisant devynių kulkų, virvės ir plieni- 
nio strypo, panaudoto turniketui užveržti, daugiau įkalčių nebuvo. 
Kaimynai Džordžtaune nieko nematė; jokių įtartinesnių tipų „Mont- 
rouze“ nerasta. Jokių pirštų atspaudų. Jokių plaušelių. Nieko. Reikia 
stebėtino talento taip švariai nužudyti ir daug pinigų tokiam talentui 
nusamdyti. Voilzas nelabai tikėjo, kad pavyks surasti darbo vykdyto- 
jus. Privalu visą dėmesį sutelkti į užsakovus. 

Voilzas kalbėjo pukšėdamas dūmus. 

— Ant stalo guli pranešimas apie tokį Nelsoną Mansį, milijonie- 
rių iš Džeksonvilio Floridoje, kuris neva grasinęs Rozenbergui. Flo- 
ridos valdžios įsitikinimu, Mansis sumokėjo krūvą pinigų, kad būtų 
nužudytas žagintojas ir jo advokatas. Du mūsų žmonės šįryt šnekė- 
josi su Mansio advokatu ir buvo sutikti labai priešiškai. Pasak ano, 
Mansis išvykęs iš šalies. Žinoma, advokatas nenutuokia, kada jisai 
sugrįš. Pavedžiau dvidešimčiai žmonių juo pasidomėti. — Voilzas vėl 
prisidegė cigarą ir pažvelgė į popieriaus lapą ant stalo. — Ketvirtas 
numeris — grupuotė, pasivadinusi Baltųjų pasipriešinimu, nedidelė 
pusamžių komandosų grupelė, kurią jau apie trejus metus stebime. 
Jums išdalyta atmintinė. Tiesą sakant, vargu ar tuos galima įtarti, nes 
jie veikiau mėtytų padegamąsias bombas ir degintų kryžius. Ne itin 
subtilūs. Rimtai abejoju, ar jie gebėjo nusamdyti tokius miklius galva- 
žudžius. Bet vis tiek dvidešimčiai žmonių liepiau juos sekti. 

Istas išsivyniojo storą sumuštinį, pauostė jį, tačiau nusprendė ne- 
liesti. Svogūnai buvo atšalę. Apetitas dingo. Tad klausėsi ir užsirašinėjo. 
Šeštasis numeris sąraše buvo šiek tiek neįprastas. Kažkoks psichas, pa- 
varde Klintonas Leinas, paskelbęs karą homoseksualams. Vienintelis 
jo sūnus iš šeimos fermos Ajovoje pasitraukė į San Franciską mėgautis 
homoseksualiu gyvenimu, bet netrukus pasimirė nuo AIDS. Palūžęs 
Leinas sudegino Gėjų sąjungos būstinę Di Moine. Sučiuptas ir nuteis- 
tas ketveriems metams, 1989-aisias jis pabėgo iš kalėjimo ir nebuvo 
surastas. Pasak atmintinės, jis įsteigė platų kokaino kontrabandos tin- 
klą ir uždirbo milijonus. Šiuos pinigus skyrė savo asmeniniam karui 
su gėjais ir lesbietėmis. Penkerius metus FTB bandė jį pagauti, tačiau 
manoma, kad Leinas veikė iš Meksikos. Metų metus jis rašė neapykan- 
tos kupinus laiškus Kongresui, Aukščiausiajam Teismui, prezidentui. 
Įtarti Leiną Voilzui atrodė pernelyg banalu. Buvo pusgalvis, kuriam 
gerokai ne visi namie, bet nevalia atmesti nė vienos galimybės. Jam 
sekti Voilzas skyrė tik šešis agentus. 

Sąraše buvo dešimt pavardžių. Kiekvienam įtariamajam paskir- 
ta nuo šešių iki dvidešimties geriausių specialiųjų agentų. Kiekviena 
grupė turėjo vadą. Dusyk per dieną jie privalėjo raportuoti Istui, kuris 
kiekvieną rytą ir kiekvieną popietę susitiks su direktoriumi. Šimtas ar 
dar daugiau agentų naršys po gatves ir užmiestį, ieškodami atsakymų 
mįslei įminti. 

Voilzas kalbėjo apie slaptumą. Spauda sekios iš paskos it me- 
džiokliniai šunys, tad tyrimas privalo būti itin konfidencialus. Tik jis, 
direktorius, kalbėsiąs su spauda ir turėsiąs labai mažai ką pasakyti. 

Direktorius atsisėdo, ir K. O. Lujisas leidosi į padriką monologą 
apie laidotuves, saugumą ir pirmininko Ranjano reikalavimą leisti 
talkinti tyrimui. |] 

Erikas Istas gurkšnojo šaltą kavą, stebeilydamas į sąrašą. 


PER TRISDEŠIMT KETVERIUS METUS Eibrahamas Rozenbergas para- 
šė ne mažiau kaip tūkstantį du šimtus bylų išvadų. Jo produktyvumas 
nuolat kėlė nuostabą konstitucijos žinovams. Kartais jis ignoruodavo 
nuobodžias antimonopolines bylas ir apeliacijas dėl mokesčių, bet jei- 
gu tik išryškėdavo nors menkiausia tikro ginčo užuomina, jis kibdavo 
į darbą pasiraitojęs rankoves. Rašydavo daugumos išvadas, pritarimus 
daugumos išvadoms, pritarimus atskirosioms nuomonėms ir daugybę 
atskirųjų nuomonių. Dažnai jis pareikšdavo atskirąją nuomonę vienas. 
Per trisdešimt ketverius metus kiekviena opi problema susilaukė vie- 
nokios ar kitokios Rozenbergo nuomonės. Mokslininkai ir kritikai jį 
mėgo. Skelbė knygas, esė ir kritikos straipsnius apie jį ir jo veiklą. Dar- 
bė rado penkis jo išvadų rinkinius kietais viršeliais su redakcinėmis 
pastabomis ir anotacijomis. Vieną knygą sudarė vien tik jo įžymios 
atskirosios nuomonės. 

Ketvirtadienį ji praleido paskaitas ir užsidarė penktame biblio- 
tekos aukšte, studijų kabinoje. Ant grindų visur mėtėsi atspausdinti 
popieriai. Atverstos ir pabrauktos Rozenbergo knygos buvo sukrautos 
viena ant kitos. 

Žmogžudystėms būta priežasties. Su kerštu ir neapykanta būtų 
galima sutikti tik dėl Rozenbergo. Bet pridėk prie lygties Jenseną, ir 
kerštas bei neapykanta atrodo jau ne tokie prasmingi. Žinoma, jis ga- 
lėjo kelti neapykantą, bet nesukurstydavo tokių aistrų kaip Jantas ar 
netgi Meningas. 

Darbė nerado jokių knygų, kritikuojančių teisėjo Gleno Jenseno 
rašinius. Per šešerius metus jis buvo tik dvidešimt aštuonių daugu- 
mos išvadų autorius — mažiausiai produktyvus iš visų Aukščiausiojo 
Teismo narių. Buvo parašęs keletą atskirųjų nuomonių ir prisijungęs 
prie kelių pritariamųjų nuomonių, bet dirbo kankinamai lėtai. Kar- 

tais jo rašiniai būdavo aiškūs ir suprantami, kartais — nerišlūs ir be- 
viltiški. 

Ji studijavo Jenseno išvadas. Metai po metų jo ideologija radi- 
kaliai keitėsi. Apskritai jis buvo nuoseklus gindamas teisiamųjų nusi- 
kaltėlių teises, tačiau būta ganėtinai išimčių, kurios nustebintų bet kurį 
mokslininką. Net penkis kartus iš septynių jis balsavo palaikydamas 
indėnus. Buvo parašęs tris daugumos išvadas, stipriai ginančias aplin- 
kosaugą. Ir buvo mažne puikus reikšdamas paramą protestuotojams 
prieš mokesčius. 

Tačiau užsikabinti nebuvo už ko. Jensenas pernelyg nepastovus, 
kad žiūrėtum į jį rimtai. Palyginti su kitais aštuoniais, jis buvo ne- 
kenksmingas. 

Ji išgėrė dar vieną puodelį šiltos kavos ir laikinai atidėjo į šalį savo 
pastabas apie Jenseną. Laikroduką buvo paslėpusi stalčiuje. Nenutuo- 
kė, kiek dabar laiko. Kalahanas išsiblaivė ir pageidavo vėlai vakare pa- 
pietauti „Pas poną B“ prancūzų kvartale. Ji turėjo jam paskambinti. 


Dirkas MEBRIS, šiuo metu kalbų rašytojas ir žodžio burtininkas, 
sėdėjo krėsle šalia prezidento rašomojo stalo, stebėdamas Flečerį 
Koulą ir prezidentą skaitant trečią numatomos gedulingos kalbos 
per teisėjo Jenseno laidotuves variantą. Koulas atmetė pirmuosius 
du, ir Mebris vis dar nesuprato, ko gi iš jo norima. Koulas siūlė viena. 
Prezidentas pageidavo dar kažko. Vakar Koulas paskambino ir pasakė 
pamiršti gedulingą kalbą, mat prezidentas nedalyvausiąs laidotuvėse. 
Vėliau paskambino prezidentas ir paprašė parašyti kelis žodžius, nes 
Jensenas buvo jo draugas — tegul tas ir gėjus, bet vis tiek draugas. 

Mebris žinojo, kad Jensenas nėra draugas, o ką tik nužudytas Aukš- 
čiausiojo Teismo narys, kurio laidotuvės bus labai demonstratyvios. 

Paskui vėl paskambino Koulas ir pasakė, kad dar nežinia, ar pre- 
zidentas vyks, bet dėl visa ko reikia ką nors sugalvoti. Mebrio kabine- 
tas buvo senajame Vykdomosios prezidento valdybos pastate čia pat 
šalia Baltųjų rūmų, ir visą dieną lažintasi iš mažų sumų, ar dalyvaus 
prezidentas žinomo homoseksualo laidotuvėse. Įstaigoje statė tris 
prieš vieną, kad jis nedalyvaus. 

— Jau daug geriau, Dikai, — pagyrė Koulas, sulankstydamas 
lapą. 

— Man irgi patiko, — tarė prezidentas. Mebris buvo pastebėjęs, 
kad paprastai prezidentas laukdavo, ką pasakys Koulas — pagirs ar 
supeiks jo parašytus žodžius. 

— Galiu dar pamėginti, — pasisiūlė Mebris atsistodamas. 

— Ne, ne, — gynėsi Koulas. — Parašyta tinkama tonacija, labai 
veria širdį. Man patinka. 

Jis palydėjo Mebrį iki durų ir šiam išėjus jas uždarė. 

— Ką manote? — paklausė prezidentas. 

— Verčiau atšaukime. Mane apėmusi bloga nuojauta. Reklama 
būtų puiki, bet jūs tarsite tuos gražius žodžius prie kūno žmogaus, 
rasto gėjų pornografinio kino teatre. Pernelyg rizikinga. 

— Taip. Manau, jūs... 

— Ši krizė mūums naudinga, šefe. Reitingai vis kyla, aš tiesiog ne- 
noriu rizikuoti. 

— Turėtume ką nors nusiųsti? 

— Žinoma. Ką pasakytumėte dėl viceprezidento? 

— Kur jis? , 

— Skrenda iš Gvatemalos. Šiąnakt bus čia. — Staiga Koulas nu- 
sišypsojo sau. — Suprantate, tai kaip tik viceprezidentui. Gėjaus lai- 
dotuvės. 

Prezidentas tyliai susijuokė. 

— Puiku. | 

Koulas liovėsi šypsojęsis ir suskato žingsniuoti priešais rašomąjį 
stalą. 

— Mažutėlė problema. Pamaldos už Rozenbergą vyks šeštadienį, 
vos už aštuonių kvartalų nuo čia. 

— Verčiau jau dienelei keliausiu pragaran. 

— Žinau. Bet labai kris į akis, kad jūsų nėra. 

— Galėčiau atsigulti pas Valterį Ridą* dėl nugaros skausmų. 
Anksčiau tai padėdavo. 

— Ne, šefe. Rinkimai ateinančiais metais. Privalote laikytis kuo 
toliau nuo ligoninių. 

Prezidentas trenkė abiem delnais į rašomąjį stalą ir atsistojo. 

— Velniai rautų, Flečeri! Negaliu eiti į tas pamaldas, nes nepa- 


* Žymaus JAV karo chirurgo ir bakteriologo Valterio Rido (Walter Reed, 1851—1902) 
karo ligoninė Vašingtone. 

jėgsiu suturėti šypsenos. Jis buvo nekenčiamas devyniasdešimties pro- 
centų amerikiečių. Jiems patiks, jeigu aš nenueisiu. 

— Toks protokolas, šefe. Geras taktas. Jeigu nenueisite, spauda jus 
suės. Klausykite, juk tai visiškai neskausminga. Jums nereikės pasakyti 
nė žodžio. Tik įsmuksite vidun ir tuoj išeisite, atrodysite iš tiesų liūd- 
nas ir leisitės kamerų gražiai užfiksuojamas. Neužtruks nė valandos. 

Sugriebęs golfo lazdą, prezidentas taikėsi į oranžinį kamuoliuką. 

— Tuomet turėsiu vykti ir į Jenseno laidotuves. 

— Būtent. Bet negalvokite apie kalbą. 

— Aš tik dusyk buvau su juo susitikęs. — Prezidentas įrideno. 
kamuoliuką į duobutę. 

— Žinau. Tyliai apsilankysime abejose laidotuvėse, nieko nesa- 
kysime ir išnyksime. 

Prezidentas parideno kitą kamuoliuką. 

— Manau,jūs teisus. 


„EriISIS S SMA II DSA S AE EITI TTT 


Tomas KaLAHANaAsS atsikėlė iš ryto vėlai ir vienišas. Vakare atsi- 
gulė miegoti anksti, blaivus ir vienas pats. Trečią dieną iš eilės jis at- 
šaukęs pratybas. Buvo penktadienis, Rozenbergo laidotuvių apeigos 
turėjo įvykti kitą dieną, ir vien iš pagarbos savo dievukui, jis nedės- 
tysiąs konstitucinės teisės, kol šis žmogus nebus deramai palydėtas 
amžinojo poilsio. 

Išsivirė kavos ir vilkėdamas tik chalatą atsisėdo balkone. Tem- 
peratūra siekė daugiau kaip šešiasdešimt laipsnių*, — pirmasis šaltas 
rudens rytas, — ir Dofinės gatvė apačioje kunkuliavo it gyva. Tomas 
linktelėjo bevardei senei balkone kitapus gatvės. Burbonas buvo už 
kvartalo, o turistai su nedideliais miesto planais ir fotokameromis jau 
pasklidę po gatves. Aušra Prancūzų kvartale praėjo nepastebėta, bet 
iki dešimtos siauras gatveles užpildė prekes pristatantys sunkvežimiai 
ir taksi. 


* T.y. per 169C 

Tokiais vėlyvais rytais, o jų būdavo nemažai, Kalahanas mėga- 
vosi laisve. Jau dvidešimt metų, kai jis baigęs teisės fakultetą. Daugelis 
jo bendraamžių buvo įsikinkę į septyniasdešimties valandų darbo 
savaites perkrautose teisinėse gamyklose. Privačia praktika besiver- 
čiančioje kompanijoje jis teištvėrė dvejus metus. Vienas stambus K. A. 
juridinis biuras, kuriame dirba du šimtai teisininkų, nusamdė jį, ką tik 
baigusį Džordžtauno universitetą, ir pirmuosius šešis mėnesius įgrū- 
do į ankštą kabinetėlį rašyti bylų suvestines. Vėliau jis buvo perkeltas 
dvylika valandų per dieną atsakinėti interesantams apie IUP*. Tikė- 
tasi, kad diena gali pailgėti net iki šešiolikos. Jam buvo pasakyta, kad 
jeigu ateinančius dvidešimt metų sugebės sutraukti į dešimt, sulaukęs 
iškankintų trisdešimt penkerių galėtų tapti netgi partneriu. 

Kalahanas troško gyventi ilgiau nei iki penkiasdešimties, tad pa- 
sitraukė iš privačios juridinės praktikos nuobodybės. Jis gavo teisės 
magistro laipsnį ir tapo dėstytoju. Keldavosi rytais vėlai, dirbdavo per 
dieną penkias valandas, kartkartėmis parašydavo straipsnį ir dau- 
giausia laiko būdavo nepaprastai savimi patenkintas. Nors neturėjo 
šeimos, kuri paremtų, septyniasdešimties tūkstančių dolerių algos per 
metus visiškai pakako apmokėti už savo dviaukštį namuką, „Porsche“ 
ir gėrimus. Jeigu mirtis jį pasigriebtų anksti, tai įvyktų nuo viskio, o 
ne nuo darbo. 

Jis nemažai paaukojo. Daugelis jo studijų draugelių buvo tapę 
stambių firmų partneriais, puikavosi prašmatniomis raidėmis spaus- 
dintais firminiais blankais ir uždirbdavo po pusę milijono dolerių 
per metus. Jie sukiojosi tarp IBM, Texaco ir State Farm vadovų. Ap- 
tarinėdavo valdžios reikalus su senatoriais. Turėjo biurus Tokijuje ir 
Londone. Bet jis nepavydėjo jiems. 

Vienas geriausių jo draugelių iš teisės fakulteto laikų buvo Ge- 
vinas Verhekas, taip pat nepritapęs privačia praktika besiverčiančio- 
je įstaigoje ir stojęs dirbti valstybinėn tarnybon. Iš pradžių tarnavo 
Teisingumo departamento pilietinių „teisių skyriuje, paskui perėjo į 
FTB. Dabar jis buvo specialusis direktoriaus patarėjas. Pirmadienį 
Kalahanas turėjo vykti į Vašingtoną konstitucinės teisės dėstytojų 
konferencijon. Juodu su Verheku susitarė vakare papietauti ir gerokai 
pasilinksminti. 


* Intrauterininė priemonė apsisaugoti nuo nėštumo. 

Jam reikėjo paskambinti ir patvirtinti jųdviejų pietus ir išger- 
tuves, taip pat pamėginti ką nors iš jo iškvosti. Surinko iš atminties 
numerį. Skambutis buvo sujungtas su įstaigos vidaus numeriu, paskui 
darsyk perjungtas, ir po penkių minučių paieškų Gevinas Verhekas 
pagaliau atsiliepė. 

— Kalbėk trumpai, — perspėjo Verhekas. 

— Kaip miela girdėti tavo balsą, — tarė Kalahanas. 

— Kaip laikaisi, Tomai? 

— Dabar pusė vienuolikos. Aš dar neapsirengęs. Sėdžiu čia, Pran- 
cūzų kvartale, gurkšnoju kavą ir stebiu pėsčiuosius Dofinės gatvėje. Ką 
tu veiki? 

— Kas per gyvenimas. Čia pusė dvylikos, ir nuo tada, kai trečia- 
dienį rytą buvo aptikti kūnai, aš dar nepalikau įstaigos. 

— Tiesiog man bloga darosi, Gevinai. Jis paskirs du fašistus. 

— Ką gi, eidamas savo pareigas aš negaliu komentuoti tokių da- 
lykų. Bet, manau, tu teisus. 

— Manyk man subinėn. Juk tu jau matei trumpą jo kandidatų 
sąrašą, tiesa, Gevinai? Jūs, vaikinai, jau tikrinate biografijas, ar ne? 
Nagi, Gevinai, tu gali man pasakyti. Kas tame sąraše? Aš niekam ne- 
pasakosiu. 

— Ir aš ne, Tomai. Tačiau tiek tau pažadu — tavo pavardės tarp 
tų kelių nėra. 

— Aš įsižeidęs. 

— Kaip mergina? 

— Kuriė 

— Liaukis, Tomai. Na, ta. 

— Ji graži, protinga, maloni ir švelni... 

— Tęsk toliau. 

— Kas juos nužudė, Gevinai? Aš turiu teisę žinoti. Esu mokesčių 
mokėtojas ir turiu teisę žinoti, kas juos nužudė. 

— Nagi, kuo ji vardu? 

— Darbė. Kas juos nužudė ir kodėl? 

— Tu visad gebėjai rinktis vardus, Tomai. Prisimenu moteris, 
kurias atstumdavai vien todėl, kad tau nepatikdavo jų vardai. Puikias, 
karštas moteris, tačiau lėkštais vardais. Darbė. Su mielu erotišku skam- 
besiu. Kas per vardas. Kada supažindinsi su ja? 

— Nežinau. 

— Ji apsigyveno pas tave? 

— Ne tavo sumautas reikalas. Gevinai, klausyk. Kas tai padarė? 

— Ar neskaitai laikraščių? Neturime įtariamųjų. Jokių. Nada*. 

— Tikriausiai žinote motyvą. 

— Mucho** motyvų. Tenai daug neapykantos, Tomai. Keistas 
derinys, tau neatrodo? Jenseno atvejį sunku įsivaizduoti. Direktorius 
mums įsakė tyrinėti turinčias ateiti bylas ir paskutinius sprendimus, 
taip pat balsavimo pobūdį ir visas panašias nesąmones. 

— Tai nuostabu, Gevinai. Kiekvienas šalies konstitucinės teisės 
mokslininkas dabar žaidžia detektyvą ir stengiasi įminti žmogžudys- 
čių mįslę. 

— Otune? 

— Ne. Išgirdęs naujieną nusitašiau, bet dabar esu blaivus. Tačiau 
mano mergina paskendo tame pačiame tyrime, kurį atliekate jūs. Ne- 
kreipia į mane dėmesio. 

— Darbė. Kas per vardas. Iš kur ji? 

— Iš Denverio. Susitinkame pirmadienį? 

— Galbūt. Voilzas nori, kad dirbtume kiaurą parą, iki kompiu- 
teriai mums pasakys, kas tai padarė. Tačiau ketinu tave įrašyti į savo 
darbotvarkę. 

— Dėkui. Tikėsiuos išsamios ataskaitos, Gevinai. Ne tik paskalų. 

— Tomai, Tomai. Visados medžioji informaciją. O aš, kaip papra- 
stai, neturiu, ką tau pasakyti. 

— Tu nusigersi ir viską papasakosi, Gevinai. Visad taip būna. 

— Kodėl tau neatsivežus Darbės? Kiek jai metų? Devyniolika? 

— Dvidešimt ketveri, ir ji nepakviesta. Galbūt kada nors vėliau. 

— Galbūt. Turiu bėgti, bičiuli. Po pusvalandžio susitinku su di- 
rektoriumi. Čia tokia aukšta įtampa, jog net gali ją užuosti. 

Kalahanas surinko teisės fakulteto bibliotekos numerį ir paklau- 
sė, ar kartais tenai nematę Darbės Šo. Nematę. 


DARBĖ PALIKO automobilį beveik tuščioje federalinio pastato 
Lafajete aikštelėje ir įžengė į sekretoriatą pirmame aukšte. Buvo penk- 
tadienio vidudienis, teismas neposėdžiavo ir koridoriuose tvyrojo 


* Nė vieno (isp.). 
** Daug (isp.). 

ramybė. Ji sustojo prie barjero, pažvelgė pro atdarą langelį ir ėmė 
laukti. Priėjo kažkuri priešpiečių vėluojanti ir labai išdidi sekretoriaus 
pavaduotoja. 

— Kuo galiu padėti? — paklausė ji tonu, būdingu žemesnio ran- 
go valstybės tarnautojui, kuris trokštų padaryti viską, tik ne padėti. 

Darbė įkišo per langelį popieriaus skiautę. 

— Norėčiau pamatyti šią bylą. 

Tarnautoja užmetė akį į bylos pavadinimą ir nužvelgė Darbę: 

— Kodėl? — paklausė. 

— Neprivalau aiškinti. Tai vieši protokolai, tiesa? 

— Pusiau vieši. 

Darbė paėmė popieriaus skiautę ir sulankstė ją. 

— Ar jūs susipažinusi su Informacijos laisvės įstatymu? 

— Jūs teisininkė? 

— Neprivalau būti teisininkė, kad galėčiau pažiūrėti tą bylą. 

Tarnautoja atidarė po langeliu vieną stalčių ir išsiėmė žiedą rak- 
tų. Ji kryptelėjo galva: 

— Sekite paskui mane. 

Lentelė ant durų skelbė PRISIEKUSIŲJŲ KAMBARYS, bet vidu- 
je nebuvo nei stalų, nei kėdžių, tik dokumentų spintelės ir dėžės palei 
sienas. Darbė apsidairė po kambarį. 

Tarnautoja parodė į vieną sieną. 

— Štai ten, prie tos sienos. Kitoje kambario dalyje — visoks 
šlamštas. Šioje pirmoje dokumentų spintelėje — visi teisminiai pareiš- 
kimai ir susirašinėjimų dokumentai. Kas likę — pateikti dokumentai, 
daiktiniai įrodymai ir teismo proceso protokolai. 

— Kada įvyko teismas? 

— Praeitą vasarą. Tęsėsi du mėnesius. 

— Kur apeliacija? 

— Dar nepateikta. Man regis, galutinis terminas lapkričio 1-oji. 
Jūs reporterė ar dar kas? 

— Ne. 

— Gerai. Kaip jūs, aišku, žinote, tai tikrai vieši protokolai. Bet 
procesą vedęs teisėjas nustatė kai kuriuos apribojimus. Privalau užsi- 
rašyti jūsų vardą ir tikslų laiką, kada lankėtės šiame kambaryje. Antra, 
nieko iš čia negalima išsinešti. Trečia, nieko nevalia iš šios bylos ko- 
pijuoti, kol nebus pateikta apeliacija. Ketvirta, visa, ką čia pajudinsite, 
privalo būti padėta tiksliai į tą pačią vietą. Taip įsakyta teisėjo. 

Darbė žvelgė į sieną dokumentų spintelių. 

— Kodėl negaliu pasidaryti kopijų? 

— Paklauskite jo prakilnybės, gerai? Taigi jūsų pavardė? 

— Darbė Šo. 

Tarnautoja užsirašė ir prisegė informaciją prie lentos, kabančios 
ant sienos šalia durų. 

— Ilgai čia būsite? 

— Nežinau. Tris ar keturias valandas. 

— Mes darbą baigiame penktą. Išeidama susiraskite mane sekre- 
toriate. — Pranašiai nusišiepusi, ji uždarė duris. Darbė atidarė vieną 
stalčių, prikrautą pareiškimų, ir ėmė sklaidyti bylas bei užsirašinėti. 
Ieškinys įteiktas prieš septynerius metus, ieškovo būta vieno, atsako- 
vės — trisdešimt aštuonios turtingos korporacijos, kurios buvo nu- 
samdžiusios ir atleidusios ne mažiau kaip penkiolika juridinių visos 
šalies firmų. Stambių firmų, kurių daugelis turėjo šimtus teisininkų 
dešimtyse biurų. 

Septyneri metai brangiai kainavusių juridinių kovų, o baigtis toli 
gražu dar neaiški. Aršus bylinėjimasis. Paskelbtas verdiktas tebuvo lai- 
kina atsakovų pergalė. Prašydamas surengti pakartotinį bylos nagri- 
nėjimą ieškovas teigė, kad verdiktas buvęs nupirktas ar kokiu nors kitu 
būdu nelegaliai pasiektas. Dėžės prašymų. Kaltinimų ir priešpriešinių 
kaltinimų. Sparčiai kaupėsi abipusiai reikalavimai skirti sankcijas ir 
baudas. Puslapių puslapiai raštiškų, priesaika patvirtintų parodymų, 
smulkiai išdėstančių advokatų ir jų klientų melus bei piktnaudžiavi- 
mus. Vienas advokatas pasimirė. 

Pasak vienos Darbės klasės draugės, kuri proceso metu atlikdavo 
kai kuriuos šalutinius bylos darbus, kitas advokatas mėgino nusižu- 
dyti. Jos draugė vienos stambios Hiustono firmos buvo nusamdyta 
vasarą dirbti sekretore. Ir nors medžiaga nuo jos buvo slepiama, ši vis 
dėlto kai ką nugirsdavo. 

Darbė išskleidė sulankstomąją kėdę ir pažvelgė į dokumentų 
spinteles. Vien tik viską surasti užtruks penkias valandas. 


ViEšA šLovĖ neišėjo „Montrouzui“ į naudą. Daugelis jo lankytojų 
sutemus nešiojo tamsius akinius nuo saulės ir buvo linkę gan sparčiai 
įeiti ir išeiti. O dabar, kai balkone buvo rastas vienas JAV Aukščiausio- 

jo Teismo narys, vieta išgarsėjo ir smalsuoliai ištisai važinėjo pro šalį, 
rodydami pirštais ir fotografuodami. Daugelis nuolatinių lankytojų 
patraukė kitur. Narsiausieji šmurkštelėdavo vidun, kai tik sumažėdavo 
transporto eismas. 

Jis atrodė visai kaip nuolatinis lankytojas, kai įsmuko vidun ir 
prie durų, nežiūrėdamas į kasininką, susimokėjo už bilietą. Beisbolo 
kepuraitė, juodi akiniai nuo saulės, džinsai, suglostyti plaukai, odinė 
striukė. Jo gerai užsimaskuota, bet ne todėl, kad buvo homoseksualus 
ir gėdijosi šlaistytis po tokias vietas. 

Buvo vidurnaktis. Jis užkopė laiptais į balkoną šypsodamasis, 
prisiminęs Jenseną su užveržtu turniketu. Duris rado užrakintas. Tuo- 
met užsiėmė TE salės viduryje, atokiai nuo visų kitų. 
ketino dar kada nors žiūrėti. Per pastarąsias devyniasdešimt minučių 
tai jo trečioji tokia nešvanki landynė. Jis nenusiėmė tamsių akinių ir 
stengėsi nežiūrėti į ekraną. Tačiau sunku buvo to išvengti, ir šitai jį 
erzino. 

Kino teatre sėdėjo dar penki žmonės. Keturiomis eilėmis aukš- 
čiau jam iš dešinės bučiavosi ir glamonėjosi du įsimylėję balandėliai. 
O, kad turėtų beisbolo lazdą, padarytų galą jų vargams! Ar dailutį 
geltoną slidžių virvės galą! 

Kentėjo dvidešimt minučių, ir jau buvo besiekiąs savo kišenės, 
kai kažkieno ranka palietė jam petį. Švelni ranka. Jis pasistengė susi- 
tvardyti. 

— Galiu prisėsti šalia? — čia pat jam už peties suskambo žemo- 
kas vyriškas balsas. 

— Ne, ir galite patraukti ranką. 

Ranka sujudėjo. Praslinko kelios sekundės, ir paaiškėjo, jog dau- 
giau reikalauti nebereikės. Paskui vyriškis prašapo. 

Žmogui, taip stipriai nusistačiusiam prieš pornografiją, tai buvo 
kankynė. Jį vertė vemti. Žvilgtelėjo už savęs, paskui atsargiai įkišo 
ranką odinės striukės kišenėn ir išsiėmė juodą dėželę, šešių iš pen- 
kių colių dydžio, trijų colių storio. Padėjo ją ant grindų sau tarp kojų. 
Skalpeliu atsargiai prarėžė kimštą gretimos kėdės sėdynę, paskui, vis 
dairydamasis aplink, įkišo juodąją dėželę į sėdynės kamšalą. Tos vidu- 
je buvo spyruoklės, išties senoviškas dalykėlis, ir jis švelniai sukinėjo 

į abi puses dėželę, iki ši atsidūrė vietoje, ir jungiklis vos kyšojo iš pro- 
rėžos. 

Jis giliai atsiduso. Nors prietaisėlis buvo pagamintas tikro pro- 
fesionalo, legendinio miniatiūrinių sprogmenų genijaus, nemalonu 
nešiotis prakeiktą daikčiuką striukės kišenėje, vos per kelis centimet- 
rus nuo širdies ir daugelio kitų gyvybiškai svarbių organų. Ir ne itin 
smagu buvo dabar sėdėti šalia jo. 

Šiąnakt tai trečias jo sodinys. Turėjo dar vieną, skirtą kitam kino 
teatrui, kur buvo demonstruojama senamadiška heteroseksualinė por- 
nografija. Jis mažne nekantravo greičiau viską atlikti, ir šitai erzino. 

Pažvelgė į du įsimylėjėlius, kurie nekreipdami dėmesio į filmą, 
sulig kiekviena minute vis labiau kaito, ir troško, kad šie tebesėdėtų čia 
pat, kai juodoji dėželė pradės tylomis skleisti dujas ir po trisdešimties 
sekundžių plykstelėjusi žaibu suskrudins visus objektus tarp ekrano ir 
kukurūzų spragėsių automato. Kaip būtų gerai. 

Bet jo grupuotė nebuvo linkusi smurtauti, priešinosi beatodairiš- 
kam nekaltų ir(ar) nereikšmingų žmonių žudymui. Iš būtino reikalo 
jie buvo nužudę tik kelias aukas. O specializavosi naikinti priešo nau- 
dojamas struktūras. Pasirinkdavo lengvus taikinius: beginkles abortų 
klinikas, nesaugomas Amerikos pilietinių teisių sąjungos būstines, 
nieko neįtariančias nešvankias landynes. Juos lydėjo sėkmė. Per aš- 
tuoniolika mėnesių nė vieno arešto. . 

Dvylikta keturiasdešimt — metas pasišalinti ir nuskubėti keturis 
kvartalus prie savo automobilio pasiimti kitos juodosios dėželės, pas- 
kui — dar šešis kvartalus iki kino teatro „Katytė , kuris užsidaro pusę 
antros. „Katytė“ sąraše buvo aštuoniolikta ar devyniolikta, jis neprisi- 
minė kelinta, bet neabejojo, kad lygiai per tris valandas ir dvidešimt 
minučių nepadoraus kino verslas K. A. patirs pragarišką smūgį. Dvi- 
dešimt dviejose landynėse šiąnakt bus padėtos juodosios dėželės, ir 
4-ą paryčiui visos gaus užsidaryti, paliktos lankytojų ir suniokotos. 
Trys, veikiančios ištisą naktį, iš sąrašo išbrauktos, nes jo grupuotė ne- 
buvo linkusi smurtauti. 

Jis pasitaisė tamsius akinius ir paskutinįsyk pažvelgė į kimštą 
sėdynę šalia. Sprendžiant iš plastikinių puodelių ir kukurūzų spragė- 
sių ant grindų, ši vieta šluojama kartą per savaitę. Niekas nepastebės 
jungiklio ir vamzdelio, vos kyšančių pro apdriskusio apmušalo gijas. 
Jis atsargiai nuspaudė jungiklį ir paliko „Montrouzą“. 

ERIkaS IsTAs niekad nebuvo susitikęs su prezidentu ar lankęsis 
Baltuosiuose rūmuose. Taip pat jis niekad nebuvo susitikęs su Flečeriu 
Koulu, tačiau žinojo, kad šis jam nepatiks. | 

Šeštadienį septintą ryto jis nusekė paskui direktorių Voilzą ir K. O. 
Lujisą į Ovalųjį kabinetą. Apsieita be šypsenų ar rankų paspaudimų. 
Voilzas pristatė Istą. Prezidentas linktelėjo nuo stalo, bet neatsistojo. 
Koulas kažką skaitė. 

K. A. regione padegta dvidešimt pornografinio kino teatrų, dau- 
gelis jų dar smilko. Važiuodami pro galinį limuzino langą jie matė virš 
miesto tvyrančius dūmus. Prie vienos tokios skylės, pavadintos „An- 
gelai“, stipriai apdegė sargas, nesitikėta, kad jis liks gyvas. 

Prieš valandą jiemš pranešta, kad kažkoks anonimas paskambino 
į vieną radijo stotį ir pareiškė, kad atsakomybę prisiimanti Pogrindžio 
armija, taip pat pažadėjo būsiant ir daugiau tokių pat Rozenbergo 
mirties šventimų. 

Pirmasis prašneko prezidentas. Atrodo pavargęs, pagalvojo Istas. 
Juk jam toks ankstyvas metas. 

— Kiek vietų susprogdinta? 

— Čia dvidešimt, — atsakė Voilzas. — Septyniolika Baltimorėje 
ir apie penkiolika Atlantoje. Atrodo, puolimas rūpestingai suderintas, 
nes visur sprogo tiksliai 4-4 paryčiui. 

Koulas pakėlė akis nuo savo memorandumo: 

— Direktoriau, jūs tikite, kad tai Pogrindžio armija? 

— Kol kas tik jie vieni prisiima atsakomybę. Panašu, tai jų darbas. 
Galbūt. — Kalbėdamas Voilzas nežiūrėjo į Koulą. 

— Tad kada pradėsite areštus? — paklausė prezidentas. 

— Tą pat akimirką, kai įgysime tam neabejotiną pagrindą, pone 
prezidente. Suprantate, toks įstatymas. 

— Aš suprantu, kad ši grupuotė yra jūsų svarbiausioji įtariamo- 
ji dėl Rozenbergo ir Jenseno nužudymų ir kad jūs esate tikri, jog jie 
nužudė teisėją Teksase, ir veikiausiai praeitą naktį susprogdino mažų 

mažiausia penkiasdešimt dvi nešvankias landynes. Bet aš nesuprantu, 
kodėl jie sprogdina ir žudo nebaudžiami. Velniai rautų, direktoriau, 
pas mus apsiausties padėtis. 

Voilzui išraudo sprandas, tačiau jis nutylėjo. Tik nusuko į šalį 
akis, kol prezidentas rūsčiai stebeilijo į jį. K. O. Lujisas atsikrenkštė: 

— Atsiprašau, pone prezidente, bet mes nesame įsitikinę, kad 
Pogrindžio armija prisidėjo prie Rozenbergo ir Jenseno mirčių. Iš 
tiesų neturime įrodymų, kad galėtume juos susieti. Jie — tik vieni iš 
tuzino įtariamųjų. Jau anksčiau sakiau, kad žmogžudystės įvykdytos 
stebėtinai švariai, itin organizuotai ir labai profesionaliai. Nepaprastai 
profesionaliai. 

Koulas žingtelėjo į priekį. 

— Jūs bandote pasakyti, pone Lujisai, kad visai nenumanote, kas 
juos nužudė ir galbūt niekad to nesužinosite? 

— Ne, ne tai turiu omenyje. Mes juos surasime, bet prireiks laiko. 

— Kiek laiko? — paklausė prezidentas. Aiškus, vaikiškas klausi- 
mas, tačiau gero atsakymo į jį nebuvo. Istui prezidentas iškart nepa- 
tiko, kad to paklausė. 

— Mėnesių, — atsakė Lujisas. 

— Kiek mėnesių? 

— Daug. 

Prezidentas užvertė akis į viršų ir palingavo galvą, paskui lyg itin 
pasidygėjęs atsistojo ir nuėjo prie lango. Neatsisukdamas prašneko: 

— Negaliu patikėti, kad nesama ryšio tarp to, kas įvyko praeitą 
naktį ir nužudytų teisėjų. Nežinau. Galbūt aš tik paranojiškas. 

Voilzas patenkintas šyptelėjo Lujisui. Paranojiškas, nepasitikintis, 
nenuovokus, bukas, atitrūkęs nuo realybės. Būtų galima sugalvoti dar 
daug panašių epitetų. 

Vis tebežvelgdamas į langą, prezidentas kalbėjo toliau: 

— Tiesiog man neramu, kai aplinkui siaučia samdyti žudikai ir 
sproginėja bombos. Kas gali mane smerkti? Daugiau nei trisdešimt 
metų pas mus nenužudyta nė vieno prezidento. 

— Manau, jūs saugus, pone prezidente, — šiek tiek pralinksmin- 
tas atsakė Voilzas. — Slaptoji tarnyba viską kontroliuoja. 

— Puiku. Tai kodėl aš jaučiuosi lyg būčiau Beirute? — Jis mažne 
murmėjo į langą. 

Koulas pajuto, kokia nepatogi susidarė padėtis, ir paėmė nuo 

stalo storą memorandumą. Iškėlęs jį, kreipėsi į Voilzą daugmaž kaip 
dėstytojas, skaitantis paskaitą savo studentams. 

— Čia trumpas galimų kandidatų į Aukščiausiojo Teismo narius 
sąrašas. Aštuonios pavardės ir biografijos. Parengtas Teisingumo de- 
partamento. Pradėjome dvidešimčia pavardžių, paskui prezidentas, 
generalinis prokuroras Hortonas ir aš sumažinome jį iki aštuonių. 
Beje, nė vienas iš jų nenutuokia, kad svarstoma jo kandidatūra. 

Voilzas vis dar žvelgė į šalį. Prezidentas pamažu sugrįžo prie ra- 
šomojo stalo ir pasiėmė memorandumo kopiją. Koulas varė toliau: 

— Kai kurie iš tų žmonių kelia abejonių, ir jeigu galiausiai bus iš- 
rinkti, gausime pakovoti, kad Senatas juos patvirtintų. Šiuo metu mes 
nenorėtume įsivelti į kovą. Tai turi išlikti paslaptyje. 

Voilzas staiga atsisuko ir piktai sužioravo į Koulą: 

— Jūs idiotas, Koulai! Šitai mes darėme ir anksčiau, tad galiu jus 
patikinti, kad kai pradėsime tikrinti tuos žmones, yla išlįs iš maišo. Jūs 
reikalaujate kruopščiai patikrinti visus jų aplinkos faktus ir drauge 
tikitės, kad visi, su kuriais bus užmegztas kontaktas, tylės. Šitaip ne- 
pavyks, sūnau. 

Koulas žingtelėjo arčiau Voilzo. Jo akys žioravo. 

— Persiplėškite subinę, bet pasirūpinkite, kad tos pavardės ne- 
patektų į laikraščius, kol nebus patvirtintos. Pasistenkite, kad pavyktų, 
direktoriau. Užkamšykite visus plyšius ir žiūrėkite, kad niekas nepra- 
sisunktų į spaudą. Supratote? 

Voilzas pašoko ant kojų, atkišęs į Koulą pirštą: 

— Klausykite, šikniau, jei norite, kad jie būtų patikrinti, imkitės 
to pats. Nepradėkite man nurodinėti kaip skautas. 

Lujisas žengtelėjo tarp jų, o prezidentas atsistojo už savo stalo, 
ir sekundę ar dvi tvyrojo tyla. Koulas padėjo savo memorandumo 
egzempliorių ant stalo ir kelis žingsnius pasitraukė, žvelgdamas į šalį. 
Taikdario vaidmens ėmėsi prezidentas. 

— Sėskitės, Dentonai. Sėskitės. 

Voilzas sugrįžo prie kėdės, vis nenuleisdamas akių nuo Koulo. 
Prezidentas nusišypsojo Lujisui, ir visi atsisėdo. 

— Mums visiems labai nelengva, — draugiškai pasakė prezi- 
dentas. 

Lujisas ramiai prašneko: 

— Mes įprastai patikrinsime jūsų pateiktus žmones, pone pre- 

zidente, ir tai bus padaryta visiškai slaptai. Tačiau juk suprantate, kad 
mes negalime kontroliuoti kiekvieno, su kuriuo kalbėsimės. 

— Taip, suprantu, pone Lujisai. Reikia būti ypač atsargiam. Tie 
žmonės jauni ir dar ilgai po mano mirties formuos ir performuos 
konstituciją, bet itin konservatyvūs, ir spauda, jei galės, juos suės gyvus. 
Privalo būti be dėmelės ir praeities nuodėmių. Nerūkantys kvaišalų, ne- 
turintys nesantuokinių vaikų, nevairavę apsvaigę, nepasižymėję radika- 
lia studentiška veikla, neišsiskyrę. Suprantate? Jokių netikėtumų. 

— Taip, pone prezidente. Bet mes negalime garantuoti visiško 
savo tyrimų slaptumo. 

— Tik pabandykite, gerai? 

— Taip, sere. — Lujisas padavė memorandumą Erikui Istui. 

— Viskas? — paklausė Voilzas. 

Prezidentas žvilgtelėjo į Koulą, kuris atsistojęs prieš langą nekrei- 
pė į juos visus dėmesio. 

— Taip, Dentonai, viskas. Gerai būtų, kad tas pavardes patikrin- 
tumėte per dešimt dienų. Šiuo klausimu nenorėčiau delsti. 

Voilzas jau stovėjo. | 

— Po dešimties dienų turėsite. 


KALAHANAS SUIRZĘS pasibeldė į Darbės buto duris. Buvo gerokai 
išmuštas iš vėžių ir apie daug ką galvojo, daug ką norėjo jai pasakyti, 
bet suvokė, kad neverta pradėti kivirčo, nes jis troško kai ko daugiau, 
nei tik išleisti garą. Jau keturias dienas ji vengė jo, vaidino detektyvę 
užsibarikadavusi juridinėje bibliotekoje. Nevaikščiojo į pratybas, ne- 
atsiliepinėjo į jo skambučius ir apskritai apleido jį tokiu kritiškų metų. 
Tačiau Tomas žinojo, kad jai atidarius duris jis nusišypsos ir pamirš, 
kad buvo apleistas. 4 

Jis laikė rankose litrą vyno ir puikią picą iš „Mama Rosa“. Buvo 
šeštadienio vakaras, po dešimtos. Jis vėl pasibeldė ir pažvelgė abipus 
gatvės į dailius dviaukščius ir bungalus. Iš vidaus sudžerškėjo grandi- 
nėlė, ir jis tuoj pat nusišypsojo. Apleistumo jausmas išnyko. 

— Kas ten? — paklausė ji per grandinėlę. 

— Tomas Kalahanas, prisimeni? Esu prie tavo durų, maldauju 
įsileisti, ir mudu galėsime žaisti bei vėl draugauti. 

Durys atsidarė, ir Kalahanas įžengė vidun. Ji paėmė vyną ir pakš- 
telėjo jam į skruostą. 

— Mudu vis dar bičiuliai? — paklausė jis. 

— Taip, Tomai. Turėjau daug darbo. — Jis nusekė paskui ją per 
sujauktą poilsio kambarėlį virtuvėn. Ant stalo stovėjo kompiuteris ir 
gulėjo daugybė storų knygų. 

— Aš skambinau. Kodėl tu man nepaskambinai? 

— Buvau išėjusi, — atsakė ji ir atidariusi stalčių ištraukė kamš- 
čiatraukį. 

— Juk turi atsakiklį. Aš palikau tau žinutę. 

— Nori kivirčytis, Tomai? 

Jis pažvelgė į jos nuogas kojas. 

— Ne! Prisiekiu, aš nepykstu. Tikrai. Atleisk, jei atrodau prislėgtas. 

— Liaukis. 

— Kada galėtume eiti į lovą? 

— Tu nori miego? 

— Anaiptol. Nagi, Darbe, jau praėjo trys naktys. 

— Penkios. Kokia pica? — Ji ištraukė kamštį ir pripylė dvi taures. 
Kalahanas stebėjo kiekvieną judesį. 

— O, viena iš tų šeštadienio vakaro ypatingųjų, kai jie sudeda 
viską, ką ketino išmesti į atliekas. Krevečių uodegos, kiaušiniai, vėžių 
galvos. Vynas irgi pigus. Šiek tiek pristigau šlamančiųjų, o rytoj išvyks- 
tu iš miesto, tad turiu pataupyti, o kadangi išvykstu, tai, pamaniau, 
užsuksiu ir šiąnakt su tavimi pasimylėsiu, kad K. A. neužeitų pagunda 
pasimylėti su kokia nors užkrečiamomis ligomis sergančia moterimi. 
Kaip tu manai? 

Darbė atidarinėjo picos dėžę. 

— Atrodo, dešra su pipirais. 

— Vis dėlto, ar galiu tikėtis? 

— Galbūt vėliau. Gerk vyną, ir pasišnekėkime. Jau senokai kal- 
bėjomės. 

— Tik ne aš. Visą savaitę kalbėjau į tavo atsakiklį. 

Pasiėmęs taurę vyno ir butelį, jis nusekė įkandin Darbės į po- 
ilsio kambarėlį, kur ji įjungė stereogrotuvą. Susėdę ant sofos, juodu 
ilsėjosi. 

— Prisigerkime, — pasiūlė jis. 

— "Tu toks romantiškas. 

— Aš dėl tavęs tapau romantiškas. 

— Visą savaitę gėrei. 0 

— Ne, ne visą. Tik aštuoniasdešimt procentų savaitės. Tai per 
tave, nes vengei manęs. 

— Koks kirminas tave graužia, Tomai? 

— Mane krečia baimė. Esu visas įsitempęs, ir man reikia draugi- 
jos nervams nuraminti. Ką tu pasakysi? 

— Perpus išgersime. — Ji nugėrė vyno ir užkėlė kojas jam skersai 
kelių. Tomas sulaikė kvapą tartum jam suskaustų. 

— Kada tavo reisas? — paklausė ji. 

Dabar jis duso. 

— Pusę antros. Be sustojimų tiesiai į Nacionalinį. Penktą turiu 
užsiregistruoti, aštuntą pietūs. Paskui galbūt būsiu priverstas bastytis 
po gatves ir ieškoti meilės. 

Ji nusišypsojo. 

— Gerai, gerai, po minutėlės tai padarysime. Bet pirma pasikal- 
bėkime. 

Kalahanas lengviau atsiduso. 

— Galiu kalbėtis dešimt minučių, vėliau paprasčiausiai susmuk- 
siu. 

— Kas pirmadienį numatyta? 

— Įprasti aštuonių valandų tuščiagalviški debatai apie Penk- 
tosios pataisos ateitį, tada komitetas parengs siūlomą konferencijos 
rezoliucijos projektą, kuriam niekas nepritars. Antradienį vėl debatai, 
vėl rezoliucija, galbūt keletas ginčų, paskui, nieko nenuveikę, baigsime 
konferenciją iki kito karto ir keliausime namo. Grįšiu vėlų antradienio 
vakarą ir pageidaučiau pasimatymo labai mielame restorane, o tada 
galėsime grįžti pas mane intelektualiai diskusijai ir gyvuliškam seksui. 
Kur pica“ 

— Ten, virtuvėje. Atnešiu. 

Jis glostė jai kojas. 

— Nejudėk. Aš visai nealkanas. 

— Kodėl tu vyksti į tas konferencijas? 

— Esu draugijos narys ir dėstytojas. Iš mūsų tartum laukiama, 
kad klajotume po šalį, dalyvautume posėdžiuose su kitais išsilavinu- 
siais idiotais ir priiminėtume rezoliucijas, kurių niekas neskaito. Jeigu 

aš nevykčiau, dekanas manytų, kad neįnešu savo dalies į akademinę 
terpę. 

Ji vėl pripylė vyno taures. 

— Tu įsitempęs, Tomai. 

— Žinau. Savaitė buvo sunki. Man nemaloni mintis, kad saujelė 
neandertaliečių perrašinės konstituciją. Dešimt metų mes gyvename 
policinėje valstybėje. Ir nieko negaliu dėl to padaryti, tad veikiausiai 
gelbėsiuosi alkoholiu. 

Darbė, pamažu gurkšnodama vyną, stebėjo jį. Tyliai grojo muzi- 
ka; šviesos buvo prigesintos. 

— Man jau ima svaigti galva, — tarė ji. 

— Tiek tau tereikia. Pusantros taurės, ir tu gatava. Jeigu būtum 
airė, galėtum gerti kiaurą naktį. 

 — Mano tėvas buvo pusiau škotas. 

— Nieko gero. — Kalahanas sukryžiavo kojas ant kavos stalelio ir 
išsidrėbė. Švelniai glostė jai kulkšnis. 

— Galiu nudažyti tau nagus? 

Ji nieko neatsakė. Jis dievino jos kojų pirštus ir bent dusyk per 
mėnesį spyrėsi nudažyti nagus skaisčiai raudonu laku. Juodu tai matė 
Daremo buliuje, ir nors jis nebuvo toks dailus ir blaivus kaip Kevinas 
Kostneris, ji pamėgo šios procedūros intymumą. 

— Nedažysime šiąnakt? — paklausė jis. 

— Galbūt vėliau. Tu atrodai pavargęs. 

— Aš ilsiuosi, tačiau esu prisikaupęs vyriškos elektros ir tu ne- 
atsipirksi pasakydama, kad atrodau pavargęs. 

— Išgerk dar vyno. 

Kalahanas išgėrė ir giliau nugrimzdo į sofą. 

— Taigi, panele Šo, kas tai padarė? 

— Profesionalai. Ar neskaitei laikraščių? 

— Be abejo. Tačiau kas slepiasi už profesionalų? 

— Nežinau. Po praeitos nakties visi, regis, vieningai renkasi Po- 
grindžio armiją. 

— Tačiau tavęs neįtikina. 

— Ne. Niekas neareštuotas. Aš neįtikinta. 

— Ir tu turi kažkokį slaptą visai šaliai nepažįstamą įtariamąjį? 

— Turėjau vieną, tačiau dabar nebesu tokia tikra. Sugaišau tris 
dienas sekdama jo pėdomis, netgi viską iš tiesų dailiai ir tvarkingai su- 

sumavau savo kompiuteriuke, atspausdinau apytikrius dosjė apmatus, 
tačiau jau išmečiau. 

Kalahanas išpūtė į ją akis. 

— Tu man sakai, kad tris dienas nebuvai pratybose, pamiršai 
mane, dirbai be poilsio ištisas paras, vaidindama Šerloką Holmsą, ir 
visa tai išmetei? 

— Dosjė ten ant stalo. 

— Negaliu patikėti. Visą savaitę vienišas niurksodamas namuose 
bent žinojau, kad darau tai dėl kilnaus reikalo. Žinojau, kad kenčiu dėl 
šalies, nes tu atskleisi paslaptį ir pasakysi man šiąnakt ar galbūt ryt, 
kas tai padarė. 

— Tai neįmanoma — bent prisilaikant teisėto tyrimo. Žmogžu- 
dystės neturi analogų nei kokio nors bendro bruožo. Aš bemaž sude- 
ginau teisės fakulteto kompiuterius. 

— Cha! Ar aš tau nesakiau? Pamiršti, mieloji, kad esu konstitu- 
cinės teisės genijus, ir iškart supratau, kad Rozenbergas ir Jensenas 
neturėjo nieko bendra, išskyrus juodas mantijas, be to, abiem buvo 
grasinta mirtimi. Juos nužudė fašistai, arijai, kukluksklanas, mafija ar 
dar kokia kita grupuotė, nes Rozenbergas buvo Rozenbergas, o Jense- 
nas, be to, lengviausias taikinys ir kėlė kažkokių nepatogumų. 

— Ką gi, kodėl nepaskambini FTB ir nepasidaliji savo įžvalgomis 
su jais? Neabejoju, jie sėdi prie telefono ir laukia. 

— Nepyk. Atsiprašau. Atleisk man. 


— Tu asilas, Tomai. ; 

— Taip, tačiau tu mane myli, tiesa? 

— Nežinau. 

— Bet vis tiek galime eiti į lovą? Tu man pažadėjai. 
— Pažiūrėsim. 


Kalahanas pastatė savo taurę ant stalo ir puolė Darbę. 

— Klausyk, mažyte, aš perskaitysiu tavo sudarytą dosjė, gerai? 
Ir tuomet pasikalbėsime apie ją, gerai? Bet kol kas nepajėgiu blaiviai 
mąstyti ir nepajėgsiu, kol nepaimsi manęs už silpnos drebančios ran- 
kos ir nenusivesi į lovą. 

— Pamiršk tą nieko vertą dosjė. 

— Prašau, po šimts, Darbe, prašau. 

Ji apkabino jį per sprandą ir prisitraukė prie savęs. Apgirtę juodu 
bučiavosi ilgai, karštai ir bemaž siautulingai. 

FARAS NUSPAUDĖ nykščiu mygtuką prie lentelės „Grėjus Grent- 
hemas“ ir palaikė dvidešimt sekundžių. Tada truputį palaukė ir vėl 
dvidešimt sekundžių spaudė mygtuką. Pauzė. Dvidešimt sekundžių. 
Pauzė. Dvidešimt sekundžių. Jam pasirodė keista, nes Grenthemas 
mėgo naktinėti ir turbūt miegodavo mažiau nei tris ar keturias va- 
landas, o dabar visas koridorius nepaliaujamai zvimbia. Jis vėl nu- 
spaudė mygtuką ir pažvelgė į savo patrulinį automobilį, pastatytą 
draudžiamoje vietoje prie šaligatvio po gatvės žibintu. Jau beveik aušo 
sekmadienio rytas ir gatvė buvo tuščia. Dvidešimt sekundžių. Pauzė. 
Dvidešimt sekundžių. 

Galbūt Grenthemas negyvas. O gal neatsigavęs nuo išgerto kau- 
šalo ir vėlaus vakaro mieste. Galbūt tenai viršuje pas jį svečiuojasi 
kieno nors moteris, tad jis neketina atidaryti durų. Pauzė. Dvidešimt 
sekundžių. 

Mikrofone sutreškėjo. 

— Kas ten“! 

 — Policija! — atsakė faras. Jis buvo juodaodis ir žodyje policija 
vien šiaip sau, dėl smagumo, pabrėžė skiemenį po. 

— Ko reikia? — griežtai paklausė Grenthemas. 

— Galbūt aš turiu orderį. — Faras mažne juokėsi. 

Grenthemo balsas sušvelnėjo. Sprendžiant iš tono, vyriokas at- 
rodė įsižeidęs. 

— Klivas? 

"— Tas pats. 

— Kuri valanda, Klivai? 

— Beveik trisdešimt po penkių. 

— Matyt, kažkas ypatinga. 

— Nežinau. Seržas nepasakė, supranti. Tik liepė tave prikelti, nes 
nori pasikalbėti. 

— Kodėl jis visad nori pasikalbėti prieš saulei patekant? 

— Kvailas klausimas, Grenthemai. 

Trumputė pauzė. 

— Taip, turbūt. Spėju, jis nori pasikalbėti tuoj pat. 

— Ne. Turi trisdešimt minučių. Pasakė būti ten šeštą. 

— Kur? 

— Keturioliktojoje, šalia „Trinidado“ pramogų centro yra kavi- 
nukė. Ten tamsu ir saugu, Seržui ta skylė patinka. 

— Kaip jis suranda tokias vietas? 

— Žinai, tu reporteris, tačiau gebi žiebti kvailiausius klausimus. 
Kavinukės pavadinimas „Pas Glendą,, ir siūlau paskubėti, antraip pa- 
vėluosi. 

— Tu būsi ten? 

— Užsuksiu pasižiūrėti, ar tau viskas gerai. 

— Regis, tu sakei, kad ten saugu. 

— Saugu palyginti su tuo, kokioje miesto dalyje ji yra. Surasi? 

— Aha. Pasistengsiu nukakti kuo greičiau. 

— Geros dienos, Grenthemai. 


SERŽAS BUVO SENAS, labai juodas, gausia spindinčių baltų plaukų, 
styrančių į visas puses, galva. Kai tik nemiegodavo, nešiodavo sto- 
rus akinius nuo saulės, ir daugelis jo bendradarbių iš Baltųjų rūmų 
vakarinio sparno manė jį esant pusaklį. Laikydavo galvą pakreipęs į 
šoną ir šypsodavosi kaip Rėjus Čarlzas. Išpildamas šiukšlių kibirus 
ir dulkindamas baldus, jis kartkartėm atsimušdavo į durų apkalas ir 
lentas. Vaikščiojo lėtai ir atsargiai, lyg skaičiuodamas žingsnius. Dirbo 
kantriai, visad su šypsena, visad turėdamas malonų žodį kiekvienam, 
pasirengusiam jam irgi tarti tokį pat. Dažniausiai jis likdavo nepaste- 
bimas ir nebuvo rimtai vertinamas — paprasčiausiai jį laikė dar vienu 
draugišku, senu, iš dalies neįgaliu juodaodžiu valytoju. 

Be to, Seržas gebėdavo pamatyti, kas dedasi už kampo. Jam pri- 
klausė vakarinio sparno teritorija, kurią tvarkė jau trisdešimt metų. 
Tvarkė ir klausėsi. Tvarkė ir stebėjo. Jis prisigraibydavo informacijos 
iš kai kurių baisiai svarbių žmonių, kurie dažnai būdavo pernelyg 
užsiėmę, kad prilaikytų liežuvį, ypač vargšo senuko Seržo akivaiz- 
doje. 

Jis žinodavo, kurios durys likdavo praviros, kurios sienos plones- 
nės ir kurios orlaidės geriau praleidžia garsą. Gebėdavo akimirksniu 

išnykti, paskui vėl pasirodyti kokiame nors šešėlyje, kur baisiai svar- 
būs žmonės negalėtų jo pamatyti. 

Apie daugumą dalykų jis niekam neprasitardavo. Bet kartkar- 
tėmis Seržui atitekdavo gardus kąsnelis informacijos, kurią galima 
būdavo prijungti prie kitos, ir jis nuspręsdavo, kad ją derėtų persakyti. 
Tačiau buvo labai atsargus. Iki pensijos liko treji metai, ir jis nenorėjo 
rizikuoti. 

Niekados niekas neįtarė Seržo nutekinant girdus spaudai. Pa- 
prastai bet kurioje Baltųjų rūmų administracijoje būdavo užtektinai 
plepių, kurie galėtų kaltinti vieni kitus. Iš tiesų tai kėlė juoką. Seržas 
pasišnekėdavo su Grenthemu iš Post ir susidomėjęs laukdavo pasi- 
rodant straipsnio, o tada klausydavosi pusrūsyje aimanų, kai risdavosi 
galvos. 

Jis buvo patikimas šaltinis ir kalbėdavosi tik su Grenthemu. Su- 
sitikimus visados neįprastu laiku, patamsiuos ir nuošaliose vietose 
rengdavo jo sūnus Klivas. Seržas būdavo su saulės akiniais. Grenthe- 
mas — irgi, taip pat su skrybėle ar kokia nors kepure. Klivas paprastai 
sėdėdavo kartu su jais ir stebėdavo žmones. 

Grenthemas atvyko „Pas Glendą“ kelias minutes po šešių ir nuėjo 
į kabiną salės gilumoje. Kavinėje buvo dar trys lankytojai. Pati Glenda 
kepė kiaušinius ant grilio šalia kasos aparato. Klivas sėdėjo ant tabu- 
retės ir stebėjo ją. 

Juodu paspaudė vienas kitam rankas. Grenthemui buvo pripiltas 
puodelis kavos. 

— Atleiskite, kad vėluoju, — atsiprašė jis. 

— Nieko tokio, drauguži. Malonu jus matyti. — Seržo balsas 
buvo gergždžiantis, sunkiai prislopinamas šnabždesiu. Tačiau niekas 
nesiklausė. 

Grenthemas godžiai nugėrė kavos. 

— Baltuosiuose rūmuose bruzdi savaitė. 

— Galima taip sakyti. Daug jaudulio. Visi laimingi. 

— Ką ir kalbėt. — Per šiuos pasimatymus Grenthernui nebuvo 
leidžiama užsirašinėti. Tai pernelyg kristų į akis, pasakė Seržas, nu- 
statydamas pagrindines taisykles. 

— Taip. Prezidentą ir jo vaikinus pradžiugino žinia apie teisėjo 
Rozenbergo mirtį. Jie labai laimingi. 

— O kaip reagavo išgirdęs apie teisėją Jenseną? 

— Na, kaip pastebėjote, prezidentas atsilankė gedulingose pa- 
maldose, bet nekalbėjo. Ketino tarti žodį prie karsto, bet persigalvojo, 
nes gautų gražiai atsiliepti apie vyrioką, kuris buvo gėjus. 

— Kas jam parašė gedulingą kalbą? 

— Kalbų rašytojai. Daugiausia dirbo Mebris. Triūsė visą ketvirta- 
dienį, bet vėliau prezidentas persigalvojo. 

— Jis taip pat nuvyko ir į Rozenbergo gedulingąsias pamaldas. 

— Taip, tikrai. Bet nenorėjo to daryti. Sakė, jog verčiau tą dieną 
keliausiąs pragaran. Tačiau galų gale suskydo ir vis dėlto nuvyko. Jis 
patenkintas, kad Rozenbergas nužudytas. Trečiadienį rūmuose tvy- 
rojo bemaž šventiška nuotaika. Likimas jam išmetė nuostabią kortą. 
Dabar galės pertvarkyti Aukščiausiąjį Teismą, kuo labai džiaugiasi. 

Grenthemas įdėmiai klausėsi. Seržas pasakojo toliau: 

— Sudarytas trumpas kandidatų sąrašas. Iš pradžių būta apie 
dvidešimt pavardžių, vėliau sutrumpinta iki aštuonių. 

— Kas sutrumpino? 

— O kaip jūs manote? Prezidentas ir Flečeris Koulas. Jie siaubin- 
gai baiminasi, kad šiuo etapu nenutekėtų informacija. Matyt, sąraše 
vien jauni konservatyvūs teisėjai, iš kurių daugelis nežinomi. 

— Nenugirdote pavardžių? 

— Tik dvi. Vienas toks Praisas iš Aidaho ir kažkoks Maklorensas 
iš Vermonto. Tik šias pavardes išgirdau. Manau, jie abu federaliniai 
teisėjai. Daugiau šiuo klausimu nieko. 

— Kaip vyksta tyrimas? 

— Nedaug tegirdėjau, bet laikau pastatęs ausis. Neatrodo, kad 
daug kas dėtųsi. 

— Dar ką nors turite? 

— Ne. Kada paskelbsite? 

— Iš ryto. 

— Bus linksma. 

— Dėkui, Seržai. 

Saulė jau patekėjo ir kavinukė tapo triukšmingesnė. Klivas pa- 
mažu priėjo ir atsisėdo greta tėvo. 

— Jūs, vyručiai, jau baigiate? 

— Taip, — patvirtino Seržas. 

Klivas apsidairė aplinkui. 

— Manau, reikia iš čia dingti. Grenthemas išeis pirmas, tada aš, o 
tėtis gali likti, kiek panorės. 

— Kaip miela, — nusišiepė Seržas. 

— Dėkui, vyručiai, — tarė Grenthemas ir pasuko prie durų. 


12 


VERHEKAS KAIP VISADA VĖLAVO. Per dvidešimt trejų metų drau- 
gystės istoriją jis niekad nėra atėjęs laiku, be to, vėluodavo tikrai ne 
kelias minutes. Jis neturėjo laiko nuovokos ir dėl to nesuko sau gal- 
vos. Nešiodavosi laikrodį, bet niekad nepasižiūrėdavo, kiek tas rodo. 
Vėluoti Verhekui reiškė mažų mažiausia valandą, kartais dvi, ypač kai 
verčiamas laukti asmuo būdavo draugas, kuris tikėdavosi jį pavėluo- 
siant ir kuris jam atleisdavo. 

Tad Kalahanas valandą sėdėjo bare, ir tai jam visai patiko. Po 
aštuonių valandų mokslinių debatų jis neapkentė konstitucijos ir tų, 
kurie jos mokė. Jam reikėjo apsvaigti nuo „Chivas“*, tad po dviejų 
dvigubų porcijų su ledu pasijuto geriau. Stebėjo save veidrodyje už 
išrikiuotų gėrimų butelių ir sekdamas, kas vyksta už jo pečių, laukė 
Gevino Verheko. Nenuostabu, kad jo draugas nesugebėjo verstis pri- 
vačia praktika, kur gyvenimas priklauso nuo laikrodžio. 

Kai vienuolika minučių po septintos vakaro jam įpylė trečią 
dvigubą, prie baro nerūpestingai priėjo Verhekas ir užsisakė „Moo- 
sehead“**. 

— Atleisk, kad pavėlavau, — atsiprašė jisai sveikindamasis. — Ži- 
nojau, jog tau patiks dar pabūti vienam su „Chivas“. 

— Atrodai pavargęs, — apžiūrinėdamas jį pasakė Kalahanas. 
Senas ir pavargęs. Verhekas bjauriai seno ir tuko. Nuo paskutinio 
jųdviejų susitikimo jo kakta praplatėjo coliu, o blyški oda dar labiau 
išryškino tamsius paakius. — Kiek tu sveri? 

— Ne tavo reikalas, — atkirto jis, gurkšteldamas alaus. — Kur 
mūsų staliukas? 


*Škotiško viskio markė. 
*+ Šviesaus nestipraus alaus rūšis. 

— Jis užsakytas pusei devynių. Maniau, tu vėluosi bent devynias- 
dešimt minučių. 

— Vadinasi, atėjau per anksti. 

— Galėtum taip sakyti. Tu iš darbo? 

— Aš dabar gyvenu darbe. Direktorius reikalauja ne mažiau kaip 
šimto valandų per savaitę, kol kas nors paaiškės. Pasakiau žmonai, kad 
grįšiu namo per Kalėdas. 

— Kaip ji laikosi? 

— Puikiai. Labai kantri moteris. Mudu kur kas geriau sutariame, 
kai aš gyvenu įstaigoje. — Per septyniolika metų ji buvo trečioji jo 
žmona. 

— Norėčiau su ja susipažinti. 

— Ne, tau neteks. Pirmas dvi vedžiau dėl sekso, bet šį jos taip 
mėgo, jog bandė ir su kitais. Tą vedžiau dėl pinigų, tad nelabai yra į ką 
pažiūrėti. Tau nepadarytų įspūdžio. — Jis užbaigė butelį. — Abejoju, ar 
sulauksiu, iki ji numirs. 

— Kiek jai metų? 

— Neklausk. Supranti, aš iš tiesų ją myliu. Garbės žodis. Bet po 
dvejų metų supratau, kad mudviejų niekas daugiau nesieja, tik stiprus 
rūpestis dėl fondų biržos. — Jis pažvelgė į barmeną. — Prašau dar 
vieną alaus. 

Kalahanas prunkštelėjo ir nugėrė iš savo stiklo. 

— Kiek ji verta? 

— Toli gražu ne tiek, kiek aš maniau. Tiesą sakant, gerai nežinau. 
Spėju, kažkur apie penkis milijonus. Ji apšvarino ir pirmą, ir antrą 
vyrą, be to, manau, ją prie manęs patraukė iššūkis ištekėti tiesiog už 
paprasto berno. Šitai ir seksas, kuris, anot jos, nuostabus. Žinai, visos 
tą sako. 

— Tu visados pasirinkdavai nevykėles, Gevinai, netgi teisės fa- 
kultete. Tave traukia neurasteniškos ir depresijos apimtos moterys. 

— Ir aš traukiu jas. — Jis užsivertė butelį ir išmaukė pusę. - Ko- 
dėl mes visad valgome čia? 

— Nežinau. Tai tartum tradicija. Ši vieta leidžia prisiminti mielus 
teisės fakulteto laikus. 

— Juk tu nemėgai teisės fakulteto, Tomai. Visi jo nemėgsta. Visi 
nemėgsta juristų. 

— Tu puikios nuotaikos. 

— Atleisk. Nuo tada, kai aptiko lavonus, miegojau šešias valan- 
das. Direktorius šaukia ant manęs bent penkis kartus per dieną. Aš 
šaukiu ant visų žemesnių už save. Ten ištisos didžiulės rietenos. 

— Baik alų, viršininke. Mūsų staliukas padengtas. Išgersime, už- 
valgysime, pasikalbėsime ir pasistengsime, kad tos dvi valandos drau- 
ge suteiktų mums kuo daugiau malonumo. 

— Myliu tave labiau nei savo žmoną, Tomai. Ar tu tai Žinai? 

— Tuo nedaug pasakyta. 

— Tu teisus. 

Juodu nusekė paskui administratorių prie kampinio staliuko, 
kurio visados reikalaudavo. Kalahanas užsakė abiem dar po taurelę ir 
paaiškino, kad jiems neskubu valgyti. 

— Matei tą Post išspausdintą prakeiktą medžiagą? — paklausė 
Verhekas. 

— Mačiau. Kas ją nutekino? 

— Nežinia. Šeštadienio rytą direktorius gavo trumpą sąrašą, prezi- 
dentas pats asmeniškai jam įteikė ir gan įsakmiai pareikalavo išsaugoti 
slaptumą. Savaitgalį jis niekam nerodė to sąrašo, ir štai šį rytą trenkia 
straipsnis su Praiso ir Maklorenso pavardėmis. Jį išvydęs Voilzas pašėlo, 
o po kelių minučių paskambino ir prezidentas. Direktorius išskubėjo į 
Baltuosius rūmus ir juodu smarkiai apsižodžiavo. Voilzas bandė užsi- 
pulti Flečerį Koulą, ir K. O. Lujisas gavo jį tramdyti. Labai bjauru. 

Kalahanas gaudė kiekvieną žodį. 

— Nieko sau. 

— Aha. Pasakoju tau apie tai, nes vėliau, dar po kelių taurelių, tu 
norėsi, kad pasakyčiau, kas kiti, įtraukti į sąrašą, o aš to nepadarysiu. 
Stengiuosi būti draugas, Tomai. 

— Varyk toliau. 

— Šiaip ar taip, informacija niekaip negalėjo nutekėti iš mūsų. 
Neįmanoma. Turėjo nutekėti iš Baltųjų rūmų. Ta vieta knibžda žmo- 
nių, nekenčiančių Koulo, o informacija sunkiasi it pro surūdijusius 
vamzdžius. 

— Veikiausiai informaciją nutekino Koulas. 

— Galimas daiktas. Jis niekingas šunsnukis ir, pasak vienos prie- 
laidos, nutekino Praiso ir Maklorenso pavardes, norėdamas visus iš- 
gąsdinti, o tada paskelbti du kandidatus, kurie atrodys nuosaikesni. 
Visa tai jis galėtų padaryti. 

— Niekad nesu girdėjęs apie Praisą ir Maklorensą. 

— Ne tu vienas. Jie abu labai jauni, vos peržengę keturiasdešimt, 
turi labai mažai teisėjų patirties. Mes jų dar nepatikrinome, bet atrodo, 
kad jie labai konservatyvūs. 

— O kiti sąraše? 

— Koks greitas. Vos po dviejų alaus, ir tu jau puoli klausti. 

Atnešė gėrimus. 

— Pageidaučiau tų grybų, įdarytų krabais, — pasakė Verhekas 
padavėjui. — Kad turėčiau ką užkrimsti. Aš mirštu iš bado. 

Kalahanas padavė savo tuščią taurelę: 

— Ir atneškite mano užsakymą. 

— Daugiau neklausinėk, Tomai. Po trijų valandų gali išnešti 
mane iš čia, bet aš vis tiek nepasakysiu. Tu tai žinai. Tarkime, kad Prai- 
sas ir Maklorensas atspindi visą sąrašą. 

— Ir visi nežinomi? 

— Tarkime, taip. 

Kalahanas pamažu nugėrė škotiškojo ir palingavo galvą. Verhe- 
kas nusivilko švarką ir pasilaisvino kaklaraištį. 

— Pasišnekėkime apie moteris. 

— Ne. 

— Kiek jai metų? 

— Dvidešimt ketveri, bet labai subrendusi. 

— Tu galėtum būti jai tėvas. 

— Galbūt. Kas žino. 

— Iš kur ji? 

— Iš Denverio. Jau sakiau tau. 

— Mėgstu merginas iš Vakarų. Jos tokios nepriklausomos bei ne- 
pretenzingos, taip pat linkusios nešioti džinsus ir yra ilgakojės. Galbūt 
aš tokią vieną vesiu. Ji piniginga? | 

— Ne. Prieš ketverius metus jos tėvas žuvo per lėktuvo katastro- 
fą, ir motina gavo neblogą kompensaciją. 

— Vadinasi, ji turi pinigų. 

— Yra aprūpinta. 

— Kurgi ne. Turi fotografiją? 

— Ne. Ji ne vaikaitė ar pudelis. 

— Kodėl neatsivežei nuotraukos? | 

— Paprašysiu, kad ji tau atsiųstų. Kas gi tave taip linksmina? 

— Juokinga. Didysis Tomas Kalahanas, profesionalas nusikratyti 
moterų, giliai įklimpęs. 

— Visai ne. 

— Turbūt rekordas. Kiek, jau devyni, dešimt mėnesių? Iš tikrųjų 
tu palaikai pastovų ryšį jau beveik metus, tiesa? 

— Aštuonis mėnesius ir tris savaites, bet niekam nepasakok, Ge- 
vinai. Man tai nelengva. 

— Tavo paslaptis saugi. Tik atskleisk man visas smulkmenas. 
Kokio ji ūgio? 

— Penkių pėdų ir aštuonių colių, šimto dvidešimties svarų, ilgų 
kojų, aptemptais džinsais, nepriklausoma, nepretenzinga, tipiška mer- 
gina iš Vakarų. 

— Reikia ir man tokią susirasti. Ketini ją vesti? 

— Aišku, ne! Pabaik savo taurelę. 

— Tu dabar tartum vienpatys? 

— O tų? 

— Po šimts, ne. Niekad toks nebuvau. Bet kalbamės ne apie 
mane, Tomai, kalbamės čia apie Piterį Peną“, Šaltakraujį Kalahaną, 
žmogų, kas mėnesį galintį papasakoti apie vis kitą nuostabiausią pa- 
saulio moterį. Pasakyk man, Tomai, ir tik nemeluok savo geriausiam 
draugui, pažvelk man į akis ir pasakyk, ar pasidavei vienpatystei? 

Verhekas, pasilenkęs per stalą, stebėjo jį ir kvailai vypsojo. 

— Ne taip garsiai. — Kalahanas apsidairė aplinkui. 


— Atsakyk man. 
— Duokš kitas sąrašo pavardes, ir aš tau pasakysiu. 
— Mielas pasiūlymas. — Verhekas susiraukė. — Manau, atsa- 


kymas yra „taip“. Manau, tu įsimylėjai tą mergiotę, bet esi pernelyg 
bailus, kad prisipažintum. Manau, ji tave suvystė, bičiuli. 

— Tebus, suvystė. Tau nuo to geriau? 

— Taip, daug geriau. Kada supažindinsi su savo žmona? 

— O tu kada su savąja? 

— Tu susipainiojai, Tomai. Čia esama esminio skirtumo. Tu ne- 
nori susipažinti su mano Žmona, 0 aš noriu susipažinti su Darbe. Su- 
pranti? Užtikrinu tave, kad jos labai nepanašios. 


* To paties pavadinimo populiaraus apsakymo vaikams personažas. Autorius — škotų 
kilmės anglų rašytojas Džeimsas Metju, seras Baris (James Matthew, sir Barrie, 1860-1937). 

Kalahanas nusišypsojo ir gurkštelėjo iš taurelės. Verhekas atlyžo 
ir sukryžiavo kojas ant praėjimo. Užsivertė žalią butelį. 

— Tu visas įsitempęs, drauguži, — pasakė Kalahanas. 

— Atleisk. Stengiuosi gerti kuo sparčiau. 

Čirškančiose keptuvytėse atnešė grybus. Verhekas du susikimšo 
į burną ir suskato godžiai kramtyti. Kalahanas jį stebėjo. Viskis nu- 
maldė alkį, ir jis kelias minutes ketino palaukti. Šiaip ar taip, alkoholis 
jam geriau nei valgis. 

Keturi arabai, triukšmingai tarškėdami ir balbatuodami savąja 
kalba, užėmė gretimą staliuką. Visi keturi užsisakė „Jack Daniels“. 

— Kas juos nužudė, Gevinai? 

Šis minutėlę kramtė, paskui nurijo didelį kąsnį. 

— Jeigu ir žinočiau, vis tiek nepasakyčiau. Bet prisiekiu, aš ne- 
žinau. Tai glumina. Žudikai dingo be pėdsakų. Visa buvo kruopščiai 
suplanuota ir tiksliai įvykdyta. Jokių pėdsakų. 

— Kodėl du iškart? 

Verhekas įsidėjo į burną dar vieną kąsnį. 

— Visai paprasta. Taip paprasta, jog lengva pražiūrėti. Jie buvo 
tokie savaime suprantami taikiniai. Rozenbergas neturėjo namie įsi- 
rengęs apsaugos sistemos. Bet kuris vikresnis įsilaužėlis galėjo įsmukti 
vidun ir pasprukti. O vargšas Jensenas šlaistėsi vidur nakties po tas 
vietas. jie buvo pažeidžiami. O tuo pat metu, kai abu buvo nužudyti, 
kitų septynių Aukščiausiojo Teismo narių namuose budėjo FTB agen- 
tai. Štai kodėl šiuodu pasirinkti. Nes buvo kvaili. 

— "Tad kas gi juos pasirinko? 

— Tas, kuris turi daug pinigų. Žudikai buvo profesionalai ir 
veikiausiai per kelias valandas išsidangino iš šalies. Manome, jų buvo 
trys, galbūt daugiau. Jovalas pas Rozenbergą — galbūt tik vieno dar- 
bas. Spėjame, kad Jenseną dorojo bent du. Vienas ar daugiau saugojo, 
kol vyriokas virve atliko savo darbą. Nors tai nepadori vietelė, bet 
prieinama visiems ir gana rizikinga. Bet jie buvo miklūs, labai miklūs. 

— Skaičiau prielaidą, kad galėjęs būti vienas samdomas žudikas. 

— Išmesk tai iš galvos. Vienas žmogus nebūtų galėjęs nužudyti jų 
abiejų. Neįmanoma. 

— Kiek tie žudikai galėjo paimti? 

— Milijonus. Ir prireikė krūvos pinigų viskam suplanuoti. 

— Ir tu visai nenumanai? 

— Klausyk, Tomai, aš nedalyvauju tyrime, tad gausi paklausti tų 
vaikinų. Neabejoju, jie žino kur kas daugiau negu aš. Esu tik kuklus 
teisininkas, dirbantis valdišką darbą. 

— Taip, kuris, beje, į Aukščiausiojo Teismo pirmininką kreipiasi 
vardu. 

— Retsykiais jis paskambina. Bet tai nuobodu. Grįžkime prie 
moterų. Nemėgstu teisininkų kalbų. 

— Pastaruoju metu tu su juo kalbėjai? 

— Kapstai, Tomai, vis kapstai. Taip, šįryt mudu trumpai šnektelė- 
jome. Jis pristatė visus dvidešimt septynis teisės stažuotojus išnaršyti 
federalinius bylų registrus ir surasti, už ko būtų galima užsikabinti. 
Tai bergždžia, ir aš jam taip pasakiau. Kiekviena Aukščiausiąjį Teismą 
pasiekianti byla turi bent dvi suinteresuotąsias šalis, ir kiekviena šalis 
tikrai laimėtų, jei vienas, du ar trys teisėjai išnyktų ir būtų pakeisti jai 
palankesniais. Esama tūkstančių apeliacijų, kurios galų gale gali pa- 
tekti čia, bet juk negali paprasčiausiai paimti vieną ir tarti: „Štai ji! Toji, 
dėl kurios jie nužudyti“. Tai kvaila. 

— Ką jis pasakė? 

— Žinoma, jisai sutiko su mano nuostabia analize. Manau, per- 
skaitęs Post straipsnį, paskambino man norėdamas pažiūrėti, gal pa- 
vyks ką nors iš manęs išpešti. Gali patikėti tokiu įžūlumu? 

Padavėjas nekantriai pasilenkė prie jų. 

Verhekas pažvelgė į valgiaraštį, užvertė jį ir grąžino padavėjui. 

— Keptos kardžuvės, Rokforo sūrio, be daržovių. 

— Man grybų, — pasakė Kalahanas. Padavėjas dingo. 

Kalahanas iš švarko kišenės išsitraukė storą voką. Padėjo jį ant 
stalo šalia tuščio alaus butelio. 

— Paskaityk tai, kai rasi progą. 

— Kas Čia? 

— Nelyginant kokia dosjė. 

— Nemėgstu dosjė, Tomai. Iš tikrųjų nekenčiu teisės ir teisinin- 
kų, taip pat nekenčiu visų teisės dėstytojų, išskyrus tave. 

— Ją parašė Darbė. 

— Perskaitysiu šiąnakt. Apie ką tai? 

— Regis, tau jau sakiau. Ji labai gabi ir protinga, labai atkakli 
studentė. Rašo geriau už daugelį. Jos aistra, žinoma, neskaitant ma- 
nęs, — konstitucinė teisė. 

— Vargšelė. 

— Praeitą savaitę ji pasiėmė keturias laisvas dienas, visiškai pa- 
miršo mane bei visą likusį pasaulį ir pasiūlė savo teoriją, kurią dabar 
atmetė. Bet vis tiek perskaityk. Nepaprastai įdomu. 

— Ką ji įtaria? 

Arabai pratrūko šaižiai kvatotis, plekšnodami vienas kitą ir lais- 
tydami viskį. Minutėlę juodu stebėjo juos, kol nurimo. 

— Argi nešlykštūs tie girtuokliai? — tarė Verhekas. 

— Bloga darosi. | 

Verhekas įsikišo voką į švarką, kurį buvo pasikabinęs ant kėdės 
atkaltės. 

— Kokia jos teorija? 

— Šiek tiek savotiška. Bet perskaityk. Noriu pasakyti, kad tai ne- 
pakenks, tiesa? Juk jums, vyručiai, reikalinga pagalba. 

— Aš perskaitysiu vien todėl, kad tai parašė ji. Kaip ji lovoje? 

— O kaip tavo žmona lovoje? 

— Puiki. Duše, virtuvėje, bakalėjos parduotuvėje. Ji puikiai at- 
lieka viską, kuo užsiima. 

— Tai negali ilgai tęstis. 

— Metų pabaigoje ji paduos skyryboms. Galbūt man liks namas 
mieste ir šiek tiek smulkiųjų. 

— Nebuvo priešvedybinės sutarties? 

— Taip, tokia yra, bet nepamiršk, aš — teisininkas. Joje daugiau 
spragų negu mokesčių reformos įstatyme. Ją parengė vienas mano 
bičiulis. Na, nejau nesižavi teise? 

— Pasikalbėkime apie ką nors kita. 

— Moteris? 

— Man kilo mintis. Tu nori susipažinti su mano mergina, tiesa? 

— Mes kalbame apie Darbę? 

— Taip. Darbę. 

— Labai norėčiau susipažinti. 

— Per Padėkos dieną vykstame į Sent Tomo salą. Kodėl tau ne- 
susitikus su mumis ten? 

— Ar man pasiimti žmoną? 

— Ne. Ji nekviečiama. 

— Arji lakstys po pliažą vien su virvikėmis? Surengs mums tar- 


tum kokį spektaklį? 

— Galbūt. 

— Oho! Negaliu patikėti. 

— Galėsi išsinuomoti šalia mūsų kambarį ir šauniai paūšime. 
— Gražu, gražu. Tiesiog gražu. . 


13 


KETURIS KARTUS SUSKAMBO telefonas, spragtelėjęs įsijungė at- 
sakiklis, per butą nuaidėjo įrašytas balsas, pypt — ir jokios žinutės. 
Vėl suskambo keturis kartus, lygiai ta pačia seka, bet žinutės niekas 
nepaliko. Po minutėlės darsyk. Grėjus Grenthemas sugriebė nuo lovos 
ragelį. Atsisėdo ant pagalvės stengdamasis susitelkti. 

— Kas čia? — vos apversdamas liežuvį paklausė jis. Pro langą dar 
nė nesismelkė šviesa. 

Balsas kitame linijos gale buvo tylus ir nedrąsus. 

— Grėjus Grenthemas iš Washington Post? 

— Tas pats. Kas skambina? 

Pamažu: 

— Negaliu pasisakyti pavardės. 

Ūkas išsisklaidė, ir Grenthemas susitelkė į laikrodį. Penkios ke- 
turiasdešimt. 

— Gerai, nesvarbu pavardė. Kodėl skambinate? 

— Vakar skaičiau jūsų straipsnį apie Baltuosius rūmus ir kandi- 
datus. 

— Malonu. — Velniop tave ir milijonus kitų. — Kodėl man skam- 
binate tokiu laiku? 

— Atleiskite. Esu pakeliui į darbą ir sustojau prie taksofono. Ne- 
galiu skambinti iš namų ar kontoros. 

Balsas buvo aiškus, artikuliuotas, tartum išsilavinusio žmogaus. 

— Kokios kontoros? 

— Esu advokatas. 

Nuostabu! Vašingtone gyvena pusė milijono teisininkų. 

— Privatus ar valstybinis? 

Trumputė dvejonė. 

— Ee... nenorėčiau sakyti. 

— Gerai. Klausykite, aš mielai dar pamiegočiau. Kodėl man pa- 
skambinote? 

— Galimas daiktas, kai ką žinau apie Rozenbergą ir Jenseną. 

Grenthemas atsisėdo ant lovos krašto. 

— Pavyzdžiui... 

Kur kas ilgesnė pauzė. 

— Jūs įrašinėjate? 

— Ne. Ar turėčiau? 

— Nežinau. Esu iš tiesų labai išsigandęs ir sutrikęs, pone Grent- 
hemai. Pageidaučiau, kad tai nebūtų įrašinėjama. Galbūt, kai kitąsyk 
paskambinsiu, gerai? 

— Kaip norite. Aš klausau. 

— Ar šį skambutį galima atsekti? 

— Galbūt. Veikiausiai. Betgi jūs skambinate iš taksofono, tiesa? 
Koks skirtumas? 

— Nežinau. Aš tik išsigandęs. 

— Viskas gerai. Prisiekiu, kad neįrašinėju ir nebandysiu atsekti, iš 
kur skambinote. Taigi, ką norite pasakyti? 

— Ką gi, regis, aš Žinau, kas juos nužudė. 

Grenthemas jau stovėjo. 

— Tai išties labai vertinga Žinia. 

— Per ją galiu būti nužudytas. Kaip manote, ar mane seka? 

— Kas? Kas galėtų jus sekti? 

— Nežinau. — Balsas nutrūko, lyg žmogus dairytųsi sau per 
petį. | 

Grenthemas žingsniavo šalia lovos. 

— Nusiraminkite. Kodėl nepasisakote pavardės, a? Prisiekiu, tai 
liks konfidencialu. 

— Garsija. 

— Juk tai ne tikroji pavardė, ką? 

— Žinoma, ne, tačiau tik tiek galiu pasakyti. 

-— Gerai, Garsija. Kalbėkite, 

— Nesu įsitikinęs, suprantate. Bet, regis, biure atsitiktinai man 
pakliuvo į akis kai kas, ko neturėjau pamatyti. 

— Ar turite kopiją? 

— Galbūt. 


PELIKANO DOSJĖ 93 


— Klausykite, Garsija, juk jūs man paskambinote. Norite kalbėti 
ar ne? 

— Kad nežinau. Kaip pasielgsite, jeigu aš jums ką nors papasa- 
kosiu? 

— Kruopščiai patikrinsiu. Jeigu mes ketiname ką nors apkaltinti 
dviejų Aukščiausiojo Teismo narių nužudymu, patikėkite manimi, su 
medžiaga bus elgiamasi atsargiai. 

Sekė labai ilga tyla. Grenthemas sustingo prie supamojo krėslo 
ir laukė. | 

— Garsija. Jūs dar čia? 

— Taip. Galime pasikalbėti vėliau? 

— Žinoma. Bet galime pasikalbėti ir dabar. 

— Turiu apie tai pagalvoti. Savaitę aš nei valgiau, nei miegojau, 
nemąstau racionaliai. Gal paskambinsiu jums vėliau. 

— Gerai gerai. Galite paskambinti man į darbą, tarkime... 

— Ne. Aš neskambinsiu jums į darbą. Atleiskite, kad prikėliau. 

Jis padėjo ragelį. Grenthemas pažvelgė į skaičių eilę savo telefone 
ir nuspaudė septynis mygtukus, palaukė, tada — dar šešis, ir dar ketu- 
ris. Jis užsirašė numerį ant bloknotėlio šalia telefono ir padėjo ragelį. 
Taksofonas buvo Pentagon Sičio Penkioliktoje gatvėje. 


GEVINAS VERHEKAS miegojo keturias valandas ir pabudo girtas. 
Kai po valandos atvyko į Huverio pastatą, alkoholis buvo beišgaruojąs 
ir jo vieton į galvą smelkėsi skausmas. Keikė save ir keikė Kalahaną, 
kuris, be abejo, miegojo iki vidudienio ir pabudo šviežutėlis bei žvalus, 
pasirengęs skrydžiui į Naująjį Orleaną. Juodu paliko restoraną šiam 
užsidarant vidurnaktį, vėliau užsuko į kelis barus ir pajuokavo, kad 
reikėtų pasižiūrėti vieną kitą pornografinį filmą, bet, deja, jų mėgsta- 
mas kino teatras subombarduotas, taigi nieko neišeis. Tad jie tik gėrė 
iki trijų ar keturių. 

Vienuoliktą jis turėjo susitikti su direktoriumi Voilzu, todėl priva- 
lėjo atrodyti blaivus ir budrus. Tačiau tai niekaip nepavyks. Jis liepė savo 
sekretorei uždaryti duris ir paaiškino jai pasigavęs bjaurų virusą, galbūt 
gripą, tad nenorįs būti prie savo darbo stalo trukdomas, nebent iškiltų 
koks nors velniškai svarbus reikalas. Ši tyrinėjo jo akis ir, regis, uostė 
labiau nei paprastai. Miegant alaus tvaikas ne visada išgaruoja. 


94 JOHN GRISHAM 


Ji išėjo, uždarydama paskui save duris. Jis užsirakino. Stengdama- 
sis pasirodyti toks pat draugiškas, paskambino Kalahanui, bet niekas 
neatsiliepė. 

Kas per gyvenimas. Geriausias jo draugas uždirba bemaž tiek 
pat, bet itin užimtą savaitę dirba trisdešimt valandų ir gali rinktis iš 
sukalbamų dvidešimčia metų už save jaunesnių pupyčių. Paskui jis 
prisiminė jųdviejų grandiozinius planus praleisti savaitę Sent Tome 
ir pagalvojo apie Darbę, vaikštinėjančią po paplūdimį. Jis vyksiąs, net 
jeigu dėl to tektų skirtis su žmona. 

Šleikštulio banga nuvilnijo krūtine bei aukštyn stemple, ir Verhe- 
kas paskubėjo atsigulti ramiai ant grindų. Ant pigaus valdiško kilimo. 
Ėmė giliai alsuoti ir pajuto tartum pakaušį kas daužytų plaktuku. 
Tačiau tinkuotos lubos nesisuko, ir tai ramino. Po trijų minučių pa- 
aiškėjo, kad jis nevems, bent jau kol kas. 

Portfelis stovėjo čia pat, ir jis atsargiai prisitraukė šį arčiau savęs. 
Viduje surado voką ir rytinį laikraštį. Pravėrė voką, išėmė dosjė ir 
abiem rankomis iškėlė šešis colius sau virš veido. 

Tai buvo trylika standartinio formato puslapių, atspausdintų 
kompiuteriu dvigubu intervalu, plačiomis paraštėmis. Verhekas 
nusprendė, kad gebės perskaityti. Paraštėse ranka buvo primarginta 
pastabų ir ištisi skirsniai pabraukyti. Pačiame titulinio puslapio vir- 
šuje flomasteriu taip pat ranka užrašyti žodžiai PIRMIEJI APMATAI. 
Žemiau atspausdinta jos pavardė, adresas ir telefono numeris. 

Kelias minutes permesiąs akimis, gulėdamas ant grindų, tada gal 
pasijusiąs geriau ir atsisėdęs prie rašomojo stalo galėsiąs vaidinti svar- 
bų valstybės juristą. Jis prisiminė Voilzą, ir plaktuko dūžiai pakaušyje 
sustiprėjo. 

Ji rašė gerai, standartine, moksliškai teisine maniera, ilgais saki- 
niais, sudarytais iš daugiaraidžių žodžių, bet mintis dėstė aiškiai. Vengė 
dviprasmybių ir teisinio žargono, kurį itin mėgsta daugelis studentų. Ji 
niekad netaps Jungtinių Valstijų vyriausybės samdoma advokate. 

Gevinas niekad nebuvo girdėjęs apie jos įtariamąjį, ir jo tikrai ne- 
buvo niekieno sąraše. Iš esmės tai nebuvo dosjė, bet pasakojimas apie 
vieną teismo procesą Luizianoje. Faktus ji dėstė glaustai ir įdomiai. Iš 
tiesų kvapą gniaužiančiai. Jis jau ne šiaip skaitinėjo. 

Faktai užėmė keturis puslapius, kitus tris ji užpildė trumpomis 
besibylinėjančių šalių istorijomis. Čia šiek tiek buvo ištęsta, bet jis vis- 

gi skaitė. Nepajėgė atsitraukti. Aštuntame dosjė — ar dar kaip tai pava- 
dinsi — puslapyje teismo procesas buvo apibendrintas. Devintajame 
paminėta apeliacija ir paskutiniuose trijuose puslapiuose neįtikėtinai 
išdėstyta, kodėl iš Aukščiausiojo Teismo buvo pašalinti Rozenbergas 
ir Jensenas. Kalahanas pasakė, kad ji jau atmetusi šią teoriją, be to, į 
pabaigą, atrodo, buvo beišsikvepianti. 

Bet kūrinėlis itin gerai skaitomas. Mirksnį jis pamiršo dabartinę 
savo kančią ir gulėdamas ant purvino grindų kilimo skaitė trylikos 
puslapių teisės studentės sudarytą dosjė, nors buvo gausybė dalykų, 
kuriuos reikėjo nuveikti. 

Į duris kažkas tyliai pabeldė. Jis pamažu atsisėdo, atsargiai atsi- 
stojo ir nuėjo prie durų. 

— Tuoj. 

Beldė sekretorė, 

— Atleiskite, kad trukdau, bet direktorius nori jus matyti savo 
kabinete po dešimties minučių. 

— Ką? 

— Taip, sere. Po dešimties minučių. 

Jis pasitrynė akis ir ėmė tankiai alsuoti. 

— Koks reikalas? 

— Buvau pažeminta tarnyboje, kad to klausinėjau, sere. 

— Ar turite ko nors burnai praskalauti? 

— Na taip, man regis. Jums reikia? 

— Neklausčiau, jeigu nereikėtų. Atneškite. Ar turite kokios nors 
gumos? 

— Gumos? 

— Kramtomosios gumos. 

— Taip, sere. Pageidaujate ir jos? 

— Tik atneškite man ko nors burnai praskalauti ir gumos, taip 
pat aspirino, jeigu turite. — Jis nuėjo prie rašomojo stalo ir atsisėdo, 
susiėmęs rankomis galvą ir trindamasis smilkinius. Girdėjo sekretorę 
trankant stalčius, po to ji vėl išdygo priešais jį su gėrybėmis. 

— Dėkui. Atsiprašau už šiurkštumą. — Jis parodė į padėtą ant 
kėdės šalia durų dosjė. 

— Nusiųskite tą dosjė Erikui Istui į ketvirtą aukštą. Parašykite 
mano vardu raštelį. Tegul paskaito, kai turės laisvą minutėlę. 

Sekretorė išėjo su dosjė. | 

FLEČERIS KouLas atidarė Ovaliojo kabineto duris ir rimtai krei- 
pėsi į K. O. Lujisą ir Eriką Istą. Prezidentas buvo išvykęs į Puerto Riką 
apžiūrėti uragano padarinių, o direktorius Voilzas atsisakė susitikti 
vien su Koulu. Atsiuntė sau pavaldžius asmenis. 

Koulas pamojo jiems į sofą, o pats atsisėdo kitoje kavos stalelio 
pusėje. Susagstytu švarku, tobulu kaklaraiščiu. Jis visad atrodydavo 
pasitempęs. Istas buvo girdėjęs pasakojimų apie jo įpročius. Dirbdavo 
dvidešimt keturias valandas per parą, septynias dienas per savaitę, 
gerdavo tik vandenį, ir dažniausiai valgė maistą iš smulkių prekių au- 
tomatų pusrūsyje. Gebėjo skaityti it kompiuteris, ir kasdien po kelias 
valandas peržiūrinėdavo memorandumus, ataskaitas, korespondenciją 
ir kalnus numatomų įstatymų projektų. Turėjo puikią atmintį. Jau visą 
savaitę jie atnešdavo į šį kabinetą kasdienes ataskaitas apie tyrimą ir 
įteikdavo Koului, kuris iš pat ryto prarydavo medžiagą ir įsimindavo 
iki kito susitikimo. Jeigu jie ką nors neteisingai pranešdavo, jis būdavo 
negailestingas. Nors ir nekenčiamas, negalėjai jo negerbti. Buvo su- 
manesnis už juos ir atkakliau dirbo. Ir jis tai žinojo. 

Tuščiame Ovaliajame kabinete Koulas gerai jautėsi. Jo bosas iš- 
vykęs pozuoja prieš kameras, o tikroji valdžia pasiliko ir vadovauja 
šaliai. 

K. O. Lujisas padėjo keturių colių storio.šūsnį paskutinių žinių. 

— Nieko naujo? — paklausė Koulas. 

— Gal šis tas. Prancūzų pareigūnai įprasta tvarka peržiūrinėjo 
Paryžiaus oro uosto saugos kamerų nufilmuotą medžiagą, ir jiems pa- 
sirodė, kad atpažino vieną veidą. Jie sulygino su kitų dviejų kamerų 
kadrais, užfiksuotais skirtingais kampais, ir pranešė Interpolui. Veidas 
atrodė šiek tiek kitoks, bet Interpolas mano, jog tai teroristas Kemelis. 
Be abejo, jūs esate girdėjęs apie... 

— Girdėjau. 

— Jie ilgai tyrinėjo juostą ir beveik neabejoja, kad jis išlipo iš 
lėktuvo, atvykusio be tarpinio nusileidimo iš Daleso oro uosto praeitą 
trečiadienį, apie dešimt valandų, kai buvo aptiktas Jensenas. 

— Iš „Concord“? 

— Ne, iš „United“. Remdamiesi laiku ir kamerų išdėstymu, jie 
geba nustatyti vartus ir reisus. 

— Ir Interpolas susisiekė su CŽV? 

— Taip. Šiandien apie pirmą jie kalbėjosi su Gminskiu. 

Koulo veidas nieko neišdavė. 

— Kiek jie tikri? 

— Aštuoniasdešimt procentų. Tai maskavimosi meistras, tad 
būtų šiek tiek neįprasta jam keliauti. Tad galima tuo abejoti. Mes turi- 
me fotografijas ir suvestinę. Tiesą sakant, aš ištyrinėjau nuotraukas ir 
nieko negaliu teigti. Bet Interpolas jį atpažįsta. 

— Jis nelabai mėgdavo per tuos metus fotografuotis, ar ne? 

— Kiek mes žinome, ne. Be to, pasak gandų, jis kas dvejus ar tre- 
jus metus gulasi po skalpeliu ir kaskart pasirodo vis nauju veidu. 

Koulas sekundėlę pagalvojo. 

— Gerai. Na ir kas, jeigu tai Kemelis, ir kas jeigu jisai susijęs su 
žmogžudystėmis? Ką tai reiškia? 

— Tai reiškia, kad mes niekad jo nesurasime. Bent devynios šalys, 
įskaitant Izraelį, šiuo metu trokšta jį pagauti. Tai reiškia, kad kažkas 
jam 'sumokėjo krūvą pinigų, jog panaudotų savo talentus čia. Visą 
laiką mums sakyta, kad žudikas ar žudikai buvo profesionalai, kurie 
dingo dar neatšalus kūnams. 

— Vadinasi, tai mažai ką tereiškia. 

— Galima taip sakyti. 

— Puiku. Ką dar turite? 

Lujisas žvilgtelėjo į Eriką Istą. 

— Na, turime įprastas kasdienes suvestines. 

— Pastaruoju metu jos gan šykščios. 

— Taip, tikrai. Trys šimtai aštuoniasdešimt agentų dirba dvylika 
valandų per dieną. Vakar jie apklausė šimtą šešiasdešimt žmonių tris- 
dešimtyje valstijų. Mes esame... 

Koulas iškėlė ranką. 

— Nereikia. Aš perskaitysiu suvestinę. Regis, nesuklysiu pasakęs, 
kad nieko nauja. 

— Galbūt mažutėlė nauja užuomina. — Lujisas pažvelgė į Eriką 
Istą, kuris laikė rankoje dosjė kopiją. 

— Kas tai? — paklausė Koulas. 

Istas nesmagiai pasimuistė ant sofos. Visą dieną dosjė buvo per- 
davinėjama aukštyn, iki šią perskaitė Voilzas, kuriam ji patiko. Žiūrėjo 
į tai kaip į abejotiną rimto dėmesio nevertą versiją, bet byloje paminė- 
tas prezidentas, tad visai neblogai, kad Koulas ir šio bosas gaus papra- 

kaituoti besijaudindami. Voilzas liepė Lujisui bei Istui įteikti Koului 
dosjė ir pristatyti kaip svarbią teoriją, Biuro rimtai vertinamą idėją. 
Pirmą sykį šią savaitę, kalbėdamas apie Ovaliojo kabineto idiotus, 
perskaitysiančius šią medžiagytę ir bėgsiančius slėptis, Voilzas nusi- 
šypsojo. Sureikšminkite viską, — nurodė Voilzas. — Pasakykite, kad 
mes, pasitelkę dvidešimt agentų, ketiname sekti šiuo pėdsaku. 

— Tai teorija, kuri išplaukė į paviršių per pastarąsias dvidešimt 
keturias valandas, ir direktorius Voilzas gerokai ja susidomėjo. Jis bijo, 
kad tai galėtų pakenkti prezidentui. 

Koulas liko akmeniniu veidu, nė nemirktelėjo. 

— Kaipgi? 

Istas padėjo ant stalo dosjė. 

— Viskas čia, šiame pranešime. 

Koulas žvilgtelėjo į dosjė, tada į Istą. 

— Puiku. Perskaitysiu vėliau. Viskas? 

Lujisas atsistojo ir užsisagstė švarą. 

— Taip, mes eisime. 

Koulas palydėjo juos iki durų. 


FANFARŲ NEBUVO, kai kelias minutes po dešimtos svarbiausias 
Karinių oro pajėgų lėktuvas nusileido Endriuso oro uoste. Karalienė 
keliavo po šalį rinkdama lėšas, tad nei draugai, nei šeimos nariai ne- 
pasitiko prezidento, kai šis iššoko iš lėktuvo ir nėrė į limuziną. Viduje 
laukė Koulas. Prezidentas įsmuko ant sėdynės. 

— Nesitikėjau jūsų čia, — tarė jis. 

— Atleiskite. Mums reikia pasikalbėti. — Limuzinas nuskriejo 
Baltųjų rūmų link. 

— Jau vėlu, ir aš pavargęs. 

— Kaip uraganas“ 

— Įspūdingas. Nupūtė milijoną lūšnų bei kartoninių trobikių, o 
dabar mes atskubėsime su pora milijardų ir pastatysime naujus namus 
bei jėgaines. Kas penkerius metus jiems reikia gero uragano. 

— Aš jau parengiau įsaką skelbti stichinę nelaimę. 

— Puiku. Tai kas gi tokio svarbaus? 

Koulas padavė kopiją to, kas dabar tapo žinoma kaip Pelikano 
dosjė. 

— Neskaitysiu, — numojo prežidentas. — Tik papasakokite man. 

— Voilzas ir jo marga komanda rado įtariamąjį, kurio niekas ligi 
šiol neminėjo. Įtariamasis visiškai nežinomas, nė nepagalvotum apie 
jį. Šį sumautą dalyką parašė viena stropuolė studentė iš Tuleino, ir 
kažkokiu būdu rašinys pateko pas Voilzą, kuris nusprendė, jog tai nu- 
sipelno dėmesio. Turėkite omenyje, jiems žūtbūt trūksta įtariamųjų. 
Teorija tokia toli siekianti, jog sunku ja įtikėti, ir iš pirmo žvilgsnio 
man rūpesčio nekelia. Bet rūpestį kelia Voilzas. Šis nusprendė entu- 
ziastingai pasidomėti, o spauda stebi kiekvieną jo žingsnį. Informacija 
galėtų nutekėti. | 

— Mes negalime kontroliuoti jo tyrimo. 

— Galime juo manipuliuoti. Gminskis laukia Baltuosiuose rū- 
muose ir... 

— Gminskis! 

— Nusiraminkite, šefe. Prieš tris valandas įteikiau jam šios me- 
džiagos kopiją ir prisaikdinau tylėti. Gal jis ir nekompetentingas, bet 
paslaptį laikyti geba. Aš pasitikiu juo labiau nei Voilzu. 

— O aš nepasitikiu nė vienu iš jų. 

Koului patiko tai išgirsti. Troško, kad prezidentas pasitikėtų tik juo. 

— Manau, turėtumėte CŽV paprašyti tučtuojau tuo pasidomėti. 
Norėčiau viską žinoti, iki Voilzas pradės kapstyti. Nė vienas nieko ne- 
suras, bet jeigu mes žinosime daugiau už Voilzą, galėsite priversti jį 
atsitraukti. Tai turi prasmės, šefe. 

Prezidentas suirzo. 

— Čia šalies vidaus reikalas. CŽV nėra ko šniukštinėti. Veikiau- 
siai tai neteisėta. 

— Formaliai neteisėta. Bet Gminskis tai padarys dėl jūsų, ir jis 
gali apsisukti greitai, slapčia ir nuodugniau nei FTB. | 

— Tai neteisėta. 

— Taip daryta ir anksčiau, šefe, daug sykių. 

Prezidentas stebėjo transporto eismą. Jo akys buvo pabrinkusios 
ir paraudusios, tačiau ne iš nuovargio. Lėktuve jis tris valandas nu- 
migo. Bet visą dieną prieš kameras turėjo apsimesti esąs liūdnas bei 
susirūpinęs, ir dabar buvo sunku persiorientuoti. 

Jis paėmė dosjė ir numetė ant sėdynės šalia savęs. 

— Ar tai kas nors iš mūsų pažįstamų? 

— Taip. 

KaDANGI NAUJASIS ORLEANAS — naktinis miestas, jis bunda 
pamažu. Lieka ramus, iki gerokai išaušta, tada nusipurto snūdulio 
voratinklį ir palengva slenka į rytą. Nėra ankstyvos skubos, išsky- 
rus ruožus, jungiančius su priemiesčiais ir judrias centrinės dalies 
gatveles. Šitaip galima pasakyti apie visus didmiesčius. Bet Prancūzų 
kvartale, kuris sukuria Naujojo Orleano dvasią, praeitos nakties viskio, 
džambalajos* ir kepto jūros ešerio kvapai tvyro čia pat viršum tuščių 
gatvių, iki pakyla saulė. Po valandos ar dviejų juos pakeičia Prancūzų 
turgaus kavos bei pietietiškų spurgų aromatas, ir maždaug tuo laiku 
šaligatviai pamažu ima knibždėti gyvybe. 

Darbė susirangė balkonėlyje į krėslą ir gurkšnodama kavą laukė 
pasirodančios saulės. Kalahanas keliomis pėdomis toliau, už atdarų 
stiklinių durų, susisupęs į paklodes buvo visam pasauliui negyvas. 
Dvelkė šioks toks vėjelis, bet iki vidudienio sugrįš drėgmė. Ji arčiau 
kaklo prisitraukė jo chalatą ir uodė stiprų odekolono kvapą. Prisiminė 
savo tėvą ir jo plačius, iki pat apačios susagstomus marškinius, kuriuos 
leisdavo jai nešioti, kai buvo paauglė. Ji ankštai iki alkūnių pasiraito- 
davo rankoves, palikdama skvernus kadarojančius iki kelių, ir žings- 
niuodavo po prekybos centrus su draugėmis, tvirtai įsitikinusi, kad už 
ją šaunesnės nėra. Tėvas buvo jos draugas. Iki baigė vidurinę mokyklą, 
ji galėjo laisvai naudotis jo drabužių spinta su sąlyga, kad viskas būtų 
išskalbta, dailiai išlyginta ir sukabinta ant pakabų. Ji vis dar juto šner- 
vėmis „Grey Flannel“, kuriuo jisai susišlakstydavo veidą. 

Jeigu jis dar būtų gyvas, būtų ketveriais metais vyresnis už Tomą 
Kalahaną. Jos motina ištekėjo antrą kartą ir persikėlė gyventi į Boizį. 
Darbė turėjo brolį Vokietijoje. Visi trys retai tepasikalbėdavo. Nesuta- 
riančią šeimą vienydavo tėvas, o po jo mirties jie išsibarstė kas sau. 

Per lėktuvo katastrofą žuvo dar dvidešimt žmonių, tad nė ne- 
baigus rengtis laidotuvėms, jų namuose suskato lankytis teisininkai. 


* Pietietiškas plovas su jautiena, vištiena ar austrėmis. 

Kaip tik tada ji iš tiesų pirmą kartą susidūrė su juristų luomu, ir tai 
nebuvo malonu. Šeimos advokatas specializavosi tvarkyti nekilnoja- 
mojo turto reikalus ir nieko neišmanė apie bylinėjimąsi. Vienas apsu- 
krus advokatėlis, pavarde Heršelis, iš tų, kurie prisistato tuoj įkandin 
greitosios pagalbos, prisigretino prie Darbės brolio ir įkalbėjo šeimą 
nedelsiant paduoti ieškinį. Dvejus metus šeima kentė, kol Heršelis 
vilkino, melavo ir painiojo bylą. Savaitę iki teismo jie sutiko su pusės 
milijono kompensacija, atskaičius Heršelio honorarą, ir Darbė gavo 
šimtą tūkstančių. 

Ji nusprendė tapti teisininke. Jeigu toks klounas kaip Heršelis 
geba tą daryti ir užkalti didelius pinigus, sėdamas visuomenėje su- 
maištį, tuomet ji tikrai galėtų tą daryti vardan kilnesnių tikslų. Ji 
dažnai pagalvodavo apie Heršelį. Kai išlaikysianti advokatūros egza- 
minus, pirmasis jos pateiktas ieškinys bus prieš jį — už aplaidumą. Ji 
troško dirbti kokioje nors aplinkosaugos firmoje. Žinojo, kad susirasti 
darbą nebus sunku. 

Tą šimtą tūkstančių ji paliko neliestus. Naujasis motinos vyras 
buvo vienos popieriaus kompanijos vadovas, šiek tiek vyresnis ir ge- 
rokai turtingesnis, tad netrukus po vedybų ji padalijo savąją kompen- 
sacijos dalį Darbei ir broliui. Pasakė, kad pinigai jai primena velionį 
vyrą, kurį ji tebemylinti, tad šis gestas esąs simbolinis, nes ji sukūrė 
naują gyvenimą naujame mieste su nauju vyru, kuris po penkerių 
metų išeis pensijon ir nežinos, kur dėti pinigus. Simbolinis gestas 
Darbę sutrikdė, tačiau ji suprato tai ir priėmė pinigus. 

Šimtas tūkstančių padvigubėjo. Didžiąją dalį pinigų ji padėjo į 
abipusius fondus*, tačiau tik į tokius, kurie neturėjo avuarų chemijos 
ir naftos kompanijose. Važinėjo „Accord“ ir gyveno kukliai. Jos garde- 
robą sudarė tipiška teisės fakultetui apranga, perkama iš nekondicinės 
produkcijos gamyklų parduotuvių. Ji ir Kalahanas mėgavosi geres- 
niaisiais miesto restoranais ir niekad nevalgydavo dusyk toje pačioje 
vietoje. Visados kiekvienas mokėdavo pats už save. 

Jam mažai terūpėjo pinigai, ir jis niekad primygtinai jos neklau- 
sinėjo. Ji turėjo daugiau nei paprasta teisės studentė, tačiau Tuleine 
netrūko ir pasiturinčių tėvų atžalų. 


* Kompanijos, per kurias galima įsigyti daugelio kitų kompanijų akcijų; pajinis investici- 
nis patikos fondas. 

Iki kaktu permiegojo, juodu susitikinėjo mėnesį. Darbė nustatė pa- 
grindines taisykles, ir jis mielai su jomis sutiko. Negalėsią būti kitų mo- 
terų. Juodu privalėsią labai slėptis. Ir jis turėsiąs liautis tiek daug gerti. 

Pirmųjų dviejų jis laikėsi, bet girtuokliauti nesiliovė. Jo tėvas, 
senelis ir broliai daug gerdavę, to tartum buvo tikimasi ir iš jo. Bet 
pirmą sykį gyvenime Tomas Kalahanas buvo įsimylėjęs, beprotiškai 
įsimylėjęs, ir žinojo ribą, ties kuria škotiškasis ima konkuruoti su jo 
moterimis. Jis labai saugojosi. Išskyrus praeitą savaitę ir asmeninę 
Rozenbergo netekties traumą, anksčiau 5-0s popiet niekad negerdavo. 
Kai juodu būdavo drauge, jis atsisakydavo „Chivas“, jeigu manydavo 
esąs per daug išgėręs ir tai galėsią pakenkti jo pajėgumui. 

Linksma buvo regėti keturiasdešimt penkerių metų vyriškį pir- 
mą sykį užkimbant ant meškerės. Jisai stengėsi kiek galėdamas išsau- 
goti šaltą galvą, bet trumputėmis jų intymumo akimirkomis elgdavosi 
kvailai kaip mokinukas. 

Ji pabučiavo jį į skruostą ir užklojo dygsniuota antklode. Drabu- 
žius buvo tvarkingai pasidėjusi ant kėdės. Tyliai užrakino paskui save 
paradines duris. Saulė jau pakilusi žvelgė per Dofinės gatvės pastatų 
stogus. Gatvėje nebuvo nė gyvos dvasios. 

Po trijų valandų jai fakultete prasidės pratybos, paskui vienuolik- 
tą Kalahano paskaita ir konstitucinė teisė. Per savaitę ji turėjo parengti 
menamo teismo apeliacinį raštą. Ant jos teisės apžvalgos konspektų 
ėmė rinktis dulkės. Ji vėlavo atlikti dviejų kursų užduotis. Metas vėl 
tapti studente. Keturias dienas sugaišo vaidindama detektyvę, ir dabar 
save už tai keikė. 

„Accord“ stovėjo už kampo, pusę kvartalo toliau. 


JIE STEBĖJO JĄ ir tas darbas teikė malonumo. Aptempti džinsai, 
platus megztinis, ilgos kojos, akiniai nuo saulės nė kiek nepadažytoms 
akims paslėpti. Stebėjo ją uždarančią duris ir sparčiai žengiančią Ka- 
rališkąja gatve, paskui dingstančią už kampo. Plaukai siekė pečius ir 
buvo tartum tamsiai raudoni. 

Tai ji. 


NEšINAS PRIEŠPIEČIAIS rudame popieriniame maišelyje, jisai su- 
sirado laisvą parko suolelį, nugara į Niu Hampšyro aveniu. Nekentė 

Diupono žiedo ir ten slampinėjančių valkatų, narkių, iškrypėlių, sens- 
tančių hipių ir juoda oda apsitaisiusių pankų, styrančiais raudonais 
plaukais ir nešvankiomis kalbomis. Kitoje fontano pusėje gerai ap- 
sirengęs vyriškis su megafonu telkė savo grupę kovotojų už gyvūnų 
teises žygiui prie Baltųjų rūmų. Odiniais drabužiais apsitempusieji 
pašiepė ir koneveikė juos, bet keturi raiti policininkai laikėsi pakan- 
kamai arti, kad būtų išvengta nemalonumų. 

Jis pasižiūrėjo į laikrodį ir nusilupo bananą. Vidudienis, ir jam 
būtų patikę valgyti kur nors kitur. Susitikimas būsiąs trumpas. Be- 
stebėdamas keikūnus ir šaipūnus išvydo iš minios išnyrant savąjį kon- 
taktą. Jų akys susidūrė, trumpas linktelėjimas, ir anas jau sėdėjo greta 
ant suoliuko. Jo pavardė buvo Bukeris iš Langlio. Juodu kartkartėmis 
čia susitikdavo, kai ryšių linijos susipindavo ar tapdavo neaiškios, o jų 
bosams reikėdavo išgirsti tikrus žodžius, kurių niekam kitam nederėjo 
girdėti. 

Bukeris neturėjo priešpiečių. Jis ėmėsi lukštenti pakepintus že- 
mės riešutus ir mėtyti lukštus po apvalainu suoliuku. 

— Kaip ponas Voilzas? 

— Bjaurus it velnias. Kaip paprastai. 

Jis įsimetė burnon riešutų. 

— Gminskis vakar iki vidurnakčio buvo Baltuosiuose rūmuo- 
se, — pasakė Bukeris. 

Tyla. Voilzas žinojo. 

Bukeris kalbėjo toliau: 

— Jie tenai supanikavo. Tas Pelikano reikalas juos išgąsdino. Beje, 
mes jį irgi perskaitėme, ir beveik neabejojame, kad jums, vyručiai, tai 
nepadarė įspūdžio, bet kažkodėl Koulas pasibaisėjęs ir taip pat su- 
jaudino prezidentą. Mes, tarkime, manome, kad jūs, vyručiai, Koulo 
ir prezidento sąskaita paprasčiausiai šiek tiek linksminatės, o kadangi 
dosjė užsimenama apie prezidentą, ir ten yra ta nuotrauka, jūs, vyru- 
čiai, tarsi pramogaujate. Suprantate, ką turiu galvoje? 

Pašnekovas atsikando colį banano ir nieko neatsakė. 

Gyvūnų mylėtojai netvarkingų būriu patraukė tolyn, palydėti 
odos mylėtojų švilpesių. 

— Kadir kaip ten būtų, tai ne mūsų reikalas, ir neturėtų toks būti, 
tik prezidentas dabar nori, kad mes slapčia ištirtume Pelikano dosjė, 
kol iki jos galėsite prieiti jūs, vyručiai. Jis įsitikinęs, kad mes nieko ne- 

rasime, ir jis nori žinoti, kad tenai nieko nėra, kad galėtų įtikinti Voilzą 
pasitraukti. 

— Tenai nieko ir nėra. 

Bukeris stebėjo kažkokį girtuoklį šlapinantis į fontaną. Saulės nu- 
tvieksti farai buvo benujoją. 

— Vadinasi, Voilzas šiek tiek linksminasi, taip? 

— Mes tikriname visus galimus variantus. 

— Tačiau tikrų įtariamųjų nėra? 

— Ne. — Iš banano liko tik prisiminimas. — Kodėl jie taip susi- 
rūpinę, kad mes imsimės tirti šį reikaliuką? 

Bukeris sutraiškė mažą riešutą. | 

— Na,jiems tai gana paprasta. Yra įniršę, kad paskelbtos kandidatų 
Praiso ir Maklorenso pavardės, ir tai, žinoma, jūsų kaltė. Jie be galo ne- 
pasitiki Voilzu. Ir jeigu jūs, vyručiai, imsitės knaisiotis po Pelikano dosjė, 
jie baiminasi, kad spauda sužinos, ir tuomet prezidentas gaus pylos. Ki- 
tais metais jis nori būti perrinktas, ir taip toliau, ir taip toliau. 

— Ką Gminskis pasakė prezidentui? 

— Kadjis visai nenori kištis į FTB tyrimą, kad mes ir taip turime 
ką veikti, ir kad tai būsią velniškai neteisėta. Bet kadangi prezidentas 
labai prašė, o Koulas labai grasino, mes vis dėlto tai atliksime. Ir štai aš 
čia kalbuosi su jumis. 

— Voilzas tai įvertins. 

— Šiandien mes pradėsime kapstyti, bet visas tas reikalas ab- 
surdiškas. Formaliai darysime tai, kas dera, laikysimės nuošaliai, ir 
po kokios savaitės prezidentui pasakysime, kad ši teorija — šūvis ne- 
mačiom. 

Jis užlenkė savo rudą maišelį ir atsistojo. 

— Gerai. Pranešiu Voilzui. Dėkui. — Jis nuėjo Konektikuto pro- 
spekto link, tolyn nuo odiniais drabužiais apsitaisiusių pankų, ir dingo. 


MoONITORIUS sTOVĖJO ant apgriozdinto stalo viduryje žinių sky- 
riaus, ir Grenthemas per besirenkančių bei pranešinėjančių darbuo- 
tojų klegesį ir gausmą piktai spitrijo į jį. Žodžiai nėjo, ir jisai sėdėjo 
piktai stebeilydamas. Suskambo telefonas. Jis nuspaudė savąjį mygtu- 
ką ir nesitraukdamas nuo monitoriaus sugriebė ragelį. 

— Grėjus Grenthemas. 

— Čia Garsija. 

Jis išmetė iš galvos monitorių. 

— Aha, koks reikalas? 

— Turiu du klausimus. Pirmas — ar jūs įrašinėjate tuos skambu- 
čius, ir antras — ar galite juos atsekti? 

— Ne ir taip. Mes neįrašinėjame, kol nepaprašome leidimo, ir 
mes galime atsekti, tačiau to nedarome. Regis, sakėte, kad neskambin- 
site man į darbą. 

— Norite, kad padėčiau ragelį? 

— Ne. Viskas gerai. Verčiau kalbėsiuos trečią popiet įstaigoje, nei 
šeštą ryto lovoje. 

— Atleiskite. Aš tik išsigandęs. Aš kalbėsiuosi su jumis, kol jausiu, 
kad galiu pasitikėti, bet jeigu nors sykį pameluosite, pone Grenthemai, 
iškart mesiu ragelį. 

— Sutarta. Kada pradėsite kalbėti? 

— Dabar negaliu. Esu centre prie taksofono ir labai skubu. 

— Sakėte, kad turite kažkokią kopiją. 

— Ne, sakiau, kad galiu turėti kažkokią kopiją. Mes pasimatysime. 

— Gerai. Tad kada vėl jūs paskambinsite? 

— Ar privalau nustatyti laiką? 

— Ne. Bet aš ne visada čia būnu, tai ateinu, tai išeinu. 

— Paskambinsiu rytoj per priešpiečius. 

— Aš lauksiu. 

Garsija padėjo ragelį. Grenthemas nuspaudė septynis mygtu- 
kus, tada šešis ir dar keturis. Užsirašė numerį, tuomet ėmė sklaidyti 
geltonuosius puslapius, kol susirado „Taksofonų bendrovę“. „Taškų 
išdėstyme“ numeris įvardytas Pensilvanijos aveniu, šalia Teisingumo 
departamento. 


15 


GINČAS UŽSIPLIESKĖ, kai atnešė desertą — tą patiekalą, vietoj ku- 
rio Kalahanas verčiau gerdavo. Ji elgėsi ganėtinai švelniai, išvardijo, 
kiek jis jau išgėręs: dvi dvigubas škotiškojo, kol juodu laukė staliuko, 

dar vieną prieš užsisakant patiekalus, ir du butelius vyno prie žuvies. 
Ji teišgėrė dvi taures. Jis gėrė per greitai ir pamažu girto. Jai bebaigiant 
pyškinti šį sąrašą, įpyko. Deserto jis užsisakė „Drambuie“ likerio, nes 
tai buvo jo mėgstamiausias, be to, staiga tai tapo principo reikalu. Jis 
vienu mauku išlenkė gėrimą ir užsisakė dar. Ji užsiuto. 

Darbė maišė šaukštuku kavą ir apsimetė jo nematanti. „Mouton“ 
buvo sausakimšas, ir jai tik norėjosi ramiai iš čia išeiti bei grįžti į savo 
butą vienai. 

Ginčas įsismarkavo ant šaligatvio, jiems tolstant nuo restorano. 
Tomas išsitraukė iš kišenės savo „Porsche“ rakčiukus, o ji pasakė, kad 
jis esąs per girtas vairuoti. Teatiduodąs rakčiukus jai. Jisai sugniaužė 
šiuos kumštyje ir nušlitiniavo automobilių aikštelės už trijų kvartalų 
link. Ji pasakė eisianti pėsčia. Jis palinkėjo malonaus pasivaikščiojimo. 
Mergina sekė iš paskos kelis žingsnius atsilikusi, jausdamasi nesmagiai 
dėl priekyje šlitiniuojančios figūros. Meldė jį. Juk jo kraujyje bent dvi 
promilės. Velniai rautų, jis dėstąs teisę. Ką nors užmušiąs. Kalahanas 
leidosi kepėstuoti sparčiau, tai pavojingai priartėdamas prie šaligatvio 
krašto, tai nuvinguriuodamas šalin. Šūkavo sau per petį, kažką apie tai, 
kad girtas vairuojąs geriau nei ji blaiva. Darbė atsiliko. Anksčiau vieną 
sykį buvo važiavusi su juo tokios būklės ir žinojo, ką girtas, vairuoda- 
mas „Porsche, gali pridaryti. 

Jis aklai perkirto gatvę, susikišęs rankas giliai į kišenes, lyg šiaip 
sau išėjęs vėlų vakarą pasivaikštinėti. Nepataikė ant bordiūro, už- 
kliuvo už jo batų nosimis, užuot pastatęs visą pėdą, ir keikdamasis 
paknopstom išsitiesė palei šaligatvį. Nespėjus jai pribėgti, greitai re- 
pečkom pasikėlė ant kojų. „Palik mane, velniai tave rautų!“ — paliepė 
jai. „Tik duok man rakčiukus, — meldė ji, — arba aš einu“. Jis pastūmė 
ją. „Laimingo kelio“, — susijuokė. Darbė niekad nebuvo regėjusi jo to- 
kio girto. Supykęs niekad jos neliesdavo, nesvarbu, girtas ar blaivus. 

Šalia automobilių aikštelės buvo pigi užeigėlė su langus den- 
giančia neonine alaus reklama. Pro atviras duris ji įkišo galvą vidun, 
ketindama kviestis pagalbos, bet pagalvojo, kad tai kvaila. Viduje vien 
girti. 

Jam artinantis prie „Porsche“, ji šūktelėjo: 

— Tomai! Prašau! Leisk man vairuoti! — Stovėjo ant šaligatvio 
ir nesirengė toliau eiti. 

Jis nušlitiniavo, nustūmęs ją šalin, kažką sau murmėdamas. Atsira- 

kino dureles, įsirangė vidun ir išnyko, užstotas kitų automobilių. Paleis- 
tas variklis užsivedė ir suriaumojo — Tomas nuspaudė akceleratorių. 

Darbė pasirėmė į pastato sieną už kelių pėdų nuo išvažiavimo iš 
aikštelės. Pažvelgė į gatvę, ir mažne troško, kad pasirodytų koks nors 
faras. Verčiau jis būtų sulaikytas nei negyvas. 

Eiti namo pėsčiomis buvo per toli. Pažiūrėsianti, kol jis nu- 
važiuos, paskiau nusisamdysianti taksi ir savaitę neturėsianti su juo 
reikalų. Mažų mažiausia savaitę. „Laimingo kelio“, — pakartojo ji sau. 
Jis vėl nuspaudė akceleratorių ir sužvygino padangomis. 

Sprogimas parmušė ją ant šaligatvio. Nukrito keturpėsčiom, vei- 
du žemyn, sekundėlę apsvaiginta, paskui tvokstelėjo karštis ir gatvėn 
ėmė kristi smulkios, žėrinčios nuolaužos. Pasibaisėjusi ji spoksojo į 
automobilių aikštelę. „Porsche“ ore nirčiai persivertė ir nukrito ratais 
aukštyn. Padangos, ratai, durelės ir sparnai atsiskyrė nuo mašinos. 
Automobilis tapo akinančiu ugnies kamuoliu — akyse nyko, ryjamas 
siaučiančios liepsnos. 

Darbė buvo bepuolanti artyn, šaukdama Tomą. Aplinkui krito 
nuolaužos, ir karštis ją suturėjo. Sustojo likus trisdešimčiai pėdų iki 
laužo, klykdama prisidengė rankomis burną. 

Staiga antras sprogimas vėl pervertė automobilį ir nubloškė ją šalin. 
Ji suklupo ir galva stipriai trenkėsi į kažkurios kitos mašinos buferį. Šali- 
gatvis nutvilkė veidą, ir ji nieko daugiau šią akimirką nebeprisiminė. 

Bariukas kaipmat ištuštėjo, ir laukan išsipylė girtuokliai. Stovėjo 
ant šaligatvio ir vėpsojo. Pora jų bandė prisiartinti, bet karščio buvo 
sustabdyti. Nuo ugnies kamuolio rangėsi tiršti, sunkūs dūmai, ir per 
kelias sekundes užsiliepsnojo dar du automobiliai. Skambėjo šūksmai 
ir panikos persmelkti balsai. 

— Kieno tai automobilis?! 

— Paskambinkite 911! 

— Ar jame kas nors yra?! 

— Paskambinkite 911! 

Jie už alkūnių nutempė ją atgal ant šaligatvio, į minios vidurį. 
Darbė vis kartojo „Tomai!“ Iš bariuko atneštas šaltas drėgnas skuduras 
ir uždėtas jai ant kaktos. 

Minia tirštėjo, gatvė sujudo. Sirenos, — peikėdamasi ji išgirdo 
sirenas. Juto sau po pakaušiu gumbą ir vėsą ant veido. Burna džiūvo. 
„Tomai, Tomai, — vis kartojo Darbė. 

— Viskas gerai, viskas gerai, — ramino kažkoks juodas veidas čia 
pat viršum jos. Vyriškis atsargiai prilaikė jos galvą ir tapšnojo ranką. 
Kiti veidai spoksojo žemyn ir pritariamai linksėjo: „Viskas gerai“. 

Sirenos dabar žviegte žviegė. Ji švelniai nustūmė skudurą ir su- 
telkė žvilgsnį. Gatvėje blyksėjo raudoni ir mėlyni švyturėliai. Sirenų 
žvygesys kurtino. Ji atsisėdo. Žmonės atrėmė ją į pastato sieną po ne- 
onine alaus reklama. Atidžiai ją stebėdami, jie kiek pasitraukė. 

— Jūs nenukentėjote, panele? — paklausė juodaodis. 

Ji nepajėgė atsakyti. Nė nebandė. Jos galva buvo praskelta. 

— Kur Tomas? — paklausė, žvelgdama pro plyšį tarp žmonių ant 
šaligatvio. 

Jie susižvalgė. Už dvidešimties pėdų kaukdama sustojo pirmoji 
ugniagesių mašina, ir minia prasiskyrė. Iššoko ir visomis kryptimis 
paknopstom pasipylė ugniagesiai. 

— Kur Tomas? — pakartojo ji. 

— Panele, kas toks Tomas? — paklausė juodaodis. 

— Tomas Kalahanas, — tyliai ištarė ji, tarsi visi jį pažinotų. 

— Jis buvo tame automobilyje? 

Ji linktelėjo, tada užsimerkė. Sirenos kaukė ir tilo, ir ji girdėjo 
neramius žmonių šūksmus bei ugnies spragsėjimą. Užuodė degėsių 
kvapą. 

Iš skirtingų pusių kaukdamos atlėkė antra ir trečia ugniagesių 
mašinos. Kažkoks faras yrėsi per minią. 

— Policija. Iš kelio. Policija. — Jisai stūmėsi ir brovėsi, iki surado 
Darbę. Atsiklaupęs pamojavo jai prieš nosį ženkleliu: — Ponia, seržan- 
tas Rupertas iš Naujojo Orleano policijos departamento. 

Darbė girdėjo, bet šitai nieko jai nesakė. Jis buvo jai prie pat vei- 
do, tas Rupertas, vešliais plaukais, su beisbolo kepuraite ir juodos bei 
aukso spalvos „Saints'* striuke. Ji tuščiu žvilgsniu stebeilijo į jį. 

— Tai jūsų automobilis, ponia? Kažkas pasakė, kad jis buvo jūsų. 

Ji papurtė galvą. Ne. 

Rupertas, suėmęs už alkūnių, kėlė ją ant kojų. Kalbėjo, klausinėjo, 
ar viskas gerai, ir tuo pat metu kėlė ant kojų, o jai velniškai skaudėjo. 
Galva buvo lūžusi, skilusi, sutrenkta, o pati Darbė ištikta šoko, tačiau 
vargu ar tam avinui tai rūpėjo. Ji stovėjo ant kojų. Keliai visiškai ne- 


* „Šventieji“ — Naujojo Orleano amerikietiškojo futbolo profesionalų komanda. 

laikė, buvo silpna. Faras vis klausinėjo, ar jai viskas gerai. Juodaodis 
žvelgė į Rupertą kaip į nevisprotį. 

Va, kojos ėmė klausyti, ir ji su Rupertu žengė per minią už ugnia- 
gesių mašinos, aplinkui dar vieną, prie nepaženklinto faro automobi- 
lio. Ji nuleido galvą ir vengė pažvelgti į automobilių aikštelę. Rupertas 
be atvangos kalbėjo. Kažką apie greitąją pagalbą. Jis atidarė priekines 
dureles ir atsargiai pasodino ją ant keleivio sėdynės. 

Dar kitas faras pritūpė prie durelių ir ėmė klausinėti. Vilkėjo 
džinsais ir avėjo kaubojiškais aulinukais smailomis nosimis. Darbė 
palinko priekin ir paslėpė galvą tarp rankų. 

— Turbūt man reikia pagalbos, — pratarė. 

— Žinoma, panele. Pagalba jau pakeliui. Tik pora klausimėlių. 
Jūsų pavardė? 

— Darbė Šo. Turbūt aš ištikta šoko. Labai svaigsta galva, ir, man 
regis, turiu išsivemti. 

— Greitoji jau pakeliui. Ar tai jūsų automobilis? 

— Ne. 

Dar vienas farų automobilis. Šis buvo paženklintas, su užrašy- 
tais žodžiais ir švyturėliais, sustojo pirma priklausančiojo Rupertui. 
Mirksnį Rupertas kažkur prašapo. Staiga į kaubojų panašus faras už- 
darė Darbės pusės dureles, ir ji liko automobilyje viena. Pasilenkusi į 
priekį, išsivėmė sau tarp kojų. Ir tuomet pravirko. Ją krėtė šaltis. Pa- 
mažu padėjusi galvą ant vairuotojo sėdynės, susirangė į kamuolį. Tyla. 
Paskui tamsa. 


KAŽKAS BELDĖ į langą viršum jos. Ji atsimerkė. Vyriškis vilkėjo 
uniforma, ant galvos — skrybėlė su emblema. Durelės buvo užsitren- 
kusios. | 

— Atidarykite dureles, panele! — sušuko jis. 

Ji atsisėdo ir atidarė dureles. 

— Jūs girta, panele? 

Galvoje tuksėjo. 

— Ne, — vargais negalais išstenėjo ji. 

Jis plačiau atidarė dureles. 

— Čia jūsų automobilis? 

Ji pasitrynė akis. Turėjo pagalvoti. 

— Panele, ar čia jūsų automobilis? 

— Ne! — Ji piktai sužioravo į jį. — Ne. Ruperto. 

— Gerai. Kas, po velnių, tas Rupertas? 

Teliko viena ugniagesių mašina ir beveik visa minia išsiskirstė. 
Šis vyriškis tarpduryje tikriausiai faras: 

— Seržantas Rupertas. Vienas iš jūsiškių, — pasakė ji. 

Tai jį įsiutino. 

— Išlipkite iš automobilio, panele. 

Mielai. Darbė išropojo keleivio pusėn ir atsistojo ant šaligatvio. To- 
lėliau vienut vienas ugniagesys laistė žarna sudegusį „Porsche“ karkasą. 

Priėjo dar vienas uniformuotas faras, ir abu ją pasitiko ant šali- 
gatvio. Pirmasis faras paklausė: 

— Jūsų pavardė? 

— Darbė Šo. 

— Kodėl automobilyje jūs nualpote? 

Ji pažvelgė į automobilį. 

— Nežinau. Buvau sužeista, ir Rupertas pasodino mane į auto- 
mobilį. Kur Rupertas? 

Farai susižvalgė. 

— Kas, po velnių, tas Rupertas? — paklausė pirmasis faras. 

Tai ją įsiutino, ir pyktis praskaidrino galvą. 

— Rupertas pasisakė esąs policininkas. 

Antrasis faras paklausė: 

— Kaip buvote sužeista? 

Darbė piktai nužvelgė jį. Parodė į automobilių aikštelę kitapus 
gatvės: 

— Aš turėjau būti štai aname automobilyje, bet nebuvau, tad esu 
čia ir klausausi jūsų kvailų klausimų. Kur Rupertas? 

Nieko nesuprasdami, jie susižvalgė. Pirmasis faras tarė: i 

— Likite čia, — ir nuėjo per gatvę prie kito farų automobilio, kur 
kažkoks vyriškis civiliu kostiumu kalbėjosi su grupele žmonių. Juodu 
pasikuždėjo, ir pirmasis faras su kostiumuotu vyriškiu sugrįžo prie 
laukiančios ant šaligatvio Darbės. Kostiumuotasis prisistatė: 

— Aš leitenantas Olsonas iš Naujojo Orleano policijos departa- 
mento. Ar jūs pažinojote žmogų tame automobilyje? — Jis parodė į 
aikštelę. 

Keliai vos laikė, ir ji prisikando lūpą. Linktelėjo. 

— Kokia jo pavardė? 

— Tomas Kalahanas. 

Olsonas pažvelgė į pirmąjį farą: 

— Tą pat ir kompiuteris išmetė. Nagi, kas tas Rupertas? 

Darbė suriko: 

— Jis pasisakė esąs faras! 

Olsonas, atrodė, užjautė. 

— Atleiskite. Nėra jokio faro, pavarde Rupertas. 

Ji garsiai raudojo. Olsonas nuvedė ją prie Ruperto automobilio 
ir palaikė už pečių, kol verkšmas aprimo. Ji stengėsi vėl suimti save į 
rankas. 

— Patikrink numerius, — paliepė Olsonas antrajam farui, kuris 
greitomis užsirašė Ruperto automobilio valstybinį numerį ir pasitei- 
ravo per raciją. 

Olsonas abiem rankomis nestipriai suėmė ją už pečių ir pažvelgė 
į akis: 

— Jūs buvote su Kalahanu? 

Ji linktelėjo vis tebeverkdama, bet jau kur kas ramiau. Olsonas 
dirstelėjo į pirmąjį farą. 

— Kaip patekote į šį automobilį? — pamažu švelniai paklausė 
Olsonas. 

Ji pirštu nusibraukė ašaras ir pažvelgė į Olsoną: 

— Tas, policininku prisistatęs vyrukas, vardu Rupertas, atėjo 
ir patraukė mane iš ten, paskui atvedė čia. Pasodino į automobilį, o 
kitas faras su kaubojiškais batais ėmė mane klausinėti. Privažiavo dar 
vienas farų automobilis, ir juodu pasišalino. Tada, matyt, praradau są- 
monę. Nežinau. Norėčiau, kad mane apžiūrėtų daktaras. 

— Atvaryk mano automobilį, — paliepė Olsonas pirmajam farui. 

A4trasis sugrįžo, regis, suglumęs. 

— Kompiuteryje nėra šio automobilio valstybinio numerio. Ma- 
tyt, numeriai netikri. | 

Olsonas paėmė ją už parankės ir nuvedė prie savo automobilio. 
Paskubom tarė abiem farams: | 

— Vežuosi ją į „Charity“ ligoninę. Užbaikite šį reikalą ir atvažiuo- 
kite tenai. Paimkite tą automobilį saugoti. Vėliau jį patikrinsime. 

Ji sėdėjo Olsono automobilyje, klausydamasi radijo balbesių ir 
žvelgdama į aikštelę. Sudegė keturi automobiliai. Viduryje ratais į viršų 

kėpsojo „Porsche“, iš kurio teliko deformuotas karkasas. Aplinkui su- 
kinėjosi būrelis ugniagesių ir kitų avarinių tarnybų pareigūnų. Vienas 
faras apie aikštelę tvėrė geltoną juostą nusikaltimo vietai pažymėti. 

Ji pasičiupinėjo gumbą pakaušyje. Kraujo nėra. Nuo smakro la- 
šėjo ašaros. 

Olsonas užtrenkė savo pusės dureles, ir prasigavę pro sustatytus 
automobilius pasuko Sent Čarlzo prospekto link. Jis įjungė mėlynus 
švyturėlius, tačiau sirenų nepaleido. 

— Kaip jaučiatės, ar pajėgtumėte kalbėti? — paklausė jis. 

Jie važiavo Sent Čarlzo prospektu. 

— Turbūt, — atsakė ji. — Jis negyvas, tiesa? 

— Taip, Darbe. Užjaučiu. Kiek suprantu, jis automobilyje buvo 
vienas. 

— Taip. 

— Kaip jus sužeidė? 

Jis padavė nosinaitę, ir ji nusišluostė akis. 

— Ant kažko parkritau. Buvo du sprogimai, ir, manau, antrasis 
mane partrenkė. Aš neprisimenu visko. Prašau pasakyti, kas tas Ru- 
pertas? 

— Visai nenutuokiu. Nepažįstu faro, pavarde Rupertas, ir tenai 
nebuvo jokio faro su kaubojiškais batais. 

Pusantro kvartalo, kol jie važiavo, ji mąstė apie tai. 

— Iš ko Kalahanas pelnėsi duoną? 

— Dėstė Tuleine teisę. Aš ten studijuoju. 

— Kas galėjo norėti jį nužudyti? 

Stebeilydama į transporto šviesas, ji papurtė galvą. 

— Jūs įsitikinęs, kad tai padaryta tyčia? 

— Be jokios abejonės. Sprogmens būta labai galingo. Už aštuo- 
niasdešimties pėdų mes aptikome grandinių tvorelėje įstrigusią kojos 
dalį. Atleiskite, bet jis buvo nužudytas. 

— Gal kas nors apsiriko dėl automobilio. 

— Tai visad įmanoma. Mes viską patikrinsime. Kaip suprantu, jūs 
turėjote būti automobilyje kartu su juo. 

Ji bandė kalbėti, tačiau nepajėgė suturėti ašarų. Paslėpė nosinai- 
tėje veidą. 

“ Olsonas pastatė automobilį tarp dviejų greitukių prie įėjimo į 
„Charity“ priimamąjį, palikdamas įjungtus mėlynus švyturėlius. Sku- 
biai palydėjo ją į purviną laukiamąjį, kuriame sėdėjo penkiasdešimt 

žmonių, kenčiančių įvairaus stiprumo skausmus ir negalią. Ji susirado 
vietą prie geriamojo vandens fontanėlio. Olsonas pakeltu balsu krei- 
pėsi į moteriškę už langelio, bet Darbė nesuprato, ką jis kalbėjo. Mažu- 
tėlis berniukas su apvyniotu apie pėdą kruvinu rankšluosčiu verkė ant 
savo motinos kelių. Jauna juodaodė turėjo tuoj gimdyti. Niekur arti 
nebuvo matyti nei daktaro, nei slaugytojos. Niekas neskubėjo. 

Olsonas pritūpė priešais Darbę. 

— Teks kelias minutes palaukti. Pasėdėkite čia. Aš turiu patraukti 
automobilį, tuoj grįšiu. Galėsite kalbėti? 

— Taip, žinoma. 

Jis išėjo. Darbė vėl apsičiupinėjo, ar nėra kraujo, ir neaptiko nė 
lašo. Plačiai atsidarė dvivėrės durys ir dvi piktos slaugytojos atėjo 
gimdyti besiruošiančios merginos. Mažne tempte nusitempė šią pro 
duris tolyn koridoriumi. 

Darbė laukė, tada nusekė iš paskos. Paraudusiomis akimis ir su 
nosinaite prie veido ji atrodė kaip kokio nors vaiko motina. Korido- 
rius — su slaugytojomis, sanitarais ir šaukiančiais bei besiblaškančiais 
sužeistaisiais — buvo tikras žvėrynas. Ji pasuko už kampo ir pamatė 
užrašą IŠĖJIMAS. Pro duris pateko į kitą koridorių, kur kas ramesnį, 
paskui išvydo dar vienas duris, ir atsidūrė ant prievažos platformos. 
Skersgatvis buvo apšviestas. Nebėk. Būk tvirta. Viskas gerai. Niekas 
nestebi. Štai ji jau gatvėje, sparčiai žingsniuoja. Vėsa praskaidrino akis. 
Tramdėsi, kad neverktų. 

Olsonas užtruks, o sugrįžęs pamanys, kad ją pašaukė vidun ir 
dabar apžiūri gydytojai. Jis lauks. Lauks. 

Ji pasuko už keleto kampų ir išvydo tvirtovę. Prancūzų kvartalas 
čia pat priekyje. Ten ji galės pradingti. Karališkoji užtvindyta žmonių, 
vaikštinėja visokie turistai. Ji pasijautė saugiau. Įėjo į „Holiday Inn“, 
užsimokėjo kreditine plastikine kortele ir gavo numerį penktame 
aukšte. Užsklendusi ir užkabinusi grandinėle duris, susirangė ant l0- 
vos, bet paliko įjungtas visas šviesas. 


PONIA VERHEK PUTNIU, tačiau puikiu užpakaliu persirito iš lo- 
vos vidurio ir sugriebė telefono ragelį. 


* Nebrangių viešbučių ir motelių tinklas visoje šalyje. 

— Gevinai, tau! — šūktelėjo ji į vonios kambarį. Gevinas išniro 
pusę veido išsimuilinęs skutimosi putomis ir paėmė iš žmonos ragelį. 
Ji giliai įsirausė lovon. Kaip kiaulė, besivoliojanti purve, — pagalvojo 
Gevinas. 

— Alio, — atsiliepė jis. 

Moteriškas balsas, anksčiau niekad jo negirdėtas: 

— Čia Darbė Šo. Ar žinote, kas aš tokia? 

Jis iškart išsišiepė ir sekundėlę pagalvojo apie virvikių bikinį Sent 
Tomo pliaže. 

— Na, taip. Regis, mes turime bendrą draugą. 

— Ar skaitėte mano parašytą teorijėlę? 

— Ak taip. Mes ją čia vadiname Pelikano dosjė. 

— Ir kas tokie tie „mes“? 

Verhekas atsisėdo ant kėdės prie naktinio staliuko. Tai ne šiaip 
sau draugingas skambutis. 

— Kodėl jūs skambinate, Darbe? 

— Man reikia kai kurių atsakymų, pone Verhekai. Esu baisiai 
persigandusi. 

— Vadinkite mane Gevinu, gerai? 

— Gevinai. Kur dabar dosjė? 

— Šen bei ten. Kas negera? 

— Po minutėlės jums papasakosiu. Tik pasakykite, ką padarėte 
su dosjė. 
kiti biuro Žmonės, tada parodė direktoriui Voilzui, kuriam ši lyg ir 
patiko. 

— Ar buvo dosjė išnešta iš FTB? 

— To negaliu jums atsakyti, Darbe. 

— Tuomet aš jums nepasakysiu, kas nutiko Tomui. 

Ilgą minutę Verhekas svarstė jos žodžius. Mergina kantriai laukė. 

— Gerai. Taip, ji buvo išnešta iš FTB. Kas tai padarė ir kiek žmo- 
nių ją skaitė, aš nežinau. 

— Jis negyvas, Gevinai. Nužudytas vakar apie dešimtą vakaro. 
Kažkas padėjo mums abiem po automobiliu bombą. Man pasisekė, bet 
dabar jie medžioja mane. 

Verhekas, palinkęs viršum telefono, užsirašinėjo į bloknotą. 

— Jūs nenukentėjote? 

— Fizine prasme, man viskas gerai. 

— Kur jūs? 

— Naujajame Orleane. 

— Jūs įsitikinusi, Darbe? Tai yra, aš žinau, kad jūs tuo įsitikinusi, 
bet, po šimts, kas galėtų norėti jį nužudyti? 

— Sutikau porą jų. 

— Kaip jūs... 

— "Tai ilga istorija. Kas matė dosjė, Gevinai? Tomas atidavė ją 
jums pirmadienį naktį. Ji perdavinėta iš rankų į rankas, ir po keturias- 
dešimt aštuonių valandų Tomas jau negyvas. Ir aš turėjau būti negyva 
drauge su juo. Ar jums neatrodo, kad dosjė pateko į negeras rankas? 

— Jūs saugi? 

— Velniai žino? 

— Kur jūs esate? Koks jūsų telefono numeris? 

— Ne taip greitai, Gevinai. Šiuo metu aš veikiu išties lėtai. Kalbu 
iš taksofono, tad nereikia gudrybių. 

— Liaukitės, Darbe. Nejuokaukite! Tomas Kalahanas buvo ge- 
riausias mano draugas. Turite tai suprasti. Jums teks įsijungti. 

— Ir ką gi tai galėtų reikšti? 

— Klausykite, Darbe, duokit man penkiolika minučių, atsiųsime 
tuziną agentų jus paimti. Aš sėsiu į lėktuvą ir iki pusiaudienio pas jus 
atskrisiu. Jums negalima sukinėtis gatvėse. 

— Kodėl Gevinai? Kas mane gaudo? Kalbėkite, Gevinai. 

— Pasikalbėsime, kai atskrisiu. 

— Kad nežinau... Tomas negyvas, nes kalbėjosi su jumis. Ne taip 

jau labai trokštu kaip tik šiuo metu su jumis susipažinti. 

— Darbe, klausykit, aš nežinau kas ar kodėl, bet patikinu, kad 
jūsų padėtis labai pavojinga. Mes galime jus apsaugoti. 

— Galbūt vėliau. 

Jis giliai įkvėpė oro ir atsisėdo ant lovos krašto. 

— Jūs galite manimi pasitikėti, Darbe. 

— Gerai, aš jumis tikiu. O kaip tie kiti žmonės? Sunkus reikalas, 
Gevinai. Mano mažytė dosjė kažką baisiai sujaudino, jums neatrodo? 

— Jis kentėjo? 

— Nemanau. — Atsakė kiek padvejojusi. Jos balsas buvo bepa- 
lūžtąs. 

— Paskambinsite man po dviejų valandų? Į įstaigą. Pasakysiu 
jums vidaus numerį. 

— Pasakykite numerį, ir aš apie tai pagalvosiu. 

— Darbe, prašau. Tik nuvykęs į Biurą nueisiu tiesiai pas direkto- 
rių. Paskambinkite man aštuntą jūsų laiku. 

— Pasakykite numerį. 


BOMBA SPROGO per vėlai, kad žinia suspėtų patekti į ketvir- 
tadienio Times-Picayune rytinį numerį. Viešbučio kambaryje Darbė 
paskubomis pervertė jį. Nieko. Ji įsijungė televizorių, ir štai tiesiogiai 
perduodami kadrai — sudegęs „Porsche“, dar tebekėpsantis vidur 
laužo automobilių aikštelėje, dailiai iš visų pusių aptvertoje geltona 
juostele. Policija tai pavadino žmogžudyste. Jokių įtariamųjų. Jokių 
komentarų. Tada Tomo Kalahano, pasižymėjusio Tuleino universiteto 
teisės fakulteto dėstytojo, pavardė. Ekrane staiga pasirodė dekanas su 
prikištu prie veido mikrofonu, kalbėjo apie dėstytoją Kalahaną ir apie 
tai, kaip visi priblokšti. 

Patirtas sukrėtimas, nuovargis, baimė, kančia — ir Darbė įsi- 
kniaubė veidu į pagalvę. Nekentė savęs, kad verkia, tačiau tai kuriam 
laikui bus paskutinįsyk. Gedėdama tik pražudytų save. 

NET JEIGU TAI IR NUOSTABI KRIZĖ, kai reitingai kyla aukštyn, o Ro- 
zenbergas miręs, kai gali džiaugtis puikiu įvaizdžiu, o Amerika gerai 
jaučiasi jam valdant, kai demokratai bėga slėptis, o perrinkimas kitais 
metais jau garantuotas, ši krizė ir nuolatiniai priešaušrio posėdžiai 
jam įgriso. Įgriso E. Dentonas Voilzas, jo pasipūtimas bei arogancija, 
apkūni, kresna figūra su apglamžytu frenčiumi, sėdinti kitame stalo 
gale ir žvelgianti pro langą, kai kreipiasi į Jungtinių Valstijų preziden- 
tą. Po minutėlės Voilzas atvyks čia į dar vieną posėdį prieš pusryčius, į 
dar vieną įtemptą susitikimą, per kurį atskleis tik dalį to, ką žino. 

Įgriso likti patamsiuos ir klausytis tų menkų nuotrupų, kurias 
Voilzas nuspręsdavo jam numesti. Gminskis irgi numesdavo kelias. 
Kažkodėl iš jo norima, kad rinkdamas pažeriamus trupinius manytų 

gavęs užtektinai ir tuo tenkintųsi. Palyginti su jais, jis nieko nežino. 
Gerai, kad turi Koulą, kuris rausiasi po pristatytus dokumentus ir vis- 
ką įsimena, priversdamas abu elgtis sąžiningai. 

Įgriso jam ir Koulas. Įgriso jo tobulumas ir nemiga. Įgriso jo ta- 
lentai. Įgriso jo polinkis pradėti kiekvieną dieną, kai saulė dar kažkur 
viršum Atlanto, ir planuoti kiekvieną sumautą kiekvienos sumautos va- 
landos minutę, iki ji pakils viršum Ramiojo. Tuomet jis, Koulas, būdavo, 
prisikraus dėžę dienos šlamšto, parsigabens namo, perskaitys, iššifruos, 
surūšiuos, o paskui po kelių valandų vėl įsiverš, papliūpomis žerdamas 
ką tik prarytąjį kratinį. Pavargęs Koulas naktį miegodavo penkias 
valandas, bet paprastai — tris ar keturias. Kas vakarą vienuoliktą pa- 
likdavo savo kabinetą vakariniame sparne, visą kelią namo limuzino 
gale skaitydavo, vėliau, maždaug tuo metu, kai limuzinas būdavo jau 
atvėsęs, Koulas laukdavo juo grįžti į Baltuosius rūmus. Laikė nuo- 
dėme atvykti prie savo rašomojo stalo vėliau nei 5-4 ryto. Ir jeigu jis 
pajėgdavo dirbti šimtą dvidešimt valandų per savaitę, tuomet visi kiti 
privalėtų dirbti bent aštuoniasdešimt. Jis reikalavo aštuoniasdešimties. 
Po trejų metų niekas iš šios administracijos nepajėgė prisiminti visų 
žmonių, kuriuos Flečeris Koulas išvijo už tai, kad nedirbo aštuoniasde- 
šimt valandų per savaitę. Taip atsitikdavo bent tris kartus per mėnesį. 

Koulas laimingiausias būdavo tais rytais, kai įtampa itin sustiprė- 
davo ir turėdavo įvykti koks nors nemalonus posėdis. Praeitos savaitės 
pokalbis su Voilzu vis vertė jį šypsotis. Jis stovėjo prie rašomojo stalo, 
peržiūrinėdamas korespondenciją, o prezidentas vartė Post, dviem 
sekretorėms vis sukinėjantis aplinkui. 

Prezidentas paskersavo į Koulą. Nepriekaištingas juodas kos- 
tiumas, balti marškiniai, raudonas šilkinis kaklaraištis, šiek tiek per 
daug ties ausimis sutepti plaukai. Kaip šis jam įgriso, bet kaip nors 
pergalėsiąs save, o kai krizė baigsis, bus galima grįžti prie golfo ir pa- 
likti Koului rūpintis smulkmenomis. Vis kartojo sau, kad būdamas 
tik trisdešimt septynerių irgi turėjo tiek pat energijos bei ištvermės, 
tačiau kažin. 

Koulas spragtelėjo pirštais, rūsčiai nužvelgė sekretores, ir šios 
laimingos išbėgo iš Ovaliojo kabineto. 

— Ir jis pasakė, kad neateis, jeigu aš būsiu čia. Juokinga. — Kou- 
lui aiškiai buvo linksma. 

— Man regis, jis jūsų nemėgsta, — tarė prezidentas. 

— Jam patinka žmonės, kuriuos gali sugniuždyti. 

— Turbūt derėtų elgtis su juo maloniau. 

— Ir dar kaip, šefe. Jis privalo atsitraukti. Ši teorija tokia silpna, 
jog net juokas ima, bet jo rankose gali tapti pavojinga. 

— O kaip ta teisės studentė? 

— Mes tikriname. Atrodo, ji nepavojinga. 

Prezidentas atsistojo ir pasirąžė. Koulas sklaidė popierius. Viena 
sekretorė vidaus ryšio telefonu pranešė atvykus Voilzą. 

— Einu, — pasakė Koulas. Jis klausysiąs ir stebėsiąs iš už kampo. 
Jam reikalaujant, Ovaliajame kabinete buvo įrengtos vidaus stebėjimo 
kameros. Monitoriai stovėjo viename užrakintame Vakarinio sparno 
kambarėlyje. Vienintelį raktą turėjo jis. Seržas žinojo apie kambarėlį, 
bet nesistengė ten patekti. Kol kas. Kameros buvo nematomos ir neva 
didžiulė paslaptis. 

Prezidentas jautėsi geriau, žinodamas, kad Koulas bent stebės. Jis 
pasitiko Voilzą prie durų, šiltai paspaudė ranką ir nusivedė prie sofos 
nuoširdžiai, draugiškai pasišnekučiuoti. Voilzui tai nepadarė įspūdžio. 
Žinojo, kad Koulas klausysis ir stebės. 

Bet atsižvelgdamas į momento dvasią, Voilzas nusivilko frenčių ir 
tvarkingai pasikabino jį ant kėdės. Nepanoro kavos. 

Prezidentas užsikėlė koją ant kojos. Jis vilkėjo rudu megztiniu. 
Tėvukas. 

— Dentonai, — rimtai prašneko jis. — Noriu atsiprašyti už Fle- 
čerį Koulą. Jis ne itin taktiškas. 

Voilzas vos vos linktelėjo. Kvailas šunsnukis. Čia išvedžiota tiek 
laidų, jog jų pakaktų nutrenkti elektra pusę K. A. biurokratų. Koulas 
kažkur pusrūsyje klausosi apie savo taktiškumo stoką. 

— Jis geba būti asilas, ar ne? — suniurnėjo Voilzas. 

— "Taip, geba. Aš iš tiesų turiu jį prižiūrėti. Jis labai protingas ir 
dirba kaip jautis, bet kartkartėmis yra linkęs persistengti. 

— Tikras šunsnukis, ir aš išklosiu jam tai į akis. — Voilzas žvilg- 
telėjo į orlaidę virš Tomo Džefersono portreto, iš kur kamera stebėjo 
viską, kas dedasi žemiau. 

— Taip, gerai, pasistengsiu, kad jis nepakliūtų jums į akis, kol ne- 
sibaigs šis reikalas. 

— Jūs pasistenkite. 

Prezidentas pamažu nugėrė iš puodelio kavos, mąstydamas, ką 
toliau pasakyti. Voilzas negarsėjo kalbumu. 

— Noriu paprašyti paslaugos. 

Voilzas spitrijo nejudriomis, nemirksinčiomis akimis. 

— Aš klausau, sere. 

— Nežinau, kaip vertinti tą Pelikano reikalą. Ta mintis beprotiška, 
bet, velniai rautų, ten užsimenama apie mane. Kaip jūs tai vertinate? 

Ak, kaip smagu. Voilzas nuslopino šypseną. Šitai veikia. Pelika- 
no dosjė verčia poną prezidentą ir poną Koulą prakaituoti. Jie gavo 
ją antradienį vakare, visą trečiadienį laužė galvas, ką daryti, o dabar, 
ketvirtadienį, vos tik atsikėlę, ant kelių meldžia dėl to, kas tik per nago 
juodymą yra daugiau nei anekdotas. 

— Mes tiriame, pone prezidente. — Tai buvo melas, bet iš kur jis 
sužinos? — Tikriname visas nuorodas, visus įtariamuosius. Nebūčiau 
dosjė atsiuntęs, jeigu tai nebūtų buvę rimta. — Įdegusioje kaktoje su- 
simetė raukšlės, Voilzą ėmė juokas. 

— Ką jūs sužinojote? 

— Nedaug, bet mes tik pradėjome. Gavome dosjė mažiau nei 
prieš dvi paras, ir aš paskyriau keturiolika agentų Naujajame Orleane 
pradėti kapstyti pagal įprastą tvarką. — Melas skambėjo taip įtikina- 
mai, kad jis kone girdėjo Koulą dūstant. 

Keturiolika! Šitai smogė į paširdžius taip stipriai, jog jis tiesiau 
atsisėdo ir padėjo kavą ant stalo. Keturiolika federalų tenai kaišioja 
savo ženklelius, klausinėja, ir tik laiko klausimas, kada šis dalykas iš- 
kils į paviršių. 

— Sakote, keturiolika. Skamba taip, lyg tai būtų gana rimta. 

Voilzas nesirengė trauktis. 

— Mes visa tai vertiname labai rimtai, pone prezidente. Jie negy- 
vi jau savaitę, ir pėdsakai aušta. Sekame jais kaip įmanydami sparčiau. 
Mano žmonės dirba kiaurą parą. 

— Aš visa tai suprantu, bet ar ši Pelikano teorija labai rimta? 

Velniai rautų, šitai linksma. Dosjė dar nenusiųsta į Naująjį Orlea- 
ną. Iš tiesų su Naujuoju Orleanu dar nė nesusisiekta. Jis nurodė Erikui 
Istui persiųsti kopiją į tenykštį biurą, įsakė tyliai paklausinėti. Tai ak- 
lavietė kaip ir daugelis kitų, kur jie medžioja. 

— Abejoju, ar čia ko nors esama, pone prezidente, bet mes pri- 
valome patikrinti. 

Raukšlės išsilygino, ir šmėstelėjo nelyginant šypsenėlė. 

— Man nė nereikia jums aiškinti, Dentonai, kaip ta nesąmonė 
galėtų pakenkti, jeigu suuostų spauda. 

— Atlikdami tyrimą, mes neprivalome konsultuotis su spauda. 

— Žinau. Nekalbėkime daugiau apie tą reikalą. Aš tik noriu, kad 
jūs liautumėtės domėtis šia dosjė. Turiu omeny, kad tai, po velnių, ab- 
surdas, o aš galėčiau išties nudegti. Suprantate mane? 

Voilzas buvo negailestingas: 

— Jūs mane prašote nesidomėti įtariamuoju, pone prezidente? 

Koulas palinko prie ekrano. „Ne, aš jums sakau pamiršti šią 
Pelikano dosjė!“ Jis bemaž ištarė tai garsiai. Tikrai gebėtų išaiškinti 
Voilzui. Smulkiai viską išdėstytų, paskui rėžtų storam niekšeliui į ausį, 
jeigu tas pasirodytų įžūlus. Tačiau jis slepiasi užsirakinęs kambarėlyje, 
toli nuo veiksmo vietos. Ir šią akimirką suvokia, kad kaip tik čia jam 
ir priklauso būti. | 

Prezidentas pasimuistė ir sukeitė per kelius kojas. 

— Liaukitės, Dentonai, juk suprantate mane. Esama ir stambes- 
nių Žuvų. Spauda stebi šį tyrimą, tiesiog miršta nekantrumu sužinoti, 
kas įtariamasis. Žinote, kokie jie. Man nereikia jums sakyti, kad tarp 
spaudos atstovų aš neturiu draugų. Net mano paties atstovas spaudai 
nekenčia manęs. Cha, cha, cha. Kol kas pamirškite tai. Liaukitės domė- 
tis šia dosjė ir ieškokite tikrų įtariamųjų. Šis dalykas — anekdotas, bet 
galėtų sukelti man velniškai daug nepatogumų. 

Dentonas tvirtai pažvelgė į jį. Nesirengė nusileisti. 

Prezidentas vėl pasimuistė. 

— O kaip tas reikalas dėl Kemelio? Gana neblogai skamba, ką? 

— Galimas daiktas. 

— Aha. O kadangi jau kalbame apie skaičius, kiek žmonių pa- 
skyrėte Kemeliui sekti? 

Voilzas atsakė: 

— Penkiolika, — ir mažne nusijuokė. Prezidento smakras atvipo. 
Svarbiausias žaidimo įtariamasis gauna penkiolika, o tas prakeiktas 
Pelikano reikalas — keturiolika. | 

Koulas nusišypsojo ir palingavo galvą. Voilzas įkliuvo į savo pa- 
ties melus. Trečiadienio raporto ketvirto puslapio apačioje Erikas Istas 
ir K. O. Lujisas nurodė trisdešimt, ne penkiolika agentų. Ramiau, šefe, 
— sušnabždėjo į ekraną Koulas. — Jisai su tavimi žaidžia. 

Prezidentas toli gražu nepasijautė ramiau. 

— Dieve mano, Dentonai. Kodėl tik penkiolika? Maniau, kad tai 
reikšmingas proveržis. 

— Galbūt keliais daugiau. Šiam tyrimui vadovauju aš; pone pre- 
zidente. 

— Žinau. Ir jūs puikiai atliekate darbą. Aš nesikišu. Tik noriu, kad 
pagalvotume, ar nenukreipti savo laiko kita linkme. Tik tiek. Skaityda- 
mas Pelikano dosjė, kone susivėmiau. Jeigu spauda ją pamatys ir ims 
knaisiotis, aš būsiu nukryžiuotas. 

— Taigi jūs prašote mane atsitraukti? 

Prezidentas palinko priekin ir niršiai nužvelgė Voilzą. 

— Aš ne prašau, Dentonai. Tik sakau jums palikti tą dosjė ramy- 
bėje. Porą savaičių apie ją negalvokite. Eikvokite savo laiką tirdami 
ką nors kita. Jeigu tai vėl įsiplieks, darsyk pasižiūrėkite. Aš čia vis dar 
bosas, prisimenate? 

Voilzas atlyžo ir nutaisė nežymią šypsenėlę. 

— Pasiūlysiu jums sandėrį. Jūsų parankinis Koulas iškrėtė man 
šunybę — išdavė žiniasklaidai. Ši manęs vos nesugraužė dėl Jensenui 
ir Rozenbergui mūsų teiktos apsaugos. 

Prezidentas rimtai linktelėjo. 

— Jūs atšaukite tą pitbulį nuo mano subinės, laikykite atokiau, ir 
aš užmiršiu Pelikano teoriją. 

— Aš nesudarinėju sandėrių. 

Voilzas nusišiepė, tačiau išliko šaltas. 

— Gerai. Rytoj aš pasiųsiu į Naująjį Orleaną penkiasdešimt 
agentų. Ir penkiasdešimt poryt. Kaišiosime visame mieste žmonėms 
po nosimi ženklelius ir iš kailio nersimės, kad tik atkreiptumėme 
dėmesį. 

Prezidentas pašoko ant kojų ir nuėjo prie langų, atsiveriančių į 
rožyną. Voilzas sėdėjo nejudėdamas ir laukė. 

— (Gerai, gerai. Sutarta. Aš sutramdysiu Plečerį Koulą. 

Voilzas atsistojo ir pamažu priėjo prie rašomojo stalo. 

— Aš juo nepasitikiu, ir jeigu per šį tyrimą dar nors sykį užuosiu 
to žmogaus kvapą, nutrauksiu sandėrį, ir mes imsimės tyrinėti Pelika- 
no dosjė visomis išgalėmis, kokias tik pavyks man sutelkti. 

Iškėlęs rankas, prezidentas šiltai nusišypsojo. 

— Sutarta. 

Voilzas šypsojosi, ir prezidentas šypsojosi, o sandėliuke šalia Vy- 

riausybinės salės į ekraną šypsojosi Flečeris Koulas. Parankinis, pitbu- 
lis. Jam patiko šie epitetai. Kaip tik tokie žodžiai sukuria legendas. 

Jis išjungė ekranus ir išeidamas užrakino duris. Dar dešimt mi- 
nučių anuodu kalbėsis apie trumpajame sąraše esančių kandidatų pa- 
tikrą, ir jis klausysis iš savo kabineto, kur turėjo pasiklausymo, bet ne 
vaizdo įrangą. Devintą personalo posėdis. Dešimtą šaudymo pratybos 
ir reikia kai ką atspausdinti. Daugelį atmintinių jis paprasčiausiai 
įkalbėdavo į diktofoną ir atiduodavo juostelę sekretorei. Bet retsykiais 
rasdavo reikalą griebtis klaidžiojančių atmintinių. Šios visados gausiai 
pasklisdavo po vakarinį sparną, būdavo velniškai prieštaringos ir pa- 
prastai pasiekdavo žiniasklaidą. Kadangi rasdavosi iš niekur, jas ap- 
tikdavo bemaž ant kiekvieno stalo. Koulas šaukdavo ir kaltindavo. Ne 
vienas buvo atleistas už klaidžiojančias atmintines, kurios visos buvo 
atspausdintos jo mašinėle. 

Dabartinę sudarė vienu intervalu viename puslapyje atspausdin- 
tos keturios pastraipos, apibendrinančios tai, ką jis žinojo apie Kemelį 
ir neseną šio skrydį iš Vašingtono. Būta miglotų sąsajų su libiais ir 
palestiniečiais. Koulas gėrėjosi savo kūryba. Per kiek laiko tai pateks 
į Post ar Times*? Jis kirto mintyse nedidelių lažybų, katras laikraštis 
gaus tą medžiagą pirmasis. 


DIREKTORIUS BUVO išvykęs į Baltuosius rūmus, o iš ten skrisiąs į 
Niujorką ir grįšiąs rytoj. Gevinas slankiojo prie K. O. Lujiso kabineto 
durų, kol sulaukė laisvos minutės. Jis įsmuko vidun. 

Lujisas suirzo, bet jis visados išlikdavo džentelmenas. 

— Atrodote išsigandęs. 

— Aš ką tik netekau savo geriausio draugo. 

Lujisas laukė išgirsti daugiau. 

— Jis — Tomas Kalahanas, tas vyriokas iš Tuleino, kuris man at- 
gabeno Pelikano dosjė. Ši ėjo iš rankų į rankas, paskui buvo nusiųsta į 
Baltuosius rūmus ir nežinia dar kur, o dabar jis negyvas. Praeitą naktį 
Naujajame Orleane susprogdintas į gabalėlius padėta po automobiliu 
bomba. Nužudytas, K. O. 


* Kalbama apie du svarbiausius JAV sostinės laikraščius — Washington Post ir Washington 
Times. 5 

— Užjaučiu. 

— Esmė ne užuojauta. Matyt, bomba buvo skirta Kalahanui ir 
studentei, kuri tai parašė, merginai, vardu Darbė Šo. 

— Mačiau jos pavardę ant dosjė. 

— Tikrai taip. Juodu susitikinėjo, ir tikėtasi, kad automobilyje 
sėdės drauge, kai bomba sprogs. Bet mergina liko gyva, ir šįryt penktą 
man paskambino. Ji pati. Mirtinai išsigandusi. 

Lujisas klausėsi, bet jau buvo beatmetąs tai kaip nieko svarbaus. 

— Juk jūs tikrai nežinote, ar tai būta bombos. 

— Ji pasakė, kad tai bomba, taigi. Nugriaudėjo BUM! Ir viską su- 
sprogdino velniop, taigi. Neabejoju, jis negyvas. 

— Ir jūs manote, jog tarp jo mirties ir dosjė esama ryšio? 

Gevinas buvo teisininkas, neapmokytas tyrimo meno, todėl ne- 
norėjo pasirodyti lengvatikiu. 

— Galimas daiktas. Aš manau, kad taip. O jūs? 

— Nesvarbu, Gevinai. Aš ką tik kalbėjausi telefonu su direkto- 
riumi. Pelikanas išbraukiamas iš mūsų sąrašo. Nesu tikras, ar jis kada 
nors šiame buvo, bet mes nebegaišime laiko tirdami šią bylą. 

— Betgi mano draugas nužudytas į automobilį padėta bomba. 

— Man gaila. Neabejoju, valdžios pareigūnai tai jau tiria. 

— Klausykite, K. O. Aš prašau paslaugos. 

— Klausykite, Gevinai. Negaliu jums padaryti jokios paslaugos. 
Šiuo metu mes vaikomės ganėtinai kiškių, ir jeigu direktorius sako 
liautis, mes taip ir darome. Jums niekas nedraudžia su juo pasikalbėti. 
Bet aš nepatarčiau. 

— Galbūt aš nevykusiai tai pateikiau. Maniau, jūs mane išklausy- 
site ir bent vaidinsite susidomėjusį. 

Lujisas apėjo apie stalą. 

— Gevinai, jūs prastai atrodote. Pasiimkite laisvą dieną. 

— Ne. Einu į savo kabinetą, valandą palauksiu, grįšiu čia ir tai pa- 
kartosiu. Ar mes galime vėl pabandyti pasikalbėti po valandos? 

— Ne. Voilzas aiškiai pasakė. 

— Taip pat ir mergina, K. O. Jis buvo nužudytas, o ji dabar slaps- 
tosi kažkur Naujajame Orleane, baimindamasi savo pačios šešėlio, 
skambina mums pagalbos, o mes tam neturime laiko. 

— Man gaila. 

— Ne, jums negaila. Tai aš turėčiau gailėtis. Reikėjo išmesti tą 


prakeiktą daiktą į šiukšlyną. 

— Tai padėjo naudingam tikslui, Gevinai. — Lujisas uždėjo ran- 
ką jam ant peties, lyg būtų mygiamas laiko ir pavargęs nuo šios tuščios 
kalbos. Gevinas trūktelėjo šalin ir pasuko į duris. 

— Aha, dosjė suteikė jums, vyručiai, galimybę pažaisti. Verčiau 
būčiau ją sudeginęs. 

— Pernelyg gera, kad ją degintum, Gevinai. 

— Aš nenuleidžiu rankų. Grįšiu po valandos, ir vėl pasikalbėsi- 
me. Šįsyk nepasisekė. — Verhekas trenkė paskui save durimis. 


Ji ĮŽENGĖ į „Rubinstein Brothers“ iš Kanalo gatvės ir pradingo 
tarp vyriškų marškinių lentynų. Niekas neatsekė paskui ją vidun. 
Greitai išsirinko tamsiai mėlyną vyrišką mažo dydžio striukę, bely- 
čius aviatoriaus akinius nuo saulės ir britišką, taip pat mažo vyriško 
dydžio, tačiau tinkamą vairuotojo kepuraitę. Susimokėjo už viską 
kreditine kortele. Kol pardavėjas leido per aparatą kortelę, ji nuplėšė 
etiketes ir apsivilko striukę. Buvo apdribusi, lyg vienas iš tų drabužių, 
kuriais apsirengusi vaikščiodavo į pratybas. Susikišo plaukus po apy- 
kakle su gobtuvu. Pardavėjas neįkyriai stebėjo. Ji išėjo į Sandėlio gatvę 
ir įsimaišė tarp Žmonių. 

Vėl Kanalo gatvė. Iš autobuso išsipylę turistai sugarmėjo į „She- 
raton viešbutį, ir ji prisijungė prie jų. Pasuko prie sieninių telefonų, 
susirado numerį ir paskambino poniai Čen, savo dviaukščio namo 
kaimynei. Gal ji ką nors mačiusi ar girdėjusi? Labai anksti kažkas bel- 
dėsi į duris. Dar buvo tamsu, ir tai juos pažadinę. Ji nieko nemačiusi, 
tik girdėjusi beldžiant. Darbės automobilis tebestovi gatvėje. Viskas 
gerai? Taip, viskas gerai. Dėkui. 

Stebėdama turistus, ji surinko Gevino Verheko vidaus tarnybinį 
numerį. Vidaus tik reiškė mažesnius kliuvinius, ir tris minutes nesu- 
tikdama pasisakyti pavardės bei vis prašydama Verheko, galiausiai ji 
buvo su juo sujungta. 

— Kur jūs? — paklausė Gevinas. 

— Kai ką išsiaiškinkime. Kol kas aš nei jums, nei kam nors kitam 
nepasakysiu, kur esu. Tad neklausinėkite. 

— Gerai. Manau, jūs diktuojate taisykles. 

— Dėkui. Ką pasakė ponas Voilzas? 

— Ponas Voilzas buvo Baltuosiuose rūmuose, taigi nepasiekia- 
mas. Pabandysiu šiandien vėliau su juo pasikalbėti. 

— Nieko gero, Gevinai. Buvote įstaigoje beveik keturias valandas 
ir nieko nepešėte. Tikėjausi daugiau. 

— Kantrybės, Darbe. 

— Kantrybė nužudys. Jie medžioja mane, tiesa, Gevinai? 

— Aš nežinau. 

— Ką darytumėte, jeigu Žinotumėte, kad turėjote būti negyvas 
ir kad žmonės, bandantys jus nužudyti, yra nužudę du Aukščiausio- 
jo Teismo narius ir paprastą teisės dėstytoją, taip pat turi milijardus 
dolerių, kuriuos aiškiai negaili leisti žudynėms? Ką jūs darytumėte, 
Gevinai? 

— Kreipčiausi į FTB. 

— Tomas kreipėsi į FTB ir dabar negyvas. 

— Dėkui, Darbe. Tai negarbinga. 

— Man nė motais garbė ar jausmai. Man labiau rūpi iki vidudie- 
nio išlikti gyvai. 

— Neikite į savo-butą. 

— Nesu tokia kvaila. Jie jau ten buvo. Ir, neabejoju, stebi jo butą. 

— Kur jo šeima? 

— Jo tėvai gyvena Neipelse, Floridos valstijoje. Spėju, univer- 
sitetas susisieks su jais. Regis, Mobaile gyvena jo brolis, ketinau jam 
paskambinti ir pamėginti viską paaiškinti. 

Ji pastebėjo veidą. Kartu su kitais turistais ėjo prie registratūros. 
Laikė rankose sulankstytą laikraštį ir stengėsi atrodyti natūraliai, tie- 
siog kaip paprastas svečias, bet jo žingsniai buvo šiek tiek neryžtingį, 
akys lakstė į šalis. Veidas ilgas ir liesas, su apvaliais akiniais ir blizgan- 
čia kakta. 

— Gevinai, klausykite. Ir užsirašykite: Matau žmogų, kurį jau 
mačiau anksčiau, ne taip seniai. Gal prieš valandą. Šešių pėdų ir dviejų 
ar trijų colių, liesas, trisdešimties metų, su akiniais, plinkančia galva, 
tamsaus gymio. Jis dingo. Jis dingo. 

— Kas, jis, velniai rautų, per vienas? 

— Mudu nepažįstami, po perkūnais! 

— Arjis jus matė? Kur, po šimts, esate? 

— Viešbučio vestibiulyje. Nežinau, ar jis mane matė. Aš dingstu. 

— Darbe! Klausykite. Kad ir ką darytumėte, palaikykite su ma- 
nimi ryšį, gerai? 

— Pasistengsiu. 

Tualetas buvo čia pat už kampo. Ji nuėjo į paskutinę kabiną, užsi- 
rakino ir išbuvo ten valandą. 

FoTOGRAFAS BUVO pavarde Kroftas, jis dirbo Post septynerius 
metus, kol trečią kartą nuteistas už kvaišalus sėdo devyniems mė- 
nesiams. Paleistas lygtinai pasiskelbė laisvai samdomu menininku 
ir toliau reklamavosi geltonuosiuose puslapiuose. Telefonas retai su- 
skambėdavo. Jis ne itin vertino šį darbą: tykoti aplinkui, fotografuoti 
žmones, nenujaučiančius, kad yra tapę taikiniais. Daugelis jo klientų 
buvo skyrybų advokatai, kurių byloms reikėjo purvo. Dvejus metus 
laisvai samdomas, jis išmoko keleto gudrybių ir dabar save laikė šiokiu 
tokiu privačiu tyrėju. Prašydavo keturiasdešimt baksų už valandą, kai 
tik pasitaikydavo proga šiuos gauti. 

Dar vienas jo klientas buvo Grėjus Grenthemas, senas draugas 
iš tų laikų, kai dirbo laikraštyje, skambindavęs tuomet, kai prisireik- 
davo purvo. Grenthemas buvo rimtas, etikos prisilaikantis reporteris, 
šiek tiek linkęs į palaidumą, o kai jam prireikdavo iškrėsti kokią nors 
bjaurastį, paskambindavo. Jis mėgo Grenthemą, nes šis neslėpė savo 
palaidūniškų užmačių. Kiti buvo tokie dievobaimingi. 

Jisai sėdėjo Grenthemo „Volvo“, nes šiame buvo telefonas. Stojo 
vidudienis, ir vietoj priešpiečių jis rūkė, svarstydamas, ar salone laiky- 
sis kvapas, kai visi langai nuleisti. Dirbti geriausiai sekdavosi šiek tiek 
apgirtus. Pelnydamasis duoną spoksodamas į motelius, privalai būti 
apdujęs. 

Dvelkiantis iš keleivio pusės malonus vėjelis nešė kvapą į Pen- 
silvanijos aveniu. Jisai sustojo draudžiamoje vietoje, rūko žolę ir iš 
tiesų visiškai dėl to nesijaudina. Turėjo pasiėmęs ne daugiau kaip 
unciją, o jo probacijos inspektorius irgi tą patį rūko, tad velniai ne- 
matė. 

Taksofono būdelė stovėjo už pusantro kvartalo ant šaligatvio, 
atokiau nuo gatvės. Per teleobjektyvą jis mažne galėjo skaityti kaban- 
čią nuo lentynos telefonų knygą. Juokų darbas. Viduje kažkokia stam- 

bi moteris, užimanti visą būdelę, kalbėjo mostaguodama rankomis. 
Kroftas užsitraukė dūmą ir veidrodėlyje stebėjo, kad neužkluptų farai. 
Čia zona, iš kurios stovintys automobiliai nutempiami. Pensilvanijos 
aveniu eismas intensyvus. 

Dvidešimt po dvyliktos moteris išsispraudė iš būdelės, ir netikė- 
tai iš kažkur atsiradęs jaunikaitis dailiu kostiumu įžengė vidun ir užsi- 
darė duris. Kroftas pasiėmė „Nikon“ ir atrėmė objektyvą į vairą. Diena 
buvo vėsi ir saulėta, šaligatviu žmonės skubėjo priešpiečių. Greitai pro 
šalį judėjo pečiai ir galvos. Tarpas. Spragt! Tarpas. Spragt! Tipas spau- 
dinėjo numerius ir dairėsi aplinkui. Tai jų žmogus. 

Jis kalbėjo trisdešimt sekundžių, automobilio telefonas suskambo 
tris kartus ir nutilo. Tai Grenthemo signalas iš Post redakcijos. Čia jų 
žmogus, ir šis kalba. Kroftas suskato spragsėti. Grenthemas prisakė 
nufotografuoti tiek, kiek galės. Tarpas. Spragt! Spragt! Galvos ir pečiai. 
Tarpas. Spragt! Spragt! Kalbėdamas žmogus šaudė akimis aplinkui, 
bet stovėjo nugara į gatvę. Visas veidas. Spragt! Per dvi minutes Krof- 
tas išeikvojo visą trisdešimt šešių kadrų juostą ir griebė antrą „Nikon“. 
Prisuko objektyvą ir laukė, kol praeis minia. 

Užsitraukė paskutinį dūmą ir išmetė nuorūką į gatvę. Tai taip 
lengva. Ak, reikia talento vaizdui studijoje išgauti, bet šis darbas gat- 
vėje kur kas smagesnis. Slapta kamera gaudydamas veidą, jautiesi tarsi 
koks nusikaltėlis. 

Tas tipas buvo mažakalbis. Padėjo ragelį, apsižvalgė aplinkui, ati- 
darė duris, vėl apsižvalgė ir leidosi žingsniuoti Krofto pusėn. Spragt, 
spragt, spragt! Visas veidas, visa figūra, žengia sparčiau, artinasi, gražu, 
gražu. Kroftas karštligiškai darbavosi ir tik paskutinę akimirką padėjo 
„Nikon“ ant sėdynės, o jų žmogus praėjo pro šalį ir dingo tarp būrelio 
sekretorių. 

Koks kvailys. Kai nuo ko nors slapstaisi, niekad nesinaudok tuo 
pačiu telefonu dusyk. 


GARSIJA IŠSISUKINĖJO. Teigė turįs žmoną ir vaiką, sakė, kad bijo. 
Prieš akis karjera ir gausybė pinigų, tad jeigu deramai elgsis ir laikys 
liežuvį už dantų, taps pasiturinčiu žmogumi. Bet jis norėjo kalbėti. 
Raizgojo apie tai, kad norįs kalbėti, turįs kai ką pasakyti ir taip toliau, 
tačiau tiesiog negalįs apsispręsti. Niekuo nepasitikįs. 

Grenthemas nemygo. Leido jam raizgoti ganėtinai ilgai, kad 
Kroftas suspėtų apsisukti. Galų gale Garsija viską išklos. Jis taip to 
trokšta. Jau tris sykius skambino ir ėmė priprasti prie savo naujo 
draugužio Grenthemo, kuris šitaip žaidė daug kartų ir žinojo, kaip 
visa veikia. Pirmas žingsnis — nuraminti ir įgyti pasitikėjimą, elgtis 
su jais šiltai ir pagarbiai, kalbėtis apie tai, kas gera ir bloga, dorovės 
principus. Ir jie prabyla. 

Nuotraukos išėjo gražios. Kroftas — ne pats geriausias pasirinki- 
mas. Paprastai būdavo toks apdujęs, jog tai atspėdavai ir iš fotografijų. 
Bet Kroftas nebuvo brangininkas, be to, nekišo nosies ne į savo reika- 
lus, nes turėjo žurnalisto darbo patirties, ir pasitaikė čia pat po ranka. 
Jis atrinko dvylika kadrų ir išdidino juos iki penkių iš septynių colių. 
Fotografijos išėjo puikios. Dešinysis profilis. Kairysis profilis. Visas 
veidas, palinkęs prie telefono. Visas veidas, žvelgiantis į kamerą. Visa 
figūra mažiau nei iš už dvidešimties pėdų. Kroftas sakė, kad tai juokų 
darbas. 

Garsija buvo labai dailios išvaizdos, švarus ir tvarkingas maž- 
daug trisdešimties metų teisininkas. Tamsūs, trumpi plaukai. Tamsios 
akys. Gal lotynų amerikietis, bet ne tamsios odos. Drabužiai brangūs. 
Tamsiai mėlynas kostiumas, veikiausiai vilnonis. Be dryželių ar kokio 
nors rašto. Paprasčiausia balta trumpais snapeliais apykaklė ir šilkinis 
kaklaraištis. Juodi ar bordo spalvos smailianosiai, iki spindesio nubliz- 
ginti pusbačiai. Glumino tai, kad neturėjo portfelio. Betgi buvo prie- 
špiečių metas, ir jis veikiausiai išbėgo iš įstaigos paskambinti ir tuoj 
pat sugrįžo. Teisingumo departamentas vos už kvartalo. 

Grenthemas tyrinėjo nuotraukas ir vis žvilgčiojo į duris. Seržas 
niekada nevėluodavo. Jau sutemo, ir klubas pamažu pildėsi. Per tris 
kvartalus Grenthemas čia buvo vienintelis baltasis. 

Iš dešimčių tūkstančių K. A. vyriausybės teisininkų jis regėjęs 
vos kelis, kurie mokėjo rengtis, tačiau nedaugelis. Ypač jaunesnieji. Jie 
pradėdavo nuo keturiasdešimties tūkstančių per metus ir drabužiai 
nebuvo svarbu. Bet drabužiai buvo svarbu Garsijai, o šis — per jaunas 
ir per gerai apsirengęs būti vyriausybės teisininku. 

Vadinasi, jis jau kokius trejus ar ketverius metus dirba privačioje 
firmoje ir užkala kažkur apie aštuoniasdešimt gabalų. Nuostabu. Šitai 
susiaurina ratą iki penkiasdešimties tūkstančių teisininkų ir kol kas 
nėra reikalo jį plėsti. , 

Durys atsidarė ir vidun įžengė faras. Per dūmus ir ūką Grent- 
hemas atspėjo, jog tai Klivas. Ši skylė buvo padori, čia niekas nelošė 
kauliukais ir nesilinksmino su kekšėmis, tad pasirodęs faras nekėlė 
pavojaus. Jis atsisėdo kabinon priešais Grenthemą. 

— Tai tu parinkai šią vietą? — paklausė Grenthemas. 

— Aha. Patinka? 

— Pasakykime štai kaip. Juk stengiamės nekristi į akis, tiesa? At- 
ėjau čia pasirankioti paslapčių iš Baltųjų rūmų darbuotojo, sužinoti 
gana svarbių dalykų. Nagi, Klivai, ar aš nekrentu į akis, sėdėdamas čia 
visas baltas? 

— Man nemalonu tau tai pasakyti, Grenthemai, bet nesi toks įžy- 
mus, kaip įsivaizduoji. Matai tuos tipus prie baro? — Juodu pažvelgė į 
statybos darbininkų apgultą barą. — Atiduosiu tau visą savo algą, jei- 
gu kuris nors iš tų tipų bus kada nors skaitęs Washington Post, girdėjęs 
apie Rėjų Grenthemą ar nors kiek domėjęsis, kas dedasi Baltuosiuose 
rūmuose. 

— Gerai, gerai. Kur Seržas? 

— Ne itin gerai jaučiasi. Prašė mane perduoti tau žinutę. 

Nieko neišdegs. Jis galėjo naudotis Seržu kaip neįvardytu šalti- 
niu, bet ne Seržo sūnumi ar kuo nors kitu, kuriam kalbėjo Seržas. 

— Kas jam atsitiko? | 

— Senas amžius. Šiąnakt nenorėjo kalbėtis, tačiau jis sakė, kad 
tai skubu. 

Grenthemas klausėsi ir laukė. 

— Turiu automobilyje išties tvirtai užklijuotą ir užantspauduotą 
voką. Seržas įteikė jį man ir nesiskaitydamas su žodžiais prigrasino, 
kad jo neatplėščiau. Paprasčiausiai, kad pristatyčiau ponui Grenthe- 
mui. Manau, tai svarbu. 

— Eime. 

Juodu pro spūstį prasibrovė prie durų. Patrulinis automobilis 
buvo pastatytas prie šaligatvio draudžiamoje vietoje. Klivas atidarė 
keleivio pusės dureles ir ištraukė iš daiktadėtės voką. 

— Jis gavo tai iš vakarinio sparno. 

Grenthemas įsigrūdo voką į kišenę. Seržas ne iš tokių, kad gvelb- 
tų ką nors. Per visą jų bendravimo laiką jis nėsyk nebuvo pristatęs nė 
vieno dokumento. 

— Dėkui, Klivai. 

— Jis nenorėjo man pasakyti, kas tai, tik liepė palaukti ir vėliau 
perskaityti laikraštyje. 

— Perduok Seržui, kad jį myliu. 

— Neabejoju, jis bus sužavėtas. 

Patrulinis automobilis nuvažiavo, ir Grenthemas nuskubėjo prie 
savojo „Volvo“, kuriame dabar tvyrojo degintos žolės tvaikas. Jis užsi- 
rakino dureles, uždegė lubų švieselę ir atplėšė voką. Buvo aišku, kad 
tai Baltųjų rūmų vidaus atmintinė, ir ji lietė samdomą žudiką, vardu 
Kemelis. 


JISAI SKRIEJO PER MIESTĄ. Iš Braitvudo į Šešioliktąją ir į pietus Va- 
šingtono centro link. Buvo beveik pusė aštuonių, ir jeigu jam pavyktų 
viską sudėlioti per valandą, medžiaga suspėtų pasirodyti Vėlyvojoje 
miesto laidoje, didžiausioje iš pustuzinio laidų, pradedamų vynioti 
nuo spausdinimo mašinų pusę vienuoliktos. Laimė, kad turi automo- 
bilyje tą jupių* telefonėlį, kurio taip nenorėjo pirkti. Jis paskambino 
Smitui Kynui, redakcijos direktoriaus pavaduotojui, atsakingam už 
tyrimų skiltį. Šis dar nebuvo palikęs žinių skyriaus penktame aukšte. 
Paskui paskambino vienam draugui į užsienio informacijos redakciją 
ir paprašė surasti informacijos apie Kemelį. 

Atmintinė jam kėlė įtarimą. Žodžiai buvo pernelyg subtilūs, kad 
juos būtų galima išdėstyti popieriuje, o paskui mėtyti po įstaigą kaip 
naujausios politikos apmatus dėl kavos, į butelius išpilstyto minerali- 
nio vandens ar atostogų. Kažkas, veikiausiai Flečeris Koulas, norėjo, 
kad pasaulis sužinotų, jog pagrindinis įtariamasis yra Kemelis. Jis visų 
pirma yra arabas ir palaiko artimus ryšius su Libija, Iranu ir Iraku — 
šalimis, kurioms vadovauja ugningi idiotai, nekenčiantys Amerikos. 
Kažkuris iš kvailių Baltuosiuose rūmuose troško, kad istorija patektų 
į pirmąjį puslapį. 

Tačiau tai buvo velniškai gera istorija ir pirmojo puslapio verta 
naujiena. Jis ir Smitas Kynas baigė ją rengti prieš devynias. Surado 
dvi senas nuotraukas (labai tikėtina, kad jose buvo Kemelis), tačiau 
jos buvo tokios nepanašios, tarsi ten skirtingi žmonės. Kynas liepė 
atspausdinti jas abi. Kartotekos duomenys apie Kemelį buvo šykštūs. 


* Žargonybė, angl. y(oung) u(rban) p(rofessional) reiškia jauni, veiklūs, pasitūrintys miesto 
karjeristai (verslininkai, tarnautojai, advokatai, gydytojai). 

Daug gandų ir legendų, bet mažai faktų. Grenthemas paminėjo popie- 
žių, britų diplomatą, vokiečių bankininką ir pasalą Izraelio kareiviams. 
O dabar, pasak slapto itin patikimo ir neabejotino Baltųjų rūmų šalti- 
nio, Kemelis įtariamas dėl teisėjų Rozenbergo ir Jenseno nužudymo. 


DvipEšIMT KETURIOS VALANDOS, kai ji benamė, bet vis dar gyva. 
Jeigu pavyktų ištempti iki ryto, galėtų pradėti dar vieną dieną su nau- 
jomis mintimis, ką daryti ir kur eiti. O kol kas jautėsi pavargusi. Tūnojo 
penkiolikto aukšto „Marriott“ numeryje, užsklendusi duris, uždegusi 
visas šviesas, pasidėjusi ant lovatiesės įspūdingą dujų balionėlį. Vešlūs, 
tamsiai raudoni jos plaukai dabar gulėjo sieninėje drabužinėje, sukišti 
į popierinį maišelį. Paskutinį kartą, kai nusikirpo plaukus, buvo trejų 
metų ir gavo nuo motinos į kailį. 

Dvi kankinamas valandas kirpo juos atšipusiomis žirklėmis ir 
vis dėlto liko kažkas panašaus į stilingą šukuoseną. Slėps plaukus po 
kepuraite ar skrybėle nežinia kiek ilgai. Dar dviejų valandų prireikė 
jiems nudažyti juodai. Būtų galėjusi nublankinti ir tapti blondine, 
tačiau tai būtų buvę pernelyg aišku. Spėjo turinti reikalą su profesio- 
nalais ir kažkodėl vaistinėje nusprendė, kad jie, ko gero, tikėsis ją taip 
padarysiant ir tapsiant blondine. Ir mat juos velniai. Preparatas buvo 
pardavinėjamas buteliais, tad jeigu rytoj pabusianti pasišiaušusiais iš 
baimės plaukais, galėsianti persidažyti baltai. Chameleono strategija. 
Keisti spalvas kasdien ir varyti juos iš proto. „Clairol“ turi bent aštuo- 
niasdešimt penkis atspalvius. 

Buvo mirtinai pavargusi, bet bijojo miegoti. Dieną daugiau ne- 
bematė to draugužio iš „Sheraton“ viešbučio, bet kuo dažniau ji keitė 
vietas, tuo labiau veidai atrodė panašūs. Jis kažkur ten lauke. Ir turi 
draugų. Jeigu jie gebėjo nužudyti Rozenbergą ir Jenseną, pašalinti 
Tomą Kalahaną, su ja susidoroti būtų visai nesunku. 

Jai nevalia artintis prie savo automobilio, o išsinuomoti kitą ne- 
norėjo. Išsinuomojus lieka įrašai. O tie žmonės veikiausiai seka. Galėtų 
skristi lėktuvu, bet jie tyko oro uostuose. Važiuoti autobusu, bet ji nie- 
kad nėra pirkusi bilieto ar netgi užėjusi į „Greyhound“* stotį. 

O sumoję, kad ji dingo, jie ir tikėsis, kad bandysianti sprukti. Ji 


* Viena stambiausių JAV tolimojo susisiekimo autobusų kompanijų. 

tik diletantė, paprasta studenčiukė sudaužyta širdimi, regėjusi, kaip 
susprogo į gabalėlius ir suspirgėjo jos žmogus. Mestųsi kur nors pa- 
klaikusi, išsigautų iš miesto, ir pakliūtų jiems į rankas. 

Šiuo metu geriau likti mieste. Čia milijonas viešbučių kambarių, 
bemaž tiek pat skersgatvių, landynių ir barų, nuolat minios žmonių 
vaikštinėja po Burbono, Šartrė, Dofinės ir Karališkąją gatves. Ji gerai 
pažinojo miestą, ypač Prancūzų kvartalą, kur gyvenimas verda čia pat, 
vos už kelių žingsnių. Keletą dienų ji vis keis viešbučius, tačiau kiek 
laiko tai truks? Ji nežinojo. Ir nežinojo kodėl. Tiesiog esamomis ap- 
linkybėmis atrodė išmintinga keisti vietas. Rytais nesirodysianti gat- 
vėse ir tuo laiku bandysianti miegoti. Keisianti drabužius, skrybėles 
ir saulės akinius. Pradėsianti rūkyti, vis nutaisysianti nekaltą veidą. 
Keisianti vietas, kol pabos, tuomet gal paliksianti miestą. Nieko, kad 
yra išsigandusi. Privalanti mąstyti. Ji išliksianti gyva. 

Pamanė, gal paskambinti farams. Tačiau tik ne dabar. Šie užsi- 
rašo pavardes ir įtraukia į kartoteką, taigi galėtų tapti pavojingi. Gal- 
vojo, gal reikėtų paskambinti Tomo broliui Mobaile, tačiau šiuo metu 
vargšelis niekuo negalėtų jai padėti. Mąstė, gal paskambinti dekanui, 
bombą automobilyje, Rozenbergą ir Jenseną, apie save pačią, priverstą 
slapstytis. Išmesk dekaną iš galvos. Be to, ir šiaip jo nemėgo. Svarstė, 
gal paskambinti keliems draugams iš juridinio fakulteto, tačiau vieni 
žmonės kalba, kiti — klausosi, ir anie ten sukinėsis, klausydamiesi, ką 
žmonės kalba apie vargšą Kalahaną. Troško pasišnekėti su Alisa Stark, 
savo geriausia drauge. Alisa susirūpinusi, taigi nueis pas farus ir pra- 
neš, kad dingo jos draugė Darbė Šo. Ryt ji paskambinsianti Alisai. 

Surinko kambarių tarnybos numerį, užsisakė meksikietiškų sa- 
lotų ir butelį raudonojo vyno. Išgersianti jį visą, paskui sėdėsianti su 
dujų balionėliu ir stebėsianti duris, iki suims miegas. 


ps a 18 


KANALO GATVĖJE, lyg ši jam priklausytų, Gminskio limuzinas 
pavojingai apsisuko ir staigiai sustojo priešais „Sheraton“ viešbutį. 
Abejos užpakalinės durelės atsilapojo. Pirmas išlipo Gminskis, tuoj 

pat iš paskos jam įkandin su krepšiais ir portfeliais nuskuodė du 
adjutantai. 

Buvo antra valanda ryto, ir direktorius aiškiai skubėjo. Jis nesu- 
stojo prie registratoriaus stalo, bet pasuko tiesiai prie liftų. Adjutantai, 
atbėgę iš paskos, palaikė jam lifto dureles ir, kol kėlėsi į šeštą aukštą, 
nė vienas nekalbėjo. 

Trys agentai laukė kampiniame numeryje. Vienas iš jų atidarė 
duris, ir Gminskis įsiveržė pro jas nė nepasisveikindamas. Adjutantai 
numetė krepšius ant lovos. Direktorius nusirovė ir nusviedė ant kėdės 
švarką. 

— Kurji? — viauktelėjo agentui, pavarde Hutenas. Kitas, pavarde 
Svenkas, atitraukė užuolaidas, ir Gminskis nuėjo prie lango. 

Svenkas parodė į „Marriott“ kitapus gatvės kvartalu toliau. 

— Ji penkioliktame aukšte, trečias kambarys nuo gatvės, šviesos 
dar tebedega. | 

Gminskis stebeilijo į „Marriott“. 

— Jūs tuo tikras? 

— Taip, mes matėme ją įeinant, mokėjo kreditine kortele. 

— Vargšelė, — tarė Gminskis, pasitraukdamas nuo lango. — Kur 
ji buvo praeitą naktį? 

— „Holiday Inn“ Karališkojoje. Susimokėjo kreditine kortele. 

— Ar matėte, kad kas nors ją sektų? — paklausė direktorius. 

— Ne. 

— Noriu atsigerti vandens, — pasakė jis adjutantui, kuris šoko 
prie kibirėlio su ledu ir subrazdino kubeliais. 

„ Gminskis atsisėdo ant lovos krašto, sunėrė pirštus ir sutreškino 
visais, kiek turėjo, krumpliais. 

— Ką jūs manote? — paklausė jis Huteną, vyriausiąjį iš trijų 
agentų. 

— Jie medžioja ją. Iškas iš po žemių. Ji naudojasi kreditinėmis 
kortelėmis. Per keturiasdešimt aštuonias valandas bus negyva. 

— Ji nėra visiškai kvaila, — įterpė Svenkas. — Nusikirpo ir juodai 
persidažė plaukus. Keičia vietas. Aiškiai neketina artimiausiu laiku palik- 
ti miestą. Duočiau jai septyniasdešimt dvi valandas, iki bus jų surasta. 

Gminskis gurkšnojo vandenį. 

— Tai reiškia, kad nusitaikyta tiesiai į josios mažytę dosjė. Be to, 
aišku, kad mūsų draugas šiuo metu viskam pasiryžęs. Kur jis? 

— Visai nenumanome, — greitai atsakė Hutenas. 

— Privalome jį surasti. 

— Tris savaites jo niekas nematė. 

Gminskis pastatė ant stalo stiklinę ir pasiėmė vieną kambario 
raktą. 

— Tad ką jūs manote? — paklausė jis Huteno. 

— Gal ją atsigabenti? — pasiūlė šis. 

— Nebus lengva, — perspėjo Svenkas. — Ji, ko gero, turi ginklą. 
Kas nors galėtų būti sužeistas. 

— Mažytė išsigandusi, — mąstė balsu Gminskis. — Taip pat yra 
civilė, nepriklauso jokiai organizacijai. Mes negalime tiesiog nuo šali- 
gatvio grobti civilius. 

— Tuomet ji ilgai neištvers, — konstatavo Svenkas. 

— Kaip ją sugautume? — paklausė Gminskis. 

— Esama įvairių būdų, — atsakė Hutenas. — Galima sučiupti 
gatvėje. Įsiveržti į jos kambarį. Jei išeičiau dabar pat, netruktų nė de- 
šimties minučių ir aš ten patekčiau. Visai nesunku. Ji ne profesionalė. 

Gminskis pamažu žingsniavo po kambarį, visi sekiojo jį akimis. 
Jis pažvelgė į laikrodį. 

— Nesu linkęs ją sulaikyti. Numikime keturias valandas ir susi- 
tikime čia pusę septynių. Pamiegojus bus aiškiau. Jeigu gebėsite mane 
įtikinti, kad reikia ją sučiupti, tuomet aš pasakysiu, kad taip ir pada- 
rytumėte. Gerai? 

Šie klusniai linktelėjo. 


VYNAS SUVEIKĖ. Ji užsnūdo ant kėdės, paskui nusigavo į lovą ir 
kietai įmigo. Skambėjo telefonas. Lovatiesė buvo nukarusi ant grin- 
dų, o Darbės kojos gulėjo ant pagalvės. Skambėjo telefonas. Vokai 
buvo sulipę. Protas sustingęs ir dar pražuvęs sapnuose, bet kažkur 
giliai užkampiuose sąmonė veikė ir jai sakė, kad skamba telefonas. Ji 
spitrijo į telefoną. Ne, neprašiusi viešbučio tarnybos, kad paskambi- 
nę ją pažadintų. Sekundėlę ji apie tai pagalvojo, bet paskui suprato 
esanti tuo tikra. Neprašiusi pažadinti. Atsisėdo ant lovos krašto ir 
klausėsi skambėjimo. Penki kartai, dešimt, penkiolika, dvidešimt. 
Rodės, nebus galo. Gal sumaišė numerį, bet dvidešimt kartų su- 
skambėjęs telefonas liautųsi. 

Ne, nesumaišė. Mintys ėmė skaidrėti, ir ji prisislinko arčiau 
aparato. Išskyrus registratorių, galbūt ir jo bosą, taip pat kambarių 
tarnybą, nė viena gyva dvasia nežino, kad ji šiame numeryje. Buvo 
užsisakiusi maisto, bet daugiau niekam neskambino. 

Telefonas liovėsi skambėjęs. Puiku, sumaišė numerį. Ji nuėjo į 
vonios kambarį, ir skambutis vėl pratrūko. Ji skaičiavo. Po keturiolikto 
skambučio pakėlė ragelį. 

— Alio. 

— Darbe, čia Gevinas Verhekas. Jums viskas gerai? 

Ji atsisėdo ant lovos. 

— Kaip sužinojote numerį? 

— Turime būdų. Klausykite, ar... 

— Palūkėkite, Gevinai. Minutėlę palūkėkite. Leiskite pagalvoti. 
Kreditinė kortelė, tiesa? 

— Taip. Kreditinė kortelė. Popierinis pėdsakas. Tai FTB, Darbe, 
mes turime būdų. Nėra taip sunku. 

— Vadinasi, ir jie galėjo tai padaryti. 

— Aš manau. Lankykitės tik mažose užeigose ir mokėkite gry- 
naisiais. 

Paširdžiuos sumaudė, ji išsitiesė ant lovos. Štai kaip. Visai ne- 
sunku. Popierinis pėdsakas. Ji galėjo būti jau negyva. Nužudyta per 
popierinį pėdsaką. 

— Darbe, jūs prie telefono? 

— Taip. — Ji pažvelgė į duris ir įsitikino, kad grandinėlė užkabin- 
ta. — Taip, aš čia. 

— Jūs saugi? 

— Maniau, kad taip. 

— Mes gavome šiokios tokios informacijos. Rytoj trečią studentų 
miestelyje rengiamos gedulingos pamaldos, po to laidotuvės miesto 
kapinėse. Kalbėjausi su jo broliu, šeima pageidauja, kad aš neščiau 
karstą. Šį vakarą atvyksiu. Manau, turėtume susitikti. 

— Kodėl turėtume susitikti? 

— Privalote manimi tikėti, Darbe. Šiuo metu jūsų gyvybei gresia 
pavojus, tad turite manęs klausyti. 

— Ką jūs, vyručiai, sumanėte? 

Stojo pauzė. 

— Ką turite omenyje? 

— Ką pasakė direktorius Voilzas? 

— Aš su juo nesikalbėjau. 

— Maniau, jūs jo advokatas. Kas atsitiko, Gevinai? 

— Šiuo metu mes nesiimame jokių veiksmų. 

— Ir ką gi tai galėtų reikšti, Gevinai? Pasakykite man. 

— Štai todėl mums ir reikia susitikti. Nenoriu apie tai kalbėti 
telefonu. 

— Telefonas veikia puikiai, ir kol kas tik tiek sužinosite. Tad už- 
teks, Gevinai. 

— Kodėl jūs manimi nepasitikite? — Jis įsižeidė. 

— Dedu ragelį. Man tai nepatinka. Jeigu jūs, vyručiai, žinote, kur 
esu, tuomet kas nors gali stovėti už durų koridoriuje ir laukti. 

— Nesąmonė, Darbe. Dirbkite galva. Aš sužinojau jūsų kambario 
numerį prieš valandą, bet nieko nesiėmiau, tik paskambinau. Mes jūsų 
pusėje, prisiekiu. 

Ji kiek pagalvojo. Tai atrodo logiška, betgi jie taip lengvai ją su- 
rado. 

— Aš klausausi. Jūs nesikalbėjote su direktoriumi, bet FTB nesi- 
ima jokių veiksmų. Kodėl? 

— Nieko tikra nežinau. Vakar priimtas sprendimas Pelikano dos- 
jė palikti ramybėje. Tik tiek galiu jums pasakyti. 

— Neitin daug. Ar jis žino apie Tomą? Ar žino, kad aš turėjau irgi 
žūti, nes tai parašiau, ir kad praėjus keturiasdešimt aštuonioms valan- 
doms, kai Tomas atidavė rašinį jums, savo senam studijų draugeliui 
iš teisės fakulteto, jie, kad ir kas būtų, tokie, po šimts, bandė nužudyti 
mus abu? Ar jis visa tai žino, Gevinai? 

— Nemanau. 

— Juk tiesa, taip? 

— Taip. Tai reiškia ne. 

— Gerai, klausykitės manęs. Ar manote, kad jis buvo nužudytas 
dėl dosjė? 

— Galbūt. 

— Tai reiškia taip, tiesa? 

— Taip. 

— Dėkui. Jeigu Tomas buvo nužudytas dėl dosjė, tuomet mes 
žinome, kas jį nužudė. Ir jeigu mes žinome, kas nužudė Tomą, tuomet 
taip pat žinome, kas nužudė Rozenbergą ir Jenseną. Tiesa? 

Verhekas dvejojo. 

— Nagi, sakykite taip, velniai rautų! — riktelėjo Darbė. 

— Pasakysiu — galbūt. 

— Puiku. Galbūt teisininkui reiškia taip. Žinau, kad tai visa, ką jūs 
galite padaryti. Tai labai stiprus galbūt, ir vis tiek jūs man sakote, kad 
FTB palieka ramybėje tą mano mažutėlį įtariamąjį. 

— Nusiraminkite, Darbe. Susitikime šį vakarą ir pasikalbėsime 
apie tai. Aš galėčiau išgelbėti jums gyvybę. 

Ji atsargiai pakišo ragelį po pagalve ir nuėjo į vonios kambarį. Iš- 
sivalė dantis ir susišukavo šepečiu kas buvo likę iš plaukų, paskui susi- 
metė tualeto reikmenis ir drabužių pamainą į naują brezentinį krepšį. 
Apsivilko striukę, užsidėjo kepuraitę bei akinius nuo saulės ir tyliai 
uždarė paskui save duris. Koridorius buvo tuščias. Ji užlipo laiptais į 
septynioliktą aukštą, paskui liftu nusileido į dešimtą ir nerūpestingai 
nulipo laiptais dešimt aukštų į vestibiulį. Durys iš laiptinės vėrėsi ne- 
toli tualetų, ir ji greitai per beveik tuščią vestibiulį įsmuko į moterų 
tualetą. Įėjo į kabiną, užsirakino duris ir kurį laiką laukė. 


PENKTADIENIO RYTAS Prancūzų kvartale. Oras buvo vėsus ir tyras, 
be tvyrančių maisto ir nuodėmės kvapų. Aštunta valanda — per anks- 
tyva žmonėms. Kelis kvartalus ji žingsniavo stengdamasi praskaidrinti 
galvą ir suplanuoti dieną. Diumeno gatvėje netoli Džeksono aikštės 
užėjo į anksčiau matytą kavinukę. Viduje dar beveik nebuvo lankyto- 
jų, o gilumoje ji pamatė taksofoną. Pati įsipylė stiprios kavos ir įsitaisė 
prie staliuko šalia telefono. Iš čia galėsianti kalbėti. 

Nepraėjo nė minutė, kai Verhekas atsiliepė. 

— Klausau, — tarė jis. 

— Kur jūs šį vakarą apsistosite? — paklausė ji, stebėdama para- 
dines duris. 

— „Hiltone“, prie upės. 

— Žinau, kur jis. Paskambinsiu vėlai vakare arba rytoj rytą. Ne- 
mėginkite vėl mane sekti. Aš dabar moku grynaisiais, nesinaudoju 
jokiomis kreditinėmis kortelėmis. 

— Šaunu, Darbe. Vis judėkite. 

— Kol jūs čia atvyksite, aš galbūt jau būsiu mirusi. 

— Ne, nebūsite. Ar galite susirasti Washington Post? 


138 JOHN GRISHAM 


— Galbūt. O kodėl? 

— Greitai nusipirkite šio ryto egzempliorių. Gražutis straipsniu- 
kas apie Rozenbergą bei Jenseną ir neva įtariamąjį. 

— Aš nekantrauju. Paskambinsiu vėliau. 

Pirmasis laikraščių kioskas neturėjo Post. Ji zigzagais, mėtydama 
pėdas ir vis atsigręžinėdama, patraukė Kanalo link Šv. Anos gatve, pa- 
lei Karališkosios antikvariatus, pro apšepusius barus abipus Bjenvil 
gatvės ir galiausiai Dekaturo bei Nort Peterso gatvėmis pasiekė Pran- 
cūzų turgų. Žengė sparčiai, tačiau nerūpestingai. Ėjo lyg skubėdama 
kokiais nors reikalais, iš už tamsių stiklų šaudydama akimis į visas 
puses. Jeigu jie ten iš paskos slapstosi šešėliuose, stebi ir stengiasi ne- 
atsilikti, tuomet gerai tą geba daryti. 

Iš laikraščių pardavėjo ant šaligatvio ji nusipirko Post bei Times- 
Picayune ir susirado staliuką tuščiame „Cafė du Monde“ kampe. 

Pirmasis puslapis. Cituodamas konfidencialų šaltinį, straipsnio 
autorius pasakojo Kemelio legendą ir šio netikėtas sąsajas su Žmog- 
žudystėmis. Straipsnyje buvo rašoma, kad anksčiau, jaunystėje, jis 
žudydavęs iš įsitikinimo, o dabar tai daro dėl pinigų. Daug pinigų, 
samprotavo pensijon pasitraukęs žvalgybos ekspertas, kuris sutiko 
būti cituojamas tik anonimiškai. Fotografijos buvo išskydusios ir ne- 
ryškios, bet sudėtos viena šalia kitos atrodė grėsmingos. Galimas daik- 
tas, jos ne vieno ir to paties žmogaus. Betgi, pasak eksperto, daugiau 
kaip dešimtmetį Kemelis nebuvo atpažintas ir nufotografuotas. 

Galiausiai priėjo padavėjas, ir ji užsisakė kavos su paprasta ap- 
skrita bandute. Ekspertas sakė, kad daug kas laiko jį mirusiu. Interpolo 
nuomone, paskutinį kartą jis žudė vos prieš šešis mėnesius. Ekspertas 
abejojo, ar Kemelis keliautų paprastu keleiviniu lėktuvu, nes jo pavar- 
dė minima FTB sąrašo viršuje. 

Pamažu ji atsivertė Naujojo Orleano laikraštį. Tomas nepateko 
į pirmą puslapį, bet jo nuotrauka ir ilgas straipsnis buvo antrajame. 
Farai tai vertino kaip žmogžudystę, tačiau turėjo pernelyg mažai įro- 
dymų. Netrukus prieš sprogimą netoli matyta kažkokia baltoji mo- 
teris. Pasak dekano, teisės fakultetas sukrėstas. Earai buvo nekalbūs. 
Gedulingos pamaldos vyks rytoj studentų miestelyje. Padaryta baisi 
klaida, ir jeigu tai žmogžudystė, tuomet kažkas, matyt, nužudė ne tą 
žmogų. | 

Akys jai sudrėko, ir staiga vėl pagavo baimė. Galbūt tai papras- 


PELIKANO DOSJĖ 139 


čiausia klaida. Mieste pilna smurtautojų, įvairių bepročių, galbūt kaž- 
kam pasimaišė protelis ir pasirinko ne tą automobilį. Galbūt niekas 
jos netyko. 

Ji užsidėjo saulės akinius ir pažvelgė į jo fotografiją, paimtą iš 
teisės fakulteto metraščio. Joje ta savimi patenkinta šypsenėlė, kuri 
paprastai nedingdavo nuo jo lūpų, kai dėstytojaudavo. Buvo švariai 
nusiskutęs ir toks gražus. 


GRENTHEMO STRAIPSNIS apie Kemelį penktadienio rytą įelektrino 
Vašingtoną, tad populiariausias žaidimas mieste buvo spėlionės apie 
informacijos šaltinį. 

Žaidimas ypač karštai virė Huverio pastate. Direktoriaus kabi- 
nete Erikas Istas ir K. O. Lujisas nervingai žingsniavo, o Voilzas jau 
trečiąsyk per dvi valandas kalbėjosi su prezidentu. Voilzas keikė ne 
tiesiogiai prezidentą, bet visus jo aplinkos žmones. Keikė Koulą, ir kai 
prezidentas atsakė tuo pačiu, Voilzas pasiūlė pastatyti melo detektorių 
ir šiuo patikrinti visą personalą, pradedant Koulu, ir paprasčiausiai 
pažiūrėti, iš kur nuteka informacija. Taip, po šimts, taip, jis, Voilzas, 
leisis patikrinamas, taip pat ir visi, dirbantys Huverio pastate. Juodu 
nesiliaudami keikėsi. Voilzas buvo išraudęs, prakaitavo, ir tas faktas, 
kad jis šaukė į ragelį, o kitame linijos gale visa tai kentė prezidentas, 
ničnieko nereiškė. Jis žinojo, kad Koulas kažkur klausosi. 

Matyt, prezidentas paėmė pokalbio gijas į savo rankas ir įsileido 
į kažkokį gražbylingą pamokslą. Voilzas nosinaite nusišluostė kaktą, 
atsisėdo į savo senovišką odinį sukiojamąjį krėslą ir ėmė sąmoningai 
alsuoti, stengdamasis sureguliuoti kraujospūdį ir pulsą. Jau buvo pa- 
tyręs vieną širdies priepuolį ir galėjo sulaukti kito. Daug sykių buvo 
K. O. Lujisui sakęs, kad Flečeris Koulas ir šio kvailas bosas galų gale 
jį pribaigsią. Bet šitaip jis kalbėjo ir apie tris paskutinius prezidentus. 
Susignybęs ant kaktos riebias raukšles, jis žemiau susmuko krėsle. 

— Mes galime tai padaryti, pone prezidente. — Jo balsas dabar 
skambėjo bemaž maloniai. Buvo greitai ir radikaliai besikeičiančių 
nuotaikų Žmogus, ir staiga tiesiog akyse jis tapo mandagus. Tikras 
kerėtojas. — Dėkui, pone prezidente. Rytoj atvyksiu. 

Jis švelniai padėjo ragelį ir užsimerkęs prašneko: 

— Jis nori, kad tą Post reporterį imtume stebėti. Sako, esame tą 

darę ir anksčiau, tad gal pabandytume vėl? Pažadėjau jam, kad pa- 
bandysime. 

— Kaip jį stebėsime? — paklausė K. O. 

— Paprasčiausiai sekiosime po miestą. Kiaurą parą tą darys du 
žmonės. Sužinokime, kur būna naktimis, su kuo miega. Jis viengungis, 
tiesa? 

— Išsiskyręs prieš septynerius metus, — atsakė Lujisas. 

— Tik, po šimts, žiūrėkite, kad mūsų nenutvertų. Sekite apsirengę 
civiliais drabužiais ir kas tris dienas keiskite žmones. 

— Ar prezidentas tikrai įsitikinęs, kad informacija nuteka iš 
mūsų? 

— Ne, nemanau. Jeigu nutekėtų iš mūsų, tai kodėl jis norėtų, kad 
sektume tą reporterį? Spėju, jis žino, kad kalti jo paties žmonės. Ir nori 
juos nutverti. 

— Tai šiokia tokia paslaugėlė, — įsiteikdamas pridūrė Lujisas. 

— Taip. Tik saugokitės, kad neįkliūtumėte, gerai? 


L. METju BaRo biuras slėpėsi Džordžtauno M gatvėje — trečiame 
neišvaizdaus ir griūvančio administracinio pastato aukšte. Ant durų 
nebuvo jokių lentelių su užrašais. Prie lifto ginkluotas apsaugininkas, 
vilkintis švarką ir ryšintis kaklaraištį, nukreipdavo žmones, kur reikia. 
Kilimas buvo numindžiotas, baldai seni, apdulkėję, tad nekilo abejo- 
nių, kad vidaus priežiūrai skyrius neleido pinigų. 

Baras vadovavo skyriui, kuris buvo neoficialus, slaptas, mažas 
Prezidento perrinkimo komiteto (PPK) padalinys. PPK priklausė erd- 
vūs prabangių kontorų apartamentai kitapus upės Roslino rajone. Ten 
langai atsidarinėjo, sekretorės šypsojosi, o valytojos kas vakarą viską 
iškuopdavo. Tačiau tik ne šioje skylėje. 

Flečeris Koulas žengė iš lifto ir linktelėjo apsaugininkui, kuris irgi 
linktelėjo, daugiau nė nekrusteldamas. Juodu buvo seni pažįstami. Per 
nedidelį nutriušusių kontorų labirintą jis patraukė Baro kabineto link. 
Koulas didžiavosi esąs atviras pats sau, jis išties nebijojo Vašingtone 
nė vieno žmogaus, galbūt išskyrus Metju Barą. Kartais jo bijodavo, 
kartais — ne, bet visados juo žavėdavosi. 

Baras praeityje buvo jūrų pėstininkas, CŽV žmogus, šnipas, ku- 
riam dėl apgaulių, susijusių su saugumu, buvo paskelbti du baudžia- 

mieji nuosprendžiai. Kita vertus, iš šių apgaulių jis uždirbo milijonus 
ir pinigus paslėpė. Keletą mėnesių tarnavo viename užmiesčio klubų, 
bet nieko rimta. Koulas asmeniškai užverbavo Barą vadovauti skyriui, 
kuris oficialiai neegzistavo. Metinį jo biudžetą sudarė keturi milijonai 
grynųjų iš įvairių slaptų, papirkinėjimams surenkamų fondų. Baras 
darbavosi skyriui. 

Baro durys visada būdavo užrakintos. Šis atidarė jas, ir Koulas 
įėjo vidun. Kaip visados susitikimas neturėjo ilgai trukti. 

— Leiskite man spėti, — prašneko Baras. — Jūs norite, kad su- 
rasčiau, pro kur nuteka informacija. 

— Tam tikra prasme, taip. Noriu, kad kiaurą parą sektumėte 
tą reporterį Grenthemą ir pasižiūrėtumėte, su kuo jis kalbasi. Vyru- 
kas gauna kai kurios labai geros medžiagos, ir bijau, kad ją gauna iš 
mūsų. 

— Iš jūsų sunkiasi kaip iš kartoninės dėžės. 

— Turime šiokių tokių rūpesčių, bet Kemelio istorija buvo pa- 
kišta. Tai padariau aš pats. 

Baras nusišypsojo. 

— Taip ir maniau. Atrodė pernelyg švari ir gerai parengta. 

— Ar jums kada nors teko susidurti su Kemneliu? 

— Ne. Prieš dešimt metų buvome tikri, kad jis miręs. Mat šitaip 
mėgsta. Nėra garbėtroška, tad niekad neįkliūva. Šešis mėnesius gali 
gyventi kokioje nors popierinėje San Paulo lūšnoje, misti šaknimis ir 
žiurkėmis, tada nuskrenda į Romą, nužudo diplomatą ir keliems mėne- 
siams nusidangina į Singapūrą. Jis neskaito laikraščių iškarpų apie save. 

— Kokio jis amžiaus? 

— Kodėl domitės? 

— Esu sužavėtas. Man regis, žinau, kas jį nusamdė nužudyti Ro- 
zenbergą ir Jenseną. 

— Ak, iš tikrųjų. Ar nepasidalytumėte šia paskalėle? 

— Ne. Dar ne. 

— Jam tarp keturiasdešimt ir keturiasdešimt penkerių, nėra tok- 
sai senas, bet jau penkiolikos nužudė vieną libaniečių generolą. Taigi 
jo karjera ilga. Aišku, visa tai legenda. Jis geba žudyti abiem rankomis, 
abiem kojomis, automobilio rakteliu, pieštuku, bet kuo. Jis puikiai šau- 
do visais ginklais. Moka dvylika kalbų. Jūs visa tai girdėjęs, tiesa? 

— Taip, tačiau vis tiek įdomu. 

— Gerai. Manoma, jis — mikliausias ir brangiausias samdomas žu- 
dikas pasaulyje. Jaunystėje buvo tik dar vienas teroristas iš daugelio, bet 
yra pernelyg talentingas, kad paprasčiausiai svaidytų bombas. Tad tapo 
samdomu žudiku. Dabar jis šiek tiek vyresnis ir žudo vien dėl pinigų. 

— Kiek pinigų? 

— Geras klausimas. Jam veikiausiai mokama tarp dešimties ir 
dvidešimties milijonų už darbą, žinau tik vieną kitą vyrioką, paten- 
kantį į šią lygą. Pasak vienos teorijos, darbą jis dalijasi su kitomis te- 
roristų grupuotėmis. Tačiau iš tikrųjų niekas nežino. Leiskit, aš spėsiu: 
jūs norite, kad surasčiau Kemelį ir pristatyčiau jį čia gyvą. 

— Palikite Kemelį ramybėje. Tam tikra prasme man patinka jo 
čia atliktas darbas. 

— Jis labai talentingas. 

— Noriu, kad sektumėte Grėjų Grenthemą ir išsiaiškintumėte, su 
kuo jis kalbasi. 

— Nenumanote? 

— Porą įtariu. Yra toks žmogus, Miltonas Hardis, dirba vakari- 
niame sparne valytoju. — Koulas numetė ant stalo voką. — Jis jau 
seniai ten sukinėjasi, yra lyg ir pusaklis, bet, man regis, daug mato ir 
girdi. Sekite jį vieną dvi savaites. Visi vadina senioką Seržu. Pagalvo- 
kite, kaip jį pašalinti. | 

— Nuostabu, Koulai. Leidžiame pinigus akliems negrams sekti. 

— Tiesiog darykite, kaip sakau. Duodu tris savaites. — Koulas 
atsistojo ir pasuko durų link. 

— Taigi jūs žinote, kas nusamdė žudiką? — paklausė Baras. 

— Mes jau prie to artėjame. 

— Skyrius nepaprastai trokšta padėti. 

— Neabejoju. 


19 


PONIAI ČEN PRIKLAUSĖ sublokuotas dvibutis, kitą pusę namo ji 
penkiolika metų nuomojo teisės studentėms. Buvo smulkmeniška, 
tačiau mokėjo saugoti paslaptis, gyveno ir netrukdė kitiems gyventi, 

jeigu tik viskas buvo ramu. Nuo čia iki studentų miestelio — vos šeši 
kvartalai kelio. 

Buvo jau tamsu, kai išgirdusi skambutį ji atidarė duris. Priebutyje 
stovėjo simpatiška jauna panelė trumpais juodais plaukais ir nervinga 
šypsena lūpose. Labai nervinga. 

Ponia Čen susiraukė, iki ši neprabilo. 

— Aš Alisa Stark, Darbės draugė. Galiu užeiti? — Mergina 
žvilgtelėjo per petį. Gatvė buvo tyki ir rami. Ponia Čen gyveno vie- 
na, rūpestingai rakindavo duris ir langus, tačiau viešnia buvo dailutė 
mergina nekalta šypsena, o jeigu dar Darbės draugė, tuomet ja galima 
pasitikėti. Šeimininkė atidarė duris ir Alisa įėjo į vidų. 

— Kažkas negerai? — paklausė ponia Čen. 

— Taip. Darbė pateko į šiokią tokią bėdą, bet nevalia apie tai kal- 
bėti. Ar šiandien popiet ji skambino? 

— Taip. Pasakė, kad viena jauna moteris ateis pasirausti jos bute. 

Alisa giliai atsiduso ir pasistengė atrodyti rami. 

— Tai užtruks vos minutę. Darbė sakė, kad kažkur sienoje esama 
durų. Aš pageidaučiau nesinaudoti paradinėmis ar kiemo durimis. 

Ponia Čen susiraukė, akimis paklausė „Kodėl gi?“, tačiau nieko 
nepasakė. 

— Ar per pastarąsias dvi dienas bute kas nors lankėsi? — paklau- 
sė Alisa, siauru koridoriumi sekdama paskui ponią Čen. 

— Nieko nemačiau. Vakar anksti, prieš saulėtekį, kažkas pasi- 
beldė, bet aš nepasižiūrėjau. — Ji atstūmė nuo durų staliuką ir įkišusi 
raktą atrakino. 

Alisa žingtelėjo pirma jos. 

— Ji norėjo, kad įeičiau viena, gerai? — Ponia Čen buvo be- 
dvejojanti, bet galop linktelėjo ir uždarė paskui Alisą duris. Ši pateko 
į siaurutį koridorių, kuriame staiga tapo tamsu. Kairėje buvo darbo 
kambarėlis ir šviesos jungiklis, kuriuo nevalia naudotis. Alisa su- 
stingo patamsyje. Bute viešpatavo juoduma, slėgė tvankis ir tvyrojo 
tirštas senų atliekų kvapas. Ji tikėjosi būti viena, tačiau juk esanti tik 
antrakursė teisės studentė, velniai rautų, o ne kokia nors įžymi privati 
detektyvė! 

Suimk save į rankas! Pasigrabinėjo po didelį rankinuką ir susira- 
do pieštukinį žibintuvėlį. Jų ten buvo trys. Tiesiog dėl visa ko. Dėl ko, 
būtent? Ji nežinojo. Darbės aiškiai nurodyta. Pro langus neturi matytis 
šviesos. Jie galį sekti. 

Kas jie tokie, velniai rautų? Alisa troško žinoti. Darbė nežinojo, 
sakė paaiškinsianti vėliau, bet pirma privalu apžiūrėti butą. 

Per praeitus metus Alisa lankėsi čia dešimtis kartų, bet būda- 
vo įleidžiama per paradines duris, plieskiant visoms įmanomoms 
šviesoms ir esant kitiems patogumams. Jos svečiuotasi visuose kam- 
bariuose, todėl manė pajėgsianti apgraibomis orientuotis tamsoje. Pa- 
sitikėjimas dingo. Išgaravo. Ir jį pakeitė kraupi baimė. 

Suimk save į rankas! Esi vienut viena. Juk jie neįsikurs bute sau 
stovyklos, kai šalia už durų gyvena smalsi moteriškė. Jeigu jie iš tiesų 
apsilankė čia, tai tik trumpam. | 

Pasižiūrėjusi į žibintuvėlio galą, ji nustatė, kad tas veikia. Sužėrėjo 
visu gęstančio degtuko stiprumu. Nukreipė spindulį į grindis ir išvydo 
silpną, mažo apelsino dydžio apskritimą. Apskritimas drebėjo. 

Tykindama ant pirštų galų ji apsuko kampą darbo kambarėlio 
link. Darbė pasakė ten ant knygų lentynos šalia televizoriaus būsiant 
nedidelę lempikę, kuri visados spingsi įjungta. Naudodavosi ja kaip 
naktine lempute, tad silpna švieselė turėtų kristi per kambarėlį į virtu- 
vę. Arba Darbė melavo, arba lemputė perdegė, o gal kas nors ją išsuko. 
Tiesą sakant, šiuo metu tai nesvarbu, nes darbo kambarėlyje ir virtu- 
vėje buvo tamsu, nors į akį durk. 

Ji jau stovėjo ant kilimo kambarėlio viduryje ir atsargiai slinko 
virtuvės stalo link, kur turėjo būti kompiuteris. Užkliuvo už kavos 
stalelio krašto ir žibintuvėlis užgeso. Papurtė jį. Nieko. Susirado ran- 
kinuke kitą. 

Virtuvėje tvyrojo dar sunkesnis tvaikas. Ant stalo šalia kom- 
piuterio gulėjo visokie tušti aplankai ir teisinių precedentų rinkiniai. 
Blausia šviesele ji ištyrinėjo korpusą. Srovės jungiklis buvo priekyje. 
Nuspaudė jį, ir monochrominis ekranas pamažu įkaito. Skleidė žalsvą 
šviesą, kuri užliejo stalą, bet nesiekė toliau virtuvės. 

Alisa atsisėdo prie klaviatūros ir suskato tuksenti. Surado meniu, 
sąrašą, paskui laikmenas. Visą ekraną užpildė katalogas. Ji atidžiai jį 
tyrinėjo. Turėjo būti kažkur apie keturiasdešimt bylų, bet ji matė ne 
daugiau kaip dešimt. Didžioji dalis diskinio kaupiklio atminties buvo 
dingusi. Jį įjungė lazerinį spausdintuvą, ir per kelias sekundes katalo- 
gas buvo išspausdintas. Alisa išplėšė jį ir įsikišo į rankinuką. 

Paskui atsistojo ir pasišviesdama žibintuvėliu apžvelgė netvarką 
aplinkui kompiuterį. Darbė apytikriai nurodė diskelių būsiant dvide- 

šimt, bet jie visi buvo dingę. Nė vieno diskelio. Precedentų rinkiniai 
buvo iš konstitucinės teisės ir civilinio proceso, be to, tokie nuobodūs 
ir specifiniai, jog niekas negalėjo jų norėti. Raudoni aplankai buvo 
tvarkingai sukrauti krūvon, tačiau tušti. 

Atliktas švarus, kantrus darbas. Jis ar jie praleido porą valandų 
visa trindami ir rinkdami, tada pasišalino, nešini ne daugiau kaip vie- 
nu portfeliu ar krepšiu gėrybių. 

Kambarėlyje šalia televizoriaus Alisa atsargiai pažvelgė pro šoni- 
nį langą. Raudonasis „Accord“ tebestovėjo savo vietoje, vos už keturių 
pėdų nuo lango. Atrodė nepaliestas. 

Ji įsuko naktinės lempos lemputę ir greitai įjungė bei išjungė 
jungiklį. Veikė puikiausiai. Vėl išsuko lemputę, visai taip pat, kaip jis 
ar jie paliko. 

Jos akys ėmė skirti daiktus; jau galėjo įžvelgti durų ir baldų kon- 
tūrus. Ji išjungė kompiuterį ir išsmuko iš kambarėlio į koridorių. 

Ponia Čen laukė visai ten pat, kur ją buvo palikusi. 

— Ar viskas gerai? — paklausė ji. 

— Viskas puiku, — atsakė Alisa. — Tik išties atidžiai stebėkite. Po 
dienos ar dviejų aš jums paskambinsiu pasitikrinti, ar kas nors nebuvo 
užėjęs. Ir prašau, niekam nepasakokite, kad aš čia buvau. 

Ponia Čen įdėmiai klausėsi, tuo pat metu užstumdama staliuku 
duris. 

— O kaip jos automobilis? 

— Jam nieko neatsitiks. Tik vis pasižiūrėkite, ar dar stovi. 

— Jai viskas gerai? 

Jiedvi stovėjo poilsio kambaryje, bemaž prie pat paradinių durų. 

— Jai turi būti viskas gerai. Manau, po kelių dienų grįš. Dėkui 
jums, ponia Čen. 

Šeimininkė uždarė, paskui užsklendė duris ir kurį laiką stebėjo 
pro langutį, kol panelė nulipo ant šaligatvio ir dingo tamsoje. 

Tris kvartalus iki savo automobilio Alisa nuėjo pėsčia. 


PENKTADIENIO VAKARAS Prancūzų kvartale! Rytoj Kupole* žai- 
džia Tuleinas, sekmadienį — „Saints“ ir triukšmadarių suvažiavo 


* Dome angl. — Nacionalinės futbolo lygos stadionas. 

tūkstančiai, visur pristatinėjo automobilių, užblokavo gatves, siautė 
gerklingomis miniomis, gėrė iš vienkartinių puodelių, užtvindė barus, 
tiesiog puikiai leido laiką keldami pragarą ir linksmindamiesi. Vidinis 
kvartalas devintą jau buvo kimšte prikimštas mašinų. 

Alisa pastatė automobilį Puadra gatvėje, toli nuo.tos vietos, kur 
norėjo jį palikti, ir atėjo į sausakimšą austrių barą Sent Piterio gatvėje, 
Kvartalo gilumoje, valandą pavėlavusi. Laisvų staliukų nebuvo. Klien- 
tai prie baro grūdosi trim eilėmis. Pasitraukusi į kampą prie cigarečių 
automato, ji stebėjo žmones. Dauguma buvo studentai, užplūdę miestą 
dėl rungtynių. 

Vienas padavėjas priėjo tiesiai prie jos. 

— Jūs dairotės draugės? — paklausė jis. 

Ji delsė. 

— Na, taip, — galiausiai atsakė. 

Jis parodė už baro. 

— Aure, už kampo, pirma salė po dešinei, rasite keletą staliukų. 
Manau, jūsų draugė ten. 

Darbė sėdėjo mažoje kabinoje, susigūžusi prie butelio alaus, su 
akiniais nuo saulės ir skrybėle. Alisa spustelėjo jai ranką. 

— Kaip miela tave matyti. — Tyrinėjo šukuoseną, ir ši ją pra- 
linksmino. Darbė nusiėmė akinius. Akys buvo paraudusios ir išvar- 
gusios. 

— Aš nežinojau, kam kitam paskambinti. 

Alisa klausėsi sumišusiu veidu, nesugalvodama, ką tinkama pa- 
sakyti, ir neįstengdama atitraukti akių nuo draugės plaukų. 

— Kas kirpo plaukus? — paklausė ji. 

— Gražu, a? Atrodau lyg pankė, o tai, regis, vėl grįžta į madą ir 
tikrai padarys žmonėms įspūdį, kai pradėsiu ieškotis darbo. 

— Kodėl? 

— Kažkas bandė mane nužudyti, Alisa. Mano pavardė sąraše, 
kurį turi kažkokie bjaurūs žmonės. Manau, jie mane seka. 

— Nužudyti? Tu pasakei „nužudyti'? Kas galėtų norėti tave nu- 
žudyti, Darbe? 

— Nesu tikra. Kaip mano butas? 

Alisa liovėsi žiūrėjusi į plaukus ir padavė jai atspausdintą katalo- 
gą. Darbė tyrinėjo jį. Buvo tikras. Tai ne sapnas ar kokia nors klaida. 
Bomba surado reikiamą automobilį. Rupertas ir tas kaubojus buvo 

prikišę nagus. Tas veidas, kurį matė, ieškojo jos. Jie nuvyko į jos butą ir 
ištrynė tai, ką norėjo ištrinti. Jų tenai būta. 

— Kaip diskeliai? 

— Jokių diskelių. Nė vieno. Aplankai ant virtuvės stalo sudėti 
krūvon išties tvarkingai, bet visiškai tušti. Visa kita, rodos, savo vieto- 
se. Jie išsuko naktinės lempos lemputę, tad ten visiškai tamsu. Patikri- 
nau ją. Veikia puikiausiai. Tie žmonės labai kantrūs. 

— O kaipgi ponia Čen? 

— Ji nieko nematė. 

Darbė įsikišo lapus į kišenę. 

— Klausyk, Alisa, staiga pasijutau labai nejaukiai. Nereikia, kad 
tave matytų su manimi. Bijau, kad šis sumanymas niekam tikęs. 

— Kas tie žmonės? 

— Nežinau. Jie nužudė Tomą ir bandė nužudyti mane. Man pasi- 
sekė, ir dabar jie medžioja mane. 

— Betgi kodėl, Darbe? 

— Tau nereikia žinoti, ir aš nesakysiu. Kuo daugiau žinosi, tuo 
didesnis tau grės pavojus. Patikėk, Alisa, negaliu tau atskleisti to, ką 
žinau. 

— Bet aš niekam nepasakysiu. Prisiekiu. 

— O jeigu jie privers tave pasakyti? 

Lyg niekur nieko, Alisa apsidairė aplink. Tyrinėjo savo draugę. 
Jiedvi artimai draugavo nuo pat įvadinių pirmo kurso pratybų. Valan- 
dų valandas kartu mokėsi, dalijosi užrašais, jaudinosi per egzaminus, 
sudarydavo komandą per inscenizuotus teismus, šnibždėjosi apie vy- 
rus. Tikėtina, Alisa buvo vienintelė studentė, kuri žinojo apie Darbę ir 
Kalahaną. 

— Noriu padėti, Darbe. Aš nebijau. 

Darbė nebuvo palietusi savo alaus. Pamažu sukiojo rankose bu- 
telį. 

— Ką gi, o aš esu persigandusi. Buvau ten, kai jis žuvo, Alisa. 
Žemė sudrebėjo. Jį suplėšė į gabalėlius, ir aš turėjau ten būti kartu su 
juo. Šitai buvo skirta man. 

— Tuomet kreipkis į farus. 

— Dar ne. Galbūt vėliau. Aš bijau. Tomas nuėjo į FTB, ir po dvie- 
jų dienų jį nužudė. 

— Vadinasi, tave medžioja FTB? 

— Nemanau. Jie pradėjo kalbėtis, o kažkas labai įdėmiai klausėsi, 
ir tai pasiekė ne tas ausis. 

— Apie ką kalbėjo? Nagi, Darbe. Juk čia aš, tavo geriausia draugė. 
Baik žaisti. | 

Darbė nugėrė iš butelio pirmą gurkšnelį, šitaip išvengdama susi- 
durti su drauge akimis. Stebeilijo į stalą. 

— Prašau tave, Alisa. Leisk man palaukti. Nėra prasmės pasakoti 
tau tai, dėl ko galėtum žūti. — Ilga pauzė. — Jeigu nori padėti, nueik 
rytoj į gedulingas pamaldas. Viską stebėk. Prasitark, kad aš tau pa- 
skambinau iš Denverio, kur viešiu pas tetą, kurios pavardės tu nežinai, 
ir kad šį semestrą nebesimokysiu, bet grįšiu pavasarį. Pasistenk, kad 
pasklistų gandas. Manau, bus žmonių kurie atidžiai klausysis. 

— Gerai. Laikraštyje paminėta kažkokia baltoji moteris, paste- 
bėta šalia tos vietos, kai jis buvo nužudytas, lyg būtų įtariamoji ar dar 
kas nors. 

— Ar dar kas nors. Aš ten buvau, ir turėjau tapti auka. Skaitau 
laikraščius per padidinamąjį stiklą. Farai neturi siūlų galų. 

— Gerai, Darbe. Tu gudresnė už mane. Gudresnė už visus, ku- 
riuos kada nors pažinojau. Tad kas toliau? 

— Pirmiausia išeik pro kiemo duris. Baltos durys koridoriaus 
gale, kur tualetai. Pro jas pateksi į sandėlį, paskui į virtuvę, ir galiau- 
siai į kiemą. Nesustok. Skersgatvis veda į Karališkąją. Pasigauk taksi ir 
grįžk prie savo automobilio. Vis stebėk, kas vyksta už tavęs. 

— Tu rimtai? 

— Pažvelk į šiuos plaukus, Alisa. Argi aš taip save darkyčiau, jeigu 
tai būtų Žaidimas? 

— Gerai, gerai. Kas toliau? 

— Rytoj nueik į pamaldas, paleisk gandą, ir per porą dienų aš tau 
paskambinsiu. 

— Kur tu apsistojusi? 

— Šen bei ten. Aš vis keičiu vietas. 

Alisa atsistojo ir pakštelėjo jai į skruostą. Paskui išėjo. 


Dvi VALANDAS VERHEKAS žirgliojo po numerį, kilnojo žurnalus, 
mėtė juos aplinkui, kvietė kambarių tarnybą, išsikrovinėjo daiktus, 
vėl žirgliojo. Po to dar dvi valandas sėdėjo ant lovos, gurkšnojo karštą 


PELIKANO DOSJĖ 149 


alų ir spoksojo į telefoną. Darysiąs šitai iki vidurnakčio, pasakė sau, o 
tuomet, nagi, kas tuomet? 

Ji pažadėjo paskambinti. 

Jis galėtų išgelbėti jai gyvybę, jeigu tik paskambintų. 

Vidurnaktį jis numetė dar vieną žurnalą ir paliko kambarį. Vie- 
nas agentas iš Naujojo Orleano biuro šiek tiek padėjo ir nurodė keletą 
teisės fakulteto studentų priebėgų netoli universiteto miestelio. Nu- 
eisiąs ten, maišysiąsis ir sukinėsiąsis tarp lankytojų, gurkšnosiąs alų ir 
klausysiąsis. Studentai suvažiavo į miestą Žiūrėti rungtynių. Merginų 
veikiausiai tenai nebus, tačiau tai nesvarbu, nes jis nėra jos niekad ma- 
tęs. Bet galbūt ką nors nugirsiąs, be to, galėtų prasitarti pavardę, palikti 
vizitinę kortelę, susidraugauti su kuo nors, kas ją pažįsta ar galbūt pa- 
žįsta ką nors, kas ją pažįsta. Maža tikimybė, bet, po šimts, tai kur kas 
produktyviau, nei tik spoksoti į telefoną. 

Už trijų kvartalų nuo studentų miestelio jisai susirado vietą prie 
baro skylėje, pavadintoje „Advokatų“. Miela sportiška atmosfera, ant 
sienų kabėjo futbolo rungtynių tvarkaraščiai ir žavių mergyčių nuo- 
traukos. Publika triukšminga ir jaunesnė nei trisdešimties metų. 

Barmenas panėšėjo į studentą. Po dviejų alaus spūstis sumažėjo 
ir baras liko apytuštis. Po minutėlės plūstels kita banga. 

Verhekas užsisakė trečią butelį. Buvo pusė antros. 

— Jūs teisės studentas? — paklausė jis barmeną. 

— Deja, taip. 

— Juk nėra taip blogai, ką? 

Barmenas šluostė žemės riešutų trupinius. 

— Esama ir smagesnių dalykų. 

Verhekui tapo ilgu savo teisės fakulteto laikų barmenų, kurie 
aptarnaudavo jį, atėjusį išgerti alaus. Anie vaikinai išmanė pokalbio 
meną. Jiems nebūdavo nepažįstamų. Galėdavai kalbėtis apie viską. 

— Aš teisininkas. — Verhekas iš paskutiniųjų stengėsi užmegzti 
pokalbį. 

Oho, žiū, tas vyriokas teisininkas. Koks retas paukštis. Kažkas 
ypatinga. Vaikinukas nuėjo tolyn. 

Kalės vaikis. Tikiuosi, susikirsi per egzaminus. Verhekas sugriebė 
butelį ir atsisuko į salę. Jautėsi lyg senelis tarp vaikaičių. Nors jis ne- 
mėgo teisės fakulteto ir prisiminimų apie jį, buvo praleidęs daug ilgų 
penktadienio vakarų Džordžtauno baruose su savo draugužiu Kala- 
hanu. Šitai prisiminti buvo miela. 

— Taigi kokia teisė? — Barmenas sugrįžo. Gevinas atsisuko į 
barą ir nusišypsojo. 

— Specialusis FTB patarėjas. 

Vyriokas tebešluostė barą. 

— Vadinasi, jūs iš Vašingtono? į 

— Taip, atvykau į miestą pažiūrėti sekmadienio rungtynių. Esu 
„Redskins“* aistruolis. — Jis nekentė „Redskins“ ir kiekvienos kitos 
organizuoto futbolo komandos. Nereikia, kad vaikis pradėtų kalbėti 
apie futbolą. — Kur mokotės? 

— Čia. Tuleine. Gegužę baigsiu. 

— O tuomet kur? 

— Galbūt į Sinsinatį metus ar dvejus stažuotis. 

— Jūs turbūt geras studentas? 

“ Jis atsainiai gūžtelėjo. 

— Norite dar alaus? 

— Ne. Jums dėstė Tomas Kalahanas? 

— Žinoma. Pažįstate jį? 

— Studijavau su juo teisės fakultete, Džordžtaune. — Verhe- 
kas išsitraukė iš kišenės vizitinę ir padavė vaikinui. — Aš Gevinas 
Verhekas. — Vaikinas pažvelgė į kortelę, paskui mandagiai padėjo 
ant prekystalio šalia ledo. Bare buvo ramu, ir vaikinui pabodo tušti 
plepalai. 

— Ar pažįstate studentę, pavarde Darbė Šo? 

Vaikinas žvilgtelėjo į staliukus. 

— Ne. Mudu nepažįstami, bet aš žinau, kas ji tokia. Man regis, 
antrakursė. — Ilga, gana įtari pauzė. — Kodėl klausiate? 

— Mums reikia su ja pasikalbėti. — „Mums“, kaip tai sakoma 
FTB. Ne tiesiog „man“, atseit Gevinui Verhekui. „Mums“ skambėjo kur 
kas rimčiau. — Ar ji čia užsuka? 

— Mačiau kelis kartus. Sunku jos nepastebėti. 

— Girdėjau. — Gevinas pažvelgė į staliukus. — Kaip manote, ar 
tie vaikinai galėtų ją pažinoti? 

— Abejoju. Jie pirmakursiai. Argi nematote? Jie ten ginčijasi apie 
nuosavybės teises, kratas ir poėmius. 


* „Raudonodžiai“ — Vašingtono futbolo (amerikietiškojo) profesionalų komanda. 

Aha, būta dienelių. Gevinas išsitraukė iš kišenės tuziną vizitinių 
kortelių ir padėjo ant prekystalio. 

— Kelias dienas būsiu „Hiltone“. Jeigu ją pamatysite ar ką nors 
nugirsite, įmeskite vieną iš jų. 

— Žinoma. Praeitą vakarą čia sukiojosi vienas faras, vis klausinė- 
jo. Jūs nemanote, kad ji susijusi su Kalahano mirtimi? 

— Ne, tikrai ne. Mums tik reikia su ja pasikalbėti. 

— Aš nenuleisiu akių. 

Verhekas susimokėjo už alų, darsyk padėkojo vaikinukui ir vėl 
išėjo į gatvę. Nužingsniavo tris kvartalus iki „Puskriauklės“. Buvo be- 
maž antra. Jautėsi mirtinai nusivaręs nuo koto, apygirtis ir vos tik jis 
įžengė pro duris užtrenkė orkestras. Salė buvo tamsi, sausakimša žmo- 
nių, ir penkiasdešimt studentiškų korporacijų šaunuolių, pasigriebę 
savąsias draugužes, leidosi šokti ant stalų. Jis pralaviravo tarp judan- 
čiųjų ir saugiai nusigavo iki gilumoje esančio baro. Tas buvo apgultas 
trim eilėmis, petys į petį, ir niekas neprasiskyrė. Gevinas prasibrovė į 
priekį, užsisakė alaus, kad šauniau atrodytų, ir vėlgi sumojo esąs čia 
gerokai vyresnis už visus. Jis pasitraukė į tamsų, tačiau sausakimšą 
kampą. Tiesiog beviltiška. Čia sunku buvo išgirsti net savo mintis, ką 
jau tikėtis užmegzti kokį nors pokalbį. 

Stebėjo barmenus: visi jauni, visi studentai. Vyriausias atrodė 
maždaug trisdešimties, mušė kasos aparatu čekį po čekio, lyg rengtųsi 
netrukus uždaryti barą. Darbavosi skubiais judesiais, tartum nekan- 
trautų keliauti namo. Gevinas stebėjo kiekvieną jo judesį. 

Vaikinas greitai nusirišo prijuostę, numetė ją į kampą ir dingo. 
Gevinas prasiyrė pro minią, ir pasivijo jį, bežengiantį pro virtuvės 
duris. Turėjo jau parengęs FTB vizitinę kortelę. 

— Atleiskite. Aš iš FTB. — Jis kyštelėjo po nosimi kortelę. — Jūsų 
pavardė? 

Vaikinukas sustingo ir paklaikusiu žvilgsniu pažvelgė į Verheką. 

— Ee... Fauntenas. Džefas Fauntenas. 

— Puiku, Džefai. Viskas gerai, noriu pateikti tik porą klausimė- 
lių. — Virtuvė jau seniai užsidarė, ir juodu buvo vieni. — Užtruksime 
ne ilgiau kaip sekundę. 

— Na, gerai. Koks reikalas? 

— Jūs teisės studentas, tiesa? — Prašau, pasakyk taip. Jo draugas 
minėjo, kad daugelis barmenų čia — teisės studentai. 

— Taip. Iš Lojolos.* 

Lojola! Kad jį kur velniai! 

— Aha, gerai, aš taip ir maniau. Girdėjote apie dėstytoją Kalaha- 
ną iš Tuleino? Ryt jo laidotuvės. | 

— Be abejo. Apie tai rašo laikraščiuose. Daugelis mano draugų 
mokosi Tuleine. 

— Ar pažįstate vieną tokią studentę iš tenai, pavarde Darbė Šo? 
Labai simpatiška. 

Fauntenas nusišypsojo. 

— Aha, praeitais metais ji susitikinėjo su vienu mano draugeliu. 
Kartkartėm čia užsuka. 

— Kada buvo paskutinį sykį? 

— Prieš kokį mėnesį ar du. Kas negerai? 

— Mums reikia su ja pasikalbėti. — Jis padavė Fauntenui šūsnį 
kortelių. — Turėkite. Kelias dienas aš būsiu „Hiltone“. Jeigu pamatysite 
ją čia sukinėjantis ar ką nors nugirsite, įmeskite vieną iš jų. 

— Ką galėčiau nugirsti? 

— Ką nors apie Kalahaną. Mums tikrai būtina ją pamatyti, gerai? 

— Žinoma. — Vaikinas įsikišo korteles kišenėn. 

Verhekas padėkojo ir sugrįžo į lėbaujančią salę. Jis po truputėlį 
yrėsi per minią, klausydamasis pokalbių nuotrupų. Buvo beįgriūvąs 
naujas būrys, ir Gevinas vargais negalais prasibrovė pro duris laukan. 
Tokiems vakarėliams jis per senas. 

Už šešių kvartalų pastatė automobilį draudžiamoje vietoje, prie- 
šais studentų korporacijos būstinę šalia universiteto miestelio. Pas- 
kutinįsyk šiąnakt jis užsuks į nedidukę tamsią biliardinę, kuri, šiuo 
metu, nebuvo perpildyta. Prie baro susimokėjo už alų ir ėmė stebėti 
salę. Stovėjo keturi biliardo stalai, prie jų mažai kas vyko. Kažkoks jau- 
nuolis, apsirengęs teniso marškinėliais, priėjo prie baro ir užsisakė dar 
alaus. Marškinėliai buvo žali ir pilki, su užrašu ant krūtinės TULEINO 
TEISĖS FAKULTETAS, o žemiau po žodžiais — lyg koks studento 
tapatybės numeris. 

Verhekas nedvejodamas užkalbino jį: 

— Jūs studijuojate teisę? 


* Lojolos universitetas Naujajame Orleane. 

Traukdamasis iš džinsų pinigus, jaunuolis nužvelgė jį: 

— Deja, taip. 

— Ar pažinojote Tomą Kalahaną? 

— Kas jūs? 

— Dirbu FTB. Kalahanas buvo mano draugas. 

Nugėręs alaus, studentas įtariai pažvelgė: 

— Aš lankiau jo konstitucinės teisės pratybas. 

Kokia sėkmė! Jas lankė ir Darbė. Verhekas stengėsi neatrodyti 
susidomėjęs. 

— Ar pažįstate Darbę Šo? 

— Kodėl teiraujatės? 

— Mums reikia su ja pasikalbėti. Tik tiek. 

— Kam tokiems mums? — Studentas tapo dar įtaresnis. Žingte- 
lėjo arčiau prie Gevino, lyg reikalautų sunkių atsakymų. 

— FTB, — atsainiai metė Verhekas. 

— Turite ženklelį ar ką nors panašaus? 

-— Žinoma. — Jis išsitraukė iš kišenės pažymėjimą. Studentas ati- 
džiai perskaitė ir sugrąžino. 

— Jūs teisininkas, ne agentas. 

Tai buvo labai svarbu. Teisininkas suvokė, kad galėtų netekti dar- 
bo, jeigu bosas sužinotų, kad jis klausinėja ir apskritai apsimeta esąs 
agentas. 

— Taip, esu teisininkas. Aš drauge su Kalahanu mokiausi teisės 
fakultete. 

— Kodėl norite pamatyti Darbę Šo? 

Barmenas prisislinko arčiau ir slapčia klausėsi. 

— Pažįstate ją? 

— Nepažįstu, — atšovė studentas, bet buvo aišku, kad jis iš tikrų- 
jų ją pažinojo, tačiau nesirengė prisipažinti. — Ji pateko į bėdą? 

— Ne. Jūs pažįstate ją, tiesa? 

— Galbūt. O galbūt ir ne. 

— Klausykite, kuo jūs vardu? 

— Parodykite man ženklelį, ir aš pasisakysiu vardą. 

Gevinas nugėrė iš butelio didelį gurkšnį ir nusišypsojo barmenui. 

— Man reikia ją pamatyti, aišku? Tai labai svarbu. Kelias dienas 
aš būsiu „Hiltone“. Jeigu ją pamatysite, paprašykite, kad paskambin- 

TREČIĄ JIS ATSIRAKINO numerio duris ir patikrino telefoną. Jokių 
žinučių. Kad ir kur Darbė būtų, ji dar nepaskambino. Žinoma, jeigu 
tebėra gyva. 


20 


GARSIJA PASKAMBINO paskutinį sykį šeštadienį prieš auštant. 
Grenthemas atsiliepė likus mažiau nei dviem valandoms iki jų sutar- 
to pirmo susitikimo. Garsija sakėsi atsitrauksiąs. Laikas netinkamas. 
Jeigu istorija iškils į paviršių, tuomet kai kurie labai galingi teisininkai 
ir jų labai turtingi klientai smarkiai nukentės, o tie žmonės nepratę 
patirti pralaimėjimą, taigi drauge išduos kitus. Ir Garsija galįs nu- 
kentėti. Turįs žmoną ir dukrytę. Turįs darbą, kurį įmanoma kęsti, nes 
mokami dideli pinigai. Kam rizikuoti? Nieko bloga nėra padaręs. Jo 
sąžinė švari. 

— Tai kodėl man vis skambinate? — paklausė Grenthemas. 

— Regis, žinau, kodėl jie buvo nužudyti. Nesu tikras, man atėjo į 
galvą gera mintis. Aš kai ką mačiau, taigi. 

— Mes jau savaitę šitaip kalbamės, Garsija. Jūs kažką matėte ar 
kažką turite. Ir visa tai taps nieko verta, jeigu neparodysite man. — 
Grenthemas atvertė aplanką ir išsiėmė išdidintas žmogaus prie takso- 
fono nuotraukas. — Jus mygia padorumo jausmas, Garsija. Štai kodėl 
norite kalbėtis. 

— Taip, bet gali būti, jog jie Žino, kad aš žinau. Elgėsi su manimi 
keistai, lyg norėtų paklausti, ar aš tai mačiau. Bet negali paklausti, nes 
nėra tikri. 

— Tie žmonės iš jūsų firmos? 

— Aha. Ne. Palaukite. Iš kur jūs žinote, kad aš dirbu firmoje? Juk 
jums to nesakiau. 

— Tai visai paprasta. Jūs einate į darbą per anksti, kad būtumėte 
valstybės samdomas teisininkas. Priklausote vienai iš tų stambesnių 
juridinių firmų, kuriose tikimasi, kad bendradarbiai ir jaunesnieji 

partneriai dirbtų šimtą valandų per savaitę. Pirmą sykį paskambinęs 
jūs man pasakėte, kad esate pakeliui į biurą, o tuomet buvo beveik 
penkta ryto. 

— Gerai, gerai, ką dar žinote? 

— Nedaug. Mes be reikalo žaidžiame, Garsija. Jeigu nenorite kal- 
bėti, padėkite ragelį ir palikite mane ramybėje. Dar noriu pamiegoti. 

— Saldžių sapnų. — Garsija baigė pokalbį. Grenthemas spitrijo į 
telefono ragelį. 


TRIS KARTUS PER AŠTUONERIUS METUS jis buvo įslaptinęs savo te- 
lefono numerį. Gyveno prie telefono, ir sensacingiausi jo straipsniai 
atsirasdavo nežinia iš kur, bendraujant telefonu. Bet po kiekvieno 
tokio straipsnio ar tuo pat metu, sulaukdavo galybės nereikšmingų 
pranešimų iš šaltinių, kurie turėdami gardų kąsnelį jausdavo pareigą 
skambinti bet kuriuo nakties laiku. Jis garsėjo kaip reporteris, kuris 
veikiau leistųsi sušaudomas, nei atskleistų informacijos šaltinį, tad jie 
nesiliaudavo skambinę. Grenthemui tai įgrįsdavo, ir tuomet jis įsigy- 
davo slaptą numerį. O paskui ateidavo sausros laikotarpis. Ir tada jis 
pasistengdavo, kad jo numeris kuo greičiau vėl patektų į K. A. telefonų 
knygą. 

Šiuo metu jo numeris ten buvo. Grėjus S. Grenthemas. Vienintelis 
knygoje. Dvylika valandų per dieną buvo galima surasti jį darbe, bet 
kur kas slapčiau ir asmeniškiau buvo paskambinti į namus, ypač tuo 
laiku, kai stengdavosi pamiegoti. 

Pusę valandos jis niršo dėl Garsijos, paskui vėl užmigo. Vos tik 
ėmė ritmingai alsuoti ir atsijungė nuo pasaulio, telefonas vėl suskam- 
bo. Apgraibomis susirado patamsy ragelį. 

— Alio? 

Skambino ne Garsija. Kažkokia moteris. 

— Grėjus Grenthemas iš Washington Post? 

— Tas pats. O kas jūs? 

— Arjūs vis dar tiriate Rozenbergo ir Jenseno istoriją? 

Jis atsisėdo patamsy ir pažvelgė į laikrodį. Penkios trisdešimt. 

— Tai didelė istorija. Pas mus prie jos dirba daug žmonių, tačiau 
aš taip pat atlieku tyrimą. 

— Ar esate girdėjęs apie Pelikano dosjė? 

Jis giliai įkvėpė oro ir pabandė mąstyti. 

— Pelikano dosjė. Ne. Kas tai per dalykas? 

— Nekalta teorija apie tai, kas juos nužudė. Praeitą sekmadienį 
ją nugabeno į Vašingtoną Žmogus, pavarde Tomas Kalahanas, teisės 
dėstytojas iš Tuleino. Atidavė draugui, dirbančiam FTB, ir ji buvo 
perdavinėjama iš rankų į rankas. Reikalai ėmė sparčiai judėti, ir tre- 
čiadienio naktį Naujajame Orleane Kalahanas buvo susprogdintas po 
automobiliu padėta bomba. 

Lemputė buvo uždegta, ir Grenthemas užsirašinėjo. 

— Iš kur skambinate? 

— Iš Naujojo Orleano. Iš taksofono, tad nesirūpinkite. 

— Iš kur jūs visa tai žinote? 

— Dosjė parašiau aš. 

Dabar jis jau visai išsibudino, sėdėjo paklaikusiomis akimis, tan- 
kiai alsuodamas. 

— Gerai. Jeigu jūs ją parašėte, papasakokite man. 

— Nenoriu to daryti šitaip, nes jeigu ir turėtumėte kopiją, nega- 
lėtumėte medžiagos paskelbti. 

— Išbandykite mane. 

— Negalėtumėte. Viską reikės kruopščiai patikrinti. 

— Gerai. Turime kukluksklaną, teroristą Kemelį, Pogrindžio ar- 
miją, arijus... 

— Visai ne. Nė vienas iš paminėtųjų. Visus juos įtarti labai leng- 
va. Dosjė apie nekrentantį į akis įtariamąjį. 

Jis žingsniavo prie lovos kojūgalio, laikydamas rankose telefoną. 

— Kodėl negalite man pasakyti, kas jis? 

— Galbūt vėliau. Regis, jūs turite stebuklingų šaltinių tai patik- 
rinti. Pažiūrėsime, ką sužinosite. 

— Dėl Kalahano bus nesunku patikrinti. Pakaks vieno telefono 
skambučio. Duokite man dvidešimt keturias valandas. 

— Pasistengsiu paskambinti pirmadienio rytą. Jeigu mudu ketina- 
me bendradarbiauti, pone Grenthemai, privalote kai ką man parodyti. 
Kai kitąsyk paskambinsiu, pasakysite ką nors tokio, ko aš nežinau. 

Ji skambino pasislėpusi iš kažkokio taksofono. 

— Jums gresia pavojus? — paklausė jis. 

— Manau, taip. Bet kol kas viskas gerai. 

Iš balso atrodė jauna, kokių dvidešimt penkerių. Ji parašė dosjė. 
Pažinojo teisės dėstytoją. 

— Jūs teisininkė? 

— Ne, ir nenoriu, kad eikvotumėte laiką, ieškodamas informa- 
cijos apie mane. Jūsų laukia daug darbo, pone Grenthemai, arba aš 
kreipsiuos kitur. 

— Puiku. 

— Privalote turėti vardą. 

— Aš jį ir turiu. 

— Kalbu apie slapyvardį. 

— Turite omenyje šnipus. Oho, tai gali būti įdomu. 

— Arba slapyvardį, arba pasakykite savo tikrąjį vardą. 

— Mielos pastangos. Tiesiog vadinkite mane Pelikanu. 


Jo TĖVAI Buvo dori airių katalikai, bet jis, galima sakyti, paliko 
juos prieš daugelį metų. Jie atrodė daili pora, buvo orūs dėl savojo 
gedulo, gražiai įdegę ir gerai apsirengę. Tomas retai apie juos užsimin- 
davo. Kartu su kitais šeimos nariais juodu susikibę už rankų įžengė į 
Rodžerso koplyčią. Jo brolis iš Mobailo buvo žemesnis ir atrodė gero- 
kai vyresnis. Tomas minėjo, kad jis dažnokai išgeria. 

Pusę valandos studentai ir fakulteto nariai sruvo į nedidėlę kop- 
lytėlę. Šįvakar rungtynės, ir universiteto miestelyje susirinko nemaža 
minia. Gatvėje pastatyta kilnojamoji televizijos stotis. Operatorius lai- 
kėsi pagarbiu atstumu ir filmavo koplyčios fasadą. Miestelyje budintis 
policininkas atidžiai j jį stebėjo, kad neperžengtų ribų. 

Keista buvo matyti teisės studentus — suknelės, aukštakulniai, 
švarkai, kaklaraiščiai. Trečiame aukšte, tamsioje Niukombo korpuso 
auditorijoje, Pelikanas sėdėjo veidu į langą ir stebėjo besisukiojančius, 
patylom besišnekučiuojančius ir baigiančius rūkyti studentus. Po jos 
kėde gulėjo trys jau perskaityti ir numesti laikraščiai. Ji čia jau dvi va- 
landas skaito saulės šviesoje ir laukia pamaldų. Kur kitur galėjo būti? 
Neabejojo, kad piktadariai tyko krūmuose apie koplyčią, bet ji mokėsi 
kantrybės. Atėjo anksti, liks iki vėlumos ir dings iš čia šešėliams sutirš- 
tėjus. Jeigu jie ją aptiks, galbūt atliks tai greitai, ir visa bus baigta. 

Ji sugriebė minkštą popierinį rankšluostį ir nusišluostė akis. Da- 
bar galima verkti, tačiau tai paskutinis kartas. Visi žmonės jau suėjo į 
koplyčią, ir televizijos furgonas išvažiavo. Laikraštyje parašyta, kad tai 
gedulingos pamaldos, o laidotuvės vyks vėliau. Viduje karsto nebuvo. 

Ji pasirinko šią akimirką bėgti: išsinuomos automobilį ir nuva- 
žiuos į Baton Ružą, paskui įšoks į pirmą pasitaikiusį lėktuvą, skren- 
dantį bet kur, tik ne į Naująjį Orleaną. Išsidangins iš šalies, iškeliaus 
gal į Monrealį, o gal į Kalgarį. Metus slėpsis tenai ir tikėsis, kad nusi- 
kaltimas bus išaiškintas ir piktadariai pasodinti už grotų. 

Tačiau tai tik svajonė. Artimiausias kelias į teisingumą veda tie- 
siai per ją. Ji žino daugiau negu bet kuris kitas. Federalai suko ratus 
aplink, paskui atsitraukė ir dabar vaikosi nežinia ką. Verhekas nieko 
nepasiekė, o jis juk artimas direktoriui. Pati gaus tai sudėlioti visumon. 
Per jos mažutę dosjė nužudytas Tomas, o dabar jie medžioja ją pačią. 
Ji žino, kas yra tas žmogus, nužudęs Rozenbergą, Jenseną ir Kalahaną. 
Ir tai žinodama buvo išskirtinė. 

Staiga ji palinko priekin. Ašaros nudžiūvo ant skruostų. Aure, štai 
jis! Tasai sudžiūvėlis siauru veidu! Vilkėjo švarku ir ryšėjo kaklaraiš- 
čiu, sparčiai žingsniavo koplyčios link ir atrodė lyg iš tiesų gedėtų. Tai 
jis, žmogus, kurį paskutinį sykį matė „Sheraton“ vestibiulyje! Kada tai 
buvo? Ketvirtadienio rytą. Ji kalbėjosi telefonu su Verheku, kai anas 
įtariai praėjo pro šalį. 

Sudžiūvėlis sustojo prie durų, nervingai apsidairė aplink — iš- 
ties nevykėlis, aiškiai išsiduoda. Sekundėlę žvelgė į tris automobilius, 
nekaltai pastatytus gatvėje, mažiau nei už penkiasdešimties jardų. 
Atidarė duris ir įėjo į koplyčią. Gražu. Tie niekšai žmogų nužudė, o 
dabar prisijungia prie jo šeimos bei draugų ir klausosi atiduodamos 
paskutinės pagarbos. 

Nosimi ji lietė langą. Automobiliai stovėjo pernelyg toli, bet 
Darbė neabejojo, kad viename iš jų sėdintis žmogus tyko jos. Juk jie 
supranta — ji nėra tokia kvaila ir tiek susisielojusi, kad pasirodytų ir 
gedėtų savo mylimojo. Jie tai supranta. Dvi su puse dienos jai pavyko 
išvengti jų. Ašaros išdžiūvo. 

Po dešimties minučių sudžiūvėlis vienas išėjo laukan, užsirūkė 
cigaretę ir lengvu žingsniu, susikišęs rankas giliai į kišenes, patraukė 
prie trijų automobilių. Buvo liūdnas. Kas per tipas. 

Jis praėjo pro tris automobilius, bet nesustojo. Kai dingo iš akių, 
atsidarė durelės ir iš vidurinio automobilio išniro vyriškis, apsiren- 
gęs žalią sportinį Tuleino nertinį. Nuėjo gatve įkandin džiūsnos. Šis 
nebuvo liesas, atvirkščiai — kresnas, storas ir tvirtai sudėtas. Tikras 


striukis. 

Išnyko šaligatviu paskui džiūsną už koplyčios. Darbė pasislinko 
ant sulankstomosios kėdės kraštelio. Po minutės juodu iš už pasta- 
to pasirodė ant šaligatvio. Dabar buvo drauge, kuždėjosi, tačiau tik 
mirksnį, nes džiūsna atsiskyrė ir išnyko gatvėje. Striukis greitai nuėjo 
prie savo automobilio ir įsėdo vidun. Jisai sėdėjo ten ir laukė, kol baig- 
sis pamaldos, kad paskutinį sykį gautų pažvelgti į minią, jeigu atsitik- 
tinai Darbė iš tiesų būtų ganėtinai kvaila ir pasirodytų apeigose. 

Džiūsnai prireikė mažiau nei dešimties minučių įsmukti vidun, 
apžvelgti, tarkime, kokius du šimtus žmonių ir nuspręsti, kad jos tarp 
jų nėra. Galbūt jis ieškojo raudonų plaukų. Ar šviesiai nublankintų. 
Ne, kur kas protingiau būtų jau turėti tenai viduje žmonių, pamaldžiai 
sėdinčių ir apsimetančių liūdinčiais, besidairančių jos ar galbūt į ją pa- 
našios. Jie galėtų džiūsnai linktelti, papurtyti galvą ar mirktelėti. 

Čia jų knibždėte knibžda. 


HAVANA — puikus prieglobstis. Kas, kad dešimt ar šimtas šalių 
paskyrusios premiją už jo galvą. Fidelis buvo jo gerbėjas ir kartkartė- 
mis klientas. Juodu kartu gerdavo, dalydavosi moterimis ir rūkydavo 
cigarus. Čia jautėsi kaip namie: turėjo dailų butuką Calle de Torre gat- 
vėje, senojoje miesto dalyje, automobilį su vairuotoju ir bankininką, 
kuris it burtininkas žaibiškai kilnodavo pinigus po pasaulį, bet kurio 
norimo dydžio jachtą, karišką lėktuvą, jeigu prireikdavo, ir galybę jau- 
nų moterų. Jis mokėjo vietinių kalbą ir buvo ne blyškiaodis. Ši vieta 
jam patiko. 

Kartą buvo sutikęs nužudyti Fidelį, bet neprisivertė to padaryti. 
Tykojo reikiamoje vietoje ir dvi valandas delsė, bet pristigo ryžto. Per- 
nelyg buvo susižavėjęs. Tai buvo seniai, tais laikais, kai jis dar ne visada 
žudydavo dėl pinigų. Sužaidė dvigubą žaidimą ir prisipažino Fideliui. 
Juodu inscenizavo pasalą, ir pasklido gandas, kad didysis Kemelis su- 
varpytas kulkų Havanos gatvėse. 

Daugiau jis niekad nebekeliaus komercine klase. Paryžiuje pa- 
darytos fotografijos tokiam profesionalui kėlė pernelyg daug keblumų. 
Buvo beprarandąs budrumą; karjeros saulėlydyje tampąs nerūpestin- 
gas. Jo nuotraukos pateko į pirmuosius Amerikos laikraščių puslapius. 
Kokia gėda. Jo klientui tai nepatiko. 

Jachta buvo keturiasdešimties pėdų škuna su dviem įgulos na- 

riais ir jauna moterimi, visais kubiečiais. Ji liko apačioje, kabinoje. 
Prieš kelias minutes baigė su ja, iki horizonte pasimatė Biloksio žibu- 
riai. Dabar jis buvo perdėm dalykiškas, apžiūrinėjo savo pripučiamąją 
valtį, krovėsi krepšį, nieko nekalbėjo. Jūreiviai, atsitūpę ant denio, 
laikėsi atokiai nuo jo. 

Lygiai devintą jie nuleido valtį į vandenį. Jis įmetė ten savo krepšį 
ir nuplaukė. Jie girdėjo burzgiant motorą, ir Kemelis dingo sąsiaurio 
tamsoje. Jie privalėjo likti išmetę inkarą iki aušros, paskui pasukti atgal 
į Havaną. Turėjo nepriekaištingus dokumentus, liudijančius, jog yra 
amerikiečiai, jeigu būtų pastebėti ir kas nors imtų klausinėti. 

Jis kantriai slydo vandens paviršiumi, vengdamas bujų šviesų ir 
atsitiktinai pasirodančio priekyje kokio nors laivelio. 

Jau daug metų jis nieko nėra žudęs dusyk per vieną mėnesį. Kai 
tariamai buvo nušautas Kuboje, sekė penkerių metų sausra. Kantry-. 
bė — jo stiprioji pusė. Vidutiniškai jis praleisdavo metus. 

Ir ši mažutė auka liks nepastebėta. Niekas jo neįtars. Tai toks 
smulkus darbelis, bet klientas užsispyrė, ir kaip tik Kemelis pasitaikė 
visai po ranka, taip pat ir pinigai geri, taigi jis čia, dar vienoje šešių 
pėdų guminėje valtyje, plaukia kranto link vildamasis, kad tik jo bi- 
čiulis Lukas būtų ten, šįsyk persirengęs ne fermeriu, bet žveju. 

Tai bus paskutinis kartas ilgam, galbūt net visam laikui. Jis turėjo 
daugiau pinigų, negu pajėgtų išleisti ar išdalyti. Ir pradėjo daryti ma- 
žas klaidas. 

Tolumoje išvydo molą, ir pasuko šalin nuo jo. Dar liko trisdešimt 
minučių. Ketvirtį mylios laikėsi kranto linijos, paskui pakreipė valtį jos 
link. Nepriplaukęs du šimtus jardų, užgesino burzgiantį motorą, atkabi- 
no jį ir įmetė į vandenį. Žemai prigulęs valtyje, irkluodamas kiek reikėjo 
plastikiniu irklu, pamažėle kreipė valtį į tamsų ruožą už virtinės pigių 
plytinių pastatų trisdešimt pėdų nuo kranto. Atsistojęs dviejų pėdų gi- 
lumo vandenyje, kišeniniu peiliuku prarėžė keliose vietose valtį. Ši nu- 
skendo ir dingo vandeny. Paplūdimyje nebuvo nė gyvos dvasios. 

Lukas molo gale laukė vienas. Buvo lygiai vienuolikta ir jis sėdėjo 
ten su meškere ir rite. Ant galvos turėjo baltą kepuraitę, ir jos snapelis 
pamažu judėjo pirmyn ir atgal, kol dairydamasis po vandens paviršių 
stengėsi pamatyti valtį. Pažvelgė į laikrodį. 

Staiga šalia jo išdygo kažkokia žmogysta, atsirado nežinia iš kur, 
lyg angelas. 

— Lukai? — tarė Žmogysta. 

Ne toks buvo sutartas kodas. Lukas krūptelėjo. Prie kojų žvejybos 
reikmenų krepšyje revolveris, bet nebuvo kaip šio pastverti. 

— Semas? — paklausė jis. Galbūt kažko nesuprato. Galbūt Keme- 
lis iš valties nesurado molo. 

— Taip, Lukai, tai aš. Atleisk, kad nukrypau į šalį, turėjau nesklan- 
dumų dėl valties. | 

Širdis Lukui nurimo, ir jis lengviau atsiduso. 

— Kur mašina? — paklausė Kemelis. 

Lukas paskubom į jį paskersavo. Taip, čia Kemelis pro tamsius 
akinius žvelgia į vandenyną. 

Lukas linktelėjo į pastatą. 

— Raudonas „Pontiac“ stovi šalia gėrimų sandėlio. 

— Ar toli iki Naujojo Orleano? 

— Pusvalandis, — atsakė Lukas, vyniodamas rite valą be žuvies. 

Kemelis žingtelėjo atgal ir smogė jam dukart į sprandą. Po sykį 
kiėkvienu delnu. Stuburo slanksteliai lūžo ir nutraukė nugaros smegenis. 
Lukas smigo visu sunkumu, tik kartą sudejavęs. Kemelis stebėjo, kaip jis 
miršta, paskui surado kišenėje rakčiukus. Lavoną nuspyrė į vandenį. 


EDVINAS SNELERIS, ar kaip jį ten vadino, neatidarė durų, bet tyliai 
prakišo raktą po jomis. Kemelis pakėlė jį ir atsirakino gretimą kamba- 
rį. Įėjo vidun ir nuskubėjo prie lovos, kur padėjo krepšį, paskui pasuko 
prie lango, iš kur pro praskleistas užuolaidas tolumoje buvo matyti 
upė. Jisai sutraukė užuolaidas ir ėmė tyrinėti Prancūzų kvartalo žibu- 
rius apačioje. 

Nuėjęs prie telefono, surinko Snelerio numerį. 

— Papasakokite apie ją, — tarė tyliai į grindis. 

— Portfelyje dvi fotografijos. | 

Kemelis atsegė portfelį ir išsiėmė dvi nuotraukas. 

— Radau. 

— Jos sunumeruotos. Vieną gavome iš teisės fakulteto metraščio, 
ji maždaug metų senumo, kita — dabartinė, naujausia, kokią tik galė- 
jome gauti. Šioji išdidinta iš mažutės, todėl detalės neryškios. Antroji 
fotografija dvejų metų senumo. Paėmėme ją iš Arizonos valstybinio 
universiteto metraščio. 

Kemelis įsižiūrėjo į abi nuotraukas. 

— Graži moteris. 

— Taip. Labai graži. Tačiau tų dailių plaukų nebėra. Ketvirta- 
dienio vakarą ji susimokėjo už viešbučio numerį kreditine kortele. 
Penktadienį rytą vos jos nepražiopsojome. Ant grindų aptikome ilgas 
sruogas plaukų ir mažą dėmelę kažko, kas, kaip dabar žinome, yra 
juodi plaukų dažai. Labai juodi. 

— Kaip apmaudu. 

— Nuo trečiadienio vakaro jos nematėme. Įrodė, kad gali tapti 
nepagaunama: kreditinė kortelė už kambarį trečiadienį, kreditinė kor- 
telė kitame viešbutyje ketvirtadienį, o nuo praeitos nakties — nieko. 
Penktadienį popiet iš savo banko sąskaitos pasiėmė penkis tūkstan- 
čius grynaisiais, taigi pėdsakai atvėso. 

— Galbūt kur nors išvyko? 

— Galimas daiktas, bet aš taip nemanau. Praeitą naktį kažkas 
lankėsi jos bute. Mes prikaišiojome „blakučių“, tačiau dvi minutes pa- 
vėlavome. 

— Lėtokai judate, ką? 

— Miestas didelis. Išstatėme postus oro uoste ir geležinkelio sto- 
tyje. Stebime jos motinos namą Aidahe. Nė kvapo. Manau, ji vis dar 
čia. 

— Kur ji galėtų būti? 

— Vis juda, keičia viešbučius, naudojasi taksofonais, laikosi 
atokiai nuo įprastų vietų. Jos ieško ir Naujojo Orleano policija. Tre- 
čiadienį po bombos sprogimo jie kalbėjosi su ja, vėliau pametė. Mes 
ieškome, jie ieško, tad atsiras. 

— Kas nutiko bombai? 

— Visai paprasta. Mergina neįsėdo į automobilį. 

— Kas pagamino bombą? 

Sneleris delsė. 

— Negaliu pasakyti. 

Kemelis šyptelėjo ir išsiėmė iš portfelio keletą gatvių žemėlapių. 

— Papasakokite apie žemėlapius. 

— Ak, mieste tik kelios dėmesio vertos vietos. Jos būstas, jo būs- 
tas, teisės fakultetas, viešbučiai, kuriuose buvo apsistojusi, bombos 
sprogimo vieta, keletas jos mėgstamų studentiškų bariukų. 

— Kol kas ji laikėsi Prancūzų kvartale. 

— Ji gudri. Čia daugybė vietų, kur galima pasislėpti. 


PELIKANO DOSJĖ 163 


Kemelis paėmė naujausiąją fotografiją ir atsisėdo ant kitos lovos. 
Ta mergina jam patiko. Netgi su trumpais tamsiais plaukais veidas 
intrigavo. Galėtų ją nužudyti, tačiau tai nebūtų malonu. 

— Kaip apmaudu, ar ne? — tarė bemaž pats sau. 

— Taip. Apmaudu. 

——TrEtRAtu a r. 


GEVINAS VERHEKAS ATVYKO į Naująjį Orleaną jau pavargęs, sle- 
giamas metų naštos, o po dviejų naktų bastymosi po barus jautėsi 
visiškai išsunktas ir praradęs jėgas. Į pirmą barą užklydo netrukus po 
laidotuvių, ir septynias valandas gurkšnojo alų su nenustygstančiu 
jaunimėliu, kalbėdamasis apie žalų atlyginimus, kontraktus, Volstrito 
firmas ir kitus dalykus, kurių nekentė. Žinojo, kad neturėtų sakytis ne- 
pažįstamiesiems esąs iš FTB. Jis ne iš FTB. Neturėjo ženklelio. 

Šeštadienio naktį Gevinas išnaršė penkis ar šešis barus. Tuleinas 
vėl prakišo, ir po rungtynių barai prisipildė triukšmadarių. Reikalai 
darėsi beviltiški, ir jis vidurnaktį liovėsi klajojęs. 

Kai suskambo telefonas, jau kurį laiką kietai miegojo nenusiavęs 
batų. Puolė prie jo. 

— Alio! Alio! 

— Gevinas? — paklausė ji. 

— Darbė! Čia jūs? 

— Kas gi kitas? 

— Kodėl anksčiau nepaskambinote? 

— Tik nepradėkite žerti kvailų klausimų. Kalbu iš taksofono, tad 
jokių gudrysčių! 

— Liaukitės, Darbe. Prisiekiu, galite manimi pasitikėti. 

— Gerai. Tikiu jumis. Na ir kas? 

Jis pažvelgė į laikrodį ir ėmė atsirišinėti batraiščius. 

— Ką gi, tai jūs man pasakykite. Kas toliau? Kiek dar ilgai ketina- 
te slapstytis Naujajame Orleane? 

— Iš kur jūs žinote, kad aš Naujajame Orleane? 

Sekundėlę jis nutilo. 

— Taip, esu Naujajame Orleane, — patvirtino ji. — Ir, manau, jog 
norite, kad susitikčiau su jumis, mes taptume gerais draugais, tada aš 
įsijungčiau, kaip jūs sakote, ir pasikliaučiau jumis, vyručiai, kad amži- 
nai mane saugosite. 

— Kaip tik taip. Jeigu to nepadarysite, per kelias dienas žūsite. 

— Kalbate be užuolankų, tiesa? 

— Taip. Jūs pradedate žaisti, tačiau nesuvokiate, ką darote. 

— Kas mane gaudo, Gevinai? 

— Galimas daiktas, daug žmonių. 

— Kas jie? 

— Nežinau. 

— Dabar jūs su manimi žaidžiate, Gevinai. Kaip galiu jumis pasi- 

— Gerai. Manau, galiu jums pasakyti, kad savo mažyte dosjė 
smogėte kažkam į paširdžius. Jūs teisingai spėjote, kad apie dosjė su- 
žinojo ne tie žmonės, ir dėl to dabar Tomas negyvas. Jie nužudys jus tą 
pačią akimirką, kai tik suras. 

— Mes žinome, kas nužudė Rozenbergą ir Jenseną, tiesa, Gevinai? 

— Manau, taip. 

— Tai kodėl FTB nieko nesiima? 

— Gali būti, kad mes atsidūrę vidur pastangų nuslėpti tiesą. 

— Ačiū Dievui, kad tai sakote. Ačiū Dievui. 

— Aš galėčiau prarasti darbą. 

— Kamgi aš pasakyčiau, Gevinai? Kas ką bando nuslėpti? 

— Nesu tikras. Mes buvome labai susidomėję dosjė, tačiau Baltie- 
ji rūmai stipriai paspaudė, ir mes ją atmetėme. 

— Aš gebu tai suprasti. Bet kodėl jie mano, kad gali mane nužu- 
dyti, ir visa tai liks paslaptis? | 

— Negaliu atsakyti į šį klausimą. Galbūt jie mano, kad jūs žinote 
daugiau. 

— Galiu jums kai ką papasakoti? Kelias akimirkas po bombos 
sprogimo, kai Tomas degė automobilyje, o aš buvau parblokšta be- 
veik be sąmonės, kažkoks faras, vardu Rupertas, nusivedė mane į savo 
automobilį ir pasisodino vidun. Kitas faras, su kaubojiškais batais ir 
džinsais, ėmė mane klausinėti. Buvau nusilpusi ir sukrėsta. Juodu, tas 
Rupertas bei jo draugas kaubojus, dingo ir daugiau nebepasirodė. Jie 
buvo ne farai, Gevinai. Stebėjo, kaip sprogo bomba, ir kai paaiškėjo, 

kad manęs nebuvo automobilyje, ėmėsi plano B. Tuomet to nesuvo- 
kiau, bet veikiausiai minutė kita, ir į mano galvą būtų įsmigusi kulka. 

Verhekas klausėsi užsimerkęs. 

— Kas jiems nutiko? | 

— Tikrai nežinau. Manau, jie išsigando, kai į nusikaltimo vietą 
sulėkė tikrieji farai. Abu dingo. Aš sėdėjau jų automobilyje, Gevinai. 
Jie buvo mane sučiupę. 

— Jūs privalote pasikliauti manimi, Darbe. Klausykitės manęs. 

— Ar pamenate mūsų pokalbį telefonu ketvirtadienio rytą, kai 
aš staiga išvydau veidą, kuris atrodė matytas, ir aš jums papasakojau, 
kaip jis atrodė? 

— Žinoma. 

— Tas žmogus vakar buvo drauge su keliais draugužiais gedulin- 
gose pamaldose. 

— Kur jūs buvote? 

— Stebėjau. Jis atėjo šiek tiek pavėlavęs, viduje pabuvo dešimt 
minučių, paskui išsmuko lauk ir susitiko su Striukiu. 

— Striukiu? 

— Taip, jis vienas iš gaujos. Striukis, Rupertas, Kaubojus ir Džiūsna. 
Nuostabūs tipai. Neabejoju, esama ir kitų, bet aš dar su jais nesusitikau. 

— Kitas susitikimas bus paskutinis, Darbe. Jums liko gyventi apie 
keturiasdešimt aštuonias valandas. 

— Pažiūrėsime. Kiek dar būsite mieste? 

— Kelias dienas. Ketinau likti, kol surasiu jus. 

— Aš čia. Galbūt rytoj jums paskambinsiu. 

Verhekas giliai atsiduso. 

— Gerai, Darbe. Kaip pasakysite. Tik būkite atsargi. 

Ji padėjo ragelį. Jis bloškė per kambarį telefoną ir nusikeikė. 


DvIEM KVARTALAIS TOLIAU penkioliktame aukšte Kemelis spokso- 
jo į televizorių ir greitai murmėjo pats sau. Filmas buvo apie žmones 
dideliame mieste. Jie kalbėjo angliškai, jo trečiąja kalba, ir jis kartojo 
kiekvieną žodį savo tobuliausia bendrine amerikiečių tarme. Darydavo 
tai valandų valandas. Puikiai išmoko kalbą, slėpdamasis Belfaste, ir per 
pastaruosius dvidešimt metų peržiūrėjo galybę amerikietiškų filmų. 
Mėgstamiausias buvo Trys Kondoro dienos. Žiūrėjo jį keturis kartus, kol 
suprato, kas ką ir kodėl žudo. Pats, ko gero, būtų nužudęs Redfordą. 

Garsiai kartojo kiekvieną žodį. Jam pasakyta, kad šitaip kalbė- 
damas angliškai galėtų būti palaikytas amerikiečiu, tad viena klaida, 
vienintelė klaidelė, ir mergina dings. 


„VoLvo“ Buvo paliktas stovėjimo aikštelėje pusantro kvartalo 
nuo jo savininko gyvenamosios vietos. Jis mokėjo šimtą dolerių per 
mėnesį už vietą ir už tai, ką jis laikė apsauga. Jie įsmuko pro vartus, 
kurie šiaip turėjo būti užrakinti. 

Automobilis buvo 1986-ųjų GL, be saugos sistemos, ir atidaryti 
vairuotojo pusės dureles truko vos kelias sekundes. Vienas atsisėdo 
ant bagažinės ir užsirūkė cigaretę. Buvo sekmadienis, beveik ketvirta 
valanda ryto. 

Kitas atidarė įrankių dėželę, kurią nešiojosi kišenėje, ir ėmė dar- 
buotis prie jupių mėgstamo automobilinio telefono, kurį Grenthemas 
Lengvas darbas. Atsukęs ragelį, jis įstatė mažutėlį siųstuvėlį ir vėl tvar- 
kingai viską sudėjo vieton. Po minutėlės išsirangė iš salono ir pritūpė 
prie užpakalinio buferio. Rūkantysis padavė jam juodą kubelį, kuris 
buvo pakištas po automobiliu prie grotelių už kuro bako. Tai buvo 
magnetinis siųstuvėlis, veiksiantis šešias dienas, iki išsieikvos ir turės 
būti pakeistas kitu. 

Nepraėjo nė septynių minučių, kai juodu dingo. Pirmadienį, vos 
tik jis bus pastebėtas įeinantis į Post pastatą Penkioliktojoje, jie įsi- 
brausią į jo butą ir pasirūpinsią telefonais. 

ANTRA JOS NAKTIS lovoje ir pusryčiai buvo geresni nei pirmosios 
paros. Išmiegojo iki vėlaus ryto. Galbūt ji jau prie to priprato. Stebei- 
lydama į mažučio lango užuolaidas konstatavo, kad nesapnavo jokių 
košmarų, niekas neslankiojo patamsyje nukreipęs į ją revolverius ir 
peilius. Miegojo ilgai, kietai, ir kol išsibudino protas, ji ilgai tyrinėjo 
užuolaidas. | 

Pamėgino surikiuoti savo mintis. Stojo ketvirta diena, kai ji 
Pelikanas, o norėdama prabusti penktąją, privalėjo mąstyti kaip pe- 
dantiškas žudikas. Ketvirta jai likusio gyvenimo dalis. Jau turėjo būti 
mirusi. 

Bet kai akys prasimerkdavo, ir ji suvokdavo iš tikrųjų esanti gyva 
bei saugi, o durys negirgždėjo ir grindys netraškėjo, drabužinėje nesi- 
slepė galvažudys, visados pirmiausia pagalvodavo apie Tomą. Jo mir- 
ties sukeltas sukrėtimas blėso, ir jai darėsi lengviau nuvyti šalin mintis 
apie sprogimo trenksmą ir ugnies riaumesį. Žinojo, kad jis buvo su- 
plėšytas į gabalėlius ir žuvo iškart. Žinojo, kad jis nekentėjo. 

Tad ji mąstė apie kitus dalykus — įsivaizdavo, jog jaučia, kad jis 
šalia, kad girdi jo kuždesius ir krizulį, kai abu gulėdavo lovoje. Prisi- 
minė, kaip baigus mylėtis jis geisdavo ją glamonėti. Buvo nuostabus 
meilužis, pasimylėjęs norėdavo žaisti, bučiuotis ir glaustytis. Ir kikenti. 
Jis beprotiškai ją mylėjo, buvo įklimpęs iki ausų, ir pirmąsyk savo gy- 
venime gebėjo kvailioti su moterimi. Ne kartą per Tomo paskaitas ji 
prisimindavo, kaip jis burkuodavo bei prunkšdavo, ir gaudavo prikąsti 
lūpą, kad nenusišypsotų. 

Ji irgi jį mylėjo. Ir todėl buvo taip skaudu. Norėjo savaitę nesikelti 
iš lovos ir verkti. Kitą dieną, kai palaidojo tėvą, vienas psichiatras jai 
paaiškino, kad sielai reikia trumpo, bet labai stipraus sielvarto tarps- 
nio, tada ateina kitas laikotarpis. Tačiau būtina patirti skausmą; siela 
turi kentėti netramdomai, kad toliau galėtų gyventi. Darbė paklausė jo 
patarimo ir nesistengdama kovoti su savo skausmu atsidavė sielvartui, 
paskui pavargo ir perėjo į kitą fazę. Vadinasi, tai padėjo. 

Bet nepadeda dėl Tomo. Ji negalėjo klykti ir svaidyti daiktus, kaip 
to norėtų. Rupertas, Džiūsna ir kiti vaikinai neleido jai gedėti. 

Maąstė apie Tomą kelias minutes, paskui mintimis sugrįžo prie 
jų. Kur jie būsią šiandien? Kur ji galėtų nueiti, kad nebūtų pastebėta? 
Ar po dviejų naktų šioje vietoje privalo susirasti kitą būstą? Taip, ji tai 
padarys, kai sutems. Paskambins ir užsisakys kambarį kitame nedide- 
liame pensione. Kur jie slankioja? Ar patruliuoja gatvėse, paprasčiau- 
siai tikėdamiesi ją sutikti? Ar jie žino, kur ji šią minutę? Ne! Jau būtų 
negyva. Ar žino, kad dabar ji blondinė? 

Plaukai privertė ją šokti iš lovos. Nuėjo prie veidrodžio viršum 
rašomojo stalo ir pažvelgė į save. Dabar jie buvo netgi dar trumpesni 
ir visai balti. Neblogai padirbėta. Praeitą naktį tam sugaišo tris valan- 

das. Jeigu išgyvensianti kitas dvi dienas, nusikirpsianti dar šiek tiek 
ir vėl nusidažysianti juodai. Jeigu išgyvensianti bent savaitę, ko gero, 
nupliksianti. 

Surėmė alkis, ir sekundėlę ji pagalvojo apie maistą. Ji nevalgo, 
ir tai nėra gerai. Jau beveik dešimta. Keista, sekmadieniais čia iš ryto 
nepatiekiami pusryčiai. Gausianti surizikuoti ir išsmukti laukan nusi- 
pirkti maisto ir sekmadieninio Post, taip pat paaiškės, ar jie sugebės ją 
pagauti, kai dabar esanti vyriškai apkirpta blondinė. 

Greitai nusiprausė po dušu, plaukams neprireikė nė minutės. Jo- 
kios kosmetikos. Apsirengė naujomis kariškomis darbinėmis kelnėmis 
bei nauja aviatoriaus striuke, ir buvo pasirengusi kovai. Akis paslėpė 
po aviatoriaus akiniais. 

Nors per keturias dienas kelis kartus buvo įėjusi į pastatą, iš jo 
neiškeldavo kojos pro paradines duris. Ji nuslinko tamsia virtuve, at- 
sirakino užpakalines duris ir išsmuko į skersgatvį už mažos užeigos. 
Buvo pakankamai vėsu, kad galėtum vilkėti aviatoriaus striuke ir ne- 
sukelti įtarimų. Kvaila, pagalvojo ji. Prancūzų kvartale galėtų vilkėti 
poliarinės meškos kailiu su galva, ir niekas nekreiptų dėmesio. Ji žva- 
liai nužingsniavo skersgatviu, giliai susikišusi rankas į kišenes ir pro 
tamsius akinius šaudydama akimis aplinkui. 

Jis pamatė ją, kai pasirodė ant Burgundijos gatvės šaligatvio. 
Plaukai po kepuraite buvo kitokie, bet ūgis vis tiek penkios pėdos ir 
aštuoni coliai, ir to ji negalėjo pakeisti. Kojos tokios pat ilgos, žengė 
užtikrintai. Net ir prabėgus keturioms dienoms jis gebėjo išskirti ją iš 
minios, nepaisant paslėpto veido ir kitaip nudažytų plaukų. Kaubojiš- 
ki batai — gyvatės odos, smailomis nosimis — leidosi šaligatviu ir ėmė 
sekti iš paskos. 

Gudri mergiotė — vingiuoja už kiekvieno kampo, kas kvarta- 
lą keičia gatves, žengia sparčiai, bet ne per greitai. Spėjo, kad ji eina 
Džeksono aikštės link, kur sekmadieniais daug žmonių, ir tikisi tarp 
jų įsimaišyti. Galėtų vaikštinėti su turistais ir vietiniais, galbūt užkąsti, 
mėgautis saule, nusipirkti laikraštį. 

Darbė nerūpestingai užsirūkė ir eidama pūtė dūmus. Nevaliojo 
įkvėpti. Prieš tris dienas pabandė ir apsvaigo. Toks bjaurus įprotis. Ko- 
kia būtų ironija, jeigu ji po viso šito liktų gyva vien todėl, kad paskui 
numirtų nuo plaučių vėžio. Dieve, duok numirti nuo plaučių vėžio! 

Jisai sėdėjo prie staliuko sausakimšoje kavinukėje prie Sent Pite- 
rio ir Šartrė gatvių kampo, ir kai jinai jį išvydo, buvo likę vos dešimt 

pėdų. Po sekundės dalelytės ir jis ją atpažino, ir, ko gero, merginai 
būtų pavykę praeiti pro šalį nepastebėtai, jeigu nebūtų pristabdžiusi 
žingsnio ir išgąstingai gurktelėjusi seilių. Jis ją pamatė ir veikiausiai 
būtų tik kažką įtaręs, bet nežymi dvejonė ir keistas žvilgsnis ją išdavė. 
Ji žingsniavo toliau, tačiau dabar jau sparčiau. 

Ten sėdėjo Striukis. Pašokęs ant kojų nuvinguriavo tarp stalų, ir 
ji pametė jį iš akių. Jis anaiptol nebuvo apkūnus. Atrodė greitas ir rau- 
meningas. Šartrė gatvėje, nardydama tarp Šv. Liudviko katedros arkų, 
sekundėlę ji atitrūko nuo persekiotojo. Bažnyčia buvo atdara, ir Darbė 
pamanė įsmuksianti vidun, lyg šventykloje jis neišdrįstų žudyti. Deja, 
nužudytų ją ten arba gatvėje, vidur minios. Visur, kur tik pagautų. 
Žmogus vėl pasirodė iš paskos, ir Darbė norėjo žinoti, ar greitai jis 
artėja. Ar tik žengia išties sparčiai ir stengiasi apsimesti jos nesekąs? O 
gal risnoja? Arba dunda šaligatviu, rengdamasis šuoliu sugriebti, kai 
tik ją pamatys? Ji skubėjo į priekį. 

Šv. Anos gatvėje perėjo kiton pusėn, laikydamasi kairės, ir jau 
buvo beveik pasiekusi Karališkąją, kai grįžtelėjo greitomis apsidairyti. 
Jis artėjo. Judėjo kita gatvės puse, bet aiškiai vijosi. 

Nervingas žvilgsnis per petį nepaliko abejonių. Ji aiškiai išsidavė, 
ir dabar jis leidosi risnoti. 

Greičiau į Burbono gatvę, nusprendė ji. Iki rungtynių pradžios 
liko keturios valandos, ir „Saints“ aistruoliai gatvėse šventė, nes po žai- 
dimo mažai bus ką švęsti. Ji pasidavė į Karališkąją ir truputį pabėgėjo, 
paskui sulėtino tempą ir pradėjo sparčiai žingsniuoti. Jis irgi įsuko į 
Karališkąją ir jau turseno. Buvo pasirengęs bet kurią sekundę mestis į 
priekį ir bėgti kiek tik neša kojos. Darbė perėjo į gatvės vidurį, kur ne- 
turėdami ką veikti sukinėjosi būrys triukšmingų futbolo aistruolių. Ji 
nėrė kairėn, į Diumeno gatvę, ir leidosi bėgti. Priekyje Burbono gatvė, 
o ten visur pilna žmonių. 

Dabar jau jį girdėjo. Nebėra prasmės atsigręžinėti. Jis ten už jos, 
bėga ir vis artėja. Kai ji įsuko į Burbono gatvę, ponas Striukis buvo 
atsilikęs vos penkiasdešimt pėdų, ir lenktynės baigėsi. Ji išvydo triukš- 
mingai iš baro išvirstančius savo angelus. Trys stambūs, sunkūs jauni 
pečiūkai, vilkintys padūkusiu juodų ir auksinių „Saints“ aprangos 
spalvų deriniu, žingtelėjo į gatvės vidurį kaip tik tuo metu, kai Darbė 
puolė prie jų. 

— Padėkit! — it paklaikusi sukliko ji ir parodė į Striukį. — Gel- 
bėkit! Tas žmogus mane vejasi! Nori išprievartauti! 

Ką gi, po šimts, seksas Naujojo Orleano gatvėse dabar anaiptol 
ne retas dalykas, tačiau teprasmenga jie pragaran, jei šia mergina bus 
pasinaudota. 

— Prašau, padėkite! — gailiai sukliko ji. Staiga gatvė nuščiuvo. 
Visi apmirė, taip pat ir Striukis, kuris stabtelėjo vieną du žingsnius, 
paskui metėsi į priekį. Trejetas „Šventųjų“, sukryžiuotomis ant krūti- 
nės rankomis ir žioruojančiomis akimis, pastojo jam kelią. Visa buvo 
baigta per kelias sekundes. Striukis paleido į darbą iškart abi rankas: 
dešine kirto į gerklę pirmajam, kaire smūgiavo į dantis antrajam. Tie 
sužvigo ir visu svoriu plojosi ant grindinio. Trečiasis nė nesirengė 
sprukti. Sužeisti du jo draugeliai, ir to nevalia pakęsti. Striukiui jis 
būtų buvęs juokų darbas, bet pirmasis, užgriuvęs ant dešinės pėdos, 
išmušė jį iš pusiausvyros. Kol jisai stengėsi išlaisvinti pėdą, trečiasis, 
ponas Bendžamenas Čopas iš Tibodo Luizianos valstijoje, spyrė jam 
tiesiai į tarpukojį, ir Striukis buvo sudorotas. Kai Darbė vėl įsmuko į 
minią, išgirdo jį suspingant iš skausmo. 

Ponas Čopas spyrė beparkrentančiam Striukiui į šonkaulius. 
Antrasis, sukruvintu veidu, paklaikusiomis akimis puolė Striukį, ir 
prasidėjo skerdynės. Užlaužė jam rankas, kurias tas laikė prispaudęs 
prie Žiauriai sužalotų kiaušelių, ir abu be gailesčio spardė jį ir keikė, 
kol kažkas sušuko: „Farai!“ Tai išgelbėjo žmogui gyvybę. Ponas Čopas 
ir antrasis galiūnas padėjo atsistoti pirmajam, ir paskutinįsyk „Šven- 
tuosius“ visi regėjo beįneriančius į barą. Striukis vargais negalais at- 
sistojo ir nuslinko šalin it šuo, pervažiuotas sunkvežimio, bet vis dar 
gyvas ir pasiryžęs numirti namie. 

Ji pasislėpė tamsiame vienos Dekaturo gatvės alinės kampe, gėrė 
kavą, paskui alų, vėl kavą ir vėl alų. Rankos jai drebėjo, skrandis var- 
tėsi. Bandelės su mėsa ir sūriu kvepėjo nuostabiai, bet Darbė nepajėgė 
nuryti nė kąsnio. Po trečio butelio alaus per tris valandas ji užsisakė 
lėkštę virtų krevečių ir gryno vandens. 

Alkoholis ją nuramino, o krevetės padėjo pasijusti geriau. Tarėsi 
čia esanti saugi, tad kodėl nepasižiūrėjus rungtynių ir paprasčiausiai 
nepasėdėjus, iki smuklytė užsidarys. 

Atėjus rungtynių pradžiai, alinė prisipildė sausakimša klientų. Jie 
stebėjo platų ekraną viršum baro ir kaušo. Šiuo metu ji buvo „Saints“ 
aistruolė. Vylėsi, kad trys jos bičiuliai ne itin nukentėjo ir mėgaujasi 
žaidimu. Minia šūkavo ir plūdo „Redskins“. 

Darbė tūnojo savo kamputyje dar gerokai po rungtynių, paskui 
išsmuko tamson. 


KAŽKURIUO LAIKU per ketvirtą kėlinį, kai „Saints“ atsilikinėjo 
keturiais iš aikštės pelnytais įvarčiais, Edvinas Sneleris padėjo ragelį ir 
išjungė televizorių. Pamankštino kojas, paskui sugrįžo prie telefono ir 
paskambino į gretimą kambarį Kemeliui. 

— Klausykite, kaip kalbu angliškai, — tarė žudikas. — Jeigu iš- 
girsite nors kokį akcentą, pasakykite man. 

— Gerai. Ji čia, — pasakė Sneleris. — Vienas iš mūsų žmonių šį- 
ryt ją matė Džeksono aikštėje. Sekė ją tris kvartalus, paskui pametė. 

— Kaip pametė? 

— Argi tai svarbu? Ji paspruko, tačiau yra čia. Jos plaukai labai 
trumpi ir beveik balti. 

— Balti? 

Sneleris nemėgo kartotis, ypač tam mišrūnui. 

— Jis sakė, kad jie ne šviesūs, bet balti, ji vilkėjo žaliomis kariško- 
mis kelnėmis ir ruda lakūnų striuke. Kažkokiu būdu mergina atpažino 
jį ir dėjo į kojas. 

— Kaipgi ji galėjo jį atpažinti? Ar anksčiau buvo mačiusi? 

Kas per idiotiški klausimai. Sunku patikėti, kad jis laikomas su- 
permenu. 

— Negaliu į tai atsakyti. 

— Kaip mano angliška tartis? 

— Puiki. Po jūsų durimis pakišta kortelė. Turite ją pasižiūrėti. 

Kemelis padėjo telefoną ant pagalvės ir nuėjo prie durų. Po se- 
kundės vėl pakėlė ragelį. 

— Kas jis toks? 

— Pavardė Verhekas. Olandų kilmės amerikietis. Dirba Vašing- 
tone, FTB. Matyt, juodu su Kalahanu buvo draugai. Kartu baigė teisės 
fakultetą Džordžtauno universitete, ir vakar per gedulingas pamaldas 
Verhekas stovėjo garbės sargyboje. Praeitą vakarą jis šlaistėsi viename 
bare netoli universiteto miestelio ir klausinėjo apie tą merginą. Prieš 
dvi valandas vienas iš mūsų žmonių buvo tame pačiame bare, apsi- 
metė FTB agentus ir užmezgė pokalbį su barmenu, kuris pasirodė esąs 
teisės studentas ir pažįsta merginą. Juodu žiūrėjo futbolą ir kiek šnek- 

telėjo, paskui vaikinas išsitraukė kortelę. Pažiūrėkite į kitą jos pusę. Jis 
„Hiltone“, kambarys — 1909. 

— Tai penkios minutės pėsčiomis. — Gatvių planai gulėjo iš- 
mėtyti ant lovos. 

— Taip. Mes šen bei ten paskambinome į Vašingtoną. Jis ne agen- 
tas, tik teisininkas. Pažinojo Kalahaną ir galbūt pažįsta merginą. Aki- 
vaizdu, kad bando ją surasti. 

— Ji jam papasakotų, tiesa? 

— Veikiausiai. 

— Kaip mano anglų kalba? 

— Puiki. 


KEMELIS PALAUKĖ valandą ir paliko viešbutį. Apsirengęs švarką 
ir pasirišęs kaklaraištį jis buvo panašus į paprastą pilietį, einantį pa- 
lei Kanalą upės link. Nešinas dideliu sportiniu krepšiu ir rūkydamas 
cigaretę, po penkių minučių įžengė į „Hiltono“ vestibiulį ir prasibrovė 
pro minią grįžtančių iš Kupolo aistruolių. Liftas sustojo dvidešimtame 
aukšte, iš kur jis nulipo laiptais į devynioliktąjį. 

Iš 1909-ojo niekas neatsiliepė. Jeigu durys būtų jam atidarytos, 
bet užkabinta grandinėlė, jis būtų atsiprašęs ir paaiškinęs, jog pataikė 
ne į tą numerį. Jeigu duris būtų atidarę, bet grandinėlė neužkabinta, o 
per tarpą žvelgtų veidas, jis būtų stipriai paspyręs jas ir patekęs į vidų. 
Bet jų niekas neatidarė. 

Naujasis jo draugužis Verhekas veikiausiai šlaistosi po barus, 
kaišioja vizitines korteles ir meldžia vaikinus pasikalbėti su juo apie 
Darbę Šo. Kas per mulkis! 

Jis vėl pabeldė ir laukdamas įkišo šešių colių plastikinę liniuotę 
tarp durų ir rėmo. Švelniai šią judino, kol sklendė trekštelėjo. Spynos 
Kemeliui buvo menkas keblumas. Jis gebėdavo per trisdešimt sekun- 
džių neturėdamas rakto atsirakinti automobilį ir užvesti variklį. 

Patekęs į vidų, jis vėl užrakino duris ir padėjo ant lovos krepšį. 
Lyg chirurgas išsitraukė iš kišenės pirštines ir užsitempė ant plaštakų. 
Ant stalo pasidėjo 0.22 kalibro revolverį ir duslintuvą. 

Patvarkyti telefoną ėjosi greitai. Įjungė magnetofonėlį po lova, 
kur tas galės išbūti savaites, kol kas nors pastebės. Dusyk paskambino 
orų tarnybai, norėdamas patikrinti magnetofonėlį. Veikė puikiai. 

Naujasis jo draugužis Verhekas buvo nevala. Daugelis drabužių 
kambaryje nešvarūs ir paprasčiausiai gulėjo numesti greta ant stalo 
padėto lagamino. Jis nė neišsikrovęs daiktų. Pigus drabužių krepšys 
kabėjo sieninėje spintoje šalia vienut vienutėlių marškinių. 

Kemelis paslėpė savo pėdsakus ir įsitaisė žemai spintoje. Buvo 
kantrus žmogus ir gebėdavo laukti valandų valandas. Dėl visa ko laikė 
rankoje parengtą revolverį, jeigu tas klounas sumanytų lįsti į spintą — 
tuomet prisieitų nužudyti jį kulkomis. Antraip jis tik klausysiąsis. 

SEKMADIENĮ GEVINAS NEBĖJO į barus. Tai buvo tuščias reikalas. Juk 
ji jam paskambino, be to, po šias vietas nesisukinėja, tad kurių velnių 
gaišti laiką. Jis per daug gėrė ir per daug valgė, buvo pavargęs nuo 
Naujojo Orleano. Jau turėjo užsisakęs bilietą į lėktuvą pirmadienio pa- 
vakarę, ir jeigu ji vėl nepaskambinsianti, jis liausis vaidinęs detektyvą. 

Jam nepasisekė jos surasti, tačiau nesijautė esąs dėl to kaltas. Net- 
gi taksistai pasiklysta šiame mieste. Iki vidudienio Voilzas tikriausiai 
pratrūks šūkauti. Bet Gevinas padarė, ką galėjo. 

Jis tysojo ant lovos vien su boksininko kelnaitėmis, sklaidė žur- 
nalą ir nekreipė dėmesio i televizorių. Buvo beveik vienuolika. Palauk- 
siąs jos iki dvylikos, paskiau pamėginsiąs miegoti. 

Telefonas suskambo lygiai vienuoliktą. Nuspaudęs nuotolinio 

— Alio. 

Skambino ji: 

— Čia aš, Gevinai. 

— Taigi jūs gyva. 

— Mažai trūko. 

Jis atsisėdo ant lovos krašto. 

— Kas nutiko? 

— Šiandien jie mane pamatė, ir vienas iš tų galvažudžių, bičiulis 
Striukis, vijosi Prancūzų kvartalu. Jūs nepažįstate Striukio, tačiau tai 
tas, kuris stebėjo jus ir visus kitus įeinant į koplyčią. 

— Bet jūs pasprukote. 

— Aha. Mažytis stebuklas, bet aš pasprukau. 

— Kas nutiko Striukiui? 

— Mirtinai sužalotas. Veikiausiai guli kur nors lovoje, įsidėjęs po 
trumpikėmis ledo. Buvo vos keli žingsniai nuo manęs, kai nusprendė 
susimušti su netinkamais vaikinais. Aš bijau, Gevinai. 

Verhekas sekundėlę užsikirto. Nors balsas drebėjo, ji stengėsi 
tvardytis. Buvo beprarandanti šaltakraujiškumą. 

— Klausykite, Darbe. Rytoj popiet aš išskrendu. Turiu būti dar- 
be, ir bosas laukia manęs įstaigoje. Todėl negaliu mėnesį šlaistytis po 
Naująjį Orleaną, vildamasis, kad nebūsite nužudyta ir kad ateisite į 
protą, ir imsite pasitikėti manimi. Išskrendu rytoj ir, manau, jums rei- 
kia vykti su manimi. 

— Kur? 

— Į Vašingtoną. Pas mane. Kur nors kitur nei dabar esate. 

— Ir kas tuomet? 

— Na, pirmiausia, jūs liksite gyva. Aš kreipsiuos į direktorių ir 
pažadu, jūs būsite saugi. Mes ką nors sugalvosime, velniai rautų. Bet 
kas geriau nei tai. 

— Kas jus verčia manyti, kad mes galime paprasčiausiai išskristi? 

— Mes paskirsime tris FTB agentus jus saugoti. Be to, aš nesu vi- 
siškas asilas. Klausykite, Darbe, pasakykite, kur norite tuoj pat susitik- 
ti, ir po penkiolikos minučių aš atvyksiu su trim agentais jūsų paimti. 
Tie vaikinai ginkluoti ir nebijo to mažojo Striukio bei jo sėbrų. Šiąnakt 
mes išgabensime jus iš miesto, o rytoj nuskraidinsime į Vašingtoną. 
Pažadu, rytoj jūs pati susitiksite su mano bosu, garbiuoju E Dentonu 
Voilzu, ir tada žiūrėsime, ką daryti. 

— Maniau, FTB čia niekuo dėta. 

— Niekuo dėta, bet gali ir pagelbėti. 

— Tad iš kur tie trys agentai? 

— Aš turiu draugų. 

Darbė minutėlę pagalvojo ir staiga jos balsas sutvirtėjo. 

— Už jūsų viešbučio yra tokia vieta, vadinama „Upės promena- 
da“. Tai parduotuvių kvartalas su restoranais ir... 

— Šiandien popiet praleidau ten tris valandas. 

— Gerai. Antrame aukšte yra drabužių parduotuvė, vadinama 
„Prancūzų linkis“. 

— Mačiau ją. 

— Noriu, kad rytoj, lygiai vidudienį, stovėtumėte prie įėjimo. Pa- 
laukite manęs ten penkias minutes. 

— Liaukitės, Darbe. Rytoj vidudienį jau būsite negyva. Užteks 
žaisti katę ir pelę. 

— Tik darykite, kaip sakau, Gevinai. Mes niekad nebuvome susi- 
tikę, tad neįsivaizduoju, kaip atrodote. Būkite su kokiais nors juodais 
marškiniais ir raudona beisbolo kepuraite. 

— Kur galėčiau rasti tokių daiktų? 

— Paprasčiausiai gaukite juos. 

— Gerai gerai, gausiu. Spėju, norite, kad krapštyčiausi semtuvėliu 
nosį ar dar ką nors. Tai kvaila. 

— Aš nenusiteikusi kvailioti, tad jeigu jūs neužsičiaupsite, mes 
tai atšauksime. 

— Pati kišate kaklą į kilpą. 

— Gevinai, prašau. 

— Atleiskite. Padarysiu viską, ką liepsite. Tai tikriausiai labai 
judri vieta. 

— Taip, iš tiesų. Tiesiog minioje aš jaučiuosi saugesnė. Pastovė- 
kite prie durų kokias penkias minutes, rankoje laikykite sulankstytą 
laikraštį. Aš stebėsiu. Po penkių minučių įeikite į parduotuvę ir pasu- 
kite į dešinį artimesnįjį kampą, kur sukabintos safariui skirtos striu- 
kės. Šiek tiek panaršykite, ir aš jus susirasiu. 

— Ir kuo jūs vilkėsite? 

— Dėl manęs nesirūpinkite. 

— Puiku. O ką toliau darysime? 

— Jūs ir aš, ir tik mes vieni, paliksime miestą. Nenoriu, kad dar 
kas nors žinotų apie tai. Suprantate? 

— Ne, nesuprantu. Aš galiu užtikrinti saugumą. 

— Ne, Gevinai. Čia vadovauju aš, aišku? Niekas kitas. Išmeskite iš 
galvos tris savo draugus agentus. Sutarta? 

— Sutarta. Kaip, jūsų nuomone, mes paliksime miestą? 

— Turiu planą. 

— Man nepatinka nė vienas iš jūsų planų, Darbe. Tie banditai 
alsuoja jums už nugaros, o dabar ir mane įveliate į visą tą jovalą. Aš 
ne to siekiau. Kur kas saugiau elgtis taip, kaip aš siūlau. Saugiau jums, 
saugiau man. 

— Bet vidudienį jūs ten būsite, taip? 

Jis atsistojo prie lovos ir kalbėjo užsimerkęs. 

— Taip, būsiu. Aš tik viliuosi, kad iki to laiko jums pasiseks išlikti 
gyvai. | 

— Kokio jūs ūgio? 

— Penkių ir dešimties. 

— Kiek sveriate? 

— Kaip tik to ir bijojau. Suprantate, paprastai aš meluoju. Du 
šimtus, bet ketinu suliesėti. Prisiekiu. 

— Pasimatysim rytoj, Gevinai. 

— Viliuosi išvysti jus rytoj, mieloji. 

Ji baigė pokalbį. Jis padėjo ragelį. 

— Kad tave kur galai! — suriko jisai sienoms. — Kad tave kur 
galai! — Kelis kartus pražingsniavo palei lovos kojūgalį, paskui nuėjo 
į vonios kambarį, užsidarė duris ir atsuko dušą. 

Dešimt minučių po dušu jis keikė ją, tada išlindo iš po čiurkšlės ir 
nusišluostė rankšluosčiu. Daugiau nei du šimtai penkiasdešimt svarų, 
ir viskas bjauriai išdėstyta penkiose pėdose ir devyniuose coliuose. 
Nemalonu žiūrėti. Štai jis turi susitikti su šia nuostabia moterimi, kuri 
staiga jam patikėjo savo gyvybę, ir koks esąs slunkius. 

Jis atidarė duris. Kambaryje buvo tamsu. Tamsu? Juk paliko švie- 
sas įjungtas. Kas per velniava? Pasuko prie jungiklio šalia komodos. 

Pirmas smūgis sutraiškė jam gerklas. Tobulas smūgis, suduotas iš 
šono, kažkur nuo sienos. Verhekas skausmingai sustenėjo ir parpuolė 
ant vieno kelio, todėl antrą smūgį kirsti buvo visai lengva — it kirviu 
į storą rastą. Tartum akmuo trenkė į kaukolės pagrindą, ir Gevinas 
krito negyvas. 

Kemelis įjungė šviesą ir pažvelgė į sustingusią ant grindų apgailė- 
tiną nuogą figūrą. Tačiau buvo ne iš tų, kurie gėrisi atliktu darbu. Ne- 
norėjo, kad liktų nuobrozdų nuo kilimo, tad užsikėlė putnų lavoną ant 
pečių ir paguldė skersai lovos. Darbuodamasis greitai, be jokio nerei- 
kalingo judesio, Kemelis įjungė televizorių ir nustatė garsą visu stip- 
rumu, atitraukė savo krepšio užtrauktuką, išsiėmė pigų 0.25 kalibro 
automatinį pistoletą ir prikišo prie dešinio velionio Gevino Verheko 
smilkinio. Uždengė pistoletą bei galvą dviem pagalvėmis ir nuspaudė 
gaiduką. Dabar svarbiausioji dalis: paėmęs vieną pagalvę pabruko po 
galva, antrąją numetė ant grindų ir kruopščiai sulenkė pirštus apie 
pistoleto rankeną, palikdamas vamzdį dvylika colių nuo galvos. 

Ištraukė iš palovio magnetofonėlį ir įkišo telefono laidą tiesiai 
į sieną. Nuspaudė mygtuką, pasiklausė, ir štai jos balsas. Jis išjungė 
televizorių. 

Kiekvienas darbas skirtingas. Sykį jis tris savaites Meksike tykojo 
savo aukos, paskui užklupo lovoje su dviem prostitutėmis. Tai buvusi 
kvaila klaida. Per ilgus karjeros metus jam padėjo daugybė priešinin- 
ko padaromų kvailų klaidų. Tas žmogelis — kvaila klaida, bukaprotis 
teisininkas, šniukštinėjantis aplinkui neužčiaupdamas burnos, kaišio- 
jantis savo vizitines su kambario numeriu kitoje pusėje. Įkišo nosį į 
elitinių Žmogžudysčių pasaulį, ir štai kur jis dabar. 

Jei nors kiek pasiseks, farai kelias minutes pasidairys po kambarį 
ir paskelbs tai dar viena savižudybe. Atliks deramas procedūras ir iš- 
kels keletą klausimų, į kuriuos nepajėgs atsakyti. Tai įprasta. Kadangi 
Verhekas buvo svarbus FTB teisininkas, po dienos ar panašiai bus at- 
likta autopsija, ir veikiausiai iki antradienio patologas išsiaiškins, jog 
tai nebūta savižudybės. 

Iki antradienio mergina jau bus negyva, o jis — Managvoje. 

"ĮPRASTI OFICIALŪS JO ŠALTINIAI Baltuosiuose rūmuose neigė ką 
nors žinantys apie Pelikano dosjė. Seržas nieko apie ją nebuvo gir- 
dėjęs. Atsargūs telefono skambučiai į FTB, bandant šį bei tą išpešti, 
liko bevaisiai. Draugas Teisingumo departamente irgi gynėsi ką 
nors apie tai girdėjęs. Kalahano istorija buvo teisinga — jisai surado 
Naujojo Orleano laikraščio numerį. Kai pirmadienį žinių redakcijoje 
sulaukė jos skambučio, negalėjo pasakyti nieko nauja. Bet ji bent jau 
paskambino. 

Pelikanu pasivadinusi mergina pasakė skambinanti iš taksofono, 
tad nėra ko bijoti. 

— Aš vis dar kapstau, — pasakė jis. — Jeigu ir yra mieste tokia 
dosjė, ji labai akylai saugoma. 

— Užtikrinu jus, ji ten, ir aš suprantu, kodėl ji saugoma. 

— Neabejoju, jūs galite man papasakoti daugiau. 

— Kur kas daugiau. Per dosjė vakar manęs vos nenužudė, tad, ko 
gero, būsiu pasirengusi kalbėti greičiau, nei maniau. Privalau iškloti 
visa, ką žinau, kol dar esu gyva. 

— Kas bando jus nužudyti? 

— Tie patys žmonės, kurie nužudė Rozenbergą ir Jenseną, taip 
pat Tomą Kalahaną. 

— Žinote jų pavardes? 

— Ne, bet nuo trečiadienio mačiau bent keturis iš jų. Jie čia, Nau- 
jajame Orleane, šniukštinėja aplinkui, vildamiesi, kad pasielgsiu kaip 
nors neapgalvotai, ir tuomet jie galės mane nužudyti. 

— Kiek žmonių žino apie Pelikano dosjė? 

— Geras klausimas. Kalahanas pristatė ją į FTB ir, manau, iš ten 
ji pateko į Baltuosius rūmus, kur, matyt, sukėlė nemenką sąmyšį, o pa- 
skui nežinia kur pasidėjo. Po dviejų dienų, kai įteikė ją FTB, Kalahanas 
buvo nužudytas. Aš, aišku, turėjau žūti drauge su juo. 

— Jūs buvote kartu? 

— Buvau arti, bet ne pakankamai arti. 

— Vadinasi, tai jūs ta neatpažintoji moteris nusikaltimo vietoje? 

— Šitaip esu apibūdinta laikraštyje. 

— Tuomet policija žino jūsų pavardę? 

— Esu Darbė Šo, antro kurso teisės studentė, mokausi Tuleine. 
Tomas buvo mano dėstytojas ir meilužis. Aš parašiau dosjė, atidaviau 
jam, o toliau jūs jau žinote. Jums visa tai ką nors sako? 

Grenthemas skubiai užsirašinėjo. 

— Taip. Aš klausau. 

— Prancūzų kvartalas man jau ganėtinai įkyrėjo, tad ketinu šian- 
dien išvykti. Rytoj iš kur nors jums paskambinsiu. Ar jums prieinamos 
prezidentinės kampanijos ataskaitų anketos? 

— Tai vieši duomenys. 

— Žinau. Tačiau kaip greitai jūs galite gauti tą informaciją? 

— Kokią informaciją? 

— Visų stambesnių paskutiniųjų prezidento rinkimų šelpėjų sąrašą. 

— Tai nesunku. Iki popietės gausiu. 

— Pasistenkite, rytą aš jums paskambinsiu. 

— Gerai. Ar turite dosjė kopiją? 

Ji delsė. 


— Ne, bet ją moku mintinai. 

— Ir jūs žinote, kas žudo? 

— Taip, ir kai tik jums pasakysiu, būsite įtrauktas į aukų sąrašą. 

— Pasakykite dabar. 

— Neskubėkime. Aš paskambinsiu jums rytoj. 

Grenthemas atidžiai klausėsi, paskui padėjo ragelį. Pasiėmęs 
bloknotą tarp galybės stalų ir žmonių nulaviravo prie įstiklinto redak- 
toriaus Smito Kyno kabineto. Kynas buvo iš tų tvirtų ir žvalių žmonių, 
ištikimų atvirų durų politikai, kuri garantavo jo kabinete chaosą. Kai 
Grenthemas įsiveržė vidun ir uždarė paskui save duris, jis buvo be- 
baigiąs kalbėtis telefonu. 

— Tos durys visados atviros, — griežtai pasakė Kynas. 

— Turime pasikalbėti, Smitai. 

— Kalbėsimės prie atvirų durų. Atidaryk tas sumautas duris. 

— Atidarysiu po sekundėlės. — Grenthemas kalbėjo iškėlęs prieš 
redaktorių abu delnus. Taip, šitai buvo rimta. — Pasišnekėkime. 

— Gerai. Kas per reikalas? 

— Stambus, Smitai. 

— Žinau, kad stambus. Tu uždarei tas sumautas duris, todėl ži- 
nau, kad stambus. 

— Ką tik baigiau antrą pokalbį telefonu su panele Darbe Šo. Ji 
žino, kas nužudė Rozenbergą ir Jenseną. 

Kynas pamažu atsisėdo ir rūsčiai nužvelgė Grenthemą: 

— Taip, sūnau, tai stambu. Bet iš kur tu Žinai? Iš kur ji žino? Ką 
jūs galite įrodyti? 

— Aš dar neturiu medžiagos, Smitai, bet ji kalbasi su manimi. 
Perskaityk tai. — Grenthemas padavė laikraščio numerį su reportažu 
apie Kalahano mirtį. Kynas pamažu perskaitė. 

— Gerai. Kas tas Kalahanas? 

— Skaičiuojant nuo šiandien, prieš savaitę jis čia FTB įteikė ne- 
didelį dokumentą, žinomą kaip Pelikano dosjė. Matyt, toje dosjė su 
žmogžudystėmis siejamas kažkoks nežinomas asmuo. Dosjė buvo 
perdavinėjama iš rankų į rankas, paskui pateko į Baltuosius rūmus, o 
kur toliau — niekas nežino. Po dviejų dienų Kalahanas užvedė savąjį 
„Porsche“ paskutinįsyk. Darbė Šo tvirtina esanti tenai paminėtoji ne- 
atpažinta moteris. Ji buvo su Kalahanu ir turėjo taip pat žūti. 

— Kodėl ji turėjo žūti? 

— Nes parašė tą dosjė, Smitai. Ar bent taip tvirtina. 

Kynas įsmuko giliau į krėslą ir užsikėlė kojas ant rašomojo stalo. 
Tyrinėjo Kalahano fotografiją. 

— Kur dosjė? 

— Nežinau. 

— Kas joje? 

— Irgi nežinau. 

— Tuomet mes nieko neturime, ką? 

— Tuo tarpu ne. Tačiau kas, jeigu ji man papasakos viską, ką ten 
parašė? 

— Ir kada ji tai padarys? 

Grenthemas delsė. 

— Manau, greitai. Išties greitai. 

Kynas papurtė galvą ir numetė ant stalo laikraštį. 

— Jeigu turėtume savo rankose dosjė, tai būtų velniškai puiki 
medžiaga, Grėjau, tačiau vis tiek negalėtume jos skelbti. Prieš ją pa- 
skelbdami, privalome kruopščiai, smulkiai, nepriekaištingai ir tiksliai 
viską patikrinti. 

— Bet tu man uždegsi žalią šviesą? 

— Aha, bet kas valandą mane informuok. Nerašyk nė žodžio, kol 
nepasikalbėsime. 

Grenthemas nusišypsojo ir atidarė duris. 


DARBAS BUVO ne iš tų, kur mokama keturiasdešimt baksų už va- 
landą. Nei trisdešimt ar dvidešimt. Kroftas žinojo, kad jam pasiseks, 
jeigu už tą mikimauzišką adatos šiene paiešką išspaus iš Grenthemo 
nors penkiolika. Jeigu būtų turėjęs kitokio darbo, būtų pasakęs Grent- 
hemui susirasti ką nors kitą arba dar geriau — atlikti tai pačiam. 

Bet reikalai klostėsi nekaip, ir jam užteko net kur kas mažiau nei 
penkiolikos baksų už valandą. Paskutinėje tualeto kabinoje baigė rū- 
kyti „žolės“ suktinę, nuleido ją vandeniu ir atidarė duris. Užsikabino 
ant ausų tamsius saulės akinius ir išėjo į koridorių, vedantį į atriją, kur 
keturi liftai kėlė gausybę teisininkų į kabinetėlius, kuriuose jie niurz- 
gėdami ir grasindami praleis dieną. Jis įsiminė Garsiją. Netgi sapnavo 
tą liekną ir dailų, šviesaus veido vaikiną prabangiu kostiumu. Atpa- 
žinsiąs jį, jeigu tik išvysiąs. 

Stovėjo prie kolonos laikydamas rankoje laikraštį ir iš tamsių 
šešėlių stengdamasis pastebėti kiekvieną. Visur teisininkai, skuba 
aukštyn glotniais, mažais veidais, nešini glotniais lagaminėliais. Die- 
vuliau, kaip jis nekentė teisininkų! Kodėl jie visi vienodai rengiasi? 
Tamsūs kostiumai. Tamsūs batai. Tamsūs veidai. Kartkartėmis koks 
nors išsišokėlis su drąsia varlike. Iš kur jie visi imasi? Netrukus, kai 
buvo areštuotas už kvaišalus, pirmieji teisininkai, su kuriais susidūrė, 
buvo būrelis piktų baudžiamosios teisės advokatų, nusamdytų Post. 
Paskui jis pats nusisamdė advokatą, itin brangų pusprotį, nepajėgusį 
susirasti teismo salės. Taip pat ir prokuroras, žinoma, buvo teisininkas. 
Teisininkai, vien teisininkai. 

Dvi valandas iš ryto, dvi per priešpiečius, dvi vakare, ir tuomet 
Grenthemas suras jam stebėti kitą pastatą. Devyniasdešimt baksų per 
dieną nėra daug, ir jis to atsisakysiąs, kai tik rasiąs ką nors geresnio. 
Pasakė Grenthemui, jog tai beviltiška — tik šūviai nemačiom. Grent- 
hemas sutiko, tačiau vis tiek liepė šaudyti. Tai visa, ką jie galį daryti. 
Pasakė, kad Garsija išsigandęs ir daugiau neskambins. Jie privalą jį 
surasti. 

Dėl visa ko kišenėje jis turėjo dvi fotografijas ir iš telefono knygos 
sudarė pastate veikiančių firmų sąrašą. Sąrašas buvo ilgas. Dvylikos 
aukštų pastate patalpas nuomojosi daugiausia firmos, kuriose dirbo 
vien tik tie dabitiški ponaičiai. Jis — gyvačių urve. 

Iki pusės dešimtos antplūdis baigėsi, ir nemažai veidų atrodė pa- 
žįstami, kai vėl nusileisdavo liftais, skubantys, be abejo, į teismo sales, 
agentūras ir komisijas. Kroftas išsmuko pro sukamąsias duris ir nu- 
šiūravo šaligatviu. 


Už KETURIŲ KVARTALŲ Elečeris Koulas žingsniavo priešais prezi- 
dento stalą ir įdėmiai klausėsi telefono prie ausies. Jis susiraukė, užsi- 
merkė ir rūsčiai pažvelgė į prezidentą, lyg sakytų: „Prastos naujienos, 
šefe. Iš tiesų prastos naujienos“. Prezidentas laikė rankoje laišką ir pro 
skaitomųjų akinių viršų spoksojo į Koulą. Žingsniuojantis pirmyn ir 
atgal lyg fiureris Koulas gerokai jį erzino, ir prezidentas sau pasižadėjo 
ką nors dėl to pasakyti. 

Koulas trankiai padėjo ragelį. 

— Netrankykite tų prakeiktų telefonų! — sudraudė prezidentas. 

Koulas nė kiek nesutriko. 

— Atleiskite. Tai Zikmenas. Prieš trisdešimt minučių jam pa- 
skambino Grėjus Grenthemas ir paklausė, ar ką nors žinąs apie Peli- 
kano dosjė. 

— Nuostabu. Pasakiška. Kaip jis galėjo gauti jos kopiją? 

— Zikmenas nieko apie tai nežino, tad jis visai neapsimetė pa- 
sakęs, kad nieko nežino. 

— Jis visada nieko nežino. Pats kvailiausias asilas iš visų mano 
darbuotojų, Flečeri, noriu, kad jo čia nebeliktų. 

— Kaip pasakysite. — Koulas atsisėdo į krėslą priešais stalą ir 
susidėjo kampu delnus po smakru. Giliai susimąstė, ir prezidentas 
stengėsi nekreipti į jį dėmesio. Kurį laiką abu mąstė. 

— Voilzas nutekino? — galiausiai paklausė prezidentas. 

— Galbūt, jeigu tai buvo nutekinta. Grenthemas garsus tuo, kad 
mėgsta blefuoti. Nežinia, ar jis tikrai matė dosjė. Galimas daiktas, jis 
apie ją girdėjo, ir dabar bando užmesti meškerę. 

— Galimas daiktas, suk jį devynios. Kas, jeigu jie paleis kokią 
beprotišką medžiagą apie tą prakeiktą reikalą? Kas tuomet? — Prezi- 
dentas trenkė delnu į stalą ir pašoko ant kojų. — Kas tuomet, Flečeri? 
Tas laikraštis nekenčia manęs! — Jis niurksojo į langus. 

— Jie negali jos išspausdinti, neturėdami kito šaltinio, o kito 
šaltinio negali būti, nes tai netiesa. Tai beprotiška mintis, kuri nuėjo 
toliau, nei derėtų. 

Prezidentas minutėlę paniuręs stebeilijo pro stiklą. 

— Kaip Grenthemas apie tai sužinojo? 

Koulas atsistojo ir vėl suskato žingsniuoti, tik dabar jau lėčiau. 
Vis dar buvo kankinamai susimąstęs. 

— Kas žino. Niekas čia nenutuokia apie tai, tik jūs ir aš. Jie atnešė 
vieną kopiją, ir ji užrakinta mano kabinete. Aš pats ją atšviečiau ir ati- 
daviau Gminskiui. Prisaikdinau laikyti paslaptį. 

Prezidentas supurkštė į langus. Koulas kalbėjo toliau: 

— Sutinku, jūs teisus. Šiuo metu jau gali būti daugybė kopijų. 
Tačiau tai nekelia pavojaus, na, nebent mūsų draugas iš tikrųjų yra 
padaręs šiuos nešvarius darbus, tuomet... 

— Tuomet mano subinė bus suspirginta. 

— Taip, pasakyčiau, mūsų subinės bus suspirgintos. 

— Kiek pinigų mes paėmėme? 

— Milijonus, tiesiogiai ir netiesiogiai. — Taip pat legaliai ir ne- 
legaliai, bet prezidentas mažai žinojo apie šias transakcijas, o Koulas 
buvo linkęs nutylėti. 

Prezidentas pamažu nuėjo prie sofos. 

— Kodėl jūs nepaskambinate Grenthemui? Nepatyrinėjat, kas jo 
galvoje? Nepasižiūrit, ką jis žino? Jeigu jis blefuoja, tai paaiškės. Kaip 
manote? 

— Nežinau. 

— Jūs anksčiau esate su juo kalbėjęsis, tiesa? Visi pažįsta Grent- 
hemą. 

Koulas dabar žingsniavo už sofos. 

— Taip, esu su juo kalbėjęsis. Bet jeigu staiga šiaip paskambinsiu, 
jam kils įtarimas. 

— Aha, turbūt jūs teisus. — Prezidentas žingsniavo viename so- 
fos gale, Koulas — kitame. 

— Kas blogiausia gali nutikti? — galiausiai paklausė prezidentas. 

— Gali būti įveltas mūsų draugas. Jūs paprašėte Voilzą atsitrauk- 
ti nuo mūsų draugo. Bet jį gali demaskuoti spauda. Voilzas pridengs 
savo uodegą, pasakydamas, kad jūs įsakėte jam ieškoti kitų įtariamųjų 
ir nekreipti dėmesio į mūsų draugą. Post pašėls, atskleidęs dar vieną 
bandymą nuslėpti tiesą. Ir mes galėsime nebegalvoti apie kitą kaden- 
ciją. | 

— Dar kas nors? 

Koulas kiek pamąstė. 

— "Taip, visa tai visiškai netelpa į jokius rėmus. Dosjė — fantazija. 
Grenthemas nieko nesuras, o aš vėluoju į personalo posėdį. — Jis nu- 
ėjo prie durų. — Per priešpiečius Žžaisiu skvošą. Grįšiu pirmą. 

Prezidentas stebėjo užsiveriant duris ir lengviau atsikvėpė. Po- 
piet jis numatęs aštuoniolikos duobučių golfą, tad velniop Pelikano 
dosjė. Jeigu Koului tai nerūpi, tuomet jam dar mažiau. 

Jis suspaudinėjo savo telefono mygtukus ir kantriai laukė, kol 
galiausiai kitame linijos gale atsiliepė Gminskis. CŽV direktorius itin 
prastai žaidė golfą, buvo vienas iš nedaugelio, kuriuos prezidentas ge- 
bėdavo pažeminti, tad pasikvietė jį šiandien popiet sužaisti. Žinoma, 
Gminskis sutiko, jis turėjo galybę darbų, tačiau kvietė prezidentas, tad 
jam būsią malonu prisidėti. 

— Beje, Bobai, kaip tas Pelikano reikaliukas Naujajame Orleane? 

Gminskis atsikrenkštė ir pasistengė kalbėti itin nerūpestingai: 

— Na, šefe, penktadienį aš pasakiau Flečeriui Koului, jog tai labai 
lakios vaizduotės, puikus beletristikos kūrinys. Manau, autorius turėtų 
išmesti iš galvos teisės fakultetą ir siekti romanisto karjeros. Cha, cha, 
cha! 

— Puiku, Bobai. Vadinasi, tai nieko rimta. 

— Mes kapstome. 

— Pasimatysime trečią. — Prezidentas padėjo ragelį ir pasuko 
tiesiai prie savo golfo lazdos. 

„UPĖS PROMENADA" tęsiasi ketvirtį mylios palei vandenį ir visados 
yra pilna žmonių. Keliuose jos aukštuose sugrūsta du šimtai parduo- 
tuvių, kavinių ir restoranų, daugelis jų po tuo pačiu stogu, o keletas 
su durimis, vedančiomis į lentatakį, nutiestą prie pat upės. Prekybos 
centras glaudžiasi Puadra gatvės papėdėje, vos kelis žingsnius nuo 
Prancūzų kvartalo. 

J. atėjo vienuoliktą ir dabar gurkšnojo espreso kavą mažučio 
bistro gilumoje, tuo pat metu bandydama skaityti laikraštį ir atrodyti 
rami. „Prancūzų linkis“ buvo vienu aukštu žemiau už kampo. Ji nervi- 
nosi ir kava nepadėjo. 

Turėjo kišenėje sąrašą dalykų, kuriuos reikės nuveikti, konkre- 
čius veiksmus konkrečiais momentais, netgi žodžius ir sakinius, ku- 
riuos įsiminė tam atvejui, jeigu reikalai pakryptų siaubingai negerai 
ir Verhekas taptų nevaldomas. Ji miegojo tik dvi valandas, o kitą laiką 
praleido su bloknotu, braižydama diagramas ir schemas. Jeigu žūtų. 
tai tik ne dėl parengties stokos. 

Negalėjo pasitikėti Gevinu Verheku. Jis dirbo teisėsaugos struk- 
tūroje, kuri kartais veikdavo pagal nustatytas taisykles. Gaudavo įsa- 
kymus iš žmogaus, kuris anksčiau buvo kamuojamas paranojos bei 
krėtė nešvarius darbelius. Jo bosas atskaitingas prezidentui, vadovau- 
jančiam kvailių valdomai administracijai. Prezidentas turi turtingų, 
nedorų draugų, kurie paaukojo jam daugybę pinigų. 

Bet šią akimirką, o varge, nėra kuo kitu tikėti. Po penkių dienų 
ir dviejų vos per plauką nepavykusių pasikėsinimų ji buvo bepasi- 
duodanti. Naujasis Orleanas prarado žavesį. Jai reikėjo pagalbos, ir 
jeigu privalanti pasitikėti farais, tai federalai tokie pat švarūs kaip ir 
bet kurie kiti. 

Vienuolika keturiasdešimt penkios. Ji susimokėjo už kavą, palau- 
kė pirkėjų minios ir prisijungė prie jų. Praėjo pro „Prancūzų linkio“ 
duris, kur maždaug po dešimties minučių turės stovėti jos draugas — 
parduotuvėje prekes žiūrinėjo koks tuzinas žmonių. Dvejomis durimis 
toliau ji įsmuko į knygyną. Netoli buvo bent trys parduotuvės, kuriose 
galėjo apsimesti esanti pirkėja, slėptis ir stebėti paradines „Prancūzų 
linkio“ duris. Pasirinko knygyną, nes pardavėjai čia buvo neįkyrūs ir 
pakantūs laiką stumiantiems klientams. Pirmiausia ji pavartinėjo žur- 
nalus, paskui, likus trims minutėms, pasislėpė tarp kulinarijos knygų 
lentynų ir stebėjo, iki pasirodys Gevinas. 

Tomas buvo sakęs, kad jis niekad neateina laiku. Pavėluoti va- 
landą jam nieko nereiškė, bet ji duosianti jam penkiolika minučių ir 
dingsianti. 

Ji tikėjosi, kad Gevinas pasirodys lygiai vidudienį, ir aure jis. 
Juoda treninginė palaidinė, raudona beisbolo kepuraitė, sulankstytas 
laikraštis. Šiek tiek liesesnis, nei ji tikėjosi, bet vis tiek galėtų dar keliais 
svarais sulieknėti. Ramiau, tarė ji sau. Tik ramiau, velniai rautų. 

Laikydama sau prieš akis valgių gaminimo knygą, ji atsargiai 
pažvelgė per viršų. Tamsios odos žilaplaukis. Akys paslėptos saulės 
akiniais. Jis nerimavo ir atrodė suirzęs, taip jo balsas skambėjo ir per 
telefoną. Kilnojo laikraštį iš rankos į ranką, mindžikavo nuo kojos ant 
kojos ir nervingai dairėsi aplinkui. 

Puiku! Jai patiko jo išvaizda. Atrodė pažeidžiamas, neprofesiona- 
lus, o tai bylojo apie tai, kad irgi buvo išsigandęs. 

Po dviejų minučių jis įėjo pro duris, kaip buvo lieptas, ir pasuko 
tiesiai į parduotuvės gilumą. 


KEMELIS BUVO išmokytas pasitikti mirtį. Daugelį kartų išvengė 
jos per plauką, bet niekad nebijojo. Ir trisdešimt metų jos laukus, 
niekas, visiškai niekas nesukeldavo jam įtampos. Jį šiek tiek sujaudin- 
davo seksas, tačiau ne daugiau. Dabar vaidino nerimastingą. Krūp- 

čiojantys judesėliai buvo apsimestiniai. Atsilaikęs per susidūrimus su 
žmonėmis, bemaž tokiais pat talentingais kaip ir jis pats, tikrai pajėgs 
susidoroti su šiuo nežinančiu ko griebtis vaikeliu, paskyrusiu pasi- 
matymą. Jis žiūrinėjo safariui skirtas striukes ir stengėsi apsimesti 
susinervinusiu. 

Kišenėje turėjo nosinę, mat netikėtai pasigavo slogą, ir jo balsas 
pasidarė prikimęs ir gergždžiantis. Daugybę kartų perklausė įrašą, ir 
pasitikėjo savimi, nes jo akcentas skambėjo Viduriniųjų vakarų šiau- 
rės gyventojų ritmiškumu. Bet Verhekas kalbėjo šiek tiek labiau pro 
nosį; štai kodėl reikėjo nosinės dėl slogos. 

Buvo sunku leisti kam nors prisiartinti iš už nugaros, bet jis su- 
prato, jog tai būtina. Nematė jos. Buvo už jo jau visai arti, kai ištarė: 

— Gevinai. 

Jis staigiai apsisuko. Ji laikė rankoje baltą panamą ir kalbėjo į 
šią. 

— Darbe, — atsakė jis, išsitraukdamas nosinę dėl apsimestinės 
slogos. Jos plaukai buvo aukso spalvos ir trumpesni už jo. Jis sučiau- 
dėjo ir nusikosėjo. — Eime iš čia, — pasiūlė. — Man šis sumanymas 
nepatinka. 

Ir Darbei nepatiko. Pirmadienis, jos draugės studentės rūpinasi, 
kad nebūtų išmestos iš fakulteto, o ji čia maksimaliai užsimaskavusi 
žaidžia pavojingą žaidimą su tuo žmogumi, kuris gali ją nužudyti. 

— Tik darykit, kaip sakau. Kur susigavote slogą? 

Jis sučiaudėjo į nosinę ir prašneko kaip įmanydamas tyliau. 
Skambėjo, lyg būtų sunku kalbėti. 

— Praeitą naktį. Palikau per žema temperatūra nustatytą oro 
kondicionierių. Eime iš čia. 

— Sekite paskui mane. — Juodu paliko parduotuvę. Darbė pa- 
ėmė jį už rankos, ir jie greitai nusileido laiptais, vedančiais į lentatakį. 

— Matėte juos? — paklausė jis. 

— Ne. Kol kas ne. Bet neabejoju, jie kažkur aplink. 

— Kur, po velnių, mes einame? — Balsas gergždė. 

Juodu jau buvo ant lentatakio, bemaž risnojo, kalbėjo nežiūrėda- 
mi vienas į kitą. 

— Tik eikite su manimi. 

— Jūs per greitai einate, Darbe. Atrodome įtartinai. Lėčiau. Klau- 

sykite, tai kvaila. Leiskite man paskambinti telefonu, ir mes būsime 
saugūs, niekas negrės. Per dešimt minučių čia atvyks trys agentai. — Jo 
balsas skambėjo įtikinamai. Šitai veikė. Juodu, susikibę rankomis, bėga, 
kad išliktų gyvi. 

— Ne. — Ji sulėtino žingsnį. Ant lentatakio susidarė spūstis, ir prie 
Bayou Oueen* — mentiniu ratu varomo garlaivio — išsirikiavo eilė. 

— Kas čia per velniava? — paklausė jis. 

— Arjūs dėl visko niurzgate? — bemaž sukuždėjo ji. 

— Taip. Ypač dėl kvailų dalykų, o šitai labai kvaila. Ar mes lipsime 
į šį laivą? 

— Taip. 

— Kodėl? — jis vėl sučiaudėjo, paskui nevaldomai užsikosėjo. 
Galėtų dabar pat viena ranka išsiųsti ją anapus, bet visur aplinkui 
žmonės. Žmonės priekyje, žmonės užpakalyje. Jis labai didžiavosi 
savo valyvumu, o čia darbas būtų nešvariai atliktas. Reikia lipti į laivą, 
dar kelias minutes pažaisti pagal jos sąlygas, pažiūrėti, kas bus. Nu- 
siviliosiąs ją ant viršutinio denio, nužudysiąs, įmesiąs į upę, o paskui 
pradėsiąs šaukti. Dar viena baisi nelaimė — nuskendo vargšelė. Šitai 
galėtų išdegti. Jeigu ne, turės kantrybės. Per valandą ji mirs. Gevinas 
buvo niurzglys, tad niurzgėk toliau. 

— Todėl, kad upe mylią aukščiau, prie parko, kur po trisdešimties 
minučių sustosime, turiu pasistačiusi automobilį, — tyliai paaiškino 
ji. — Mes išlipsime iš laivo, sėsime į automobilį ir išnešime sveikas 
savo subines. 

Eilė pamažu stūmėsi į priekį. 

— Nemėgstu laivų. Susergu jūros liga. Tai pavojinga, Darbe. — Jis 
sukosėjo ir apsidairė aplink it persekiojamasis. 

— Ramiau, Gevinai. Mums pavyks. 

Kemelis timptelėjo aukštyn kelnes. Per liemenį jos buvo tris- 
dešimt šešių colių pločio ir dengė aštuonis sluoksnius trumpikių ir 
sportinių šortų. Treninginė palaidinė buvo XL dydžio, ir užuot svėręs 
šimtą penkiasdešimt, lengvai įtikintų siekiąs šimtą devyniasdešimt 
svarų. Tiek to. Atrodo, tai veikia. 

Juodu jau buvo beveik prie Bayou Oueen laiptukų. 


* „Baju karalienė“. Bayou angl. — upės deltos atšaka, taip vadinama JAV pietryčiuose 
(Luizianos valstijoje). 

— Man šitai nepatinka, — sumurmėjo jis pakankamai garsiai, 
kad mergina išgirstų. 

— Tik patylėkit, — sudraudė ji. 

Žmogus su revolveriu atbėgo į eilės galą ir ėmė alkūnėmis irtis 
pro žmones su krepšiais bei fotokameromis. Turistai grūdosi vienas 
per kitą, lyg pasiplaukiojimas upės garlaiviu būtų nuostabiausia kelio- 
nė pasaulyje. Jo žudyta ir anksčiau, bet niekad tokioje viešoje vietoje 
kaip čia. Pro minią matė jos pakaušį. Iš paskutiniųjų brovėsi keleivių 
eile į priekį. Kelių buvo apšauktas, bet mat juos velniai. Revolverį tu- 
rėjo kišenėje, tačiau artindamasis prie merginos išsitraukė ir laikė prie 
dešinės šlaunies. Ji buvo jau bemaž prie laiptukų, jau bemaž garlaivyje. 
Jis suskato brautis dar energingiau, stumdydamas iš kelio žmones. 
Šie piktai protestavo, iki pamatė ginklą, tuomet ėmė šaukti. Mergina 
laikėsi už rankų su vyriškiu, kuris be atvangos kalbėjo. Jau buvo beke- 
lianti koją į laivą, kai vyriokas nutrenkė šalin paskutinį žmogų ir grei- 
tai prikišo revolverį prie kaukolės pagrindo, tuoj po raudona beisbolo 
kepuraite. Iššovė sykį. Žmonės sukliko ir puolė ant žemės. 

Gevinas visu svoriu bloškėsi ant laiptukų. Darbė suspigo ir pasi- 
baisėjusi atšlijo. Ausyse jai tebeskambėjo šūvis, žmonės šūkavo, rodė 
rankomis. Vyriškis su revolveriu bėgo kiek įkabindamas parduotuvių 
eilės ir žmonių minios link. Kažkoks storulis su kamera šaukė ant jo, 
ir sekundėlę Darbė stebėjo, kol žudikas dingo iš akių. Galbūt buvo 
mačiusi jį anksčiau, bet šiuo metu nepajėgė prisiminti. Ji klykė ir ne- 
galėjo sustoti. 

— Jis turi ginklą! — sušuko kažkokia moteris šalia laivo, ir minia 
atšlijo nuo Gevino, kuris keturpėsčias dešinėje rankoje laikė mažą 
pistoletą. Apgailėtinai siūbavo pirmyn ir atgal it kūdikis, mėginantis 
šliaužti. Kraujas sruvo jam nuo smakro ir tvenkėsi balute po veidu. 
Galva buvo nusvirusi bemaž iki lentų. Akys užmerktos. Jis pasislinko 
vos kelis colius, ir dabar klūpėjo tamsiai raudoname klane. 

Minia atšlijo dar toliau, pasibaisėjusi šiuo sužeisto, kovojančio su 
mirtimi žmogaus reginiu. Jis susvirduliavo ir vėl paropojo priekin, be 
aiškaus tikslo, tiesiog troško judėti, gyventi. Pratrūko rėkti — garsiai, 
skausmingai dejavo kalba, kurios Darbė nesuprato. 

Kraujas tryško, pliaupė iš nosies ir liejosi nuo smakro. fužeistasis 
aimanavo nežinoma kalba. Du laivo įgulos nariai mindžikavo ant laip- 
tukų, stebėjo, tačiau bijojo artintis. Nerimą kėlė pistoletas. 

Kažkuri moteris pravirko, paskui — kita. Darbė pasitraukė dar 
toliau. 

— Jis egiptietis, — pasakė kažkokia žema tamsi moteris. Ši žinia 
dabar jau nustėrusiai miniai nieko nereiškė. 

Vyriškis pasviro į priekį ir sukniubo prie lentatakio krašto. Pis- 
toletas nukrito į vandenį. Nelaimėlis susmego ant pilvo, o krauju var- 
vanti jo galva nukaro virš upės. Užpakalyje pasigirdo šūksmai, ir du 
policininkai puolė prie jo. 

Šimtas žmonių dabar pasidavė priekin trokšdami pamatyti negy- 
vėlį. Darbė judėjo priešinga kryptimi, paskui paliko nusikaltimo vietą. 
Farai turėsią klausimų, o kadangi ji neturėjo atsakymų, geriausia nie- 
ko nekalbėti. Jai buvo silpna, troško kiek pasėdėti ir pamąstyti. „Upės 
promenadoje“ esama austrių baro. Per priešpiečius jis buvo perpil- 
dytas, ir gilumoje ji susirado tualetus. Užsirakino kabinos dureles ir 
atsisėdo ant klozeto pasostės. 


Vos suTEMUS ji paliko „Upės promenadą“. „Westin“ viešbutis 
buvo už dviejų kvartalų, todėl ji vylėsi sugebėsianti jį pasiekti nesu- 
šaudyta ant šaligatvio. Vilkėjo kitokiais drabužiais, paslėptais po nauju 
juodu lietpalčiu. Saulės akiniai ir skrybėlė taip pat buvo nauji. Ji pa- 
vargo laidyti nemažus pinigus išmestiniems apdarams. Pavargo nuo 
daug ko. 

Pasiekė „Westin“ viešbutį gyva ir sveika. Laisvų kambarių nebuvo, 
tad valandą ji sėdėjo gerai apšviestame laukiamojo bare gurkšnodama 
kavą. Metas sprukti, bet nevalia būti neatsargiai. Privalanti pamąstyti. 

Galbūt ji mąstė nelemtai per daug. Galbūt dabar jie laiko ją mąs- 
tytoja ir atitinkamai planuoja. 

Darbė paliko viešbutį ir nuėjo į Puadra gatvę, kur pasimojo taksi. 
Prie vairo žemai susmukęs sėdėjo senyvas juodaodis. | 

— Man reikia į Baton Ružą, — pasakė ji. 

— Viešpatie, meilute, tai velniškas pasivažinėjimas. 

— Kiek paimsit? — greitai paklausė ji. 

Taksistas sekundėlę pagalvojo. 

— Šimtą penkiasdešimt. 

Ji įsiropštė ant užpakalinės sėdynės ir per priekinės atkaltę nu- 
metė du banknotus. 

— Čia du šimtai. Nuvežkite ten kaip įmanydamas greičiau ir ste- 
bėkite, ar mūsų neseka. 

Jis išjungė skaitliuką ir susikišo pinigus į marškinių kišenę. Darbė 
atsigulė ant galinės sėdynės ir užsimerkė. Tai nebuvo išmintinga, bet 
vaikydamasi naudos nieko nelaimėsi. Senioko būta iš greitų vairuoto- 
jų, ir per kelias minutes jie išvažiavo į greitkelį. 

Ausyse jai liovėsi skambėję, bet vis tebegirdėjo šūvį ir regėjo 
keturpėsčią vyriškį, siūbuojantį pirmyn ir atgal, besistengiantį pra- 
gyventi nors mirksnį ilgiau. Tomas sykį pavadino jį olandu Verheku, 
tačiau pasakė, kad pravardės atsisakyta po teisės fakulteto, kai juo- 
du ėmė rimtai žiūrėti į savąsias karjeras. Olandas Verhekas nebuvo 
egiptietis. 

Ji tik probėgšmais suspėjo pamatyti sprunkantį jo žudiką. Pasi- 
rodė jai lyg kažkada matytas. Bėgdamas jis tik sykį žvilgtelėjo dešinėn, 
ir kažkas mintyse spragtelėjo. Bet ji klykė ištikta isterijos, ir vaizdas 
išskydo. 

Visa išskydo. Pusiaukelėje iki Baton Ružo Darbė nugrimzdo į 
gilų miegą. 

DIREKTORIUS VOILZAS STOVĖJO už savo tarnybinio sukamojo 
krėslo. Buvo be švarko, atsagstytomis veik visomis padėvėtų ir susi- 
glamžiusių marškinių sagomis. Buvo devinta vakaro. Sprendžiant iš 
marškinių, jis praleido įstaigoje mažų mažiausia penkiolika valandų. 
Ir dar nė nemanė jos palikti. 

Klausėsi prisidėjęs telefono ragelį prie ausies, sumurmėjo keletą 
nurodymų ir numetė jį ant svirtelės. K. O. Lujisas sėdėjo kitapus rašo- 
mojo stalo. Durys buvo atdaros; šviesos įjungtos; niekas neišėjęs namo. 
Tvyrojo niūri nuotaika, kartkartėmis persmelkiama tylių šnabždesių. 

— Skambino Erikas Istas, — pasakė Voilzas, atsargiai nusileisda- 
mas į krėslą. — Dvi valandos, kai jis jau ten, ką tik baigta autopsija. Jis 
ją stebėjo pirmąkart gyvenime. Vienintelė kulka į dešinį smilkinį, bet 
mirtis veikiau ištiko nuo vieno smūgio į antrą ir trečią kaklo slanks- 

telius. Slanksteliai sutrupinti į smulkiausias skeveldras ir gabalėlius. 
Ant plaštakos jokių nudegimų nuo parako. Dar vienas smūgis sunkiai 
sužalojo gerklas, bet nesukėlė mirties. Buvo nuogas. Mirties laikas 
apytikriai tarp dešimtos ir vienuoliktos praeitą vakarą. 

— Kas jį surado? — paklausė Lujisas. 

— Kambarinės, įėjusios patikrinti šįryt apie vienuoliktą. Ar ne- 
praneštumėte jo Žmonai? 

— Taip, žinoma, — sutiko K. O. — Kada pargabenamas kūnas? 

— Istas pasakė, kad už poros valandų bus atiduotas, tad turėtų 
būti čia apie antrą paryčiui. Pasakykite jai, kad išpildysime visus jos 
pageidavimus. Pasakykite, kad siunčiu rytoj šimtą agentų šukuoti visą 
miestą. Pasakykite, kad mes surasime žudiką ir t. t., ir t. t. 

— Jokių įkalčių? 

— Veikiausiai ne. Istas pasakė, kad jie turėję savo žinioje vieš- 
bučio kambarį nuo trečios popiet, atrodo, jog tai švarus darbas. Jokio 
įsilaužimo. Jokių priešinimosi požymių. Nieko, kas bent kiek galėtų 
padėti, tačiau dar šiek tiek per anksti daryti išvadas. — Voilzas pasi- 
trynė paraudusias akis ir trumpam susimąstė. 

— Kaipgi jis galėjo nuvykti į paprasčiausias laidotuves ir pats nu- 
sibaigti? — paklausė Lujisas. 

— Jis šniukštinėjo dėl to Pelikano reikalo. Vienas iš mūsų agentų, 
vyriokas, pavarde Karltonas, papasakojo Istui, kad Gevinas bandė su- 
rasti merginą ir kad ši jam paskambinusi, taip pat sakė, jog galbūt jam 
prireiksią pagalbos ją parsigabenti. Karltonas kalbėjosi su juo porąsyk 
ir nurodė jam keleto studentiškų priebėgų mieste pavadinimus. Tai 
viskas, kaip jis sako. Karltonas teigia jautęsis šiek tiek neramiai, jog 
Gevinas visur prisistatąs kaip svarbus FTB darbuotojas. Pasakė, kad 
šis jam pasirodęs šiek tiek nevėkšla. 

— Ar kas nors matė merginą? 

— Greičiausiai ji negyva. Daviau Naujajam Orleanui nurodymą 
surasti ją, jeigu įmanoma. 

— Per josios mažutėlę dosjė žmonės žudomi po dešinei ir po 
kairei. Kada mes imsime rimtai į tai žiūrėti? 

Voilzas linktelėjo į duris, ir Lujisas atsistojęs uždarė jas. Direkto- 
rius vėl stovėjo, treškino krumpliais ir balsu mąstė. 

— Turime pridengti savo subines. Manau, derėtų Pelikano by- 
lai tirti paskirti bent du šimtus agentų, bet stengtis kaip velniams, 

kad nekiltų jokio triukšmo. Čia kažko esama, K. O., kažko iš tikrųjų 
bjauraus. Tačiau aš taip pat pažadėjau prezidentui, jog mes atsitrauk- 
sime. Įsidėmėkit, jis asmeniškai manęs paprašė palikti Pelikano dosjė 
ramybėje, ir aš jam pažadėjau, iš dalies todėl, kad mes palaikėme tai 
pokštu. — Voilzas prisivertė nusišypsoti. — Ką gi, aš įrašiau mudviejų 
pokalbėlį, kai jis paprašė manęs atsitraukti. Pamaniau, juk jis ir Koulas 
įrašinėja viską pusės mylios spinduliu aplinkui Baltuosius rūmus, tad 
kodėl man negalima? Turėjau pasiėmęs geriausią mikrofonėlį ir jau 
perklausiau juostelę. Garsas švarus kaip varpelio. 

— Ne visiškai suprantu. 

— Paprasta. Mes pradedame dirbti ir tyrinėjame it paklaikę. Jei- 
gu tai tiesa, mes perlaužiame bylą, parengiame kaltinamąsias išvadas, 
ir visi lieka patenkinti. Bet bus keblu tai padaryti skubant. Tuo tarpu 
tenai tas idiotas ir Koulas nieko nežino apie tyrimą. Jeigu spauda ką 
nors suuos ir jeigu taikiniu taps Pelikano dosjė, tuomet aš, po šimts, 
pasistengsiu, kad šalis sužinotų, jog prezidentas paprašė mūsų atsi- 
traukti, nes reikalas liečia vieną iš jo draugelių. 

Lujisas šypsojosi. 

— Tai jį pribaigs. 

— Taip! Koulą ištiks apopleksija, o prezidentas niekad nebeatsi- 
gaus. Rinkimai kitais metais, K. O. 

— Man tai patinka, Dentonai, tačiau mes privalome išsiaiškinti 
tą reikalą. 

Dentonas pamažu užėjo už krėslo ir nusispyrė batus. Dabar jis 
buvo dar žemesnis. 

— Rausime po visais akmenimis, K. O., tačiau bus nelengva. Jei- 
gu tai Matisas, tuomet mes turime labai turtingą žmogų, kuris surezgė 
labai gudrų sąmokslą ir pasitelkęs labai talentingus žudikus pašalino 
du Aukščiausiojo Teismo narius. Tie žmonės nekalba ir nepalieka 
pėdsakų. Pažvelk į mūsų draugą Geviną. Sugaišime du tūkstančius 
valandų šniukštinėdami apie tą viešbutį ir, kertu lažybų, nerasime 
nė skiautelės kokio nors naudingo įkalčio. Visai kaip Rozenbergo ir 
Jenseno atveju. 

— Ir Kalahano. 

— Ir Kalahano. Ir veikiausiai merginos, jeigu tik kada nors ap- 
tiksime jos lavoną. 

— Aš jaučiuosi šiek tiek kaltas, Dentonai. Sužinojęs apie Kalaha- 

ną, Gevinas ketvirtadienio rytą atėjo pas mane, bet aš jo neišklausiau. 
Žinojau, kad tenai vyksta, tačiau paprasčiausiai jo neišklausiau. 

— Žinai, apgailestauju, kad jis žuvo. Buvo puikus ir ištikimas 
teisininkas. Aš tai vertinau. Pasitikėjau Gevinu. Bet jis nužudytas, nes 
peržengė savo kompetencijos ribas. Nebuvo jokio reikalo vaidinti farą 
ir mėginti surasti merginą. 

Lujisas atsistojo ir pasirąžė. 

— Turbūt aš eisiu pasimatyti su ponia Verhek. Ką galiu jai pa- 
sakyti? 

— Pasakykime, kad panašu į įsilaužimą, farai kol kas nieko tikra 
neišsiaiškinę, vis dar tiria, rytoj žinosime daugiau ir t. t. Perduok jai, 
kad esu sugniuždytas ir kad mes padarysime visa, ko pageidaus. 


KouLOo LIMUZINAS STAIGIAI SUSTOJO prie šaligatvio, užleisdamas 
kelią prakaukiančiai pro šalį greitukei. Limuzinas be tikslo sukiojosi 
po miestą — ne toks neįprastas ritualas, kai Koulas ir Metju Baras su- 
sitikdavo pasikalbėti apie išties nešvarius reikalus. Juodu sėdėjo gale 
ir gurkšnojo gėrimus. Koulas mėgavosi tyru šaltinio vandeniu. Baras 
laikė rankoje šešiolikos uncijų „Budweiser“ skardinėlę, kurią nusipir- 
ko kiaurą parą prekiaujančioje parduotuvėlėje. 

Jiems nerūpėjo greitukė. 

— Privalau žinoti, ką Grenthemas suuodęs, — kalbėjo Kou- 
lui, Nelsonui Devenui, vienam iš mano buvusiųjų padėjėjų, kuris dabar 
perėjęs į Perrinkimo komitetą. Ir tai yra tik tie, apie kuriuos aš žinau. 
Visiems per vieną dieną. Jis visai priartėjęs prie tos Pelikano dosjė. 

— Manote, jis ją matė? — Limuzinas vėl pajudėjo. 

— Ne. Tikrai ne. Jeigu žinotų, kas ten parašyta, nesistengtų jos 
gauti. Bet, po perkūnais, jis žino apie ją. 

— Jisai sumanus. Daug metų stebėjau jį. Tartum veikia šešėliuose 
ir palaiko ryšį su keistu šaltinių tinklu. Yra parašęs beprotiškų dalykų, 
bet paprastai jie būna velniškai tikslūs. 

' — Štai kas man kelia nerimą. Jis atkaklus ir šioje istorijoje už- 
uodžia kraują. 

Baras nugėrė iš skardinėlės. . 

— Žinoma, turbūt per daug reikalaučiau, jeigu paklausčiau, kas 
toje dosjė. 

— Neklauskite. Tai taip velniškai slapta, jog net baugu. 

— Tad iš kur Grenthemas apie tai žino? 

— Puikus klausimas. Ir kaip tik šitai aš noriu sužinoti. Kaip jis 
atkasė ir kiek žino? Kur jo šaltiniai? 

— Mes pasirūpinome jo automobilio telefonu, bet dar nepateko- 
me į butą. 

— Kodėl gi? 

— Šįryt mūsų vos nenutvėrė jo valytoja. Rytoj vėl pamėginsime. 

— Žiūrėkite, kad nenutvertų, Barai. Prisiminkite Votergeitą. 

— Anie buvo pusgalviai, Flečeri. O mes, atvirkščiai, itin talentingi. 

— Teisybė. Tad pasakykite, ar galite jūs ir jūsų itin talentingi ben- 
drininkai įstatyti į Grenthemo telefoną Post redakcijoje „blakutę'? 

Baras pasigręžė ir susiraukė Koului. 

— Jūs išprotėjote? Neįmanoma. Tenai visą laiką vėrda gyveni- 
mas. Jie turi apsaugą. Visa, kas dera. 

— Vis tiek būtų galima tai padaryti. 

— Tuomet ir padarykite, Koulai. Jeigu jūs toks sumautai protin- 
gas, tai ir padarykite. 

— Pradėkite mąstyti, kaip tai padaryti, gerai? Tiesiog bent kiek 
pagalvokite. 

— Gerai. Aš jau pagalvojau. Tai neįmanoma. 

Koulą ši mintis pralinksmino, tačiau jo linksmumas erzino Barą. 
Limuzinas įsuko į miesto centrą. 

— Įrenkite „blakutes“ jo bute, — nurodė Koulas. — Noriu, kad 
dukart per dieną pranešinėtumėte apie visus jo skambučius. — Limu- 
zinas sustojo, ir Baras išlipo laukan. 

PusRYČIAI DIUPONO ŽIEDE. Buvo vėsoka, tačiau bent narkomanai 
ir transvestitai tebeskendėjo nesąmoningi kažkur savuosiuose liguis- 
tuose pasaulėliuose. Keletas prasigėrėlių voliojosi it upės atplukdyti 
rąstai. Bet saulė spindėjo aukštai, ir jis jautėsi saugus, be to, šiaip ar 
taip, tebėra FTB agentas, turi per petį pritvirtintą dėklą ir patranką po 

pažastimi. Ko gi jis galėtų bijoti? Nesinaudojo tuo daikčiuku penkioli- 
ka metų ir retai palikdavo įstaigą, bet vis tiek smagu būtų jį išsitraukti 
ir papyškinti. 

Jo pavardė buvo Troupas, ypatingasis pono Voilzo padėjėjas. 
Buvo toks ypatingas, kad niekas, išskyrus jį patį ir poną Voilzą, neži- 
nojo apie tuos slaptus pašnekesėlius su Bukeriu iš Langlio. Jisai sėdėjo 
ant pusapvalio suoliuko nugara į Niu Hampšyro aveniu, pasidėjęs 
krautuvėje pirktą bananą ir karštą bandelę, kurie ir buvo jo pusryčiai. 
Pasitikrino žvilgtelėjęs į laikrodį. Bukeris niekad nevėluodavo. Trou- 
pas visad atvykdavo pirmas, po penkių minučių ateidavo Bukeris, ir 
juodu visados kalbėdavosi greitai. Pirmas pasišalindavo Troupas, po jo 
— Bukeris. Dabar abu jie dirbo kabinetuose, buvo ganėtinai garbaus 
amžiaus, bet labai artimi savo bosams, kuriems retsykiais pakyrėdavo 
stengtis perprasti, kokį velnią veikia kitas, arba galbūt norėdavo ką 
nors skubiai sužinoti. 

Troupas buvo tikroji jo pavardė, ir jis klausdavo save, ar Buke- 
ris — taip pat tikra pavardė. Turbūt ne. Bukeris iš Langlio, o jie tokie 
paranojiški, jog net popierių kilnotojai veikiausiai ten neturi tikrų pa- 
vardžių. Jis atsikando colį banano. Po šimts, sekretorės tenai turi, ko 
gero, tris ar keturis vardus. 

Su aukštu baltu puodeliu kavos rankoje Bukeris iš lėto prisiartino 
prie fontano. Apsidairė aplink, paskui atsisėdo greta savo draugo. Susi- 
tikimo pageidavo Voilzas, tad Troupas kalbėsiąs pirmas. 

— Mes praradome žmogų Naujajame Orleane, — prašneko jis. 

Bukeris, apglėbęs delnais karštą puodelį, truputėlį nugėrė. 

— Jis pats kaltas, kad buvo nužudytas. 

— Taip, bet, šiaip ar taip, jis negyvas. Jūs buvote ten? 

— Taip, bet mes nežinojome, kad jis ten. Buvome arti, bet sekėme 
kitus. Ką jis veikė? | 

Troupas išsivyniojo atšalusią bandutę. 

— Mes nežinome. Nuvyko į laidotuves, bandė surasti merginą, 
surado kažką kitą, ir še tau. — Jis atsikando didelį kąsnį ir banano ne- 
beliko. Dabar bandutės eilė. — Švarus darbas, tiesa? 

Bukeris gūžtelėjo. Ką FTB išmano apie žmonių žudymą? 

— Šiaip sau. Sprendžiant iš to, ką girdėjome, silpnokos pastangos 
inscenizuoti savižudybę. — Jis nugėrė karštos kavos. 

— Kur mergina? — paklausė Troupas. 

— Pametėme ją O'Here*. Galbūt ji Manhatane, bet nesame tikri. 
Mes ieškome. 

— Ir jie ieško. — Troupas nugėrė šaltos kavos. 

— Kurgi ne. 

Jie stebėjo, kaip vienas girtuoklis svyrinėdamas atsistojo nuo 
suolo ir parkrito. Pirmiausia bumbtelėjo į žemę galva, bet veikiausiai 
nieko nepajuto. Persirito kelis kartus, iš kaktos jam kraujavo. 

Bukeris pažvelgė į laikrodį. Šie pasimatymai būdavo itin trumpi. 

— Kokie pono Voilzo planai? 

— O, jis pradeda veikti. Praeitą naktį pasiuntė penkiasdešimt 
žmonių, šiandien išsiųs dar. Nemėgsta prarasti savo darbuotojų, ypač 
tų, kuriuos pažįsta. 

— O kaip Baltieji rūmai? 

— Neketina jiems pranešti, ir galbūt niekas tenai nesužinos. Ką 
jie žino? 

— Žino apie Matisą. 

Ši užuomina sukėlė Troupui šypsenėlę. 

— Kur ponas Matisas? 

— Kas žino? Per pastaruosius trejus metus nedaug jį kas tematė 
šalyje. Jis turi bent pustuzinį namų daugybėje šalių, taip pat reaktyvi- 
nių lėktuvų ir jachtų, tad kas žino? 

Troupas baigė doroti bandutę ir įsikišo popierių į maišelį. 

— Dosjė nurodytas jis, tiesa? 

— Gražu. Ir jeigu jis būtų ramiau elgęsis, į dosjė niekas nebūtų 
kreipęs dėmesio. Bet jis įsiuto, ėmė žudyti žmones, ir kuo daugiau nu- 
žudo, tuo įtikimesnė tampa dosjė. 

Troupas irgi pažvelgė į laikrodį. Jau per ilgai, bet medžiaga gera. 

— Voilzas mano, kad mums galbūt prireiks jūsų pagalbos. 

Bukeris linktelėjo. 

— Padėsime. Bet reikalas bus labai sunkus. Pirma, galimas žudi- 
kas negyvas. Antra, galimas užsakovas labai sunkiai pagaunamas. Būta 
gerai parengto sąmokslo, bet sąmokslininkai dingę. Mes pabandysime 
surasti Matisą. 

— O merginą? 

— Taip. Pabandysime surasti ir ją. 


* O'Hara angl. — Tarptautinis Čikagos O'Hero oro uostas. 

— Ką ji sau galvoja? 

— Kaip išlikti gyva. 

— Ar negalite jos atsigabenti? 

— Ne. Mes nežinome, kur ji, ir negalime taip paprasčiausiai su- 
čiupti gatvėje nekaltų piliečių. Šiuo metu ji niekuo nepasitiki. 

Troupas atsistojo su kava ir maišeliu. 

— Negaliu jos smerkti. — Ir nuėjo. 


GRENTHEMAS LAIKĖ prieš save neryškią fotografiją, atsiųstą faksu 
jam iš Fynikso. Arizonos valstybinio universiteto trečiakursė, labai 
patraukli dvidešimt vienerių metų studentė. Įtraukta į sąrašus kaip 
biologijos specializantė iš Denverio. Jis apskambino dvidešimt Šo 
Denveryje ir galiausiai liovėsi. Antrą faksą atsiuntė vienas neetatinis 
AP* korespondentas iš Naujojo Orleano. Tai buvo jos, Tuleino pirma- 
kursės, fotografijos kopija. Plaukai ilgesni. Kažkur studentiško metraš- 
čio viduryje korespondentas aptiko dar vieną Darbės Šo, geriančios 
dietišką kokakolą per vieną teisės fakulteto iškylą, fotografiją. Vilkėjo 
apsmukusiu plačiu megztiniu ir išblukusiais džinsais, kurie buvo jai 
kaip tik, ir, matyt, fotografiją į metraštį įdėjo koks nors didelis Darbės 
gerbėjas. Atrodė lyg iš Vogue žurnalo. Ji juokėsi iš kažko ar žiūrėdama 
į kurį nors iškylos dalyvį. Puikūs dantys, šiltas veidas. Šią nuotrauką 
jis prisegė prie kamštinės lentos šalia savo rašomojo stalo žinių redak- 
cijoje. 

Buvo ir ketvirtas faksas, grynai dėl dokumentacijos atsiųsta 
Tomo Kalahano fotografija. | 

Jis užsikėlė kojas ant stalo. Antradienis, beveik pusė dešimtos. 
Žinių redakcija gaudė ir blaškėsi it gerai suorganizuotos riaušės. Per 
pastarąsias dvidešimt keturias valandas Grenthemas aštuoniasdešimt 
kartu skambino telefonu ir neturėjo kuo pasigirti, išskyrus keturias 
fotografijas ir šūsnį rinkimų kampanijos finansinių anketų. Jis pateko 
į aklavietę, bet iš tiesų kam sukti galvą? Juk ji viską papasakos. 

Jis permetė akimis Post ir išvydo keistą straipsnį apie tokį Geviną 
Verheką ir jo mirtį. Suskambo telefonas. Darbė. 

— Matėte Post? — paklausė ji. 


* Žinių agentūros „Associated Press“ santrumpa 

— Prisiminkite, juk tai aš rašau Post. 

Ji nebuvo nusiteikusi tuščioms kalbelėms. 

— Ar straipsnį apie FTB teisininką, nužudytą Naujajame Orlea- 
ne, skaitėte? 

— Kaip tik šiuo metu skaitau. Ar tai ką nors jums reiškia? 

— Galėtumėte taip sakyti. Atidžiai klausykitės, Grenthemai. Ka- 
lahanas atidavė dosjė Verhekui, savo geriausiam draugui. Penktadienį 
Verhekas atvyko į Naująjį Orleaną į laidotuves. Savaitgalį aš kalbėjausi 
su juo telefonu. Jis norėjo man padėti, bet aš buvau įbauginta. Sutarė- 
me susitikti vakar vidudienį. Verhekas buvo nužudytas savo numeryje 
sekmadienio naktį, apie vienuoliktą. Ar supratote? 

— Aha, supratau. 

— Verhekas neatėjo susitikti. Žinoma, jis jau buvo nebegyvas. Aš 
persigandau ir palikau miestą. Esu Niujorke. 

— Gerai. — Grenthemas skubiai užsirašinėjo. — Kas nužudė 
Verheką? 

— Nežinau. Bet čia dar ne istorijos pabaiga. Perskaičiau Post ir 
New York Times nuo pradžios iki galo ir nieko neradau apie dar vieną 
žmogžudystę Naujajame Orleane. Čia buvo nužudytas žmogus, su ku- 
riuo kalbėjausi ir kurį palaikiau Verheku. Tai ilga istorija. 

— Panašu, kad taip. Kada aš gausiu tą ilgą istoriją? 

— Kada galite atvykti į Niujorką? 

— Būsiu ten iki vidudienio. 

— Šiek tiek per greitai. Susitarkime susitikti rytoj. Aš paskambin- 
siu ryt jums šiuo laiku ir duosiu nurodymus. Privalote elgtis atsargiai, 
Grenthemai. 

Jis grožėjosi džinsais ir šypsena ant kamštinės lentos. 

— Aš — Grėjus, gerai? Ne Grenthemas. 

— Kaip pasakysite. Esama galingų Žmonių, bijančių to, ką aš 
žinau. Jeigu jums papasakosiu, galite būti nužudytas. Aš mačiau lavo- 
nus, aišku, Grėjau? Girdėjau bombas ir šūvius. Vakar mačiau ištaškytas 
žmogaus smegenis ir visai nenutuokiu, nei kas jis, nei kodėl buvo nu- 
žudytas, išskyrus tai, kad žinojo apie Pelikano dosjė. Maniau, kad jis 
mano draugas. Patikėjau jam savo gyvybę. Ir jis buvo nušautas į galvą 
penkiasdešimties žmonių akivaizdoje. Stebėdama jį mirštant, pagalvo- 
jau, kad jis galbūt visai ne mano draugas. Šįryt perskaičiau laikraštį ir 
supratau, kad jis tikrai nebuvo mano draugas. 

— Kas jį nužudė? 

— Mes pasikalbėsime, kai jūs atvyksite. 

— Gerai, Darbe. 

— Dar viena smulkmenėlė, kurią reikia aptarti. Papasakosiu vis- 
ką, ką žinau, bet jums jokiu būdu nevalia minėti mano vardo. Aš jau 
ganėtinai prirašiau, kad būtų nužudyti bent trys žmonės, ir visiškai 
neabejoju, kad dabar bus mano eilė. Bet nenoriu prašydintis daugiau 
nemalonumų. Mano tapatybė visad liks nežinoma, gerai, Grėjau? 

— Sutarta. 

— Aš labai jumis pasitikiu, pati nežinau kodėl. Jeigu bent sykį 
jumis suabejosiu, dingsiu. 

— Duodu žodį, Darbe. Prisiekiu. 

— Manau, darote klaidą. Čia ne jūsų įprasta tiriamoji žurnalisti- 
ka, per tai galite būti nužudytas. 

— Tų pačių žmonių, kurie nužudė Rozenbergą ir Jenseną? 

— Taip. 

— Jūs žinote, kas nužudė Rozenbergą ir Jenseną? 

— Žinau, kas sumokėjo už nužudymus. Žinau jo pavardę. Žinau, 
kodėl jam tai rūpėjo. Žinau jo politiką. 

— Ir jūs rytoj man papasakosite? 

— Jei dar būsiu gyva. — Stojo ilga pauzė, abu mąstė, ką tinkama 
pasakyti. 

— Galbūt mums reikėtų pasikalbėti tuojau pat, — tarė jis. 

— Galbūt. Bet aš paskambinsiu jums iš ryto. 

Grenthemas padėjo ragelį ir mirksnį žavėjosi šiek tiek neryškia 
fotografija šios labai gražios teisės studentės, kuri buvo įsitikinusi, 
kad jai lemta mirti. Sekundėlę jis pasidavė riteriškoms, galantiškoms, 
mygiančioms skubėti į pagalbą mintims. Jai šiek tiek per dvidešimt, 
ir, sprendžiant iš Kalahano fotografijos, patinka pagyvenę vyriškiai. Ji 
staiga ėmė juo pasitikėti, išskyrė iš visų kitų. Pasistengs jos nenuvilti. 
Ir pasistengs ją apsaugoti. 


AUTOMAŠINŲ KORTEŽAS tykiai judėjo iš centro. Po valandos Ko- 
ledž Parke jis turėjo sakyti kalbą, todėl dabar, nusivilkęs švarką, ilsėjosi 
limuzine, skaitinėjo Mebrio sudėliotus žodžius. Purtė galvą ir žymėjo- 
si paraštėse. Paprastą dieną tai būtų buvęs malonus pasivažinėjimas iš 


200 JOHN GRISHAM 


didmiesčio į gražų universiteto miestelį pasakyti lengvą kalbelę, tačiau 
šiandien buvo kitaip. Limuzine greta jo sėdėjo Koulas. 

Personalo viršininkas paprastai vengdavo šių kelionių. Brangino 
tas akimirkas, kai prezidentas išvykdavo iš Baltųjų rūmų, o jis galėda- 
vo tvarkytis juose kaip tinkamas. Bet jiems reikėjo pasikalbėti. 

— Man pabodo Mebrio kalbos, — suirzęs pasakė prezidentas. — Jos 
visos skamba panašiai. Prisiekiu, šitą jau sakiau praeitą savaitę Rotary 
suvažiavime. 

— Jis geriausias iš visų, bet aš ieškau, — atsakė Koulas, nepa- 
keldamas akių nuo savo memorandumo. Jis buvo perskaitęs kalbą ir 
ši atrodė jam visai nebloga. Bet Mebris kalbas rašė jau šešis mėnesius, 
tad dėstė vis tas pačias atsibodusias mintis ir, šiaip ar taip, Koulas ke- 
tino jį išvyti. 

Prezidentas pašnairavo į Koulo memorandumą. 

— Kas tai? 

— Trumpasis sąrašas. 

— Kas jame likę? 

— Sailer-Spens, Vatsonas ir Kalderonas. — Koulas pervertė pus- 
lapį. 

— Tiesiog nuostabu, Flečeri. Moteris, juodasis ir kubietis. Kas gi 
nutiko baltiesiems vyrams? Man regis, sakiau, jog noriu jaunų baltųjų 
vyrų. Jaunų, tvirtų, konservatyvių, nepriekaištingos reputacijos teisėjų, 
gyvensiančių daugelį metų. Ar aš taip nesakiau? 

Koulas toliau skaitė: 

— Jie turės būti patvirtinti, šefe. 

— Pasistengsime, kad juos patvirtintų. Sukinėsiu rankas, iki šios 
nulūš, bet jie bus patvirtinti. Ar suvokiate, kad devyni iš dešimties bal- 
tųjų šioje šalyje balsavo už mane? 

— Aštuoniasdešimt keturi procentai. 

— Teisybė. Tai kodėl negerai baltieji? 

— Ne visai dera kalbėti apie protegavimą. 

— Nė velnio. Tai gryniausias ir paprasčiausias protegavimas. Aš 
atsilyginu savo draugams ir baudžiu savo priešus. Štai kaip išliekama 
politikoje. Šoki su tais, kurie tave iškėlė. Netikiu, kad jūs norite rinktis 
moterį ir juodaodį. Jūs minkštėjate, Flečeri. 

Koulas pervertė dar vieną puslapį. Jau buvo girdėjęs tai ir anksčiau. 

— Man labiau rūpi, kad jus perrinktų, — ramiai pasakė jis. 

moterų ir juodaodžių, jog galėčiau būti palaikytas demokratu. Po 
šimts, Flečeri, kuo negerai baltieji? Klausykit, juk turėtų kur nors būti 
šimtas gerų, kvalifikuotų, Konservatyvių teisėjų, tiesa? Kodėl negalite 
surasti nors dviejų, tik dviejų, kurie mąstytų kaip aš? 

— Jūs gavote devyniasdešimt procentų kubiečių balsų. 

Prezidentas numetė parašytą kalbą ant sėdynės ir pasiėmė rytinį 
Post. 

— Gerai, tebūnie Kalderonas. Kiek jam metų? 

— Penkiasdešimt vieneri. Vedęs, turi aštuonis vaikus, katalikas, 
prasimušė per Jeilą, labai solidus. Ir itin konservatyvus. Jokių dėmių ar 
slaptų nuodėmių, išskyrus tai, kad prieš dvidešimt metų gydytas nuo 
alkoholizmo. Nuo to laiko nebegeria nė lašo. Visiškas blaivininkas. 

— Niekad nerūkė žolės? 

— Jis tai neigia. 

— Tad man patinka. — Prezidentas skaitė pirmąjį laikraščio 
puslapį. 

— Man irgi. Teisingumo departamentas ir FTB patikrino jo apa- 
tinius, jis visai švarus. Nagi, norite apie Sailer-Spens ar Vatsoną? 

— Kas per pavardė Sailer-Spens? Ar žinote, kas negerai su tomis 
moterimis, kurios pavardę rašo per brūkšnelį? Tarkim, jos pavardė 
būtų Skovinski ir ištekėtų už vyrioko, pavarde Levandovskis? Ar tokia 
laisvos dvasios moteris užsispirtų žygiuoti per gyvenimą kaip E Gven- 
dolina Skovinski-Levandovski? Baikit! Aš niekad nepaskirsiu moters, 
kurios pavardė su brūkšneliu. 

— Jūs jau paskyrėte. 

— Ką tokią? 

— Kėją Džouns-Rodi, ambasadore į Braziliją. 

— Tad atšaukite ją ir išvykite laukan. 

Koulas teikėsi vos vos šyptelti ir padėjo memorandumą ant sėdy- 
nės. Pro savo pusės langą stebėjo transporto srautą. Dėl antro numerio 
jie nuspręsią vėliau. Dėl Kalderono sutarta, dabar reikėjo įpiršti Lindą 
Sailer-Spens, tad vis siūlysiąs juodąjį ir pastūmėsiąs prezidentą rinktis 
šią moterį. Nesudėtinga manipuliacija. 

— Manau, turėtume palaukti dar dvi savaites, iki apie juos pa- 
skelbsime, — tarė jis. 

— Kaip norite, — sumurmėjo prezidentas, skaitydamas straipsnį 

pirmajame puslapyje. Paskelbsiąs apie juos, kai bus pasirengęs, nepaisy- 
damas Koulo tvarkaraščio. Jis dar nebuvo įsitikinęs, ar apie juos reikia 
paskelbti vienu metu. 

— Vatsonas labai konservatyvus juodaodis teisėjas, turi labai 
griežto žmogaus reputaciją. Tiks. Idealiai. 

— Nežinau, — sumykė prezidentas, toliau skaitydamas apie Ge- 
viną Verheką. 

Koulas jau matė tą istoriją antrame puslapyje. Verhekas keistomis 
aplinkybėmis buvo rastas negyvas Naujojo Orleano „Hiltono“ viešbu- 
čio numeryje. Pasak straipsnio autoriaus, oficialusis FTB slapukauja, 
nieko negali pasakyti, kodėl Verhekas lankėsi Naujajame Orleane. Voil- 
zas labai nuliūdęs, nes Verhekas buvo puikus, lojalus tarnautojas ir t.t. 

Prezidentas pasklaidė laikraštį. 

— Mūsų draugužis Grenthemas tyli. 

— Jis kapsto. Manau, yra girdėjęs apie dosjė, bet paprasčiausiai 
neįstengia jos užčiuopti. Skambino visiems mieste, bet nežino, kieno 
paklausti. Vaikosi kiškius po laukus. 

— Ką gi, vakar žaidžiau su Gminskiu golfą, — patenkintas savimi 
tarė prezidentas. — Ir jis mane užtikrino, kad viskas kontroliuojama. 
Mes iš tiesų nuoširdžiai šnektelėjome prie aštuoniolikos duobučių. Jis 
pasibaisėtinai žaidžia golfą, niekaip nepajėgė išvengti smėlio ir van- 
dens. Išties buvo linksma. 

Koulas niekad nebuvo palietęs golfo lazdos ir nekentė tuščių šne- 
kų apie nelygias jėgas. 

— Manote, Voilzas tenai tyrinėja? 

— Ne. Jis man davė žodį, kad tuo nesidomės. Negaliu pasakyti, 
kad juo tikiu, bet Gminskis neužsiminė apie Voilzą. 

— Kiek jūs pasitikite Gminskiu? — paklausė Koulas, greitai žvilg- 
telėdamas į prezidentą ir susiraukdamas. 

— Nė kiek. Bet jeigu jis ką nors žinotų apie Pelikano dosjė, ma- 
nau, man pasakytų... — prezidentas nutilo, supratęs kad kalba naiviai. 

Koulas nepatikliai krenkštelėjo. 

Jie pervažiavo Anakostijos upę ir pateko į Princo Džordžo apy- 
gardą. Prezidentas vėl pasiėmė kalbą ir pažvelgė pro savo pusės langą. 
Jau dvi savaitės praėjo po žmogžudysčių, o jo reitingai vis dar aukštes- 
ni nei penkiasdešimt procentų. Demokratai neturi ryškaus kandidato, 
kad galėtų kelti triukšmą. Jisai stiprus ir tampa vis stipresnis. Ame- 
rikiečiai pavargę nuo kvaišalų ir nusikalstamumo, visą dėmesį į save 

atkreipia triukšmingos mažumos, o liberalieji idiotai interpretuoja 

konstituciją nusikaltėlių ir radikalų naudai. Štai jo akimirka. Dvi no- 

minacijos į Aukščiausiąjį Teismą vienu metu. Tai būsiąs jo palikimas. 
Jis nusišypsojo pats sau. Kokia nuostabi tragedija! 

TAKSI STAIGIAI sUsTOjO prie Penktosios ir Penkiasdešimt ant- 
rosios kampo, ir Grėjus, elgdamasis tiksliai pagal nurodymus, greitai 
susimokėjo ir iššoko su krepšiu ant šaligatvio. Automobilis iš paskos 
žvygino signalu, vairuotojas rodė nepadorius ženklus, ir Grėjus pagal- 
vojo, kaip miela vėl būti Niujorke. 

Buvo penkta valanda popiet, Penktojoje knibždėjo pėsčiųjų, ir jis 
sumojo, kad ji kaip tik to ir siekė. Buvo itin konkreti. Liepė skristi šiuo 
reisu iš Nacionalinio į La Guardiją, važiuoti taksi į „Vista“ viešbutį Pa- 
sauliniame prekybos centre. Tada nueiti į barą, išgerti taurelę ar dvi, 
stebėti, kas vyksta aplink, paskui, po valandos, pasigauti taksi ir nu- 
vykti prie Penktosios bei Penkiasdešimt antrosios kampo. Sakė judėti 
greitai, būti su saulės akiniais, ir viską stebėti aplinkui, nes jeigu bus 
sekamas, juos abu gali nužudyti. 

Ji privertė jį viską užsirašyti. Tai buvo šiek tiek kvaila, šiek tiek 
persūdyta, bet mergina kalbėjo taip, jog negalėjai ginčytis. Tiesą sa- 
kant, jis ir nenorėjo. Sakė, jog jai sekasi, kad dar yra gyva, tad daugiau 
neketinanti rizikuoti. Jeigu jis norįs su ja kalbėtis, tuomet tedarąs tik- 
sliai, kas nurodyta. 

Jis viską užsirašė. Braudamasis per minią ir žengdamas kaip įma- 
nydamas sparčiau Penktąja iki Penkiasdešimt devintosios, priėjo prie 
„Plazos“, užkopė laiptais, perkirto vestibiulį ir išniro į Centrinio parko 
Pietinę. Niekas neįstengtų jo sekti. Be to, jeigu mergina buvo tokia pat 
atsargi, niekas neįstengtų sekti ir jos. 

Centrinio parko Pietinės šaligatvis buvo sausakimšas žmonių, ir 
artindamasis prie Šeštosios aveniu jisai suskato žingsniuoti dar spar- 
čiau. Buvo įsitempęs ir nors labai stengėsi tramdytis, baisiai jaudinosi, 
kad netrukus susitiksiąs su ja. Telefonu ji kalbėjo šaltai ir dalykiškai, 

tačiau su baimės bei netikrumo gaidele. Sakė esanti tiktai teisės stu- 
dentė ir nesuprantanti, ką daranti, veikiausiai po savaitės, jeigu ne dar 
greičiau, būsianti negyva, tačiau, kad ir kaip ten būtų, šį žaidimą reikia 
žaisti tik taip. Liepė visą laiką galvoti, jog esąs sekamas. Persekiojama 
policijos skalikų septynias dienas ir vis dar gyva, prašė elgtis pagal jos 
taisykles. 

Nurodė įnerti į „St. Moritz“ prie Šeštosios kampo, jis taip ir pada- 
rė. Buvo užsakiusi jam numerį Voreno Klarko vardu. Jisai susimokėjo 
už kambarį grynaisiais ir pasikėlė liftu į devintą aukštą. Turįs laukti, 
tik sėdėti ir laukti. 

Valandą jisai stovėjo prie lango ir stebėjo viršum Centrinio par- 
ko nusileidžiančias sutemas. Suskambo telefonas. 

— Ponas Klarkas? — paklausė moteriškas balsas. 

— Fe... taip. 

— Čia aš. Atvykote vienas? 

— Taip. Kur jūs? 

— Šešiais aukštais aukščiau. Pasikelkite liftu į aštuonioliktą, pas- 
kui nulipkite iki penkiolikto. 1520-as kambarys. 

— Gerai. Dabar? 

— Taip. Aš laukiu. 

Jis vėl išsivalė dantis, pažvelgė į plaukus ir po dešimties minučių 
jau stovėjo priešais 1520-ąjį. Jautėsi lyg žalias studenčiokas per savo 
pirmąjį pasimatymą. Nėra taip drebinęs kinkų nuo pat vidurinės mo- 
kyklos futbolo laikų. 

Betgi jis Grėjus Grenthemas iš Washington Post, ir tai tik papras- 
čiausias nutikimas kaip ir kiti, o ji tik paprasta moteris kaip ir kitos, 
tad suimk save į rankas, drauguži. 

Jis pasibeldė ir ėmė laukti. 

— Kas ten? 

— Grenthemas, — atsakė jis pro tarpelį. 

Sklendė spragtelėjo, ir ji pamažu pravėrė duris. Gražiųjų plaukų 
nebebuvo, bet ji šypsojosi — mergina iš žurnalo viršelio. Tvirtai pa- 
spaudė jam ranką. 

— Įeikite. — Ji uždarė ir užšovė paskui jį duris. — Pageidautu- 
mėte išgerti? 

— Žinoma, ko turite? 

— Vandens su ledu. 

— Nuostabiai skamba. 

Ji nuėjo į nedidelę svetainukę, kur veikė įjungtas be garso televi- 
zorius. 

— Prašom čionai, — pakvietė ji. 

Jis padėjo ant stalo krepšį ir atsisėdo ant sofos. Mergina stovėjo 
prie baro, trumputę sekundėlę jis gėrėjosi jos džinsais. Be batų. Itin 
plati treninginė palaidinė su nusmukusia į vieną šoną apykakle, pro 
kurią vis pasimatydavo liemenėlės petnešėlė. 

Ji padavė jam vandens ir atsisėdo į krėslą šalia durų. 

— Dėkui, — tarė jis. 

— Jūs valgęs? 

— Jūs man neliepėte. 

Į tai ji susijuokė. 

— Atleiskite. Man daug teko patirti. Užsisakykime per kambarių 
tarnybą. 

Jis linktelėjo ir nusišypsojo jai. 

— Man viskas tiks, ko pati panorėsite. 

— Man ne pro šalį būtų riebus mėsainis su sūriu, keptomis bul- 
vytėmis ir šaltu alumi. 

— Puiku. 

Ji nukėlė telefono ragelį ir užsakė maistą. Grenthemas nuėjo prie 
lango ir ėmė stebėti šliaužiančias Penktąja aveniu švieseles. 

— Man dvidešimt ketveri. Kiek jums? — Dabar ji sėdėjo ant so- 
fos, gurkšnodama vandenį su ledu. 

Jis atsisėdo į artimiausią prie jos krėslą. 

— Trisdešimt aštuoneri. Sykį vedęs. Išsiskyręs prieš septynerius 
metus ir tris mėnesius. Bevaikis. Gyvenu vienas su kate. Kodėl jūs pa- 
sirinkote „St. Moritz“? 

— Buvo laisvų kambarių, ir aš įtikinau juos, kad man svarbu mo- 
kėti grynais ir nepateikti asmens dokumentų. Jums čia patinka? 

— Visai nieko. Nors jau lyg ir ne pats gražumas. 

— Nepasakyčiau, kad išsirengėme atostogų. 

— Visai nieko. Kaip manote, kiek ilgai galėtume čia užtrukti? 

Ji atidžiai jį stebėjo. Prieš šešerius metus buvo išleidęs knygą apie 
Gyvenamosios statybos ir miestų plėtros departamento skandalus, ir 
nors ši nebuvo gerai perkama, ji kažkada aptiko vieną egzempliorių 
Naujojo Orleano viešojoje bibliotekoje. Jis atrodė šešeriais metais vy- 

resnis nei fotografijoje ant knygos aplanko, tačiau seno gražiai, šarma 
buvo palietusi plaukus palei ausis. 

— Nežinau, kiek jūs linkęs čia likti, — tarė ji. — Mano planai 
gali pasikeisti kiekvieną minutę. Gal pamatysiu gatvėje kokį veidą ir 
išskrisiu į Naująją Zelandiją. 

— Kada išvykote iš Naujojo Orleano? 

— Pirmadienio naktį. Nusisamdžiau taksi iki Baton Ružo, ir būtų 
buvę lengva mane sekti. Nuskridau į Čikagą, kur nusipirkau keturis 
bilietus į skirtingus miestus, įskaitant ir Boizį, kur gyvena mano mo- 
tina. Paskutiniu momentu įšokau į lėktuvą, skrendantį į La Guardiją. 
Nemanau, kad kas nors sekė. 

— Jūs saugi. 

— Galbūt šiuo momentu. Kai ši istorija bus išspausdinta, mus 
abu ims medžioti. Jeigu tik ji bus išspausdinta. 

Grėjus pabrazdino ledukais stiklinėje, tyrinėjo merginą. 

— Tai priklausys nuo to, ką man papasakosite. Ir nuo to, kiek bus 
galima patikrinti iš kitų šaltinių. 

— Patikrinti — jūsų reikalas. Aš papasakosiu, ką žinau, toliau 
veikite savo paties nuožiūra. 

— Gerai. Kada pradedame kalbėtis? 

— Po pietų. Nenorėčiau to imtis tuščiu skrandžiu. Juk jūs ne- 
skubate, tiesa? 

— Žinoma, ne. Turiu visą naktį ir visą rytdieną bei poryt dieną. 
Juk jūs kalbate apie sensacingiausią istoriją per dvidešimt metų, tad 
nesitrauksiu, kol man nepapasakosite. | 

Darbė nusišypsojo ir pažvelgė į šalį. Lygiai prieš savaitę ji su 
Tomu laukė pietų „Mouton“ bare. Jis vilkėjo juoda šilkine sportine 
striuke, džinsinės medžiagos marškiniais, raudonu turkiško rašto 
kaklaraiščiu ir stipriai sustandintomis chaki spalvos kelnėmis. Avėjo 
pusbačiais, bet buvo be kojinių. Marškinių apykaklė buvo prasegta, 
kaklaraištis palaisvintas. Sėdėdami prie staliuko juodu kalbėjosi apie 
Virdžinijos salas, Padėkos dieną ir Geviną Verheką. Jis daug gėrė, bet 
prie to buvo pripratusi. Vėliau apgirto, ir tai išgelbėjo jai gyvybę. 

Per praeitas septynias dienas išgyvenusi metus ir dabar kalbė- 
josi su gyvu žmogumi, kuris netroško matyti ją negyvą. Ji sukryžiavo 
pėdas ant kavos stalelio. Nesijautė nepatogiai priimdama jį čia, savo 
kambaryje. Buvo atsipalaidavusi. Jo veidas bylojo: „Pasitikėk manimi“. 
Kodėl gi ne? Kuo kitu galėtų pasitikėti? 

— Apie ką mąstote? — paklausė jis. 

— Ilga buvo savaitė. Prieš septynias dienas buvau tik paprasta 
teisės studentė, besinerianti iš kailio, kad prasimuštų. O dabar pažiū- 
rėkite į mane. 

Jis žiūrėjo į ją. Stengėsi išlikti abejingas, ne kaip koks nors spok- 
santis mokinukas, tačiau žiūrėjo. Plaukai — tamsūs ir labai trumpi, 
gana stilingai nukirpti, bet jam geriau patiko ilgi, kokius matė vakar 
faksu atsiųstoje nuotraukoje. 

— Papasakokite man apie Tomą Kalahaną, — paprašė jis. 

— Kodėl? 

— Nežinau. Juk jis istorijos dalis, tiesa? 

— Taip. Prieisiu prie to vėliau. 

— Puiku. Jūsų motina gyvena Boizyje? 

— Taip, bet ji nieko nežino. Kur jūsų motina? 

— Šort Hilse, Niu Džersyje, — atsakė jis nusišypsodamas. Krams- 
nojo ledo kubelį ir laukė jos pasakojimo. Mergina mąstė. 

— Kas jums Niujorke patinka? — paklausė ji. 

— Oro uostas. Greičiausias būdas išsidanginti. 

— Mes su Tomu čia buvome vasarą. Karščiau negu Naujajame 
Orleane. 

Staiga Grenthemas sumojo, kad ji ne vien paprasta karšta stu- 
denčiukė, bet gedinti našlė. Vargšytė kenčia. Jai nerūpėjo jo plaukai ar 
drabužiai bei akys. Yra paskendusi sielvarte. Velniai rautų! 

— Labai užjaučiu dėl Tomo, — tarė jis. — Daugiau apie jį ne- 
klausinėsiu. 

Garsus bilsmas. Darbė trūktelėjo kojas nuo stalelio ir įsistebeilijo 
į duris. Paskui giliai atsiduso. Atkeliavo valgiai. 

— Aš paimsiu, — pasakė Grėjus. — Nusiraminkite. 

ILGUS ŠIMTMEČIUS TYLI, bet gigantiška gamtos kova laisvai šėlo 
pakrante, ateityje turėsiančia tapti Luiziana. Kova vyko dėl teritori- 
jos. Iki pastarųjų metų Žmonės joje nedalyvavo. Iš pietų vandenynas 

veržėsi žemyno gilumon savo potvyniais, vėjais ir srovėmis. Iš šiaurės 
Misisipės upė nešė žemyn neišsenkamas atsargas gėlo vandens ir nuo- 
sėdų, maitino pelkes dirvožemiu, kuris buvo būtinas augalijai vešėti ir 
tarpti. Sūrus vanduo iš Meksikos įlankos ardė kranto liniją ir degino 
gėlavandenes pelkes, naikindamas žoles, kurios palaikė jų vientisumą. 
Upė sausino žemyno pusę ir nešė dumblą į žemutinę Luizianą. Pa- 
mažu ji suformavo ilgą virtinę nuosėdinių deltų, kurių kiekviena savo 
ruožtu tvėrė upei kelią ir vertė šią vėl keisti savo vagą. Iš deltų susidarė 
derlingos pelkingos žemumos. | 

Tai buvo epinės abipusių kompromisų grumtynės, viską tvirtai 
valdė gamtos jėgos. Nuolat pasipildydamos iš galingos upės, deltos ne 
tik laikėsi prieš įlanką, bet ir plėtėsi. 

Pelkynai buvo gamtos evoliucijos stebuklas. Pasisavindami mais- 
tui nuosėdas, jie išaugo į žalią kiparisų, ąžuolų, vėdrynų, meldynų ir 
švendrynų rojų. Vandeny knibždėjo vėžių, krevečių, austrių, raudo- 
nųjų ešerių, plekšnių, palometų, karšių, krabų ir aligatorių. Pakrantės 
lyguma teikė prieglobstį laukinei gyvūnijai. Šimtai migruojančių pa- 
ukščių rūšių apsistodavo čia perėti. 

Pelkynai buvo didžiuliai ir beribiai, vešlūs ir derlingi. 

1930-aisiais ten atrasta naftos, ir žemė pradėta niokoti. Naftos 
kompanijos išrausė dešimtis tūkstančių mylių kanalų, kad galėtų pri- 
sigauti prie lobių. Jos skersai išilgai išvagojo gležną deltą bjaurojančiu 
tvarkingų griovelių tinklu. Suraižė pelkynus juostomis. 

Jos darė gręžinius, aptikdavo naftos ir maniakiškai rausė Žemę, 
kad prie tos prisigautų. Jų išrausti kanalai buvo puikios pralaidos sū- 
riam įlankos vandeniui, kuris naikino pelkes. 

Nuo to laiko, kai buvo aptikta nafta, vandenynas prarijo dešimtis 
tūkstančių akrų užpelkėjusių žemumų. Kasmet išnyksta šešiasdešimt 
kvadratinių mylių Luizianos. Kas keturiolika minučių po vandeniu 
dingsta dar vienas akras. 


1979-AISIAIS VIENA NAFTOS KOMPANIJA Terebon Periše aptiko naf- 
tos. Ta diena buvo kaip visos, bet radinys ne kaip visi. Naftos pasirodė 
gausybė. Už aštuntadalio mylios toliau aptikta dar vieną didelė gysla. 
Pasitraukus mylią į šalį, gręžta ir užtaikyta netgi į didesnę. Už trijų 
mylių toliau vėl rasta juodojo aukso. 

Naftos kompanija užkimšo gręžinius ir ėmė svarstyti, ką daryti. 
Buvo panašu, kad šioje vietoje esama didžiulio naujo telkinio. 

Kompanija priklausė Viktorui Matisui, keidžanui* iš Lafajeto, 
kuris buvo praturtėjęs ir praradęs turtą, darydamas gręžinius ir ieš- 
kodamas naftos pietų Luizianoje. 1979-aisiais jis buvo turtingas ir, kas 
svarbiausia, galėjo valdyti kitų žmonių pinigus. Greitai įsitikino ką tik 
suradęs didžiulius išteklius ir pradėjo supirkinėti žemę apie užkimštus 
gręžinius. 

Reikėjo išsaugoti paslaptį, tačiau atradus naftos telkinių tai itin 
sunku. Matisas suprato, kad švaistydamasis dideliais pinigais išsiduos 
ir apie jo naująją aukso kasyklą prasidės gręžinių karštinė. Būdamas 
be galo kantrus ir toli numatąs Žmogus, jis žvelgė plačiai, ir greitai 
uždirbamiems pinigams tarė „ne“. Nusprendė pasiglemžti viską. Užsi- 
daręs su teisininkais ir kitais patarėjais, sugalvojo planą, kaip pamažu 
supirkti aplinkinę žemę prisidengus galybe kitų firmų pavadinimų. 
Jie įsteigė naujas kompanijas, pasinaudojo kai kuriomis senosiomis, 
supirko visas ar dalimis patiriančias sunkumų firmas ir ėmė kaupti į 
savo rankas akrus. 

Verslininkai pažinojo Matisą ir nutuokė, kad jis turi pinigų ir gali 
gauti jų dar daugiau. Matisas žinojo ir apie tai, tad tyliai nusiuntė pas 
Terebon Perišo žemvaldžius porą dešimčių beveidžių subjektų. Tai su- 
veikė be didesnių kliuvinių. 

Pagal planą buvo numatyta konsoliduoti teritoriją, paskui iš- 
rausti per nelaimingus ir iškamuotus pelkynus dar vieną kanalą, kad 
žmonės ir technika galėtų pasiekti gręžimo bokštus ir kad būtų galima 
skubiai pumpuoti naftą. Kanalas turėjo būti trisdešimt penkių mylių 
ilgio ir dvigubai platesnis už kitus. Juo vyktų intensyvus eismas. 

Kadangi Matisas turėjo pinigų, buvo populiarus tarp politikų 
ir biurokratų. Jisai sumaniai žaidė jų žaidimą. Kur reikėdavo, pa- 
tepdavo. Mėgo politiką, tačiau vengė viešumo. Buvo paranojiškas 
atsiskyrėlis. 

Matisas nesunkiai įsigijo žemę, bet staiga sumojo pristigęs pini- 
gų. Devintojo dešimtmečio pradžioje naftos verslas patyrė nuosmukį 
ir kiti jo gręžiniai liovėsi pumpavę juodąjį auksą. Jam reikėjo didelių 


* Šitaip vadinami pietų Luizianos gyventojai, kilę iš prancūzų kolonistų, XVIII amžiuje 
ištremtų iš Akeidijos (ankstesnės prancūzų kolonijos rytinėje Kanados pakrantėje). 

pinigų ir partnerių, gebančių šių duoti bet tylėti. Tad jis laikėsi atokiai 
nuo Teksaso. Nuvyko į užjūrius ir susirado arabų, kurie ištyrinėjo jo 
žemėlapius ir patikėjo spėjamai milžiniškais žaliavinės naftos ir gam- 
tinių dujų ištekliais. Skyrė šiai aferai pinigų, ir Matisas vėl jų turėjo 
užtektinai. 

Jis vėl patepė, kur reikia, ir gavo oficialų leidimą skintis kelią 
į gležnus pelkynus bei kiparisų klampynes. Visos dėlionės dalelės 
didingai stojosi savo vieton, ir Matisas jau suuodė milijardą dolerių. 
Galbūt netgi du ar tris. | 

Paskui nutiko keistas dalykas. Iškeltas civilinis ieškinys rausi- 
mams ir gręžimams sustabdyti. Ieškovas buvo neaiški aplinkosaugos 
grupė, paprasčiausiai žinoma kaip Žaliasis fondas. Ieškinys atsirado 
netikėtai, nes penkiasdešimt metų Luiziana leidosi niokojama ir 
teršiama naftos kompanijų bei tokių Žmonių kaip Viktoras Matisas. 
Nauda buvo abipusė, nes daugelis žmonių gavo gerai mokamą darbą. 
Mokesčiai už naftą ir dujas, surinkti Baton Ruže, buvo skirti valstijos 
tarnautojų algoms. Maži kaimeliai išaugo į klestinčius miestus. Po- 
litikai — pradedant gubernatoriais, baigiant žemesniaisiais valstybės 
tarnautojais — ėmė pinigus, gaunamus iš naftos, ir nesipriešino. Visa 
buvo puiku, nesvarbu, kad dalis užpelkėjusių žemių kentėjo. 

Žaliasis fondas įregistravo ieškinį JAV Lafajeto apygardos teisme. 
Federalinis teisėjas sustabdė projektą, iki skundas bus visapusiškai iš- 
nagrinėtas. 

Matisas pašėlo. Savaites leido su savo teisininkais, kūrė planus ir 
rezgė intrigas. Sakė negailėsiąs pinigų, nors ir kiek jų reikėtų, svarbu, 
kad laimėtų. Liepė teisininkams laužyti bet kurias taisykles, nusižengti 
bet kokiai etikai, samdyti visus, kokius tik įmanoma, ekspertus, užsa- 
kyti bet kokį tyrimą, perpjauti kiekvieną gerklę, išleisti nesvarbu kiek 
šlamančiųjų, tačiau laimėti tą prakeiktą bylą. 

Visada vengęs viešumos, jis pasislėpė dar giliau. Persikėlė į Baha- 
mus ir veikė iš ginkluotos tvirtovės Laiford Kėjuje. Kartą per savaitę 
nuskrisdavo į Naująjį Orleaną susitikti su teisininkais, paskui vėl grįž- 
davo į salą. 

Nors dabar nepastebimas, jis pasistengė padidinti savo įnašus 
politikams. Jo aukso puodas tebeslypėjo saugus po Terebon Perišu, 
bet vieną dieną iškelsiąs jį į paviršių, nors niekad nežinia, kada gausi 
paprašyti atsilyginti už suteiktas paslaugas. 

Tuo TARPU du Žaliojo fondo teisininkai ryžtingai ėmėsi darbo, 
nūstatė per trisdešimt atskirų atsakovų. Vieniems priklausė žemė. Kiti 
vykdė tyrimus. Treti klojo vamzdynus. Ketvirti gręžė. Bendros įmo- 
nės, ribotos atsakomybės bendrovės ir korporaciniai susivienijimai 
sudarė neįveikiamą labirintą. 

Atsakovai ir daugybė jų brangiai apmokamų teisininkų kerštin- 
gai atsikirto. Pateikė storą prašymą, reikalavo teisėjų atmesti ieškinį 
kaip nerimtą. Šis prašymas nebuvo patenkintas. Tada jie paprašė leisti 
toliau gręžti, iki bus laukiama bylos nagrinėjimo. Ir tai buvo atmesta. 
Skausmingai kvykaudami, jie dar vienu svariu prašymu aiškino, kiek 
daug pinigų jau skirta paieškoms, gręžiniams ir panašiems dalykams. 
Vėl atmesta. Prašymai teikti sunkvežimiais, o kai tie visi buvo nepa- 
tenkinti bei paaiškėjo, kad kurią nors dieną byla bus pradėta nagrinėti 
prisiekusiųjų teisme, verslininkų advokatai numojo rankomis ir ėmė 
žaisti nešvariai. 

Žaliojo fondo ieškinio laimei, naujųjų naftos išteklių centras buvo 
netoli pelkių žiedo, kuris metų metus teikė natūralų prieglobstį van- 
dens paukščiams. Į ten migruodavo ereliai žuvininkai, baltieji garniai, 
pelikanai, antys, gervės, žąsys ir daugelis kitų paukščių rūšių. Nors 
Luiziana ne visada buvo gera savo žemei, parodė šiek tiek daugiau 
atjautos savo gyvūnijai. Kadangi kurią nors dieną vidutinio sluoksnio 
ir, tikėtina, paprasti žmonės turėjo vis dėlto paskelbti verdiktą, Žaliojo 
fondo teisininkai energingai lošė paukščių korta. 

Svarbiausiu veikėju tapo pelikanas. Po trisdešimties metų nepa- 
liaujamo teršimo DDT ir kitais pesticidais Luizianos rudasis pelikanas 
buvo beišnykstąs. Kone pavėluotai jį priskyrė prie rūšių, kurios gali 
pražūti, todėl įsijungė aukštesnio lygio globos instancijos. Žaliasis 
fondas, manipuliuodamas didinguoju paukščiu, užverbavo pustuzinį 
ekspertų iš visos šalies liudyti jo naudai. 

Kadangi buvo įjungta šimtai teisininkų, ieškininė byla stūmėsi 
į priekį pamažu. Kartkartėmis ji apskritai sustodavo, o tai Žaliajam 
fondui visai tiko. Gręžiniai stovėjo dyki. 

Prabėgus septyneriems metams, kai Matisas pirmą sykį praburz- 
gė savuoju reaktyviniu sraigtasparniu viršum Terebono įlankos, stebė- 
damas pelkynus, kuriais turės eiti jam brangaus kanalo trasa, Pelikano 
byla pateko į Leik Čarlzo teismą. Procesas buvo aršus ir tęsėsi dešimt 

savaičių. Žaliasis fondas reikalavo pinigais atlyginti žalą, jau padarytą 
suniokojimų, ir siekė, kad visam laikui čia būtų uždrausta toliau gręžti. 

Naftos kompanijos atsigabeno iš Hiustono patį geriausią byli- 
ninką įkalbėti prisiekusiųjų. Jis avėjo dramblio odos batais, ant galvos 
buvo užsidėjęs fetrinę plačiakraštę skrybėlę bei gebėjo kalbėti, jei 
prisireikdavo, kaip keidžanas. Atrodė įspūdingai, ypač prieš Žaliojo 
fondo advokatus, kurie abu buvo barzdoti ir labai įsitempusių veidų. 

Žaliasis fondas pralaimėjo bylą, ir anaiptol tai nebuvo netikėta. 
Naftos kompanijos išleido milijonus, sunku supliekti mešką rykšte. 
Dovydas laimėjo, bet visados geriau statyti už Galijotą. Prisiekusie- 
siems nepadarė įspūdžio baisūs perspėjimai apie taršą ir pelkingųjų 
žemumų ekologinį pažeidžiamumą. Nafta reiškė pinigus, o žmonėms 
reikėjo darbo. 

Tačiau teisėjas paliko galioti draudimą dėl dviejų priežasčių. Pir- 
ma, jis laikė, kad Žaliasis fondas įrodė savo argumentus dėl pelikano, 
federaliniu mastu globojamos rūšies. Be to, visiems buvo aišku, kad 
Žaliasis fondas pateiks apeliaciją, tad reikalas toli gražu nebaigtas. 

Kurį laiką visa aprimo, ir Matisas pasiekė mažutę pergalę. Bet jis 
suvokė būsiant ir kitų dienų kituose teismuose. Buvo be galo kantrus 
ir toli numatąs Žmogus. 

KETURI TUŠTI ALAUS BUTELIAI STOVĖJO aplink diktofoną viduryje 
stalelio. ! 

Kalbėdamas Grėjus kai ką pasižymėdavo į bloknotą. 

— Kas jums papasakojo apie civilinį ieškinį? 

— Toks vyrukas, vadinamas Džonu Del Greku. Jis Tuleine stu- 
dijuoja teisę, yra vienu kursu vyresnis už mane. Praeitą vasarą atliko 
praktiką vienoje stambioje Hiustono firmoje, kuri priešiškus veiksmus 
stebėjo tik iš tolo. Jis nebuvo gerai susipažinęs su procesu, bet gandai 
ir paskalos sklido plačiai. 

— Ir visos tos firmos buvo iš Naujojo Orleano bei Hiustono? 

— Taip, pagrindinės besibylinėjančios firmos. Tačiau kompanijos 

yra iš tuzino įvairių miestų, tad, žinoma, jos atsigabeno savo vietinius 
advokatus. Buvo teisininkų iš Dalaso, Čikagos ir kelių kitų miestų. 
Tikras cirkas. | 

— Koks ieškinio statusas? 

— Pagal procesinį lygmenį byla bus apskųsta Penktajam apelia- 
ciniam teismui. Apeliacija dar neįteikta, tačiau tai turėtų būti padaryta 
maždaug po mėnesio. 

— Kur yra Penktasis apeliacinis? 

— Naujajame Orleane. Apytikriai po dvidešimt keturių mėnesių, 
kai ji ten pateks, trijų teisėjų kolegija ją apsvarstys ir nuspręs. Pralai- 
mėjusioji šalis, be abejo, pareikalaus pakartotinio svarstymo dalyvau- 
jant visai kolegijai. Tam prireiks dar trijų ar keturių mėnesių. Verdikte 
esama pakankamai trūkumų, kad būtų galima reikalauti, jog jis būtų 
panaikintas arba grąžintas. 

— Ką reiškia grąžintas? 

— Apeliacinis teismas gali nuspręsti vieną iš trijų dalykų. Patvir- 
tinti verdiktą, panaikinti jį arba aptikti tiek klaidų, kad bylą iš naujo 
sugrąžintų nagrinėti į žemesnės instancijos teismą. Jeigu ji keliauja at- 
gal, vadinasi, yra grąžinama. Taip pat jie gali patvirtinti dalį, panaikinti 
dalį, sugrąžinti dalį, ir taip tarsi sujaukti dalykus. 

Vis užsirašinėdamas Grėjus neviltingai palingavo galvą. 

— Kaip Žmogui gali kilti noras tapti teisininku? 

— Praeitą savaitę aš pati kelissyk savęs to klausiau. 

— Gal nenumanote, kaip galėtų pasielgti Penktasis apeliacinis? 

— Nenutuokiu. Jie dar netgi nematė bylos. Ieškovai prikaišioja 
atsakovams dėl daugybės procedūrinių pažeidimų, o turint omenyje 
konspiracijos pobūdį, daug kas veikiausiai yra tiesa. Byla gali būti su- 
grąžinta. | 

— Ir kas tuomet? 

— Prasideda visas linksmumas. Penktuoju apeliaciniu nepaten- 
kinta šalis gali kreiptis į Aukščiausiąjį Teismą. 

— Nuostabu, nuostabu. 

— Kasmet Aukščiausiasis Teismas gauna tūkstančius apeliacijų, 
bet yra labai išrankus dėl to, ką priimti. Atsižvelgiant į pinigus, spaudi- 
mą ir keliamas problemas, ši byla turi daug šansų būti svarstoma. 

— Skaičiuojant nuo šiandien, kiek užtruktų, kad bylos sprendimą 
priimtų Aukščiausiasis Teismas? 

— Kažkur nuo trejų iki penkerių metų. 

— Per tą laiką Rozenbergas būtų ir pats numiręs. 

— Taip, bet tada Baltuosiuose rūmuose galėtų sėdėti demokratas. 
Tad verčiau išsiųsdinti jį anapus, kai, sakysim, gali numatyti, kuo jis 
bus pakeistas. 

— Logiška. 

— Ak, šitai gražu. Jeigu esi Viktoras Matisas ir turi, tarkim, tik 
penkiasdešimt milijonų, o nori tapti milijardieriumi ir nesi prieš nu- 
žudyti porą Aukščiausiojo Teismo narių, tuomet veikti pats laikas. 

— O kas, jeigu Aukščiausiasis Teismas atsisakytų svarstyti bylą? 

— Matisui pasiseks, jeigu Penktasis apeliacinis patvirtins proceso 
verdiktą. Bet jeigu panaikins, o Aukščiausiasis Teismas nuneigs ga- 
rantuotai laimėtą reikalą, jam iškils problemų. Spėju, kad jis sugrįžtų 
į išeities tašką, išjudintų kokią nors naują bylą ir dar kartą pabandytų 
viską pradėti iš naujo. Jis tam skyrė per daug pinigų, kad išsilaižytų 
žaizdas ir paršliaužtų namo. Dabar, kai pasirūpino Rozenbergu ir Jen- 
senu, tenka daryti prielaidą, kad jis šiam reikalui įsipareigojo. 

— Kur jis buvo teismo proceso metu? 

— Visiškai nepastebimas. Turėkite omenyje, kad nėra viešai 
žinoma, jog jis čia svarbiausias asmuo. Kai procesas prasidėjo, buvo 
trisdešimt aštuoni atsakovai. Neįvardyta jokių konkrečių asmenų, tik 
korporacijos. Iš trisdešimt aštuonių septynios viešai kotiruojamos, ir 
jam priklauso ne daugiau kaip dvidešimt procentų bet kurios iš jų. Tai 
tik nedidelės įstaigėlės, kurių akcijomis prekiaujama per langelį. Kitos 
trisdešimt viena yra privačios ir man nepavyko gauti daug informa- 
cijos. Bet aš vis dėlto sužinojau, kad daugelis iš tų privačių kompanijų 
priklauso viena kitai ir kai kurios netgi priklauso viešoms korporaci- 
joms. Bemaž neįmanoma išsiaiškinti kas ten kaip. 

— Bet jis viską kontroliuoja? 

— Taip. Įtariu, kad jam priklauso ar yra jo kontroliuojama aštuo- 
niasdešimt procentų projekto. Patikrinau keturias privačias kompani- 
jas, trys įregistruotos užjūriuose. Dvi Bahamuos+'ir viena Kaimanuose. 
Del Grekas girdėjo, kad Matisas veikia'prisidengęs užjūrio bankais ir 
kompanijomis. 

— Jūs prisimenate tas septynias viešąsias kompanijas? 

— Daugumą. Jos, žinoma, buvo pažymėtos dosjė išnašose, deja, 
kopijos neturiu. Bet aš daugelį jų persirašiau ranka. 

— Galiu pamatyti? 

— Galite pasiimti. Tačiau tai mirtina. 

— Aš perskaitysiu vėliau. Papasakokite man apie fotografiją. 
 — Matisas kilęs iš nedidelio miestuko šalia Lafajeto ir jaunystėje 
buvo didelis pinigų maišas pietų Luizianos politikams. Anais laikais jis 
buvo linkęs likti šešėlyje, visados finansuodavo iš užkulisių. Leido ne- 
mažai žaliųjų vietos demokratams bei respublikonams remti, per tuos 
metus lėbavo su stambiais Vašingtono šulais. Jis niekad nesiekė išgar- 
sėti, tačiau tokius pinigus kaip jo sunku nuslėpti, ypač kai šie dalijami 
politikams. Prieš septynerius metus, dar būdamas viceprezidentas, 
dabartinis prezidentas lankėsi Naujajame Orleane, kur respublikonai 
rengė lėšų rinkliavos kampaniją. Ten buvo visi didieji tūzai, įskaitant 
ir Matisą. Ant lėkštutės klota po dešimt tūkstančių dolerių, tad spauda 
stengėsi patekti vidun. Kažkaip vienas fotografas spėjo užfiksuoti Ma- 
tisą, spaudžiantį ranką viceprezidentui. Kitą dieną Naujojo Orleano 
kitam it geriausi bičiuliai. 

— Ją nesunku bus gauti. 

— Aš ją prisegiau prie paskutinio dosjė puslapio vien dėl juoko. 
Juokinga, tiesa? 

— Puikiai linksminuosi. 

— Prieš kelerius metus Matisas dingo, manyta, kad gyvena ke- 
liose vietose. Jis labai ekscentriškas. Del Grekas sako, kad daugelis 
žmonių jį laiko bepročiu. 

Diktofonas pyptelėjo, ir Grėjus pakeitė juostelę. Darbė atsistojo 
ir pramankštino savo ilgas kojas. Krapštydamasis prie diktofono, jis 
stebėjo ją. Dvi kitos juostelės buvo jau įrašytos ir paženklintos. 

— Nepavargote? — paklausė jis. 

— Pastaruoju metu ne itin gerai miegu. Kiek dar turite klausimų? 

— Kiek dar jūs žinote? 

— Mes palietėme pagrindinius dalykus. Liko kai kurių spragų, 
kurias galėsime užpildyti iš ryto. 

Grėjus išjungė diktofoną ir atsistojo. Mergina prie lango rąžėsi ir 
žiovavo. Jis laisvai išsidrėbė ant sofos. 

— Kas nutiko jūsų plaukams? — paklausė. 

Darbė atsisėdo į krėslą ir parietė po savimi kojas. Raudoni kojų 
nagai. Ji pasirėmė smakru į kelius. 


216 JOHN GRISHAM 


— Palikau juos viename Naujojo Orleano viešbutyje. Iš kur apie 
juos sužinojote? 

— Mačiau fotografijoje. 

— Kokioje? 

— Iš tiesų, trijose fotografijose. Dvi iš Tuleino metraščio, ir viena 
iš Arizonos valstybinio. 

— Kas jums jas atsiuntė? 

— Turiu kontaktų. Jos persiųstos faksu, tad ne itin geros. Bet jose 
jūsų plaukai buvo nuostabūs. 

— Apgailestauju, kad tai padarėte. 

— Kodėl? 

— Kiekvienas telefono skambutis palieka pėdsaką. 

— Liaukitės, Darbe. Nors kiek tikėkite manimi. 

— Jūs šniukštinėjote teiraudamasis apie mane. 

— Tik truputėlio praeities dalykų. Ir viskas. 

— Daugiau to nedarykite, gerai? Jeigu norite ko nors iš manęs, 
tik paklauskite. Jeigu pasakysiu ne, tuomet palikite tai ramybėje. 

Grenthemas gūžtelėjo ir sutiko. Velniai nematė tų plaukų. Imki- 
mės ne tokių opių dalykų. 

— Tad kas parinko Rozenbergą ir Jenseną? Juk Matisas ne teisi- 
ninkas. 

-—- Rozenbergą buvo nesunku parinkti. Jensenas mažai rašė ap- 
linkosaugos klausimais, bet nuosekliai balsuodavo prieš bet kokius 
plėtros projektus. Jeigu juodu ir turėjo nuolat ką nors bendra, tai dėl 
aplinkosaugos. 

— Ir jūs manote, kad Matisas nusprendė tai savarankiškai? 

— Žinoma, ne. Tas dvi pavardes jam pakišo koks nors itin ne- 
doro juristo protas. Jis turi galybę teisininkų. 

— Ir nė vieno K. A. 

Darbė pakėlė smakrą ir susiraukė jam. 

— Ką pasakėte? 

— Kad nė vieno jo teisininkų nėra K. A. 

— Aš to nesakiau. 

— Regis, jūs sakėte, kad juridinės firmos daugiausia buvo iš Nau- 
jojo Orleano, Hiustono ir kitų miestų. Nepaminėjote Vašingtono. 

Darbė papurtė galvą. 

— Jūs darote pernelyg toli siekiančias išvadas. Galiu prisiminti 

bent dvi K. A. aptiktas firmas. Viena — „Vaitas ir Blažėvičius“, labai 
sena, galinga, turtinga respublikonų firma, kurioje dirba keturi šimtai 
teisininkų. 

Grėjus pasislinko ant sofos krašto. 

— Kas atsitiko? — paklausė ji. 

Jisai staiga visas įsitempė. Pašoko ant kojų ir suskato žingsniuoti 
iki durų ir atgal prie sofos. 

— Tai gali įsikomponuoti. Gali būti kaip tik tai, ko reikia, Darbe. 

— Aš klausausi. 

— Klausotės? 

— Prisiekiu, aš klausausi. 

Jis atsistojo prie lango. 

— Gerai, praeitą savaitę man tris kartus paskambino kažkoks 
K. A. teisininkas, pasivadinęs Garsija, tačiau tai ne jo pavardė. Pasakė 
kažką žinąs ir kažką matęs, kas susiję su Rozenbergu ir Jensenu. Jis 
labai norėjo man papasakoti, ką žino. Bet išsigando ir dingo. 

— K. A. yra milijonas teisininkų. 

— Du milijonai. Bet aš žinau, kad jis dirba privačioje firmoje. 
Man lyg tą prisipažino. Buvo nuoširdus ir labai išsigandęs, manė, kad 
jie jį seka. Aš paklausiau, kas jie tokie, ir, žinoma, jis nepasakė. 

— Kas jam nutiko? 

— Buvom sutarę praeitą šeštadienio rytą susitikti, bet jis anksti 
paskambino ir liepė tai pamiršti. Pasakė esąs vedęs, turįs gerą darbą, 
tad kam rizikuoti. Jis neprisipažino, bet, manau, turi kopiją kažko, ką 
ketino man parodyti. 

— Jis galėtų patvirtinti jūsų faktus. 

— O kas, jeigu jis dirba pas „Vaitą ir Blažėvičių '? Staiga mes ratą 
susiaurintume iki keturių šimtų teisininkų. 

— Šieno kupeta kur kas mažesnė. 

Grenthemas puolė prie savo krepšio, pasklaidė keletą popierių 
ir štai! — ištraukė penkių iš septynių formato nespalvotą fotografiją. 
Numetė ją Darbei ant kelių. 

— Tai ponas Garsija. 

Darbė tyrinėjo judria gatve einančio žmogaus nuotrauką. Veidas 
buvo ryškus. 

— Kiek suprantu, jis jai nepozavo? 

— Tiesą sakant, ne. — Grenthemas žingsniavo po kambarį. 

— Tai kaip ją gavote? 

— Negaliu atskleisti savo šaltinių. 

Ji numetė fotografiją ant kavos staliuko ir pasitrynė akis. 

— Jūs mane bauginate, Grenthemai. Tai dvelkia nelabai švaria 
veikla. Pasakykite man, kad tai nėra nešvaru. 

— Sutinku, šiek tiek nešvaru. Vaikinas skambino vis iš to paties 
taksofono, ir tai buvo jo klaida. 

— Taip, žinau. Klaida. 

— Ir man magėjo sužinoti, kaip jis atrodo. 

— Paklausėte, ar galima jį fotografuoti? 

— Ne. 

— Tuomet šitai velniškai nešvaru. 

— Gerai. Šitai velniškai nešvaru. Bet aš tai padariau ir tiek. Čia 
gali būti mūsų grandis, vedanti prie Matiso. 

— Mūsų grandis? 

— Taip, mūsų grandis. Maniau, jūs norite prigriebti Matisą. 

— Argi aš taip pasakiau? Noriu, kad jis už tai, ką padaręs, su- 
mokėtų, bet verčiau paliksiu žmogų ramybėje. Jis padarė iš manęs 
tikinčiąją, Grėjau. Prisižiūrėjau ganėtinai kraujo. Pakaks ilgam laikui. 
Jūs pastverkite šį kamuolį ir bėkite su juo. 

Jis to negirdėjo. Nuėjo už jos prie lango, paskui sugrįžo prie 
baro. 

— Jūs paminėjote dvi firmas. Kokia antroji? 

— Brimo, Styrnso ir kažkieno. Neturėjau progos jų patikrinti. 
Šiek tiek keista, nes nė viena firma nė vieno atsakovo oficialiai ne- 
įregistruota kaip jiems atstovaujanti, tačiau abi, ypač „Vaito ir Blažėvi- 
čiaus', vis išlįsdavo, kai peržiūrinėjau bylą. 

— Ar stambi „Brimas, Styrnsas ir kažkas“? 

— Rytoj galiu sužinoti. 

— Tokia pat stambi kaip „Vaitas ir Blažėvičius'? 

— Abejoju. 

— Tik spėkite. Kiek stambi? 

„— Du šimtai teisininkų. 
'"— Gerai. Dabar mes turime šešis šimtus teisininkų dviejose fir- 
mose. Jūs teisininkė, Darbe. Kaip mums surasti Garsiją? 

— Aš nei teisininkė, nei privati detektyvė. O jūs — tiriantysis 
reporteris. — Jai nepatiko tas „mes“. 

— Taip, bet aš niekad nesu buvęs juridiniame biure, neskaitant 
savo skyrybų. 

— Tuomet jūs labai laimingas. 

— Kaip mums jį surasti? 

Mergina vėl nusižiovavo. Juodu kalbėjosi jau beveik tris valan- 
das, ir ji jautėsi išsekusi. Tai bus galima vėl pratęsti iš ryto. 

— Nežinau, kaip jį surasti, ir iš tiesų daug apie tai negalvojau. Aš 
pamiegosiu ir iš ryto jums bandysiu padėti. 

Grenthemas staiga nurimo. Ji atsistojo ir nuėjo prie baro stiklinės 
vandens. 

— Aš susirinksiu daiktus, — tarė jis, paimdamas juosteles. 

— Ar nepadarytumėte man paslaugos? — paklausė ji. 

— Galbūt. 

Ji kiek delsė, paskui pažvelgė į sofą. 

— Ar nesutiktumėte šiąnakt miegoti čia ant sofos? Suprantate, 
ilgai neturėjau progos gerai išsimiegoti, o man reikia pailsėti. Būtų, na, 
būtų labai miela, jeigu žinočiau, kad jūs arti. 

Stipriai gurktelėjęs seiles, jis pažvelgė į sofą. Jie abu pažvelgė į 
sofą. Daugių daugiausia ta buvo penkių pėdų ilgio ir atrodė anaiptol 


ne iš patogiųjų. 
— Žinoma, — nusišypsojo jis. — Aš suprantu. 
— Aš bailė, tiesa? 


— Aš suprantu. 

— Malonu turėti ką nors tokį kaip jūs netoli. — Ji nutaisė kuklią 
šypsenėlę, ir Grėjus ištirpo. 

— Man nesunku, — patikino jis. — Jokių problemų. 

— Dėkui. 

— Užsirakinkite duris, atsigulkite į lovą ir gerai išsimiegokite. Aš 
būsiu čia pat, nėra ko bijoti. 

— Dėkui. — Mergina linktelėjo ir vėl nusišypsojo, paskui uždarė 
paskui save miegamojo duris. Jis klausėsi — ji neužsirakino. 

Patamsy jis sėdėjo ant sofos, stebėdamas jos duris. Kažkada po 
vidurnakčio užsnūdo ir miegojo bemaž pasidėjęs smakrą ant kelių. 

Jos BosAS BUvo Džeksonas Feldmenas, atsakomasis redaktorius, o 
čia buvo jos teritorija, ir ji nesiklausysianti jokių nesąmonių, išskyrus 
pono Feldmeno. Ypač tokio įžūlaus berno kaip Grėjus Grenthemas, 
kuris stovėjo priešais pono Feldmeno duris, saugodamas jas it do- 
bermanas. Ji rūsčiai į jį Žioravo, o jis šiepėsi jai, ir šitai tęsėsi dešimt 
minučių, nuo tada, kai juodu susigrūdo čia ir uždarė duris. Kodėl 
Grenthemas laukė už durų, ji nežinojo. Tačiau čia buvo jos teritorija. 

Ant stalo suskambo telefonas, ir Grenthemas šūktelėjo: 

— Jokių skambučių! 

Sekretorės veidas akimirksniu išraudo, burna prasižiojo. Ji pakėlė 
ragelį, sekundėlę pasiklausė, paskui tarė: 

— Apgailestauju, bet ponas Feldmenas posėdyje. — Ji piktai nu- 
žvelgė Grenthemą, kuris purtė galvą, tartum ją drąsindamas. — Taip, 
pasakysiu jam, kad pats jums kaip įmanoma greičiau paskambin- 
tų. — Ir padėjo ragelį. 

— Dėkui! — metė Grenthemas, ir šitai užklupo ją netikėtai. Ke- 
tino rėžti ką nors nemalonaus, bet nuo „dėkui“ jai aptemo protas. Jis 
nusišypsojo jai. Ir šitai ją dar labiau įsiutino. 

Penkios trisdešimt — metas jai eiti namo, bet ponas Feldmenas 
paprašė pasilikti. Antai ten prie durų, vos už dešimties pėdų, vyriokas 
vis dar patenkintas vypso. Ji niekad nemėgo Grėjaus Grenthemo. Betgi 
buvo ne per daugiausia žmonių Post redakcijoje, kuriuos ji mėgtų. Pri- 
siartino vienas žinių skyriaus pasiuntinukas ir tartum buvo besukąs į 
duris, bet dobermanas pastojo jam kelią. 

— Atsiprašau, bet šiuo metu negalima, — pasakė Grenthemas. 

— Ir kodėl gi? 

— Jie posėdžiauja. Palikite jai. — Jis parodė į sekretorę, kuriai 
nepatiko, kad į ją šitaip rodoma ir ji pavadinta paprasčiausiai „jai“. Juk 
dirba čia jau dvidešimt vienerius metus. | 

Žinių skyriaus pasiuntinukas nesidavė taip lengvai įbauginamas. 

— Labai gerai. Bet ponas Feldmenas man nurodė pristatyti šiuos 

popierius lygiai penktą trisdešimt. Dabar lygiai penkta trisdešimt, aš 
čia ir štai tie popieriai. 

— Klausykite, mes tikrai jumis didžiuojamės. Bet vidun negali- 
ma, suprantate? Nagi, palikite popierius tai mielai poniai, ir saulė rytoj 
vėl patekės. — Grenthemas atsistojo tiesiai prieš duris ir atrodė pasi- 
rengęs kovai, jeigu vaikiščias spyriotųsi. 

— Duokite juos, — tarė sekretorė. Ji paėmė popierius, ir pasiun- 
tinukas pasišalino. 

— Dėkui! — vėl garsiai mestelėjo Grenthemas. 

— Jūs labai nemandagus, — atrėžė ji. 

— Aš pasakiau „dėkui“. — Jis stengėsi apsimesti esąs įžeistas. 

— Jūs tikras storžievis. | 

— Dėkui! 

Durys staiga atsidarė, ir balsas pašaukė: 

— Grenthemai! 

Jis nusišypsojo jai ir įžengė vidun. Džeksonas Feldmenas stovėjo 
už savo rašomojo stalo. Kaklaraištis buvo palaisvintas iki antros marš- 
kinių sagos, rankovės paraitotos iki alkūnių. Jis buvo penkiasdešimt 
aštuonerių metų, šešių pėdų ir šešių colių ūgio, nė kiek nenutukęs. 
Dusyk per metus bėgdavo maratoną ir dirbo penkiolika valandų per 
parą. 

Smitas Kynas irgi čia stovėjo, laikydamas prieš save keturių pus- 
lapių straipsnio apmatus drauge su Darbės ranka atgamintos Pelikano 
dosjė kopija. Feldmeno kopija gulėjo ant rašomojo stalo. Abu atrodė 
apstulbę. 

— Uždarykite duris, — paliepė Felmenas Grenthemui. 

Grėjus uždarė duris ir prisėdo ant stalo krašto. Visi tylėjo. 

Felmenas stipriai pasitrynė akis, paskui pažvelgė į Kyną. 

— Oho, — galiausiai pratarė. 

Grėjus nusišypsojo. 

— Norite pasakyti, pats tas. Įteikiu jums sensacingiausią per dvi- 
dešimt metų medžiagą, ir jūs toks sukrėstas, jog teištariate „oho“. 

— Kur Darbė Šo? — paklausė Kynas. 

— Negaliu pasakyti. Tai susitarimo dalis. 

— Kokio susitarimo? — vėl paklausė Kynas. 

— Ir to negaliu pasakyti. 

— Kada su ja kalbėjaisi? 

— Praeitą naktį ir šįryt. 

— Ir tai buvo Niujorke? — vis klausinėjo Kynas. 

— Koks skirtumas, kur mudu kalbėjomės? Mudu kalbėjomės, ir 
viskas. Ji kalbėjo. Aš klausiausi. Parskridau namo, parašiau apmatus. 
Tad ką manote? 

Feldmenas pamažu sulinko ir įsmuko giliai į krėslą. 

— Ką žino Baltieji rūmai? 

— Neaišku. Verhekas pasakė Darbei, kad vieną praeitos savai- 
tės dieną dosjė buvo pristatyta į Baltuosius rūmus, ir tuo metu FTB 
ketino toliau šią dosjė tirti. Paskui, kai dosjė pabuvojo Baltuosiuose 
rūmuose, FTB kažkodėl atsitraukė. Tai viskas, ką žinau. 

— Kiek prieš trejus metus Matisas prezidentui davė? 

— Milijonus. Iš esmės viską per gausybę savo kontroliuojamų 
politinio veikimo komitetų. Šis vyriokas labai gudrus. Turi visokiausių 
teisininkų, ir tie sugalvoja, kaip perlieti pinigus šen ir ten. Veikiausiai 
visa atlikta legaliai. 

Redaktoriai pamažu gromuliavo. Jie buvo sukrėsti, lyg išlikę gyvi 
po ką tik sprogusios bombos. Grenthemas didžiavosi savimi, ir siūba- 
vo koją po stalu lyg koks vaikėzas ant molo. 

Feldmenas iš lėto pakėlė susegtus popierius ir pasklaidė, iki ap- 
tiko Matiso ir prezidento fotografiją. Palingavo galvą. 

— Tai dinamitas, Grėjau, — tarė Kynas. — Tiesiog negalime to 
skelbti, jei nepavyks papildomai pasiremti keliais kitais šaltiniais. Po 
šimts, kalbi apie didžiausią pasaulyje faktų tikrumo patvirtinimą. Tai 
galinga medžiaga, sūnau. 

— Kaip jūs tai padarysite? — paklausė Feldmenas. 

— Turiu keletą minčių. 

— Norėčiau jas išgirsti. Per šį reikalą galite būti nužudytas. 

Grenthemas pašoko ant kojų ir susikišo rankas į kišenes. 

— Pirma, mes pabandysime surasti Garsiją. 

— Mes? Kas tokie mes? — šoko Kynas. 

— Na, gerai, aš. Aš pats pabandysiu surasti Garsiją. 

— Ar mergina tame dalyvauja? — paklausė Kynas. 

— Negaliu atsakyti. Tai dalis susitarimo. 

— Atsakykite į klausimą, — paliepė Feldmenas. — Pagalvokite, 
kur mes atsidursime, jeigu ji padės mums narplioti šią istoriją ir bus 

nužudyta. Pernelyg rizikinga. Nagi, kur ji, ir ką jūs, žmonės, suplana- 
vote* 

— Nepasakysiu, kur ji. Mergina — mano informacijos šaltinis, o 
aš visados saugau savo šaltinius. Ne, ji netalkina tyrimui. Ji tik suteikė 
informaciją, aišku? 

Abu nepatikliai stebeilijo į jį. Susižvalgė, ir galiausiai Kynas gūž- 
telėjo. 

— Norite pagalbos? — paklausė Feldmenas. 

— Ne. Ji primygtinai reikalauja, kad to imčiausi vienas pats. Yra 
labai išgąsdinta, ir negalima jos dėl to smerkti. 

— Aš išsigandau vien skaitydamas tą bjaurastį, — sutiko Kynas. 

Feldmenas atsilošė krėsle ir sukryžiavo pėdas ant stalo. Keturio- 
liktojo dydžio. Pirmąsyk jis nusišypsojo. 

— Turite pradėti nuo Garsijos. Jeigu nepavyks jo rasti, ko gero, 
mėnesius kapstysite apie Matisą ir vis tiek nieko nesudėliosite į vietą. 
Be to, prieš pradėdamas kapstyti apie Matisą, rimtai pagalvokite. Man 
jūs, Grenthemai, patinkate, ir tikrai neverta dėl to reikalo būti nužu- 
dytam. 

— Aš peržiūrėsiu kiekvieną žodį, kurį parašysi, gerai? — paklau- 
sė Kynas. 

— O aš kasdien lauksiu ataskaitos, gerai? — neatsiliko Feld- 
menas. 

— Jokių problemų. 

Kynas nuėjo prie stiklinės pertvaros ir stebėjo žinių skyriaus 
beprotnamį. Tuzinus kartų kiekvieną dieną atūždavo ir nuūždavo 
chaosas. Penktą trisdešimt čia pasidarydavo itin karšta. Būdavo ra- 
šomos žinios, o šeštą trisdešimt antrasis pasitarimas dėl skelbiamų 
medžiagų. 

Feldmenas stebėjo nuo savo rašomojo stalo. 

— Tai galėtų būti nuosmukio pabaiga, — tarė jis, nežiūrėdamas į 
Grėjų. — Kiek tai tęsėsi — penkerius, šešerius metus? 

— Tarkime, septynerius, — pataisė Kynas. 

— Esu parašęs ir gerų straipsnių, — gynėsi Grėjus. 

— Žinoma, — sutiko Feldmenas, vis tebestebėdamas žinių sky- 
rių. — Bet vis šiek tiek pritrūkdavo. Paskutinis didysis kirtis buvo jau 
labai seniai. 

— Bet būta ir nemažai nesėkmių, — paslaugiai pridūrė Kynas. 

— Kam nepasitaiko, — sutiko Grėjus. — Bet šis didysis kirtis bus 
septintose pasaulinės serijos* rungtynėse. — Jis atidarė duris. 

Feldmenas rūsčiai nužvelgė jį: 

— Žiūrėkit, kad nenukentėtumėte ir kad nenukentėtų ji. Supra- 
tote? 

Grėjus nusišypsojo ir paliko kabinetą. 


BUVO JAU BEVEIK prie Tomaso žiedo, kai išvydo už savęs mėlynus 
švyturėlius. Faras nepralenkė, bet važiavo įkandin jo buferio. Grėjus 
buvo pamiršęs greitį ir spidometrą. Gausiąs trečią baudą per šešiolika 
mėnėsių. 

Jisai sustojo nedidelėje aikštelėje šalia kažkokio daugiabučio. 
Buvo tamsu, ir mėlyni švyturėliai blykčiojo jo veidrodėliuose. Jis pa- 
sitrynė smilkinius. 

— Išlipkite, — pareikalavo faras. 

Grėjus atidarė durelės ir įvykdė įsakymą. Faras buvo juodaodis ir 
staiga ėmė šypsotis. Klivas. Jis parodė į patrulinį automobilį: 

— Sėskis vidun. 

Sėdėdami automobilyje su blykčiojančiais mėlynais švyturėliais, 
juodu žvelgė į „Volvo“. 

— Kodėl tu šitaip elgiesi su manimi? — paklausė Grėjus. 

— Mes turime kvotas, Grenthemai. Privalome sustabdyti tam 
tikrą skaičių baltųjų ir vis neduoti jiems ramybės. Šefas nori išlygin- 
ti pusiausvyrą. Baltieji farai kimba prie nekaltų vargšų juodaodžių 
žmonelių, tad mes, juodaodžiai farai, turime kabinėtis prie nekaltų 
turtingų baltųjų. 

— Turbūt surakinsi mane antrankiais ir kaip reikiant pritalžysi. 

— Tik jeigu paprašysi. Seržas nebegali kalbėti. 

— Aš klausausi. 

— Jis kažką toje vietoje uodžia. Pagavo keletą keistų žvilgsnių ir 
nugirdo vieną du dalykus. 

— Pavyzdžiui? 


* Kalbama apie dviejų beisbolo profesionalų lygų („American League“ ir „National 
League“) taurių laimėtojų čempionatą, susidedantį iš serijos rungtynių iki keturių pergalių, t. y. 
septintosios rungtynės būna lemiamos, kai rezultatas lygus 3:3. 


PELIKANO DOSJĖ 225 


— Pavyzdžiui, jie kalba apie tave ir apie tai, kad jiems reikia su- 
žinoti, ką tu žinai. Jam atrodo, kad jie pasiklauso. 

— Liaukis, Klivai. Nejau jis rimtai? 

— Jis girdėjo juos kalbant apie tave ir apie tai, kad tu klausinėji 
apie tokį ar šiokį pelikaną. Tu juos sukrėtei. 

*— Kąjjis girdėjo apie tą pelikano reikalą? 

— Tik tiek, kad tu seki karštomis pėdomis, ir jie rimtai į tai žiūri. 
Tai bjaurūs ir paranojiški žmonės, Grėjau. Seržas sako, kad saugotu- 
meis, kur eini ir su kuo kalbi. 

— Ir mes nebegalime susitikinėti? 

— Kurį laiką ne. Jis nori likti užsislėpęs ir tvarkyti reikalus per 
mane. 

— Taip ir darysime. Man reikia jo pagalbos, bet pasakyk, kad 
elgtųsi atsargiai. Tai labai opus dalykas. 

— Kas tas pelikano reikalas? 

— Negaliu pasakyti. Bet perduok Seržui, kad dėl to jį gali nu- 
žudyti. 

— Tik ne Seržą. Jis gudresnis ten už juos visus. 

Grėjus atidarė dureles ir išlipo laukan. 

— Dėkui, Klivai. 

Šis išjungė mėlynus švyturėlius. 

— Aš čia sukiosiuos aplinkui. Ateinančius šešis mėnesius dirbsiu 
naktimis, tad pasistengsiu nenuleisti nuo tavęs akių. 

— Dėkui. 


RuPERTAS SUSIMOKĖJO už bandutę su cinamonu ir atsisėdo ant ta- 
buretės prie baro, iš kur buvo matyti gatvė. Vidurnaktis, lygiai vidur- 
naktis, ir Džordžtaune gyvenimas rimo. Keletas automobilių pralėkė 
M gatve, paskutiniai pėstieji skubėjo namo. Kavinukėje buvo judrų, 
bet ne pernelyg prisigrūdę. Jis gurkšnojo juodą kavą. 

Atpažino veidą gatvėje, ir po kelių akimirkų žmogus sėdėjo šalia 
ant baro taburetės. Tai buvo pažįstamas parankinis. Prieš porą dienų 
juodu buvo susitikę Naujajame Orleane. 

— Taigi kokie reikalai? — paklausė Rupertas. 

— Nesiseka jos surasti. Ir tai mums kelia rūpestį, nes šiandien 
gavome blogų žinių. | 

— Ir? 

— Na, girdėjome nepatvirtintus gandus, kad bloguoliai išsigan- 
do ir kad bloguolis numeris vienas nori pradėti visus žudyti. Pinigai 
nesvarbu. Šie gandai mums praneša, kad jis mokės, kiek prireiks, kad 
tik užgesintų šį reikalą. Jis siunčia žaliūkus su didelėmis patrankomis. 
Žinoma, kalbama, kad jis visai išprotėjęs, tačiau drauge ir velniškas 
niekšas, o pinigai gali nužudyti daugybę žmonių. 

Ši kalba apie žudymą nesutrikdė Ruperto. . 

— Kas sąraše? 

— Mergina. Ir, manau, kiekvienas, kuris ką nors žino apie tą do- 
kumentėlį. 

— Tad koks mano planas? 

— Sukiotis aplinkui. Susitiksime ryt naktį tuo pačiu laiku. Jeigu 
surasime merginą, galėsi pasireikšti. 

— Kaip ketinate ją surasti? 

— Manome, kad ji Niujorke. Mokame veikti. 

Rupertas atsilaužė cinamoninės bandutės gabalėlį ir įsidėjo 
burnon. 

— Kur tu būsi? 

Pasiuntinys pagalvojo apie tuziną vietų, kur galėtų nukakti, bet, 
po šimts, jos buvo tokios kaip Paryžius, Roma ir Monte Karlas, vie- 
tos, kurias buvo regėjęs ir į kurias visi vykdavo. Nepajėgė sugalvoti 
konkrečios egzotiškos vietos, kur galėtų nulįsti ir slėptis visą likusį 
gyvenimą. 

— Nežinau. O kur pats būsi? 

— Niujorke. Metų metus ten galima gyventi nematomam. Moki 
kalbą ir žinai taisykles. Amerikiečiui tai puiki vieta slėptis. 

— Aha, turbūt tu teisus. Manai, ji ten? 

— Nežinau. Kartkartėmis ji veikia sumaniai. O paskui vėl padaro 
kokią klaidą. 

Pasiuntinys atsistojo. 

— Iki rytojaus nakties, — tarė. 

Rupertas pamojo jam eiti. Kas per žioplas pašlemėkėlis, — pagal- 
vojo jis. Bėginėja po visur ir šnabžda kavinukėse bei alinėse svarbius 
pranešimus. Paskui parbėga pas savo bosą ir perpasakoja viską su 
vaizdingomis smulkmenomis. 

Jis nusviedė kavos puodelį į šiukšlių krepšį ir išėjo į gatvę. 

„BRIMAS, STYRNSAS IR KiDLOU, pasak naujausio „Martindale- 
Hubbell“ juridinio katalogo leidinio, turėjo šimtą devyniasdešimt 
teisininkų. O „Vaitas ir Blažėvičius — keturis šimtus dvylika, tad vei- 
kiausiai Garsija buvo tik vienas iš galimų šešių šimtų dviejų. Bet jeigu 
Matisas naudojosi kitomis K. A. firmomis, skaičius dar išaugtų, ir jie 
neturi jokių šansų. 

Kaip ir tikėtasi, pas „Vaitą ir Blažėvičių“ nedirbo nė vienas, pa- 
varde Garsija. Darbė paieškojo kokios nors kitos lotynų amerikietiš- 
kos pavardės, bet nesurado. Firma buvo viena iš tų itin aristokratiškų 
biurų, knibždančių rinktinių aukštųjų mokyklų absolventų ilgomis 
pavardėmis, kurios baigdavosi kelintiniais skaitmenimis. Tarp jų ter- 
pėsi viena kita moteriška pavardė, tačiau tik dvi iš jų buvo partnerės. 
Daugelis moterų priimtos po 1980-ųjų. Jeigu ji tiek išgyvensianti, jog 
suspėtų baigti teisės fakultetą, nesvarstysianti galimybės dirbti tokioje 
įstaigoje kaip „Vaitas ir Blažėvičius“. 

Grenthemas pasiūlė jai ieškoti lotynų amerikiečių, nes Garsija 
šiek tiek neįprastas slapyvardis. Rasi vyrukas lotynų amerikietis, o 
kadangi Garsija tarp jų dažna pavardė, gali būti, kad jis pasisakė ją 
tiesiog ant greitųjų. Tai nepasitvirtino. Toje firmoje lotynų amerikiečių 
nedirbo. 

Sprendžiant pagal katalogą, firmos klientai buvo stambūs ir pa- 
siturintys. Bankai, turtingiausios įmonės ir daugelis naftos kompanijų. 
Savo klientais įvardijo keturis atsakovus ieškininėse bylose, tačiau 
Matiso tarp jų nefigūravo. Būta chemijos kompanijų ir laivybos linijų, 
„Vaitas ir Blažėvičius“ taip pat atstovavo Pietų Korėjos, Libijos ir Si- 
rijos vyriausybėms. Kaip kvaila, pagalvojo ji. Kai kurie iš mūsų priešų 
samdosi mūsų teisininkus, kad galėtų lobistiškai spausti mūsų vyriau- 
sybę. Nors, antra vertus, teisininkus įmanoma nusisamdyti bet kam. 

„Brimas, Styrnsas ir Kidlou“ buvo mažesnysis „Vaito ir Blažėvi- 
čiaus“ variantas, bet jų darbuotojų sąraše ji rado ir užsirašė keturias 
lotynų amerikietiškas pavardes. Ji užsirašė jas. Du vyrai ir dvi moterys. 


228 JOHN GRISHAM 


Ji pagalvojo, kad, matyt, ši firma buvo patraukta į teismą dėl rasinės ir 
lytinės diskriminacijos. Per pastaruosius dešimt metų ten samdyti vi- 
sokie žmonės. Klientų sąrašas buvo nuspėjamas: naftos ir dujų, drau- 
dimo kompanijos, bankai, susiję su vyriausybe. Gana neįdomi šutvė. 

Darbė valandą sėdėjo Fordhemo juridinės bibliotekos kampe. 
Penktadienio rytas, Niujorke dešimta, Naujajame Orleane devinta 
valanda, ir užuot slėpusis iki šiol niekad nematytoje bibliotekoje, ji 
turėtų sėdėti federalinio procesinio kodekso pratybose, vedamose 
Aleko — dėstytojo, kurio nemėgo, tačiau dabar baisiai ilgėjosi. Gre- 
ta jos sėdėtų Alisa Stark. Vienas iš jos mėgstamų teisės nuobodų, D. 
Ronaldas Petris, sėdėtų eilėje už jos, prašytų pasimatyti ir laidytų ne- 
švankias replikas. Ji ilgėjosi ir jo. Ilgėjosi tykių rytų Tomo balkone, kai 
abu gurkšnodavo kavą ir laukdavo, kol Prancūzų kvartalas nusipurtys 
miego voratinklius ir atgis. Ilgėjosi odekolono kvapo, sklindančio nuo 
jo chalato. 

Padėkojusi bibliotekininkei, ji paliko pastatą. Šešiasdešimt antrą- 
ja pasuko į rytus, parko link. Nuostabus spalio rytas, dangus giedras, 
dvelkia vėsa. Maloni permaina po Naujojo Orleano, bet esamomis 
aplinkybėmis sunku deramai ją įvertinti. Darbė buvo su naujais „Ray- 
Bans“ saulės akiniais ir storu, iki pat smakro šaliku. Plaukai tebebuvo 
juodi, bet daugiau jų nutarė nebekirpti. Buvo pasiryžusi vaikščioti ne- 
atsigręžinėdama per petį. Veikiausiai jie neseka iš paskos, bet ji žinojo, 
kad praeis dar daug metų, kol galės žingsniuoti gatve negraužiama 
abejonių. 

Medžiai parke puikavosi didinga geltonų, oranžinių ir raudonų 
spalvų įvairove. Vėjelio kedenami lapai švelniai krito ant žemės. Ji 
pasuko į pietus Centrinio parko Vakarine. Rytoj išvyksianti ir kelias 
dienas praleisianti Vašingtone. Jeigu tebebūsianti gyva, tuomet palik- 
sianti šalį, galbūt pasiduosianti į Karibus. Dusyk juose yra lankiusis, 
ten esama daugybė salikių, kuriose su žmonėmis gali susišnekėti vie- 
nokia ar kitokia anglų kalbos atmaina. 

Dabar pats laikas palikti šalį. Jie pametė jos pėdsaką, o ji jau pa- 
sitikrino dėl reisų į Nasau ir Jamaiką. Iki sutemstant galėtų ten nusi- 
leisti. 

Šeštojoje, bandelių užkandinėlės gilumoje, susirado taksofoną ir 
surinko Grėjaus numerį Post redakcijoje. 

— Čia aš, — pasakė ji. 

— Nagi, nagi. Baiminaus, kad išlėkėte iš šalies. 

— Jau mąsčiau apie tai. 

— Ar negalėtumėte savaitėlę palaukti? 

— Galbūt. Rytoj būsiu pas jus. Ką sužinojote? 

— Tik renku visokį šlamštą. Gavau dalyvaujančių paieškoje sep- 
tynių viešųjų korporacijų oficialių metinių ataskaitų kopijas. 

— Tai ieškininė byla, ne paieška. Paieška — kai nori ką nors su- 
rasti. 

— Ar galėsite man atleisti? Matisas nė vienoje iš jų neina jokių 
pareigų, taip pat nėra direktorius. 

— Kas dar? 

— Tik daugybės telefonų skambučių rutina. Vakar tris valandas 
stumdžiausi po teismus dairydamasis Garsijos. 

— Jūs nerasite jo teismuose, Grėjau. Jis ne toks teisininkas. Dirba 
firmoje, turinčioje reikalą su korporacijomis. 

— Kiek suprantu, turite pasiūlyti geresnį variantą. 

— Turiu keletą minčių. 

— Ką gi, sėdėsiu čia ir lauksiu jūsų. 

—- Paskambinsiu jums, kai atvyksiu. 

— Neskambinkite man į namus. 

Ji mirksnį nutilo. 

— Galiu paklausti kodėl? 

— Tikėtina, kad kas nors klausosi ir galbūt seka. Vienam iš mano 
geriausių šaltinių atrodo, kad aš pakedenau ganėtinai plunksnų, jog ir 
pats tapčiau stebimas. 

— Pasakiška. Ir jūs norite kad atskubėčiau pas jus ir įsiliečiau į 
komandą? 

— Mums nieko neatsitiks, Darbe. Tik privalome elgtis atsargiai. 

Ji tvirčiau įsitvėrė telefono ragelį ir sakando dantis. 

— Kaip jūs drįstate man kalbėti apie atsargumą! Jau dešimt dienų 
išsisukinėju nuo bombų ir kulkų, o jūs man aiškinate, kad elgčiausi 
atsargiai. Pabučiuokit man į subinę, Grenthemai! Galbūt turėčiau lai- 
kytis atokiau nuo jūsų. 

Stojo tyla. Darbė apsidairė po kavinukę. Du vyriškiai prie arti- 
miausio staliuko sužiuro į ją. Per daug garsiai šnekėjo. Ji nusigręžė ir 
giliai atsiduso. 

Grenthemas pamažu prašneko: 

— Atleiskite. Aš... 

— Nieko tokio. Tiesiog nekalbėkime daugiau apie tai. 

Jis mirksnį padelsė. 

— Jums viskas gerai? 

— Šaunu. Niekad geriau nesijaučiau. 

— Atvykstate į K. A.? 

— Nežinau. Man čia saugu, tačiau jausiuosi dar saugesnė, kai 
sėsiu į lėktuvą ir paliksiu šalį. 

— Be abejo, bet aš maniau, kad jūs trokštate surasti Garsiją, o 
paskui, tikėtina, prigriebti Matisą. Maniau, jūs pasibaisėjusi, moraliai 
pasipiktinusi ir turite dėl ko keršyti. Kas jums nutiko? 

— Ką gi, pirmiausia, degu troškimu sulaukti savo dvidešimt 
penktojo gimtadienio. Nesu savanaudė, bet galbūt norėčiau sulaukti ir 
trisdešimtojo. Būtų miela. 

— Aš suprantu. 

— Nežinau, ar suprantate. Man regis, jums labiau rūpi Pulicerio 
premija ir šlovė nei mano mažutis sprandas. 

— Patikėkite, tai netiesa. Patikėkite, manimi, Darbe. Jūs būsite 
saugi. Juk papasakojote man savo gyvenimo istoriją. Privalote manimi 
tikėti. 

— Aš apie tai pagalvosiu. 

— Tai neapibrėžta. 

— Ne, neapibrėžta. Duokit man laiko. 

— Gerai. 

Ji padėjo ragelį ir užsisakė bandutę. Aplinkui tarškėjo tuzinas kal- 
bų, kavinukė staiga prisipildė žmonių. Bėk, vaikuti, bėk, sveikas protas 
kuždėjo jai. Pasigauk taksi ir važiuok į oro uostą. Susimokėk grynai- 
siais už bilietą į Majamį. Susirask artimiausią reisą į pietus ir sėsk į 
lėktuvą. Tegul sau Grenthemas kapsto, palinkėk jam visa geriausia. Jis 
labai prityręs ir ras būdą, kaip pagarsinti tą istoriją. Kurią nors dieną ji 
perskaitysianti ją, gulėdama saulės kepinamame pliaže, gurkšnodama 
pina cola* ir stebėdama burlentininkus. 

Šaligatviu praklibikščiavo Striukis. Probėgšmais pastebėjo jį pro 
žmones ir langą. Staiga burna jai išdžiūvo, galva ėmė svaigti. Jis ne- 
pažvelgė vidun. Tik prapėdino pamažėle pro šalį, atrodė veikiau lyg 


* Kokteilis iš ananasų sulčių, kokoso grietinėlės, romo ir ledo (isp.). 

pasiklydęs. Ji nubėgo tarp staliukų ir ėmė stebėti jį pro duris. Nežy- 
miai šlubčiodamas jis pasuko prie Šeštosios ir Penkiasdešimt aštun- 
tosios kampo ir palaukė, kol pėstiesiems užsidegs žalia šviesa. Buvo 
bežengiąs per Šeštąją, tačiau persigalvojo ir perkirto Penkiasdešimt 
aštuntąją. 

Ėjo be tikslo, tik vaikštinėjo šiaip sau, vos vos šlubčiodamas. 


KROFTAS PASTEBĖJO VAIKINUKĄ, kai tas žengė iš lifto į atriją. Buvo 
su kitu jaunu teisininku, abu be portfelių, tad, aišku, traukė vėlyvų 
priešpiečių. Penkias dienas stebėjęs teisininkus, Kroftas jau perprato 
jų įpročius. 

Pastatas buvo Pensilvanijos aveniu, „Brimas, Styrnsas ir Kidlou“ 
užėmė patalpas nuo trečio iki vienuolikto aukšto. Garsija paliko pa- 
statą su savo draugeliu, eidami šaligatviu abu juokėsi. Kažkas buvo 
labai juokinga. Kroftas sekė iš paskos kaip įmanoma arčiau. Juodu ėjo 
ir juokėsi penkis kvartalus, paskui, kaip jis ir manė, įnėrė į jaunų tar- 
nautojų bendrijos mėgstamą bariuką greitomis perkąsti. 

Kroftas tris kartus skambino Grenthemui, kol su juo susisiekė. 
Buvo beveik antra, ir priešpiečiai jau beveik baigėsi, tad jeigu Grent- 
hemas norįs pagauti vyrioką, verčiau tenesitraukiąs nuo to prakeikto 
telefono. Grėjus numetė ragelį. Juodu susitiksią prie to pastato. 

Grįždami Garsija ir jo draugelis judėjo kiek lėčiau. Diena buvo 
graži, penktadienis, ir abu mėgavosi šia trumpute poilsio akimirka, 
atitrūkę nuo bylų nuobodybės ar dar kažko panašaus, už ką gaudavo 
du šimtus baksų per valandą. Kroftas užsimaskavęs saulės akiniais 
laikėsi atstumo. 

Grėjus laukė vestibiulyje šalia liftų. Kroftas sekė čia pat įpėdžiui, 
kai jie žengė pro sukamąsias duris. Jis greitai parodė į jųdviejų žmogų. 
Grėjus pagavo ženklą ir nuspaudė lifto mygtuką. Durelės atsidarė, ir 
jis įsmuko kabinon tuoj prieš Garsiją ir šio draugelį. Kroftas pasiliko 
vestibiulyje. 

Garsija nuspaudė šešto aukšto mygtuką sekundėlę prieš Grėjų. 
Skaitydamas laikraštį Grėjus klausėsi, kaip tuodu šnekėjosi apie fut- 
bolą. Vaikinui buvo ne daugiau kaip dvidešimt septyneri ar dvidešimt 
aštuoneri. Balsas gal kiek ir pažįstamas, bet girdėtas tik per telefoną ir 
niekuo labiau neišsiskiriantis. Veidas buvo visai čia pat, bet jis negalėjo 

jo tyrinėti. Aplinkybės bylojo, jog verta ryžtis. Vaikinas atrodė labai 
panašus į žmogų fotografijoje, be to, dirba pas „Brimą, Styrnsą ir Kid- 
lou“, o šių vienas iš begalės klientų buvo ponas Matisas. Pabandysiąs, 
tačiau atsargiai. Juk esąs reporteris. Jo amatas įsiveržti su klausimais. 

Šeštame aukšte juodu paliko liftą, vis tebetaukšdami apie „Reds- 
kins“, ir Grėjus nuslampino paskui juos, nerūpestingai skaitinėdamas 
laikraštį. Firmos laukiamasis buvo prabangus ir įmantrus, su siety- 
nais ir rytietiškais kilimais, ant vienos sienos stambiomis auksinėmis 
raidėmis tviskėjo firmos pavadinimas. Teisininkai stabtelėjo prie 
interesantų stalelio ir pasiėmė jiems paliktas telefono žinutes. Grėjus 
ryžtingai praėjo pro registratorę, kuri įdėmiai jį nužvelgė. 

— Kuo galiu jums padėti, sere? — paklausė ji tonu, kuris reiškė: 
„Kokio velnio jums čia reikia?“ 

Grėjus nesutriko. 

— Aš susitinku su Rodžeriu Martinu. — Jis buvo susiradęs tą pa- 
vardę telefonų knygoje, ir prieš minutėlę iš vestibiulio paskambino pa- 
sitikrinti, ar teisininkas Martinas šiandien darbe. Pastato informacijos 
knygoje nurodyta, kad firma užima nuo trečio iki vienuolikto aukšto 
imtinai, bet visi šimtas devyniasdešimt teisininkų nebuvo išvardyti. 
Naudodamasis geltonųjų puslapių sąrašais, jis paskubom apie tuziną 
kartų paskambino, kiekviename aukšte susirasdamas po kokį nors tei- 
sininką. Rodžeris Martinas kaip tik buvo tas žmogus šeštame aukšte. 

Grenthemas susiraukė registratorei: 

— Aš su juo susitaręs prieš dvi valandas. 

Tai merginą suglumino, ir ji nesumojo, ką pasakyti. Grėjus jau 
buvo už kampo ir leidosi koridoriumi. Suspėjo pastebėti Garsiją įei- 
nant į savo kabinetą keturiomis durimis toliau. 

Lentelėje šalia durų buvo nurodyta: Deividas M. Andervudas. 
Grėjus nepasibeldė. Norėjo smogti staigiai ir galbūt greitai pasišalinti. 
Ponas Andervudas kabinosi ant gembės švarką. 

— Sveiki. Aš Grėjus Grenthemas iš Washington Post. Ieškau žmo- 
gaus, pavarde Garsija. 

Andervudas sustingo ir atrodė sumišęs. 

— Kaip jūs čia patekote? — paklausė jis. 

Staiga balsas tapo pažįstamas. 

— Įėjau. Jūs Garsija, tiesa? 

Jaunikaitis parodė į lentelę ant stalo su savo pavarde auksinėmis 
raidėmis. 

— Deividas M. Andervudas. Šiame aukšte nėra žmogaus, pavar- 
de Garsija. Nepažįstu firmoje jokio Garsijos. 

Grėjus nusišypsojo, lyg sutikdamas su jo žaidimu. Andervudas 
atrodė išsigandęs. Ar susierzinęs. 

— Kaip jūsų duktė? — paklausė Grėjus. 

Andervudas žengtelėjo aplink stalą, išpūtęs akis ir vis labiau 
trikdamas. 

— Katra? 

Kažkas čia ne taip. Garsija labai rūpinosi dėl savo mažiulės duk- 
ters, ir jeigu jų daugiau nei viena, būtų apie tai užsiminęs. 

— Jauniausioji. O jūsų Žmona? 

Andervudas jau buvo per smūgio atstumą ir žengtelėjo dar ar- 
čiau. Buvo akivaizdu, kad žmogus nebijo fizinio sąlyčio. 

— Aš neturiu žmonos. Esu išsiskyręs. — Jis iškėlė kairį kumštį, ir 
sekundės dalelytę Grėjus pamanė, kad šis vyrukas pašėlęs. Paskui išvy- 
do keturis bežiedžius pirštus. Nei žiedų. Nei žmonos. Garsija dievino 
žmoną, todėl turėtų būti žiedas. Taigi metas nešdintis. 

— Kojūs norite? — griežtai paklausė Andervudas. 

— Maniau, Garsija dirba šiame aukšte, — tarė jis, pamažėle 
traukdamasis. 

— Jūsų draugužis Garsija — teisininkas? 

— Taip. 

Andervudas kiek atlyžo. 

— Tik ne šioje firmoje. Turime Peresą ir Ernandesą, galbūt dar 
vieną kokį. Bet Garsijos aš nepažįstu. 

— Ką gi, čia stambi firma, — pasakė Grėjus nuo durų. — Atleis- 
kite, kad sutrukdžiau. 

Andervudas sekė įkandin. 

— Klausykite, pone Grenthemai, mes nepripratę, kad čia įsiverž- 
tų reporteriai. Aš iškviesiu apsaugą, ir galbūt jie jums padės. 

— Nėra reikalo. Dėkui. — Grenthemas atsidūrė koridoriuje ir 
prašapo. Andervudas pranešė apsaugai. 

Lifte Grenthemas save keikė. Kabinoje jis buvo vienas, tad keikėsi 
garsiai. Paskui prisiminė Kroftą ir ėmė keikti šį, iki liftas nusileido ir 
atsidarė durelės. Kroftas stovėjo vestibiulyje šalia taksofonų. Grenthe- 
mas kiek galėdamas bandė nusiraminti. 

Juodu drauge paliko pastatą. 

— Neišdegė, — pasakė Grėjus. 

— Kalbėjaisi su juo? 

— Aha. Ne tas žmogus. 

— Velniai rautų. Pažinau, kad tai jis. Vaikinas iš fotografijos — ne 
jisė 

— Ne. Panašus, bet ne tas. Toliau bandyk. 

— Aš jau pavargau, Grenthemai. Aš jau... 

— Tau užtai mokama, ar ne? Dar vieną savaitę pratempk. Juk yra 
ir sunkesnių darbų. 

Kroftas sustojo ant šaligatvio, o Grėjus nužingsniavo toliau. 

— Dar savaitę ir viskas, — šūktelėjo pavypani Kroftas. Grenthe- 
mas numojo ranka. 

Jis atsirakino draudžiamoje vietoje pastatytą „Volvo“ ir nuskubė- 
jo atgal į redakciją. Ne per gudriausias ėjimas. Tai buvo gan kvaila, o jis 
pernelyg patyręs, kad darytų tokias klaidas. Neužsiminsiąs apie tai per 
savo kasdienį pokalbį su Džeksonu Feldmenu ir Smitu Kynu. 


FELDMENAS JO LAUKIĄS, pranešė kitas reporteris, ir Grėjus sparčiai 
pasuko į šio kabinetą. Maloniai nusišypsojo sekretorei, kuri buvo pa- 
sirengusi pulti. Kartu su Feldmenu laukė Kynas ir redakcijos direk- 
torius Hovardas Krauthameris. Kynas uždarė duris ir padavė Grėjui 
laikraštį. 

— Matėte? 

Tai buvo Naujojo Orleano laikraštis Times-Picayune. Pirmajame 
puslapyje atspausdinta medžiaga apie Verheko ir Kalahano mirtis, 
įdėtos ir didelės fotografijos. Jis greitai permetė akimis, o anie stebėjo. 
Buvo pasakojama apie jųdviejų draugystę ir keistas mirtis, kurias sky- 
rė vos šešios dienos. Užsiminta ir apie dingusią Darbę Šo. Bet jokios 
sąsajos su dosjė. 

— Man regis, yla išlindo iš maišo, — pasakė Feldmenas. 

— Čia tik pagrindiniai dalykai, — numojo Grėjus. — Mes galėjo- 
me tai paskelbti prieš tris dienas. 

— Kodėl nepaskelbėme? — paklausė Krauthameris. 

— Nieko čia nėra. Tik du negyvėliai, merginos pavardė ir dau- 
gybė klausimų, iš kurių nė vienas neatsakytas. Jie surado farą, kuris 
sutinka kalbėti, bet nieko daugiau nežino, nes matė tik kraują ir su- 
žalojimus. 

— Bet jie kapsto, Grėjau, — pasakė Kynas. 

— Norite, kad juos sustabdyčiau? 

— Times tai pasigavo, — vėl prašneko Feldmenas. — Kažką pa- 
skelbs rytoj ar sekmadienį. Kiek jie gali Žinoti? 

— Kodėl manęs klausiate? Juk, galimas daiktas, jie turi dosjė 
kopiją. Mažai tikėtina, bet įmanoma. Bet jie nesikalbėjo su mergina. 
Mergina pas mus, aišku? Ji mūsų. 

— Tikėkimės, — tarė Krauthameris. 

Feldmenas pasitrynė akis ir įsispoksojo į lubas. 

— Tarkime, jie turi dosjė kopiją ir žino, kad ją parašė mergina, 
o dabar ši dingo. Jie šiuo metu negali patikrinti faktų, bet nebijo už- 
siminti apie dosjė, neįvardydami Matiso. Tarkime, jie dar žino ir tai, 
kad Kalahanas buvo jos dėstytojas ir kad jis atgabeno dosjė čionai ir 
atidavė savo geram draugui Verhekui. Dabar abu negyvi, o mergina 
slapstosi. Tai velniškai gera istorija, ar jums taip neatrodo, Grėjau? 

— Puiki istorija, — pridūrė Krauthameris. 

— Smulkmė palyginti su tuo, kas dėsis toliau, — pareiškė Grė- 
jus. — Nenoriu jos skelbti, nes tai tik ledkalnio viršūnė ir ji privilios 
visus šalies laikraščius. Kam mums reikia, kad daugybė reporterių 
stumdyiųsi vienas per kitą. 

— O aš sakau, skelbkime, — mygo Krauthameris. — Jeigu to ne- 
padarysime, Times mus išdurs. 

— Negalime skelbti tos istorijos, — spyrėsi Grėjus. 

— Kodėl gi ne? — neatlyžo Krauthameris. 

— Kadangi aš neketinu jos rašyti, o jeigu parašys kas nors kitas, 
mes prarasime merginą. Paprastų paprasčiausiai. Ji šiuo metu svarsto, 
ar nešokti į lėktuvą ir nepalikti šalies. Tad viena mūsų klaida, ir mer- 
gina dings. 

— Betgi ji jau viską išklojo, ką žino, — priminė Kynas. 

— Ašjai daviau savo garbės žodį, aišku? Neparašysiu tos istorijos, 
kol visa nebus sudėliota į vietas, kad būtų galima įvardyti Matisą. Pa- 
prastų paprasčiausiai. 

— Tu ja naudojies, tiesa? — paklausė Kynas. 

— Ji — šaltinis. Bet jos nėra mieste. 

— Jeigu Times turi dosjė, tuomet jie žino apie Matisą, — pasakė 
Feldmenas. — O jeigu jie žino apie Matisą, tad galima kirsti lažybų, 
kad jie kapsto kaip velniai, stengdamiesi patikrinti faktus. Kas, jeigu 
jie mus aplenks? | 

Krauthameris pasidygėdamas krenkštelėjo. 

— Rengiamės čia sėdėti nieko neveikdami ant savo subinių ir 
prarasti sensacingiausią istoriją, kokią tik esu girdėjęs per dvidešimt 
metų. Sakau, skelbiam, ką turime. Tai tik viršūnėlė, bet jau ir dabar 
velniškai puiki istorija. 

— Ne, — nukirto Grėjus. — Aš nerašysiu, kol neturėsiu visko. 

— Ir kiek tai gali užtrukti? — paklausė Feldmenas. 

— Gal kokią savaitę. 

— Mes negalime laukti savaitės, — pareiškė Krauthameris. 

Grėjus jautėsi įvarytas į kampą. 

— Aš galiu išsiaiškinti, kiek žino Times. Duokit man keturiasde- 
šimt aštuonias valandas. 

— Jie kažką skelbs rytoj ar sekmadienį, — pakartojo Feldmenas. 

— Tegul sau skelbia. Kertu lažybų iš pinigų, kad tai bus ta pati 
istorija, veikiausiai su tų pačių snukių nuotraukomis. Jūs, vyručiai, 
spėjate labai daug. Spėjate, kad jie turi dosjė kopiją, betgi pats auto- 
rius jos neturi. Ir mes neturime kopijos. Palaukime ir paskaitykime jų 
istorijėlę, o paskui nuspręsime, ką daryti. 

Redaktoriai susižvalgė. Krauthameris buvo nusivylęs. Kynas ne- 
kantravo. Bet bosas čia buvo Feldmenas. 

— Gerai, — pasakė jis. — Jeigu jie iš ryto ką nors paskelbs, vidu- 
dienį čia susitiksime ir nuspręsime. 

— Puiku, — greitai sutiko Grėjus ir siekė durų. 

— Patariu paskubėti, Grenthemai, — perspėjo Feldmenas. — Mes 
negalime ilgiau ant to tupėti. 

Grenthemas dingo. 

LiMUZINAS PIKO VALANDĄ KANTRIAI SLINKO Beltvėjumi*. Buvo 
tamsu, ir Metju Baras skaitė šviečiant tik lubų lemputei. Koulas gurkš- 
nojo „Perrier“ mineralinį vandenį ir stebėjo transporto eismą. Jis buvo 


* Beltway angl. — Žiedinis kelias, gatvė Vašingtone. 

įsiminęs dosjė ir galėjo lengvai ją atpasakoti, tačiau norėjo pamatyti 
šio reakciją. 

Baras visiškai ramiai skaitė dosjė, kol nepriėjo prie fotografijos, 
tuomet pamažu palingavo galvą. Padėjo dosjė ant sėdynės ir kiek su- 
simąstė. 

— Labai bjauru, — tarė jis. 

Koulas sumykė. 

— Ar čia yra nors kiek tiesos? — paklausė Baras. 

— Norėčiau žinoti. 

— Kada pirmą sykį ją išvydote? 

— Praeitos savaitės antradienį. Atėjo iš FTB drauge su vienu iš jų 
kasdienių pranešimų. 

— Ką pasakė prezidentas? 

— Ne itin apsidžiaugė, bet nerimauti nebuvo priežasties. Pama- 
nėme, kad tai tik dar vienas šūvis nemačiom. Prezidentas pasišnekėjo 
apie tai su Voilzu, ir šis sutiko kuriam laikui palikti tą reikalą ramybė- 
je. Dabar aš jau ne toks garantuotas. 

— Ar prezidentas paprašė Voilzo atsitraukti? — pamažu paklau- 
sė Baras. 

— Taip. 

— Tai labai panašu į trukdymą teisingumui, žinoma, tariant, kad 
dosjė pasirodys esanti tiesa. 

— O kas, jeigu viskas, kas čia parašyta, yra tiesa? 

— Tuomet prezidentui kils problemų. Esu gavęs vieną nuospren- 
dį už trukdymą teisingumui, tad jau turiu patirties. Tai lyg apgaulė 
paštu. Plataus užmojo ir gudri, tačiau gana lengvai įrodoma. Jūs irgi 
prikišęs nagus? 

— Ką jūs manote? 

— Manau, kad tuomet ir jūs turėsite problemų. 

Jie važiavo tylomis ir stebėjo transporto eismą. Koulas jau buvo 
pagalvojęs apie tai, tačiau norėjo išgirsti Baro nuomonę. Jam nekėlė 
rūpesčių baudžiamoji atsakomybė. Prezidentas sykį trumpai šnekte- 
lėjo su Voilzu, paprašė jo kol kas ieškoti kitų galimybių ir tai viskas. 
Nepavadinsi to sunkiu nusikaltimu. Bet Koului nedavė ramybės per- 
rinkimas, tad skandalas, į kurį įtrauktas pagrindinis šelpėjas Matisas, 
būtų pragaištingas. Net bloga pagalvoti — žmogus, kurį prezidentas 
pažinojo ir iš kurio gavo milijonus, sumokėjo pinigus, kad būtų nužu- 

dyti du Aukščiausiojo Teismo nariai. Tuo tarpu jo bičiulis prezidentas 
į jų vietą galėtų paskirti sukalbamesnius žmones, kurie netrukdytų 
pumpuoti surastą naftą. Demokratai išsipiltų į gatves piktdžiugiškai 
stūgaudami. Visi Kongreso pakomitečiai surengtų svarstymus. Visi 
laikraščiai ištisus metus kasdien tai gvildentų. Teisingumo departa- 
mentas būtų priverstas pradėti tyrimą. Koulas gautų prisiimti kaltę ir 
atsistatydinti. Velniai rautų, visi Baltuosiuose rūmuose, išskygais prezi- 
dentą, turėtų pasitraukti. 

Pasibaisėtino masto košmaras. 

— Privalome sužinoti, ar dosjė rašoma tiesa, — pasakė į langą 
nusisukęs Koulas. 

— Jeigu žmonės miršta, tuomet tai tiesa. Pateikite man geresnę 
priežastį, kodėl buvo nužudyti Kalahanas ir Verhekas. 

Kitos priežasties nebuvo, ir Koulas tai žinojo. 

— Noriu, kad jūs ką nors darytumėte. 

— Surasčiau merginą? 

— Ne. Ji arba negyva, arba slepiasi kur nors urve. Noriu, kad pa- 
sikalbėtumėte su Matisu. 

— Be abejo, jis geltonuosiuose puslapiuose. 

— Gebėsite jį surasti. Mums reikia užmegzti ryšį, apie kurį pre- 
zidentas nieko nežinotų. Pirmiausia būtina nustatyti, kiek šioje dosjė 
yra tiesos. 

— Ir jūs manote, kad Viktoras padarys mane savo patikėtiniu ir 
atskleis paslaptis? 

— Taip, galbūt. Turėkite omenyje, jūs nesate faras. Tarkime, visa 
tai tiesa, ir jam atrodo, kad netrukus gali būti demaskuotas. Todėl yra 
viskam pasiryžęs ir žudo žmones. Galėtume jam pasakyti, kad spauda 
iškniso istoriją ir galas čia pat, tad jam dabar būtų pats metas dingti. 
Nuvyksite pas jį iš Vašingtono, suprantate? Smulkiai susipažinęs su 
padėtimi. Nuo prezidento arba bent taip jis manys. Jis jūsų klausysis. 

— Gerai. O kas, jeigu jis pasakys man, jog tai tiesa? Ką iš to lai- 
mėsime“ 

— Turiu šiokių tokių minčių, ir visos jos apie tai, kaip sumažinti 
žalą. Pirmiausia, ką padarysime, tai tučtuojau paskirsime į Teismą 
du gamtos mylėtojus. Suprantate, paklaikusių akių kraštutiniuosius 
paukštukų stebėtojus. Tai parodys, kad širdies gilumoje mes geručiai 
gamtosaugininkai. Ir tai pražudys Matisą bei jo naftos telkinius ir t.t. 

Galėtume tai atlikti per kelias valandas. Bemaž tuo pat metu preziden- 
tas išsikvies Voilzą, generalinį prokurorą, taip pat Teisingumo depar- 
tamento vadovą ir pareikalaus, kad nedelsiant būtų pradėtas tyrimas 
dėl Matiso. Mes išdalysime dosjė kopijas visiems miesto reporteriams, 
o paskui priglusime prie žemės ir palauksime, kol audra praūš. 

Baras susižavėjęs šypsojosi. 

Koulas varė toliau: 

— Tai nebus gražu, bet kur kas geriau, nei sėdėti ir viltis, kad 
dosjė — grynas pramanas. 

— O kaip jūs pasiteisinsite dėl tos fotografijos? 

— Neįmanoma. Kurį laiką skaudės, tačiau tai vyko prieš septy- 
nerius metus, o juk žmonės kartais sukvailioja. Mes patvirtinsime, kad 
anuomet Matisas buvo geras pilietis, tačiau dabar pamišo. 

— Jis ir yra pamišėlis. 

— Taip, jis toks. Ir šiuo metu nelyginant įspeistas į kampą sužeis- 
tas šuo. Jūs privalote jį įtikinti, kad išmestų į ringą baltą rankšluostį ir 
kuo toliau neštų savo subinę. Manau, jis jūsų paklausys. Be to, iš jo mes 
sužinosime, ar tai tiesa. 

— Tad kaip man jį surasti? 

— Turiu vieną žmogų. Pasinaudosiu kai kuriais ryšiais ir užmeg- 
siu kontaktą. Būkite pasirengęs išvykti sekmadienį. 

Baras nusišypsojo į langą. Būtų įdomu susitikti su Matisu. 

Transporto srautas sulėtėjo. Koulas pamažu nugėrė vandens. 

— Ką nors sužinojote apie Grenthemą? . 

— Tiesą sakant, ne. Mes klausomės ir stebime, tačiau nieko įdo- 
maus. Jis šnekasi su savo motina ir keliomis mergiotėmis, tačiau tai 
neverta dėmesio. Daug dirba. Trečiadienį išvyko iš miesto ir ketvirta- 
dienį sugrįžo. 

— Kur jis vyko? 

— Į Niujorką. Veikiausiai rengia kokią nors medžiagą. 


KLIVAS LYGIAI dešimtą vakare turėjo laukti prie Roud Ailendo 
aveniu ir Šeštosios kampo, tačiau jo nebuvo. Grėjui pasakyta skrieti 
Roud Ailendu, iki Klivas jį prisivys, tad jeigu kas nors iš tiesų sektų, 
pamanytų, kad tai paprasčiausiai buvo tik dar vienas neatsargus vai- 
ruotojas. Jis lėkė Roud Ailendu pro Šeštąją penkiasdešimties mylių per 

valandą greičiu ir stebėjo pasirodysiant mėlynus švyturėlius. Tačiau 
šie nesirodė. Jis apsisuko ir po penkiolikos minučių vėl viesulu praūžė 
aveniu. Aure! Išvydo mėlynus švyturėlius ir sustojo prie šaligatvio. 

Tai buvo ne Klivas, o baltasis faras, ir dargi labai užsiplieskęs. 
Pačiupo Grėjaus vairuotojo pažymėjimą, ištyrinėjo ir paklausė, ar jis 
išgėręs. Grėjus atsakė neigiamai. Faras išrašė baudos kvitelį ir išdidžiai 
įteikė Grėjui, kuris sėdėjo prie vairo stebeilydamas į kvitelį, kol nuo 
užpakalinio buferio jį pasiekė balsai. 

Pasirodė dar vienas faras, jie abu susiginčijo. Antrasis buvo Kli- 
vas, ir jis norėjo, kad baltasis faras pamirštų baudos kvitelį, bet šis 
paaiškino nieko negalįs padaryti, nes kvitelis jau išrašytas, be to, tas 
idiotas per sankryžą varęs penkiasdešimt šešias mylias per valandą. 
Klivas įtikinėjo, kad Grėjus jo draugas. Tačiau baltasis faras liepė pa- 
mokyti jį vairuoti, kol dar nieko nepritrėškė, įsėdo į savo patrulinę 
mašiną ir nuvažiavo. 

Klivas krizeno, žvelgdamas vidun pro Grėjaus langutį. 

— Apgailestauju, — nusišypsojo jis. 

— Tai vis per tave. 

— Kitą kartą taip neskubėk. 

Grėjus numetė kvituką ant grindų. 

— Kalbėkime trumpai. Aną sykį minėjai, jog Seržas sakė, kad 
vaikinai iš vakarinio sparno kalba apie mane. Tiesa? 

— Tiesa. 

— Gerai. Man reikia, kad Seržas sužinotų, ar jie kalba ir apie ko- 
kius nors kitus reporterius, ypač iš New York Times. Turiu žinoti, ar jie 
mano, kad ir kas nors kitas suuodęs tą istoriją. 

— Tik tiek? 

— Taip. Ir man reikia to greitai. 

— Taip neskubėk, — garsiai pasakė Klivas ir nuėjo prie savo 
automobilio. 


DARBĖ SUMOKĖJO už numerį septynias dienas į priekį. Pirmiau- 
sia ji šitaip pasielgė todėl, jog norėjo turėti pažįstamą vietą, kur pri- 
reikus galėtų sugrįžti, kita vertus, norėjo palikti kai kuriuos neseniai 
nusipirktus drabužius. Negerai šitaip bėgti viską palikus. Drabužiai 
nebuvo labai ypatingi, bet iš prabangesnių, safariui skirtų drapanų, 

nešiojamų teisės fakultete, tačiau Niujorke jie kainavo dar brangiau, 
ir būtų miela visus pasilikti. Nerizikuotų dėl drabužių, bet jai patiko 
kambarys, patiko miestas, be to, norėjo tų drapanų. | 

Metas vėl sprukti, ir ji keliausianti lengvomis. Išnėrė iš „St. Mo- 
ritz“ į laukiantį taksi nešina nedideliu drobiniu krepšiu. Penktadienis, 
bemaž vienuolikta valanda vakaro, ir Centrinio parko Pietinėje buvo 
judru. Kitapus gatvės vorelė arklių ir karietų laukė klientų trumpai 
ekskursijai po parką. 

Užtruko dešimt minučių nusigauti taksi iki Septyniasdešimt ant- 
rosios ir Brodvėjaus. Iš tiesų jai ten visiškai nereikėjo, tačiau visą šią 
kelionę reikia padaryti sunkią sekti. Nuėjusi trisdešimt pėdų, ji išnyko 
metropoliteno tunelyje. Buvo išstudijavusi schemą ir metropoliteno 
tinklo vadovą, ir vylėsi, jog sunkumų neiškils. Metropolitenas ne itin 
viliojo, nes niekad nebuvo važiavusi metro, bet buvo prisiklausiusi 
visokių istorijų. Tačiau čia Brodvėjaus linija, šiuo traukiniu labiausiai 
naudojamasi Manhatane ir, pasak gandų, kartais čia būna saugu. O 
žemės paviršiuje reikalai ne taip jau puikiai klostosi. 

Ji laukė greta grupelės girtų, tačiau gerai apsirengusių paauglių, 
ir po poros minučių traukinys atvyko. Vagonai nebuvo perpildyti, ir 
ji atsisėdo netoli viduriniųjų durų. Stebeilyk į grindis ir laikyk krepšį, 
vis kartojo sau. Taip ir elgėsi, tačiau iš po tamsių akinių tyrinėjo žmo- 
nes. Naktis jai pasitaikė laiminga. Jokių gatvės pankų su peiliais. Jokių 
elgetų. Jokių iškrypėlių, bent jau nematė tokių. Bet buvo naujokė, tad 
kelionė vis tiek tampė nervus. 

Girti vaikėzai išlipo Laiko aikštėje, o kitoje stotelėje ir ji pasku- 
bom paliko vagoną. Niekad nebuvo regėjusi Peno stoties, tačiau dabar 
ne metas apžiūrinėti vietas. Galbūt kada nors ji galėsianti čia sugrįžti 
ir praleisti mėnesį, grožėtis miestu ir nebijoti kur nors išvysti Striukį, 
Džiūs.ią ir dar nežinia ką. Tačiau tik ne dabar. 

Ji turėjo penkias minutes, ir susirado reikiamą traukinį kaip tik 
šiam privažiuojant. Vėlgi atsisėdo gale ir stebėjo kiekvieną keleivį. Pa- 
žįstamų veidų nematė. Juk tikrai, Dieve, prašau, juk tikrai jie neprilipo 
jai iš paskos, kai šitaip spruko mėtydama pėdas. Darsyk jos klaida 
buvo kreditinės kortelės. O'Here nusipirko keturis bilietus „American 
Express“, ir jie kažkaip sužinojo, kad ji Niujorke. Buvo tikra, kad Striu- 
kis jos nematė, bet jis mieste ir, aišku, turi draugų. Ko gero, jų koks 
dvidešimt. Tačiau, antra vertus, ji dėl nieko negalinti būti tikra. 

Traukinys pajudėjo iš stoties šešias minutes vėluodamas. Buvo 
pustuštis. Ji išsitraukė iš krepšio pigų romaniūkštį ir apsimetė skai- 
tanti. | 

Po penkiolikos minučių traukinys sustojo Niuarke, ir ji išlipo į 
peroną. Buvo sėkmės kūdikis. Lauke prie stoties rikiavosi taksi, ir po 
dešimties minučių ji jau atsidūrė oro uoste. 

ŠEŠTADIENIO RYTAS, Karalienė išvykusi į Floridą rinkti pinigų iš 
turčių, o lauke oras buvo giedras bei vėsus. Jam norėjosi ilgiau pa- 
miegoti, paskui atsikėlus pažaisti golfą. Bet šit septynios, jis, pasirišęs 
kaklaraištį, sėdi prie rašomojo stalo ir klausosi, ką Flečeris Koulas siū- 
lo dėl vieno ar kito reikalo. Generalinis prokuroras Ričardas Hortonas 
anksčiau pasikalbėjo su Koulu, ir dabar šis buvo išsigandęs. 

Kažkas atidarė duris, ir Hortonas įėjo vidun. Jie paspaudė vienas 
kitam rankas, Hortonas atsisėdo priešais rašomąjį stalą. Koulas atsi- 
stojo šalia, ir tai prezidentą iš tiesų erzino. 

Hortonas buvo nuobodus, tačiau sąžiningas. Nebuvo bukas ar 
vangios mąstysenos, tačiau prieš pradėdamas veikti, viską kruopščiai 
apgalvodavo. Prieš pasakydamas pasverdavo kiekvieną žodį. Buvo lo- 
jalus prezidentui ir galėjai pasikliauti jo sveika nuovoka. 

— Mes rimtai svarstome apie oficialų didžiosios žiuri tyrimą dėl 
Rozenbergo ir Jenseno mirčių, — svariai pareiškė jis. — Atsižvelgiant 
į tai, kas įvyko Naujajame Orleane, manome, kad šitai reikia pradėti 
nedelsiant. 

— FTB tiria, — pasakė prezidentas. — Pasiuntė ten tris šimtus 
agentų. Kodėl mes turėtume veltis? 

— Jie tiria Pelikano dosjė? — paklausė Hortonas, nors atsakymą 
žinojo. Žinojo, kad šiuo metu Voilzas su šimtais agentų Naujajame Or- 
leane. Žinojo, kad jie kalbėjo su šimtais žmonių, surinko krūvą bever- 
čių įrodymų. Žinojo, kad prezidentas buvo paprašęs Voilzą atsitraukti, 
taip pat žinojo, kad šis ne viską anam pasako. 

Hortonas niekad nebuvo prezidentui užsiminęs apie Pelikano 

dosjė, ir faktas, kad netgi jis žinojo apie tą prakeiktą reikalą, varė jį į 
neviltį. Kiek dar žmonių apie tai žino? Veikiausiai tūkstančiai. 

— Jie veikia visomis kryptimis, — tarė Koulas. — Įteikė mums 
dosjė kopiją beveik prieš dvi savaites, tad manome, kad jie tikrina joje 
nurodytus faktus. 

Kaip tik to Hortonas iš Koulo ir tikėjosi. 

— Man iš tiesų atrodo, kad administracijai iškart derėtų pradėti 
tirti šį reikalą. — Jis kalbėjo lyg visa mintinai išmokęs iš anksto, ir šitai 
prezidentą erzino. 

— Kodėl? — paklausė prezidentas. 

— Kas, jeigu taikinys — dosjė? Jeigu nieko nedarysime, o tiesa 
galop išplauks į paviršių, žala bus nepataisoma. 

— Nejau jūs nuoširdžiai tikite, kad toje dosjė esama nors dalely- 
tės tiesos? — kamantinėjo toliau prezidentas. 

— Baisiai įtartina. Pirmieji du Žmonės, matę dosjė, negyvi, o 
asmuo, ją parašęs, dingęs. Tai visiškai logiška, jeigu kažkas buvo taip 
užsimojęs nužudyti Aukščiausiojo Teismo narius. Nėra jokių kitų įti- 
kimų įtariamųjų. Kiek girdėjau, FTB sutrikę. Manau, reikia toliau tęsti 
tyrimą šia linkme. 

Hortono tyrimai būdavo bjauresni nei Baltųjų rūmų pusrūsis, ir 
Koulas pasibaisėjo vien nuo minties, kad šis klounas paskirs didžiąją 
žiuri ir ims kviesti liudytojus. Hortonas garbingas žmogus, tačiau Tei- 
singumo departamente pilna per daug kalbančių teisininkų. 

— Nemanote, kad dar šiek tiek per anksti? — paklausė Koulas. 

— Nemanau. 

— Skaitėte šiandieninius laikraščius? — nesiliovė klausinėjęs 
Koulas. 

Hortonas paskersavo į pirmąjį Post puslapį ir perskaitė sporto 
skiltį. Juk šiandien šeštadienis. Buvo girdėjęs, kad Koulas iki išauštant 
perskaito aštuonis laikraščius, tad šis klausimas jam nepatiko. 

— Porą skaičiau, — pasakė jis. 

— Aš peržiūrėjau kelis, — kukliai prisipažino Koulas. — Ir niekur 
nė žodžio neradau apie tuos du žuvusius teisininkus, merginą ar Mati- 
są, nieko, ką būtų galima susieti su dosjė. Jeigu dabar pradėsite oficialų 
tyrimą, ši naujiena visą mėnesį bus pirmuosiuose puslapiuose. 

— Jūs manote, kad viskas paprasčiausiai nurims? — paklausė 
Hortonas Koulą. 

— Galimas daiktas. Dėl suprantamų priežasčių mes to tikimės. 

— Manau, jūs.optimistas, pone Koulai. Paprastai mes nesėdime 
sudėję rankų ir nelaukiame, kad už mus tyrimo imtųsi spauda. 

Koulas išsišiepė ir mažne nusijuokė iš tų žodžių. Jis nusišypsojo 
prezidentui, kuris atsakė greitu žvilgsniu, ir Hortonas įplieskė pamažu 
kylantį apmaudą. 

— O kas nutiktų bloga, jeigu savaitę palauktume? — paklausė 
prezidentas. 

— Nieko, — metė Koulas. 

Štai šitaip greit buvo nuspręsta palaukti savaitę, ir Hortonas tai 
suprato. 

— Per savaitę visa gali sprogti, — tarė jis neįtikinamai. 

— Palaukite savaitę, — įsakė prezidentas. — Kitą penktadienį čia 
susitiksime ir tuomet pagalvosime. Aš nesakau ne, Ričardai, tik palau- 
kime septynias dienas. 

Hortonas gūžtelėjo. Tai daugiau, nei jis tikėjosi. Pridengė savo 
užnugarį. Dabar grįš tiesiai į prokuratūrą ir padiktuos ilgą memoran- 
dumą, kuriame smulkiai nupasakos viską, kiek prisimins, apie šį susi- 
tikimą, ir jo sprandas liks saugus. 

Koulas žingtelėjo priekin ir padavė jam popieriaus lapą. 

— Kas čia? 

— Daugiau pavardžių. Ar pažįstate juos? 

Tai buvo paukštukų stebėtojų sąrašas: keturi pernelyg liberalūs 
teisėjai, kad galėtum jaustis patogiai, bet planas B reikalavo paskirti į 
Teismą kraštutinius aplinkosaugininkus. 

Hortonas kelissyk sumirksėjo ir įdėmiai perskaitė. 

— Jūs turbūt juokaujate. 

— Patikrinkite juos, — pasakė prezidentas. 

— Šie vyrukai gryni liberalai, — sumurmėjo Hortonas. 

— Taip, bet jie garbina saulę ir mėnulį, medžius bei paukšte- 
lius, — paslaugiai paaiškino Koulas. | 

Hortonas pagavo mintį ir staiga nusišypsojo. 

— Suprantu. Pelikanų mylėtojai. 

— Žinote, jie bemaž išnaikinti, — pasakė prezidentas. 

Koulas pasuko prie durų. 

— Gaila, kad jie neišnyko prieš dešimt metų. 


PELIKANO DOSJĖ 245 


IKI DEVINTOS, kai Grėjus atvyko prie savo darbo stalo žinių sky- 
riuje, ji neskambino. Jis perskaitė Times ir tenai nieko nerado. Išskleidė 
viršum apversto stalo Naujojo Orleano laikraštį ir pervertė jį. Nieko. 
Jie jau pranešę viską, ką žinojo. Kalahanas, Verhekas, Darbė ir daugybė 
neatsakytų klausimų. Jis spėjo, kad Times ir galbūt Naujojo Orleano 
Times-Picayune matė dosjė ar girdėjo apie ją, todėl žino apie Matisą. 
Taip pat manė, kad jie blaškosi kaip pašėlę, stengdamiesi patikrinti 
medžiagą. Bet jis turi Darbę, juodu surasią Garsiją, ir jeigu Matisą 
įmanoma patikrinti, taip ir padarysią. 

Kol kas nebuvo jokio kito plano. Jeigu Garsija dingęs ar atsisaky- 
tų padėti, juodu būsią priversti ištirti tamsų ir paslapčių kupiną Vikto- 
ro Matiso pasaulį. Darbė ilgai to neištvers, ir jis nesmerkė jos. Nebuvo 
tikras, kiek ir pats ištversiąs. 

Su puodeliu kavos rankoje pasirodė Smitas Kynas ir prisėdo ant 
stalo. 

— Jeigu Times tai turėtų, ar delstų iki rytojaus? 

Grėjus papurtė galvą. 

— Ne. Jeigu jie būtų turėję daugiau nei Times-Picayune, būtų pa- 
skelbę šiandien. 

— Krauthameris reikalauja, kad skelbtume, ką turime. Jam atro- 
do, kad galime įvardyti Matisą. 

— Ne visai suprantu. 

— Jis remiasi Feldmenu. Šio nuomone, mes galime skelbti visą 
istoriją apie Kalahaną ir Verheką, nužudytus dėl tos dosjė, kurioje 
atsitiktinai paminėtas Matisas. Parašytume, kad jis, pasirodo, besąs 
prezidento draugas, tačiau tiesiogiai Matiso neapkaltintume. Sako, 
kad privalome būti itin atsargūs ir duoti suprasti, kad dosjė minimas 
Matisas, tačiau jį įvardijame ne mes. O kadangi, perskaitę dosjė, miršta 
vienas žmogus po kito, vadinasi, ši tam tikru mastu atskleidžia tiesą. 

— Jis nori pasislėpti už dosjė. 

— Kaip tik. 

— Bet visa tai tik prielaidos, kol nepatvirtinta. Krauthameris 
pralaimi reikalą. Nors sekundėlę tarkime, kad ponas Matisas su tuo 
niekaip nesusijęs. Visiškai nekaltas. Mes paskelbsime tą medžiagą su jo 

pavarde, ir kas toliau? Pasirodysime kvailai ir ateinančius dešimt metų 
gausime bylinėtis. Aš nerašysiu to straipsnio. 

— Jis nori, kad kas nors kitas parašytų. 

— Jeigu šis laikraštis paskelbs ne mano parašytą pelikano istoriją, 
mergina dings. Maniau, aš vakar tai paaiškinau. | 

— Taip. Ir Feldmenas tave girdėjo. Jis tavo pusėje, Grėjau, aš irgi. 
Bet jeigu tas reikalas — tiesa, tik dienų klausimas, kada jisai sprogs. 
Mes visi taip manome. Juk žinai, kaip Krauthameris nekenčia Times, 
jis bijo, kad tie išperos pirmi paskelbs šią naujieną. 

— Jie negali paskelbti, Smitai. Galbūt turi kelis faktus daugiau 
nei Times-Picayune, bet jie negali įvardyti Matiso. Klausyk, mes pirmi 
viską patikrinsime. Ir tada aš aprašysiu tą istoriją, nurodysiu žavųjį 
Matisą bei jo draugą Baltuosiuose rūmuose, ir velniai juoksis. 

— Mes? Vėl tai pasakei. Pasakei: „Mes patikrinsime“. 

— Mano šaltinis ir aš, gerai. — Grėjus atidarė stalčių ir surado 
Darbės, laikančios rankoje dietinės kokakolos buteliuką, fotografiją. 
Padavė Kynui pasigrožėti. 

— Kur ji? — paklausė. 

— Nelabai žinau. Manau, kad pakeliui iš Niujorko čionai. 

— Žiūrėk, kad nenužudytų per tave. 

— Mudu labai atsargūs. — Grėjus apsidairė per abu pečius ir 
prisilenkė arčiau. — Tiesą sakant, Smitai, manau, kad mane seka. Tik 
noriu, kad tu žinotum. 

— Kas tokie jie galėtų būti? 

— Tai perdavė manasis šaltinis iš Baltųjų rūmų. Aš nesinaudoju 
savo telefonais. 

— Turbūt aš pasakysiu Feldmenui. 

— Gerai. Nemanau, kad tai pavojinga, bent jau kol kas. 

— Jis turi Žinoti. — Kynas pašoko ant kojų ir išnyko. 

Ji paskambino po kelių minučių. 

— Aš čia, — pasakė. — Nežinau, kiek jų atsigabenau kartu, bet aš 
čia, ir kol kas dar gyva. 

— Kur jūs? 

— „Tabard. Inn“ viešbutyje, jis N gatvėje. Vakar Šeštojoje aveniu 
pamačiau seną draugelį. Pamenate Striukį, kuris buvo sunkiai sužalo- 
tas Burbono gatvėje? Ar jums pasakojau apie jį? 

— Taip. 

— Ką gi, jis vėl vaikšto. Šiek tiek šlubčioja, bet vakar bastėsi po 
Manhataną. Nemanau, kad mane pastebėjo. 

— Jūs rimtai?! Tai baisu, Darbe. 

— Siaubinga! Praeitą naktį išvykdama šešis kartus mėčiau pėdas, 
ir jeigu išvysiu jį šiame mieste kur nors bešlubčiojantį šaligatviu, tur- 
būt iškelsiu baltą vėliavą. Prieisiu prie jo ir pasiduosiu. 

— Nesugalvoju, ką pasakyti. 

— Sakykite kuo mažiau, nes tie žmonės turi radarą. Tris dienas 
vaidinsiu privačią seklę, o paskui dingsiu iš čia. Jeigu gyva sulauksiu 
penktadienio ryto, sėsiu į lėktuvą, skrendantį į Arubą ar Trinidadą, 
arba dar kokią nors gražią vietelę su paplūdimiu. Jei mirsiu, noriu 
mirti pliaže. 

— Kada susitinkame? 

— Mąstau apie tai. Noriu, kad padarytumėte du dalykus. 

— Aš klausausi. 

— Kur jūs laikote savo automobilį? 

— Netoli savo buto. 

— Palikite jį tenai ir išsinuomokite kitą. Nieko prašmatnaus, 
kokį nors serijinį fordą ar ką nors panašaus. Įsivaizduokite, kad kas 
nors jus seka per optinį šautuvo taikiklį. Nuvažiuokite į „Marbury“ 
viešbutį Džordžtaune ir užsisakykite kambarį trim parom. Ten ima 
grynaisiais — aš jau pasitikrinau. Užsisakykite kita pavarde. 

Grenthemas linguodamas galva užsirašinėjo. 

— Ar galite sutemus nepastebėtas išsmukti iš savo buto? — pa- 
klausė ji. 

— Manau, taip. 

— Tad taip ir padarykite, paskui pasigaukite taksi į „Marbury“. 
Paprašykite, kad išsinuomotą automobilį jums atvarytų ten. Važiuo- 
damas į „Tabard Inn“ pakeiskite du taksi ir įeikite į restoraną šį vakarą 
lygiai devintą. 

— Gerai. Dar kas? 

— Pasiimkite drabužių. Planuokite nebūti savo bute mažiausiai 
tris dienas. Be to, pasiruoškite laikytis atokiai nuo savo redakcijos. 

— Iš tiesų, Darbe, manau, kad redakcijoje saugu. 

— Aš nenusiteikusi ginčytis. Jeigu jūs būsite sunkiai sukalbamas, 
Grėjau, paprasčiausiai išnyksiu. Esu įsitikinusi, kad gyvensiu ilgiau, jei 
kaip įmanoma greičiau išsidanginsiu iš šalies. 

— Klausau, mem. 

— Geras berniukas. 

— Spėju, kad kažkur jūsų smegeninėje sukasi genialus planas. 

— Galimas daiktas. Pasišnekėsime apie tai prie pietų stalo. 

— Ar tai panašu į pasimatymą? 

— Šiek tiek užkąsime ir pavadinsime tai dalykiniu susitikimu. 

— Klausau, mem. 

— Dabar padedu ragelį. Būkite atsargus, Grėjau. Jie seka. — Ji 
baigė pokalbį. 


KAI LYGIAI DEVINTĄ jis atvyko, mergina sėdėjo prie trisdešimt 
septinto staliuko tamsiame mažutėlio restorano kampe. Pirmiausia 
jam krito į akis suknelė, eidamas prie staliuko žinojo ten po ja esant 
kojas, tačiau jų nematė. Galbūt išvys jas vėliau, kai ji atsistos. Jis vilkėjo 
švarku, ryšėjo kaklaraištį — juodu buvo nuostabi pora. 

Patamsy jis atsisėdo prie pat jos, ir abu galėjo stebėti negausius 
lankytojus. „Tabard Inn“, regis, buvo toks senas viešbutis, jog gamin- 
davo valgį dar Tomui Džefersonui. Lauke, restorano vidiniame kieme- 
lyje, juckėsi ir kalbėjo triukšminga vokiečių kompanija. Langai buvo 
atdari, salėje tvyrojo vėsa, ir trumpą akimirką jiedviem nesunku buvo 
pamiršti, kodėl slapstosi. 

— Iš kur gavote suknelę? 

— Jums patinka? 

— Labai miela. 

— Šiandien popiet kiek pavaikštinėjau po parduotuves. Kaip ir 
didžioji dalis mano naujausio garderobo, ji išmestinė. Veikiausiai pa- 
liksiu ją savo numeryje, kai kitą sykį nešiu kailį. 

Prie staliuko išdygo padavėjas su valgiaraščiais. Juodu užsisakė 
gėrimų. Restoranas atrodė tykus ir nepavojingas. 

— Kaip jūs čia patekote? — paklausė jis. 

— Keliaudama aplink pasaulį. 

— Norėčiau žinoti. 

— Traukiniu nuvažiavau į Niuarką, sėdau lėktuvan į Bostoną, iš 
ten lėktuvu pasiekiau Detroitą ir galiausiai nusileidau Daleso oro uos- 
te. Visą naktį nemiegojau ir dukart užsimiršau, kur esu. 

— Kaip jie galėjo jus sekti? 

— Jie negalėjo. Visur mokėjau grynaisiais, bet nebedaug jų be- 
turiu. 

— Kiek jums reikia? 

— Norėčiau truputėlį parsisiųsdinti iš savo banko Naujajame 
Orleane. 

— Padarysime tai pirmadienį. Manau, jūs saugi, Darbe. 

— Ir aš anksčiau taip maniau. Iš tikrųjų jaučiausi labai saugi lip- 
dama į laivą drauge su Verheku, tik ten buvo ne jis. Taip pat labai saugi 
jaučiausi Niujorke. Ir tada šaligatviu prakrypavo Striukis, nuo to laiko 
neturėjau nė kąsnio burnoje. 

— Atrodote puikiai. 

— Dėkui. Turbūt. Ar esate čia kada nors valgęs? — Ji atsivertė 
valgiaraštį. 

Jis irgi pažvelgė į savąjį. 

— Ne, bet girdėjau, kad maistas čia puikus. Jūs vėl persidažėte 
plaukus. — Dabar šie buvo šviesiai rudi, taip pat šiek tiek paryškintos 
blakstienos, parausvinti skruostai. Ir padažytos lūpos. 

— Jeigu vis matysiu tuos žmones, anie nuslinks. 

Atnešė gėrimus ir juodu užsisakė patiekalus. 

— Rytą kai ko tikimės pasirodant Times. — Jis nenorėjo užsimin- 
ti apie Naujojo Orleano laikraštį, nes ten buvo Kalahano ir Verheko 
nuotraukos. Jis spėjo, kad ji nematė to numerio. 

Atrodė, jos tai nedomino. 

— Pavyzdžiui, ko? — paklausė dairydamasi aplinkui. 

— Nesame tikri. Būtų nemalonu, jeigu Times mus aplenktų. Mes 
seniai tarpusavy varžomės. 

— Man tai neįdomu. Nieko neišmanau apie žurnalistiką ir neke- 
tinu ko nors mokytis. Esu čia, nes turiu vieną vienintelę mintį surasti 
Garsiją. Ir jeigu to nepasiseks padaryti labai greitai, dingsiu iš čia. 

— Atleiskite man. Apie ką pageidautumėte šnekėtis? 

— Apie Europą. Kokia jūsų mėgstamiausia vieta Europoje? 

— Nemėgstu Europos ir nemėgstu europiečių. Kartkartėmis nu- 
vykstu į Kanadą, Australiją ir Naująją Zelandiją. Kodėl jums patinka 
Europa“ 

— Mano senelis buvo škotų imigrantas, ir tenai aš turiu keletą 
pusbrolių. Dusyk juos aplankiau. 

Grėjus išsunkė citriną į savo džiną su toniku. Iš baro atėjo šešių 

žmonių kompanija, o mergina atidžiai juos stebėjo. Kalbėdama greitai 
lakstė akimis po salę. 

— Manau, jums reikia išgerti porą taurelių, kad atsipalaiduotu- 
mėte, — tarė Grėjus. 

Ji linktelėjo, tačiau nieko neatsakė. Šešetas atsisėdo netoliese ir 
sušneko prancūziškai. Buvo malonu jų klausytis. 

— Jums kada nors teko girdėti keidžanus kalbant prancūziš- 
kai? — paklausė ji. 

— Ne. 

— Tai sparčiai nykstanti tarmė — kaip ir pelkynai. Kalbama, kad 
prancūzai jos nesupranta. 

— Nieko nuostabaus. Neabejoju, keidžanai nesupranta prancū- 
ziškai. 

Ji nugėrė didelį gurkšnį baltojo vyno. 

— Ar aš jums pasakojau apie Čedą Briunė? 

— Turbūt ne. 

— Jis buvo vargšas keidžanų berniukas iš Juniso. Jo šeima gyveno 
medžiodama spąstais ir žūklaudama pelkėse. Buvo labai gabus vai- 
kas, mokėsi Luizianos valstijos universitete, gaudavo visą akademinę 
stipendiją, paskui įstojo į teisės fakultetą Stanforde ir jį baigė su aukš- 
čiausiu pažymių vidurkiu per visą fakulteto istoriją. Buvo dvidešimt 
vienerių, kai jį priėmė į advokatūrą Kalifornijoje. Būtų galėjęs dirbti 
bet kurioje juridinėje šalies firmoje, bet gavęs pasiūlymą įsidarbino 
vienoje San Francisko aplinkosaugos įstaigoje. Buvo talentingas, tikras 
teisės genijus, dirbo labai sunkiai ir netrukus ėmė laimėti didžiules 
ieškinines bylas prieš naftos ir chemijos kompanijas. Dvidešimt aštuo- 
nerių jis jau buvo populiarus, teismų salėse pažįstamas advokatas. Jo 
bijojo naftos ir kitos teršėjų korporacijos. — Ji vėl nugėrė vyno. — Jis 
užsidirbo daug pinigų ir įsteigė grupę Luizianos pelkynams išsaugoti. 
Norėjo dalyvauti Pelikano byloje, bet turėjo pernelyg daug įsipareigo- 
jimų kituose teismų procesuose. Paaukojo Žaliajam fondui nemažai 
pinigų bylinėjimosi išlaidoms padengti. Netrukus, prieš prasidedant 
teismo procesui Lafajete, jis pasiskelbė parvykstąs gimtinėn talkinti 
Žaliojo fondo advokatams. Naujojo Orleano laikraštyje buvo apie jį 
išspausdinta keletas straipsnių. 

— Kas jam nutiko? 

— Jis nusižudė. 


a 

— Ką?! 

— Savaitę iki teismo proceso jį rado automobilyje su paleistu 
varikliu. Sodo žarna ėjo nuo išmetamojo vamzdžio ligi priekinės 
sėdynės. Dar viena paprasta savižudybė, nusinuodijo anglies vien- 
deginiu. 

— Kur stovėjo automobilis? 

— Miškingoje vietovėje palei Lafuršo Baju, netoli Galiano mies- 
tuko. Jis gerai pažinojo tą vietovę. Bagažinėje buvo turistinė įranga ir 
žūklės reikmenys. Nepaliko jokio raštelio. Policija tyrė, tačiau nerado 
nieko įtartina. Byla buvo nutraukta. 

— Neįtikėtina. 

— Jis turėjo problemų dėl alkoholio, San Franciske buvo gydytas 
psichoanalitiko. Bet neįtikėtina, kad galėjo nusižudyti. 

— Manote, jį nužudė? 

— Daug kas taip mano. Jo mirtis buvo didelis smūgis Žaliajam 
fondui. Jo aistra pelkynams teismo salėje būtų buvęs galingas veiksnys. 

Grėjus ištuštino taurelę ir pabarškino ledukais. Ji prisislinko ar- 
čiau jo. Pasirodė padavėjas, ir juodu užsisakė patiekalus. 


35 


KAI SEKMADIENĮ ŠEŠTĄ VALANDĄ ryto Grėjus susirado Times eg- 
zempliorių, „Marbury“ viešbučio vestibiulyje nebuvo matyti nė gy- 
vos dvasios. Laikraštis buvo šešių colių storio ir svėrė dvylika svarų. 
Grėjus klausė savęs, kiek jį galima storinti? Nuskubėjo į savo kambarį 
aštuntame aukšte, išskleidė laikraštį ant lovos ir užsikniaubė viršum 
puslapių, įdėmiai juos peržiūrėjo. Pirmajame nerado nieko, ir tai svar- 
biausia. Jeigu jie būtų turėję sensacingos medžiagos, žinoma, būtų at- 
spausdinę čia. Grėjus baiminosi išvysti didžiules Rozenbergo, Jenseno, 
Kalahano, Verheko, galbūt Darbės ir Kemelio fotografijas, kas žino, gal 
jie turi ir dailią Matiso nuotrauką. Visi būtų buvę išrikiuoti pirmame 
puslapyje it veikiantieji kokio nors filmo personažai ir Times vėl būtų 
juos aplenkęs. Sapnavo apie tai miegodamas, tegul ir neilgai. 

Bet laikraštyje nieko nebuvo. Ir kuo mažiau Grėjus rado, tuo 

sparčiau vertė puslapius, iki priėjo sporto naujienas ir klasifikuotus 
skelbimus, tuomet liovėsi ir tartum šokio žingsneliu nulingavo prie 
telefono. Paskambino Smitui Kynui, kuris jau nemiegojo. 

— Matei? — paklausė jis. 

— Argi ne gražu? — atsakė Kynas. — Įdomu, kas nutiko? 

— Jie nieko neturi, Smitai. Kapsto kaip velniai, tačiau dar neturi. 
Su kuo Feldmenas kalbėjosi? 

— Nesako. Bet neva galima pasikliauti. 

Kynas buvo išsiskyręs ir gyveno vienas bute netoli „Marbury“. 

— Turi darbo? — paklausė Grėjus. 

— Na, ne visai. Juk dabar bemaž pusė septynių, sekmadienio 
rytas. v 

— Mums reikia pasikalbėti. Po penkiolikos minučių pasiimk 
mane prie „Marbury“ viešbučio. 

— Prie „Marbury“ viešbučio? 

— Tai ilga istorija. Vėliau paaiškinsiu. 

— Ak, mergina. Na, ir sekasi šmikiui. 

— Norėčiau, kad taip būtų. Ji kitame viešbutyje. k 

— Čia? Vašingtone? 

— Taip. Penkiolika minučių kelio. a 

— Atvažiuosiu. 

Grėjus nervindamasis vestibiulyje gurkšnojo iš popierinio puo- 
delio kavą ir laukė. Per Darbę tapo paranojiku ir bemaž tikėjosi, kad 
gatvėje slepiasi galvažudžiai su automatiniais ginklais. Šitai varė jį į 
neviltį. Išvydo M gatve atšliaužiant Kyno „Toyotą“ ir skubiai žengė 
priešpriešiais. 

— Ką norėtum pamatyti? — paklausė Kynas, pajudėdamas nuo 
šaligatvio. | 

— Ak, nežinau. Diena graži. Gal į Virdžiniją? 

— Kaip pageidausi. Tave ištrenkė iš buto? 

— Ne visai taip. Laikausi merginos įsakymų. Ji mąsto it feldmar- 
šalas, ir aš esu čia, nes man taip įsakyta. Turiu likti iki antradienio, 
kol ji vėl ims krūpčioti ir perkels mane kitur. Jeigu prireiktų, gyvenu 
aštuoni trisdešimt tečiame numeryje, bet niekam apie tai nepasakok. 

— Spėju, nori, kad Post tai apmokėtų, — nusišypsojo Kynas. 

— Šiuo metu negalvoju apie pinigus. Tie patys žmonės, kurie 
bandė ją nužudyti Naujajame Orleane, penktadienį jau vaikščiojo 

Niujorko gatvėmis, arba jai bent taip pasirodė. Jie pasižymi nuostabiu 
talentu persekioti, ir ji liguistai atsargi. 

— Ką gi, jeigu tave kažkas seka, o ir ji yra kažkieno sekama, tuo- 
met ji galbūt žino, ką daro. 

— O),ji gerai žino, ką daro. Yra tokia sumani, jog net baugu, ir tre- 
čiadienio rytą išvyksta iš čia visam laikui. Tad Garsijai surasti turime 
dvi dienas. | 

— Kas, jeigu Garsija pernelyg pervertinamas? Kas, jeigu jį surasi, 
o žmogus nenorės kalbėti arba nieko nežino? Ar pagalvojai apie tai? 

— Mane dėl to kamuoja košmarai. Manau, jis žino kažką svar- 
baus. Esama dokumento ar popierėlio, ko nors apčiuopiamo, ir jis tai 
turi. Sykį ar du man užsiminė, o kai jį paspaudžiau, nebenorėjo prisi- 
pažinti. Tačiau tądien, kai buvome sutarę susitikti, jis ketino man pa- 
rodyti tą popierių. Aš tuo neabejoju. Jis ką nors turi, Smitai. 

— Gal jis nenorės tau to parodyti? 

— Nusuksiu jam sprandą. 

Juodu pervažiavo Potomaką ir slinko palei Arlingtono kapines. 
Kynas užsirūkė pypkę ir pravėrė langutį. 

— O kas, jeigu tau nepavyks surasti Garsijos? 

— Planas B. Ji išvyksta, ir susitarimas atšaukiamas. Kai ji pa- 
liks šalį, galėsiu elgtis su dosjė kaip tinkamas, tik turiu neminėti, kad 
informaciją gavau iš jos. Vargšė mergina įsitikinusi, jog vis tiek mirs, 
nesvarbu, ar gausime mes tą istoriją, ar ne. Bet ji nori būti kaip įmano- 
ma saugesnė. Niekad man neleido paminėti savo pavardės, netgi kaip 
dosjė autorės. 

— Arji daug kalba apie dosjė? | 

— Faktiškai ne apie tai, kaip parašė. Ta mintis buvo pašėlusi, ji nu- 
sitvėrė jos ir beveik buvo beatsisakanti, kai ėmė sproginėti bombos. Ji 
gailisi, kad parašė tą prakeiktą medžiagą. Juodu su Kalahanu iš tikrųjų 
mylėjo vienas kitą, ją kamuoja kaltės jausmas, ji baisiai sielvartauja. 

— Tad koks tas planas B? 

— Mes pulsime teisininkus. Matisas pernelyg klastingas ir slidus, 
kad jį būtų galima įveikti be oficialių iškvietimų į teismą, orderių ir 
kitų dalykų, kurie būtini tokiais atvejais, tačiau mes pažįstame jo teisi- 
ninkus. Jam atstovauja dvi stambios firmos čia mieste, ir mes imsimės 
jų. Kuris nors teisininkas arba grupė jų kruopščiai išanalizavo Aukš- 
čiausiojo Teismo sudėtį ir pasiūlė Rozenbergo bei Jenseno pavardes. 

Pats Matisas nežinotų, ką nužudyti. Vadinasi, nusprendė jo teisininkai. 
Čia sąmokslo reikalas. 

— Bet tu nepriversi jų prabilti. 

— Apie klientą — ne. Bet jeigu teisininkai kalti, ir mes pradėsime 
klausinėti, kas nors išaiškės. Mums prireiks dešimčių reporterių, kurie 
be paliovos skambins teisininkams, jų padėjėjams, klerkams, sekreto- 
rėms, kopijuotojams — visiems. Mes užpulsime tuos šunsnukius. 

Kynas papsėjo pypkę ir niekuo neišsidavė, ką galvoja. 

— Kokios tai firmos? 

— „Vaitas ir Blažėvičius“ bei „Brimas, Styrnsas ir Kidlou“. Pažiū- 
rėk, ką apie jas rasi mūsų bibliotekoje. 

— Esu girdėjęs apie „Vaitą ir Blažėvičių . Tai stambi respubliko- 
niška įstaiga. 

Grėjus linktelėjo ir baigė gerti kavą. 

— Kas, jeigu esama kitos firmos? — paklausė Kynas. — Kas, jeigu 
ta firma ne Vašingtone? Kas, jeigu sąmokslininkai nepalūš? Kas, jeigu 
čia veikia tik vienas juridinis protas, ir šis priklauso kokiam nors ant- 
raeilininkui teisininko padėjėjui iš Šrivporto*? Kas, jeigu tai sumanė 
vienas iš paties Matiso asmeninių teisininkų? 

— Tu kartais mane velniškai erzini. Ar bent suvoki? 

— Tai svarūs klausimai. Kas bus tada? 

— Pereisime prie plano C. 

— Ojis koks? 

— Dar nežinau. Ji dar taip toli nenuėjusi. 


Ji BUVO JAM NURODŽIUSI laikytis atokiai nuo gatvių ir valgyti savo 
numeryje. Jis nešėsi maišelyje sumuštinį bei skrudintų bulvyčių ir 
klusniai keliavo į savo numerį aštuntame „Marbury“ aukšte. Azijietė 
kambarinė stūmė pro šalį vežimėlį. Jisai sustojo prie durų ir išsitraukė 
iš kišenės raktą. 

— Jūs kažką užmiršote, sere? — paklausė kambarinė. 

Grėjus nužvelgė ją. 

— Atleiskite? 

— Jūs kažką užmiršote? 


* Luizianos miestukas prie Raudonosios upės (Red Riverio). 

— Na, ne. Kodėl klausiate? 

Kambarinė žengtelėjo žingsnį arčiau. 

— Jūs ką tik išėjote, sere, ir vėl sugrįžote. 

— Aš išėjau prieš keturias valandas. 

Ji papurtė galvą ir prisiartino dar arčiau, norėdama geriau įsi- 
žiūrėti. 

— Ne, sere. Kažkoks vyriškis prieš dešimt minučių paliko jūsų 
kambarį. — Ji kiek padelsė, įdėmiai tyrinėdama jo veidą. — Bet, sere, 
dabar man atrodo, jog tai buvo kitas vyriškis. 

Grėjus žvilgtelėjo į kambario numerį ant durų. 833. Jis išpūtė akis 
į moterį. 

— Jūs tikra, kad šiame kambaryje buvo kitas vyriškis? 

— Taip, sere. Vos prieš kelias minutes. 

Jis puolė į paniką. Greitai nuėjo prie laiptų ir nubėgo žemyn ke- 
turis aukštus. Kas lankėsi jo kambaryje? Ten nėra nieko, tik drabužiai. 
Nieko, kas nuvestų pas Darbę. Jisai sustojo ir siekė kišenėn. Užčiuopė 
raštelį su „Tabard Inn“ adresu ir jos telefono numeriu. Lengviau atsi- 
kvėpė ir įsmuko į vestibiulį. 

Privaląs kuo skubiau ją surasti. 


DARBĖ SUSIRADO laisvą staliuką Džordžtauno universiteto Edvar- 
do Beneto Viljamso juridinės bibliotekos skaitykloje, antrame aukšte. 
Dabar, būdama keliaujanti teisės fakultetų bibliotekų vertintoja, ji 
nusprendė, kad Džordžtauno kol kas pati geriausia. Atskiras penkių 
aukštų pastatas, kurį nuo Makdonou Holo — paties teisės fakulteto 
skyrė nedidelis kiemelis. Biblioteka buvo nauja, daili ir šiuolaikiška, 
bet vis dėlto juridinė biblioteka. Nors ir sekmadienis, čia jau rinkosi 
studentai, mąstantys apie baigiamuosius egzaminus. 

Ji atsivertė penktą „Martindale-Hubbell“ žinyno tomą ir susirado 
K. A. firmų skyrių. „Vaitas ir Blažėvičius“ užėmė dvidešimt aštuonis 
puslapius. Pavardės, gimimo datos ir vietos, mokyklos, profesinės or- 
ganizacijos, apdovanojimai, premijos, komitetai, be to, keturių šimtų 
dvylikos teisininkų, pirmiausia partnerių, toliau bendradarbių publi- 
kacijos. Ji žymėjosi į bloknotą. 

Firma turėjo aštuoniasdešimt vieną partnerį, kiti buvo bendra- 
darbiai. Ji sugrupavo juos pagal alfabetą ir užsirašė kiekvieną pavardę 

į juristo bloknotą. Atrodė kaip paprasta teisės studentė, atkakliai sie- 
kianti įsidarbinti juridinėse firmose. 

Darbas buvo nuobodus, ir jos mintys nuklydo. Prieš dvidešimt 
metų čia studijavo Tomas. Buvo pirmūnas ir tvirtino praleisdavęs 
bibliotekoje daugybę valandų. Rašydavo į juridinį žurnalą, todėl nor- 
maliomis aplinkybėmis jai būtų tekę kęsti šią kankynę. 

Mirtis buvo ta tema, kurią pastarąsias dešimt dienų ji analizavo 
įvairiais aspektais. Išskyrus tai, kai tyliai iškeliauji anapus miegodamas, 
ji dar buvo neapsisprendusi, kaip geriausia numirti. Lėta, kankinama 
baigtis nuo ligos — košmaras aukai ir mylimiesiems, tačiau nors yra 
laiko pasirengti ir atsisveikinti. Smurtinė, netikėta mirtis ištinka per 
sekundę ir veikiausiai velioniui yra geriausia. Bet gyvuosius toks su- 
krėtimas stingdo. Neduoda ramybės daugybė geliančių klausimų. Ar 
jis kentėjo? Ką paskiausiai pagalvojo? Kodėl tai nutiko? Neįmanoma 
apsakyti, ką reiškia matyti staigiai akyse žūvant mylimąjį. 

Ji mylėjo Tomą dar labiau, nes matė jį mirštantį. Bandė prisiversti 
pamiršti sprogimo garsą, dūmų kvapą, sudraskytą jį į gabalėlius. Jeigu 
išgyvensianti dar tris dienas, nukeliausianti į tokią vietą, kur galėsianti 
užsirakinti duris, verkti ir svaidyti daiktus, iki sielvartas nurims. Buvo 
pasiryžusi pasiekti tą vietą. Buvo pasiryžusi gedėti ir pasveikti. Bent 
šitiek yra nusipelniusi. 

Ji stengėsi įsiminti vardus ir galiausiai žinojo apie „Vaitą ir Blažė- 
vičių“ daugiau negu kas nors kitas, pašalietis firmai. Išsmuko į tamsą 
ir pasigavo taksi važiuoti į viešbutį. 


LŽ 


MeETjuU BARAS NUVYKO į Naująjį Orleaną, ten susitiko su vienu 
teisininku, kuris liepė jam nuskristi į Eort Loderdeilą ir apsistoti nuro- 
dytame viešbutyje. Teisininkas aiškiai nepasakė, kas nutiks tame vieš- 
butyje, bet Baras sekmadienį vakare ten rado sau rezervuotą kambarį, o 
registratūroje gavo žinutę, kad anksti iš ryto jam paskambinsią. 

Dešimtą vakaro jis paskambino Flečeriui Koului į namus ir 
trumpai informavo, kaip sekėsi kelionė. 

Koului rūpėjo kas kita. 

— Grenthemas pašėlo. Jis ir toks vyriokas iš Times, Rifkinas, visur 
skambinėja. Jie gali būti pavojingi. 

— Ar jie matė dosjė? 

— Nežinau, ar matė, bet apie ją tikrai girdėjo. Rifkinas vakar pa- 
skambino vienam mano padėjėjui į namus ir paklausė, ką šis žinąs 
apie Pelikano dosjė. Padėjėjas nieko nežinojo ir susidarė įspūdį, kad 
Rifkinas žino dar mažiau. Nemanau, kad jis ją matė, bet mes negalime 
būti tikri. 

— Velniai rautų, Flečeri. Mes nepajėgsime rungtyniauti su šutve 
reporterių. Tie vyriokai skambina telefonu šimtą kartų per minutę. 

— Jų tik du. Grenthemas ir Rifkinas. Jūs jau paslėpėte „blakutes“ 
pas Grenthemą. Padarykite tą pat ir pas Rifkiną. 

— Kas iš to, Grenthemas nesinaudoja nei savo buto telefonu, nei 
tuo, kuris automobilyje. Iš Naujojo Orleano oro uosto skambinau Bei- 
liui. Grenthemo dvidešimt keturias valandas nebuvo namie, tačiau jo 
automobilis vis dar ten. Jie pabeldė į jo duris. Jis arba bute negyvas, 
arba praeitą naktį nepastebėtas išsmuko. 

— Galbūt jis negyvas. 

— Nemanau. Mes sekėme, tą patį darė ir federalai. Veikiausiai jis 
pajuto. 

— Privalote jį surasti. 

— Niekur nedings. Jis negali per daug nutolti nuo žinių skyriaus 
penktame aukšte. 

— Noriu, kad ir Rifkino bute paslėptumėte „blakutes“. Paskam- 
binkite šiąnakt Beiliui ir tegul tuoj pat pradeda, gerai? 

— Klausau, sere, — atsakė Baras. 

— Kaip manote, ką darys Matisas, jeigu pamanys, kad Grenthe- 
mas turi tą medžiagą ir ketina išdėstyti ją pirmame Washington Post 
puslapyje? — paklausė Koulas. 

Baras išsitiesė ant viešbučio lovos ir užsimerkė. Prieš kelis mėne- 
sius nusprendė nepriešgyniauti Flečeriui Koului. Jis — žvėris. 

— Juk jis nesibodi žudyti, ar ne? — pasidomėjo Baras. 

— Manote, kad rytoj pasimatysite su Matisu? 

— Nežinau. Tie vyrukai labai paslaptingi. Kalba prislopintais 
balsais už uždarų durų. Jie mažai ką man pasakė. 

— Kodėl pasikvietė jus į Fort Loderdeilą? 

— Nežinau, tačiau tai kur kas arčiau Bahamų. Manau, kad rytoj 
ten vyksiu aš arba jis atvyks čia. Iš tiesų aš nežinau. 

— Galbūt reikėtų išpūsti reikalą su Grenthemu. Matisas iššniukš- 
tinės tą istoriją. 

— Aš apie tai pagalvosiu. 
— Paskambinkite man iš ryto. 


ATIDARIUSI SAVO NUMERIO DURIS, ji užmynė ant raštelio. Jame 
buvo tokie žodžiai: Darbe, aš vidiniame kiemelyje. Tai svarbu. Grėjus. 
Ji giliai atsiduso ir įsikišo raštelį į kišenę. Užrakino duris ir siaurais, 
vingiuojančiais koridoriais pasiekė vestibiulį, paskui pro tamsų poilsio 
kambarį šalia baro per restoraną nusigavo į kiemelį. Grėjus sėdėjo prie 
staliuko, iš vienos pusės jį pridengė plytinė siena. 

— Kodėl jūs čia? — pakuždom griežtai paklausė ji ir atsisėdo 
greta. Jis atrodė pavargęs ir susirūpinęs. 

— Kur jūs buvote? — klausimu į klausimą atsakė jis. 

— Ne tiek svarbu, kiek tai, kodėl jūs čia. Jums nevalia čia ateiti, 
nebent aš būčiau pakvietusi. Kas atsitiko? 

Jis trumpai nupasakojo savo rytą, nuo pirmo telefono skambučio 
Smitui Kynui iki viešbučio kambarinės. Likusią dienos dalį praleidęs 
blaškydamasis po visą miestą įvairiais taksi, suplojęs jiems bemaž aš- 
tuoniasdešimt baksų ir laukęs sutemų, kad galėtų įsmukti į „Tabard 
Inn“. Esąs tikras, kad niekas jo nesekė. 

Ji klausėsi. Stebėdama restoraną ir įėjimą į kiemelį, girdėjo kiek- 
vieną žodį. 

— Visai nenutuokiu, kaip kas nors galėjo sužinoti mano kamba- 
rio numerį, — baigė jis. 

— Ar kam nors jį pasakėte? 

Jis sekundėlę pagalvojo. 

— Tik Smitui Kynui. Bet jis niekam jo nepakartotų. 

Darbė nežiūrėjo į jį. 

— Kur judu buvote, kai jam pasakėte savo kambario numerį? 

— Jo automobilyje. 

Ji pamažu palingavo galvą. 

— Juk aiškiai jums pasakiau niekam nepasakoti. Ar taip? 

Jis vengė atsakyti. 

— Visa tai jums pramoga ir žaidimai, tiesa, Grėjau? Tik dar viena 
diena paplūdimyje. Jūs — didelio laikraščio reporteris, sulaukdavote 
grasinimų ir anksčiau, tačiau nieko nesibijote. Kulkos atšoks nuo jūsų, 
ar ne? Mes galime praleisti čia kelias dienas, laigydami po miestą ir 

žaisdami detektyvus, idant laimėtumėte Pulicerį, praturtėtumėte ir 
išgarsėtumėte, o bloguoliai, jūsų nuomone, iš tikrųjų nėra tokie blogi, 
nes jūs juk Grėjus Grenthemas iš Washington Post, todėl leidžiate sau 
elgtis kaip bjaurus šunsnukis. 

— Liaukitės, Darbe. 

— Stengiausi, kad suprastumėte, kokie tie žmonės pavojingi. Aš 
jau mačiau, ką jie sugeba. Žinau, ką gali man padaryti, jeigu tik su- 
ras. Bet ne, Grėjau, visa tai jums tik žaidimas policininkais ir vagimis. 
Slėpynėmis. 

— Įtikinote mane, gerai? 

— Klausykite, didysis žurnaliste, verčiau pasistenkite patikėti. 
Dar viena šiurkšti klaida — ir mes būsime negyvėliai. Laimingų atsi- 
tiktinumų aš nebesitikiu. Ar suprantate? 

— Taip! Prisiekiu, aš suprantu. 

— Išsinuomokite kambarį čia. Rytojaus nakčiai, jeigu tik liksime 
gyvi, aš jums surasiu kitą nedidelį viešbutį. 

— Ojeigu čia laisvų vietų nėra? 

— Tuomet galėsite miegoti mano vonios kambaryje užsidaręs 
duris. 

Ji kalbėjo baisiai rimtai. Jis jautėsi it mokinukas, pirmą sykį gavęs 
pylos. Penkias minutes juodu tylėjo. 

— Tad kaipgi jie mane surado? — pagaliau paklausė jis. 

— Manyčiau, jūsų buto telefono klausomasi, automobilyje pa- 
slėptos „blakutės“. Ir, manyčiau, Smito Kyno automobilyje taip pat yra 
pasiklausymo įranga, Šie žmonės ne saviveiklininkai. 


36 


NAKTĮ JIS PRALEIDO VIRŠUJE, 14-ame numeryje, tačiau miegojo 
mažai. Restoranas atsidarydavo šeštą, ir jis nusigavo žemyn kavos, 
paskui vėl užtykino į savo kambarį. Užeigėlė buvo miela ir senoviška, 
kažkada įrengta sujungus tris gyvenamuosius namus. Mažos durys ir 
siauri koridoriai tęsėsi į visas puses. Atmosfera tvyrojo nepriklausoma 
nuo laiko. 

Diena būsianti ilga ir nuobodi, bet visa praleista su ja, ir jis to 
laukė. Padarė klaidą, bjaurią klaidą, bet mergina jam jau atleido. Lygiai 
aštuonios trisdešimt jis pasibeldė į pirmo kambario duris. Darbė grei- 
tai jas atidarė ir tuoj pat vėl uždarė už jo. 

Buvo vėl teisės studentė, su džinsais ir flaneliniais marškiniais. 
Įpylė jam kavos ir atsisėdo prie žemo staliuko, kur aplink telefoną mė- 
tėsi išsklaidyti užrašai iš juristo bloknoto. 

— Gerai miegojote? — pasiteiravo, tačiau tik iš mandagumo. 

— Ne. — Jis numetė ant lovos Times egzempliorių. Jau buvo jį 
peržvelgęs, ir vėl nieko neaptiko. 

Darbė pasiėmė telefoną ir surinko Džordžtauno teisės fakulteto 
numerį. Žvelgdama į Grėjų, ji klausėsi, paskui pasakė: 

— Prašau sujungti su įdarbinimo agentūra. — Sekė ilga Sai 
zė. — Taip, čia Sandra Džernigan. Dirbu mieste partnere pas „Vaitą 
ir Blažėvičių, iškilo problemų dėl mūsiškių kompiuterių. Bandome 
atgaminti kai kuriuos algalapius, tad apskaitininkai paprašė manęs 
paklausti jus pavardžių kai kurių studentų, praeitą vasarą atlikusių čia 
praktiką. Man regis, jų buvo keturi. — Sekundėlę ji klausėsi. — Džerni- 
gan. Sandra Džernigan, — pakartojo. — Aišku. Kiek tai užtruks? — Pau- 
zė. — O koks jūsų vardas? Džoana. Dėkui, Džoana. — Darbė uždengė 
delnu ragelį ir giliai atsiduso. 

Grėjus stebėjo įdėmiai, tačiau su pasigėrėjimo šypsena. 

— Taip, Džoana. Ak, septyni. Mūsų dokumentai tokie netvarkin- 
gi. Turite jų adresus ir socialinio draudimo numerius? Mums to reikia 
dėl mokesčių. Žinoma. Ar ilgai teks laukti? Puiku. Mes turime pasiun- 
tinuką. Jo pavardė Snaudenas, po trisdešimties minučių jis prisistatys 
pas jus. Dėkui, Džoana. — Darbė padėjo ragelį ir užsimerkė. 

— Sandra Džernigan* — perklausė Grėjus. 

— Nelabai moku meluoti, — teisinosi ji. 

— Jūs nuostabi. Spėju, aš esu tas pasiuntinukas? 

— Galėtumėte būti palaikytas pasiuntinuku. Atrodote kaip sens- 
tantis teisės fakulteto pusmokslis. — Ir esi gan šaunus, pagalvojo ji sau. 

— Man patinka tie flaneliniai marškiniai. 

Ji nugėrė didelį gurkšnį šaltos kavos. 

— Ko gero, diena prailgs. 

— Kol kas viskas gerai. Aš paimsiu sąrašą ir susitiksiu su jumis 
bibliotekoje. Taip? 

— Taip. Įdarbinimo agentūra penktame teisės fakulteto aukšte. 
Aš būsiu 336 salėje. Tai nedidukė konferencijų salė trečiame aukšte. 
Jūs pirmas važiuokite taksi. Po penkiolikos minučių aš tenai su jumis 
susitiksiu. 

— Klausau, mem. — Grenthemas išėjo pro duris. Darbė palaukė 
penkias minutes, paskui irgi išėjo, nešina drobiniu krepšeliu. 

Važiuoti taksi teko netoli, tačiau pamažu, nes rytmetį transporto 
eismas buvo intensyvus. Gyvenimas slapstantis ir šiaip nekoks, tačiau 
bėgti ir tuo pat metu vaidinti detektyvę — to jau per daug. Taksi važia- 
vo penkias minutes ir tuomet ji pagalvojo, kad gali būti sekama. Todėl 
galbūt ir gerai, kad turinti ką veikti. Galbūt sunki diena darbuojantis, 
atliekant tiriančiojo reporterio darbą, atitrauks jos mintis nuo Striukio 
ir kitų kankintojų. Dirbsianti šiandien ir rytoj, o trečiadienį vakare jau 
gulėsianti pliaže. 

Juodu pradėsią nuo Džordžtauno teisės fakulteto. Jeigu pateksią 
aklavietėn, pabandysią Džordžo Vašingtono universitete. Jeigu liks 
laiko, pamėginsią ir Amerikos universitete. Trys bandymai, ir ji ding- 
sianti. 

Taksi sustojo prie Makdonou Holo, purvinoje Kapitolijaus kalvos 
papėdėje. Su krepšeliu ir flaneliniais marškiniais ji atrodė viena iš dau- 
gelio teisės studenčių, prieš pratybas besisukiojančių aplinkui. Ji užlipo 
laiptais į trečią aukštą ir uždarė paskui save konferencijų salės duris. 
Salė kartkartėmis buvo naudojama pratyboms ir pokalbiams dėl darbo 
universiteto miestelyje. Ji išskleidė ant stalo savo užrašus ir tapo tiesiog 
dar viena iš daugelio pratyboms besirengiančia teisės studente. 

Po kelių minučių pro duris įslinko Grėjus. 

— Džoana miela panelė, — tarė jis, padėdamas ant stalo sąra- 
šą. — Pavardės, adresai ir socialinio draudimo numeriai. Argi ne puiku? 

Darbė pažvelgė į sąrašą ir išsitraukė iš krepšelio telefonų knygą. 
Surado joje penkias iš tų pavardžių. Tada žvilgtelėjo į laikroduką. 

— Penkios po devintos. Kertu lažybų, kad ne daugiau kaip pusė 
iš jų šiuo metu pratybose. Kai kuriems pratybos vėliau. Paskambinsiu 
tiems penkiems ir pasižiūrėsiu, gal kurį užtiksiu namie. Jūs imkitės tų, 
kurie neturi telefono numerių, ir gaukite iš raštinės jų pratybų tvar- 
karaštį. | 

Grėjus irgi pažvelgė į laikrodį. 

— Po penkiolikos minučių vėl čia susitikime. — Jis išėjo pirmas, 

po jo — Darbė. Ji atsistojo prie taksofonų pirmame aukšte šalia audi- 
torijų ir surinko Džeimso Meiloro numerį. 

Atsiliepė vyriškas balsas: 

— Alio? 

— Čia Denis Meiloras? — paklausė ji. 

— Ne. Aš Džeimsas Meiloras. 

— Atleiskite. — Ji padėjo ragelį. Pagal adresą jis gyveno už de- 
šimties minučių kelio. Neturėjo devintos valandos pratybų, o jeigu 
turi dešimtą, dar keturiasdešimt minučių bus namie. Galbūt. 

Ji paskambino kitiems keturiems. Du atsiliepė, ir ji pasitikri- 
no — kitais dviem numeriais niekas neatsakė. 

Grėjus nekantraudamas laukė trečio aukšto raštinėje. Papildomai 
raštvede dirbanti studentė pabandė surasti raštinės vedėją, kuri buvo 
pasišalinusi kažkur giliau į tarnybines patalpas. Studentė abejojo, ar jie 
galį duoti pratybų tvarkaraščius. Grėjus patikino, kad tikrai galį, jeigu 
tik turį noro. 

Iš už kampo pasirodė įtari raštinės vedėja. 

— Ar galiu kuo nors padėti? 

— Taip. Aš, Grėjus Grenthemas iš Washington Post, bandau su- 
rasti du jūsų studentus: Lorą Kas ir Maiklą Eikersą. 

— Ar kas nors atsitiko? — nervingai paklausė ji. 

— Visiškai nieko. Turiu tik keletą klausimų. Ar jie šįryt pratybo- 
se? — Jis šypsojosi šilta, keliančia pasitikėjimą šypsena, kuria papras- 
tai sušvisdavo kalbėdamas su pagyvenusiomis moterimis. Retai jam 
nepasisekdavo. 

— Turite asmens pažymėjimą ar ką nors tokio, kuo galėtumėte 
patvirtinti savo tapatybę? 

— Žinoma. — Jis pravėrė piniginę ir pamažu jai pamojavo, daug- 
maž kaip faras, kuris žino esąs faras ir nenori ištarti to garsiai. 

— Ką gi, tiesą sakant, turėčiau pasitarti su dekanu, bet... 

— Puiku. Kur jo kabinetas? 

— Bet jo čia nėra. Jis išvykęs iš miesto. 

— Kad galėčiau juos surasti, man reikia tik pratybų tvarkaraščių. 
Aš neprašau nei jų namų adresų, nei pažymių, nei duomenų kopijų. 
Nieko slapta ar asmeniška. 

Ji pažvelgė į antraeilininkę studentę raštvedę, kuri tartum gūžte- 
lėjo: „Didelio čia daikto?“ 

— Minutėlę, — tarė vedėja ir dingo už kampo. 

Darbė jau laukė salytėje, kai Grėjus paklojo ant stalo atspaudus. 

— Sprendžiant iš šitų, Eikersas ir Kas kaip tik dabar turėtų būti 
pratybose, — tarė jis. 

Ji pažvelgė į tvarkaraščius. 

— Eikersui dabar baudžiamoji procesinė teisė. Kas — adminis- 
tracinė teisė; abiem nuo devintos iki dešimtos. Pamėginsiu juos su- 
rasti. — Darbė parodė Grėjui savo užrašus. — Meiloras, Reinhart ir 
Vilson buvo namie. Neprisiskambinau Retlif ir Liniui. 

— Meiloras arčiausia. Galiu pas jį nuvažiuoti per kelias minutes. 

— Kaip automobilis? — paklausė Darbė. 

— Paskambinau į „Hertz“ kompaniją. Po penkiolikos minučių jį 
turi pristatyti į Post automobilių aikštelę. 


MEILORO BUTAS BUVO trečiame aukšte sandėlio, paversto nebran- 
giu daugiabučiu studentams ir kitiems asmenims. Prireikė pabelsti tik 
kartą, ir Meiloras atidarė duris. Kalbėjo per grandinėlę. 

— Ieškau Džeimso Meiloro, — it senas bičiulis pasakė Grėjus. 

— Tai aš. 

— Esu Grėjus Grenthemas iš Washington Post. Norėčiau jums 
pateikti porą klausimėlių. 

Grandinėlė buvo atkabinta, ir durys atsidarė. Grėjus įžengė į 
dviejų kambarių butą. Vidury, užimdamas didžiąją dalį erdvės, stovėjo 
dviratis. 

— Koks reikalas? — paklausė Meiloras. Buvo sudomintas ir, ro- 
dos, norėjo atsakinėti į klausimus. 

— Kiek suprantu, praeitą vasarą atlikote praktiką pas „Vaitą ir 
Blažėvičių * 

— Tiesa. Tris mėnesius. 

Grėjus užsirašė į bloknotą. 

— Kokiame skyriuje dirbote? 

— Tarptautiniame. Daugiausia atlikau juodo darbo, nieko ypa- 
tinga. Nemažai tyrimų ir rengiamų sutarčių projektų. 

— Kas jus prižiūrėjo? 

— Ničniekas. Trys bendradarbiai neleido man tinginiauti. Jie pri- 
klausė partneriui Stenliui Kupmenui. 

Grėjus išsitraukė iš švarko kišenės gatve einančio Garsijos foto- 
grafiją. 

— Atpažįstate šį veidą? 

Paėmęs nuotrauką, Meiloras įsižiūrėjo. Paskui papurtė galvą. 

— Man regis, ne. Kas jis toks? 

— Teisininkas, manau, dirba pas „Vaitą ir Blažėvičių“. 

— Tai didelė firma. Aš buvau įgrūstas į vieno skyriaus kampą. 
Suprantate, ten dirba daugiau nei keturi šimtai teisininkų. 

— Taip, aš tai girdėjau. Jūs tikras, kad jo nematėte? 

— Visiškai. Firma užima dvylika aukštų, daugelyje kurių nėsyk 
nebuvau. 

— Arjūs susitikdavote su kitais praktikantais? 

— O, taip, žinoma. Ten dirbo mano pažįstamos iš Džordžtauno — 
Lora Kas ir Džoana Retlif. Du vyrukai iš Džordžo Vašingtono, Patrikas 
Frenksas ir toks, pavarde Vanlandigemas; viena mergina iš Mičigano, 
Emė Makgregor; ir vaikinas iš Emorio universiteto, pavarde Moukas, 
bet, man regis, jį išvijo. Vasarą visada daug praktikantų. 

— Baigęs ketinate ten dirbti? 

— Nežinau. Kažin, ar aš sukirptas stambioms firmoms. 

Grėjus nusišypsojo ir įsikišo bloknotą į užpakalinę kelnių kišenę. 

— Klausykite, jūs dirbote toje firmoje. Kaip aš galėčiau surasti tą 
vyrioką? 

Meiloras sekundėlę pamąstė. 

— Spėju, kad negalite tenai nueiti ir tiesiog pradėti klausinėti. 

— Gerai spėjate. 

— Ojūs teturite nuotrauką? 

— Taip. 

— Tuomet, manau, teisingai elgiatės. Kuris nors iš praktikantų jį 
atpažins. 

— Dėkui. 

— Ar vyriokui gresia kokie nors nemalonumai? 

— O, ne. Jis tikriausiai galėtų kai ką paliudyti. Tačiau tai turbūt 
mažai tikėtina. — Grėjus atidarė duris. — Dar kartą dėkui. 


VESTIBIULIO SKELBIMŲ LENTOJE priešais taksofonus Darbė tyrinėjo 
rudens semestro pratybų sąrašą. Ne visai žinojo, kaip elgsis, kai devin- 

tos valandos pratybos pasibaigs, bet iš paskutiniųjų stengėsi ką nors 
sugalvoti. Skelbimų lenta buvo visai tokia pati kaip Tuleine: tvarkingai 
eilute prisegti pratybų sąrašai, pranešimai apie paskyrimo vietas, ir 
kaip papuola prisegti skelbimai apie knygas, dviračius, kambarius, 
pageidaujamus kambarių draugelius ir šimtus kitų būtinų dalykų, 
pranešimai apie pobūvius, vidaus varžybas ir klubų susirinkimus. Pa- 
neliukė su kuprine ir turistinėmis knygomis stabtelėjo šalia pasižiūrėti 
į skelbimų lentą. Neabejotinai buvo studentė. 

Darbė nusišypsojo jai. 

— Atleiskite. Gal kartais pažįstate Lorą Kas? 

— Žinoma. 

— Turiu perduoti jai žinutę. Ar galėtumėte man ją parodyti? 

— Ji pratybose? 

— Taip, administracinėje teisėje, kurią veda Šipas, 207 auditorijoje. 

Jiedvi besišnekučiuodamos nuėjo ten, kur Šipas skaitė paskaitą 
apie administracinę teisę. Vestibiulis staiga pagyvėjo — iš auditorijų 
pasipylė studentai. Turistė parodė į jų pusėn žengiančią aukštą, stam- 
baus sudėjimo merginą. Darbė padėkojo ir nusekė paskui Lorą Kas, 
kol minia praretėjo ir išsiskirstė. 

— Atleiskite, Lora. Jūs — Lora Kas? 

Stambuolė mergina sustojo ir išpūtė akis. 

— Taip. 

Ir štai plano dalis, kuri Darbei nepatiko — prisiėjo meluoti. 

— Esu Sara Džekobs, rengiu straipsnį Washington Post. Galiu 
jums pateikti keletą klausimų? — Ji pasirinko Lorą Kas, nes ši dešimtą 
neturėjo pratybų. O Maiklas Eikersas turėjo. Pabandysianti su juo 
vienuoliktą. 

— Apie ką? 

— Tai užtruks vos minutę. Gal užeitume čia? — Darbė kryptelėjo 
galva ir pasuko į laisvą auditoriją. Lora pamažu nusekė iš paskos. 

— Praeitą vasarą jūs atlikote praktiką pas „Vaitą ir Blažėvičių“. 

— Iš tikrųjų. — Mergina kalbėjo pamažu, įtariai. 

Sara Džekobs iš paskutinių stengėsi nesinervinti. Siaubinga. 

— Kokiame skyriuje? 

— Mokesčių. 

— Jums patinka mokesčiai, a? — Silpnos pastangos užmegzti 
lengvą pokalbį. 

— Mėgau. Dabar nekenčiu. 

Darbė nusišypsojo, lyg tai būtų buvęs juokingiausias per daugelį 
metų jos girdėtas pokštas. Ji išsitraukė iš kišenės fotografiją ir padavė 
Lorai Kas. 

— Pažįstate šį Žmogų? 

— Ne. 

— Man regis, jis teisininkas, dirbantis pas „Vaitą ir Blažėvičių.. 

— Jų ten daugybė. 

— Tikrai nematytas? 

Mergina sugrąžino nuotrauką. 

— Ne. Aš nėsyk nebuvau palikusi penkto aukšto. Truktų metus, 
kol su visais susitikčiau, o jie ten taip greitai keičiasi. Juk žinote, kokie 
tie teisininkai. 

Lora apsidairė aplink, ir pokalbis buvo baigtas. 

— Aš iš tiesų jums dėkinga, — pasakė Darbė. 

— Niekai, — metė Lora, eidama durų link. 


LYGIAI PUSĘ VIENUOLIKOS juodu vėl susitiko 336-o0je auditorijoje. 
Grėjus suspėjo pasigauti Eleną Reinhart, beišvažiuojančią iš kiemo į 
pratybas. Ji, vadovaujama partnerio, pavarde Danielius O Melis, dir- 
bo bylinėjimosi skyriuje ir didžiąją dalį vasaros praleido grupiniame 
ieškininiame procese, vykusiame Majamyje. Ten išbuvo du mėnesius, 
tad ne tiek jau daug laiko liko pasidairyti Vašingtono biure. „Vaitas ir 
Blažėvičius“ turėjo biurus keturiuose miestuose, įskaitant Tampą. Ji 
neatpažino Garsijos ir labai skubėjo. 

Džuditos Vilson nebuvo namie, bet kambario draugė pasakė, jog 
ji grįš apie pirmą. 

Juodu išbraukė iš sąrašo Meilorą, Kas ir Reinhart. Pasikuždėjo, 
ką toliau daryti, ir vėl išsiskyrė. Grėjus išvyko ieškoti Edvardo Linio, 
kuris, kaip sąraše buvo nurodyta, atliko praktiką pas „Vaitą ir Blažė- 
vičių pastarąsias dvi vasaras. Jis nebuvo įtrauktas į telefonų knygą, 
bet gyveno Vesli Heitso rajone, į šiaurę nuo pagrindinio Džordžtauno 
universiteto miestelio. 

Dešimtą keturiasdešimt penkios Darbė vėl lūkuriuodama sustojo 
prie skelbimų lentos, tikėdamasi dar vieno stebuklo. Eikersas buvo vy- 
riškis, tad užmegzti su juo kontaktą teks kitaip. Vylėsi, kad jis ten, kur 

ir turįs būti — 201-oje auditorijoje studijuoja procesinę baudžiamąją 
teisę. Ji nuslinko tenlink ir šiek tiek palaukė, iki auditorijos durys atsi- 
lapojo ir koridoriun išsipylė penkiasdešimt studentų. Niekad negalėtų 
būti reporterė. Niekad nesiryžtų prieiti prie nepažįstamųjų ir užsipulti 
visokiais klausimais. Tai buvo nemalonu ir nepatogu. Tačiau ji vis dėl- 
to priėjo prie iš pažiūros nedrąsaus liūdnų akių jaunuolio su storais 
akinių stiklais ir užkalbino: 

— Atleiskite. Gal kartais pažįstate Maiklą Eikersą? Man regis, jis 
turėjo būti šiose pratybose. 

Vyrukas nusišypsojo. Malonu būti pastebėtam. Jis parodė į gru- 
pelę vyrų, žengiančių paradinio išėjimo link. 

— Antai jis, su pilku megztiniu. 

— Dėkui. — Ji paliko jaunuolį bestovintį. Išėjusi iš rūmų grupelė 
išsiskirstė, o Eikersas su vienu savo draugu patraukė šaligatviu. 

— Pone Eikersai! — šūktelėjo Darbė pavymui. 

Abu sustojo ir apsisuko, paskui, jai nervingai besiartinant, nusi- 
šypsojo. 

— Jūs Maiklas Eikersas? — paklausė ji. 

— Tas pats. Kas jūs? 

— Esu Sara Džekobs, rengiu straipsnį Washington Post. Galime 
pasikalbėti vienu du? 

— Žinoma. — Draugelis, supratęs užuominą, nuėjo. 

— Apie ką gi? — paklausė Eikersas. 

— Ar praeitą vasarą atlikote praktiką pas „Vaitą ir Blažėvičių ? 

— Taip. — Eikersas kalbėjo draugiškai ir mėgavosi šiuo susitikimu. 

— Kokiame skyriuje? 

— Nekilnojamojo turto. Velniškai nuobodu, bet darbas lieka dar- 
bu. Kodėl domitės? 

Ji padavė jam fotografiją. 

— Gal atpažįstate šį žmogų? Jis dirba pas „Vaitą ir Blažėvičių“. 

Eikersas troško atpažinti. Troško padėti ir ilgai su ja šnekėtis, 
tačiau veidas iš fotografijos jam nieko nesakė. 

— Gan įtartina nuotrauka, ar ne? — pakomentavo jis. 

— Turbūt. Pažįstate jį? 

— Ne. Niekad jo nemačiau. Firma baisiai didelė. Partneriai per 
savo posėdžius būna prisisegę korteles su pavardėmis. Galite patikėti? 
Vyriokai, kuriems priklauso firma, nepažįsta vienas kito. Ten turbūt 
koks šimtas partnerių. 

Jei tiksliau, aštuoniasdešimt vienas. 

— Ar turėjote prižiūrėtoją? 

— Taip, partnerį, pavarde Valteris Velčas. Tikras pasipūtėlis. Fir- 
ma man išties nepatiko. 

— Ar prisimenate kokius nors kitus praktikantus? 

— Žinoma. Įstaiga vasarą knibždėjo praktikantų. 

— Jeigu man prireiktų jų pavardžių, ar galėčiau vėl su jumis su- 
sitikti? 

— Visuomet. Tam vyriokui iškilo kokių nors nemalonumų? 

— Nemanau. Jis gali kai ką Žinoti. 

— Viliuosi, juos visus išmes iš advokatūros. Iš tikrųjų tai šutvė 
banditų. Sumauta vieta dirbti. Viskas politizuota. 

— Dėkui. — Ji nusišypsojo ir apsisuko eiti. 

Jis grožėjosi ja nueinančia, paskui šūktelėjo: 

— Paskambinkit man bet kuriuo metu! 

— Dėkui. 

Tiriančioji reporterė Darbė įžengė pro gretimas bibliotekos pa- 
statui duris ir užkopė laiptais į penktą aukštą, kur Georgetown Law 
Journal* turėjo ankštų kontorėlių kompleksą. Bibliotekoje ji pasiėmė 
naujausią žurnalo numerį ir atkreipė dėmesį į tai, kad Džoana Retlif 
buvo redaktoriaus pavaduotoja. Ji įtarė, kad daugelis teisės apžvalgų 
ir žurnalų daugmaž vienodi. Ten dirbdavo pirmaujantys studentai, 
rengė savo mokslinius straipsnius bei komentarus. Jie jautėsi prana- 
šesni už kitus studentus, tad sudarė tartum uždarą grupelę, itin puikiai 
vertinančią savo nuostabius protus. Jie nuolatos šlaistėsi teisės žurnalo 
redakcijoje. Tai buvo jų antrieji namai. 

Darbė įėjo vidun ir pirmą sutiktąjį paklausė, kur galėtų surasti 
Džoaną Retlif. Vaikinas parodė už kampo. Antros durys po dešinei. 
Antros durys vedė į užgrioztą kabinetėlį su knygų eilėmis palei sienas. 
Viduje įtemptai darbavosi dvi moteriškės. 

— Džoana Retlif? — pasiteiravo Darbė. 

— Tai aš, — atsiliepė vyresnioji, gal kokių keturiasdešimties 
metų. 

— Sveiki. Esu Sara Džekobs, rengiu straipsnį Washington Post. 
Galiu jūsų šio bei to paklausti? 


* „Džordžtauno universiteto teisės žurnalas“ (angl.). 

Moteriškė pamažu pasidėjo ant stalo rašiklį ir susiraukė antrajai. 
Kad ir ką jiedvi dirbo, tai buvo baisiai svarbu, ir šis trikdis išties lyg 
rakštis subinėje. Juk buvo reikšmingos teisės studentės. 

Darbei užėjo noras nusišiepti ir pasakyti ką nors sąmojinga. Juk 
ji savo kurse antroji, velniai rautų! Tad nesijauskite tokios išdidžios ir 
nebūkite pasipūtėlės. 

— Apie ką straipsnis? — paklausė Retlif. 

— Ar galime pasišnekėti vienos? 

Jos vėl susiraukė viena kitai. 

— Aš labai neturiu laiko, — pasakė Retlif. 

Aš irgi, pagalvojo Darbė. Jūs tikrinate kažkokio beverčio straips- 
nio citatas, o aš stengiuosi prigriebti žmogų, nužudžiusį du Aukščiau- 
siojo Teismo narius. 

— Atleiskite, — atsiprašė Darbė. — Pažadu, man užteks tik 
minutės. 

Jiedvi išėjo į koridorių. 

— Man labai nemalonu jus trukdyti, bet mane, galima sakyti, 
spaudžia laikas. 

— Ir jūs esate Post reporterė? — Tai veikiau buvo iššūkis nei 
klausimas, ir Darbei teko dar kartą pameluoti. Tarė sau galinti meluoti, 
apgaudinėti ir dar dvi dienas čia pabūti, paskui išskrisianti į Karibus, 
ir Grenthemas tepasikaria. 

— Taip. Ar praeitą vasarą jūs dirbote pas „Vaitą ir Blažėvičių?“ 

— Dirbau. O kas? 

Greičiau fotografiją! Retlif paėmė ją ir ėmė tyrinėti. 

— Atpažįstate jį? 

Ši pamažu papurtė galvą. 

— Nemanau. Kas jis? 

Iš tos kalės išeis gera teisininkė. Tiek daug klausinėja. Jeigu Darbė 
žinotų, kas jis, nestovėtų čia, siaurame koridorėlyje, kęsdama šios iš- 
didžios teisės pelėdos klausimus. 

— Dirba teisininku pas „Vaitą ir Blažėvičių , — kaip įmanydama 
nuoširdžiau pasakė Darbė. — Maniau, gal jūs atpažinsite jį. 

— Ne. — Moteris sugrąžino jai fotografiją. 

Gana. 

— Ką gi, dėkui. Darsyk atleiskite, kad sutrukdžiau. 

— Niekis, — numojo Retlif, išnykdama už durų. 

JI ĮšOKO Į SUSTOJUSĮ prie kampo naująjį „Hertz“ kompanijos 
„Pontiac“ ir juodu įsiliejo į mašinų srautą. Ganėtinai prisižiūrėjo 
Džordžtauno teisės fakulteto. 

— Man nepasisekė, — pasakė Grėjus. — Linio neradau namie. 

— Aš pasikalbėjau su Eikersu ir Retlif, abu jie teigė jo nematę. 
Taigi penki iš septynių neatpažino Garsijos. 

— Aš alkanas. Gal norėtumėt užkąsti? 

— Būtų miela. 

— Ar gali būti, kad nė vienas iš penkių tris mėnesius teisinėje 
firmoje dirbusių praktikantų neatpažintų jauno bendradarbio? 

— Taip, ne tik įmanoma, bet ir labai įmanoma. Prisiminkite, 
pabandėme, mažai ko tikėdamiesi. Keturi šimtai teisininkų reiškia 
tūkstantį tarnautojų, nes dar reikia pridėti sekretorius, padėjėjus, 
praktikantus, raštininkus, kopijuotojus, korespondencijos tvarkytojus, 
visokius klerkus ir aptarnaujantįjį personalą. Teisininkai Hnkę sėdėti 
užsidarę savo pačių nedideliuose skyriuose. 

— Ar fizine prasme tie skyriai atskirose teritorijose? 

— Taip. Galimas daiktas, bankininkystės teisininkas trečiame 
aukšte ištisas savaites nesusitinka su savo pažįstamu iš bylinėjimųsi 
skyriaus dešimtame aukšte. Prisiminkite, kad tie žmonės labai daug 
dirba. 

— Jums neatrodo, kad pasirinkome ne tą firmą? 

— Galbūt ne tą firmą, galbūt ne tą teisės fakultetą. 

— Pirmasis vyriokas, Meiloras, man nurodė dvi Džordžo Vašing- 
tono universiteto studentų, praeitą vasarą ten atlikusių praktiką, pa- 
vardes. Po priešpiečių susiraskime juos. — Jis sulėtino greitį ir pastatė 
automobilį draudžiamoje vietoje už nedidelių pastatų virtinės. 

— Kur mes? — paklausė ji. 

— Už kvartalo nuo Maunt Vernono aikštės, miesto centre. Post 
redakcija štai į tą pusę už šešių kvartalų. O toji cukrainikė čia pat už 
kampo. 

Juodu nuėjo prie cukrainės, kuri per priešpiečius sparčiai pildėsi 
lankytojų. Kol jis stovėjo eilutėje užsisakyti sumuštinių ir šaltų už- 
kandžių, ji laukė prie staliuko šalia lango. Pralėkė pusė dienos, ir nors 
Darbei nepatiko toks darbas, buvo gera ką nors veikti ir pamiršti apie 

sekančius iš paskos šešėlius. Ji nenorėjo būti reporterė, tačiau ir teisi- 
ninkės karjera šiuo metu atrodė abejotina. Ne taip seniai svajojo, kad 
po kelerių metų advokatės praktikos taps teisėja. Išmesk tai iš galvos. 
Pernelyg pavojinga. 

Grėjus atnešė padėklą su užkandžiais ir atšaldyta arbata, ir juodu 
ėmė valgyti. 

— Tokia paprastai būna jūsų diena? — paklausė ji. 

— Iš to pelnausi duoną. Visą dieną šniukštinėju, vakarop rašau 
straipsnius, o paskui iki nakties vėlumos kapstaus informacijos. 

— Kiek straipsnių per savaitę? 

— Kartais trys ar keturi, kartais nė vieno. Aš renkuosi ir pats 
sprendžiu, nedaug kas man gali paliepti. Dabar šiek tiek kitaip. Per 
dešimt dienų neparašiau nė vieno straipsnio. 

— Kas, jeigu jums nepavyks susieti Matiso? Ką parašysite apie 
šią istoriją? 

— Nelygu, kiek toli prisikasiu. Mes galėjome paskelbti istoriją 
apie Verheką ir Kalahaną, bet kam vargintis. Tai sensacinga istorija, 
bet nebuvo kuo remtis. Užgriebėm paviršium ir sustojom. 

— Ojjūs nusitaikęs į didžiulį sprogimą. 

— Turiu vilties. Jeigu mums pavyktų patvirtinti jūsiškės mažutės 
dosjė faktus, tuomet paskelbtume velnišką istoriją. 

— Jūs jau regite antraštes, tiesa? 

— Taip, regiu. Adrenalinas tvinksi. Tai bus sensacingiausia isto- 
rija nuo... 

— Votergeito? 

— Ne. Apie Votergeitą buvo virtinė istorijų, kurios prasidėjo ne- 
žymiai, o toliau vis plėtėsi. Tie vyriokai mėnesius vaikėsi siūlo galą, 
lesinėjo po trupinėlį, kol visi fragmentai susidėliojo į visumą. Daug 
žmonių žinojo skirtingas istorijos dalis. O čia, brangioji, visai kitaip. Ši 
istorija kur kas stambesnė, ir tiesą Žino tik grupelė žmonių. Votergei- 
tas buvo kvailas įsilaužimas ir nepasisekęs mėginimas viską nuslėpti. 
Šiuo atveju tai meistriškai suplanuoti labai turtingų ir gudrių žmonių 
nusikaltimai. 

— O kaip bandymas nuslėpti? 

— "Tai bus vėliau. Kai sa žmogžudystėmis susiesime Matisą, pa- 
skelbsime sensacingą straipsnį. Yla išlįs iš maišo ir žaibiškai prasidės 
pustuzinis tyrimų. Visi bus baisiai sukrėsti, ypač sužinoję, kad pre- 


LŽ 


272 JOHN GRISHAM 


zidentas ir Matisas — seni draugeliai. Sėdant dulkėms, mes imsimės 
administracijos ir bandysime nustatyti, kas, ką bei kada žinojo. 

— Bet pirmiausia turime surasti Garsiją. 

— Ak, taip. Žinau, kad jis kažkur čia. Dirba teisininku šiame 
mieste ir žino kažką labai svarbaus. 

— O jeigu mes pagaliau žmogų surasime, bet jis nenorės kalbėti? 

— Turime savų priemonių. 

— Pavyzdžiui? 

— Galima kankinti, pagrobti, reketuoti, visaip grasinti. 

Staiga prie staliuko išdygo kažkoks stambuolis perkreiptu veidu. 

— Pasiskubinkite! — riktelėjo jis. — Jūs per daug kalbate! 

— Dėkui, Pitai, — nepakeldamas galvos atsakė Grėjus. Pitas 
dingo tarp žmonių, bet galėjai girdėti jį šaukiant prie kito staliuko. 
Sumuštinis Darbei iškrito iš rankų. 

— Jis šios užkandinės savininkas, — paaiškino Grėjus. — Tai iš 
dalies formuoja bendrą atmosferą. 

— Kaip žavu. Ar reikia papildomai mokėti? Ė 

— O, ne. Maistas pigus, tad Pitui svarbu, kad kuo daugiau jo būtų 
suvalgyta. Jis nesutinka pardavinėti tik kavos, nes nenori, kad žmonės 
ją siurbčiodami ilgai šnekučiuotųsi. Viliasi, kad pavalgysime it pabė- 
gėliai ir išsinešdinsime. 

— Aš pribaigta. 

Grėjus pažvelgė į laikrodį. 

— Po dvylikos penkiolika. Pirmą turime būti pas Džuditą Vilson. 
Ar norite dabar parsisiųsdinti pinigus? 

— Kiek ilgai tai užtruks? 

— Galime dabar užsakyti perlaidą, o pinigus atsiimti vėliau. 

— Eime. 

— Kiek norite parsisiųsdinti? 

— Penkiolika tūkstančių. 


DžupiTA ViLSON GYVENO antrame aukšte pamažu griūvančio 
seno namo, kurį užėmė dviejų kambarių studentiški butai. Pirmą jos 
nebuvo ir juodu valandą važinėjosi aplinkui. Grėjus tapo kelionių 
gidu. Pamažu pravažiavo pro sudegusį ir tebeužkaltą lentomis „Mon- 
trouzo“ kino teatrą. Diupono žiede parodė Darbei kasdienį cirką. 

Po antros penkiolika jie jau buvo šalia namo ir laukė sėdėdami 
automobilyje. Prie siauros kiemo įvažos sustojo raudona „Mazda“ 

— Štai ir ji, — tarė Grėjus ir išlipo iš automobilio. Darbė liko 
sėdėti viduje. 

Jis pasivijo Džuditą prie paradinių laiptukų. Ji buvo ganėtinai 
draugiška. Juodu pasišnekėjo, jis parodė fotografiją, Džudita kelias 
sekundes ją tyrinėjo, paskui papurtė galvą. Netrukus Grėjus vėl įsėdo 
į automobilį. 

— Šeštasis numeris — nieko, tarė jis. 

— Taigi lieka Edvardas Linis, kuris turbūt yra didžiausia mūsų 
viltis, nes dirbo ten dvi vasaras. 

Už trijų kvartalų prie visą parą dirbančios parduotuvėlės juodu 
susirado taksofoną, ir Grėjus paskambino Linio numeriu. Niekas ne- 
atsiliepė. Jis trenkė telefono ragelį ir sugrįžo į automobilį. 

— Jo nebuvo namie dešimtą, nėra ir dabar. 

— Galbūt pratybose, — spėjo Darbė. — Mums reikia jo tvarka- 
raščio. Galėjote jį paimti kartu su kitais. 

— Jūs tuomet nepasiūlėte. 

— Kas čia pas mus detektyvas? Kas garsusis, tiriantysis reporteris 
iš Washington Post? Aš tik kukli buvusioji teisės studentė, sužavėta, 
kad galiu sėdėti čia ant priekinės sėdynės ir stebėti jus taip profesio- 
naliai dirbant. 

O ką, jei ant užpakalinės sėdynės? — mažne pasakė jai. 

— Kaip įsakysite. Kur dabar? 

— Atgal prie teisės fakulteto, — tarė ji. — Aš palauksiu automobi- 
lyje, kol jūs nužygiuosite ten ir gausite Linio pratybų tvarkaraštį. 

— Klausau, panele. 


RAŠTINĖJE PRIE LANGELIO darbavosi kitas studentas. Grėjus papra- 
šė Edvardo Linio pratybų tvarkaraščio, ir studentas nuėjo paieškoti 
vedėjos. Po penkių minučių ta pamažu pasirodė iš už kampo ir rūsčiai 
nužvelgė jį. 

Grėjus nušvito šypsena. 

— Sveiki, prisimenate mane? Grėjus Grenthemas iš Post. Man 
reikia dar vieno pratybų tvarkaraščio. 

— Dekanas uždraudė. 

— Regis, dekanas išvykęs iš miesto. 

— Jis išvykęs. Prodekanas uždraudė duoti pratybų tvarkaraščius. 
Jau ir taip per jus patyriau daug nemalonumų. 

— Nesuprantu. Aš neprašau asmeninių duomenų. 

— Prodekanas uždraudė. 

— Kur prodekanas? 

— Jis neturi laiko. 

— Aš palauksiu. Kur jo kabinetas? 

— Jis ilgai neturės laiko. 

— Aš palauksiu. 

Užėmusi gynybos pozicijas, ji sukryžiavo ant krūtinės rankas. 

— Jis neleis daugiau jums duoti jokių pratybų tvarkaraščių. Mūsų 
studentai turi teisę į privatumą. 

— Tikrai turi. Kokių nemalonumų aš jums sukėliau? 

— Ką gi, tuojau jums pasakysiu. 

— Prašom. . 

Studentas raštvedys smuko už kampo ir prašapo. 

— Vienas iš mūsų studentų, su kuriuo jūs šįryt kalbėjotės, paskam- 
bino „Vaitui ir Blažėvičiui“, o šie paskambino prodekanui, jis — man ir 
liepė daugiau neduoti reporteriams jokių pratybų tvarkaraščių. 

— Kodėl jiems turėtų tai rūpėti? 

— Jiems rūpi, aišku? Mes seniai bendradarbiaujame su „Vaitu ir 
Blažėvičiumi“. Jie samdo daug mūsų studentų. 

Grėjus pasistengė atrodyti nelaimingas ir bejėgis. 

— Aš tik bandžiau surasti Edvardą Linį. Prisiekiu, jam negresia 
jokių nemalonumų. Noriu tik kai ko jį paklausti. 

Ji suvokė, kad laimėjo. Ką tik pažemino reporterį iš Post ir tikrai 
tuo didžiavosi. Tad dabar gali numesti jam trupinėlį. 

— Pono Linio nebėra mūsų sąrašuose. Tik tiek galiu pasakyti. 

Jis pasitraukė atatupstas prie durų ir sumurmėjo: 

— Dėkui. 

Jau buvo bemaž prie savo automobilio, kai kažkas pašaukė jį pa- 
varde. Vijosi tasai studentas iš raštinės. 

— Pone Grenthemai, — tarė pribėgęs. — Aš pažįstu Edvardą. Jis 
kuriam laikui, galima sakyti, iškrito iš fakulteto. Dėl asmeninių pro- 
blemų. 

— Kur jis? 

— Tėvai paguldė jį į privačią ligoninę. Jam atliekama detoksika- 
cija. 

— Kurji yra? 

— Silver Springe, Parkleino ligoninė. 

— Kiek laiko jis ten? 

— Apie mėnesį. 

Grenthemas paspaudė jam ranką. 

— Dėkui. Niekam neprasitarsiu, kad man pasakėte. 

— Jam negresia nemalonumų, tikrai? 

— Ne. Duodu žodį. 

Juodu sustojo prie banko, ir Darbė išėjo su penkiolika tūkstančių 
grynaisiais. Ji bijojo nešiotis pinigus. Bijojo Linio. Ir staiga ėmė bijoti 
„Vaito ir Blažėvičiaus“. 


PARKLEINAS BUVO detoksikacijos centras, skirtas turtingiesiems 
ir turintiesiems brangų sveikatos draudimą. Mažas pastatas, supamas 
medžių, pusę mylios nuo greitkelio. Juodu nusprendė, kad čia bus, ko 
gero, nelengva. 

Grėjus įėjo į vestibiulį pirmas ir pasiteiravo registratorės Edvardo 
Linio. 

— Jis pas mus gydomas, — gan oficialiai pareiškė ši. 

Jis nutaisė kuo maloniausią šypseną. 

— Taip. Žinau, kad jis ligonis. Man pasakė teisės fakultete. Kurio- 
jejis palatoje? 

Į vestibiulį įėjo Darbė. Nerūpestingai nulingavo prie vandens 
fontanėlio, kur labai ilgai gėrė. 

— 22-oje palatoje, bet jums nevalia su juo pasimatyti. 

— Teisės fakultete man pasakė, kad galėčiau su juo pasimatyti. 

— Kas toks jūs būsite? 

Jis apsimetė esąs itin draugiškas. 

— Grėjus Grenthemas iš Washington Post. Teisės fakultete man 
pasakė, kad galėčiau pateikti jam porą klausimų. 

— Apgailestauju, kad jums taip pasakė. Suprantate, pone Grent- 
hemai, ligoninėje tvarkomės mes, o teisės fakultete — jie. 

Darbė pasiėmė žurnalą ir atsisėdo ant sofos. 

Grėjaus šypsena gerokai priblėso, tačiau jis nesirengė trauktis. 

— Aš tai suprantu, — vis dar mandagiai pasakė. — Gal galėčiau 
pamatyti administratorių? 

— Kodėl? 

— Kadangi tai labai svarbus reikalas ir man būtina šiandien pa- 
matyti poną Linį. Jeigu neleisite, tuomet turėsiu pasikalbėti su jūsų 
bosu. Nesitrauksiu iš čia, kol nepasikalbėsiu su administratoriumi. 

Ji apdovanojo jį kuo nuoširdesniu „eik po velnių“ žvilgsniu ir pa- 
sitraukė nuo langelio. 

— Minutėlę. Malonėkite prisėsti. 

— Dėkui. 

Ji išėjo ir Grėjus pasigręžė į Darbę. Parodė į dvigubas duris, kurios, 
matyt, vedė į vienintelį koridorių. Ji giliai atsiduso ir greitai nėrė pro jas. 
Pateko į erdvią fojė, iš kurios šakojosi trys sterilūs koridoriai. Varinėje 
lentelėje buvo nurodytos palatos nuo 18 iki 30. Tai buvo centrinis ligo- 
ninės korpusas su tamsiu ir tyliu koridoriumi, išklotu storu pramoninės 
gamybos kilimu ir gėlėmis išmargintais sienų tapetais. 

Dėl to ją galėtų areštuoti. Koks nors stambus apsaugininkas ar 
sunkiasvorė slaugytoja sugriebtų ir nusivedę užrakintų kambarėlyje, 
kur atvykę farai šiurkščiai apieškotų, o jos bendras bejėgis stovėtų ir 
stebėtų ją išvedamą surakintą antrankiais. Darbės pavardė patektų į 
laikraštį, Post, ir Striukis, jeigu tik yra raštingas, perskaitytų, taigi jie 
sučiuptų ją. 

Slinko ji palei tas uždarytas duris, o pliažai ir piža colada atrodė 
nebepasiekiami. 22-os palatos durys buvo irgi uždarytos, pritvirtinta 
prie jų lentelė skelbė: Edvardas L. Linis ir dr. Veinas Makletčis. Darbė 
pasibeldė. 


ADMINISTRATORIUS PASIRODĖ esąs dar didesnis asilas negu regis- 
tratorė. Betgi jam už tai gerai mokama. Jis paaiškino, kad jie dėl lan- 
kymų laikąsi griežtų nuostatų. Čia gulintys pacientai labai pasiligoję ir 
silpni Žmonės, tad jie turį juos saugoti. O daktarai, patys geriausi savo 
srities specialistai, labai griežtai atrenka tuos, kam galima matytis su 
pacientais. Lankyti leidžiama tik šeštadieniais ir sekmadieniais, be to, 
ne visiems žmonėms, paprastai tik šeimynos nariams bei draugams 
galima pasėdėti su pacientais ir tai tik trisdešimt minučių. Čia jie pri- 
valą būti labai griežti. 

Pacientai labai silpni žmonės ir tikrai nepajėgtų ištverti klausinė- 
jami reporterio, kad ir kokios svarbios būtų aplinkybės. 

Ponas Grenthemas pasiteiravo, kada ponas Linis galėtų būti iš- 
rašytas. Administratorius sušuko, kad tai absoliučiai konfidencialu. 
Veikiausiai, kai baigsis draudimas, spėjo ponas Grenthemas, kuris kal- 
bėjo, vilkino laiką ir mažne laukė, kad tuoj išgirsiantis garsius ir piktus 
balsus, atsklindančius iš už dvigubų durų. 

Toji užuomina apie draudimą administratorių iš tiesų sujaudino. 
Ponas Grenthemas pasiteiravo, ar jis, tai yra administratorius, nesutik- 
tų pasiteirauti poną Linį, gal šis teiktųsi atsakyti į porą pono Grenthe- 
mo klausimų, reikalas neužimsiąs nė trisdešimt sekundžių. 

Dėl to negali būti nė kalbos, nukirto administratorius. Jie laikąsi 
griežtų nuostatų. 


Iš VIDAUS TYLIAI atsiliepė balsas, ir ji įžengė į palatą. Kilimas 
buvo dar storesnis, baldai mediniai. Džinsais mūvintis bemarškinis 
vaikinas sėdėjo ant lovos ir skaitė storą knygą. Ją pribloškė daili jo 
išvaizda. 

— Atleiskite, — švelniai tarė, uždarydama paskui save duris. 

— Užeikite, — maloniai nusišypsojo jis. Pirmas per dvi dienas jo 
pamatytas ne mediko veidas. Ir koks gražus veidas. Vaikinas užvertė 
knygą. 

Darbė priėjo prie lovos kojūgalio. 

— Aš Sara Džekobs, rengiu straipsnį Washington Post. 

— Kaip jūs čia patekote? — paklausė jis, aiškiai džiaugdamasis, 
kad ji čia užsuko. 

— Paprasčiausiai įėjau. Ar praeitą vasarą jūs dirbote praktikantu 
pas „Vaitą ir Blažėvičių * 

— Taip ir užpraeitą. Jie pasiūlė man darbą, kai baigsiu universi- 
tetą. Jeigu tik baigsiu. 

Ji padavė jam fotografiją. 

— Atpažįstate šį Žmogų? 

Jis paėmė fotografiją ir nusišypsojo. 

— Taip. Jo pavardė, ee... luktelkit minutėlę. Jis dirba devintame 
aukšte, naftos ir dujų skyriuje. Kokia gi jo pavardė? 

Darbė sulaikė kvapą. 

Linis stipriai užsimerkė ir bandė prisiminti. Vėl pažvelgė į foto- 
grafiją ir tarė: 

— Morganas. Regis, jis yra Morganas. 

— Tai jo pavardė? 

— Būtent. Nepamenu jo vardo. Lyg Karolis, bet ne. Regis, prasi- 
deda K raide. 

— Jūs neabejojate, kad jis dirba naftos ir dujų skyriuje? — Nors ji 
neprisiminė tikslaus skaičiaus, buvo tikra, kad „Vaito ir Blažėvičiaus“ 
firmoje esama daugiau nei vieno Morgano. 

— Taip. 

— Devintame aukšte? 

— Taip. Aš dirbau aštuntame aukšte, bankrotų skyriuje, o naftos 
ir dujų skyrius užimą pusę aštunto ir visą devintą aukštą. 

Jis sugrąžino fotografiją. 

— Kadajus išrašo? — paklausė ji. Būtų nemandagu iškart sprukti 
iš palatos. 

— Viliuosi, kitą savaitę. Ką tas vyriokas padarė? 

— Nieko. Mums tik reikia su juo pasikalbėti. — Ji traukėsi ata- 
tupsta nuo lovos. — Turiu bėgti. Dėkui. Ir sėkmės. 

— Aha. Jokių problemų. 

Ji tyliai uždarė paskui save duris ir nuskuodė į vestibiulį. Iš pas- 
kos ją pasivijo balsas: 

— Ei! Jūs! Ką čia veikiate? 

Darbė atsigręžė — priešais ją stovėjo aukštas juodaodis apsaugi- 
ninkas su revolveriu prie šlaunies. Ji atrodė labai prasikaltusi. 

— Ką jūs čia veikiate? — griežtai vėl paklausė jis, priversdamas 
ją pasitraukti prie sienos. 

— Lankau brolį, — atsakė ji. — Ir nebešaukite taip ant manęs. 

— Kas jūsų brolis? 

Ji linktelėjo į Linio duris. 

— 22-oje palatoje. 

— Šiuo metu negalima lankyti. Draudžiama. 

— Buvo svarbus reikalas. Aš jau išeinu, gerai? 

22-0s palatos durys atsidarė, ir Linis pažvelgė į juos. 

— Čia jūsų sesuo? — griežtai paklausė apsaugininkas. 

Darbė meldė akimis. 

— Taip, palikite ją ramybėje, — pasakė Linis. — Ji jau išeina. 

Lengviau atsikvėpusi, Darbė nusišypsojo Liniui: 

— Šį savaitgalį atvažiuos mama. 

— Gerai, — švelniai atsakė Linis. 

Apsaugininkas pasitraukė, ir Darbė mažne nubėgo prie dvigubų 
durų. Grenthemas pamokslavo administratoriui apie sveikatos apsau- 
gos kaštus. Ji nėrė per duris, pateko į vestibiulį ir jau beveik pasiekė 
paradinį išėjimą, kai administratorius šūktelėjo: 

— Panele! Ak, panele! Gal malonėtumėte pasisakyti pavardę? 

Darbė iššoko laukan ir metėsi prie automobilio. Grenthemas 
gūžtelėjo administratoriui ir nerūpestingai paliko pastatą. Juodu su- 
krito į automobilį ir nurūko. 

— Garsijos pavardė Morganas. Linis iškart jį atpažino, bet sunko- 
kai prisiminė pavardę. Vardas prasideda K raide. — Ji suskato raustis 
po savo užrašus iš „Martindale-Hubbell“ žinyno. — Sakė, kad jis dirba 
devintame aukšte, naftos ir dujų skyriuje. 

Grenthemas ginė automobilį tolyn nuo Parkleino. 

— Naftos ir dujų skyriuje! 

— Kaip tik taip jis pasakė. — Darbė surado, ko ieškojusi. — Ker- 
tis D. Morganas, naftos ir dujų skyrius, dvidešimt devynerių metų. 
Esama dar vieno Morgano, bylinėjimųsi skyriuje, bet jis partneris ir 
šit, pasižiūrėkime, jam penkiasdešimt vieneri. 

— Garsija — Kertis D. Morganas! — Grenthemui palengvėjo. Jis 
pažvelgė į laikrodį. — Be penkiolikos ketvirtą. Reikia paskubėti. 

— Aš nekantrauju. 


RUPERTAS JUOS PASIGAVO išsukančius iš Parkleino įvažos. Išsinuo- 
motasis „Pontiac“ skriejo gatvėmis. Rupertas vairavo kaip nevisprotis, 


kad tik neatsiliktų. 

METju BARUI niekad anksčiau nebuvo tekę plaukti greitaeigiu ka- 
teriu. Po penkių valandų kaulus drebinančios kelionės vandenynu jis 
buvo permirkęs ir iškankintas. Kūną maudė, o išvydęs žemę jis pirmą- 

syk per dešimtis metų sukalbėjo maldą. O paskui vėl ėmė be atvangos 
keikti Flečerį Koulą. 

Jie prisišvartavo nedidelėje prieplaukėlėje netoli kažkokio mies- 
to, kuris jam pasirodė panašus į Friportą. Paliekant Floridą, kapito- 
nas kažką tarstelėjo apie Friportą žmogui, žinomam kaip Laris. Per 
visą tą laiką daugiau nepasakyta nė žodžio. Lario vaidmuo kelionėje 
buvo neaiškus. Mažų mažiausia šešių pėdų ir šešių colių ūgio, storu it 
elektros stulpas sprandu, jis nieko daugiau neveikė, tik stebėjo Barą, 
kuriam iš pradžių tai buvo nė motais, bet po penkių valandų tapo 
gana įkyru. 

Kateriui priplaukus prie molo, visi nerangiai atsistojo. Laris iš- 
šoko pirmas ir pamojo Barui prisidėti prie jo. Dar vienas stambus 
vyriškis artinosi molu, ir jie drauge palydėjo Barą į laukiantį furgonėlį. 
Tas buvo įtartinai belangis. 

Šiuo metu Baras buvo linkęs verčiau atsisveikinti su savo naujai- 
siais bičiuliais ir paprasčiausiai mauti į Friportą. Pasigautų lėktuvą į K. 
A. ir skeltų Koului antausį, vos tik išvydęs šio blizgančią plikę. Tačiau 
turėjo elgtis ramiai. Juk jie neišdrįs kaip nors jam pakenkti. 

Po kelių minučių furgonėlis sustojo prie mažo lauko aerodromo, 
ir Baras buvo palydėtas prie juodo „Lear“. Prieš pasekdamas paskui 
Larį laiptukais aukštyn, greitomis pasigrožėjo lėktuvėliu. Stengėsi at- 
rodyti ramus ir nerūpestingas; juk tai tik dar viena užduotis. Šiaip ar 
taip, kadaise jis buvo vienas iš geriausių CŽV agentų Europojė. Pra- 
eityje jūrų pėstininkas. Gebės pasirūpinti savimi. 

Sėdėjo kabinoje vienas pats atskirai. Langai buvo užtraukti, ir tai 
jam kėlė šiokio tokio nerimo. Tačiau liko supratingas. Ponas Matisas 
vertina savo privatumą, ir Baras tikrai tai gerbsiąs. Laris ir tas kitas 
sunkiasvoris sėdėjo kabinos priekyje, sklaidė žurnalus ir visai nekrei- 
pė į jį dėmesio. 

Po trisdešimties minučių, kai pakilo, „Lear“ ėmė leistis, ir Laris 
atidramblojo pas jį. 

— Užsiriškite, — pareikalavo, paduodamas storo audeklo akių 
raištį. Šiuo momentu koks nors naujokėlis supanikuotų. Diletantas 
šoktų klausinėti. Bet Barui akys būdavo užrišamos ir anksčiau, tad 
nors jis ir turėjo rimtų abejonių dėl šios misijos, ramiai paėmė raištį 
ir užsirišo akis. 

RAIŠTĮ NURIŠĘS VYRIšŠKIS prisistatė Emiliu, pono Matiso padėjė- 
ju. Buvo neaukštas, raumeningas tipas, tamsiais plaukais ir plonais 
ūseliais, vingiuojančiais viršutine lūpa. Jis atsisėdo už keturių pėdų į 
krėslą ir užsirūkė cigaretę. 

— Mūsų žmonės sako, kad esate tartum oficialus asmuo, — drau- 
giškai nusišypsojo jis. Baras apsidairė po kambarį. Nebuvo jokių sienų, 
tik mažų stiklų langai. Skaisčiai tvieksdama saulė skaudino akis. Lauke 
vešlus sodas supo virtinę fontanų ir baseinų. Juodu buvo labai erdvaus 
namo gilumoje. 

— Esu siųstas prezidento, — atsakė Baras. 

— Mes tikime jumis, — linktelėjo Emilis. Neabejotinai jis buvo 
keidžanas. 

— Gal galiu paklausti, kas jūs? 

— Aš Emilis, ir to gana. Ponas Matisas nelabai gerai jaučiasi. Gal 
paliktumėte savo žinutę man. 

— Man įsakyta kalbėtis tik su juo. 

— Manau, įsakė Koulas. — Emilis vis šypsojosi. 

— Tikrai taip. 

— Suprantu. Ponas Matisas nenorėtų su jumis susitikti. Jis nori, 
kad jūs kalbėtumėtės su manimi. 

Baras papurtė galvą. Jeigu imtų mygti būtinybė, jeigu dalykai pa- 
sidarytų nevaldomi, tuomet jis mielai pasikalbėtų su Emiliu. Bet kol 
kas pasistengsiąs laikytis tvirtai. 

— Aš neįgaliotas kalbėtis su kuo nors kitu, išskyrus poną Mati- 
są, — mandagiai atsakė Baras. 

Šypsena bemaž išnyko. Emilis parodė į didelį už baseinų ir fon- 
tanų stovintį, į paviljoną panašų pastatą, supamą krūmynų ir gėlių, su 
aukštais, nuo grindų iki lubų langais. 

— Ponas Matisas savo paviljone. Sekite paskui mane. 

Juodu paliko saulėtąjį kambarį ir pamažu apėjo negilų baseiną. 
Barui stipriai maudė po duobute, tačiau jis sekė paskui savo Žemaūgį 
bičiulį, lyg tai būtų paprasčiausiai dar viena diena įstaigoje. Po visą 
sodą aidėjo krintančio vandens šnaresys. Paviljono link vedė siauras 
lentatakis. Prie durų juodu sustojo. 

— Atsiprašau, bet jums reikės nusiauti batus, — nusišypsojo 


282 JOHN GRISHAM 


Emilis. Pats buvo basas. Baras atsirišo raištelius ir padėjo batus prie 
durų. 

— Neužlipkite ant rankšluosčių, — perspėjo Emilis. 

Rankšluosčių? 

Emilis atidarė duris, ir Baras vienas įėjo vidun. Kambarys buvo 
apvalus, apie penkiasdešimties pėdų skersmens. Jame stovėjo trys 
krėslai ir sofa, visi uždangstyti baltomis paklodėmis. Stori medvilni- 
niai rankšluosčiai tobulais takučiais klojo kambario grindis. Pro stog- 
langius skaisčiai plieskė saulė. Prasivėrė vienos durys ir iš nedidelio 
kambarėlio vidun įžengė Viktoras Matisas. 

Baras suakmenėjo, įsispoksojęs į pasirodžiusį žmogų. Buvo liesas 
ir perkaręs, ilgais žilais plaukais ir purvina barzda. Vilkėjo vien baltais 
sportiniais šortais ir atsargiai statė kojas rankšluosčiais, nežiūrėdamas 
į Barą. 

— Sėskitės štai ten, — parodė jis į vieną krėslą. — Neužlipkite ant 
rankšluosčių. 

Stengdamasis neužlipti ant rankšluosčių, Baras nuėjo nurodyton 
vieton. Matisas, atgręžęs nugarą, pažvelgė pro langus. Jo oda buvo su- 
diržusi, tamsiai bronzinė. Basas pėdas raižė bjaurios venos, o pirštų 
nagai buvo ilgi ir pageltę. Jis, po šimts, tikrai pamišėlis. 

— Ko jūs norite? — tyliai paklausė jis, nusisukęs į langus. 

— Mane atsiuntė prezidentas. 

— Jis nesiuntė. Jūs atsiuntė Flečeris Koulas. Abejoju, ar preziden- 
tas žino, kad jūs čia. 

Galbūt jis ir nepamišėlis. Kalbant nejudėjo nė vienas jo kūno 
raumuo. 

— Mane atsiuntė Flečeris Koulas, prezidento personalo viršinin- 
kas. 

— Esu girdėjęs apie Koulą. Girdėjau ir apie jus bei apie jūsų ma- 
žutį skyrių. Nagi, ko norite? 

— Informacijos. 

— Nežaiskite su manimi. Ko norite? 

— Ar skaitėte Pelikano dosjė? — paklausė Baras. 

Menkas kūnas nė nekrustelėjo. 

— Ojūs skaitėte? 

— Taip, — greitai atsakė Baras. 

 — Ar tikite, kad tai tiesa? 

— Galbūt, todėl ir esu čia. 

— Kodėl ponas Koulas taip susirūpinęs dėl Pelikano dosjė? 

— Nes apie ją suuodė keli reporteriai. Ir jeigu tai tiesa, mes turi- 
me tučtuojau žinoti. 

— Kas tie reporteriai? 

— Grėjus Grenthemas iš Washington Post. Jis ėmėsi jos pirmas ir 
žino daugiau nei bet kuris kitas. Kapsto atkakliai. Koulas mano, kad 
netrukus jis ką nors paskelbs. 

— Juk galime juo pasirūpinti, ar ne? — pasakė į langus Mati- 
sas. — Kas kitas? 

— Rifkinas iš Times. 

Matisas vis dar nė per colį nepajudėjo. Baras apsidairė aplinkui, 
apžiūrėjo paklodes ir rankšluosčius. Taip, anas tikrai pamišėlis. Pa- 
talpa išdezinfekuota ir atsiduoda trinamuoju spiritu. Galbūt žmogus 
nesveikas. 

— Ar ponas Koulas tiki, jog tai tiesa? 

— Nežinau. Jis labai dėl to susirūpinęs. Štai todėl aš čia, pone 
Matisai. Mes privalome žinoti. 

— O kas,jjei tai tiesa? 

— Tuomet mes turėsime problemų. 

Pagaliau Matisas pajudėjo. Perkėlė kūno svorį ant dešinės kojos ir 
susikryžiavo rankas viršum siauros krūtinės. Bet akys nė nekrustelėjo. 
Tolumoje plytėjo smėlio kopos ir jūrinių avižų* kuokštai, bet vande- 
nyno nebuvo matyti. 

— Žinote, ką aš manau? — tyliai pratarė jis. 

— Ką4 

— Manau, kad kaltas yra Koulas. Jis parodė dosjė pernelyg daug 
žmonių. Perdavė CŽV. Leido jums pamatyti. Tai iš tiesų man kelia ne- 
rimą. 

Baras nesugalvojo, ką atsakyti. Juokinga tvirtinti, kad Koulas 
norėjo išplatinti dosjė. Kaltas esi tu pats, Matisai. Tu nužudei teisėjus. 
Puolei į paniką ir nugalabijai Kalahaną. Esi godus šunsnukis, kuriam 
negana menkų penkiasdešimties milijonų. 

Matisas pamažu apsigręžė ir pažvelgė į Barą niūriomis, paraudu- 
siomis akimis. Atrodė visai kitoks nei toje fotografijoje su viceprezi- 


* Uniola paniculata lot. — aukšta šiltųjų kraštų pakrančių žolė. 

dentu, tačiau tai buvo prieš septynerius metus. Per tą laiką jis paseno 
dvidešimčia metų ir galbūt gerokai įklimpo į savo reikalus. 

— Jūs, klounai Vašingtone, kalti dėl to, — šiek tiek garsiau pa- 
reiškė jis. 

Baras negalėjo į jį žiūrėti. 

— Ar tai tiesa, pone Matisai? Tai viskas, ką noriu sužinoti. 

Už Baro be garso atsivėrė durys. Vien kojinėmis mūvintis Laris, 
stengdamasis neužlipti ant rankšluosčių, žengtelėjo du žingsnius prie- 
kin ir sustojo. 

Matisas rankšluosčiais nuėjo prie stiklinių durų ir atidarė jas. Pa- 
žvelgė laukan ir tyliai ištarė: 

— Žinoma, tai tiesa. — Jis išėjo pro duris ir pamažu uždarė jas pas- 
kui save. Baras stebėjo tą idiotą pėdinant lentatakiu kopų link. 

Kas toliau? — pagalvojo jis. Galbūt Emilis ateis jo pasiimti. 
Galbūt. 

Laris prisėlino arčiau su virve, ir Baras nieko neišgirdo nei pajuto. 
Matisas nenorėjo, kad jo paviljone būtų pralietas kraujas, tad Laris pa- 
prasčiausiai perlaužė Barui sprandą ir smaugė, iki visa buvo baigta. 


= ——— t 38 


PAGAL PLANĄ ŠIUO PAIEŠKŲ ETAPU Darbė turėjo būti tame lifte, bet 
jai atrodė, kad įvykę ganėtinai netikėtų dalykų, tad kai ką reikia pa- 
keisti. Jam atrodė kitaip. Dėl to pasivažinėjimo liftu juodu karštai su- 
siginčijo, ir šit ji čia. Jis buvo teisus — tai trumpiausias kelias pas Kertį 
Morganą. Ir ji buvo teisi — tas kelias pavojingas. Bet ir kiti keliai galėjo 
būti tokie pat pavojingi. Visas žaidimo planas mirtinas. 

Ji vilkėjo vienintele savo suknele ir vieninteliais aukštakulniais. 
Grėjus pasakė, kad atrodanti išties dailiai, tačiau to ir buvo galima 
tikėtis. Liftas sustojo devintame aukšte, o išlipus iš kabinos jai sudiegė 
paširdžiuos, vos įstengė kvėpuoti. 

Registratorė sėdėjo kitapus prašmatnaus laukiamojo. Riebiomis 
varinėmis raidėmis už jos per sieną plytėjo pavadinimas VAITAS IR 
BLAŽĖVIČIUS. Keliai jai linko, bet šiaip taip nusigavo iki registrato- 

rės, kuri, kaip pridera, nusišypsojo. Buvo be dešimt penkios. 

— Ar galiu kuo nors padėti? — paklausė ji. Prisegta prie krūtinės 
kortelė bylojo ją esant Pege Jang. 

— Taip. — Vargais negalais išspaudė Darbė atsikrenkšdama. — 
Penktą valandą esu susitarusi susitikti su Kerčiu Morganu. Aš — Do- 
rotė Blait. 

Registratorė apstulbo. Nejučia išsižiojo ir tuščiu žvilgsniu įsispit- 
rijo į Darbę, šiuo metu Dorotę. Nepajėgė kalbėti. 

Širdis Darbei apmirė. 

— Kas nors ne taip? 

— Ė, ne. Atleiskite. Minutėlę. — Pegė Jang greitai atsistojo ir pa- 
skubom dingo. 

Bėk! Širdis trankėsi it būgnas. Bėk! Ji bandė tolygiai alsuoti, ta- 
čiau kovojo su deguonies pertekliumi plaučiuose. Kojos tapo it vati- 
nės. Bėk! 

Ji apsidairė aplink, stengdamasi atrodyti rami, lyg dar viena 
klientė, laukianti savo teisininko. Juk jie nenušausią jos tiesiog čia, 
juridinio biuro laukiamajame. 

Jis žengė pirmas, lydimas registratorės. Buvo apie penkiasdešim- 
ties, vešliais žilsvais plaukais ir baisiai susiraukęs. 

— Sveiki, — tarė, bet vien todėl, jog priderėjo. — Aš Džareldas 
Švabė, šios įstaigos partneris. Sakote, jums paskirta susitikti su Kerčiu 
Morganuų? 

Laikykis. 

— Taip. Penktą. Ar iškilo kokių nors nesklandumų? 

— Jūs Dorotė Blait? 

Aha, bet galite vadinti ir Dote. 

— Kaip tik taip pasakiau. Taip. Kas atsitiko? — Ji dėjosi nuošir- 
džiai suirzusi. 

Jis slinko arčiau. 

— Kada jūs susitarėte? 

— Nežinau. Gal prieš dvi savaites. Susipažinau su Kerčiu per 
vieną pobūvį Džordžtaune. Jis man pasisakė esąs teisininkas, kurio 
specializacija — naftos ir dujų sritis, o man kaip tik tokio reikėjo. Pa- 
skambinau į biurą ir susitariau susitikti. Nagi, gal malonėtumėte man 
pasakyti, koks reikalas? — Pati stebėjosi, kaip gerai tie žodžiai liejasi iš 
išdžiūvusios jos burnos. 

— Kodėl jums reikia teisininko iš naftos ir dujų srities? 

— Nemanau, kad privalau jums aiškintis, — iš tiesų irzliai atkirto 
ji 

Atsidarė liftas, ir skubiai prisiartino kažkoks vyriškis pigiu kos- 
tiumu. Jis aiškiai ketino įsijungti į pokalbį. Darbė rūsčiai jį nužvelgė. 
Jautė, kad kojos tuoj tuoj jos nebelaikys. 

Švabė mygo iš tiesų grėsmingai. 

— Pas mus nėra jokio įrašo apie tokį susitikimą. 

— Tuomet išvykite sekretorę, kuri tai registruoja. Ar jūs šitaip pa- 
sitinkate visus naujus klientus? — Ak, ji tikrai buvo pasipiktinusi, bet 
Švabė nebuvo linkęs nusileisti. 

— Jūs negalite pasimatyti su Kerčiu Morganu, — tarė jis. 

— Kodėl gi ne? — griežtai paklausė ji. 

— Nes jis miręs. 

Keliai tapo it drebučiai ir bemaž nebelaikė. Paširdžiuos veriamai 
nudiegė. Betgi, tuoj pat pagalvojo ji, kaip tik ir dera atrodyti sukrėstai. 
Šiaip ar taip, juk jis turėjo būti jos naujasis teisininkas. 

— Atleiskite. Kodėl man niekas nepaskambino? 

Švabė tebebuvo įtarus. 

— Jau sakiau, kad pas mus nėra jokio įrašo apie Dorotę Blait. 

— Kas jam nutiko? — paklausė ji priblokšta. 

— Prieš savaitę buvo gatvėje užpultas. Manome, nušovė kažkokie 
pankai. 

Vyriokas pigiu kostiumu žingtelėjo arčiau. 

— Ar turite kokį nors asmens dokumentą? 

— Kas, po velnių, jūs toks? — garsiai metė ji. 

— Jis apsaugininkas, — paaiškino Švabė. 

— Ir ką jis saugo? — griežtai paklausė ji, netgi dar garsiau. — Čia 
juridinis biuras ar kalėjimas? 

Firmos partneris pažvelgė į vyriškį pigiu kostiumu. Buvo aki- 
vaizdu, kad nė vienas tiksliai nenutuokė, kaip šiomis aplinkybėmis 
dera elgtis. Ji buvo labai daili ir susijaudinusi, taip pat pasakojo gana 
įtikimai. Juodu šiek tiek atlyžo. 

— Kodėl jums nepasišalinus, ponia Blait? — tarė Švabė. 

— Nekantrauju tai padaryti! 

Apsaugininkas siekė ranka jai padėti. 

— Čionai, — tarė jis. 

Ji nubloškė jo plaštaką. 

— Tik palieskite mane, ir rytoj rytą pirmiausia, ką padarysiu, tai 
patrauksiu jus už subinės teisman. Šalin nuo manęs! 

Tai juodu šiek tiek sutrikdė. Ji įpykusi ir agresyvi. Galbūt jie buvę 
truputėlį per šiurkštūs. 

— Aš palydėsiu jus į apačią, — pasisiūlė apsaugininkas. 

— Žinau kelią. Stebiuosi, kaip jūs, klounai, apskritai susilaukiate 
klientų. — Ji traukėsi atgal. Buvo visa raudona, bet ne iš pykčio. Iš 
baimės. — Turiu teisininkus keturiose valstijose, ir su manimi niekad 
niekas taip nesielgė, — šūktelėjo jiems. Jau buvo laukiamojo vidury- 
je. — Praeitais metais juristams sumokėjau pusę milijono honorarų, 
ateinančiais metais sumokėsiu dar milijoną, bet jūs, idiotai, negausite 
nė cento. — Kuo arčiau buvo liftas, tuo garsiau ji šaukė. Pašėlusi mote- 
ris. Jie stebėjo, iki lifto durelės atsidarė, ir jos nebeliko. 


GRĖJUS ŽINGSNIAVO palei lovos kojūgalį, laikydamas rankoje tele- 
foną ir laukdamas atsiliepiant Smitą Kyną. Darbė užsimerkusi gulėjo 
ant lovos. 

Grėjus sustojo. 

— Alio, Smitai. Man reikia, kad tu kai ką skubiai patikrintum. 

— Kur tu? 
reikia Kerčio D. Morgano nekrologo. 

— Kas jis toks? 

— Garsija. 

— Garsija! Kas nutiko Garsijai? 

— Matyt, mirė. Nušautas gatvės plėšikų. 

— Prisimenu. Praeitą savaitę mes įdėjome medžiagą apie jauną 
teisininką, kuris buvo apiplėštas ir nušautas. 

— Veikiausiai tai jis. Gali dėl manęs patikrinti? Man reikia jo 
žmonos vardo ir adreso, jeigu šį turime. 

— Kaip tu jį suradai? 

— Ilga istorija. Šįvakar pabandysime pasikalbėti su jo našle. 

— Garsija negyvas! Tai keista, vaikuti. 

— Daugiau nei keista. Vaikinas kažką žinojo ir buvo nugalabytas. 

— Kaip manai, tu saugus? 

— Kas žino? 

— Kur mergina? 

— Ji su manimi. 

— Kas, jeigu jie stebi jo namus? 

Grėjus nebuvo pagalvojęs apie tai. S 

— Gausime rizikuoti. Po penkiolikos minučių vėl tau paskam- 
binsiu. 

Jis padėjo telefoną ant grindų ir atsisėdo į senovinį supamąjį 
krėslą. Ant stalo buvo šilto alaus, ir jis nugėrė gerą gurkšnį. Stebėjo 
merginą. Gulėjo užsidengusi alkūne abi akis. Vilkėjo džinsais ir spor- 
tiniu nertiniu. Suknelė buvo numesta į kampą. Aukštakulniai nuspirti 
skersai kambario. 

— Gerai jaučiatės? — švelniai paklausė jis. 

— Nuostabiai. 

Ji iš tiesų buvo akižara, ir toks moterų bruožas jam patiko. Žino- 
ma, ji jau beveik teisininkė, o teisės fakultete turbūt moko rėžti tiesą 
į akis. Gurkšnodamas alų, jis grožėjosi džinsais. Mėgavosi ta trumpa 
akimirka, kai galėjo netrukdomai spoksoti ir nesibijoti, kad bus nu- 
tvertas. 

— Jūs spoksote į mane? — paklausė ji. 

— Taip. 

— Seksas šiuo metu man mažiausiai rūpi. 

— Tai kodėl apie jį užsiminėte? 

— Nes jaučiu, kad geidžiate mano raudonų kojų nagų. 

— Teisybė. 

— Man skauda galvą. Tai tikras, neapsimestinis, tvinkčiojantis 
galvos skausmas. 

— Užsidirbote jį. Gal ko nors norėtumėte? 

— Taip. Bilieto tik į vieną pusę Jamaikon. 

— Galite išskristi šįvakar. Tuoj pat nuvešiu jus į oro uostą. 

Ji atsidengė akis ir atsargiai pasitrynė smilkinius. 

— Atleiskite, kad verkiau. 

Jis dideliu gurkšniu baigė alų. 

— Nusipelnėte šios teisės. — Išeidama iš lifto ji buvo apsiaša- 
rojusi. Jis laukė kaip rūpestingas tėvas, tačiau ji nežinojo, kad švarko 
kišenėje turėjo įsimetęs 0.38 kalibro pistoletą. 

— Tad ką manote apie tiriamąją žurnalistiką? — paklausė Grėjus. 

— Verčiau jau skersčiau kiaules. 

— Ką gi, kalbant visai atvirai, ne kiekviena diena pasitaiko tokia 
nuotykinga. Kartais paprasčiausiai sėdžiu prie savo rašomojo stalo ir 
šimtus kartų skambinėju telefonu biurokratams, kurie nelinkę nieko 
komentuoti. 

— Kaip nuostabu. Rytoj imkimės to. 

Jis nusispyrė batus ir užsikėlė pėdas ant lovos. Ji užsimerkė ir ėmė 
giliai alsuoti. Slinko minutės, abu nepratarė nė žodžio. 

— Ar žinote, kad Luiziana vadinama Pelikano valstija? — paga- 
liau paklausė ji užsimerkusi. 

— Ne. Aš to nežinojau. 

— Iš tiesų tai labai apmaudu, nes rudųjų pelikanų po 1960-ųjų 
praktiškai nebeliko. 

— Kas jiems nutiko? 

— Kalti pesticidai. Tie paukščiai minta tik žuvimi, o žuvys gy- 
vena upės vandenyje, kuriame nuo pesticidų pilna chloro anglia- 
vandenilių. Lietūs išplauna pesticidus iš dirvos į mažus upokšnius, 
kurie galop suteka į upes, o šios — į Misisipę. Maitindamiesi žuvimi, 
Luizianos pelikanai prisikaupia DDT ir kitų chemikalų, kurie telkiasi 
paukščių riebaliniuose audiniuose. Retai mirtis ištinka juos iškart, bet 
sunkiaisiais laikotarpiais, kada užklumpa badas ar prasti orai, pelika- 
nai, ereliai ir kormoranai yra priversti eikvoti savo atsargas ir tikrąja 
to žodžio prasme gali apsinuodyti savo pačių riebalais. Jeigu jie ne- 
žūva, nebesugeba veistis. Jų kiaušiniai pasidaro tokio plono lukšto ir 
tokie trapūs, jog perint suskyla. Ar jūs tai žinojote? 

— Kodėl turėčiau žinoti? 

— Septintojo dešimtmečio pabaigoje Luiziana pradėjo perkė- 
linėti ruduosius pelikanus iš pietinės Floridos, tad metams bėgant 
jų populiacija pamažu didėjo. Bet paukščiams vis dar gresia didelis 
pavojus. Prieš keturiasdešimt metų jų ten buvo tūkstančiai. Kiparisų 
pelkės, kurias Matisas nori sunaikinti, dabar glaudžia vos kelias de- 
šimtis pelikanų. 

Grėjus mąstė apie tuos dalykus. Ji ilgam nutilo. 

— Kuri šiandien diena? — tebeužsimerkusi pagaliau paklausė ji. 

— Pirmadienis. 

— Šiandien lygiai savaitė, kai palikau Naująjį Orleaną. Prieš dvi 
savaites Tomas ir Verhekas drauge pietavo. Žinoma, ta akimirka, kai 
Pelikano dosjė perėjo iš rankų į rankas, buvo lemtinga. 

— Rytoj sukaks trys savaitės, kai buvo nužudyti Rozenbergas ir 
Jensenas. 

— Aš buvau žalia teisės studentė, į nieką nesikišanti ir besidžiau- 
gianti nuostabiu meilės romanu su dėstytoju. Matyt, tos dienos niekad 
nebesugrįš. . 

Teisės fakultetas ir dėstytojas galbūt ir nebesugrįš, — pagalvojo jis. 

— Ką ketinate toliau daryti? 

— Nežinau. Tik stengiuosi sveika išnešti kailį iš to prakeikto 
jovalo ir išlikti gyva. Pabėgsiu kur nors ir slėpsiuosi kelis mėnesius, 
gal kelerius metus. Turiu pakankamai pinigų, kad galėčiau iš jų ilgai 
pragyventi. Jeigu kurią dieną kada nors galėsiu nebeatsigręžinėti per 
petį, galbūt sugrįšiu. 

— Į teisės fakultetą? 

— Nemanau. Teisė prarado savo žavesį. 

— Kodėl jūs norėjote tapti teisininke? 

— Iš idealizmo ir dėl pinigų. Maniau, galėsiu pakeisti pasaulį ir 
dar gauti už tai atlygį. 

— Betgi jau esama tiek daug teisininkų. Kodėl visi tie gabūs stu- 
dentai taip veržiasi į teisės fakultetą? 

— Visai paprasta. Iš gobšumo. Trokšta važinėtis BMW ir auk- 
sinių kreditinių kortelių. Jeigu patenki į gerą teisės fakultetą, baigi jį 
pirmūnu ir įsidarbini stambioje firmoje, po kelerių metų gali gauti 
šešiaž-nklių skaičių atlyginimą, ir jis tik didės. Tai garantuota. Tris- 
dešimt penkerių tapsi partneriu, susižeriančiu mažų mažiausia du 
šimtus tikstančių per metus. Kai kurie uždirba dar daugiau. 

— O kaip tie kiti devyniasdešimt procentų? 

— Anų ne tokia gera dalia. Gauna, kas lieka. 

— Daugelis mano pažįstamų teisininkų nemėgsta savo darbo. 
Mieliau verstųsi kuo kitu. 

— Bet jie negali pasitraukti, nes tai susiję su pinigais. Netgi nie- 
kam tikęs kokios nors kontorėlės teisininkas po dešimties metų prak- 
tikos gali užkalti šimtą tūkstančių per metus, ir jie gali to nemėgti, bet 
kur kitur nuėję gaus tokius pinigus? 

— Nekenčiu teisininkų. 

— Ir turbūt manote, kad reporteriais žavimasi? 

Taikliai pasakyta. Grėjus pažvelgė į laikrodį, paskui pakėlė tele- 
fono ragelį. Surinko Kyno numerį. Šis perskaitė jam nekrologą ir Post 

straipsnį apie beprasmiškai gatvėje nužudytą jauną teisininką. Grėjus 
užsirašinėjo. 

— Dar keletas dalykų, — pasakė Kynas. — Feldmenas labai su- 
sirūpinęs dėl tavo saugumo. Šiandien tikėjosi sulaukti savo kabinete 
ataskaitos, ir labai užsiuto, kai jos neišvydo. Pasistenk rytoj iki vidu- 
dienio pas jį prisistatyti. Supratai? 

— Pabandysiu. 

— Ne tik pabandyk, Grėjau. Mes čia labai nerimaujame. 

— Times kažką uodžia, tiesa? 

— Šiuo metu man nerūpi Times. Kur kas svarbiau tu ir ta mer- 
gina. 

— Mes laikomės puikiai. Viskas gerai. Ką dar turi? 

— Per pastarąsias dvi valandas tau atėjo trys žinutės nuo žmo- 
gaus, vardu Klivas. Sakosi esąs faras. Tu jį pažįsti? 

— Taip. 

— Ką gi, šiąnakt jis nori pasikalbėti. Sako, tai skubu. 

— Aš vėliau jam paskambinsiu. 

— Gerai. O jūs būkite atsargūs. Dirbsime čia iki vėlumos, tad 
susisiek. 

Grėjus padėjo ragelį ir pasižiūrėjo į užrašus. Buvo beveik sep- 
tinta. 

— Vykstu pasimatyti su ponia Morgan. Noriu, kad liktumėte čia. 

Ji atsisėdo tarp pagalvių ir apsiglobė rankomis kelius. 

— Verčiau aš važiuosiu drauge. 

— O kas, jeigu namas stebimas? — paklausė jis. 

— Ko jiems stebėti? Žmogus negyvas. 

— Galbūt jiems kilo įtarimas, nes šiandien pasirodė ir jo teiravosi 
paslaptinga klientė. Nors jis ir negyvas, vis tiek traukia dėmesį. 

Ji minutėlę pagalvojo. 

— Ne. Aš vykstu. 

— Pernelyg rizikinga, Darbe. 

— Nekalbėkite man apie riziką. Dvylika dienų išsilaikiau gyva 
minų laukuose. Tai visai nesunku. 

Jis palaukė jos prie durų. 

— Beje, kur šiąnakt aš nakvosiu? 

— „Džefersono“ viešbutyje. 

— Ar turite telefono numerį? 

— O kaip jūs manote? 
— Kvailas klausimas. 


KELIOs MINUTĖS PO SEPTINTOS asmeninis reaktyvinis lėktuvas, 
kurio kabinoje sėdėjo Edvinas Sneleris, nutūpė Vašingtono nacio- 
naliniame. Jis buvo sužavėtas, kad paliko Niujorką. Šešias dienas 
praleido tenai, kone kraustydamasis iš proto tarp „Plaza“ numerio 
sienų. Bemaž savaitę jo žmonės tikrino viešbučius, stebėjo oro uostus, 
šmirinėjo po gatves ir, po šimts, puikiai nutuokė vien bergždžiai gaištą 
laiką, bet įsakymai lieka įsakymais. Jiems liepta likti tenai, kol kas nors 
neišaiškės, tuomet galėsią pajudėti. Kvaila buvo bandyti surasti mer- 
giną Manhatane, bet jie turėjo laikytis netoli, jeigu kartais ji padarytų 
klaidą — pavyzdžiui, paskambintų telefonu ar pasinaudotų mokėjimo 
kortele, ką buvo galima susekti, ir staiga jų prisireikė. 

Ji nedarė klaidų iki šiandien antros trisdešimt, kai pristigusi pini- 
gų nuėjo į banką. Jie žinojo, kad taip įvyks, ypač jeigu ji ketino palikti 
šalį ir bijojo naudotis kreditine kortele. Kažkuriuo metu jai prisireiks 
grynųjų ir turės jų parsisiųsdinti, nes bankas Naujajame Orleane, o ji 
pati — ne. Snelerio klientui priklausė aštuoni procentai banko kapi- 
talo; mielas dvylikos milijonų indėliukas nebuvo didelis, bet jo dėka 
buvo galima sutvarkyti ne vieną reikalą. Kelias minutes po trečios jam 
paskambino iš Friporto. 

Jie nė neįtarė, kad ji Vašingtone. Buvo apsukri mergiotė, bėganti 
nuo nemalonumų, o ne šių ieškanti. Ir jie tikrai nesitikėjo, kad ji susi- 
dės su reporteriu. Visai nenutuokė, tačiau dabar tai atrodė logiška. Ir 
viskas blogiau nei kritiška. 

Penkiolika tūkstančių iš jos sąskaitos perėjo į reporterio, ir staiga 
Sneleris vėl atsidūrė įvykių sūkuryje. Turėjo dar du žmones. Dar vie- 
nas reaktyvinis buvo pakeliui iš Majamio. Jis pareikalavo nedelsiant 
atsiųsti papildomai dvylika žmonių. Darbas privalo būti atliktas grei- 
tai arba išvis tai ne darbas. Nevalia delsti nė sekundės. 

Sneleris nedėjo daug vilčių. Dirbant vienoje komandoje drauge 
su Kemeliu visa atrodė įmanoma. Jis taip švariai nužudė Rozenbergą 
ir Jenseną, o paskui dingo be pėdsakų. Dabar jis negyvas, nušautas į 
galvą per vieną niekuo nekaltą teisės studenčiokę. 

MORGANO NAMAS STOVĖJO tvarkingame Aleksandrijos priemies- 
tyje. Kaimynai jauni ir pasiturintys — kiekviename kieme čia laikė 
dviračių ir triračių. 

Įvažoje stovėjo trys automobiliai. Vienas su Ohajo numeriais. 
Grėjus, nuspaudęs durų skambutį, stebėjo gatvę. Nieko įtartina. 

Duris kiek pravėrė pagyvenęs vyriškis. 

— Klausau? — tyliai tarė jis. 

— Aš — Grėjus Grenthemas iš Washington Post, o čia mano pa- 
dėjėja Sara Džekobs. — Darbė prisivertė nusišypsoti. — Mes norėtu- 
me pasišnekėti su ponia Morgan. 

— Nemanau, kad pavyks. 

— Prašom. Tai labai svarbu. 

Vyriškis įdėmiai juos nužvelgė. 

— Luktelkit minutėlę. — Jis uždarė duris ir dingo. 

Namas turėjo siaurą medinį priebutį su nedidele veranda viršum 
jo. Jie stovėjo patamsy ir iš gatvės negalėjo būti matomi. Pro šalį pra- 
slinko kažkoks automobilis. 

Vyriškis vėl atidarė duris. 

— Aš — Tomas Kupčekas, jos tėvas. Ji nenori kalbėtis. 

Grėjus linktelėjo, lyg tai būtų suprantama. 

— Mes sutrukdysime ne ilgiau kaip penkias minutes. Pažadu. 

Kupčekas išėjo į priebutį ir uždarė paskui save duris. 

— Matyt, jūs blogai girdite. Pasakiau, kad ji nenori kalbėtis. 

— Aš girdėjau jus, pone Kupčekai. Ir gerbiu jos privatumą, taip 
pat suprantu, ką jai teko patirti. 

— Nuo kada jūs, žurnalistai, gerbiate kieno nors privatumą? 

Matyt, ponas Kupčekas turėjo mažai kantrybės. Jau buvo beuž- 
siplieskiąs. 

Grėjus liko ramus. Darbė pasitraukė atgal. Per vieną dieną patyrė 
pakankamai nemalonių susidūrimų. 

— Jos vyras skambino man tris kartus prieš savo mirtį. Mudu 
kalbėjomės telefonu, ir aš netikiu, kad jo mirtis — tik atsitiktinė gatvės 
pankų įvykdyta žmogžudystė. 

— Jis miręs. Mano duktė prislėgta. Ji nenori kalbėtis. Nagi, neš- 
dinkitės velniop. 

— Pone Kapčekai, — karštai įsikišo Darbė. — Mes turime pa- 
grindą manyti, kad jūsų žentas buvo kažkokios itin gerai organizuotos 
nusikalstamos veiklos liudininkas. 

Tai žmogų šiek tiek nuramino, ir jis įsistebeilijo į Darbę. 

— Ak šitaip? Ką gi, jūs jo nebepaklausite apie tai, ar ne? Mano 
duktė nieko nežino. Turėjo sunkią dieną ir dabar išgėrusi vaistų miega. 
Taigi keliaukite sau. 

— Ar galima būtų su ja pasimatyti rytoj? — paklausė Darbė. 

— Abejoju. Pirma paskambinkite. 

Grėjus padavė jam savo vizitinę kortelę. 

— Jeigu ji panorėtų kalbėtis, telefono numeris kitoje pusėje. Aš 
apsistojau viešbutyje. Paskambinsiu rytoj apie vidudienį. 

— Prašom. O dabar keliaukite. Jūs ir taip jau ją sutrukdėte. 

— Apgailestaujame, — tarė Grėjus, ir juodu patraukė nuo priebu- 
čio. Ponas Kupčekas atidarė duris, tačiau stebėjo abu tolstant. Grėjus 
stabtelėjo ir atsisuko į jį. 

— Ar kuris nors kitas reporteris neskambino ar nebuvo užsukęs? 

— Dieną po nužudymo daug jų skambino. Visko klausinėjo. Ne- 
malonūs žmonės. 

— Bet nė vienas per pastarąsias kelias dienas? 

— Ne. Nagi, eikite. 

— Niekas iš New York Times? 

— Ne. — Vyriškis įėjo vidun ir užtrenkė duris. 

Juodu nuskubėjo prie automobilio, pastatyto už keturių namų. 
Gatvėse buvo visiškai tuščia. Grėjus vingiavo trumpomis priemiesčio 
gatvelėmis ir prieš išsigaudamas iš rajono, kelis kartus keitė kryptį. 
Stebėjo užpakalinio vaizdo veidrodėlyje, kol įsitikino, jog niekas ne- 
seka. 

— Štai ir viskas, — tarė Darbė, kai juodu išvažiavo į 395-ąjį kelią 
ir pasuko miesto link. 

— Dar ne. Rytoj pabandysime paskutinį, priešmirtinį atodūsį, ir 
galbūt ji prašneks. 

— Jeigu ponia Morgan ką nors žinotų, jos tėvas irgi žinotų. O 
jeigu jos tėvas žino, kodėl nenorėjo mums padėti? Čia nieko nėra, 
Grėjau. 

Šitai buvo visai logiška. Kelias minutes juodu važiavo tylomis. 
Ėmė jaustis nuovargis. 

— Per penkiolika minučių galime pasiekti oro uostą, — tarė 
jis. — Aš jus išsodinsiu, ir po trisdešimt minučių išsidanginsite iš čia. 
Skriskite bet kur, svarbiausia, kad dingtumėte. 

— Išvyksiu rytoj. Man reikia pailsėti, be to, noriu pagalvoti, kur 
keliauti. Dėkui. 

— Ar jaučiatės saugi? 

— Šiuo metu taip. Bet per kelias sekundes viskas gali pasikeisti. 

— Mielai permiegočiau šiąnakt jūsų kambaryje. Visai kaip Niu- 
jorke. 

— Niujorke jūs nemiegojote mano kambaryje. Miegojote svetai- 
nėje ant sofos. — Ji šypsojosi, ir tai buvo geras ženklas. 

Grėjus irgi šypsojosi. 

— Gerai. Ir šiąnakt miegosiu svetainėje. 

— Pas mane nėra svetainės. 

— Nagi, nagi. Tai kur man miegoti? 

Staiga ji liovėsi šypsotis. Prikando lūpą, jos akys sudrėko. Jis per 
toli nuėjo. Vėl Kalahanas. 

— Tiesiog aš dar nepasirengusi, — tarė ji. 

— Kada galėtumėte būti pasirengusi? 

— Grėjau, prašau. Nebekalbėkime apie tai. 

Ji stebėjo eismą priekyje ir tylėjo. 

— Atleiskite, — atsiprašė jis. 

Pamažu Darbė prigulė ant sėdynės ir padėjo galvą jam ant kelių. 
Jis švelniai paglostė jai petį. Ji suspaudė jam delną. 

— Aš mirtinai įbauginta, — tyliai pratarė. 


39 


Jis PALIKO JOS KAMBARĮ apie dešimtą, po butelio vyno ir daržovė- 
mis įdarytų blynelių. Paskambino Meisonui Peipurui, Post naktiniam 
reporteriui policijoje, ir paprašė jo savo informatoriaus paklausti apie 
gatvės žmogžudystę, kurios auka tapo Morganas. Ji įvyko miesto cen- 
tre, rajone, kuriame retai atsitikdavo kas nors panašaus; anksčiau ten 
pasitaikę tik keletas apiplėšimų ir sumušimų. 

Grenthemas buvo pavargęs ir pristigęs ryžto. Taip pat nelaimin- 
gas, nes ji rytoj išvyks. Post jam buvo skolinga šešias savaites atostogų, 
ir Grėjų ėmė pagunda išvykti drauge su ja. Tepasikaria Matisas su savo 
nafta. Bet bijojo, kad tada niekad nebesugrįš. Kita vertus, tai nebūtų 
pasaulio pabaiga, išskyrus tą nemalonų faktą, kad ji turėjo pinigų, o 
jis — ne. Iš jo pinigų juodu galėtų laigyti po pliažus ir dūkti saulėje 
apie du mėnesius, o paskui viskas priklausytų nuo jos. Bet svarbiausia, 
ji nepakvietė jo sprukti drauge. Darbė liūdėjo. Grėjus jautė merginos 
kančią, kai ji užsimindavo apie Tomą Kalahaną. 

Šiuo metu jis buvo „Džefersono“ viešbutyje, kuris Šešioliktojoje, 
žinoma, laikydamasis jos nurodymų. Paskambino Klivui į namus. 

— Kur tu esi? — paklausė šis suirzęs. 

— Viešbutyje. Reikėtų ilgai pasakoti. Kas nutiko? 

— Seržą išleido devyniasdešimčiai dienų pailsėti. 

— Kas jam negera? 

— Nieko. Sako, kad jį nori kuriam laikui pašalinti iš rūmų. Te- 
nai nelyginant bunkeris. Visiems liepta laikyti liežuvį už dantų ir su 
niekuo nesikalbėti. Visi mirtinai išsigandę. Seržą privertė išeiti nuo 
šio pusiaudienio. Jis mano, kad tau gali grėsti rimtas pavojus. Praeitą 
savaitę jis daugybę kartų girdėjo minimą tavo pavardę. Juos apsėdo 
mintis apie tave ir apie tai, kiek tu Žinai. 

— Kas tokie jie? 

— Žinoma, Koulas ir jo padėjėjas Birčfildas. Jie tvarkosi vaka- 
riniame sparne it gestapininkai. Kartais pasitelkia tą voveriūkštį su 
varlike, kaip ten jo pavardė? Iš vidaus reikalų? 

— Emitas Veikrosas. 

— Tas pats. Bet daugiausia grasina bei strategiją kuria Koulas ir 
Birčfildas. 

— Kaip grasina“ 

— Niekam Baltuosiuose rūmuose, išskyrus prezidentą, be Koulo 
leidimo nevalia kalbėtis oficialiai ir neoficialiai su spauda. Tai liečia ir 
atstovą spaudai. Viską derina Koulas. 

— Neįtikėtina. 

— Jie įbauginti. Ir Seržas mano, kad tapo pavojingi. 

— Gerai. Aš slepiuosi. 

— Praeitą naktį stabtelėjau prie tavo buto. Gerai būtų, kad mane 
informuotum, kai susiruoši dingti. 

— Rytoj vakare aš grįžtu. 

— Kuo važinėji? 

— Ketverių durų išsinuomotu „Pontiac“. Labai sportišku. 
— Šiandien popiet pasižiūrėjau „Volvo“. Stovi kaip stovėjęs. 
— Dėkui, Klivai. 

— Tau viskas gerai? 

— Manau, taip. Pasakyk Seržui, kad man nieko nenutiko. 
— Paskambink rytoj. Man neramu. 


Jis MIEGOjJO keturias valandas ir pabudo suskambus telefonui. 
Lauke buvo tamsu ir šitaip dar bus bent porą valandų. Jis įsistebeilijo 
į telefoną ir pakėlė ragelį sulig penktu skambučiu. 

— Alio, — įtariai atsiliepė jis. 

— Grėjus Grenthemas? — Moteriškas, labai nedrąsus balsas. 

— Taip. Kas skambina? 

— Beverlė Morgan. Praeitą vakarą buvote užvažiavęs. 

Grėjus pašoko ant kojų, visiškai išsibudinęs ėmė įdėmiai klausytis. 

— Taip. Atleiskite, kad jus sutrukdėme. 

— Nieko. Mano tėvas labai globėjiškas. Ir piktas. Kai Kertį už- 
mušė, reporteriai buvo siaubingi. Skambino iš visur. Norėjo senų jo 
nuotraukų ir naujų fotografijų su manimi bei vaiku. Skambino bet 
kuriuo paros metu. Buvo baisu, ir mano tėvą tai išvargino. Net du jis 
išgrūdo iš priebučio. 

— Turbūt mums pasisekė. 

— Viliuosi, jis neįžeidė jūsų. — Balsas buvo duslus ir beaistris, 
tačiau skambėjo gana tvirtai. 

— Anaiptol. 

— Jis dabar miega, apačioje ant sofos. Tad galime kalbėtis. 

— Kodėl jūs nemiegate? — paklausė jis. 

— Aš geriu tabletes, kad miegočiau, ir šios mane visai išmušė 
iš ritmo. Miegu dienomis ir bastausi naktimis. — Buvo aišku, kad ji 
būdrauja ir nori kalbėti. 

Grėjus atsisėdo ant lovos ir pasistengė nusiraminti. 

— Tiesiog sunku įsivaizduoti, kokį patyrėte sukrėtimą. 

— Prireiks kelių dienų, kad visa tai taptų tikrove. Iš pradžių 
kančia buvo siaubinga. Tiesiog siaubinga. Nepajėgiau pasijudinti, kad 

nesuskaustų kūno. Nepajėgiau mąstyti, tokia buvau sukrėsta ir neno- 
rėjau patikėti tuo, kas įvyko. Elgiausi, kaip dera, kad ištverčiau laidotu- 
ves, kurios dabar atrodo it blogas sapnas. Ar neįkyriu? 

— Visai ne. 

— Privalau atprasti nuo tų tablečių. Tiek daug miegu, jog nebe- 
atsikeliu net pasikalbėti. Be to, mano tėvas linkęs nuvyti žmones. Jūs 
įrašinėjate? 

— Ne. Tik klausausi. 

— Šiąnakt sukanka savaitė, kai jis buvo nužudytas. Maniau, kad 
tą vakarą jis iki vėlumos dirbo, taip neretai pasitaikydavo. Jie nušovė 
jį ir pasigrobė piniginę, tad farai negalėjo nustatyti asmens tapatybės. 
Per vėlyvąsias žinias pamačiau, kur centre buvo nužudytas jaunas 
teisininkas, ir supratau, jog tai Kertis. Neklauskite manęs, kaip jie su- 
žinojo, kad jis teisininkas, jei nerado pavardės. Visa tai keista — tie 
nesuprantami dalykai, susiję su žmogžudyste. 

— Kodėl jis ilgai dirbdavo? 

— Jis dirbdavo aštuoniasdešimt valandų per savaitę, kartais il- 
giau. „Vaitas ir Blažėvičius“ — tai prakaito sunkykla. Septynerius me- 
tus ten stengiasi pribaigti bendradarbius, o jeigu nepribaigia, padaro 
partneriais. Kertis nekentė to darbo. Pavargo būti teisininkas. 

— Kiek laiko jis ten išdirbo? 

— Penkerius metus. Gaudavo devyniasdešimt tūkstančių per 
metus, tad tempė jungą. 

— Ar žinojote, kad jis man skambino? 

— Ne. Tėvas man pasakė, kad jūs jam tą paminėjote, ir aš visą 
naktį mąsčiau apie tai. Ką jis pasakė? 

— Jis nėsyk neprisistatė, kas esąs. Naudojosi Garsijos slapyvar- 
džiu. Neklausinėkite, kaip aš sužinojau, kas jis toks — tam prireiktų 
valandų. Jis man pasisakė šį tą Žinąs apie teisėjų Rozenbergo bei Jen- 
seno nužudymą, norėjo man tai papasakoti. 

— Rendis Garsija buvo jo geriausias draugas pradžios mokykloje. 

— Susidariau įspūdį, kad jis kažką įstaigoje pamatė, ir galbūt kas 
nors žinojo, jog jis tai pamatė. Jis labai nervinosi ir visada skambinda- 
vo iš taksofonų. Jam atrodė, kad yra sekamas. Mudu ketinome susitikti 
ankstų užpraeito šeštadienio rytą, bet jis paskambino ir atšaukė susi- 
tikimą. Buvo išsigandęs ir sakė turįs saugoti savo šeimą. Ar jūs ką nors 
apie tai žinojote? 

— Ne. Aš žinojau, kad jis patiria didžiulę įtampą, bet šitaip buvo 
penkerius metus. Jis niekad namuose nekalbėdavo apie reikalus. Iš 
tikrųjų jis nekentė tos vietos. 

— Kodėl jos nekentė? 

— Jis dirbo šutvei galvažudžių, šutvei banditų, kurie žiūrėdavo, 
kaip už baksą sekini save iki paskutinio kraujo lašo. Jie išleidžia krū- 
vas pinigų tam nuostabiam respektabilumo fasadui, bet iš tikrųjų yra 
padugnės. Kertis buvo geriausias studentas ir galėjo rinktis darbus. Jį 
nusamdydami jie dėjosi šaunių vyrukų draugija, o kai jis pradėjo ten 
dirbti, pasirodė esą tikri pabaisos. Nepripažino jokios etikos. 

— Kodėl jis liko firmoje? 

— Pinigai buvo vis geresni. Prieš metus jau norėjo išeiti, bet 
gavo naują darbo pasiūlymą. Jautėsi labai nelaimingas, tačiau niekam 
nesisakė. Manau, jį kamavo kaltės jausmas, kad padarė tokią didelę 
klaidą. Namie turėjome nusistovėjusią šiokią tokią tvarką. Kai jis grįž- 
davo, klausdavau, kaip praėjo diena. Kartais parvažiuodavo dešimtą 
vakare, tada žinodavau, jog diena buvo bloga. Bet jis visad sakydavo, 
kad diena buvo pelninga; toks buvo jo žodis — pelninga. Ir tuomet 
kalbėdavomės apie mūsų kūdikį. Nenorėdavo kalbėtis apie darbą, o aš 
nenorėdavau to klausytis. 

Ką gi, tiek apie Garsiją. Jis negyvas, be to, nieko nebuvo papa- 
sakojęs žmonai. 

— Kas iškraustė jo rašomąjį stalą? 

— Kažkas biure. Atvežė jo daiktus penktadienį, visa tvarkingai 
supakuota trijose kartoninėse dėžėse ir užklijuota lipnia juostele. Jei 
pageidaujate, galėsite tai peržiūrėti. 

— Ne, dėkui. Neabejoju, kad viskas kelis kartus patikrinta. Koks 
buvo jo gyvybės draudimas? 

Sekundėlę ji nutilo. 

— Jūs labai nuovokus, pone Grenthemai. Prieš dvi savaites jis 
išsipirko milijono dolerių terminuotą draudimo sutartį su dviguba 
kompensacija netikėtos mirties atveju. 

— Vadinasi, du milijonai dolerių. 

— Taip, sere. Turbūt jūs teisus. Veikiausiai jis kažką įtarė. 

— Nemanau, kad jį nužudė gatvės plėšikai, ponia Morgan. 

— Negaliu tuo patikėti. — Ji neteko žado, tačiau tuoj pat susi- 
tvardė. 


300 JOHN GRISHAM 


— Ar farai jus daug klausinėjo? 

— Ne. Juk tai tik dar vienas chuliganų išpuolis, kai netyčia nu- 
žudomas žmogus. Nieko ypatinga. Kasdien taip nutinka. 

Draudimo detalė buvo įdomi, bet bevertė. Grėjui jau ėmė pabosti 
ponia Morgan ir jos neskubus monotoniškas balsas. Gailėjosi jos, bet 
jeigu nieko nežinanti, metas atsisveikinti. 

— Kaip manote, ką jis žinojo? — paklausė ji. 

Tai gali užimti valandas. 

— Neįsivaizduoju, — atsakė Grėjus, pasižiūrėdamas į laikro- 
dį. — Jis pasakė kažką žinąs apie nužudymus, tačiau daugiau nepa- 
pasakojo. Buvau įsitikinęs, kad mudu kur nors susitiksime, ir jis viską 
atvirai išklos bei kažką parodys. Klydau. 

— Kaipgi jis galėjo ką nors žinoti apie tuos žuvusius teisėjus? 

— Nenutuokiu. Tiesiog jo skambutis užklupo mane visai ne- 
tikėtai. 

— Jeigu jis turėjo kažką jums parodyti, kas tai galėtų būti? — pa- 
klausė ji. 

Juk esąs reporteris. Klausinėti priklauso jam. 

— Visai nenumanau. Jis nėsyk neužsiminė. 

— Kurjis galėtų slėpti tokį dalyką? — Klausimas buvo nuoširdus, 
tačiau suerzino. Paskui jam toptelėjo. Ji kažkur lenkia. 

— Nežinau. Kur jis laiko savo vertybinius popierius? 

— Mes turime banke seifą, kur saugome dokumentus, testamen- 
tus ir panašius dalykus. Aš visados žinojau apie seifą. Visus juridinius 
reikalus tvarkydavo jis, pone Grenthemai. Praeitą ketvirtadienį su 
tėvu apžiūrėjau seifą, ir jame nebuvo nieko ypatinga. 

— Jūs ir nesitikėjote ko nors ypatinga, ar ne? 

— Ne. Paskui ankstų šeštadieno rytą, dar buvo tamsu, aš per- 
žiūrinėjau jo popierius miegamojo rašomajame stale. Mes turime tokį 
senovišką, atverčiamu viršumi rašomąjį stalą, kuriame jis laikė savo 
asmeninę korespondenciją bei dokumentus, ir aptikau kai ką šiek tiek 
neįprasta. 

Grėjus pašoko ant kojų, gniauždamas rankoje ragelį ir tūžmingai 
žvelgdamas į grindis. Ji paskambino ketvirtą ryto. Plepėjo dvidešimt mi- 
nučių. Ir laukė, kol jis jau buvo betrenkiąs ragelį, kad numestų bombą. 

— Ką tokio? — kuo ramiau paklausė jis. 

— Raktą. 

Gerklėje jam įstrigo kamuolys. 

— Raktą nuo ko? 

— Nuo kito seifo. 

— Kuriame banke? 

— Kolumbijos 1-ajame. Mes niekad juo nesinaudojome. 

— Suprantu. Ir jūs nieko nežinojote apie tą kitą seifą? 

— Ak, ne. Bent iki šeštadienio ryto. Aš suglumau, ir dabar tebesu 
suglumusi, bet visus mūsų dokumentus aptikau senajame seife, tad 
neturėjau priežasties patikrinti šį. Pagalvojau, užbėgsiu pasižiūrėti, kai 
būsiu nusiteikusi. 

— Neturėtumėte nieko prieš, jeigu aš pasižiūrėčiau už jus? 

— Taip ir maniau, kad jūs to paklausite. O jeigu rasite tai, ko 
ieškote? 

— Aš nežinau, ko ieškau. Bet jeigu aš rasiu ką nors jo palikta ir tas 
kas nors pasirodys, tarkime, labai verta paskelbti laikraštyje? 

— Pasinaudokite. 

— Be jokių sąlygų? 

— Tik su viena. Jeigu tai pakenks mano vyro reputacijai, tuomet 
jums nevalia ko nors imtis. 

— Sutarta. Prisiekiu. 

— Kada norite gauti raktą? 

— Turite jį savo rankoje? 

— Taip. 

— Jeigu stovėsite prie paradinių durų, atkaksiu per tris sekundes. 


PRIVATUS REAKTYVINIS iš Majamio atskraidino vos penkis žmo- 
nes, tad Edvinas Sneleris gavo verstis turėdamas tik septynis. Septyni 
žmonės, laiko stygius ir labai mažai įrangos. Pirmadienio naktį jis be- 
veik nemiegojo. Jo numeris viešbutyje tapo mažyte vadaviete — kiaurą 
naktį jie tyrinėjo žemėlapius ir stengėsi suplanuoti ateinančias dvi- 
dešimt keturias valandas. Keletas dalykų buvo tikrai žinoma. Grenthe- 
mas turi butą, bet jo tenai nėra. Turi automobilį, bet juo nesinaudoja. 
Dirba Post redakcijoje, o ši Penkioliktoje gatvėje. „Vaitas ir Blažėvi- 
čius“ įsikūrę viename pastate Dešimtojoje, netoli Niujorko aveniu, bet 
mergina tenai negrįšianti. Morgano našlė gyvenanti Aleksandrijoje. 
Atmetus viską, jie iešką dviejų žmonių tarp trijų milijonų. 

Šie vyriokai ne iš tokių, kuriuos gali prisižadinti kokiame nors 
barake ir mesti į kovą. Juos reikia surasti ir nusamdyti, ir jam pažadėta 
baigiantis dienai atsiųsti jų kaip įmanoma daugiau. 

Žudymo žaidimas Sneleriui nebuvo naujiena ir jis numanė, kad 
šis reikalas beviltiškas. Žūtbūtinės pastangos griebtis už šiaudo. Dan- 
gus griūva. Esamomis aplinkybėmis Edvinas Sneleris padarysiąs, ką 
gali, bet jis jau viena koja stovėjo už atsarginio išėjimo durų. 

Ji vis nėjo jam iš galvos. Susitiko su Kemeliu šio sąlygomis, ir 
išnešė sveiką kailį. Išvengė kulkų ir bombų, išsisuko nuo visko, kas 
geriausia šiame versle. Norėtų ją pamatyti — ne tam, kad nužudytų, 
bet kad pasveikintų. Naujokėlė sėkmingai paspruko ir liko gyva, kad 
visiems papasakotų. 

Jie susitelksią į Post pastatą. Tai vienintelė vieta, į kurią žurnalis- 
tas privalėsiąs grįžti. 

TRANSPORTAS MIESTO CENTRE judėjo buferis prie buferio, ir Dar- 
bei šitai kuo puikiausiai tiko. Ji niekur neskubėjo. Banko vestibiulis 
atidaromas pusę dešimtos, o kažkur apie septintą Darbės kambaryje, 
geriant kavą, bet neliečiant bandelių, Grėjus ją įtikino, kad būtent ji 
privalanti apsilankyti saugykloje. Iš tikrųjų ji nesijautė įtikinta, tačiau 
tai turėjo atlikti kokia nors moteris, o jų aplink nebuvo daug. Beverlė 
Morgan pasakė Grėjui, kad jos bankas, Hamiltono 1-asis, vos tik su- 
žinojęs apie Kerčio mirtį, įšaldė jų seifą ir jai buvo leista tik pasižiūrėti, 
kas tenai yra. Jai taip pat buvo leista nusikopijuoti testamentą, bet 
originalas vėl padėtas į seifą ir paliktas saugykloje. Seifas būsiąs atblo- 
kuotas tik tada, kai savo darbą baigs mokesčių auditoriai. 

Tad pirmiausia iškilo klausimas, žino ar nežino Kolumbijos 1-asis, 
kad Morganas miręs. Morganai tenai niekad nelaikė savo pinigų. Be- 
verlė visai nenutuokė, kodėl vyras pasirinko būtent jį. Tai buvo didžiu- 
lis bankas, turintis milijoną klientų, ir abu nusprendė, kad galimybių 
nėra daug. | 

Darbė jau pavargo kliautis galimybėmis. Praeitą vakarą praleido 
puikią progą sėsti į lėktuvą, o dabar štai rengiasi vaidinti Beverlę Mor- 
gan, besistengiančią pergudrauti Kolumbijos 1-ąjį, kad galėtų apvogti 
mirusįjį. O ką rengiasi daryti jos bendras? Rengiasi ją globoti. Turi 
pistoletą, kuris varo jai mirtiną baimę ir lygiai taip pat veikia jį, nors 
nė už ką to neprisipažintų. Kol ji vagiliausianti banke, Grėjus prie pa- 
radinio įėjimo bandys vaidinti asmens sargybinį. 

— Kas, jeigu ten žino, kad jis miręs, — paklausė ji, — o aš pa- 
sakysiu kitaip? 

— Tuomet skelkite bobšei antausį ir dėkite į kojas. Pasitiksiu jus 
prie paradinių durų, ir mudu prasiskinsime kelią šaligatviu. 

— Liaukitės, Grėjau. Nežinau, ar aš sugebėsiu. 

— Sugebėsite, aišku? Tik ramiai. Stenkitės elgtis šaltakraujiškai. 
Drąsiai. Visa turi atrodyti natūraliai. 

— Labai dėkui. O jeigu man iškvies apsaugą? Staiga pradėjau 
bijoti apsaugininkų. 

— Aš išgelbėsiu jus. Viesulu įsiveršiu per vestibiulį nelyginant 
visas specialiosios paskirties būrys. 

— Mus abu nušaus. 

— Ramiau, Darbe. Mums pavyks. 

— Kodėl jūs taip gerai nusiteikęs? 

— Nuojauta. Kažkas tame seife yra, Darbe. Ir jūs turite tai išnešti, 
vaikuti. Viskas priklauso nuo jūsų. 

— Dėkui, sumažinote įtampą. 

Juodu važiavo E gatve, netoli Devintosios. Grėjus sulėtino greitį, 
paskui pastatė automobilį draudžiamoje krovos zonoje, keturiasde- 
šimt pėdų nuo paradinio įėjimo į Kolumbijos 1-ąjį. Jis iššoko laukan. 
Darbė išlipo lėčiau. Abu nuskubėjo prie durų. Buvo beveik dešimta. 

— Aš palauksiu čia. — Jis parodė į marmurinę koloną. — Nagi, 
pirmyn. 

— Nagi, pirmyn, — sumurmėjo ji, dingdama už sukamųjų durų 
viduje. Ir kodėl ji visados aukojama liūtams sudraskyti. Vestibiulis 
buvo didžiulis it futbolo aikštė, su kolonomis, sietynais ir persiškais 
kilimais. 

— Kur seifų saugykla? — pasiteiravo ji jaunos moters prie infor- 
macijos langelio. Mergina parodė į kampą toli dešinėje. 

— Dėkui, — tarė Darbė ir patraukė tenlink. Jai po kairei eilės prie 

kasų buvo keturgubos, po dešinei šimtas viceprezidentų įnikę kalbėjo 
telefonais. Šis bankas buvo didžiausias mieste ir niekas nekreipė į ją 
dėmesio. 

Saugykla slypėjo už masyvių bronzinių durų, taip nublizgintų, 
jog atrodė mažne auksinės, be abejo, kad teiktų begalinio saugumo ir 
neįveikiamumo įspūdį. Durys buvo nežymiai pravertos, įleisdavo ir iš- 
leisdavo nedaugelį išrinktųjų. Po kairei, prie stalo su užrašu DEPOZI- 
TŲ SEIFAI, sėdėjo orios išvaizdos, kokių šešiasdešimties metų dama. 
Kortelė bylojo, kad tai Virdžinija Baskin. 

Virdžinija Baskin stebeilijo į besiartinančią prie stalo Darbę. Nė 
ženklo šypsenos. 

— Man reikia patekti į seifą, — nekvėpuodama pasakė Darbė. 
Nekvėpavo jau pastarąsias dvi su puse minutės. 

— Prašom, koks numeris? — paklausė ponia Baskin, stukteldama 
klaviatūrą ir pasigręždama į monitorių. 

— E 566. 

Tarnautoja surinko klaviatūra numerį ir laukė, kol ekrane pasi- 
rodys žodžiai. Ji susiraukė ir prikišo veidą kelių colių atstumu nuo 
ekrano. Bėk! — mintyse ragino save Darbė. Moteris susiraukė dar 
smarkiau ir pasikasė smakrą. Bėk, kol ji dar nepakėlė telefono ragelio 
ir neišsikvietė apsaugos. Bėk, kol dar nesuskambo pavojaus signalas ir 
kol dar kvailasis jos bendras viesulu neįsiveržė per vestibiulį. 

Ponia Baskin atitraukė galvą nuo monitoriaus. 

— Jis buvo išsinuomotas vos prieš dvi savaites, — tarė ji mažne 
pati sau. 

— Taip, — patvirtino Darbė, lyg pati būtų išsinuomojusi seifą. 

— Manau, jūs — ponia Morgan, — tarė moteris, stuksendama 
klaviatūrą. 

Manyk taip ir toliau, vaikuti. 

— Taip, Beverlė Enė Morgan. 

— Ir jūsų adresas? 

— Pembrouko 891, Aleksandrija. 

Moteris sulinksėjo į ekraną, lyg tas galėtų ją matyti ir pritarti. Ji 
vėl sustuksėjo klavišais. 

— Telefono numeris? 

— 703 664 5980. 

Poniai Baskin tai irgi patiko. Taip pat ir kompiuteriui. 

— Kas išsinuomojo šį seifą? 

— Mano vyras, Kertis D. Morganas. 

— Ir koks jo socialinio draudimo numeris? 

Darbė nerūpestingai atsidarė savo naują, didoką, odinį per petį 
kabinamą rankinuką ir išsitraukė piniginę. Kiekgi žmonų įsimena 
savo vyrų socialinio draudimo numerius? Ji pravėrė piniginę. 

— 510 96 8686. 

— Labai gerai, — kaip ir dera pasakė ponia Baskin ir pasitraukusi 
nuo klaviatūros siekė stalčiun. — Kiek ten užtruksite? 

— Tik minutę. 

Moteris padėjo ant nedidelės rašomojo stalo planšetės plačią 
kortelę ir parodė į ją. 

— Pasirašykite čia, ponia Morgan. 

Darbė nervingai pasirašė į antrą langelį. Pono Morgano pirmą- 
kart pasirašyta tądien, kai išsinuomojo seifą. 

Ponia Baskin pažvelgė į parašą, o Darbei užėmė kvapą. 

— Turite savo raktą? — paklausė moteris. 

— Žinoma, — šiltai nusišypsojo Darbė. 

Ponia Baskin išėmė iš stalčiaus dėželę ir apėjo stalą. 

— Sekite paskui mane. 

Jiedvi praėjo pro bronzines duris. Saugykla buvo didžiulė kaip 
koks nors banko filialas priemiestyje. Suprojektuotą nelyginant mau- 
zoliejų, ją sudarė labirintas koridorių ir kamerėlių. Pro šalį pražings- 
niavo du uniformuoti vyriškiai. Jiedvi perėjo keturias vienodas sales, 
palei kurių sienas rikiavosi eilių eilės seifų. F 566, matyt, buvo penk- 
toje salėje, nes ponia Baskin įžengė į ją ir atidarė savąją juodą dėželę. 
Darbė nervingai apsidairė aplinkui ir už savęs. 

Virdžinija buvo perdėm dalykiška. Nuėjo prie F 566, kuris buvo 
pečių aukštyje ir įkišo raktą. Nukreipė akis į Darbę, tartum sakydama: 
„Jūsų eilė, kvailele“. Darbė išsitraukė iš kišenės raktą ir įkišo jį greta 
pirmojo. Tuomet Virdžinija pasuko abu raktus ir ištraukė seifo stalčių 
du colius iš plyšio. Banko raktą ji pasiėmė. 

Parodė į nedidelę kabiną, uždaromą sulankstomosiomis medinė- 
mis durimis. 

— Nusineškite tenai. Kai baigsite, įstatykite atgal vieton, užrakin- 
kite ir sugrįžkite pas mane. — Kalbėdama ji jau ėjo iš salės. 

— Dėkui. — Darbė palaukė, kol Virdžinija dingo iš akių, paskui 

ištraukė seifą iš sienos. Nebuvo sunkus. Šešių colių pločio ir pusantros 
pėdos ilgio. Viršus buvo atviras, o viduje ji rado ploną, rudą, juridinio 
formato voką ir nepaženklintą vaizdajuostę. 

Darbei neprireikė kabinos. Įsikišo voką ir vaizdajuostę į rankinu- 
ką, įstūmė seifą atgal į vietą ir paliko salę. | 

Virdžinija vos buvo apsukusi savo stalo kampą, kai Darbė ją 
prisivijo. | 

— Aš jau, — tarė. 

— Na, ir greitai! 

Po perkūnėliais, teisybė. Sukiesi greitai, kai tavo nervai tiek įsi- 
tempę, jog net trūkinėja. 

— Susiradau, ko man reikėjo. 

— Puiku. — Ponia Baskin staiga tapo nuoširdi. — Ar girdėjote 
tą siaubingą istoriją, kuri buvo išspausdintą praeitą savaitę laikrašty- 
je apie tą teisininką? Suprantate, apie tą, kurį netoli nuo čia nužudė 
kažkokie plėšikai. Kaip ten jo pavardė, ar ne Kertis Morganas? Regis, 
Kertis Morganas. Kaip gaila. 

O, tu, kvaiša moteriške! 

— Aš neskaičiau, — atsakė Darbė. — Buvau išvykusi iš šalies. 
Dėkui. 

Antrą sykį perkirto vestibiulį šiek tiek sparčiau. Bankas buvo pil- 
nas žmonių, apsaugininkai niekur nešmėkščiojo. Vienas lengvumėlis. 
Jau pats metas atlikti reikalą ir likti nesučiuptai. 

Josios ginkluotasis sargybinis saugojo marmurinę koloną. Suka- 
mosios durys išstūmė Darbę ant šaligatvio. Grėjus pasivijo ją bemaž 
prie pat automobilio. 

— Vidun! — paliepė ji. 

— Ką radote? — griežtai paklausė jis. 

— Nešdinamės iš čia! — Ji atplėšė dureles ir įšoko vidun. Grėjus 
įjungė variklį ir nurūko tolyn nuo banko. 

— Kalbėkite, — pareikalavo. 

— Apšvarinau seifą, — tarė ji. — Ar niekas nevažiuoja paskui mus? 

Jis žvilgtelėjo į veidroduką. 

— Iš kur, po šimts, man žinoti? Ką radote? 

Ji atidarė rankinuką ir ištraukė voką. Pravėrė jį. Grėjus staigiai 
nuspaudė stabdžius vos neatsitrenkęs į automobilį priekyje. 

— Žiūrėkite, kur važiuojate! — klyktelėjo ji. 

— Gerai! Gerai! Kas voke? 

— Nežinau! Dar neperskaičiau, ir jeigu per jus žūsiu, niekad ne- 
perskaitysiu! 

Automobilis vėl pajudėjo. Grėjus giliai atsiduso. 

— Klausykite, liaukimės šūkavę, gerai? Ramiai. 

— Taip. Jūs vairuokite, ir aš būsiu rami. 

— Gerai. Nagi. Atšalome? 

— Taip. Tik atsipalaiduokite. Ir žiūrėkite, kur važiuojate. Beje, kur 
jūs važiuojate? 

— Nežinau. Kas voke? 

Ji ištraukė iš voko kažkokį dokumentą. Paskersavo į Grėjų. Šis 
spoksojo į dokumentą. 

— Žiūrėkite, kur važiuojame! 

— Tik perskaitykite tą prakeiktą popiergalį. 

— Nuo skaitymo automobilyje mane ima pykinti. Negaliu skai- 
tyti automobiliui važiuojant. 

— Velniava! Velniava! Velniava! 

— Jūs vėl šaukiate. 

Jis staigiai susuko vairą į dešinę ir privažiavo prie dar vienos 
draudžiamos E gatvės zonos, iš kur automobiliai būna nutempiami. 
Numynė stabdžius, ir iš paskos sužvigo signalai. Rūsčiai nužvelgė 
ją. 

— Dėkui, — tarė Darbė ir ėmė garsiai skaityti. 

Tai buvo keturių puslapių raštiški parodymai, išties tvarkingai 
atspausdinti ir priesaika patvirtinti valstybinės notarės akivaizdoje. 
Buvo pasirašyta penktadienį, išvakarėse prieš tai, kai jis paskutinį 
sykį paskambino Grenthemui. Kertis Morganas priesaika patvirtino, 
kad dirbo pas „Vaitą ir Blažėvičių naftos bei dujų skyriuje nuo pat 
tada, kai prieš penkerius metus buvo priimtas. Jo klientai — privačios 
daugelio šalių naftos paieškų firmos, tačiau dažniausia tai buvo ame- 
rikiečių kompanijos. Priimtas į teisinę firmą, jis dirbo vienam klientui, 
kuris buvo įsivėlęs į didžiulę ieškininę bylą pietų Luizianoje. Klientas 
Viktoras Matisas, su kuriuo Morganas niekad nebuvo susitikęs, tačiau 
kuris buvo gerai pažįstamas vyresniųjų „Vaito ir Blažėvičiaus“ part- 
nerių, žūtbūt siekė laimėti bylą ir šitaip susisemti milijonus barelių 
naftos iš Terebon Perišo pelkynų Luizianoje. Tenai taip pat slypėjo 
šimtai milijonų kubinių jardų gamtinių dujų. Bylos eigą sekė „Vaito 

ir Blažėvičiaus“ partneris E. Simsas Veikfildas, labai artimas Viktorui 
Matisui ir dažnai lankantis šį Bahamuose. 

Juodu sėdėjo pastatytame draudžiamoje zonoje „Pontiac“, kurio 
buferis buvo pavojingai išsikišęs į dešinę eismo juostą, nekreipdami 
dėmesio į automobilius, besistengiančius apvažiuoti aplink. Ji pamažu 
skaitė, o jis sėdėjo užsimerkęs ir klausėsi. 

Taigi ši ieškininė byla „Vaitui ir Blažėvičiui buvo labai svarbi. 
Firma tiesiogiai nedalyvavo teismo procese ir apeliacijoje, bet visa 
medžiaga pereidavo per Veikfildo rašomąjį stalą. Jis nedirbo nieko 
kito, rūpinosi tik Pelikano byla, taip ji buvo vadinama. Didžiąją dalį 
savo laiko praleisdavo telefonu kalbėdamasis arba su Matisu, arba su 
kuriuo nors iš šimtų teisininkų, dirbančių prie bylos. Morganas per 
savaitę šiai bylai skirdavo vidutiniškai po dešimt valandų, bet visados 
likdavo reikalo pakraščiuose. Jo ataskaitos apie atliktą darbą nuolat 
būdavo įteikiamos tiesiogiai Veikfildui, ir tai buvę neįprasta, nes visos 
kitos ataskaitos pirmiausia būdavo atiduodamos naftos ir dujų sky- 
riaus apskaitininkui, kuris perduodavo jas buhalterijai. Per tuos metus 
Morganas girdėjo daug gandų ir buvo tvirtai įsitikinęs, kad Matisas 
moka „Vaitui ir Blažėvičiui“ ne pagal standartinius valandinius įkai- 
nius. Jis manė, kad firma apsiėmė rūpintis šia byla už procentus nuo 
pasiektos naudos. Girdėjo ir apie skaičių — dešimt procentų gryno 
pelno iš gręžinių. Šioje pramonėje tai negirdėtas dalykas. 

Šaižiai sužvigo stabdžiai, ir juodu įsitvėrė tikėdamiesi smūgio. 
Išvengta jo mažne per plauką. 

— Vos mūsų neužmušė, — pyktelėjo Darbė. 

Grėjus nustūmė pavarų svirtį į „Eigos“ poziciją ir dešinį priekinį 
ratą per bordiūrą užvarė ant šaligatvio. Dabar pro šalį važiuojančios 
mašinos jų nekliudys. Automobilis buvo pastatytas kampu įstrižai 
draudžiamo tarpo, priekiniu buferiu ant šaligatvio, užpakalinis ne- 
siekė eismo juostos. 

— Skaitykit toliau, — irgi pyktelėjo jis. 

Taigi toliau — rugsėjo 28-ąją ar panašiu laiku Morganas užėjo 
į Veikfildo kabinetą, nešinas dviem aplankais ir šūsnimi dokumentų, 
nesusijusių su Pelikano byla. Veikfildas kalbėjosi telefonu. Kaip papra- 
stai, sekretorės tai įeidavo, tai išeidavo. Kabinete visados viešpatavo 
chaosas. Jis pamindžikavo kelias minutes, laukdamas, kol Veikfildas 
baigs kalbėtis telefonu, tačiau pokalbis vis tęsėsi. Galiausiai, pralaukęs 

penkiolika minučių, Morganas pasiėmė nuo apgriozdinto Veikfildo 
stalo atsineštuosius aplankus bei dokumentus ir pasišalino. Grįžo į 
savo kabinetą kitame pastato gale ir atsisėdo dirbti prie stalo. Buvo 
apie antra valanda. Siekęs vieno aplanko, po šūsnimi ką tik parsineštų 
dokumentų aptiko kažkokį ranka rašytą memorandumą. Netyčia pa- 
siėmė jį nuo Veikfildo rašomojo stalo. Tuojau pat atsistojo ketindamas 
sugrąžinti Veikfildui. Paskui perskaitė. Tada darsyk perskaitė. Žvilgte- 
lėjo į telefoną. Veikfildo linija tebebuvo užimta. 

Prie raštiškų parodymų buvo prisegta memorandumo kopija. 

— Skaitykit memorandumą, — metė jis. 

— Dar nebaigiau skaityti parodymų, — atšovė ji. Nebuvo pras- 
mės su ja ginčytis. Darbės protas — teisininkės, o tai juridinis doku- 
mentas, ir ji skaitys taip, kaip laikys tinkama. 

Taigi toliau — memorandumas jį nustebinęs. Ir jis tuojau pat 
pasibaisėjo šiuo raštu. Paliko kabinetą ir, nuėjęs koridoriumi prie 
artimiausio „Xerox“ aparato, pasidarė kopiją. Sugrįžęs į savo kabine- 
tą, padėjo memorandumo originalą į tą pačią vietą po aplankais ant 
rašomojo stalo. Prisieksiąs niekad jo nematęs. 

Memorandumą sudarė dvi ranka rašytos pastraipos ant firmi- 
nio „Vaito ir Blažėvičiaus“ vidaus naudojimo blanko. Buvo parengtas 
pono Velmano, kuris yra Martis Velmanas, vyresnysis partneris. Da- 
tuotas rugsėjo 28 d., skirtas Veikfildui ir skambėjo taip: 


Simsui: 

Praneškite klientui, kad tyrimas baigtas — kolegija posėdžiaus kur 
kas švelniau, jeigu gaus pasitraukti Rozenbergas. Dėl kito šiek tiek ne- 
tikėta. Kas galėtų pamanyti, Einšteinas nustatė sąsają su Jensenu. Aišku, 
šis vaikinas turi ir kitų problemų. 

Taip pat praneškite, kad Pelikanas turėtų čionai patekti per ketve- 
rius metus, atsižvelgiant ir į kitas aplinkybes. 


Parašo nebuvo. 

Grėjus vienu metu prunkštė ir raukėsi. Buvo prasižiojęs. Ji skaitė 
greičiau. 

Štai toliau: Martis Velmanas — negailestingas ryklys, dirbantis 
aštuoniolika valandų per parą ir laikąs save nereikalingu, jeigu kas 
nors šalia nekraujuoja. Jis buvo „Vaito ir Blažėvičiaus“ širdis bei siela. 

Vašingtono galingieji jį laikė užkietėjusiu sukčiumi su maišu pinigų. 
Priešpiečiaudavo jisai su kongresmenais ir žaisdavo golfą su ministrų 
kabineto nariais. Perkąsdavo žmonėms gerkles iš už savo kabineto 
durų. 

Einšteinas buvo Natanielio Džounso — kvėštelėjusio teisės 
genijaus, kurį firma laikė nukištą į jo nuosavą bibliotekėlę šeštame 
aukšte, — pravardė. Jis perskaitydavo kiekvieną bylą, dėl kurios 
sprendimus priimdavo Aukščiausiasis Teismas, vienuolika federa- 
linių apeliacinių teismų ir penkiasdešimties valstijų aukščiausieji 
teismai. Morganas niekad nebuvo susitikęs Einšteino. Firmoje retai 
kada ką nors pamatydavai. 

Nusikopijavęs memorandumo kopiją, Morganas ją sulankstė ir 
įsidėjo į rašomojo stalo stalčių. Po dešimties minučių Veikfildas, labai 
susijaudinęs ir išblyškęs, įsiveržė į jo kabinetą. Pasikapstę po Morgano 
rašomąjį stalą, juodu aptiko memorandumą. Veikfildas buvo velniškai 
įpykęs, o tai nedažnai pasitaikydavo. Paklausė Morganą, ar šis jį skaitė. 
Morganas atkakliai gynėsi neskaitęs. Aiškinosi, matyt, per klaidą pasi- 
ėmęs, išeidamas iš kabineto. Ar tai kas nors svarbaus? Veikfildas įsiuto. 
Atskaitė Morganui pamokslą apie svetimo darbo stalo neliečiamumą. 
Šitaip priekaištaudamas ir iškalbinėdamas atrodė Morgano kabinete 
kaip visiškas idiotas. Galop susivokė persūdęs. Pabandė nusiraminti, 
tačiau įspūdis jau buvo padarytas. 

Morganas paslėpė kopiją viename devinto aukšto bibliotekos tei- 
sės žinyne. Buvo sukrėstas Veikfildo paranojos ir isterijos. Prieš tą po- 
pietę palikdamas kabinetą, jis kruopščiai sutvarkė savo rašomąjį stalą 
ir lentynas. Kitą rytą pasitikrino. Kažkas naktį rausėsi po jo stalčius. 

Morganas tapo labai atsargus. Po dviejų dienų už vienos knygos 
ant savo komodėlės aptiko atsuktuvėlį. Paskui savo šiukšlių krepšyje 
rado išmestą skiautelę susuktos juodos lipnios juostos. Padarė išvadą, 
kad jo kabinete instaliuota pasiklausymo įranga, į telefonus įstatytos 
„blakutės“. Pagaudavo įtarius Veikfildo žvilgsnius. Dažniau nei įprastai 
pradėjo matyti Veikfildo kabinete Velmaną. 

Paskui buvo nužudyti Aukščiausiojo Teismo nariai Rozenbergas 
ir Jensenas. Jis nė kiek neabejojo, jog tai Matiso ir šio bendrininkų 
darbas. Memorandume Matisas nepaminėtas, tačiau jame kalbama 
apie „klientą“. Veikfildas neturėjo jokių kitų klientų. Ir joks klientas, 
išskyrus Matisą, negalėtų tiek daug laimėti iš naujos sudėties Teismo. 

Paskutinė parodymų pastraipa buvo bauginanti. Dusyk po nu- 
žudymų Morganas suprato esąs sekamas. Buvo nušalintas nuo Peli- 
kano bylos. Labiau apkrautas darbais, turėjo ilgiau valandų sėdėti, iš 
jo daugiau reikalauta. Baiminosi, kad gali būti nužudytas. Jeigu nesi- 
varžyta nužudyti du Aukščiausiojo Teismo narius, tai ką jiems reiškia 
nužudyti menką tarnautojėlį. 

Jis pasirašė parodymus Emilijos Stanford, valstybinės notarės, 
akivaizdoje. Po pavarde buvo atspausdintas jos adresas. 

— Sėdėkit ir nejudėkit. Aš tuoj. — Grėjus atidarė dureles ir iššo- 
ko ant šaligatvio. Nardydamas tarp mašinų, jis nuskuodė per E gatvę. 
Prie kepinių parduotuvės buvo taksofonas. Žvelgdamas į savo išsinuo- 
motąjį automobilį, pastatytą kaip pakliūva kitapus gatvės, jis skubiai 
surinko Smito Kyno numerį. 

— Smitai, čia Grėjus. Atidžiai klausykis ir daryk, ką pasakysiu. 
Suradau kitą šaltinį dėl Pelikano dosjė. Tai sensacija, Smitai, ir man 
reikia, kad tu bei Krauthameris po penkiolikos minučių būtumėte 
Feldmeno kabinete. 

— Kas tai? 

— Garsija paliko atsisveikinimo raštelį. Mudu užsuksime dar į 
vieną vietą ir atvažiuosime. 

— Mudu? Įsijungia ir mergina? 

— "Taip. Sukviesk į konferencijų salę televiziją ir pasirūpink vaiz- 
do magnetofonu. Man regis, Garsija nori mums kalbėti. 

— Paliko juostelę? 

— Taip. Po penkiolikos minučių. 

— Tu saugus? 

— Manau, kad taip. Tik velniškai nervinuosi, Smitai. — Jis padėjo 
ragelį ir nubėgo atgal prie automobilio. 


PONIA STANFORD TURĖJO Vermonte kontorą, teikiančią teisminių 
dokumentų nuorašų tvirtinimo paslaugas. Kai Grėjus ir Darbė įžengė 
vidun, kaip tik šluostė nuo lentynų dulkes. Juodu skubėjo. 

— Jūs Emilija Stanford? — paklausė jis. 

— Taip. Koks reikalas? 

Jis kyštelėjo jai paskutinį raštiškų parodymų puslapį. 

— Tai jūs patvirtinote savo, notarės, parašu? 

— Kas jūs tokie? 

— Grėjus Grenthemas iš Washington Post. Čia jūsų parašas? 

— Taip. Aš notariškai tai patvirtinau. 

Darbė padavė jai gatvėje nufotografuoto Garsijos — šiuo metu 
jau Morgano — nuotrauką. 

— Ar šis vyriškis pasirašė parodymus? — paklausė ji. 

— Tai Kertis Morganas. Taip. Jis. 

— Dėkui jums, — tarė Grėjus. 

— Jis negyvas, tiesa? — paklausė ponia Stanford. — Perskaičiau 
laikraštyje. 

— Taip, negyvas, — linktelėjo Grėjus. — Gal jūs atsitiktinai skai- 
tėte šiuos parodymus? 

— O, ne. Tik paliudijau jo parašą. Bet supratau, kad kažkas ne- 
gerai. 

— Dėkui, ponia Stanford. — Juodu pasišalino taip pat skubiai 
kaip ir atėjo. 


Dž:ūsNA SLĖPĖ savo pliktelėjusią kaktą po apspurusia fetrine 
skrybėle. Jo kelnės buvo apdriskusios, batai nuplyšę. Sėdėdamas se- 
noviškame invalido vežimėlyje prie Post redakcijos, laikė plakatą, ku- 
riame buvo parašyta, jog jis — ALKANAS IR BENAMIS. Vartė galvą 
nuo peties prie peties, lyg sprando raumenys nuo bado nebelaikytų. 
Ant kelių turėjo popierinį dubenėlį su keliais doleriais ir smulkiomis 
monetcmis, tačiau tai buvo jo paties pinigai. Galbūt geriau sektųsi, 
jeigu dėtųsi aklu. 

Sėdėdamas čia it daržovė, vartydamas galvą su žaliais varlės Ker- 
mito* stiliaus akiniais nuo saulės, atrodė apgailėtinai. Stebėjo viską, 
kas juda gatve. 

Išvydo iš už kampo atskriejant automobilį ir sustojant draudžia- 
moje vietoje. Iššokę vyras ir moteris metėsi jo link. Po sudriskusia 
dygsniuota antklode jisai slėpė revolverį, bet jie bėgo per greit. Be to, 
gatvėje pernelyg daug žmonių. Abu įsmuko į redakcijos pastatą. 

Jis minutėlę palaukė, paskui nusistūmė vežimėliu. 


- * Personažas iš populiaraus humoristinio televizijos lėlių serialo „Muppet Show“. 

SMITAS KYNAS ŽINGSNIAVO ir nenustygo vietoje priešais Feldmeno 
kabineto duris, o sekretorė vis nenuleido nuo jo akių. Jis išvydo juodu 
skubiai vingiuojančius praėjimu tarp eilėmis išrikiuotų stalų. Grėjus 
žengė pirmas, tempdamas ją už rankos. Ji iš tiesų buvo žavi, bet jis 
įvertinsiąs tai vėliau. Abu buvo uždusę. 

— Smitai Kynai, čia — Darbė Šo, — gaudydamas kvapą pristatė 
Grėjus. 

Šie paspaudė vienas kitam rankas. 

— Sveiki, — tarė ji, dairydamasi po plačiai nusidriekusią žinių 
skyriaus salę. 

— Malonu, Darbe. Girdėjau, jūs nuostabi moteris. 

— Teisybė, — patvirtino Grenthemas. — Vėliau paplepėsime. 

— Sekite paskui mane, — pakvietė Kynas, ir jie nuskubėjo gi- 
lyn. — Feldmenas norėjo, kad susirinktume konferencijų salėje. — Tri- 
se perkirto užgrioztą Žinių skyrių ir pateko į prabangią salę su ilgu stalu 
viduryje. Čia buvo pilna besikalbančių vyriškių, tačiau visi nuščiuvo, 
vos tik Darbė įžengė vidun. Feldmenas uždarė duris ir ištiesė jai ranką: 

— Aš — Džeksonas Feldmenas, atsakomasis redaktorius. O jūs 
turbūt Darbė? 

— Kas gi kitas? — sušvokštė Grenthemas, vis dar uždusęs. 

Feldmenas tartum jo nenugirdo ir apsidairė aplinkui stalą. Pa- 
rodė pirštu: 

— Čia — Hovardas Krauthameris, redakcijos direktorius; Ernis 
Dibazijas, direktoriaus pavaduotojas užsienio politikai; Eliotas Kohe- 
nas, direktoriaus pavaduotojas vidaus politikai; ir Vensas Litskis, mūsų 
advokatas. 

Ji mandagiai linksėjo jau pamiršusi visas išgirstas pavardes. Vy- 
riškių buvo bent penkiasdešimt, visi vienmarškiniai, visi itin susirūpi- 
nę. Ji jauste jautė įtampą. 

— Duokit vaizdajuostę, — paprašė Grėjus. 

Išsiėmusi ją iš rankinuko, Darbė padavė jam. Televizorius ir vaiz- 

do magnetofonas stovėjo salės gale ant stumdomojo staliuko. Grėjus 
įdėjo vaizdajuostę į magnetofoną. 

— Mes ją gavome prieš dvidešimt minučių, tad dar patys ne- 
matėme. | 

Darbė atsisėdo į krėslą prie sienos. Vyriškiai pasislinko arčiau 
ekrano ir laukė pasirodant vaizdą. 

Tamsiame ekrane sušvito data — spalio 12. Paskui — Kertis Mor- 
ganas, sėdintis virtuvėje prie stalo. Laikė rankoje pultelį, kuriuo, matyt, 
valdė kamerą. 

— Esu Kertis Morganas, o kadangi jūs tai žiūrite, veikiausiai 
aš jau miręs. — Kas per velniškai baisus pirmasis sakinys! Vyrai su- 
siraukė ir prisislinko dar arčiau. — Šiandien spalio 12-oji, esu savo 
namuose vienas. Žmona išvažiavusi pas daktarą. Turėčiau būti darbe, 
bet paskambinau ir pasakiau, kad sergu. Mano žmona nieko apie tai 
nežino. Aš niekam nepasakojau. Kadangi jūs žiūrite, vadinasi, jau ma- 
tėte ir šiuos popierius (jis iškelia aukštyn raštiškus parodymus). Tai 
parodymai, kuriuos pasirašiau ir ketinu palikti drauge su šia vaizda- 
juoste kurio nors miesto banko depozitų seife. Aš juos perskaitysiu ir 
aptarsiu kitus dalykus. 

— Mes turime parodymus, — greitai pasakė Grėjus. Jis stovėjo 
prie sienos greta Darbės. Niekas nepažvelgė į jį. Visi buvo prilipę prie 
ekrano. Morganas pamažu skaitė, lakstydamas akimis nuo puslapių į 
kamerą, ten ir atgal, ten ir atgal. 

Tam jis sugaišo dešimt minučių. Kassyk, kai išgirsdavo žodį pe- 
likanas, Darbė užsimerkdavo ir pamažu papurtydavo galvą. Visa pa- 
galiau susiėjo. Nelyginant blogas sapnas. Ji pavargo klausytis. 

Baigęs skaityti parodymus, Morganas padėjo juos ant stalo ir 
pasižiūrėjo į kažkokias pastabas juristo bloknote. Jautėsi patogiai ir 
laisvai. Buvo dailus vaikinas, atrodė jaunesnis nei dvidešimt devy- 
nerių. Sėdėjo namie, tad buvo be kaklaraiščio. Vien su marškiniais, 
kurių apykaklės kampučius prilaikė sagutės. „Vaitas ir Blažėvičius“ 
ne itin ideali vieta dirbti, kalbėjo jis, tačiau dauguma iš keturių šimtų 
teisininkų padorūs ir veikiausiai nieko nežino apie Matisą. Iš tiesų jis 
abejojo, ar daug jų, išskyrus Veikfildą, Velmaną ir Einšteiną, įsivėlę į 
sąmokslą. Esama partnerio, pavarde Džeraldas Švabė, kuris ganėtinai 
grėsmingas, kad galėtų būti susijęs su šiuo reikalu, tačiau Morganas 
neturįs įrodymų. (Darbė tą Žmogų gerai prisiminė.) Ten taip pat būta 

sekretorės, kuri netikėtai išėjo iš darbo praėjus kelioms dienoms po 
žmogžudysčių. Ji, Miriama Laru, aštuoniolika metų dirbo naftos ir 
dujų skyriuje. Galbūt galėtų ką nors žinoti. Gyveno Fols Čarče. Kita 
sekretorė, kurios neįvardysiąs, papasakojo jam nugirdusi Veikfildo ir 
Velmano pokalbį apie tai, ar galima juo, Morganu, pasitikėti. Tačiau ji 
girdėjo tik nuotrupas. O kai ant jo rašomojo stalo buvo surastas me- 
morandumas, į jį pradėta visai kitaip žiūrėti, ypač pasikeitė Švabės ir 
Veikfildo elgesys. Šie tartum norėjo priremti jį prie sienos ir grasinti 
mirtimi, jeigu prasižiosiąs apie memorandumą, bet negalėjo to pada- 
ryti, nes nebuvo tikri, ar jis šį matė. Taip pat jie bijojo išpūsti tą reikalą. 
Bet jis matė, ir jie tuo beveik neabejojo. Ir jeigu jie susimokė nužudyti 
Rozenbergą ir Jenseną, ką gi, po šimts, jis tik tarnautojas, kurį per ke- 
lias sekundes galima pakeisti. 

Teisininkas Litskis lingavo galvą negalėdamas patikėti. Sąstingis 
buvo beatlėgstąs, ir visi kiek sujudėjo krėsluose. 

Morganas į darbą važinėjo automobiliu, ir dusyk pastebėjo, kad 
yra sekamas. Sykį per priešpiečius matęs jį stebintį kažkokį žmogų. 
Kurį laiką jis pasakojo apie savo šeimą ir galiausiai ėmė kalbėti pa- 
drikai. Buvo aišku, kad pristigo įtikimų faktų. Grėjus padavė raštiškus 
parodymus ir memorandumą Feldmenui, kuris perskaitė ir perdavė 
Krauthameriui, o šis, savo ruožtu, perdavė toliau. 

Morganas baigė šiurpinančiu atsisveikinimu: 

— Nežinau, kas pamatys šią vaizdajuostę. Aš jau būsiu negyvas, 
tad, manau, šitai iš tiesų neturi reikšmės. Viliuosi, jūs tuo pasinaudo- 
site, kad prigriebtumėte Matisą ir jo purvinus teisininkus. Bet jeigu 
šią vaizdajuostę žiūrite jūs, purvinieji teisininkai, tuomet eikite visi 
velniop. 

Grėjus išėmė vaizdajuostę, pasitrynė rankas ir nusišypsojo susi- 
rinkusiems: 

— Ką gi, ponai, pristatėme ganėtinai patvirtinančių faktų ar jums 
reikia daugiau? 

— Pažįstu tuos vyriokus, — priblokštas atsiliepė Litskis. — Prieš 
metus aš su Veikfildu žaidžiau tenisą. 

Feldmenas atsistojęs vaikštinėjo ten ir atgal. 

— Kaip suradote Morganą? 

— Tai ilga istorija, — atsakė Grėjus. 

— Pateikite man sutrumpintą tikrą jos versiją. 

— Mes Džordžtaune suradome vieną teisės studentą, praeitą 
vasarą atlikusį praktiką pas „Vaitą ir Blažėvičių . Jis iš fotografijos at- 
pažino Morganą. 

— Kaip jūs gavote jo fotografiją? — paklausė Litskis. 

— Neklausinėkite. Tai neįeina į šią istoriją. 

— Aš sakau, paskelbkime, — garsiai tarė Krauthameris. 

— Paskelbkime, — pritarė ir Eliotas Kohenas. 

— Kaip sužinojote, kad jis negyvas? — paklausė Feldmenas. 

— Vakar Darbė nuvyko pas „Vaitą ir Blažėvičių“ ir šie pasakė tą 
žinią. 

— Kur buvo vaizdajuostė ir parodymai? 

— Kolumbijos 1-ojo banko seife. Šįryt penktą Morgano žmona 
davė man raktą. Nieko bloga nepadariau. Pelikano dosjė visiškai pa- 
tvirtinta nepriklausomo šaltinio. | 

— Paskelbkite, — pasakė Ernis Dibazijas. — Paskelbkite su 
didžiausia antrašte nuo tada, kai pasirodė NIKSONAS ATSISTATY- 
DINA. 

Feldmenas sustojo prie Smito Kyno. Du draugai atidžiai nužvelgė 
vienas kitą. 

— Skelbkit, — tarė Kynas. Jis pasigręžė į advokatą: — Vensai? 

— Juridiškai nėra jokių abejonių. Tik norėčiau pamatyti straips- 
nį, kai bus parašytas. 

— Kiek laiko užtruks parašyti? — paklausė redaktorius Grėjų. 

— Toji dalis apie dosjė jau apmesta. Galėsiu pabaigti maždaug 
per valandą. Duokite man dvi valandas parašyti apie Morganą. Taigi 
daugių daugiausia tris. 

Nuo tada, kai paspaudė ranką Darbei, Feldmenas nebesišypsojo. 
Jis nužingsniavo į kitą salės pusę ir sustojo priešais Grėjų. 

— O jeigu ta vaizdajuostė — klastotė? 

— Klastotė? Mes kalbame apie lavonus, Džeksonai. Aš mačiau 
našlę. Ji tikra, gyva našlė. Šiame laikraštyje skelbta medžiaga apie jo 
nužudymą. Jis negyvas, netgi jo juridinė firma tvirtina, kad jis ne- 
gyvas. O štai ir vaizdajuostė, kurioje jis kalba apie mirtį. Žinau, kad 
tai jis. Be to, mes kalbėjomės su valstybine notare, kuri patvirtino jo 
parašą po parodymais. Ji atpažino jį. — Grėjus kalbėjo vis garsiau, dai- 
rydamasis po salę. — Viskas, ką jis pasakė, patvirtina Pelikano dosjė 
tikrumą. Viskas. Matisas, ieškininė byla, nužudymai. Taip pat turime 

Darbę, dosjė autorių. Ir dar daugiau lavonų. Ji vaikytasi po visą šalį. 
Čia nėra spragų, Džeksonai. Puiki istorija. 

Pagaliau Feldmenas nusišypsojo. 

— "Taip, ji nuostabi. Parašykite iki antros. Dabar vienuolikta. Ga- 
lite naudotis šia konferencijų sale, užsidarykite duris. — Jis vėl suskato 
žingsniuoti. — Susitiksime čia lygiai antrą ir perskaitysime juodraštį. 
Kol kas niekam nė žodžio. 

Vyriškiai atsistojo ir vorele apleido salę, tačiau kiekvienas prieš 
tai paspaudė ranką Darbei Šo. Nežinojo, sveikinti, dėkoti ar dar ką 
sakyti, tad tik šypsojosi ir spaudė jai ranką. Ji nesikėlė iš vietos. 

Kai juodu liko vieni, Grėjus atsisėdo šalia, ir abu susiėmė už ran- 
kų. Prieš juodu plytėjo švarus konferencijų stalas. Kėdės tvarkingai su- 
statytos aplinkui. Sienos baltos, šviesa į salę krito nuo fluorescencinių 
lempų ir pro du siaurus langus. 

— Kaip jaučiatės? — paklausė jis. 

— Nežinau. Turbūt tai kelio pabaiga. Mums pavyko. 

— Iš balso neatrodo, kad itin džiaugtumėtės. 

— Būta ir geresnių mėnesių. Džiaugiuosi dėl jūsų. 

Grėjus nužvelgė ją: 

— Kodėl džiaugiatės dėl manęs? 

— Jūs sudėjote fragmentus į visumą, ir rytoj šitai nuskambės. 
Visa aiškiai pažymėta Puliceriu. 

— Aš apie tai negalvojau. 

— Melagis. 

— Gerai, galbūt tik sykį. Tačiau kai vakar išėjote iš lifto ir pasakėte 
man, kad Garsija negyvas, lioviausi galvojęs apie Pulicerio premijas. 

— Tai neteisinga. Aš atlikau visą darbą. Mes pasinaudojome 
mano protu, išvaizda ir kojomis, o visa šlovė atitenka jums. 

— Mielai paminėsiu jūsų pavardę. Išgarsinsiu jus kaip dosjė au- 
torių. Įdėsime jūsų nuotrauką į pirmąjį puslapį, drauge su Rozenbergo, 
Jenseno, Matiso, prezidento, Verheko ir... 

— Tomo? Ar ir jo nuotrauka bus paskelbta kartu su šia istorija? 

— Priklausys nuo Feldmeno. Jis tai redaguos. 

Ji susimąstė, tačiau nieko nepasakė. 

— Ką gi, panele Šo, turiu tris valandas aprašyti didžiausiai savo 
karjeroje istorijai. Istorijai, kuri sukrės pasaulį. Istorijai, kuri nuvers 
prezidentūrą. Istorijai, kuri atskleis žmogžudystes. Istorijai, kuri mane 
praturtins ir išgarsins. 

— Verčiau leiskit man ją parašyti. 
— Sutiktumėte? Aš pavargęs. 
— Eikite, atsineškite savo užrašus. Ir kavos. 


JUODU UŽDARĖ duris ir nuvalė stalą. Žinių skyriaus pagalbininkas 
įrideno kompiuterį su spausdintuvu. Jo paprašyta atnešti kavos ir vai- 
sių. Abu apmetė istoriją dalimis, pradėdami žmogžudystėmis, paskui 
pereidami prie Pelikano bylos pietų Luizianoje, Matiso ir jo sąsajų su 
prezidentu, toliau prie Pelikano dosjė ir viso to sąmyšio, kurį ši sukėlė, 
prie Kalahano, Verheko, toliau prie Kerčio Morgano ir jį nužudžiusių 
plėšikų, prie „Vaito ir Blažėvičiaus“, Veikfildo, Velmano ir Einšteino. 
Darbė pasirinko rašyti ranka. Ji apibendrino bylinėjimąsi ir dosjė, taip 
pat tai, kas buvo žinoma apie Matisą. Grėjus ėmėsi viso kito ir spaus- 
dino apmatus kompiuteriu. 

Darbė buvo organizuotumo pavyzdys — tvarkingai išdėstyti ant 
stalo užrašai, kruopščiai perteikiami popieriuje žodžiai. Jis gi — chao- 
so uraganas, paskleidęs popierius ant grindų, kalbantis kompiuteriui, 
spausdinantis kaip pakliūva pastraipas, kurios, vos tik atsidūrusios 
ant popieriaus, tuoj pat skriedavo šalin. Ji vis prašė nusiraminti, o jis 
aiškino, kad čia ne teisės fakulteto biblioteka. Čia laikraštis. Dirbi su 
telefonu prie kiekvienos ausies ir dar kas nors šaukia ant tavęs. 

Pusę pirmos Smitas Kynas atsiuntė maisto. Darbė suvalgė šaltą 
sumuštinį, stebėdama transporto eismą apačioje. Grėjus rausėsi po 
rinkimų kampanijos ataskaitas. 

Ji pamatė jį. Kitapus Penkioliktosios gatvės rėmėsi į pastato sieną, 
nebūtų atrodęs įtartinas, jeigu ir prieš valandą nebūtų rėmęsis į „Ma- 
dison“ viešbučio sieną. Kažką gurkšnojo iš aukšto plastikinio puodelio 
ir stebėjo paradinį Post redakcijos įėjimą. Buvo užsidėjęs juodą kepu- 
raitę, vilkėjo džinsinės medžiagos švarkeliu ir džinsais. Atrodė netoli 
trisdešimties metų. Jis paprasčiausiai stovėjo ten ir spoksojo per gatvę. 
Kramsnodama sumuštinį, ji stebėjo jį dešimt minučių. Vyriškis gurkš- 
nojo iš puodelio ir nėsyk nesujudėjo. 

— Grėjau, prašau ateiti čionai. 

— Kas yra? — Jis priėjo. Ji parodė į vyriškį su juoda kepuraite. 

— Stebėkite jį atidžiai, — tarė ji. — Sakykite, ką jis veikia? 

— Kažką geria, gal kavą. Stovi atsirėmęs į sieną ir stebi šį pastatą. 

— Kuo apsirengęs? 

— Džinsais nuo galvos iki kojų, užsidėjęs juodą kepuraitę. Batai 
tartum auliniai. Kas atsitiko? 

— Prieš valandą jį mačiau stovintį tenai prie viešbučio. Tada jį 
šiek tiek pridengė tas telefonų kompanijos furgonėlis, bet žinau, kad 
tai jis. O dabar jis antai ten. 

— Tai kas? 

— Tas, kad mažų mažiausia valandą jis slampinėja aplinkui ir 
nieko neveikia, tik stebi šį pastatą. 

Grėjus linktelėjo. Ne metas sąmojingam komentarui. Tas tipas 
atrodo įtartinas, ir ji yra susirūpinusi. Jau dvi savaites ją persekioja 
nuo Naujojo Orleano iki Niujorko, o dabar gal ir iki Vašingtono, ir ji 
daugiau išmano už jį, ką reiškia būti sekamai. 

— Ką norite pasakyti, Darbe? 

— Pateikite man nors vieną įtikinamą priežastį, kodėl šis vyriš- 
kis, kuris aiškiai yra ne gatvės valkata, turėtų taip elgtis. 

Vyriškis pažvelgė į laikrodį ir pamažu nuėjo šaligatviu, kol dingo 
iš akių. Darbė irgi žvilgtelėjo į laikroduką. 

— Lygiai pirma, — tarė ji. — Tikrinkime kas penkiolika minučių, 
gerai? 

— Gerai. Abejoju, ar tai ką nors reiškia, — pasakė Grėjus, steng- 
damasis apsimesti esąs ramus. Nesisekė. Darbė atsisėdo prie stalo ir 
užmetė akį į užrašus. 

Kurį laiką jis stebėjo ją, paskui grįžo prie kompiuterio. 

Penkiolika minučių Grėjus įnirtingai spausdino, paskui vėl priėjo 
prie lango. Darbė atidžiai sekė jį akimis. 

— Aš jo nematau, — pasakė Grėjus. 

Bet pamatė jį pusę antros. 

— Darbe, — pašaukė, parodydamas ton vieton, kur pirmą sykį 
žmogus buvo jos pastebėtas. Ji pažvelgė pro langą ir pamažu įsižiūrėjo 
vyriškį su juoda kepuraite. Dabar jis vilkėjo tamsiai žalia vėjastriuke, ir 
nežiūrėjo į redakciją. Stebeilijo sau į batus ir kas kokias dešimt sekun- 
džių vis žvilgtelėdavo į paradinį įėjimą. Dėl to atrodė dar įtartiniau, 
tačiau jį iš dalies paslėpė prekes išvežiojantis sunkvežimis. Plastikinio 
puodelio nebeturėjo. Vyriškis užsirūkė. Žvilgtelėjo į redakciją, paskui 
ėmė stebėti gatvę prie jos. 

— Kodėl man taip sumaudė paširdžiuos? — paklausė Darbė. 


320 JOHN GRISHAM 


— Kaipgi jie galėjo jus susekti? Tai neįmanoma. 

— Juk jie sužinojo, kad aš Niujorke. Tuo metu tai atrodė neįma- 
noma. | 

— Galbūt seka mane. Įspėjo, jog esu stebimas. Gal kaip tik tai vy- 
riokas daro. Kodėl jis turėtų Žinoti, kad jūs čia? Tas tipas seka mane. 

— Gal... — nutęsė ji. 

— Ar kada nors matėte jį anksčiau? 

— Jie neprisistato. 

— Klausykite. Mums liko trisdešimt minučių, ir redaktoriai grįš 
su žirklėmis karpyti mūsų istorijos. Baikime, o tuomet galėsime ste- 
bėti tą tipą. 

Juodu grįžo prie darbo. Pirmą keturiasdešimt penkios ji vėl atsi- 
stojo. prie lango, vyriškio nebuvo. Spausdintuvas tarškino pirmą juod- 
raštį, ir Darbė ėmėsi tikrinti korektūrą. 


Redaktoriai skaitė su pieštukais rankose. Advokatas Litskis skaitė 
tik dėl savo malonumo. Atrodė, mėgavosi labiau už kitus. 

Pasakojimas buvo ilgas, ir Feldmenas darbavosi karpydamas it 
chirurgas. Smitas Kynas keverzojo paraštėse. Krauthameriui patiko, 
ką perskaitė. 
prie lango. Tas tipas sugrįžo, dabar vilkėjo tamsiai mėlynu švarkeliu ir 
džinsais. Buvo apniukę, apie šešiasdešimt laipsnių, ir vyriškis gurkšno- 
jo iš puodelio. Gūžėsi, kad būtų šilčiau. Nugėrė gurkšnį, pažvelgė į re- 
dakciją, pažvelgė į gatvę, ir vėl įsistebeilijo į puodelį. Stovėjo priešais kitą 
pastatą ir lygiai po antros penkiolika ėmė žiūrėti Penkioliktąja į šiaurę. 

Jo gatvės pusėje sustojo automobilis. Atsidarė užpakalinės dure- 
lės, ir šit jis. Automobilis nurūko, jis apsidairė aplinkui. Visai nedaug 
šlubčiodamas, Striukis nerūpestingai priėjo prie vyriškio su juoda 
kepuraite. Kelias sekundes juodu šnektelėjo, ir Striukis patraukė pietų 
pusėn, Penkioliktosios ir L gatvių sankryžos link. Tipas liko stovėti 
ten pat. 

Darbė apsidairė po salę. Visi buvo įsigilinę į straipsnį. Striuko 
nebebuvo matyti, tad ji negalėjo parodyti jo Grėjui, kuris skaitė ir šyp- 
sojosi. Ne, jie sekė ne reporterį. Tykojo jos. 


* Pagal Farenheitą (apie 16? C). 

Ir privalėjo elgtis beatodairiškai. Stovėjo gatvėje tikėdamiesi ko- 
kio nors stebuklo, kad mergina išnirtų iš pastato, ir tuomet jie galėsią 
ją išsiųsdinti anapus. Buvo išsigandę. Ji viduje, kloja, ką žino, ir mojuo- 
ja tos nelemtos dosjė kopijomis. Rytoj žaidimas bus baigtas. Privalą 
kaip nors ją sustabdyti. Juk gavę įsakymus. 

Ji stovėjo salėje, pilnoje vyrų, ir staiga pasijuto visiškai nebe- 
saugi. 

Feldmenas baigė skaityti paskutinis. Jis pastūmė savo kopiją 
Grėjui. 

— Dar vienas dalykėlis. Turėtų užtrukti apie valandą. Aptarkime 
telefono skambučius. 

— Manau, bus tik trys, — tarė Grėjus. — Į Baltuosius rūmus, FTB 
ir „Vaitui ir Blažėvičiui“. 

— Iš firmos įvardijote tik Simsą Veikfildą. Kodėl? — paklausė 
Krauthameris. 

— Morganas daugiausiai kalbėjo apie jį. 

— Bet memorandumą parašė Velmanas. Manau, jį reikėtų įvar- 
dyti. 

— Sutinku, — tarė Smitas Kynas. 

— Aš irgi, — pritarė Dibazijas. 

— Įrašau jo pavardę, — pasakė Feldmenas. — Einšteino imsimės 
vėliau. Palaukite iki pusės penktos ar penktos ir tik tuomet skambin- 
kite į Baltuosius rūmus bei „Vaitui ir Blažėvičiui . Jeigu paskambinsite 
anksčiau, jie pakvaiš ir nubėgs į teismą. 

— Sutinku, — pritarė advokatas Litskis. — Sustabdyti to nepajėgs, 
tačiau gali pabandyti. Palaukčiau iki penkių ir tik tada paskambinčiau. 

— Gerai, — sutiko Grėjus. — Iki pusės keturių aš dar perrašysiu 
straipsnį. Tada paskambinsiu į FTB jų komentarų. Paskui į Baltuosius 
rūmus ir galiausiai „Vaitui ir Blažėvičiui“. 

Feldmenas jau buvo bemaž už durų. 

— Pusę keturių vėl čia susitinkame. Laikykitės netoli telefonų. 

Kai salė vėl ištuštėjo, Darbė užrakino duris ir parodė į langą. 

— Jūs girdėjote mane minint Striukį? 

— Tik nesakykit, kad jis čia. 

Juodu apžvelgė gatvę apačioje. 

— Bijau, kad taip. Jis susitiko su mūsiškiu draugužiu, paskui din- 
go. Atpažinau jį. 

— Turbūt taikosi ne į mane. 

— Turbūt. Aš tikrai noriu iš čia nešdintis. 

— Ką nors sugalvosime. Perspėsiu mūsų apsaugą. Norite, kad pa- 
sakyčiau Feldmenui? 

— Ne. Dar ne. 

— Aš pažįstu kelis farus. 

— Puiku. O jie paprasčiausiai prieis ir išmuš iš jo dvasią. 

— Tie farai taip ir padarys. 

— Negalima liesti tų žmonių. Ką gi bloga jie daro? 

— Paprasčiausiai jie planuoja žmogžudystę. 

— Ar mes saugūs šiame pastate? 

Grėjus minutėlę pagalvojo. 

— Verčiau pasakysiu Feldmenui. Tegul pastato prie šių durų du 
apsaugininkus. 

— Gerai. 


PUsĘ KETURIŲ FELDMENAS pritarė antrajam variantui, ir Grėjui 
buvo leista paskambinti FTB. Į konferencijų salę atnešti keturi telefo- 
nai ir p-ijungtas magnetofonas. Feldmenas, Smitas Kynas ir Krautha- 
meris «lausėsi per papildomus telefonus. 

C-rėjus paskambino Filui Norvelui, savo geram pažįstamam ir 
kartais šaltiniui, jeigu tik toks dalykas biure egzistuoja. Norvelas atsi- 
liepė asmeniniu telefonu. 

— Filai, čia Grėjus iš Post. 

— Man regis, žinau, kur tu dirbi, Grėjau. 

— Mes įrašinėjame pokalbį. 

— Matyt, rimta. Kas per dalykas? 

— Rytoj rytą paskelbsime medžiagą, kurioje smulkiai aprašytas 
Rozenbergo ir Jenseno nužudymo sąmokslas. Mes įvardijame Matisą, 
naftos verteivą, ir du jo teisininkus čionai mieste. Taip pat minime 
Verheką, žinoma, ne kaip sąmokslininką. Manome, kad FTB anksti 
sužinojo apie Matisą, tačiau mygiamas Baltųjų rūmų atsisakė tirti rei- 
kalą. Norėjome suteikti jums, vyručiai, progą šį reikalą pakomentuoti. 

Kitame linijos gale — jokio atsako. 

— Filai, tu klausaisi? 

— Taip, turbūt. 

— Ar negali nieko pakomentuoti? 

— Neabejoju, mes turėsime, ką pasakyti, bet aš tau paskambinsiu 
vėliau. 

— Mes netrukus eisime prie spausdinimo mašinų, tad turi pa- 
skubėti. 

— Na, Grėjau, tai šūvis subinėn. Ar negalėtum dienelę pristab- 


dyti? 

— Niekaip. 

Norvelas kiek patylėjo. 

— Gerai. Duok man laiko pasikalbėti su ponu Voilzu, ir aš tau 
paskambinsiu. 

— Dėkui. 

— Ne, tai tau dėkui, Grėjau. Nuostabu. Ponas Voilzas bus suža- 
vėtas. 


— Mes laukiame. — Grėjus nuspaudė mygtuką ir atlaisvino lini- 
ją. Kynas išjungė magnetofoną. 

Jie laukė aštuonias minutes, tada paskambino pats Voilzas. Jis 
pareikalavo kalbėtis su Džeksonu Feldmenu. Magnetofonas vėl buvo 
įjungtas. 

— Ponas Voilzas? — šiltai atsiliepė Feldmenas. Juodu buvo susi- 
tikę daug kartų, tad „pono“ čia nereikėjo. 

— Po šimts, vadinkit mane Dentonu. Klausykite, Džeksonai, ką 
jūsiškis vaikinas turi? Tai beprotybė. Jūs, vyručiai, šokate nuo uolos į 
pražūtį. Mes sekėme Matisą, sekame jį ir dabar, dar per anksti imtis 
veiksmų. Nagi, ką turi jūsiškis vaikinas? 

— Ar Darbės Šo pavardė jums ką nors sako? — Klausdamas 
Feldmenas nusišiepė jai. Darbė stovėjo prie sienos. 

Voilzas delsė atsakyti. 

— Taip, — pagaliau paprastai tarė. 

— Maniškis vaikinas turi Pelikano dosjė, Dentonai, aš sėdžiu čia 
ir žvelgiu į Darbę Šo. 

— Bijojau, kad ji negyva. 

— Ne. Ji gyvut gyvutėlė. Ji ir Grėjus Grenthemas rado dar vieną 
šaltinį, kuris patvirtino toje dosjė išdėstytus faktus. Tai didžiulė isto- 
rija, Dentonai. 

Voilzas giliai atsiduso ir pasidavė. 

— Mes ir toliau laikome Matisą įtariamuoju, — tarė jis. 

— Magnetofonas įjungtas, Dentonai, atsargiau. 

— Ką gi, mums reikia pasikalbėti. Suprantate, kaip vyrui su vyru. 
Galbūt aš turiu jums šiokių tokių įdomių detalių. 

— Mielai jūsų laukiame čia. 

— Aš atvyksiu. Už dvidešimties minučių. 

Redaktoriai baisiai pralinksmėjo įsivaizduodami didįjį E. Dento- 
ną Voilzą įšokant į limuziną ir išrūkstant į Post redakciją. Metų metus 
jie stebėjo jį ir žinojo esant nemalonių situacijų užglaistymo meistrą. 
Jis nekentė spaudos ir tas noras kalbėtis jų teritorijoje ir leistis apšau- 
domam reiškė tiek viena — nurodysiąs pirštu į ką nors kitą. Tikėtinas 
taikinys — Baltieji rūmai. 

Darbė visai netroško susipažinti su tuo žmogumi. Vis mąstė, kaip 
išsigelbėti. Galėtų parodyti tą tipą su juoda kepuraite, bet šis jau tris- 
dešimt minučių, kai dingęs. Ir ką gi FTB galėtų padaryti? Pirma turėtų 
jį sučiupti, o paskui ką? Apkaltinti slampinėjant ir rengiant pasalą? 
Kankinti ir priversti jį viską papasakoti? Veikiausiai niekas ja nepa- 
tikėtų. 

Visai nenorėjo turėti reikalų su FTB. Nenorėjo būti jų globojama. 
Netrukus išvyksianti, ir niekas nežinos kur. Galbūt tik Grėjus. O gal 
ir ne. 

Grėjus surinko Baltųjų rūmų numerį, ir redaktoriai pakėlė telefo- 
nų ragelius. Kynas įjungė magnetofoną. 

— Prašau pakviesti Flečerį Koulą. Čia Grėjus Grenthemas iš 
Washington Post ir tai labai skubu. 

Jis laukė. 

— Kodėl Koulą? — paklausė Kynas. 

— Viskas tvarkoma per jį, — atsakė Grėjus, pridengęs delnu ragelį. 

— Kas taip sako? | 

— Šaltinis. 

Sekretorė sugrįžo ir pranešė, kad ponas Koulas jau pakeliui. Pra- 
šom palaukti. Grėjus šypsojosi. Adrenalinas tvinkčiojo gyslomis. 

Galiausiai: 

— Elečeris Koulas klauso. 

— Taip, pone Koulai. Grėjus Grenthemas iš Post. Aš įrašinėju po- 
kalbį. Jums tai suprantama? 

— Taip. 

— Ar tiesa, kad davėte nurodymus visam Baltųjų rūmų perso- 

nalui, išskyrus prezidentą, visus ryšius su spauda pirmiausia palaikyti 
per jus? 

— Visiška netiesa. Tuos dalykus tvarko atstovas spaudai. 

— Suprantu. Rytoj mes paskelbsime medžiagą, kuri patvirtina 
faktus, iškeltus Pelikano dosjė. Jūs susipažinęs su Pelikano dosjė? 

Pamažu: 

— Taip, susipažinęs. 

— Mes patvirtinome, kad prieš trejus metus ponas Matisas pa- 
aukojo prezidento rinkimų kampanijai per keturis milijonus dolerių. 

— Keturis milijonus du šimtus tūkstančių, visa tai legalu. 

— Mes taip pat manome, kad Baltieji rūmai įsikišo ir bandė 
sutrukdyti FTB atlikti tyrimą dėl pono Matiso. Ar galėtumėt tai pa- 
komentuoti? 

— Ar jūs taip manote, ar taip ketinate išspausdinti? 

— Šiuo metu mes bandome tai patvirtinti. 

— Ir kaip galvojote, kas jums tai patvirtins? 

— Turime savų šaltinių, pone Koulai. 

— Iš tiesų jūs turite. Baltieji rūmai kategoriškai neigia kaip nors 
kišęsi į tą tyrimą. Po tragiškų Aukščiausiojo Teismo narių Rozenbergo 
ir Jenseno mirčių prezidentas prašė nuolat informuoti jį apie tyrimą, 
bet nebūta jokio tiesioginio ar netiesioginio Baltųjų rūmų kišimosi. 
Jūs neteisingai informuotas. 

— Ar prezidentas laiko poną Matisą savo draugu? 

— Ne. Juodu buvo susitikę tik vieną sykį ir, kaip jau sakiau, ponas 
Matisas buvo reikšmingas šelpėjas, tačiau jis nėra prezidento draugas. 

— Tačiau jis buvo stambiausias šelpėjas, taip? 

— Negaliu to patvirtinti. 

— Ar daugiau komentarų nebus? 

— Ne. Manau, atstovas spaudai rytą aptars tą reikalą. 

Abu nutraukė pokalbį, ir Kynas išjungė magnetofoną. Feldmenas 
pašoko ant kojų trindamasis delnus. 

— Atiduočiau metinę savo algą, kad tik galėčiau šiuo metu būti 
Baltuosiuose rūmuose, — tarė jis. 

— Jis šaltakraujiškas, ar ne? — susižavėjęs pakraipė galvą Grėjus. 

— Taip, bet šalta jo subinė šiuo metu giliai įmerkta į verdantį 
vandenį. 

ĮPRATUSIAM ELGTIS IŠDIDŽIAI ir stebėti visus krūpčiojant, jam 
buvo sunku atvykti nusižeminus su skrybėle ištiestoje rankoje ir 
melsti atleidimo. Kaip įmanydamas nuolankiau pražirgliojo per žinių 
skyriaus salę, lydimas K. O. Lujiso ir dviejų agentų. Vilkėjo įprastu 
suglamžytu frenčiumi, tvirtai diržu suveržtu per storą juosmenį. Ne- 
atrodė įspūdingai, tačiau jo laikysena ir eigastis nekėlė abejonių, jog 
tai Žmogus, kuris pratęs visad pasiekti savo. Visi, apsisiautę juodais 
paltais, labiau panėšėjo į mafijos bosą lydinčius asmens sargybinius. 
Jiems sparčiai žengiant per salę, judrus žinių skyrius nuščiuvo. Nors ir 
neįspūdingas, E. Dentonas Voilzas buvo garsus žmogus, nesvarbu, kad 
šiuo metu nusižeminęs. 

Nedidelė įsitempusi redaktorių grupelė susispietė neilgame 
koridorėlyje priešais Feldmeno kabinetą. Hovardas Krauthameris 
pažinojo Voilzą ir pasitiko jį. Juodu paspaudė vienas kitam rankas ir 
pasikuždėjo. Feldmenas šiuo metu kalbėjosi telefonu su ponu Liud- 
vigu, leidėju, kuris lankėsi Kinijoje. Prie pašnekovų prisidėjo Smitas 
Kynas, paspaudė rankas Voilzui ir Lujisui. Du agentai stovėjo atskirai, 
per kelias pėdas atokiau. 

Feldmenas iškišo galvą pro kabineto duris, apžvelgė žinių skyrių 
ir išvydo Dentoną Voilzą. Pamojo jam užeiti. K. O. Lujisas nusekė iš 
paskos. Jie mainėsi įprastomis mandagybėmis, iki Smitas Kynas už- 
darė duris, ir visi atsisėdo. 

— Kaip suprantu, jus turite svarių įrodymų, patvirtinančių Peli- 
kano dosjė, — prašneko Voilzas. 

— Taip, turime, — atsakė Feldmenas. — Kodėl jums ir ponui Lu- 
jisui neperskaičius straipsnio apmatų? Manau, bus aiškiau. Ketiname 
maždaug po valandos atiduoti spausdinti, o reporteris, ponas Grent- 
hemas, pageidauja, kad jūs pakomentuotumėte susidariusią situaciją. 

— Esu dėkingas. 

Feldmenas pakėlė nuo stalo straipsnio apmatų kopiją ir įteikė 
Voilzui, kuris atsargiai suėmė ją pirštais. Lujisas pasilenkė prie jo, ir 
abu tuoj pat įniko skaityti. 

— Mes išeisime į koridorių, — pasakė Feldmenas. — Galite ne- 
skubėti. — Jisai su Smitu Kynu paliko kabinetą ir uždarė paskui save 
duris. Agentai prisislinko arčiau. 

Feldmenas ir Kynas per žinių skyrių nuėjo prie konferencijų salės 
durų. Prie jų stovėjo du stambūs apsaugininkai. Viduje jie rado Grėjų 
ir Darbę, sėdinčius vienu du. 

— Reikia paskambinti „Vaitui ir Blažėvičiui, — tarė Feldmenas. 

— Aš laukiau jūsų. 

Jie pasiėmė papildomus telefonus. Krauthameris minutėlei išėjo, 
ir Kynas padavė jo telefoną Darbei. Grėjus surinko numerį. 

— Prašom pakviesti Martį Velmaną, — tarė į ragelį Grėjus. — Taip, 
čia Grėjus Grenthemas iš Washington Post, man reikia su juo pasikal- 
bėti. Tai labai skubu. 

— Minutėlę, — pasakė sekretorė. 

Netrukus atsiliepė kita sekretorė: 

— Pono Velmano kabinetas. 

Grėjus vėl prisistatė ir paprašė jos boso. 

— Jis posėdyje, — tarė ji. 

— Aš irgi. Nueikite pas jį ir pasakykite, kas aš, ir perduokite, kad 
šį vidurnaktį jo nuotrauka papuoš pirmą Post puslapį. 

— Gerai, taip, sere. 

Po kelių sekundžių Velmanas atsiliepė: 

— Klausau, kas per reikalas? 

Trečią sykį Grėjus prisistatė ir paaiškino, kad pokalbis įrašinė- 
jamas. 

— Suprantu, — nukirto Velmanas. 

— Rytą skelbsime medžiagą apie jūsų klientą Viktorą Matisą ir 
jo sąsajas su Aukščiausiojo Teismo narių Rozenbergo bei Jenseno nu- 
žudymais. 

— Puiku! Ateinančius dvidešimt metų tampysime jūsų subines 
po teismus. Jums ne visi namie, bičiuli. Post priklausys mums. 

— Taip, sere. Atminkite, aš įrašinėju. 

— Įrašinėkite, ką tik norite! Būsite įvardytas kaip atsakovas. Kaip 
nuostabu! Washington Post priklausys Viktorui Matisui! Tiesiog pa- 
saka! 

Negalėdamas patikėti, Grėjus palingavo Darbei galva. Redakto- 
riai šypsojosi į grindis. Bus linksma. - 

— Taip, sere. Ar esate girdėjęs apie Pelikano dosjė? Mes turime 
jos kopiją. 

Mirtina tyla. Paskui pasigirdo tolimas urzgesys, lyg dvesiantis 
šuo išleistų paskutinį kvapą. Ir vėl stojo tyla. 

— Pone Velmanai. Jūs klausotės? 

— Taip. 

— Mes taip pat turime kopiją rugsėjo 28 dienos memorandumo, 
jūsų nusiųsto Simsui Veikfildui, kuriame siūlote savo kliento padėtį 
gerokai pagerinti iš Aukščiausiojo Teismo pašalinus Rozenbergą ir 
Jenseną. Turime šaltinį, nurodantį, kad šią idėją išnagrinėjo toksai 
Einšteinas, kuris, man regis, sėdi šešto aukšto bibliotekoje. 

Tyla. 

Grėjus varė toliau: 

— Paruošėme spaudai medžiagą, tačiau norėčiau suteikti jums 
progą visa tai pakomentuoti. Ar norėtumėte pakomentuoti, pone 
Velmanai? 

— Man skauda galvą. 

— Gerai. Dar ką nors? 

— Ar jūs paskelbsite memorandumą žodis žodin? 

— Taip. 

— Išspausdinsite mano nuotrauką? 

— Taip. Tą senąją, iš svarstymų Senate. 

— Šunsnukis. 

— Dėkui. Dar ką nors? 

— Matau, jūs išlaukėte iki penktos. Valandą anksčiau aš būčiau 
nubėgęs į teismą ir sustabdyčiau visą tą prakeiktą reikalą. 

— Taip, sere. Šitaip buvo suplanuota. 

— Šunsnukis. 

— Gerai. 

— Jums nieko nereiškia sužlugdyti žmones, ką? — Velmano bal- 
sas nutrūko, jis skambėjo mažne apgailėtinai. Kokia puiki citata. Grė- 
jus dukart užsiminė, kad pokalbis įrašinėjamas, bet Velmanas buvo 
pernelyg sukrėstas, kad į tai kreiptų dėmesį. 

— Ne, sere. Dar ką nors? 

— Perduokit Džeksonui Feldmenui, kad ieškinys bus įregistruo- 
tas devintą ryto, vos tik atsidarys teismas. 

— Būtinai perduosiu. Jūs neigiate parašęs tą memorandumą? 

— Žinoma. 

— Neigiate, kad memorandumas egzistuoja? 

— Jisai sufabrikuotas. 

— Ieškinio nebus, pone Velmanai, ir, manau, jūs tai žinote. 

Tyla, o paskui: 

— Šunsnukis. 

Ragelyje trekštelėjo, ir jie išgirdo jungimo signalą. Nusišypsojo 
vienas kitam negalėdami patikėti. 

— Ar nenorite tapti žurnaliste, Darbe? — paklausė Smitas Kynas. 

— O, būtų įdomu, — atsakė ji. — Bet vakar dusyk manęs vos ne- 
nugalabijo. Ne, dėkui. 

Feldmenas atsistojo ir pamojo į magnetofoną. 

— Aš nieko iš to nepanaudočiau. 

— Bet man gana patiko toji dalis apie gyvenimo sužlugdymą. O 
ką pasakysite apie grasinimus ieškiniais? — paklausė Grėjus. 

— Jums to nereikia, Grėjau. Straipsnis ir taip jau užims visą pir- 
mąjį puslapį. Galbūt vėliau. 

Į duris pabeldė. Atėjo Krauthameris. 

— Voilzas nori jus matyti, — pasakė Feldmenui. 

— Atveskite jį čia. 

Grėjus greitai atsistojo, o Darbė nuėjo prie lango. Saulė blėso, ir 
ėmė leistis sutemos. Gatve slinko mašinos. Striukio ir jo bendrų gaujos 
nebuvo matyti nė ženklo, bet jie, be abejo, ten, tyko tamsoje siekdami 
apsisaugoti arba iš keršto tariasi dėl paskutinio mėginimo ją nužudyti. 
Grėjus pasakė turįs planą, kaip jiems, atidavus spausdinti laikraštį, 
išeiti iš pastato nesukeliant susišaudymo. Tačiau detalių nepatikslino. 

Voilzas įžengė kartu su K. O. Lujisu. Feldmenas pristatė juos Grė- 
jui Grenthemui ir Darbei Šo. Voilzas šypsodamasis priėjo prie jos ir 
nužvelgė nuo galvos ligi kojų: | 

— Vadinasi, tai jūs užvirėte visą šią košę, — tarė, stengdamasis 
dėtis susižavėjęs. Nepavyko. 

Ji iškart pajuto jam antipatiją. 

— Man regis, tai Matisas, — šaltai atrėmė ji. Jis pasuko šalin ir 
nusivilko frenčių. 

— Gal prisėsime? — paklausė it generolas. 

Jie susėdo aplink stalą — Voilzas, Lujisas, Feldmenas, Kynas, 
Grenthemas ir Krauthameris. Darbė liko stovėti prie lango. 

— Turiu kai ką oficialiai pranešti, — pareiškė Voilzas, paimdamas 
iš Lujiso popieriaus lakštą. Grėjus suskato užsirašinėti. 

— Pirma, mes gavome Pelikano dosjė kopiją prieš dvi savaites, 
skaičiuojant nuo šiandien, ir tą pačią dieną perdavėme Baltiesiems 
rūmams. Ją direktoriaus pavaduotojas K. O. Lujisas asmeniškai įtei- 
kė ponui Flečeriui Koului, kuris ją gavo kartu su mūsų kasdienėmis 
suvestinėmis prezidentūrai. Susitikimo metu dalyvavo ir specialusis 
agentas Erikas Istas. Mums atrodė, kad dosjė iškelta ganėtinai klausi- 
mų, į kuriuos reikėtų atsakyti, taigi ištirti, bet šešias dienas tai nebuvo 
pradėta daryti, iki Naujajame Orleane buvo rastas nužudytas specia- 
lusis direktoriaus patarėjas Gevinas Verhekas. FTB tuoj pat pradėjo 
plataus masto tyrimą dėl Viktoro Matiso. Tyrime dalyvavo per keturis 
šimtus agentų iš dvidešimt septynių mūsų biurų, tam buvo sugaišta 
per vienuolika tūkstančių valandų, apklausta daugiau kaip šeši šimtai 
žmonių, aplankytos penkios užsienio šalys. Šiuo metu tyrimas tęsia- 
mas visomis pajėgomis. Manome, kad Viktoras Matisas — svarbiau- 
sias įtariamasis dėl Aukščiausiojo Teismo narių Rozenbergo ir Jenseno 
nužudymo. Šiuo metu mes stengiamės nustatyti jo buvimo vietą. 

Voilzas sulankstė popierių ir grąžino Lujisui. 

— Ką jūs darysite, jeigu surasite Matisą? — paklausė Grenthemas. 

— Suimsime jį. 

— Turite orderį? 

— Netrukus gausime. 

— Nė kiek nenumanote, kur jis? 

— Atvirai sakant, ne. Savaitę bandėme nustatyti jo buvimo vietą, 
bet nepavyko. 5 

— Ar Baltieji rūmai netrukdė jūsų tyrimui dėl Matiso? 

— Apie tai kalbėsiu neoficialiai. Sutinkate? 

Grėjus pažvelgė į atsakingąjį redaktorių. 

— Sutinkame, — atsakė Feldmenas. 

Voilzas įsistebeilijo į Feldmeną, paskui į Kyną, Krauthamerį ir 
Grenthemą. 

— Mes kalbamės neoficialiai, taip? Jokiomis aplinkybėmis ne- 
galėsite tuo pasinaudoti. Suprantate? 

Jie linktelėjo, atidžiai jį stebėdami. Darbė irgi stebėjo. 

Voilzas įtariai pažvelgė į Lujisą. 

— Prieš dvylika dienų Ovaliajame kabinete Jungtinių Valstijų 

prezidentas paprašė manęs nelaikyti Viktoro Matiso įtariamuoju. Ki- 
taip tariant, paprašė manęs atsitraukti. 

— Arjis pateikė priežastį? — paklausė Grenthemas. 

— Aiškią. Pasakė, kad tai bus labai nemalonu ir rimtai pakenks jo 
pastangoms būti perrinktam. Jam atrodė, kad Pelikano byla nėra verta 
rimto dėmesio, taigi jeigu ji bus tiriama, spauda apie tai sužinos, ir jis 
politiškai nukentės. 

Krauthameris klausėsi išsižiojęs. Kynas stebeilijo į stalą. Feldme- 
nas gaudė kiekvieną žodį. 

— Jūs tuo tikras? — paklausė Grenthemas. 

— Aš įrašiau pokalbį. Turiu juostelę, kurios niekam neleisiu iš- 
klausyti, nebent prezidentas pirma tai paneigtų. 

Stojo ilga tyla — jie žavėjosi šiuo niekingu niekšeliu ir jo dikto- 
fonu. Esama juostelės! 

Feldmenas atsikrenkštė. 

— Jūs ką tik perskaitėte straipsnį. FTB delsė pradėti tyrimą nuo 
tada, kai gavo dosjė. Tai straipsnyje privalo būti paaiškinta. 

— Jūs turite mano pareiškimą. Nieko daugiau. 

— Kas nužudė Geviną Verheką? — paklausė Grėjus. 

— Nenoriu leistis į tyrimo detales. 

— Bet jūs Žinote“ 

— Nujaučiame. Tačiau tik tiek galiu pasakyti. 

Grėjus apžvelgė stalą. Aišku, Voilzas dabar nieko daugiau nepa- 
sakys, tad tuo pat metu visi lengviau atsikvėpė. Redaktoriai mėgavosi 
šia akimirka. 

Voilzas pasilaisvino kaklaraištį ir mažne nusišypsojo. 

— Žinoma, tai neoficialiai, tačiau kaip jūs, vyručiai, sužinojote 
apie Morganą, žuvusįjį teisininką? 

— Nenoriu leistis į tyrimo detales, — valiūkiškai šyptelėjo Grėjus. 

Visi nusijuokė. 

— Kąjūs iš tiesų žinote? — paklausė Krauthameris Voilzą. 

— Rytoj vidudienį šaukiama didžioji žiuri. Trumpi kaltinimai. 
Mes pasistengsime surasti Matisą, bet bus sunku. Nenumanome, kur 
jis. Pastaruosius penkerius metus daugiausia laiko jis leido Bahamuo- 
se, tačiau turi namus Meksikoje, Panamoje ir Paragvajuje. 

Voilzas antrąsyk pašnairavo į Darbę, kuri stovėjo atsirėmusi į 
sieną prie lango ir klausėsi. 

— Kada bus išspausdinta pirma laikraščio laida? — paklausė 
Voilzas. 

— Spausdinimo mašinos sukasi kiaurą naktį, pradedant nuo pusės 
vienuoliktos, — atsakė Kynas. 

— Kurioje laidoje bus paskelbta ši istorija? 

— Vėlyvojoje sostinės, kelias minutes prieš vidurnaktį. Tai di- 
džiausia laida. 

— Ar pirmame puslapyje bus Koulo nuotrauka? 

Kynas pažvelgė į Krauthamerį, o šis — į Feldmeną. 

— Manau, reikėtų įdėti. Pacituosime jus pasakius, kad dosjė buvo 
asmeniškai įteikta Flečeriui Koului, ir įdėsime jo citatą, kad Matisas 
davė prezidentui daugiau nei keturis milijonus. Taip, manau, Koulo 
veidas turėtų būti pirmame puslapyje drauge su visais kitais. 

— Aš irgi taip manau, — sutiko Voilzas. — Jeigu paliksiu čia 
žmogų, ar vidurnaktį galėsiu gauti kelis egzempliorius? 

— Žinoma, — linktelėjo Feldmenas — O kodėl? 

— Nes noriu asmeniškai įteikti vieną egzempliorių Koului. Noriu 
vidurnaktį pasibelsti į jo duris, išvysti jį su pižama ir kyštelti po no- 
simi laikraštį. Taip pat noriu jam pasakyti, kad sugrįšiu su didžiosios 
žiuri šaukimu, o netrukus ir su kaltinamąja išvada. Dar vėliau — su 
antrankiais. 

Pasakė tai su tokiu malonumu, jog net buvo baugu. 

— Džiaugiuosi, kad jūs nelaikote užanty nuoskaudų, — pasakė 
Grėjus. Tik Smitui Kynui tai pasirodė juokinga. 

— Manote, jis bus apkaltintas? — nekaltai paklausė Krauthameris. 

Voilzas vėl žvilgtelėjo į Darbę. 

— Jis prisiims už prezidentą kaltę. Sutiks stoti sušaudomas prie 
sienos, kad tik išgelbėtų savo bosą. 

Feldmenas žvilgtelėjo į laikrodį ir pasitraukė nuo stalo. 

— Galėčiau paprašyti paslaugos? — paklausė Voilzas. 

— Žinoma. Kokios? 

— Norėčiau porą minučių šnektelėti vienu du su panele Šo, jeigu 
ji ne prieš. 

Visi pažvelgė į Darbę, kuri gūžtelėjo sutikdama. Redaktoriai 
ir K. O. Lujisas visi kaip vienas atsistojo ir vorele paliko salę. Darbė 
paėmė Grėjų už rankos ir paprašė pasilikti. Juodu atsisėdo prie stalo 
priešais Voilzą. 

—- Norėjau kalbėtis prie keturių akių, — tarė Voilzas, pažvelgda- 
mas į Grėjų. 

— Jis lieka, — pareiškė ji. — Pokalbis bus ne protokolui. 

— Puiku. 

Ji kirto jam iš peties: 

— Jeigu ketinate mane apklausti, kalbėsiu tik dalyvaujant advo- 
katui. 

Voilzas papurtė galvą. 

— Nieko panašaus. Tik man buvo įdomu, ką ketinate toliau da- 
ryti. 

— Kodėl turėčiau jums pasakyti? 

— Nes mes galime padėti. 

— Kas nužudė Geviną? 

Voilzas delsė. 

— Ne protokolui, — galiausiai pasakė. 

— Ne protokolui, — patvirtino Grėjus. 

— Pasakysiu jums, kas, mūsų manymu, jį nužudė, bet pirma pa- 
sakykite man, kiek judu prieš tai kalbėjotės. 

— Per savaitgalį kalbėjomės keletą kartų. Praeitą pirmadienį tu- 
rėjome susitikti ir palikti Naująjį Orleaną. 

— Kada jūs paskutinį sykį su juo kalbėjotės? 

— Sekmadienio naktį. 

— Ir kur jis buvo? 

— „Hiltone“, savo numeryje. 

Voilzas giliai atsiduso ir pažvelgė į lubas. 

— Ir jūs kalbėjotės su juo, kad pirmadienį susitiksite? 

— Taip. 

— Ar buvote jį mačiusi anksčiau? 

— Ne. 

— Žmogus, kuris jį nužudė — tas pats, su kuriuo laikėtės susiėmę 
už rankų, kai jam buvo ištaškytos smegenys. 

Ji bijojo klausti. Už ją tai padarė Grėjus. 

— Kas jis toks? 

— Didysis Kemelis. Darbė neteko žado, užsidengė akis ir pamė- 
gino kažką pasakyti, bet nieko neišėjo. 

— Tai gana painu, — tarė Grėjus, stengdamasis blaiviai protauti. 

— Taip, šiek tiek. Kemelį nužudė pagal kontraktą dirbantis ope- 
ratyvininkas, savarankiškai nusamdytas CŽV. Jis buvo nusikaltimo 


334 JOHN GRISHAM 


vietoje, kai buvo susprogdintas Kalahanas, ir, man regis, užmezgė 
kontaktą su Darbe. 

— Rupertas, — ramiai tarė ji. 

— Žinoma, tai ne tikrasis jo vardas, tačiau tiks ir Rupertas. Vei- 
kiausiai jis turi dvidešimt vardų. Jeigu yra taip, kaip aš manau, tai jis 
labai patikimas britų vaikinas. 

— Ar jūs nutuokiate, kaip tai painu? — paklausė ji. 

— Galiu įsivaizduoti. 

— Kodėl Rupertas buvo Naujajame Orleane? Kodėl jis ją se- 
kė? — paklausė Grėjus. 

— Tai labai ilga istorija, ir aš visko nežinau. Patikėkite, stengiuosi 
laikytis nuo CŽV kuo atokiau. Ir taip man gana rūpesčių. Visi keliai 
veda prie Matiso. Prieš kelerius metus jam prireikė pinigų, kad galėtų 
stumti savo didįjį projektą. Tad jis dalį pardavė Libijos vyriausybei. 
Nesu įsitikinęs, kad tai buvo teisėta, bet įsijungė CŽV. Matyt, jie labai 
susidomėję stebėjo Matisą ir libus, tad kai įsiplieskė bylinėjimasis, 
CŽV viską stebėjo. Nemanau, kad jie įtarė Matisą dėl Aukščiausiojo 
Teismo narių nužudymo, bet Bobui Gminskiui jūsų mažutės dosjė 
kopija įteikta praėjus vos kelioms valandoms, kai mes pristatėme ko- 
piją į Baltuosius rūmus. Gavo ją iš Flečerio Koulo. Nenumanau, kam 
Gminskis papasakojo apie dosjė, tačiau netinkami žodžiai pasiekė 
netinkamas ausis, ir po dvidešimt keturių valandų ponas Kalahanas 
buvo nužudytas. O jums, brangute, labai pasisekė. 

— Tad kodėl aš nejaučiu, kad man pasisekė? — paklausė ji. 

— Šitai nepaaiškina Ruperto veiksmų, — tarė Grėjus. 

— Tikrai nežinau, bet įtariu, kad Gminskis tučtuojau pasiuntė 
sekti Darbę. Manau, dosjė iš pat pradžių išgąsdino Gminskį labiau nei 
mus visus. Veikiausiai liepė Rupertui sekti jos pėdomis iš dalies todėl, 
kad stebėtų, ir taip pat, kad saugotų. Sprogo automobilis, ir staiga po- 
nas Matisas tiesiog patvirtino dosjė. Antraip, kodėl reikėtų žudyti Ka- 
lahaną ir Darbę? Turiu pagrindą manyti, kad per kelias valandas, kai 
buvo susprogdintas automobilis, į Naująjį Orleaną sugužėjo dešimtys 
CŽV žmonių. 

— Betgi kodėl? — paklausė Grėjus. 

— Dosjė buvo legalizuota, o Matisas žudė žmones. Didžioji dalis 
jo verslo yra Naujajame Orleane. Ir, manau, CŽV labai rūpėjo Darbė. 
Jai pasisekė. Jie įsikišo, kai tai buvo svarbu. 

— Jeigu CŽV veikė taip greitai, tai kodėl jūs — ne? — paklausė ji. 

— Geras klausimas. Mes buvom ne per geriausios nuomonės apie 
dosjė ir nė pusės to nežinojome, ką žinojo CŽV. Prisiekiu, tai atrodė 
tokia menka tikimybė, o mes turėjome ir dešimtis kitų įtariamųjų. Ne- 
pakankamai ją įvertinome. Paprastų paprasčiausiai. Be to, prezidentas 
paprašė mūsų atsitraukti, ir tą buvo lengva padaryti, nes niekad nebu- 
vau girdėjęs apie Matisą. Nebuvo pagrindo juo domėtis. Paskui buvo 
nužudytas mano draugas Gevinas, ir aš pasiunčiau pajėgas. 

— Kodėl Koulas perdavė dosjė Gminskiui? — paklausė Grėjus. 

— Dosjė jį išgąsdino. Ir iš tiesų tai viena priežastis, kodėl mes 
ją persiuntėme jam. Gminskis, na, Gminskis yra Gminskis, ir kartais 
veikia savaip, nepaisydamas mažyčių kliūčių, tokių kaip įstatymai ir 
panašiai. Koulas norėjo, kad dosjė dingtų ir manė, jog Gminskis tai 


atliks greitai ir tyliai. 

— Vadinasi, Gminskis nežaidė mi Koulą. 

— Jis nekenčia Koulo, ir tai visai suprantama. Gminskis buvo at- 
skaitingas prezidentui ir jis tikrai nežaidė pagal Koulo taisykles. Visa 
įvyko taip greitai. Prisiminkite, Gminskis, Koulas, prezidentas ir aš 
pirmą sykį dosjė pamatėme vos prieš dvi savaites, skaičiuojant nuo 
šiandien. Gminskis veikiausiai laukė progos papasakoti prezidentui 
šiek tiek tos istorijos, tačiau ta nepasitaikė. 

Darbė atstūmė nuo stalo savo krėslą ir vėl nuėjo prie lango. Jau 
buvo tamsu, ir transporto eismas toks pat lėtas ir užsikimšęs. Malonu 
sužinoti paslaptis, bet jos kūrė dar daugiau paslapčių. Ji tik norėjo pa- 
sišalinti. Pavargo vis bėgti ir jaustis persekiojama; pavargo vaidinti 
su Grėjumi reporterę; pavargo sukti galvą, kas ką ir kodėl padarė; 
pavargo jausti kaltę, kad parašė šią prakeiktą dosjė; pavargo kas tris 
dienas pirktis vis naujus dantų šepetukus. Ilgėjosi namuko dykame 
paplūdimio ruože, be telefonų, be žmonių, ypač tų, kurie slapstosi už 
mašinų ir pastatų. Troško tris paras išsimiegoti be košmarų ir nema- 
tyti tykančių šešėlių. Metas išsidanginti. 

Grėjus įdėmiai ją stebėjo. 

— Ją atsekė į Niujorką, paskui čia, — tarė jis Voilzui. — Kas jie 
tokie? 

— Jūs įsitikinęs? — paklausė Voilzas. 

— Jie visą dieną slampinėjo gatvėje stebėdami redakciją, — pa- 
sakė Darbė, krypteldama galvą į langą. 

— Mes juos stebėjome, — pasakė Grėjus. — Jie tenai gatvėje. 

Voilzas atrodė skeptiškas. 

— Ar anksčiau buvote juos mačiusi? — paklausė jis Darbę. 

— Vieną iš jų. Jisai stebėjo Tomo gedulingas pamaldas Naujajame 
Orleane. Vijosi mane per Prancūzų kvartalą. Jis mažne surado mane 
Manhatane, ir maždaug prieš penkias valandas mačiau jį šnekučiuo- 
jantis su kitu vyrioku. Žinau, tai jis. 

— Kas jie tokie? — vėl paklausė Grėjus Voilzą. 

— Nemanau, kad CŽV jus medžiotų. 

— Ak, jis mane medžiojo. 

— Ar dabar juos matote? 

— Ne. Jie dingo prieš dvi valandas. Bet yra ten. 

Voilzas atsistojo ir pasirąžė storomis rankomis. Pamažu apėjo 
aplink stalą ir išsivyniojo cigarą. 

— Jūs ne prieš, jei užsirūkysiu? 

— Taip, prieš, — tarė Darbė, nežiūrėdama į jį. Voilzas padėjo 
cigarą ant stalo. 

— Mes galime padėti, — tarė jis. 

— Man nereikia jūsų pagalbos, — pasakė ji nusisukusi į langą. 

— Ko gijūs norite? 

— Noriu palikti šalį, bet kai tai padarysiu, noriu būti velniškai 
tikra, kad niekas neseka. Nei jūs, nei jie, nei Rupertas, nei kas nors iš 
jo draugelių. 

— Jūs turėsite sugrįžti ir duoti parodymus didžiajai žiuri. 

— Jeigu tik jiems pavyks mane surasti. Vykstu ten, kur į teismo 
šaukimus žiūrima nepalankiai. 

— O kaip procesas? Jūs būsite čia reikalinga. 

— Tai bus maždaug po metų. Tuomet ir nuspręsiu. 

Voilzas įsidėjo į burną cigarą, tačiau jo neprisidegė. Jis žingsnia- 
vo. Turėdamas dantyse tokį daikčiuką, mąstydavo geriau. 

— Siūlau jums sandėrį. 

— Aš nenusiteikusi tartis. — Dabar ji rėmėsi į sieną, žvelgdama 
įjį ir į Grėjų. 

— Tai geras sandėris. Turiu lėktuvų, sraigtasparnių ir ginkluotų 
žmonių, kurie nė kiek nebijo tų vaikinų, žaidžiančių slėpynių. Pirma, 
mes išvesime jus iš pastato taip, kad nė šuo nesulos. Antra, įsodinsime 
į mano lėktuvą, ir skriskite, kur tik panorėjusi. Trečia, iš ten jūs galite 

dingti. Duodu žodį, mes neseksime. Bet, ketvirta, leisite man su jumis 
susisiekti per čia esantį poną Grenthemą, jeigu bus būtina. 

Klausydamasi pasiūlymo, ji žvelgė į Grėjų — jam sandėris aiškiai 
patiko. Ji ir toliau stovėjo nieko nesakančiu veidu, bet, po šimts, tai 
skamba gerai. Jeigu po pirmojo telefono skambučio būtų pasitikėjusi 
Gevinu, jis būtų likęs gyvas, o ji niekad nebūtų laikiusis už rankų su 
Kemeliu. Jeigu ji paprasčiausiai būtų palikusi Naująjį Orleaną, kai jis 
siūlė, nebūtų buvęs nužudytas. Pastarąsias septynias dienas ji mąstė 
apie tai kas penkias minutes. 

Šį kartą galėjo pasitikėti ir kitais. Ateina laikas, kai privalai pasi- 
duoti ir imti tikėti žmonėmis. Šis žmogus jai nepatiko, bet pastarąsias 
dešimt minučių elgėsi stebėtinai garbingai. 

— Tai jūsų lėktuvas ir jūsų pilotai? 

— Taip. 

— Kur jis? 

— Endriuso kariniame oro uoste. 

— Padarykime taip. Aš sėdu į lėktuvą, ir tasai skrenda į Denverį. 
Ir jame nieko kito nebus, tik aš, Grėjus ir pilotai. Trisdešimt minučių 
po to, kai pakilsime, aš nurodysiu pilotui skristi, tarkime, į Čikagą. Ar 
galima taip padaryti? 

— Prieš išskrisdamas jis turi užregistruoti skrydžio maršrutą. 

— Žinau, bet jūs — FTB direktorius ir galite pasinaudoti savo įtaka. 

— Gerai, kas toliau, kai pasieksite Čikagą? A 

— Išlipsiu iš lėktuvo, o šis kartu su Grėjumi grįš į Endriusą. 

— Ir ką jūs Čikagoje veiksite? 

— Pasimesiu judriame oro uoste ir pasigausiu pirmą lėktuvą, 
skrendantį iš šalies. 

— Tai pavyks, betgi daviau jums žodį, kad mes neseksime. 

— Žinau. Atleiskite, kad esu tokia atsargi. 

— Sutarta. Kada pageidaujate išvykti? 

Ji pažvelgė į Grėjų: 

— Kada? 

— Užtruksiu valandą, kol peržiūrėsiu straipsnį ir pridursiu pono 
Voilzo komentarus. | 

— Po valandos, — pasakė ji Voilzui. 

— Aš lauksiu. 

— Galime pasikalbėti vienu du? — paklausė ji Voilzą, kryptelda- 
ma į Grėjų. 

— Žinoma. — Pasiėmęs frenčių, jis stabtelėjo prie durų ir nu- 
šypsojo jai. 

— Jūs velniškai šauni moteris, panele Šo. Jūsų protas ir drąsa 
sutramdys vieną iš bjauriausių šio krašto žmonių. Žaviuosi jumis. Ir 
pažadu niekad jūsų nenuvilti. 

Jis įsikišo cigarą per vidurį savo putnios šypsenos ir paliko salę. 

Juodu stebėjo užsidarant duris. 

— Manote, būsiu saugi? — paklausė ji. 

— Taip. Man atrodo, jis nuoširdus. Be to, turi ginkluotų žmonių, 
kurie jus iš čia išves. Viskas gerai, Darbe. 

— Juk galite vykti kartu su manimi? 

— Be abejo. — Ji priėjo prie jo ir apsivijo rankomis per liemenį. 
Jis tvirtai priglaudė ją prie savęs ir užsimerkė. 


REDAKTORIAI SUSIRINKO apie stalą paskutinįsyk antradienio 
vakare septintą. Paskubom permetė akimis Grėjaus pridurtus Voilzo 
komentarus. Į salę plačiai išsišiepęs įėjo Feldmenas. 

— Jūs nepatikėsite, — tarė jis. — Sulaukiau dviejų telefono 
skambučių. Iš Kinijos paskambino Liudvigas. Prezidentas susirado 
jį 1r meldė suturėti medžiagą dvidešimt keturias valandas. Pasak 
Ludvigo, žmogus bemaž verkė. Liudvigas, būdamas džentelmenas, 
pagarbiai klausėsi, paskui mandagiai atsisakė. Antras paskambino 
teisėjas Rolandas, senas mano bičiulis. Atrodo, tie vaikinai iš „Vaito ir 
Blažėvičiaus“ iškvietė jį nuo pietų stalo ir pareikalavo šįvakar užregis- 
truoti teisme draudimą bei nedelsiant šį svarstyti. Teisėjas Rolandas jų 
klausė ne itin pagarbiai ir mandagiai atmetė prašymą. 

— Paskelbkime ir tai, vaikuti! — sušuko Krauthameris. 

REAKTYVINIS LĖKTUVAS PAKILO sklandžiai ir pasuko į vakarus, 
spėjamai Denverio link. Buvo patogus, tačiau ne ištaigus, betgi jį iš- 
laikė mokesčių mokėtojai, o naudojo žmogus, kuriam visai nerūpėjo 

subtilesni dalykai. Atidarinėdamas spintukes Grėjus išsiaiškino, kad 
gerų viskių nėra. Voilzas buvo abstinentas, ir šiuo metu tai išties er- 
zino Grėjų, nes kaip svečias mirė iš troškulio. Šaldytuve susirado du 
pusiau atšaldytus „Sprite“, ir vieną padavė Darbei. Ji atidarė skardi- 
nėlę. 

Reaktyvinis pasirodė visai neblogas. Iš lakūnų kabinos išniro 
antrasis pilotas. Buvo mandagus ir prisistatė. 

— Mums pasakyta, kad netrukus, kai pakilsime, sužinosime nau- 
ją paskirties vietą. 

— Teisybė, — patvirtino Darbė. 

— Puiku. Ee... po dešimties minučių mes norėtume tai sužinoti. 

— Gerai. 

— Ar šiame grabe yra kokių nors gėrimų? — paklausė Grėjus. 

— Atleiskite, — nusišypsojo antrasis pilotas ir sugrįžo į valdymo 
kabiną. 

Darbė ir jos ilgos kojos užėmė didžiąją dalį nedidelės sofutės, bet 
Grėjus pasiryžo prie jos prisėsti. Nukėlė jos pėdas ir įsitaisė gale. Šios 
atsidūrė jam ant kelių. Raudonai lakuoti nagai. Jis patrynė jai kulkšne- 
lius ir nesugalvojo nieko reikšmingesnio. Tai jam atrodė nepaprastai 
intymu, tačiau, regis, jos nesutrikdė. Ji vos vos šypsojosi, pamažu atsi- 
palaiduodama. Viskas baigėsi. 

— Tu bijojai? — paklausė jis. 


— Taip. O tu? 

— Taip, bet jaučiausi saugus. Supranti, sunkų Vitis pažeidžia- 
mam, kai šeši ginkluoti vyrukai pridengia savo kūnais it skydais. Sun- 
ku jaustis sskamam furgonėlyje, kuriame nėra užpakalinių langų. 

— Voilzui tai patiko, tiesa? 

— Buvo lyg Napoleonas, kuriantis planus ir vadovaujantis pa- 
jėgoms. Jam tai buvo nuostabi akimirka. Rytą koks nors šūvis bus 
paleistas, bet visa nuo jo atšoks. Vienintelis žmogus, kuris gali jį iš- 
vyti, — prezidentas, bet pasakyčiau, kad Voilzas šiuo metu laiko jį 
savo rankose. 

— Ir žmogžudystės išaiškintos. Matyt, smagiai dėl to jaučiasi. 

— Manau, mes pridūrėme prie jo karjeros dešimt metų. Štai ką 
padarėme! 

— Manau, jis šaunus, — tarė Darbė. — Iš pradžių man nepatiko, 
bet prie jo galima priprasti. 

— Ir yra žmogiškas. Kai užsiminė apie Verheką, pastebėjau, kaip 
jo akys sudrėko. 

— Iš tiesų mielas. Neabejoju, kad Flečeris Koulas bus sužavėtas, 
kai po kelių valandų išvys prieš save tą šaunų žmogeliuką. 

Jos kojos buvo ilgos ir laibos. Tiesą sakant, tobulos. Jis trynė jas 
ir jautėsi it studenčiokas, per antrąjį pasimatymą siekiantis aukščiau 
kelio. Buvo blyškios, pasiilgusios saulės, ir jis žinojo, kad po poros 
trumpų dienų jos paruduos, o tarp pirštų nuolat girgždės smėliukas. Ji 
nepakvietė apsilankyti vėliau, ir šitai trikdė. Nenutuokė, kur ji vyksta 
ir visa tai darė sąmoningai. Tačiau nebuvo įsitikinęs, kad pati žino 
savo kelionės tikslą. 

Žaidimas pėdomis priminė jai Tomą. Apgirtęs jis tepliodavo laku 
jos nagus. Reaktyvinis burzgė ir šiek tiek virpėjo, ir staiga Tomas la- 
bai labai nutolo. Dvi savaitės, kai jis miręs, bet atrodo kur kas seniau. 
Būta tiek daug permainų. Gal šitaip ir geriau. Jeigu ji tebebūtų Tuleine, 
vaikščiotų pro Tomo kabinetą, matytų jo auditoriją, kalbėtųsi su kitais 
dėstytojais, žvelgtų iš gatvės į jo butą, būtų siaubingai skaudu. Per ilgą 
laiką maži prisiminimai lieka mieli, bet gedint jie trukdo. Dabar ji ki- 
tas Žmogus, gyvenanti kitaip ir kitoje vietoje. 

Ir kitas vyriškis trina jai pėdas. Iš pradžių atrodė pasipūtęs ir dy- 
gus asilas, tipiškas reporteris. Bet jisai sparčiai minkštėjo, ir po išdidžia 
kauke ji buvo beatrandanti šiltą žmogų, kuriam labai patiko. 

— Rytoj tau didi diena, — pasakė ji. 

Jis nugėrė neatskiesto „Sprite“. Daug sumokėtų už ledo šaltumo 
importinį alų žaliame butelyje. 

— Didi diena, — sutiko jis, grožėdamasis jos kojų pirštais. Dau- 
giau negu didi diena, bet tai jam buvo nė motais. Šiuo metu jinai, o ne 
rytdienos maišatis, buvo užvaldžiusi jo dėmesį. 

— Kas nutiks? — paklausė ji. 

— Veikiausiai grįšiu į redakciją ir lauksiu, kol driokstels. Smitas 
Kynas sakė būsiąs darbe kiaurą naktį. Anksti rytą subėgs daug žmonių. 
Mes susirinksime į konferencijų salę, bus atnešta daugiau televizorių. 
Visą rytą stebėsime, kaip viskas pratrūksta. Bus labai smagu klausytis 
oficialios Baltųjų rūmų reakcijos. Kažką pasakys „Vaitas ir Blažėvičius“. 
Kas žino, kas ištiks Matisą. Turės pakomentuoti pirmininkas Ranjanas. 
Voilzas bus labai pastebimas. Teisininkai sukvies didžiąsias žiuri. O 

politikai klejos. Visą dieną Kapitolijaus kalvoje šauks spaudos konfe- 
rencijas. Bus reikšminga naujienų diena. Gaila, kad tu nepamatysi. 

Ji sarkastiškai prunkštelėjo. 

— Koks bus tavo kitas straipsnis? 

— Turbūt apie Voilzą ir jo juostelę. Galima numatyti, kad Baltieji 
rūmai neigs turį su tuo ką nors bendra, ir jeigu Voilzui pasidarys per 
karšta, jis įnirtingai puls. Norėčiau turėti juostelę. 

— O po to kas? 

— Priklauso nuo daugelio nežinomųjų. Po šeštos ryto varžybos 
taps nuožmesnės. Sklandys daugybė gandų, galybė istorijų, bet visi 
šalies laikraščiai neliks nuošaly. 

— Tačiau žvaigždė būsi tu, — tarė ji žavėdamasi, be jokio sarkazmo. 

— Taip, susilauksiu savųjų penkiolikos minučių. 

Pasibeldęs antrasis pilotas atidarė duris. Jis pažvelgė į Darbę. 

— Atlanta, — tarė ji, ir jis uždarė duris. 

— Kodėl Atlanta? — paklausė Grėjus. 

— Ar esi kada nors Atlantoje persėdinėjęs į kitą lėktuvą? 

— Žinoma. 

— Ir persėdinėdamas Atlantoje niekad nepaklydai? 

— Manau, taip. 

— "Tą ir norėjau pasakyti. Oro uostas ten didžiulis ir nuostabiai 
judrus. 

Jis ištuštino skardinėlę ir pastatė ant grindų. 

— O iš ten kur? 

Suprato, jog nereikėjo klausti, nes ji pati nepasisakė. Bet jis norėjo 
žinoti. 

— Išskrisiu kur nors kaip galėdama greičiau. Atliksiu savo įprastą 
ritualą — keturi oro uostai per vieną naktį. Gal ir nebūtina, bet jau- 
siuosi saugesnė. Galiausiai nutūpsiu kur nors Karibuosę.. 

Kažkur Karibuose. Tai susiaurina galimybes iki tūkstančio salų. 
Kodėl Darbė tokia nekonkreti? Ar nepasitiki juo? Sėdi čia, žaisdamas 
jos pėdomis, o ji nenori atskleisti, kur keliausianti. 

— Ką man pasakyti Voilzui? — paklausė jis. 

— Aš tau paskambinsiu, kai atsidursiu vietoje. Ar brūkštelsiu 
eilutę. 

Nuostabu! Juodu bus susirašinėjimo bičiuliai. Galės jai siųsti savo 
straipsnius, o ji jam — atvirukus iš paplūdimio. 

— Slėpsies nuo manęs? — paklausė žvelgdamas į ją. 

— Kad dar nežinau, kur vykstu, Grėjau. Nežinosiu, kol nebūsiu 
vietoje. 

— Tačiau tu paskambinsi? 

— Ilgainiui taip. Pažadu. 


IKI VIENUOLIKTOS VAKARO tik penki teisininkai liko „Vaito ir 
Blažėvičiaus“ biuruose, ir jie visi susirinko pas Martį Velmaną dešim- 
tame aukšte. Velmanas, Simsas Veikfildas, Džareldas Švabė, Natanielis 
Džounsas (Einšteinas) ir vienas pensijon pasitraukęs partneris Fren- 
kas Korcas. Ant Velmano stalo krašto stovėjo du buteliai škotiškojo. 
Vienas buvo tuščias, kitas dar apypilnis. Einšteinas sėdėjo vienišas 
kampe ir kažką sau murmėjo. Išsidraikiusiais, susiraičiusiais plaukais 
jis iš tiesų atrodė kaip beprotis. Būtent šiuo metu Simsas Veikfildas ir 
Džareldas Švabė sėdėjo prie rašomojo stalo, nusirišę kaklaraiščius ir 
pasiraitoję marškinių rankoves. 

Korcas baigė kalbėtis telefonu su vienu Viktoro Matiso pagalbi- 
ninku. Padavė telefoną Velmanui, kuris padėjo šį ant stalo. 

— Tai buvo Straideris, — paaiškino Korcas. — Jie Kaire, kažko- 
kioje prabangaus viešbučio mansardoje. Matisas atsisako su mumis 
kalbėtis. Straideris sako, kad jis pametęs protą, elgiasi labai keistai. Už- 
sirakinęs vienas pats kambaryje ir, aišku, nė neketina keliauti šiapus 
vandenyno. Straideris sako, kad jie liepę ginkluotiems vaikinams tuoj 
pat dingti iš miesto. Medžioklė atšaukiama. Žaidimas baigėsi. 

— Tad ką mums daryti? — paklausė Veikfildas. 

— Turime suktis patys, — tarė Korcas. — Matisas nusiplovė dėl 
mūsų rankas. 

Jie kalbėjosi ramiai ir apgalvotai. Šūkavimai seniai baigėsi. Veik- 
fildas kaltino Velmaną dėl memorandumo. Velmanas pirmiausia kalti- 
no Korcą, kad pritraukęs tokį nešvarų klientą. Korcas irgi šaukdamas 
atsikirto, kad tai buvę prieš dvylika metų, ir nuo tada visi džiaugėsi jo 
honorarais. Švabė kaltino Velmaną ir Veikfildą, kad šie taip lengvabū- 
diškai elgėsi su memorandumu. Jie vis maišė Morganą su žemėmis. Ne 
kieno kito, tik jo darbas. Einšteinas sėdėjo kampe ir stebėjo juos. Bet 
visa tai jau buvo praeitis. 

— Grenthemas paminėjo tik mane ir Simsą, — tarė Velmanas. — 
Jūs, vyručiai, galbūt esate saugūs. 

— Kodėl jums ir Simsui neišsinešdinus iš šalies? — pasiūlė Švabė. 

— Šeštą ryto būsiu Niujorke, — tarė Velmanas. — Paskui keliau- 
siu į Europą — mėnesį bastysiuos traukiniais. 

— Aš negaliu bėgti, — pasakė Veikfildas. — Turiu žmoną ir šešis 
vaikučius. 

Jau penkias valandas jie klausėsi, kaip jis inkščia dėl žmonos ir 
šešių vaikučių. Lyg patys neturėtų šeimų. Velmanas buvo išsiskyręs, o 
du jo vaikai suaugę. Jie ištvers. Ir jis ištvers. Šiaip ar taip, metas trauk- 
tis. Turįs pakankamai atsidėjęs pinigų, ir Europa jam patinkanti, ypač 
Ispanija, tad nieko prieš pasakyti adios*. Šiek tiek gaila Veikfildo, kuris 
tik keturiasdešimt dvejų ir neturi daug pinigų. Nors gerai uždirbdavo, 
jo žmona buvo išlaidi, vieną po kito gimdė vaikus. Šiuo metu Veikfll- 
das netekęs pusiausvyros. 

— Nežinau, ką aš darysiu, — jau trečiąsyk pakartojo Veikfil- 
das. — Tiesiog nežinau. 

Švabė bandė kiek pagelbėti: 

— Manau, turėtumėt grįžti namo ir papasakoti žmonai. Aš ne- 
turiu žmonos, bet jeigu turėčiau, pasistengčiau ją tam parengti. 

— Negaliu to padaryti, — gailiai skundėsi Veikfildas. 

— Žinoma, galite. Galite jai pasakyti dabar arba palaukti šešias 
valandas, kol ji pamatys jūsų nuotrauką pirmajame puslapyje. Turite 
vykti ir jai pasakyti, Simsai. 

— Negaliu. — Jis vėl mažne apsiašarojo. 

Švabė pažvelgė į Velmaną ir Korcą. 

— O kaip mano vaikai? — nesiliovė klausęs Veikfildas. — Mano 
vyriausiajam sūnui trylika. — Jis pasitrynė akis. 

— Liaukitės, Simsai. Suimkite save įAnkas, — drąsino Korcas. 

Einšteinas atsistojo ir nuėjo prie Žarų. 

— Būsiu savo namuose Floridoje. Neskambinkite, jeigu nebus 
būtina. — Jis atidarė duris ir užtrenkė jas paskui save. 

Veikfildas suglebęs atsistojo ir buvo besukąs prie durų. 

— Kur einate, Simsai? — paklausė Švabė. 

— Į savo kabinetą. 

— Kodėl? 

— Noriu prigulti. Man viskas gerai. 


* Sudie (isp.). 

— Ašjus parvešiu namo, — pasisiūlė Švabė. Jie visi atidžiai stebė- 
jo Veikfildą. Šis jau vėrė duris. 

— Man viskas gerai, — pakartojo jis, ir balsas nuskambėjo tvir- 
čiau. Tada išėjo ir uždarė duris. 

— Manote, jis gerai laikosi? — paklausė Švabė Velmaną. — Man 
dėl jo neramu. 

— Nepasakyčiau, kad gerai, — atsakė Velmanas. — Buvo ir geres- 
nių dienų. Gal po kelių minučių reikėtų pasižiūrėti, kaip jis laikosi. 

— Taip ir padarysiu, — sutiko Švabė. 

Veikfildas pamažu nuėjo prie laiptų ir nulipo vieną aukštą. Artė- 
damas prie savo kabineto, paspartino žingsnius. Užsirakindamas duris 
verkė. 

Svarbu padaryti tai greitai! Nereikia raštelio. Jeigu ims rašyti, at- 
kalbės save nuo to. Gyvybės draudimo polisas vertas milijono. Atidarė 
rašomojo stalo stalčių. Negalvoti apie vaikus. Tas pat būtų, jeigu jis 
žūtų sudužus lėktuvui. Iš po vieno aplanko išsitraukė pistoletą. Pada- 
ryti tai greitai! Nežiūrėti į jų nuotraukas ant sienos. 

Galbūt kada nors jie supras. Jis įsikišo vamzdį giliai į burną ir 
nuspaudė gaiduką. 


LIMUZINAS STAIGIAI SUSTOJO prieš dviaukštį namuką Dambarton 
Oukse, aukštutiniame Džordžtaune. Užblokavo gatvę, tačiau tai ne- 
sudarė nepatogumų, nes jau dvidešimt minučių po vidurnakčio ir 
automobilių gatvėse nebebuvo. Voilzas su dviem agentais iššoko iš 
automobilio galo ir greitai nuėjo prie paradinių durų. Laikydamas 
rankoje laikraštį, jis kumščiu pabeldė į duris. 

Koulas nemiegojo. Sėdėjo su pižama ir chalatu patamsy savo dar- 
bo kambarėlyje, tad Voilzas apsidžiaugė, kai jis atidarė duris. 

— Graži pižama, — pagyrė, grožėdamasis jo kelnėmis. 

Koulas išėjo į nediduką betoninį priebutį. Du agentai stebėjo juos 
nuo siauro šaligatvio. 

— Kokio velnio jums reikia? — pamažu paklausė Koulas. 

— Tik užvežiau jums šitą, — atsakė Voilzas ir kyštelėjo jam į vei- 
dą laikraštį. — Čia graži jūsų nuotraukėlė, visai šalia prezidento, bes- 
iglėbesčiuojančio su Matisu. Žinau, kaip mėgstate skaityti laikraščius, 
tad pagalvojau, kodėl neužvežus. 

— Ryt jame bus ir jūsų veidas, — atkirto Koulas, lyg jau būtų 
parašęs straipsnį. 

Voilzas numetė laikraštį jam prie kojų ir apsisuko eiti. 

— "Turiu šokių tokių įrašų, Koulai. Pradėsit meluoti, ir aš viešai 
nutrauksiu jums kelnes. 

Koulas išpūtė į jį akis, tačiau nieko neatsakė. 

Voilzas jau buvo gatvėje. 

— Po dviejų dienų sugrįšiu su didžiosios žiuri šaukimu, — 
šūktelėjo jis. — Atvažiuosiu apie antrą ryto ir pats įteiksiu. — Nuo 
automobilio pridūrė: — O paskui atvešiu kaltinamąją išvadą. Žinoma, 
tuomet jūsų subinė jau bus tik istorija ir prezidentas turės naują šutvę 
idiotų, pasakinėjančių, kaip privaląs elgtis. — Jis dingo limuzine ir 
greitai nuvažiavo. 

Koulas pakėlė nuo žemės laikraštį ir įėjo vidun. 

GRĖJUS IR SMITAS KyNAS sĖDĖjJO vienu du konferencijų salėje ir 
skaitė atspausdintą tekstą. Jau seniai praėjo tie metai, kai virpėdavo 
iš jaudulio, regėdamas savo straipsnius pirmajame puslapyje, bet šis 
sukėlė jausmų antplūdį. Sensacingesnių nėra buvę. Viršuje dailiai 
sudėstyti veidai: Matiso, besiglėbesčiuojančio su prezidentu, Koulo, 
reikšmingai kalbančio telefonu oficialioje, iš Baltųjų rūmų gautoje 
fotografijoje, Velmano, sėdinčio priešais Senato pakomitetį, Veikfildo, 
perspausdinto iš vieno advokatūros suvažiavimo nuotraukos, Verhe- 
ko, besišypsančio į kamerą FTB perduotoje fotografijoje, Kalahano, iš 
universiteto metraščio, ir Morganeidbtografijoje, padarytoje iš vaizda- 
juostės. Ponia Morgan neprieštaravo. Peipuras, naktinis policijos re- 
porteris, prieš valandą jiems pranešė apie Veikfildą. Grėjų tai prislėgė. 
Bet jis nesutiko dėl to kaltinti save. 

Visi pradėjo pamažu rinktis apie trečią paryčiui. Krauthameris 
atsinešė tuziną spurgų ir tuoj pat, besigrožėdamas pirmuoju puslapiu, 
keturias sudorojo. Paskui atėjo Ernis Dibazijas. Prisipažino visai nesu- 
dėjęs bluosto. Feldmenas atvyko šviežutėlis ir susijaudinęs. Iki pusės 

penktos salė buvo pilna, veikė keturi televizoriai. Pirmi tai pasigavo 
CNN, po kelių minučių televizijos tinklai jau perdavinėjo tiesioginius 
reportažus iš Baltųjų rūmų, kurie kol kas nieko nekomentavo, bet apie 
septintą Zikmenas žadėjo kažką pasakyti. 

Išskyrus Veikfildo mirtį, iš pradžių nebuvo nieko nauja. Tinklai 
blaškėsi ten ir atgal tarp Baltųjų rūmų, Aukščiausiojo Teismo ir žinių 
diktorių studijų. Jie laukė Huverio pastate, kuriame kol kas buvo labai 
ramu. Perdavinėjo fotografijas iš laikraščių. Nesisekė surasti Velmano. 
Spėliojo apie Matisą. CNN parodė filmuotą medžiagą apie Morganų 
namus Aleksandrijoje, tačiau Morgano uošvis neprisileido kamerų arti 
valdos. NBC paskyrė vieną reporterį budėti priešais pastatą, kuriame 
buvo įsikūręs „Vaito ir Blažėvičiaus“ biuras, bet jis taip pat nesužinojo 
nieko nauja. Ir nors straipsnyje nebuvo cituojama, dosjė autoriaus as- 
menybė niekam nebuvo paslaptis. Apie Darbę Šo daug spėliota. 

Septintą salė buvo sausakimša ir nuščiuvusi. Keturi ekranai rodė 
tą patį vaizdą — Zikmeną, nervingai žengiantį ant pakylos Baltųjų 
rūmų konferencijų salėje. Jis atrodė pavargęs ir išsekęs. Perskaitė 
trumpą pareiškimą, kuriame Baltieji rūmai pripažino gavę rinkimų 
kampanijai pinigų per kai kuriuos Viktoro Matiso kontroliuojamus 
kanalus, bet jis griežtai neigė, kad kurie nors iš tų pinigų buvę ne- 
švarūs. Prezidentas neva susitiko su ponu Matisu vieną sykį, ir tai tik 
tuomet, kai užėmė viceprezidento postą. Nuo tada, kai buvo išrinktas 
prezidentu, nesikalbėjęs su tuo žmogumi ir, nepaisant paaukotų pini- 
gų, tikrai nelaikąs šio draugu. Kampanijai surinkta per penkiasdešimt 
milijonų, pats prezidentas neturėjo nieko bendra su jais. Tam buvo 
sukurtas komitetas. Niekas Baltuosiuose rūmuose nebandė kištis į 
tyrimą, kur Matisas laikomas įtariamuoju, ir bet kurios prielaidos, jog 
buvę priešingai, yra gryna netiesa. Remiantis jų ribotomis žiniomis, 
ponas Matisas šioje šalyje nebegyvena. Prezidentas sveikins išsamų 
tyrimą dėl Post straipsnyje iškeltų teiginių, o jeigu ponas Matisas 
kaltas dėl šių baisių nusikaltimų, tuomet privalo būti patrauktas at- 
sakomybėn. Paprasčiausiai tai buvo pareiškimas tam kartui. Išsami 
spaudos konferencija bus surengta vėliau. Zikmenas nėrė nuo pa- 
kylos. 

Sutrikęs atstovas spaudai silpnai pasirodė, ir Grėjui dėl to pa- 
lengvėjo. Staiga pasijuto apspistas iš visų pusių ir troško gryno oro. Už 
durų susirado Smitą Kyną. 

— Eime papusryčiaut, — šnibžtelėjo jam. 

— Žinoma. 

— Turiu taip pat užbėgti į savo butą, jeigu tu ne prieš. Keturias 
dienas jame nebuvau. 

Penkioliktojoje juodu pasimojo taksi ir mėgavosi pro atdarus 
automobilio langus besiveržiančia rudeniška gaiva. 

— Kur mergina? — paklausė Kynas. 

— Nenutuokiu. Paskutinįsyk maždaug prieš devynias valandas 
mačiau ją Atlantoje. Sakė trauksianti į Karibus. 

Kynas šypsojosi. 

— Spėju, netrukus tu pasiprašysi ilgų atostogų. 

— Ką gali žinoti. 

— Reikia atlikti daug darbų, Grėjau. Šiuo metu mes sprogimo 
epicentre, labai greitai žemėn ims kristi skeveldros. Tu dienos didvyris, 
bet neturi sustoti. Privalai surankioti visas skeveldras. 

— Išmanau savo darbą, Smitai. 

— Taip, matau tavo akyse tą atokų žvilgsnį. Tai kelia man rūpestį. 

— Esi redaktorius. Tau moka, kad rūpintumeis. 

Jie sustojo sankryžoje ties Pensilvanijos aveniu. Priekyje jų didin- 
gai plytėjo Baltieji rūmai. Buvo bemaž lapkritis, ir veja vėjas nešiojo 
lapus. 

Po AŠTUONIŲ DIENŲ saulėje oda ganėtinai parudavo ir plaukai 
buvo beatgauną natūralią spalvą. Galbūt nesugadinusi jų. Ji mylias 
vaikštinėjo po paplūdimius, gardžiavosi šviežia žuvimi bei salos vai- 
siais. Pirmąsias kelias diedas daug miegojo, paskui tai pakyrėjo. 

Pirmą naktį praleido San Chuane, kur susirado kelionių agentą, 
prisistatantį Virdžinijos salų žinovu. Panelė išsirinko nedidelį kamba- 
rėlį svečių namuose, Sent Tomo salos Šarlotės Amalijos centrinėje da- 
lyje. Bent porą dienų Darbė pageidavo aplink matyti daugybę žmonių 
ir intensyvų transporto eismą siauromis gatvelėmis. Šarlotė Amalija 
puikiai tiko. Svečių namai stovėjo ant kalvos šlaito, už keturių kvartalų 

nuo uosto, o jos kambarėlis buvo trečiame aukšte. Suskilinėjęs langas 
neturėjo langinių ar užuolaidų, ir pirmą rytą ją prikėlė saulė, juslingas 
žadintuvas, pakvietęs prie lango ir atskleidęs didingą uosto vaizdą. 
Reginys gniaužė kvapą. Raibuliuojančiame vandenyje visiškai ramiai 
dunksojo dešimtys kruizinių laivų. Netvarkingai išsirikiavę, jie driekė- 
si mažne iki horizonto. Priekyje, netoli prieplaukos, šimtai burlaivių, 
taškeliais nusėję uostą, tartum neprileido masyvių turistinių laivų 
arčiau. Vanduo apie burlaivius buvo skaidrus, šviesiai žydras ir lygus 
it veidrodis. Jis švelniai vilnijo apie Haselio salą ir pamažu tamsėjo iki 
tamsiai mėlynos ir violetinės spalvos ties horizontu. Nuostabi virtinė 
kamuolinių debesų žymėjo ribą, kur vanduo susiliejo su dangumi. 

Laikrodį ji laikė rankinuke ir neketino jo užsisegti bent šešis 
gatvėmis skardėjo komercinio kvartalo garsai. Tartum iš saunos plūs- 
telėjo šiluma. 

Tą pirmą rytą saloje gal valandą ji stovėjo ir stebėjo atgyjantį 
uostą. Tenai niekas neskubėjo. Uostas budo pamažu, didžiuliai laivai 
slinko vandeniu, o nuo burlaivių denių atskriedavo tylūs balsai. Pir- 
mas jos pamatytas žmogus stryktelėjo nuo burlaivio vandenin pasi- 
plaukioti. 

Ji galėtų prie to priprasti. Kambarys mažutėlis, bet švarus. Be oro 
kondicionieriaus, bet ventiliatorius palubėje veikė puikiai ir buvo visai 
malonus. Didžiąją dalį laiko vanduo iš čiaupų bėgo. Ji nusprendė čia 
pasilikti keletą dienų, galbūt savaitę. Pastatas buvo vienas iš dešimčių, 
ankštai susigrūdusių palei gatves, besileidžiančias žemyn į uostą. Kol 
kas jai patiko minios ir gatvių teikiamas saugumas. Galėjo vaikštinėti 
ir rasti visa, ko tik reikėjo. Sent Tomas garsėjo savo krautuvėmis ir ji 
džiaugėsi galėsianti čia nusipirkti drabužių, kurių nebeteks išmesti. 

Buvo galima išsinuomoti ir prašmatnesnį kambarį, bet kol kas 
tiks ir šis. Palikdama San Chuaną, ji sau pasižadėjo nebeatsigręžinė- 
ti per petį. Majamyje skaitė laikraštį, oro uosto televizoriuje stebėjo 
karštligišką sujudimą, ir žinojo, kad Matisas dingo. Jeigu dabar jie ty- 
kotų, tai tik iš keršto. Jeigu aptiktų ją po tokių kelionės zigzagų, būtų 
antžmogiai, tuomet ji niekada jų neatsikratytų. 

Jų čia nebuvo, ir ji tuo tikėjo. Dvi dienas stengėsi pernelyg nenu- 
tolti nuo savojo kambarėlio. Prekybinis rajonas buvo čia pat, pasiekia- 
mas pėstute. Vos keturių kvartalų ilgio ir dviejų pločio labirintas šimtų 

mažučių ir nepakartojamų krautuvėlių, kuriose buvo parduodama 
viskas. Šaligatviai ir skersgatviai sausakimši amerikiečių iš didžiųjų 
laivų. Ji — tik dar viena turistė iš daugelio su plačiakrašte šiaudine 
skrybėle ir spalvingais šortais. 

Nusipyko pirmą romaną per pusantrų metų ir dvi dienas pra- 
gulėjusi maž4ie lovoje perskaitė jį, tyliai švelniai dvelkiant vėjeliui 
nuo palubės ventiliatoriaus. Pasižadėjo sau iki penkiasdešimties metų 
ničnieko neskaityti apie teisę. Bent kartą per valandą ji prieidavo prie 
lango ir tyrinėdavo uostą. Sykį suskaičiavo dvidešimt kruizinių laivų, 
laukiančių eilės išmesti inkarą. | 

Kambarėlis atitiko savo paskirtį. Ji leido laiką su Tomu, verkė ir 
nusprendė, jog tai bus paskutinis kartas. Troško palikti kaltės jausmą 
ir sielvartą šiame Šarlotės Amalijos kamputyje ir palikti jį su gerais 
prisiminimais bei švaria sąžine. Nebuvo sunku išsivaduoti, ir trečią 
dieną ašarų nebeliko. Buvo tik sykį numetusi pigų romaniūkštį. 

Ketvirtą rytą ji susipakavo naujus krepšius ir keltu persikėlė į 
Kruzo įlanką Sent Džono saloje, už dvidešimties minučių kelio. Nusi- 
samdė taksi Šiaurės pakrantės keliu. Langai buvo nuleisti ir vėjas pūtė 
skersai užpakalinę sėdynę. Skambėjo bliuzo ir regi ritmų mišrainė. 
Taksistas tapšnojo į taktą vairą ir pritardamas dainavo. Ji trepsėjo pėda 
ir užsimerkė atsiduodama vėjeliui. Jausmas buvo svaiginantis. 

Prie Maho įlankos jis pasuko iš kelio ir pamažu nuvažiavo van- 
dens link. Iš šimtų salelių ji išsirinko šią vietą, nes dar buvo nepaliesta 
didelių statybų. Šioje įlankoje leista pastatyti tik kelias paplūdimio 
trobeles ir vasarnamį. Vairuotojas sustojo prie siauro, medžiais ap- 
sodinto keliuko, ir ji susimokėjo už kelionę. 

Namukas stovėjo beveik toje vietoje, kur kalnas susiliejo su jūra. 
Grynai karibiškos architektūros — balto medinio karkaso ir raudonų 
čerpių stogu — jis buvo pastatytas šiek tiek ant šlaito, kad reginys būtų 
gražesnis. Paėjėjusi trumpu takučiu nuo keliuko ir užkopusi laiptu- 
kais, Darbė pateko į namą — vieno aukšto, su dviem miegamaisiais ir 
priebučiu, atsiveriančiu į jūrą. Kainavo du tūkstančius per savaitę, ir ji 
išsinuomojo jį mėnesiui. 

Pastatė krepšiūsboilsio kambarėlyje ant grindų ir išėjo į priebutį. 
Trisdešimt pėdų žemiau jos plytėjo paplūdimys. Bangos tyliai ritosi 
į krantą. Du burlaiviai nejudėdami stovėjo įlankoje, iš trijų pusių at- 
skirtoje kalnų. Guminis plaustas, pilnas besitaškančių vaikų, be tikslo 
sukiojosi tarp burlaivių. 

Artimiausias pastatas buvo šiek tiek toliau paplūdimyje. Jai tik 
buvo matyti virš medžių jo stogas. Smėlyje drybsojo keletas kūnų. Ji 
greitai persirengė mažučiu bikiniu ir nuėjo prie vandens. 


JAU BUVO BEMAŽ SUTEMĘ, kai galiausiai takučio gale sustojo taksi. 
Vyriškis išlipo, susimokėjo vairuotojui ir lydėjo akimis tolstančio au- 
tomobilio šviesas, iki šios visai išnyko. Turėjo tik vieną krepšį ir pa- 
mažu nuėjo takučiu prie namo, kuris buvo neužrakintas. Viduje degė 
šviesos. Jis susirado ją priebutyje, gurkšnojančią atšaldytą gėrimą. 
Įdegusios bronzinės odos, atrodė it čiabuvė. 

Ji laukė jo, ir tai buvo taip velniškai svarbu. Jis nenorėjo, kad su 
juo būtų elgiamasi kaip su svečiu. Merginos veidą iškart nušvietė šyp- 
sena, ji padėjo taurelę ant stalo. 

Priebutyje juodu ilgokai bučiavosi. 

— Kaip tu vėlai, — tarė ji. Juodu vis dar nepaleido vienas kito. 

— Ne taip lengva buvo surasti. — Grėjus glostė jai nugarą, nuogą 
iki juosmens, kur prasidėjo ilgas sijonas, dengiantis bemaž visas kojas. 
Pamatysiąs jas vėliau. 

— Argi ne gražu? — paklausė ji, žvelgdama į įlanką. 

— Nuostabu. — Jis stovėjo už jos, ir abu stebėjo slenkančią at- 
viron jūron jachtą. Jis laikė ją už pečių. — Tu žavinga. 

— Eime pasivaikščioti. 

Jis skubiai persirengė šortais ir susirado ją, laukiančią prie van- 
dens. Susiėmę už rankų, juodu lėtai nužingsniavo pakrante. 

— Toms kojoms reikia darbo, — tarė ji. 

— Gan blyškios, tiesa? — paklausė jis. 

Taip, pagalvojo ji, blyškios, bet neblogos. Visai neblogos. Ir pilvas 
plokščias. Pabus savaitę paplūdimy su ja ir atrodys kaip gelbėtojas. 
Eidami juodu pėdomis taškė vandenį. 

— Tu anksti išvykai, — tarė ji. 

— Pabodo. Kai pasirodė tas didysis, rašiau kasdien po straipsnį, 
bet jiems vis negana. Kynas nori to, Feldmenas — ano, ir aš dirbau po 
aštuoniolika valandų per parą. Vakar pasakiau „viso gero“. 

— Savaitę neregėjau laikraščio, — prisipažino Darbė. 

— Koulas pasitraukė. Jie pakišo jį priimti smūgį, bet kaltinimai 
atrodo abejotini. Tiesą sakant, nemanau, kad prezidentas daug pa- 

dėjo. Paprasčiausiai jis bukas, ir viskas išėjo savaime. Skaitei apie 
Veikfildą? 

— Taip. 

— Velmanas, Švabė ir Einšteinas apkaltinti, bet Velmano nesu- 
randa. Žinoma apkaltintas ir Matisas, drauge su keturiais savo žmonė- 
mis. Vėliau Bs paskelbta daugiau kaltinimų. Prieš kelias dienas man 
toptelėjo, kad Baltuosiuose rūmuose ne per daug buvo stengiamasi 
viską nuslėpti, tad aš praradau ūpą. Manau, tai sužlugdė jo viltis būti 
perrinktam, bet prezidentas ne nusikaltėlis. Tas miestas — cirkas. 

Juodu žingsniavo tylomis, vis labiau temo. Ji pakankamai to pri- 
siklausė, o ir jam jau pabodo. Danguje švietė pusmėnulis ir atsispin- 
dėjo tykiame vandens paviršiuje. Ji apsivijo ranka Grėjų per juosmenį, 
ir jis prisitraukė ją arčiau. Juodu stovėjo smėlyje, toliau nuo vandens. 
Namas liko pusę mylios už jų. 

— Pasiilgau tavęs, — sukuždėjo Darbė. 

Jis giliai atsiduso, tačiau nieko neatsakė. 

— Kiek pabūsi? — paklausė ji. 

— Nežinau. Porą savaičių. O gal metus. Tau spręsti. 

— O kaip, jei mėnesį? 

— Mėnuo man tiks. 

Darbė nusišypsojo, ir keliai jam sulinko. Ji pažvelgė įlankos link, į 
mėnulio atspindį vandenyje, į pro šalį slenkantį burlaivį. 

— Kol kas užteks mėnesio, gerai, Grėjau? 

— Nuostabu. 

